
Šimtas milijonų išdidžių vokiečių šeimininkų tu- 
rėjo būti nuožmiai įkurdinti Europoje ir įsitvirtinti val- 
džioje, padedami technologinės civilizacijos monopolio 
ir vergiško nykstančios vietinės apleistų, pasiligojusių, 
beraščių kretinų populiacijos darbo, idant galėtų lais- 
vai zvimbauti begaliniais autobanais“, gėrėtis „Jėga per 
džiaugsmą““" namais, partijos būstine, Karo muziejumi 
ir planetariumu, kuriuos jų fiureris būtų pastatęs Lince 
(savo naujajame Hitleropolyje), greitomis peržiūrinėti 
vietines paveikslų galerijas ir, čiaumodami pyragaičius 
su kremu, klausytis nesibaigiančių Linksmosios našlės įra- 
šų. Toks turėjo būti vokiečių Tūkstantmetis, nuo kurio 
netgi vaizduote niekaip nebūtum pajėgęs pabėgti. 


HJU TREVORAS-ROPERIS 
Adolfo Hitlerio protas 


Kartais žmonės man sako: „Saugokitės! Turėsite 
dvidešimt metų partizaninio karo!“ Aš džiaugiuosi tokia 
perspektyva... Vokietija nuolatos nepraras budrumo. 


ADOLFAS HITLERIS 
1942 rugpjūčio 29 


* Autobahn (v04.) — autostrada. 

* „Kraft durch Freude“ (v04.) — fašistinė darbininkų organizacija, kuri šventadieniais 
rengdavo kraštotyros ekskursijas, grupines iškylas, masinius sporto renginius, lengvatinius 
teatrų spektaklius ir kt., visa tai panaudodama hitlerizmo propagandos tikslais. (Čia ir toliau 
paaiškinimai vertėjo.) 


PIRMA DALIS 


ANTRADIENIS, 1964 BALANDŽIO 14 


Prisiekiu Tau, Adolfai Hitleri, 

Vokietijos reicho fiureriui ir kancleriui, 
Ištikimybę ir narsą, 

Įsižadu klusnumą iki mirties Tau ir vyresniesiems, 
Kuriuos Tu paskirsi, 

Tad tepadeda man Dievas. 


SS PRIESAIKA 


1 


Kiaurą naktį Berlyną slėgė tiršti debesys, ir dabar miestas stū- 
mėsi neva į rytą. Vakariniame jo pakraštyje lietaus šuorai it dūmai 
slinko Hafelio ežero paviršiumi. 

Dangus ir vanduo susiliejo į pilkumos skraistę, pertraukiamą 
tik tamsios priešingo kranto linijos. Niekas tenai nejudėjo. Ne- 
spingsėjo jokie žiburiai. 

Ksaveras Marchas, žmogžudysčių tyrėjas iš Berlyno Krimi- 
nalpolizei* — Kripo — išsiropštė iš savojo folksvageno ir kilstelėjo 
veidą į lietų. Buvo kaip tik tokio lietaus žinovas. Pažinojo jo skonį, 
jo kvapą. Baltijos lietus, iš šiaurės, šaltas ir atsiduodantis jūra, su 
druskos aitriu. Mirksnį jisai sugrįžo dvidešimčia metų atgal — į 
povandeninio laivo, prigesintomis šviesomis slystančio iš Vilhel- 
mo uosto į tamsą, kovos bokštelį. 

Pasižiūrėjo į laikrodį. Vos po septynių ryto. 

Priešais jį, toliau šalikelėje, stovėjo trys kiti automobiliai. 
Dviejuose esantys žmonės miegojo vairuotojų sėdynėse. Trečiasis 
— patrulinis Ordnungspolizei“* — Orpo, kaip visi vokiečiai ją 
vadino — automobilis. Tas buvo tuščias. Pro atdarą langą šaižiai 
drėgnu oru sklido atmosferiniai radijo treškesiai, pertraukiami 
blerbiančios kalbos protrūkių. Besisukantis ant stogo švyturėlis 
tolydžio nutvieksdavo mišką šalia kelio: mėlyna — juoduma, mė- 
lyna — juoduma, mėlyna — juoduma. 

Marchas apsidarė aplinkui Orpo patrulių ir pamatė šiuos 
prie ežero, besiglaudžiančius po varvančiu beržu. Jiems prie kojų 
purve kažkas neaiškiai bolavo. Netoliese ant rąsto sėdėjo jaunuolis, 
vilkintis juodu šiltu treningu, su SS emblema ant viršutinės kiše- 


* Kriminalinė policija (v04.). 
** Tvarkos palaikymo policija (v04.). 

nėlės. Susikūprinęs, rymantis alkūnėmis į kelius, suspausta tarp 
delnų galva — tikras kančios pavidalas. 

Marchas paskutinįsyk užsitraukė cigaretės ir nuspriegė ją 
šalin. Sušnypštusi ant šlapio kelio, ši užgeso. 

Jam artinantis, vienas policininkas kilstelėjo ranką: 

— Hei] Elitler! 

 Nekreipdamas į jį dėmesio, Marchas nuslysčiojo per purvą 
apžiūrėti lavono. 

Kūnas buvo seno Žmogaus — šaltas, riebus, beplaukis ir 
siaubingai blyškus. Iš tolo galėtum jį palaikyti išmesta į purvyną 
alebastro statula. Žemėtas lavonas dryksojo aukštielninkas perpus 
vandenyje, plačiai išskėtriotomis rankomis, atlošta galva. Viena 
akis kietai užmerkta, kita — grėsmingai žvairuojanti į apniūkusį 
dangų. 

— Jūsų pavardė, untervachtmeisteri?“ — neatplėšdamas akių 
nuo lavono, tyliai kreipėsi į atidavus; jam pagarbą policininką 
Marchas. 

— Ratka, Jer+“* šturmbanfiureri. - 

Šturmbanfiureris buvo SS titulas, vermachte tolygus majoro 
laipsniui, ir Ratka — nors ir šuniškai pavargęs bei permirkęs iki 
paskutinio siūlo — tartum stengėsi rodyti kuo daugiau pagarbos. 
Netgi įdėmiau nepažvelgęs, Marchas atpažino, kas tai per tipas: 
trys prašymai pervesti į Kripo, visi atmesti; pareiginga Žmona, pa- 
gimdžiusi fiureriui visą futbolo komandą vaikų; 200 reichsmarkių 
per mėnesį pajamų. Gyvenimas, kupinas vilčių. 

— Taigi, Ratka,— taip pat tyliai paklausė Marchas, — kada 
jis aptiktas? 

— Vos prieš valandą, pone. Buvome bebaigią savo pamainą, 
patruliavome Nikolaszės rajone. Gavome iškvietimą. Pirmutinės 
svarbos. Atsidūrėme čia per penkias minutes. 

— Kas jį surado? 

Ratka mostelėjo nykščiu sau per petį. 


* Jaunesnysis policijos seržantas (vok.). 
** Pone (v04.). 

Jaunuolis su treningu atsistojo. Negalėjo turėti daugiau aš- 
tuoniolikos. Plaukai tokie trumpi, jog pro šviesų jų rusvį ryškėjo 
rausva kiaušo oda. Marchas pastebėjo jį vengiant žiūrėti į kūną. 

* — Jūsų pavardė? 

— SS eilinis Hermanas Jostas, pone. — Jis kalbėjo saksišku 
akcentu — nervingai, neužtikrintai, trokšdamas įtikti. — Iš Zepo 
Dytricho apmokymų akademijos Šlachtenzėje. — Marchas ją ži- 
nojo: betono ir asfalto baisynė, pastatyta 1950-aisiais, tuoj piečiau 
Hafelio. — Dažniausiai rytais čia bėgioju. Buvo dar tamsu. Iš pra- 
džių pamaniau, jog tai gulbė, — bejėgiškai pridūrė jis. 

Ratkė prunkštelėjo, jo veide atsispindėjo panieka. SS kariū- 
nas, išgąsdintas kažkokio seno negyvėlio! Nenuostabu, kad karas 
"Urale tęsiasi be pabaigos. 

— Ar matėte dar ką nors, Jostai? — Marchas kalbėjo švelniu 
tonu, nelyginant dėdė. 

— Nieko, pone. Ten, puskilometrį atgalios, iškylų zonoje, yra 
telefono būdelė. Aš paskambinau, paskiau grįžau čia ir laukiau at- 
vykstant policijos. Ant kelio nepastebėjau nė gyvos dvasios. 

Marchas vėl pažvelgė į kūną. Labai nutukęs. Gal kokių 110 
kilogramų. 

— Ištraukime jį iš vandens. — Jis pasigręžė į kelią. — Laikas 
prikelti mūsų miegančiąsias gražuoles. — Liūtyje mindžikuojantis 
Ratka nusišiepė. 

Dabar lijo smarkiau, ir anapus ežero Kladovo krantas fak- 
tiškai pasislėpė iš akių. Vanduo teškeno medžių lapus ir barbeno 
į automobilių stogus. Ivyrojo slogus lietaus sukelto irimo tvaikas: 
atsidavė sodria žeme ir pūvančia augmenija. Plaukai Marchui pri- 
lipo prie galvos, vanduo varvėjo sprandu. Jis to nejuto. Kiekvienas 
atvejis, kad ir pats banaliausias, Marchui — bent iš pradžių — ža- 
dėjo nuotykį. 

Jis buvo keturiasdešimt dvejų — lieknas, žilsvų plaukų ir šaltų 
pilkų akių, tokios pat spalvos kaip ir dangus. Karo metais Propa- 
gandos ministerija sugalvojo povandeniniuose laivuose tarnaujan- 
tiems žmonėms pravardę „pilkieji vilkai“, ir viena prasme Marchui 

ji būtų labai tikusi, nes jis buvo ryžtingas detektyvas. Bet iš pri- 
gimties nebuvo vilkas, laikėsi atokiai nuo gaujos, labiau kliovėsi 
protu nei raumenimis, todėl kolegos jį vadino kitaip — Lapinu. 

Povandeninių laivų orai! 

Marchas atlapojo baltos škodos dureles, ir į jį tvokstelėjo su- 
plėkęs automobilio šildytuvo karštis. 

— Labryt, Špydeli! — Jis papurtė už kaulėto peties policijos 
fotografą. — Metas sušlapti. 

Išbudintas Špydelis pašoko ir piktai nužvelgė Marchą. 

Kitos škodos vairuotojo pusės langutis, Marchui artinantis, 
jau leidosi žemyn. 

— Gerai, Marchai. Gerai, — spygtelėjo SS gydytojas Au- 
gustas Aisleris, Kripo patologas, lyg būtų buvęs įžeistas jo oru- 
mas. — Patausok kareivinių humorą tiems, kurie jį mėgsta. 


Jie susibūrė prie pat vandens visi, išskyrus daktarą Aislerį, 
kuris stovėjo skyrium, slėpdamasis po senovišku juodu lietsargiu, 
niekam taip ir nepasiūlęs juo dalytis. Špydelis prisuko prie fotoa- 
parato blykstės lemputę ir atsargiai pastatė dešinę pėdą ant molio 
grumsto. Nusikeikė — ežero vanduo apsėmė jam batą: 

— Šūdas! 

Spragtelėjo blykstė, mirksnį sustingdydama sceną: balti vei- 
dai, sidabrinės lietaus gijos, miško tamsis. Pasižiūrėti, kas čia de- 
dasi, kažkur iš nendryno netoliese atplaukė gulbė ir ėmė sukiotis 
keli metrai nuo kranto. 

— Saugo savo lizdą, — spėjo jaunasis esesininkas. 

— Padarykite dar vieną kadrą iš čia, — parodė Marchas. — Ir 
dar vieną iš čia. 

Špydelis vėl nusikeikė ir ištraukė iš dumblo varvančią pėdą. 
Fotoaparatas dar dusyk blykstelėjo. 

Marchas pasilenkė ir sugriebė lavoną už pažastų. Kūnas buvo 
kietas it sušalusi guma ir slidus. 

— Padėkite man. 

Orpo žmonės kiekvienas paėmė už rankos ir drauge, stenė- 
dami nuo pastangų, iškėlė iš vandens slystantį lavoną ant purvino 

kranto, o paskiau ant įmirkusios žolės. Atsitiesdamas Marchas pa- 
gavo Josto veido išraišką. 

Senio mūvėta maudymosi glaudėmis, kurios buvo nusismau- 
kusios ligi kelių. Šaltas kaip ledas vanduo sutraukė genitalijas į 
baltų kiaušinukų krūvytę juodų gaktiplaukių lizde. 

Stigo kairės pėdos. 

Turėjo taip atsitikti, pagalvojo Marchas. Diena tokia, kai nie- 
kas nebus paprasta. Iš tiesų nuotykis. 

— Herr daktare. Jūsų nuomonė? 

Irzliai atsidusęs, Aisleris pasidygėdamas žingtelėjo priekin ir 
nusitraukė nuo vienos rankos pirštinę. Lavono koja baigėsi blauz- 
dos apačioje. Tebelaikydamas lietsargį, Aisleris nerangiai pasilenkė 
ir perbraukė pirštais aplink bigę. 

— Kokio nors laivo sraigtas? — paklausė Marchas. Jis regėjo 
lavonų, ištrauktų iš judrių vandenų, — iš Tėgelio ežero ir Sprė 
upės Berlyne, iš Alsterio Hamburge, — kurie atrodė, lyg prie jų 
būtų pasidarbavęs mėsininkas. 

— Ne.— Aisleris atitraukė ranką. — Amputacija sena. — Po 
teisybei, gan gerai atlikta. — Jisai stipriai kumščiu paspaudė lavo- 
no krūtinę. Purvinas vanduo pliūptelėjo iš burnos ir suburbuliavo 
šnervėse. — Rigor mortis“ gan toli pažengęs. Mirtis ištiko prieš 
dvylika valandų. Galbūt mažiau. — Jis vėl užsitempė pirštinę. 

Kažkur už jų pro medžius suklapsėjo dyzelinis variklis. 

— Sanitarinė, — tarė Ratka. — Jie neskuba. 

Marchas pamojo Špydeliui: 

— Padarykite dar vieną nuotrauką. 

Žvelgdamas į lavoną, Marchas užsirūkė cigaretę. Paskui pri- 
tūpė ir įsispoksojo į vieną pramerktą akį. Šitokia poza liko tupėti 
ilgokai. Fotoaparatas vėl blykstelėjo. Gulbė pasitraukė atbula, su- 
plasnojo sparnais ir pasuko į ežero vidurį ieškotis maisto. 


* Mirties sąstingis (/o/., med.). 

Pagrindinė Kripo būstinė yra kitoje Berlyno pusėje, dvide- 
šimt penkios minutės kelio automobiliu nuo Hafelio ežero. Mar- 
chui reikėjo Josto parodymų, tad pasisiūlė pamėtėti jį į kareivines 
persirengti, bet Jostas atsisakė: jis verčiau surašysiąs savo pareiš- 
kimą kuo greičiau. Tad kai tik lavonas buvo pakrautas į sanitarinį 
automobilį ir išsiųstas į morgą, juodu leidosi nediduku keturduriu 
Marcho folksvagenu per piko valandos transporto srautą. 

Buvo vienas iš tų nemalonių Berlyno rytų, kai nuostabusis 
Berliner-luft" atrodo ne tiek žvalinantis, kiek paprasčiausiai žvar- 
bus, kai drėgmė bado veidą ir rankas nelyginant gausybė ledo ada- 
tėlių. Tyškantys nuo pravažiuojančių Potsdamer Chaussee“* auto- 
mobilių ratų purslai vertė nedaugelį pėsčiųjų trauktis prie pastatų 
sienų. Stebėdamas pro lietaus nutaškuotą langą praeivius, Marchas 
įsivaizdavo, jog tai apgraibomis susirandančių kelią į darbą neregių 
miestas. 

Visa buvo taip 20rma/u. Vėliau kaip tik tai labiausiai jį stebins. 
Tarsi būtum patyręs avariją: prieš tai — nieko ypatinga; paskiau 
mirksnis — ir gyvenimas pasikeičia amžinai. Mat nebuvo nieko 
banalesnio, nei sužvejotas iš Hafelio lavonas. Tai nutikdavo dusyk 
per mėnesį — benamiai ir sužlugę verslininkai, neatsargūs vaikai 
ir meile nusivylę paaugliai; nelaimingi atsitikimai, savižudybės ir 
žmogžudystės; praradusieji viltį, kvailiai, nuliūdėliai. 

Tuoj po šešių penkiolika jo bute Ansbacherštrasėje suskambo 
telefonas. Skambutis neprižadino. Jis jau gulėjo prieblandoje atsi- 
merkęs, klausydamasis lietaus. Pastaruosius kelis mėnesius prastai 
miegodavo. 

— Marchas? Mums pranešė apie lavoną Hafelyje. — Skam- 
bino Krauzė, naktinis Kripo budėtojas. — Nuvažiuok ir pasižiū- 
rėk, būk geras. 


Marchas pasakė, kad jo tai nedomina. 


* Berlyno oras (vok.). 
** Potsdamo plentas (v04.). 

— Domina ar nedomina — visai nesvarbu. 

— Manęs nedomina, — pakartojo Marchas, — nes aš ne 
tarnyboje. Dirbau praeitą ir užpraeitą savaitę. — Ir da7 užpraeitą, 
būtų galėjęs pridurti. — Šiandien man laisva. Darsyk pasižiūrėk į 
savo sąrašą. 

Kitame linijos gale stojo pauzė, paskiau Krauzė vėl prašneko, 
šįsyk nenorom atsiprašinėjamu tonu: 

— Tau sekasi, Marchai. Peržiūrinėjau praeitos savaitės budė- 
jimo grafiką. Gali grįžti miegoti. Arba... — jisai sukikeno, — arba 
dar ką ten veikei. 

Vėjo gūsis bloškė lietų į langą ir subarbeno stiklą. 

Kai aptinkamas lavonas, procedūra standartinė: iškart nu- 
sikaltimo vieton privalo prisistatyti teismo patologas, policijos 
fotografas ir tyrėjas. Tyrėjai dirbo pagal grafiką, sudarytą Kripo 
būstinėje, Verderšermarkte. 

— Kas šiandien budi, vien įdomumo dėlei? 

— Maksas Jėgeris. 

Jėgeris. Marchas dalijosi su Jėgeriu vienu kabinetu. Pasižiū- 
rėjo į žadintuvą ir pagalvojo apie namuką Pankove, kur Maksas 
gyveno su žmona ir keturiomis dukromis: per savaitę pusryčiai 
turbūt būdavo vienintelis kartas, kai jas matydavo. O Marchas 
buvo išsiskyręs ir gyveno vienas. Popietę buvo pasilikęs praleisti 
su sūnumi. Bet prieš akis dar driekėsi ilgos rytmečio valandos 
— tuštuma. Jautė, kad kokia nors prasiblaškyti padedanti rutina 
išeitų tik į gera. 

— Ak, palik jį ramybėje, — pasakė jis. — Aš nemiegu. Im- 
siuos to dalyko. 

Tatai buvo maždaug prieš dvi valandas. Užpakalinio vaizdo 
veidrodėlyje Marchas pažvelgė į savo keleivį. Jostas nuo pat tada, 
kai jie paliko Hafelį, tylėjo. Sėdėjo nejudėdamas ant galinės sėdy- 
nės, stebėdamas pro šalį slenkančius pilkus statinius. 

Prie Brandenburgo vartų policininkas ant motociklo pamojo 
jiedviem sustoti. 

Vidur Paryžiaus aikštės permerktomis uniformomis sukiojosi 

ir žygiavo per balas SA* orkestras. Per uždarus folksvageno langus 
girdėjosi prislopinti būgnų ir trimitų dunksniai, trenkiantys seną 
partijos žygio dainą. Priešais Menų akademiją susirinkę keletas 
dešimčių Žmonių, susigūžę nuo lietaus, stebėjo repeticiją. 

Tokiu metų laiku neįmanoma važiuoti per Berlyną nesusi- 
duriant su panašia repeticija. Po šešių dienų — Adolfo Hitlerio 
gimtadienis, — Fi/brertag, valstybinė šventė, — ir paraduos visi 
Reicho orkestrai. Priekinio stiklo valytuvai švytavo į taktą nelygi- 


nant mMetronomas. 


— Štai regime galutinį įrodymą, — sumurmėjo Marchas, 
stebėdamas minią, — kad kariškos muzikos akivaizdoje vokiečiai 
pakvaišta. 


Jis atsisuko į Jostą, kuris blankiai šyptelėjo. 

Melodiją užbaigė lėkščių žvangesys. Suplekšnojo skysti aplo- 
dismentai. Orkestro dirigentas apsigręžė ir nusilenkė. Už jo rud- 
marškiniai pusiau žingsniu, pusiau risčia jau leidosi atgalios prie 
savo autobuso. Motorizuotasis faras palaukė, iki aikštė ištuštės, 
paskiau trumpai papūtė švilpuką. Baltai pirštinėta ranka pamojo 
jiems važiuoti pro vartus. 

Priekyje atsivėrė Unter den Linden prospektas. 1936-aisiais 
jisai prarado savo liepas — jos buvo iškirstos per oficialaus vanda- 
lizmo aktą Berlyno olimpiados metu. Jų vietoje abipus prospekto 
miesto gauleiteris Jozefas Gebelsas pastatydino dešimties metrų 
aukščio akmeninių statulų alėją, ir ant kiekvienos iš šių tupėjo iš- 
skėstais sparnais partijos erelis. Jiems nuo snapų ir sparnų galų 
varvėjo vanduo. Lyg važiuotum per raudonodžių indėnų kapines. 

Prie Frydrichštrasės sankryžos, artėdamas prie šviesoforo, 
Marchas sulėtino greitį ir pasuko dešinėn. Po dviejų minučių jie 
sustojo aikštelėje priešais Kripo rūmus Verderšermarkte. 

Pastatas buvo bjaurus — sunkus, išmargintas suodinais dry- 
žiais šešiaaukštis Vilhelmo epochos monstras pietiniame Markto 
pakraštyje. Marchas čia vaikščiojo dešimt metų, mažne septynias 


* Vokietijos nacionalsocialistų darbininkų partijos kovos būriai, vadinamieji rudmarš- 
kiniai (v04.). 

dienas per savaitę. Kaip dažnai skųsdavosi buvusioji Žmona, čia 
jam buvo mieliau nei namie. Viduje, už SS sargybinių ir girgždan- 
čių sukamųjų durų, skelbimų lentoje kabėjo perspėjimas apie da- 
bartinę teroristinių išpuolių grėsmę. Būta keturių sutartinių žymų, 
kylančia tvarka pagal pavojaus rimtumą: žalia, mėlyna, juoda ir 
raudona. Šiandien, kaip ir visados, parengties padėtis raudona. 

Kai abu įžengė į vestibiulį, pora sargybinių iš stiklinės būde- 
lės atidžiai juodu nužvelgė. Marchas parodė savo tarnybinį pažy- 
mėjimą ir užregistravo Jostą. 

Marktas buvo gyvesnis nei įprastai. Savaitę prieš Fiurerio 
dieną darbo krūvis patrigubėdavo. Sekretorės su dėžėmis bylų 
taukšėjo aukštakulniais per marmurinės grindis. Ore tvyrojo 
tirštas drėgnų apsiaustų ir grindų mastikos tvaikas. Stoviniavo 
grupelės pareigūnų žaliomis Orpo ir juodomis Kripo uniformo- 
mis, besišnabždančių apie nusikaltimus. Viršum jų, iš priešingų 
vestibiulio galų, tuščiomis akimis vienas į kitą žvelgė pynėmis 
papuošti fiurerio ir Reicho vyriausiosios saugumo valdybos virši- 
ninko Rainhardo Heidricho biustai. 

Marchas atstūmė metalines lifto groteles ir praleido Jostą 
kabinon. 

Saugumo pajėgos, kurioms vadovavo Heidrichas, buvo su- 
skirstytos į tris dalis. Pagal susiklosčiusią hierarchiją Žemiausiai 
stovėjo Orpo, paprasti farai. Jie susemdavo girtuoklius, kreisuoda- 
vo autobanais, išrašinėdavo baudas už greičio viršijimą, vykdydavo 
areštus, kovodavo su gaisrais, patruliuodavo geležinkeliuose ir oro 
uostuose, atsiliepdavo į pagalbos skambučius, traukdavo iš ežerų 
skenduolius. 

Pačiame viršuje buvo Žipo, Saugumo policija. Žipo apėmė 
ir gestapą, ir nuosavą partijos saugumo padalinį SD*. Šių būstinė 
buvo niūriame komplekse prie Princ Albrechtštrasės, per kilomet- 
rą į pietvakarius nuo Markto. Jie kovojo su terorizmu, ardomąja 
veikla, kontržvalgyba ir „nusikaltimais prieš valstybę“. Turėjo savo 
ausis visur — fabrikuose ir mokyklose, ligoninėse ir valgyklose; 


* Saugumo tarnyba, populiariai vadinama esesininkais (vok.). 

kiekviename mieste, kiekviename kaime, kiekvienoje gatvėje. La- 
vonu ežere Žipo susirūpintų tik tuomet, jei tai būtų kokio nors 
teroristo ar išdaviko kūnas. 

Ir kažkur tarp tų dviejų, susiliedamas su abiem, ėjo Kripo — 
Reicho vyriausiosios saugumo valdybos V skyrius. Jie tyrė atvirus 
nusikaltimus, pradedant įsilaužimais, toliau — bankų plėšimus, 
smurtinius užpuolimus, prievartavimus ir mišrias santuokas — iki 
pat Žmogžudysčių imtinai. Lavonai ežeruose — kieno jie ir kaip 
ten patekę — buvo Kripo reikalas. 

Liftas sustojo antrame aukšte. Koridorius buvo apšviestas 
it akvariumas. Silpna neoninė šviesa atsispindėjo nuo žalio lino- 
leumo ir žaliai nudažytų sienų. Tvyrojo tas pats grindų mastikos 
kvapas kaip ir vestibiulyje, tik čia dar pajvairintas tualeto dezin- 
fekcijos priemonėmis ir užsistovėjusiais cigarečių dūmais. Palei 
koridorių rikiavosi dvidešimt matinio stiklo durų, kai kurios iš jų 
buvo praviros. Tai tyrėjų kabinetai. Iš vieno buvo girdėti vienpirštis 
stuksenimas rašomąja mašinėle; kitame skambėjo telefonas, tačiau 
niekas nekėlė ragelio. 

— Nuolatinio karo prieš kriminalinius nacionalsocializmo 
priešus smegenų centras, — pacitavo Marchas neseniai matytą 
antraštę partijos laikraštyje Vė/kischer Beobachter. Jis nutilo ir 
paskiau paaiškino, nes Jostas, regis, vis dar nesusigaudė: — Pa- 
juokavau. | 

— Atleiskite? 

— Tiek to. 

Jis pastūmė duris ir, įėjęs vidun, uždegė šviesą. Kabinetas 
buvo ne kažkas daugiau kaip apytamsė kamarėlė, celė su vienin- 
teliu langu, atsiveriančiu į pajuodusių plytų supamą kiemą. Vieną 
sieną slėpė lentynos: apdriskę, įrišti oda kodeksų ir potvarkių 
tomai, teisės mokslų vadovėlis, žodynas, atlasas, Berlyno gatvių 
vadovas, telefonų knygos, bylų dėžės su priklijuotomis etiketė- 
mis, — „Braunas“, „Hundtas“, „Štarkas“, „Zadekas“, — kiekviena 
it biurokratinis antkapis, įamžinantis kokią nors seniai pamirštą 
auką. Kitą kabineto sieną užėmė keturios dokumentų spintukės. 

Ant vienos puikavosi kleomė“, prieš dvejus metus pastatyta ten 
pusamžės sekretorės, išgyvenusios savo slaptos aistros Ksaverui 
Marchui viršūnę ir nesulaukusios atsako. Dabar augalas buvo 
sunykęs. Tai ir visi baldai, neskaitant dviejų pagret prie lango su- 
stumtų medinių rašomųjų stalų. Vienas buvo Marcho, kitas pri- 
klausė Maksui Jėgeriui. 

Marchas pakabino paltą ant gembės šalia durų. Kai galėjo, 
stengėsi nenešioti uniformos, ir šįryt liūtis prie Hafelio buvo gera 
dingstis apsirengti pilkomis kelnėmis ir storu mėlynu megztiniu. 
Jisai stumtelėjo Jostui Jėgerio kėdę. 

— Sėskitės. Gal kavos? 

— Mielai. 

Koridoriuje stovėjo kavos automatas. 

— Turime sumautus /0žografus. Ar galite patikėti? Pažvelki- 
te į šias. — Eidamas pro šalį, Marchas išgirdo besigiriančio apie 
savo naujausią sėkmę Fibeso iš VB 3 — seksualinių nusikaltimų 
skyriaus — balsą. — Jas padarė jos tarnaitė. Tik pažiūrėkit, matyti 
kiekvienas p/aukelis. Mergina turėtų tapti profesionale. 

Kas tai galėtų būti? Marchas stuktelėjo į kavos automato 
šoną, ir tas išstūmė plastikinį puodelį. Matyt, kokio nors karininko 
žmona, spėjo jis, ir kažkoks lenkas .darbininkas, atsiųstas iš Ge- 
neralinės gubernijos darbuotis sode. Paprastai tai būdavo lenkas; 
svajoklis, jausmingas lenkas, paviliojantis širdį Žmonos, kurios 
vyras toli fronte. Panašu, kad jie buvo nufotografuoti in /lagranteė“* 
kokios nors pavydžios merginos iš Bund deutcher Mūdel““, trokš- 
tančios įtikti valdžiai. Tai seksualinis nusikaltimas, kaip apibūdin- 
ta 1935-ųjų Rasės suteršimo įstatyme. 

Jis darsyk stuktelėjo automatą. 

Byla bus nagrinėjama liaudies teisme — gašliai pranešė Der 
Sžūrmer kaip perspėjimą kitiems. Žmonai — dveji metai Ravens- 
briuke, vyrui — pažeminimas laipsniu ir nešlovė. Lenkui — dvi- 
dešimt penkeri metai, jeigu pasiseks, jeigu ne — mirtis. 


* Dekoratyvinis augalas. 
** Darant nusikaltimą, nusikaltimo vietoje (/o£., teis. ). 
*** „Vokiečių merginų sąjunga“ (v0k.). 

— Kad tuužsikruštum! — Vyriškas balsas kažką sumurmėjo, 
ir Fibesas, žebenkštiškos išvaizdos, įpusėjęs šeštą dešimtį inspek- 
torius, kurio žmona prieš dešimt metų pabėgo su SS slidinėjimo 
instruktoriumi, garsiai nusikvatojo. 

Marchas, nešinas abiejose rankose po puodelį juodos kavos, 
sugrįžo į kabinetą ir iš visų jėgų koja užtrenkė paskui save duris. 


Reicho kriminalinei policijai Verderšermarktas 5/6 
Berlynas 


LIUDYTOjO PAREIŠKIMAS 


Vadinuosi Hermanas Frydrichas Jostas, gimęs 
1945 223 Drezdene. Esu Berlyno Zepo Dytricho 
akademijos kariūnas. Šįryt, 5.30, kaip visados išėjau 
pabėgioti. Aš mėgstu bėgioti vienas. Mano maršrutas 
paprastai eina vakarų kryptimi per Grunevaldo mišką 
Hafelio linkui, toliau šiaurėn palei ežerą iki Linverderio 
restorano, paskiau į pietus Šlachtenzės kareivinių pusėn. 
Trys šimtai metrų šiauriau grįstkelio, vedančio į Švanen- 
verderį, ežero pakrantėje pastebėjau gulintį vandenyje 
kažkokį daiktą. Tai buvo vyriškio kūnas. Paežerės takučiu 
nubėgau puskilometrį prie telefono ir pranešiau policijai. 
Tada sugrįžau prie kūno ir laukiau atvykstant pareigūnų. 
Visą tą laiką smarkiai lijo, ir aš nieko nemačiau. 

Duodu šiuos parodymus laisva valia Kripo tyrėjo 
Ksavero Marcho akivaizdoje. 


SS eilinis HA. E. Jostas 
1964 4 14 / 08.24 


Atsilošęs kėdėje, Marchas tyrinėjo jaunuolį, kol šis rašėsi po 
pareiškimu. Veidas — be jokio šiurkštaus bruožo. Rausvas ir švel- 
nus it kūdikio, su prasimušančiais inkštirais apie burną, vos mato- 


21 


ROBERT HARRIS 


mais šviesiais plaukeliais ant viršutinės lūpos. Marchas abejojo, ar 
jisai skutasi. 

— Kodėl jūs bėgiojate vienas? 

Jostas sugrąžino pareiškimą. 

— Gaunu progą mąstyti. Nors sykį per dieną gera pabūti 
vienam. Kareivinėse ne dažnai lieki vienas. 

— Kiek jau laiko jūs kariūnas? 

— Trys mėnesiai. 

— Jums patinka? 

— Patinka! — Jostas nusuko veidą į langą. — Aš vos tik bu- 
vau pradėjęs studijuoti Getingeno universitete, kai atėjo šaukimas. 
Tarkime, tai nebuvo pati lžimingiausia mano gyvenimo diena. 

— Ką jūs studijavote? 

— Literatūrą. 

— Vokiečių? 

— O k6kia dar yra? — Jostas vėl šyptelėjo viena iš tų ašarin- 
gų savo šypsenėlių. — Atitarnavęs savuosius trejus metus, tikiuosi 
grįžti į universitetą. Noriu tapti mokytoju; rašytoju. Ne kareiviu. 

Marchas permetė akimis jo pareiškimą. 

— Jeigu jūs toks antimilitaristiškai nusiteikęs, ką gi veikiate 
SS gretose? — Atsakymą jis atspėjo. 

— Dėl tėvo. Jis buvo „Leibstandarte Adolf Hitler“* narys ir 
įkūrėjas. Suprantate, kaip yra: aš vienintelis sūnus; toks buvo jo 
karščiausias noras. 

— Turbūt jūs to nekenčiate. 

Jostas gūžtelėjo. 

— Kaip nors išgyvensiu. Ir man pasakyta, — savaime supran- 
tama, neoficialiai, — kad nereikės keliauti į frontą. Karininkų mo- 
kyklai Bad Iolce reikia pagalbininko dėstyti kursą apie Amerikos 
literatūros išsigimimą. Tai skamba man artimiau: išsigimimas. — Jis 
išdrįso vėl šyptelti. — Galbūt tapsiu šios srities ekspertu. 

Marchas nusijuokė ir vėl žvilgtelėjo į pareiškimą. Kažkas čia 
ne taip, ir dabar jisai perprato. 


* Šarvuotoji asmeninės Adolfo Hitlerio apsaugos divizija. 


22 


FATERLANDAS 


— Be abejo, tapsite. — Jis padėjo pareiškimą į šalį ir atsisto- 
jo. — Linkiu jums sėkmingai dėstyti. 

— Galiu eiti? 

— Žinoma. 

Regis, Jostui palengvėjo. Jis atsistojo. Marchas prilaikė durų 
rankeną. 

— Dar vienas dalykas. — Pasisukęs jis pažvelgė SS kariūnui 
į akis. — Kodėl jūs man meluojate? 

Jostas loštelėjo galvą. 

— Ką?.. 

— Sakote, kad palikote kareivines penktą trisdešimt. Paskam- 
binate farams penkios po šešių. Nuo kareivinių iki Švanenverderio 
trys kilometrai. Jūs gerai fiziškai pasirengęs: kasdien bėgiojate. 
Tuščiai laiko negaištate: juk smarkiai lyja. Nebent būtumėte niks- 
telėjęs koją, antraip privalėjote atsidurti prie ežero gerokai prieš 
šešias. Taigi iš trisdešimt penkių minučių esama — kiekgi? — dvi- 
dešimt, kurios jūsų parodymuose lieka nepaaiškintos. Ką jūs sau 
galvojate, Jostai? 

Jaunuolis atrodė priblokštas. 

— Galbūt aš palikau kareivines vėliau. Arba galbūt pirma 
apsukau bėgimo trasoje porą apylankų... 

— Galbūt, galbūt... — Marchas liūdnai palingavo gal- 
va — Šiuos faktus galima patikrinti, ir aš perspėju jus: patirsite 
sunkumų, jeigu man teks išsiaiškinti tiesą ir pateikti ją jums, o ne 
atvirkščiai. Jūs homoseksualus, taip? 

— Herr šturmbanfiureri! Dievaži... 

Marchas uždėjo rankas Jostui ant pečių. 

— Man nesvarbu. Galbūt jūs kasryt bėgiojate vienas, kad 
galėtumėte Grunevalde dvidešimčiai minučių susitikti su kokiu 
nors draugužiu. Tai jūsų reikalas. To nelaikau nusikaltimu. Mane 
domina tik lavonas. Ar jūs ką nors matėte? Ką iš tikrųjų veikėte? 

Jostas papurtė galvą. 

— Nieko. Prisiekiu. — Plačiose blyškiose jo akyse tvenkėsi 
ašaros. 


„— Gerai. — Marchas paleido jį. — Palaukite apačioje. Suor- 

ganizuosiu transportą, kad parvežtų jus į Šlachtenzę. — Jis atidarė 
duris. — Prisiminkite, ką pasakiau: verčiau man išklokite tiesą 
dabar, negu kad aš ją išsiaiškinčiau pats vėliau. 

Jostas dvejojo, ir mirksnį Marchui pasirodė, kad rengiasi kaž- 
ką pasakyti, bet paskiau jis išėjo į koridorių ir dingo. 

Marchas paskambino į garažą pusrūsyje ir užsakė automobi- 
li. Pajuodusios namo plytos blizgėjo sušlapintos besiliejančių nuo 
viršutinių aukštų lietaus čiurkšlių. Gal jis buvęs pernelyg griežtas 
vaikinukui? Veikiausiai. Bet kartais tiesą galima išgauti tik iš pa- 
salų, išplėšti užklupus netikėtai. Nejau Jostas meluoja? Tikriausiai. 
Bet jeigu jis homoseksualas, kažin ar galėtų nemeluoti: kiekvienas, 
pripažintas kaltu dėl „antivisuomeninių poelgių“, patekdavo tiesiai 
į darbo stovyklą. Esesininkai, areštuoti už homoseksualizmą, bū- 
davo paskiriami į drausmės batalionus Rytų fronte; mažai kas iš 
ten grįždavo. 

Per praeitus metus Marchas regėjo dešimtis panašių į Jos- 
tą jaunuolių. Kasdien jų vis daugėja. Maištaujančių prieš tėvus. 
Abejojančių valstybe. Besiklausančių Amerikos radijo stočių. 
Platinančių savuosius prastai išspausdintų draudžiamųjų knygų 
egzempliorius — Giunterio Graso ir Greihamo Gryno, Džordžo 
Orvelo ir Dž. D. Selindžerio. Daugiausia jie protestavo prieš karą 
— regis, kovą be pabaigos prieš amerikiečių remiamus sovietų par- 
tizanus, dvidešimt metų alinamai besitęsiančią į rytus nuo Uralo. 

Staiga jisai susigėdo dėl savo elgesio su Jostu ir pagalvojo, 
ar nenulipus apačion jo atsiprašyti. Bet paskiau nusprendė, kaip 
ir visados tokiais atvejais, kad pirmų pirmučiausia — priedermė 
mirusiajam. Atgaila už šio ryto šiurkštumą būsianti ta, kad ežere 
rastą lavoną susiesiąs su pavarde. 


Berlyno kriminalinės policijos budėtojų salė užima didžiumą 
trečio Verderšermarkto aukšto. Marchas užkopė viršun, žengda- 
mas iškart per du laiptelius. Prie įėjimo sargybinis, ginkluotas 
automatu, pareikalavo leidimo. Trinktelėjo elektroniniai skląsčiai, 
ir durys atsidarė. | 

Pusę tolimosios sienos užklojęs iliuminuotas Berlyno žemė- 
lapis. Galaktika žvaigždučių, prietemoje oranžinių, žymi šimtą 
dvidešimt dvi sostinės policijos nuovadas. Jam po kairei — antras 
žemėlapis, dargi didesnis, vaizduojantis visą Reichą. Raudonų 
žiburėlių taškučiai nurodo tuos miestus, kurie ganėtinai dideli, 
kad galėtų turėti savus Kripo skyrius. Europos centras žėri tamsiai 
raudona šviesa. Toliau į rytus žiburėliai nuosekliai retėja, kol už 
Maskvos telieka keletas pavienių kibirkštėlių, tamsoje mirksinčių 
it stovykliniai laužai. Tai nusikaltimų planetariumas. 

Krauzė, Berlyno srities budėtojas, sėdėjo ant pakylos po dis- 
plėjumi. Kai Marchas prisiartino ir kilstelėjo ranką pasisveikinti, 
anas kalbėjosi telefonu. Priešais jį stikliniuose atitvaruose sėdėjo 
koks tuzinas moterų krakmolytomis baltomis palaidinėmis, kiek- 
viena užsidėjusi ant galvos ausines su pritvirtintais mikrofonais. 
Štai, ką tikriausiai jos girdi! Koks nors tankų divizijos seržantas 
grįžta namo iš kelionės į Rytus. Po šeimos vakarienės išsitraukia 
pistoletą, nušauna Žmoną ir visus tris vaikus paeiliui. Paskiau iš- 
taško po lubas sau smegenis. Isterijos ištiktas kaimynas paskam- 
bina farams. Ir Žinia ateina čionai, — patikrinama, įvertinama 
ir sutrumpinama, — o paskiau perduodama žemyn laiptais į tą 
koridorių su suaižėjusiu žaliu linoleumu, pritvinkus;į cigarečių 
dūmų. 

Toliau už budėtojo rūgštaus veido sekretorė darė įrašus ant 
nakties įvykių lentos. Joje buvo keturi stulpeliai: nusikaltimai 
(sunkūs), nusikaltimai (smurtiniai), nelaimingi atsitikimai, mirties 
atvejai. Be to, suskirstyta ir kiekviena kategorija: pranešimo laikas, 
informacijos šaltinis, įvairios smulkmenos, kokių imtasi veiksmų. 
Vidutinė chaoso naktis didžiausiame pasaulio mieste su dešimt- 
imi milijonų gyventojų buvo suvedama į; hieroglifus ant kelių 
kvadratinių metrų balto plastiko. 

Per praeitą naktį nuo dešimtos valandos vakaro būta aštuo- 
niolika mirčių. Baisiausias nelaimingas atsitikimas — 1H2D4K 
— trys suaugusieji ir keturi vaikai Žuvę per automobilių susidūri- 
mą tuoj po vienuoliktos valandos Pankove. Nesiimta jokių veiks- 
mų; tai buvo galima palikti Orpo žiniai. Šeima, sudegusi per gaisrą 
Kroicberge, nudurtas žmogus prie baro Vedinge, negyvai sumušta 

moteris Špandau. Įrašas, sugadinęs paties Marcho rytą, lentoje 
buvo paskutinis: 06.07 /O/ (tatai reiškė, kad pranešta iš Orpo) 1H 
Elafelis/Marcbas. Sekretorė žingtelėjo atgal ir šaižiai trekštelėjo 
rašiklio dangteliu, vėl tą užmaudama. 

Krauzė baigė kalbėtis telefonu ir atrodė linkęs teisintis. 

— Aš jau atsiprašiau, Marchai. 

— Nekalbėk apie tai. Man reikia dingusiųjų be žinios sąrašo. 
Berlyno regione. Tarkime, per pastarąsias keturiasdešimt aštuonias 
valandas. 

— Be problemų. — Regis, Krauzei palengvėjo, ir jis apsisuko 
su kėde į rūgščiaveidę sekretorę: 

— Girdėjai, ko prašė tyrėjas, Helga. Patikrink, gal per pasta- 
rąją valandą kas nors atėjo. — Paraudusiomis nuo miego stygiaus 
akimis jis vėl pasisuko veidu į Marchą. — Palikčiau tam valandą. 
Kaskart vis nauja bėda — juk patsai supranti, kaip čia būna. 

Marchas pažvelgė aukštyn į Berlyno žemėlapį. Didžiumą jo 
sudarė pilkas gatvių voratinklis. Tačiau toliau kairėje plytėjo du 
spalvoti lopiniai: žalias — Grunevaldo miško ir šalimais jo — mė- 
lyna Hafelio juosta. Susirietusio vaisiaus poza į ežerą šovėsi sala, 
jungiama su krantu plonos grįstkelio pylimo bambagyslės. 

Švanenverderis. 

— Ar Gebelsas vis dar turi ten vilą? 

Krauzė linktelėjo: 

— Ir kiti. 

Tai buvo vienas iš prašmatniausių Berlyno adresų, faktiškai 
uždara vyriausybinė gyvenvietė. Toliau nuo kelio slėpėsi kelios 
dešimtys didelių namų. Sargybinis prie įvažos į grįstkelį. Puiki 
vieta privatumui, saugumui, miško vaizdams ir nuosavoms prie- 
plaukoms; prasta vieta aptikti lavoną, kuris buvo išplukdytas ant 
kranto vos už trijų šimtų metrų. 

— Čionykštis Orpo šią vietą vadina „fazanų gardu“, — pri- 
dūrė Krauzė. 

Marchas nusišypsojo: gatvės Žžargonu „auksiniais fazanais“ 
buvo vadinami partijos vadai. 

— Negerai per ilgai palikti jovalą prie /4 durų slenksčio. 

Sugrįžo Helga. 

— Pranešimai apie dingusius nuo sekmadienio ryto ir dar 
nesurastus asmenis, — pareiškė ji ir padavė ilgą spausdintą pavar- 
džių sąrašą Krauzei, kuris žvilgtelėjo ir perdavė šį Marchui. 

— Ganėtinai, kad turėtum ką čia veikti. — Regis, jam tai 
atrodė juokinga. — Galėtum atiduoti savo storuliui draugeliui 
Jėgeriui. Juk tai jis turėjo tirti šį reikalą, prisimeni? 

— Dėkui. Aš bent pradėsiu. 

Krauzė palingavo galvą. 

— Tu dirbi dvigubai daugiau už kitus. Tau nepaaukština pa- 
reigų. Tau šūdinai moka. Tu trenktas ar ką? 

Marchas susuko dingusių asmenų sąrašą į tūtelę. Pasilenkė 
priekin ir lengvai patapšnojo ja Krauzei krūtinę. 

— Užsimiršti, drauge, — tarė. — Arbeit macht frei. — Dar- 
bo stovyklų šūkis. Darbas išlaisvina tave. 

Jis apsisuko ir nuėjo tarp telefonisčių eilių. Sau už nugaros 
girdėjo, kaip Krauzė kreipėsi į Helgą: 

— Supranti, ką turiu galvoje? Kokie, velniai rautų, čia juo- 
kai? 


Marchas sugrįžo į kabinetą kaip tik Maksui Jėgeriui kabi- 
nantis paltą. 

— Ksavi! — Jėgeris plačiai išskėtė rankas. — Gavau žinutę iš 
budėtojų salės. Man trūksta žodžių! — Jis vilkėjo SS šturmbanfiu- 
rerio uniforma. Ant juodo kitelio tebebuvo likę pusryčių žymių. 

— Priskirk tai minkštai nusenusiai mano širdžiai, — atsakė 
Marchas. — Ir per daug nesidžiauk. Ant lavono nebuvo nieko, iš 
ko galėtum nustatyti asmens tapatybę, o nuo sekmadienio Berly- 
ne dingę be žinios šimtas žmonių. Vien peržiūrėti sąrašą truks ne 
vieną valandą. O aš pažadėjau savo berniukui šiandien popiet jį 
pasiimti, tad gausi pats padirbėti. 

Jis užsirūkė cigaretę ir paaiškino smulkmenas: kur suras- 
tas kūnas, apie trūkstamą pėdą, savo įtarimus dėl Josto. Jėgeris 
klausėsi kartkartėmis vis krenkšteldamas. Kerėpliškas, nevalyvas 
stambuolis, dviejų metrų ūgio, nevikrių rankų ir kojų, buvo netoli 

penkiasdešimties, beveik dešimčia metų vyresnis už Marchą, bet 
nuo 1959-ųjų juodu dalijosi vienu kabinetu ir kai kada dirbdavo 
kaip komanda. Jiedviem už nugarų kolegos Verderšermarkte juo- 
kaudavo: Lapinas ir Lokys. Ir savo barniais bei pastangomis dengti 
vienas kitą galbūt šiek tiek priminė senų sutuoktinių porą. 

— Štai dingusiųjų be žinios sąrašas. — Marchas atsisėdo 
prie rašomojo stalo ir išvyniojo atspaudo ritinį: pavardės, gimimo 
datos, dingimo laikas, pranešusiųjų adresai. Jėgeris pasilenkė jam 
per petį. Rūkydavo trumpus storus cigarus, ir jo uniforma dvokė 
tabaku. 

— Pasak mielojo daktaro Aislerio, mūsiškis žmogus veikiau- 
siai mirė praeitą vakarą, kažkiek po šeštos, tad tikėtina, kad iki 
septintos, vėliausiai iki aštuntos, niekas jo nepasigedo. Galimas 
daiktas, netgi laukiama, rasi jis pasirodys šįryt. Taigi sąraše gali jo 
ir nebūti. Tačiau privalome atsižvelgti į dvi kitas galimybes, tiesa? 
Pirma: jis buvo dingęs kažkiek laiko prieš savo mirtį. Antra, — ir 
iš skaudžios patirties žinome, jog tai nėra neįmanoma, — Aisleris 
susimovė dėl mirties laiko. 

— Vyriokas netgi veterinaru dirbti netinka, — sutiko Jėgeris. 

Marchas greitai suskaičiavo. 

— Šimtas dvi pavardės. Mūsiškiam žmogui duočiau šešias- 
dešimt metų. 

— Atsargos dėlei sakyk penkiasdešimt. Dvylika valandų mir- 
kęs, rfė vienas gerai neatrodytų. 

— Teisybė. Tad išbraukime iš sąrašo visus, gimusius po 
1914-ųjų. Turėtų sumažėti iki tuzino pavardžių. Tapatybę nusta- 
tyti negalėtų būti lengviau: ar dėdulė nestokojo pėdos? — Mar- 
chas sulenkė lapą, perplėšė jį perpus, ir vieną dalį padavė Jėge- 
riui. — Kur yra išsidėsčiusių apie Hafelį Orpo nuovadų? 

— Nikolaszėje, — atsakė Maksas. — Vanzėje. Kladove. Ga- 
tove. Pichelsdorfe — tačiau pastaroji veikiausiai per toli į šiaurę. 

Per kitą pusvalandį Marchas apskambino jas visas, įskaitant ir 
Pichelsdorfo, norėdamas pasitikrinti, ar nebuvo atnešta kokių nors 
drabužių, taip pat ar koks nors vietinis benamis neatitiktų rastojo 
ežere Žmogaus aprašymo. Nieko nepešė. Sutelkė dėmesį į savąją 

pusę lapo. Iki pusės dvyliktos patikrino visas tikėtinas pavardes. 
Tada atsistojo ir pasirąžė. 

— Ponas Niekas. 

Jėgeris buvo baigęs skambinti dešimt minučių anksčiau ir 
rūkydamas žvelgė pro langą. 

— Populiarus vyriokas, ar ne? Netgi tave verčia jaustis myli- 
mu. — Jis išsitraukė cigarą ir nusikrapštė nuo liežuvio keletą už- 
silikusių tabako skutų. — Pasitikrinsiu, gal budėtojų salėje gauta 
daugiau pavardžių. Palik tai man. Gerai praleisk laiką su Piliu. 


Atgrasioje bažnyčioje priešais Kripo būstinę ką tik baigėsi vė- 
lyvosios rytmečio pamaldos. Marchas, stovėdamas kitapus gatvės, 
stebėjo kunigą, kuris užsimetęs viršum drabužių nušiurusį lietpaltį 
rakino duris. Religijai Vokietijoje buvo oficialiai nepritariama. Įdo- 
mu, svarstė Marchas, kiek tikinčiųjų, nepaisydami gestapo šnipų, 
išdrįso apsilankyti mišiose? Pustuzinis? Kunigas įsimetė kišenėn 
sunkų geležinį raktą ir apsisuko. Išvydęs stebintį Marchą tučtuojau 
nuskuodė šalin — nudūręs į žemę akis, kaip žmogus, nutvertas 
vidur nešvaraus sandėrio. Marchas užsisagstė neperšlampamą apsi- 
austą ir nusekė įkandin jo į purviną Berlyno rytą. 


J 


Statyti Triumfo arka pradėta 1946-aisiais, ir darbai baigti 
laiku, Tautos naujojo atsibudimo dienai 1950-aisiais. Projektas, 
įkvėptas fiurerio ir pagrįstas originaliais jo paties brėžiniais, at- 
liktais per kovos metus. 

Turistinio autobuso keleiviai — bent tie, kurie gebėjo supras- 
ti — virškino šią informaciją. Kad geriau matytų, kėlėsi iš savo 
vietų ar lenkėsi į praėjimą. Viduryje autobuso Ksaveras Marchas 
pasisodino sūnų ant kelių. Jų gidė, pusamžė moteris, vilkinti tam- 
siai žalia Reicho turizmo ministerijos apranga, stovėjo priekyje 
plačiai pražergtomis kojomis, nugara į priekinį stiklą. Jos balsas 
per megafoną buvo prikimęs nuo šalčio. 

— Arka pastatyta iš granito, ir jos tūris — du milijonai trys 
šimtai šešiasdešimt penki tūkstančiai šeši šimtai aštuoniasdešimt 
penki kubiniai metrai. — Moteris sučiaudėjo. — Į ją sutilptų ke- 
turiasdešimt devynios Paryžiaus Triumfo arkos. 

Mirksnį arka dunksojo viršum jų. Paskiau staiga jie jau važia- 
vo po ja — milžinišku akmeninėmis sienomis tuneliu, ilgesniu nei 
futbolo aikštė, aukštesniu nei penkiolikaaukštis pastatas, skliautė- 
tu, pritemdytu it katedros stogu. Popietės prieblandoje šokčiojo 
priekinės ir užpakalinės šviesos automobilių, judančių aštuoniomis 
eismo juostomis. | 

— Metrais arkos aukštis — šimtas aštuoniolika, plotis — 
šimtas šešiasdešimt aštuoni, ilgis — šimtas devyniolika. Vidinėse 
tunelio sienose iškaltos pavardės trijų milijonų kareivių, kritusių 
ginant Faterlandą 1914—1918 ir 1939—1946 metų karuose. 

Ji vėl nusičiaudėjo. Keleiviai pareigingai pakreipė galvas 
pasižiūrėti į kritusiųjų sąrašą. Kompanija važiavo mišri. Grupelė 
kameromis apsikabinėjusių japonų; amerikiečių pora su Pilio 
amžiaus mergaičiuke; keletas vokiečių naujakurių iš Ostlando ar 
Ukrainos, atvykusių į Berlyną Fiurerio dienai. Kai važiavo pro 
kritusiųjų sąrašą, Marchas nusigręžė į šalį. Kažkur tenai jo tėvo ir 
abiejų senelių pavardės. Laikė įsmeigęs akis į gidę. Kai šiai pasiro- 
dė, kad niekas nestebi, nusisuko ir paskubom nusišluostė į rankovę 
nosį. Autobusas vėl išniro į dulksną. 

— Palikę arką, mes įvažiuojame į centrinę Pergalės prospek- 
to dalį. Prospektas suprojektuotas reichministro Alberto Spiero ir 
baigtas tiesti 195 7-aisiais. Jo plotis — šimtas dvidešimt trys met- 
rai, ilgis — penki kablelis šeši kilometro. Jis platesnis ir dviem su 
puse karto ilgesnis už Paryžiaus Eliziejaus laukus. 

Aukštesnis, ilgesnis, didesnis, platesnis, brangesnis... Net 
nugalėjusią, pagalvojo Marchas, Vokietiją slegia prasisiekėlio ne- 
visavertiškumo kompleksas. Niekas nėra savaime sau. Visa privalo 
būti lyginama su tuo, ką turi užsieniečiai... 

— Vaizdas iš šios vietos žvelgiant į šiaurinę Pergalės prospek- 
to dalį laikomas vienu iš pasaulio stebuklų. 

— Vienu iš pasaulio stebuklų, — pakuždom pakartojo Pilis. 

Ir tai tiesa, netgi tokią dieną kaip ši. Perpildytas transporto 
srautų, prospektas driekėsi priešais juos, iš abiejų pusių supamas 
stiklinių ir granitinių naujųjų Špiero pastatų sienų: ministerijos, 
įstaigos, didelės parduotuvės, kino teatrai, daugiabučiai. Tolima- 
jame šios šviesų upės gale, pilka ir aukšta it koks karo laivas, per 
dulksną dūlavo Didžioji Reicho menė, jos kupolas buvo pusiau 
pasislėpęs žemuose debesyse. 

Tarp naujakurių pasigirdo pagarbūs murmesiai. 

— Nelyginant kalnas, — nusistebėjo moteris, sėdinti už 
Marcho. Ji buvo su vyru ir keturiais berniukais. Veikiausiai jie šią 
ekskursiją planavo visą žiemą. Turizmo ministerijos brošiūra ir 
svajonės praleisti balandį Berlyne: paguoda, sušildanti juos snie- 
guotomis bemėnulėmis naktims Minske ar Kijeve, už tūkstančių 
kilometrų nuo gimtųjų namų. Kaip jie čia pateko? Galbūt su 
grupine ekskursija, surengta „Jėga per džiaugsmą“ organizacijos: 
dvi valandos „Junkers“ reaktyviniu su nutūpimu Varšuvoje. Ar tris 
dienas keliavę šeimos folksvagenu Belyno— Maskvos autobanu. 

Pilis išsirangė iš tėvo glėbio ir netvirtai nuvirsnojo į autobuso 
salono priekį. Marchas nykščiu ir smiliumi susižnybo viršunosę: 
nervingas įprotis, į kurį įjunko — kada? — tarnaudamas povan- 
deniniame laive, spėjo jis, kai britų karo laivų sraigtai burzgė taip 
arti, jog drebėjo povandeninio korpusas, ir niekados nežinojai, ar 
kita jų paleista giluminė mina nebus tau paskutinioji. 1948-aisiais 
jis buvo komisuotas iš laivyno, įtarus tuberkuliozę, ir metus pra- 
leido gydydamasis. Paskiau, neturėdamas ką geriau veikti, įstojo į 
Marine-Kūstenpolizei — Pakrančių policiją — Vilhelmshavene, 
su leitenanto laipsniu. Tais pačiais metais vedė Klarą Ekart, slau- 
gytoją, su kuria susipažino tuberkuliozės klinikoje. 1952-aisiais 
pradėjo dirbti Hamburgo Kripe. 1954-aisiais, Klarai pastojus ir 
santuokai jau yrant, jis buvo perkeltas į Berlyną. Paulius — Pilis 
— gimė lygiai prieš dešimtį metų ir vieną mėnesį. 

Kas susiklostė ne taip? Jis nesmerkė Klaros. Ji nepasikeitė. 
Visados buvo stipri moteris, troškusi iš gyvenimo kai kurių pa- 
prastų dalykų: namų, šeimos, draugų, pripažinimo. Bet kas kita 
Marchas: tai jis pasikeitė. Po dešimties metų laivyne ir dvylikos 


31 


ROBERT HARRIS 


mėnesių beveik visiško izoliuotumo išlipęs į krantą, jis atsidūrė 
bemaž nepažįstamame pasaulyje. Vaikščiodamas į darbą, žiūrėda- 
mas televizorių, valgydamas su draugais, netgi — Dieve pasigailėk 
— miegodamas šalia žmonos, jis kartkartėmis įsivaizduodavo vis 
tebesąs povandeniniame laive: kreisuojantis kasdienio gyvenimo 
paviršiumi; vienišas, nepatiklus. 

Vidudienį pasiėmė Pilį iš Klaros būsto — vienaukščio na- 
muko nykiame pokario gyvenamųjų namų rajone, Lichtenradėje, 
pietiniame Berlyno pakraštyje. Sustabdai automobilį gatvėje, 
dusyk pasignalizuoji, seki sujudant užuolaidą svetainėje. Tokia 
nusistovėjo neišsakyta tvarka po jųdviejų skyrybų prieš penkerius 
metus — kad būtų išvengta abiem nemalonių susitikimų; pagal 
griežtas Reicho santuokų įstatymo sąlygas tokį ritualą tekdavo iš- 
kęsti kas ketvirtą sekmadienį, jeigu tik leisdavo darbas. Retai kada 
jam išpuldavo pamatyti sūnų antradienį, tačiau dabar mokykloje 
atostogos: nuo 1959-ųjų vaikams suteikta laisva savaitė fiurerio 
gimtadienio proga, o ne Velykoms. 

Atsidarė durys, ir pasirodė Pilis — nelyginant vaikas akto- 
rius, prieš savo norą išstumtas į sceną. Apsirengęs nauja pimpfo“ 
uniforma — šiugždančiais juodais marškiniais ir tamsiai mėlyno- 
mis trumpikėmis — be žodžių įsiropštė į automobilį. Marchas, 
jausdamasis nepatogiai, priglaudė jį prie savęs. 

— Šauniai atrodai. Kaip mokykla? 

— Gerai. 

— O tavo mama? 

Berniukas gūžtelėjo pečiais. 

— Ką norėtum veikti? 

Jis vėl gūžtelėjo. 

Juodu pavalgė priešpiečius Budapešterštrasėje, priešais zoo0- 
logijos sodą, modernioje užeigėlėje su vinilinėmis kėdėmis ir plas- 
tiku dengtais stalais: tėvas ir sūnus, vienas su alumi ir dešrelėmis, 
kitas — su obuolių sultimis ir mėsainiu. Kalbėjosi apie pimpfą, ir 


* Jauniausias pagal amžių Hitlerjugendo (Hitlerio jaunimo), fašistinės organizacijos 
narys. 

Pilis pralinksmėjo. Kol nepriklausai pimpfui, esi niekas, „nesusi- 
formavusi asmenybė, nėsyk nedalyvavusi susirinkime ar žygyje“. 
Tau leidžiama įstoti dešimties ir būti iki keturiolikos, kai tampi 
tikruoju Hitlerio jaunuoliu. 

— Pasirodžiau geriausiai per stojamąjį patikrinimą: 

— Šaunuolis. 

— Reikia nubėgti šešiasdešimt metrų per dvylika sekun- 
džių, — pasakojo Pilis. — Šokti į tolį ir stumti rutulį. Taip pat pu- 
santros dienos žygis. Klausimai raštu. Partijos filosofija. Ir privalai 
padeklamuoti Horst Wesse/ Lied". 

Mirksnį Marchas pamanė, kad jis tuoj tuoj pratrūks dainuoti, 
ir paskubom įsikišo: 

— O tavo durklas? 

Pilis pasirausė kišenėje, nuo susitelkimo jam per kaktą nusi- 
driekė raukšlė. Koks panašus į motiną, pagalvojo Marchas. Tokie 
pat platūs skruostikauliai ir putni burna, tokios pat rimtos rudos 
akys, toli viena nuo kitos. Pilis atsargiai padėjo priešais save ant 
stalo durklą. Marchas pakėlė jį. Prisiminė tą dieną, kai gavo savą- 
jį — kada tai buvo? 34-aisiais? Jaudulys berniuko, manančio, kad 
esąs priimtas į vyrų draugiją. Apvertė durklą, ir šviesoje ant ranke- 
nos suspindo svastika. Pasvarstė ginklą rankoje ir sugrąžino sūnui. 

— Didžiuojuosi tavimi, — pamelavo. — Ką veiksime? Gali- 
me nueiti į kiną. Ar zoologijos sodą. 

— Noriu pasivažinėti autobusu. 

— Betgi tai darėme praeitą kartą. Ir užpraeitą. 

— Nesvarbu. Noriu pasivėžinti autobusu. 


— Didžioji Reicho menė — didžiausias pastatas pasaulyje. 
Iškilusi daugiau kaip ketvirų kilometro, ir kai kuriomis dieno- 
mis — pastebėkite, kaip ir šiandien — kupolo viršūnė dingsta iš 
akių. Paties kupolo skersmuo šimtas keturiasdešimt metrų, šešio- 
lika kartų platesnis už Šv. Petro baziliką Romoje. 


* „Horsto Veselio daina“ — Vokietijoje 1933—1945 metais oficiali nacionalsocialistų 
partijos daina. 

Jie pasiekė Pergalės prospekto galą ir buvo beivažiuoją į 
Adolfo Hitlerio aikštę: Iš kairės aikštę juosė vermachto vyriausio- 
sios vadovybės būstinė, iš dešinės — naujoji Reicho kanceliarija 
ir fiurerio rezidencija. Priekyje stūksojo Menė. Iš arčiau jos pilkis 
išnyko. Dabar buvo matyti, ką jiems pasakojo gidė: frontoną pri- 
laikančios kolonos iš raudono, Švedijoje iškasto granito, o iš abiejų 
šonų — auksinės Atlanto ir Telos* statulos, nešančios ant pečių 
dangų ir žemę vaizduojančius rutulius. 

Statinys buvo krištolinio balčio kaip vestuvinis tortas, kaldin- 
to vario kupolas — pilkšvai žalias. 

— Didžioji menė naudojama tik iškilmingiausioms Vokieti- 
jos Reicho apeigoms, joje telpa šimtas aštuoniasdešimt tūkstančių 
žmonių. Vienas įdomus ir nenumatytas reiškinys: tokio skaičiaus 
žmonių iškvepiamas oras pakyla į kupolą ir suformuoja debesis, 
kurie kondensuojasi ir krinta lengvu lietučiu. Didžioji menė — 
vienintelis statinys pasaulyje, susikuriantis savitą klimatą... 

Marchas buvo girdėjęs visa tai anksčiau. Jisai žvelgė pro langą 
ir regėjo kūną dumble. Maudymosi glaudės! Ką senis sugalvojo 
— pirmadienio naktį pasiplaukioti? Tądien nuo popietės Berlyną 
dengė juodi debesys. Kai galiausiai pratrūko audra, liūtis užgriuvo 
plieniniais virbais, čaižė Žemę ir stogus, slopino griaustinį. Gal 
savižudybė? Ir sugalvok tu man. Įsibristi į šaltą ežerą, nusiirti į 
vidurį, skirti patamsiuos vandenį, stebėti žaibus viršum medžių, 
laukti, kol nuovargis padarys savo... 

Pilis sugrįžo į vietą ir susijaudęs šokčiojo aukštyn žemyn. 

— Tėti, ar pamatysime fiurerį? 

Regėjimas išnyko, ir Marchas pasijautė kaltas. Dėl tokių už- 
sisvajojimų kaip tik ir skųsdavosi Klara: Nežgi kai tu čia, iš tikrųjų 
esi kitur... 

— Nemanau, — atsakė jis. 

Gidė varė toliau: 

— Dešinėje — Reicho kanceliarija ir fiurerio rezidencija. 
Bendras jos fasadas driekiasi lygiai septynis šimtus metrų ir šimtu 
metrų pranoksta Liudviko XIV rūmų fasadą Versalyje. 


* Senovės romėnų Žemės deivė. 

Važiuojant autobusui, Kanceliarija pamažu slinko pro šalį; 
marmurinės kolonos ir raudona mozaika, bronziniai liūtai, pa- 
auksuotos figūros, gotiški rašmenys — pastatas nelyginant kinų 
drakonas, miegantis aikštės pakraštyje. Po plevenančia vėliava su 
svastika stovėjo keturių esesininkų garbės sargyba. Nebuvo jokių 
langų, tik per penkis aukštus nuo žemės įleistas į sieną balkonas, 
kuriame pasirodydavo fiureris tomis progomis, kai aikštėje susi- 
rinkdavo milijonas žmonių. Netgi dabar slampinėjo keletas de- 
šimčių smalsių turistų, blyškiais nuo laukimo veidais spoksančių 
viršun į sandariai uždarytas langines ir besiviliantys... 

Marchas paskersavo į sūnų. Pilis iš susižavėjimo buvo pri- 
blokštas, tvirtai spaudė kumštyje it krucifiksą savąjį durklą. 


Turistinis autobusas išleido juos keleivių surinkimo punkte 
priešais Berlyno-Gotenlando geležinkelio stotį. Kai juodu išlipo, 
buvo jau po penktos, ir nyko paskutiniai natūralios šviesos likučiai. 
Pasidygėdama pačia savimi, diena jau buvo bepasiduodanti. 

Iš stoties išėjimo plūdo žmonės — kuprinėmis pasibalnoję 
kareiviai žengė su savo draugužėmis ir žmonomis, svetimšaliai 
darbininkai, nešini kartoniniais lagaminais ir aptriušusiais, per- 
rištais virve ryšulėliais, stepių naujakuriai, po dviejų dienų kelionės 
išnirę iš traukinio, nustebę pūtė akis į šviesas ir šurmuliuojančią 
minią. Visur uniformos. Tamsiai mėlynos, žalios, rudos, juodos, 
pilkos, chaki spalvos. Tarytum fabrikas, baigiantis pamainai. 
Aidėjo gamykliški stumdomo metalo garsai ir šaižūs švilpukai, 
tvyrojo gamykliškas karščio ir alyvos, suplėkusio oro ir metalo 
dulkių tvaikas. Nuo sienų atsimušdavo perspėjamų šūkių skardas: 
„Nuolat būkite budrūs!“, „Dėmesio! Išsyk praneškite apie įtartinus 
krovinius!“, „Teroristų pavojus!“ 

Iš čionai traukiniai, aukšti kaip namai, iki keturių metrų, 
išvykdavo į Vokietijos imperijos pakraščius — į Gotenlandą 
(ankstesnįjį Krymą) ir Feodosijos uostą (ankstesnįjį Sevasto- 
polį); į; Tauridės generalkomisariatą ir jo sostinę Melitopolį; į 
Volynę-Podolę, Žitomirą, Kijevą, Nikolajevą, r a 
Charkovą, Rostovą, Saratovą... Tai buvo galutinė naujojo pasaulio 

stotis. Pranešimus apie atvykstančius ir išvykstančius traukinius 
per informacijos sistemą pertraukdavo „Koriolano uvertiūra“. Kai 
juodu yrėsi per minią, Marchas pabandė paimti Pilį už rankos, bet 
berniukas jo nusikratė. - 

Prireikė penkiolikos minučių automobiliui iš požeminės 
stovėjimo aikštelės pasiimti ir dar penkiolikos — išsigauti iš užsi- 
kimšusių aplink geležinkelio stotį gatvių. Juodu važiavo tylėdami. 
Tik kai jau vėl buvo bemaž Lichtenradėje, staiga Pilis neiškentė: 

— Tu asocialus, tiesa? 

Kaip keista išgirsti tokį žodį iš dešimtmečio lūpų ir dargi taip 
kruopščiai tariamą, jog Marchas mažne garsiai nusijuokė. Aso- 
cialus: partijos nusikaltimų leksikonu — vienu laipteliu žemiau 
išdaviko. Neaukojantis „Žiemos pagalbai“. Nestojantis į begali- 
nes nacionalsocialistų sąjungas. Į Nacionalsocialistų slidinėjimo 
federaciją. Į Nacionalsocialistų iškylautojų bendriją. Į Didžiosios 
Vokietijos nacionalsocialistų motoklubą. Į Nacionalsocialistų 
kriminalinės policijos karininkų draugiją. Vieną popietę jis netgi 
užsidūrė Lustgartene ant parado, kurį surengė Nacionalsocialistų 
apdovanotųjų gyvybės gelbėtojo medaliu lyga. 

— Nesąmonė. 

— Dėdė Erichas sako, jog tai tiesa. 

Erichas Helferichas. Taigi jis dabar tapęs „dėde“ Erichu? 
Prasčiausios rūšies fanatikas, visu etatu dirbantis biurokratas 
partijos Berlyno štabe. Atgrasus akiniuotis, skautų būrio vadas... 
Marchas tvirčiau suspaudė delnais vairą. Helferichas pradėjo susi- 
tikinėti su Klara prieš metus. 

— Jisai sako, kad tu nesaliutuoji Hitleriui ir juokiesi iš par- 
tijos. 

— Ir iš kur jis visa tai žino? | 

— Jisai sako, kad partijos štabe užvesta tavo byla ir tik 
laiko klausimas, kada tave suims. — Berniukas vos neašarojo iš 
gėdos. — Manau, jis teisus. 

— Pili! 

Jie buvo besustoją prie namo. 

— Nekenčiu tavęs. — Šitai buvo pareikšta ramiu, lygiu balsu. 
Pilis išlipo iš automobilio. Marchas atidarė savo pusės dureles, 

iššoko laukan, apibėgo aplink ir nusekė jį takučiu. Namo viduje 
išgirdo lojant šunį. 

— Pili! — darsyk sušuko jis. 

Atsidarė durys. Pasirodė Klara su NS-Frauenschaft“ unifor- 
ma. Marchas pastebėjo už jos stūksančią Helfericho figūrą ruda 
apranga. Šuo, jaunas vokiečių aviganis, išpuolė laukan ir šoko ant 
Pilio, kuris prasispraudė pro motiną ir dingo viduje. Marchas buvo 
besekąs iš paskos, bet Klara pastojo jam kelią. 

— Palik berniuką ramybėje. Eik iš čia. Palik mus visus ra- 
mybėje. 

Ji stvėrė šunį už kaklasaičio ir nusitempė atgal. Durys užsi- 
trenkė vis nesiliaujant lojimui. 


Vėliau, važiuodamas atgal Berlyno centro link, Marchas vis 
mąstė apie tą šunį. Namuose tai vienintelis gyvas padaras, kuris 
nevilki uniforma. 

Jeigu nebūtų jautęsis toks nelaimingas, būtų nusijuokęs. 


4 


— Kokia šuniška diena, — atsiduso Maksas Jėgeris. Buvo 
pusė aštuntos vakaro, ir Verderšermarkte jis vilkosi apsiaustą. — 
Nepristatyta jokių asmeninių daiktų, jokių drabužių. Nieko. Taigi 
jau praėjo daugiau kaip dvidešimt keturios valandos nuo spėjamo 
mirties laiko, ir ničniekas jo nepasigedo. Tu tikrai manai, kad jis ne 
koks nors benamis? 

Marchas trumpai papurtė galvą. 

— Pernelyg gerai įmitęs. Ir benamiai nemūvi maudymosi 
glaudėmis. Dažniausiai. 

— Ir, negana to, šįvakar turiu eiti į partinį susirinkimą. — Mak- 
sas paskutinįsyk užsitraukė cigaro ir užgesino jį į peleninę. — „Moti- 
na Vokietija: tautos karys vidaus fronte“. 


* Moterų nacionalsocialisčių sąjunga (vok.). 

Kaip ir visi Kripo tyrėjai, tarp jų ir Marchas, Jėgeris turėjo SS 
šturmbanfiurerio laipsnį. Kitaip nei Marchas, praeitais metais jis 
įstojo į partiją. Tačiau Marchas anaiptol jo nesmerkė. Kad paaukš- 
tintų tarnyboje, privalai priklausyti partijai. 

— Ar Hanelora eina? 

— Hanelora? Motinos Vokietijos bronzinio Garbės Kryžiaus 
ordininkė? Savaime suprantama, eina. — Maksas pasižiūrėjo į 
laikrodį. — Pats metas įkalti alaus. Ką pasakysi? 

— Ne šįvakar, dėkui. Tik nulipsiu apačion kartu su tavimi. 

Juodu išsiskyrė ant Kripo rūmų laiptų. Pamojęs ranka, Jėge- 
ris pasuko kairėn, baro Obvalštrasėje linkui, o Marchas patraukė 
dešinėn, upės kryptimi. Žingsniavo sparčiai. Lietus jau liovėsi, bet 
oras tebebuvo drėgnas ir ūkanotas. Prieškariniai gatvės žibintai 
atsispindėjo nuo juodo šaligatvio. Nuo Šprė sklido žemas, pastatų 
prislopintas, rūko sirenos garsas.! 

Marchas apsuko kampą ir nuėjo paupiu, veidu mėgaudamasis 
nakties vėsa. Prieš srovę pukšėjo barža su vieninteliu žibintu nosy- 
je, įkandin jos vairo kunkuliavo tamsaus vandens verpetai. O šiaip 
viešpatavo tyla. Čia nebuvo nei automobilių, nei žmonių. Tartum 
miestas būtų išgaravęs patamsiuos. Nenorom Marchas paliko upę, 
perkirto Špitelmarktą ir įsuko į Zeidelštrasę. Po kelių minučių 
įžengė į Berlyno miesto morgą. 

Daktaras Aisleris jau buvo išėjęs namo. Nieko netikėta. „My- 
lių tave, — dūsavo moteriškas balsas laukiamajame, — ir noriu 
gimdyti tavo vaikus“. Sanitaras dėmėtu baltu chalatu nenorom 
nusigręžė nuo savo nešiojamojo televizoriaus ir patikrino Marcho 
asmens pažymėjimą. Padarė įrašą žurnale, pasiėmė raktų ryšulį ir 
pamojo detektyvui sekti paskui jį. Jiems įkandin suskambo nakti- 
nės Reichsrundfunko* muilo operos leitmotyvas. 

Švaistinės durys vedė į koridorių, visiškai tokį pat kaip de- 
šimtys tenai, Verderšermarkte. Kažkur, pagalvojo Marchas, turėtų 
būti reichdirektorius žalio linoleumo reikalams. Jis nusekė paskui 
sanitarą į liftą. Žvangtelėjusios užsidarė metalinės grotelės, ir jie 
nusileido į rūsį. 


* Valstybinio televizijos kanalo (vok.). 

Prie įėjimo į saugojimo kamerą, po ženklu „Nerūkyti“, abu 
užsirūkė cigaretes — dvejetas profesionalų, besigriebiančių tokios 
pat atsargos ne dėl lavonų kvapo (patalpa buvo šaldoma: irimo 
dvoko nebuvo justi), o norėdami nustelbti aitrias dezinfekcinio 
skiedinio išgaras. 

— Jums reikia to senioko? Pristatyto tuoj po aštuntos? 

— Tikrai taip, — patvirtino Marchas. 

Patraukęs už didžiulės rankenos, sanitaras atlapojo sunkias 
duris. Plūstelėjo šaltis, ir juodu įžengė vidun. Ryškūs pailgi ne- 
oniniai šviestuvai nutvieskė baltų plytelių grindis, iš abiejų pusių 
šiek tiek nuožulnias linkui siauro nutekamojo latako viduryje. Į 
sieną, nelyginant kartotekos spintukės, buvo įmontuoti sunkūs 
metaliniai stalčiai. Sanitaras nukabino nuo kablio greta šviesos 
jungiklio lentelę su spaustukais ir nuėjo palei stalčius, tikrindama- 
sis numerius. 

— Šitas. 

Jis pasikišo lentelę po pažastimi ir stipriai trūktelėjo stalčių. 
Slystelėjęs priekin, tas atsidarė. Marchas žengtelėjo arčiau ir nu- 
traukė baltą paklodę. 

— Galite eiti, jeigu norite, — metė neatsigręždamas. — Bai- 
gęs pašauksiu jus. 
| — Negalima. Tokios taisyklės. 

— Kad nesuklastočiau įkalčio? Padarykite man paslaugą, 
likite. 

Per antrą pažintį kūnas atrodė nė kiek ne geriau. Atšiaurus 
mėsingas veidas, mažos akys ir žiauri burna. Galva beveik visai 
plika, neskaitant pavienių žilų plaukų kuokštų. Nosis smaila, su 
dviem giliomis įdubomis abipus viršunosės. Veikiausiai daug metų 
nešiojo akinius. Pats veidas be jokių ypatingų žymių, bet ant abiejų 
skruostų ryškėjo simetriškos nuobrozdos. Marchas įkišo pirštus į 
burną ir aptiko tik minkštas dantenas. Kažkuriuo metu, matyt, iš- 
muštos abi dirbtinių dantų plokštelės. 

Marchas vėl užtraukė paklodę. Pečiai platūs, torsas stipraus, 
vos pradėjusio tukti žmogaus. Jis tvarkingai atlenkė audeklą kelis 
centimetrus aukščiau bigės. Visados gerbdavo mirusiuosius. Joks 

Kurfiurstendamo gatvės aukštuomenės daktaras su savo klientais 
nesielgia švelniau kaip Ksaveras Marchas. 

Jis pasišildė kvapu delnus ir siekė vidinėn savo apsiausto kiše- 
nėn. Išsitraukė skardinę dėželę, kurią atidarė, ir dvi baltas korteles. 
Kartūs cigaretės dūmai graužė burną. Jisai sugriebė kairį lavono 
riešą — tokį $a//ą; šitai nuolatos jį sukrėsdavo — ir atlenkė pirštus. 
Atsargiai pamirkė kiekvieną piršto galiuką į juodo rašalo pagalvėlę 
skardinėlėje. Paskiau padėjo skardinėlę, paėmė vieną kortelę ir pri- 
spaudė prie jos visus pirštus. Kai liko patenkintas, pakartojo tokią 
pat procedūrą su dešine senio ranka. Sanitaras pakerėtas stebėjo jį. 

Juodos dėmelės ant baltų delnų atrodė bjauriai — kaip iš- 
niekinimas. 


— Nuvalykite jas, — pasakė Marchas. 


Reicho Kripo būstinė yra  Verderšermarkte, bet faktiškai 
techninė policinės veiklos įranga — teismo medicinos laboratori- 
jos, nusikaltėlių kartotekos, ginklų sandėliai, dirbtuvės, sulaikymo 
kameros — sutelkta Aleksandro aikštėje, Berlyno policijos pre- 
zidiumo pastate. Kaip tik į šią plačiai išdrikusią prūsišką tvirtovę 
priešais judriausią miesto U-bano“ stotį Marchas po to ir nuvyko. 
Guviai žingsniuodamas sugaišo penkiolika minučių. 

— Tai ko tu nori? 

Balsas, gerokai persunktas nepatiklumu, priklausė Otui Ko- 
tui, pirštų atspaudų skyriaus viršininko pavaduotojui. 

— Pirmumo eilės, — pakartojo Marchas. Jis darsyk užsitrau- 
kė cigaretę. Gerai pažinojo Kotą. Prieš dvejus metus juodu Lank- 
vice pagavo gaują ginkluotų plėšikų, nužudžiusių policininką. Dėl 
šios operacijos jis buvo paaukštintas tarnyboje. — Žinau, kad turi 
daug užsigulėjusių darbų iki pat fiurerio šimtojo gimtadienio. Ži- 
nau, kad tau ant sprando Zipo dėl teroristų ir dievažin dar dėl ko. 
Tačiau padaryk tai dėl manęs. 

Kotas atsilošė krėsle. Už jo, knygų spintoje, Marchas pastebė- 


jo Artūro Nebės kriminologijos vadovėlį, išleistą prieš trisdešimt 
* U-bahn (v04.) — metropolitenas. i 

metų, bet vis dar klasikinį veikalą. Nuo 1933-iųjų Nebė buvo Kri- 
po viršininkas. 
— Nagi, parodyk, ką turi, — paprašė Kotas. 
Marchas padavė korteles. Žvilgtelėjęs į jas, Kotas linktelėjo. 
— Vyriškis, — pasakė Marchas. — Apie šešiasdešimties. 


Miręs prieš parą. 

— Žinau, kaip jis jaučiasi. — Kotas nusiėmė akinius ir pasi- 
trynė akis. — Gerai. Padėsiu krūvos viršun. 

— Kiek užtruks? 


— Atsakymas turėtų būti iki ryto. — Kotas vėl užsidėjo aki- 
nius. — Štai ko nesuprantu — iš kur tu žinai, kad šis žmogus, nors 
ir kas jis būtų, turi nusikalstamą praeitį? 

Marchas nežinojo, bet jis neketino suteikti Kotui dingstį iš- 
sisukti nuo savo pažado. 

— Patikėk manimi, — tarė. 


Marchas grįžo į savo butą vienuoliktą. Senoviškas narvo 
pavidalo liftas neveikė. Laiptinė, klojama numinto rudo kilimo, 
atsidavė sehais kitų Žmonių valgiais, virtais kopūstais ir prisvilusia 
mėsa. Kopdamas pro antrą aukštą, išgirdo ginčijantis jauną porelę, 
kuri gyveno po juo. 

— Kaip tu gali tai sakyti? 

— Tu nieko nepadarei! Nieko! 

Trinktelėjo durys. Pravirko kūdikis. Kitur kažkas į tai at- 
sakydamas paleido visu garsumu radiją. Daugiabučio gyvenimo 
simfonija. Kadaise tai buvęs ištaigingas namas. Nūnai šiam, kaip ir 
daugeliui ten gyvenančiųjų, užėjo sunkesni laikai. Marchas toliau 
kopė laiptais į savo aukštą ir atsirakino duris. 

Kambariai buvo šalti — kaip paprastai, šiluma radiatoriais 
iki jo buto neįstengė pakilti. Marchas turėjo penkis kambarius: 
svetainę, gerokai aukštomis lubomis, langais išeinančią į Ansba- 
cherštrasę; miegamąjį su geležine lova; nedidelį vonios kambarį 
ir dar mažesnę virtuvę; atliekamas kambarys buvo užpildytas 
daiktais, išgelbėtais iš savo santuokos, vis tebesukrautais prieš 
penkerius metus į dėžes. Namai. Buvo didesnis nei keturiasdešimt 

keturių kvadratinių metrų, standartinio Volkswohnung — liaudies 
buto — ploto, tačiau nelabai daug. 

našlė — gyveno nuo karo r ir butą labai - Antrą 
savaitgalį po to, kai atsikėlė, remontuodamas miegamąjį, jis nu- 
plėšė supelijusius sienų tapetus ir aptiko už jų užkištą sulankstytą 
į mažutėlį kvadratėlį fotografiją. Sepijos technika vienoje Berlyno 
studijoje padarytas portretas, visas blausaus rusvio ir kremiškas, 
datuotas 1929-aisiais. Kažkokia šeima stovėjo dažytų medžių ir 
laukų fone. Tamsiaplaukė moteris žvelgė į kūdikį sau ant rankų. 
Išdidus vyras stovėjo už jos, padėjęs jai ant peties ranką. Greta 
jo — mažas berniukas. Nuo to laiko Marchas laikė tą nuotrauką 
ant židinio atbrailos. 

Berniukas — Pilio amžiaus, nūnai būtų Marcho metų. 

Kas buvo tie žmonės? Kas nutiko vaikui? Metų metus jis 
klausinėjo save, tačiau vis delsė — Markte visados turėdavo pa- 
kankamai dėl ko sukti sau galvą ir nesiimdamas narplioti naujų 
paslapčių. Paskiau, prieš pat pastarąsias Kalėdas, pats nepajėg- 
damas tinkamai perprasti priežasties, — kažkoks neaiškus ir vis 
stiprėjantis nerimas, atsitiktinai sutapęs su jo gimtadieniu, ne 
daugiau, — jis pradėjo ieškoti atsakymo. 

Įrašas pas namo savininką bylojo, kad butas tarp 1928-ųjų 
ir 1942-ųjų buvo išnuomotas kažkokiam Vaisui, Jakobui. Bet po- 
licijoje nebuvo jokios Jakobo Vaiso bylos. Neužregistruota, kad 
būtų išsikėlęs, susirgęs ar numiręs. Skambučiai į armijos, laivyno 
ir liuftvafės archyvą patvirtino, jog nebuvo mobilizuotas karo 
veiksmams. Fotografo studija tapusi televizorių nuomos punktu, 
jos registracijos knygos neišlikusios. Niekas iš jaunų žmonių namų 
savininko kontoroje neprisiminė Vaisų. Šie dingo. Vaisas. Baltas. 
Tuštuma. Dabar jau Marchas širdyje žinojo tiesą, — ko gero, visa- 
dos ją žinojo, — bet vis tiek vieną vakarą su fotografija apėjo namą 
it policininkas, ieškantis liudytojų, ir kiti gyventojai žvelgė į jį kaip 
į pamišėlį vien dėl to, kad klausinėja. Visi, išskyrus vieną. 


* Luftwaffe (vo.) — Karinės oro pajėgos. 

— Jie buvo žydai, — pasakė senė palėpėje, užtrenkdama jam 
prieš nosį duris. 

Aišku. Žydai per karą buvo evakuoti į Rytus. Visi tai žinojo. 
Kas vėliau jiems nutiko — ne iš tokių klausimų, kuriuos viešai 
pateiktum, — beje, taip pat ir privačiai, — jeigu jie ir turėjo kokią 
nors prasmę, netgi SS šturmbanfiureriui. 

Ir kaip tik tuomet, — dabar Marchas tai suvokė, — jo santy- 
kiai su Piliu pradėjo šlyti; tai buvo metas, kai jis atsibusdavo prieš 
išauštant ir sutikdavo imtis kiekvienos bylos, kuri tik pakliūdavo 
po ranka. 


Kelias minutes neįjungdamas šviesos Marchas stovėjo ir 
žvelgė žemyn į transporto srautą, slenkantį Vitenbergo aikštės 
linkui. Paskiau nuėjo į virtuvę ir įsipylė didelę porciją viskio. Šalia 
kriauklės gulėjo pirmadienio Ber/iner Tageblait. Nusinešė šį atgal 
į svetainę. 

Marchas turėjo nusistovėjusią laikraščių skaitymo tvarką. 
Pradėdavo nuo galo, nuo tiesos. Jeigu parašyta, kad Leipcigo fut- 
bolo komanda supliekė Kelną 4:0, veikiausiai tai tiesa: netgi parti- 
jai dar teks sugalvoti, kaip perrašinėti sportinius rezultatus. Sporto 
naujienos — visai kas kita. IKI TOKIJO OLIMPINIŲ VIS MAŽIAU 
LAIKO. JUNGTINĖS VALSTIJOS GALBŪT DALYVAUS PIRMĄSYK PER 
28 METUS. VOKIEČIŲ SPORTININKAI TEBEPIRMAUJA PASAULYJE. 
Paskiau skelbimai. voKIEČIŲ ŠEIMOS! MALONUMAI KVIEČIA Į GO- 
TENLANDĄ, REICHO RIVJERĄ! Prancūziški kvepalai, itališkas šilkas, 
skandinaviški kailiai, olandiški cigarai, belgiška kava, rusiški ikrai, 
britiški televizoriai — per puslapius pažertas Imperijos gausybės 
ragas. Gimimai, santuokos ir mirtys: TEBAI, Ernstas ir Ingrida; 
sūnus fiureriui. VENZELIS, Hansas, 71 metų; ištikimas nacionalso- 
cialistas, liūdime netekę. 

Ir vienišų širdžių skiltis: 

PENKIASDEŠIMTMETIS. Grynakraujis arijas, mūšio 
prie Maskvos veteranas, ketinantis įsikurti ūkyje, trokšta 


vyriškos lyties palikuonių per santuoką su sveika, arijų 

kraujo, nekalta, jauna, nepretenzinga, taupia moterimi, 
įpratusia prie sunkaus darbo; svarbu plačios strėnos, že- 
makulniai bateliai, be auskarų. 

NAŠLYS, šešiasdešimties metų amžiaus, nori vėl gauti 
šiaurietę partnerę, pasirengusią apdovanoti jį vaikais, 
idant neišnyktų senos šeimos vyriškoji linija. 


Menų puslapiai: Zara Leander, vis dar puiki, filme Moteris iš 
Odesos, kuris šiuo metu demonstruojamas „Gloria-Palaste“: epiš- 
kas pasakojimas apie pietų tirolietės naujakurystę. Muzikos kritiko 
straipsnis, užsipuolantis jaunų anglų grupės iš Liverpulio, koncer- 
tuojančios vokiečių jaunimui perpildytose Hamburgo salėse, „pra- 
žūtingus“ negriškus stūgavimus. Londono karališkajame Albert 
Hole fiurerio gimtadieniui Herbertas fon Karajanas specialiai 
diriguos Bethoveno Devintąją simfoniją — Europos himną. 

Redakcijos vedamasis apie protestuojančias prieš karą stu- 
dentų demonstracijas Heidelberge: IšDAVIKAI PRIVALO BŪTI sU- 
TRIUŠKINTI JĖGA! Zageblat/ visados laikydavosi tvirtos linijos. 

Nekrologas: kažkokiam nusenusiam bonzai iš Vidaus reikalų 
ministerijos. 

Reicho naujienos: PAVASARIO ATODRĖKIS ĮPLIESKIA NAUJAS 
KAUTYNES SIBIRO FRONTE! VOKIEČIŲ PAJĖGOS SUTRIUŠKINA IVA- 
NŲ TERORISTINES GRUPUOTES! Rovne, Ukrainos reichkomisariato 
sostinėje, sušaudyti penki teroristų vadeivos, organizavę vokiečių 
naujakurių šeimos skerdynes. Naujausio branduolinio Reicho 
povandeninio laivo Grossadmira/ Dėniiz savo naujojoje bazėje 
Trondheime fotografija. 

Pasaulio naujienos: Londone pranešta, kad karalius Edvardas 
ir Velso karalienė atvyks valstybinio vizito į Reichą birželį, siek- 
dami „toliau stiprinti nuoširdžios pagarbos ir draugystės ryšius 
tarp Didžiosios Britanijos ir Vokietijos Reicho tautų . Vašingtone 
manoma, kad pastaroji prezidento Kenedžio pergalė pirminiuose 
Jungtinių Valstijų rinkimuose sustiprino jo galimybes būti išrink- 
tam antrajai kadencijai... 

Laikraštis Marchui išslydo iš pirštų ant grindų. 

Po pusvalandžio suskambo telefonas. 


— Man taip gaila tave pažadinti. — Kotas neslėpė sarkaz- 
mo. — Bet susidariau įspūdį, kad tai pirmutinės svarbos reikalas. 
Gal vėl paskambinti rytoj? 


— Ne, ne. — Marchas jau visai išsibudino. 

— Šitai tau patiks. Gražumėlis. — Pirmąsyk gyvenime Mar- 
chas išgirdo Kotą sukikenant. — Nagi, tu su manimi nejuokauji? 
Ar tai ne koks nors pokštas, kurį abu su Jėgeriu sugalvojote? 

— Kas jis toks? 

— Pirmiausia šiek tiek praeities. — Kotas jautėsi pernelyg 
patenkintas savimi, kad leistųsi skubinamas. — Gavome grįžti 
labai toli atgalios, kol pririnkome atitikmenį. Labai toli. Bet pri- 
rinkome. Puikiai. Apsirikti ne;manoma. Tikrai, taviškis žmogus 
yra kartotekoje. Buvo areštuotas tik sykį gyvenime. Mūsų kolegų 
Miunchene, prieš keturiasdešimt metų. Jeigu tiksliau, 1923-iųjų 
lapkričio devintą. 

Stojo tyla. Praėjo penkios, šešios, septynios sekundės. 

— Ak! Jaučiu, kad netgi tu įvertini datos reikšmingumą. 

— Kažkoks alter Kampfer“. — Marchas siekė cigarečių nuo 
grindų šalia kėdės. — Jo pavardė? 

— Iš tikrųjų. Senas partinis draugas. Suimtas kartu su fiureriu 
po Būrgerbrūukeller Putsch* įvykių. Tu sužvejojai iš ežero vieną iš 
šlovingiausių nacionalsocialistų revoliucijos pradininkų. — Kotas 
vėl nusijuokė. — Protingesnis žmogus, ko gero, būtų palikęs jį ten, 
kur radęs. 

— Kokia jo pavarde? 


Kotui padėjus ragelį, Marchas penkias minutes žingsniavo po 
butą, įnirtingai rūkydamas. Paskiau paskambino į tris vietas. Pir- 
miausia Maksui Jėgeriui. Paskiau — Verderšermarkto budėtojui. 


* Senas kovotojas (vok.). Čia, matyt, Hitlerio knygos „Mein Kampf“ („Mano kova“) 
sekėjas. 

** Aludės pučas (vok.). — Kalbama apie nepavykusį Adolfo Hitlerio ir generolo Eri- 
cho Liudendorfo (Ludendorff) mėginimą 1923 m. lapkričio 8—9 d. Miunchene užgrobti 
valdžią Vokietijoje. 

Trečias skambutis — vienu Berlyno numeriu. Jau Marchui beke- 
tinant padėti ragelį, atsiliepė mieguistas vyriškas balsas. 

— Rudis? Cia Ksaveras Marchas. 

— Ksavis? Tu išprotėjai? Juk nakties vidurys. 

— Nevisiškai. — Marchas patruliavo išblukusiu kilimu, vie- 
noje rankoje laikydamas telefono aparatą ir smakru prispaudęs sau 
prie peties ragelį. — Man reikia tavo pagalbos. 

— Dievuliau! 

— Ką tu gali man papasakoti apie Žmogų, kuris vadinasi 
Jozefas Buleris? 


Tą naktį Marchą aplankė sapnas. Jis vėl stovėjo lietuje prie 
ežero, ir veidu žemyn į dumblą kniūbsčias tysojo kūnas. Trūktelėjo 
už peties — trūktelėjo stipriai — bet nepajėgė jo pajudinti. Kūnas 
buvo pilkšvai baltas — švino baltalo spalvos. Bet kai Marchas ap- 
sisuko eiti, negyvėlis sugriebė jam už kojos ir pradėjo tempti prie 
vandens. Marchas kabinosi už žemės, bandydamas įsirausti pirštais 
į minkštą dumblą, bet nebuvo už ko įsitverti. Lavonas laikė įsikir- 
tęs nepaprastai stipriai. Ir kai juodu paniro po vandeniu, jo veidas 
tapo Pilio — perkreiptas pykčio, groteskiškas iš gėdos, klykiantis: 


„Nekenčiu tavęs... Nekenčiu tavęs... Nekenčiu tavęs...“ 


ANTRA DALIS 


TREČIADIENIS, BALANDŽIO 15 


dėtente, s. f. 1 (a) Atvanga, susilpninimas, palaisvinimas 
(ko nors, kas buvo įtempta); atpalaidavimas (raumenų). 


(b) Palengvėjimas (politinės padėties). 


1 


Iš vakardienos lietaus liko tik blogas prisiminimas, jau pusiau 
išnykęs iš gatvių. Saulė — nuostabi, nešališka saulė — atsispindėjo 
ir tviskėjo nuo parduotuvių vitrinų ir butų langų. 

Vonios kambaryje surūdiję vamzdžiai klaksėjo ir dūsavo, iš 
dušo varvėjo šalto vandens srovelė. Marchas skutosi senu savo tėvo 
skustuvu. Pro atdarą langą buvo girdėti bundančio miesto garsai: 
"pirmojo tramvajaus kauksmas ir žvangesys; tolimas transporto 
gausmas Tauencinštrasėje; anksti atsikėlusių pėsčiųjų, skubančių 
į U-bano stotį Vitenbergo aikštėje, žingsniai, kitapus gatvės pa- 
keliamų kepyklos langinių tarškesys. Dar nebuvo septynių, ir Ber- 
lynas bruzdėjo galimybėmis, kurios vėliau per dieną nublanks. 

Miegamajame gulėjo padėta jo uniforma — valdžios parei- 
gūno šarvai. 

Rudi marškiniai su juodomis odinėmis sagomis. Juodas kak- 
laraištis. Juodi bridžiai. Juodi auliniai batai, stipriai atsiduodantys 
išblizginta oda. 

Juodas kitelis: su keturiomis sidabrinėmis sagomis; su trimis 
pasidabruotomis antpečių juostelėmis; ant kairės rankovės — rau- 
donas ir baltas raištis su svastika; ant kairės — rombas su gotiška 
„K“ raide, reiškiančia „Kriminalpolizei“. 

Juodas kariškas odinis diržas. Juoda uniforminė kepurė su si- 
dabrine kaukole ir partijos ereliu. Juodos odinės pirštinės. 

Marchas stebeilijo į save veidrodyje, o į jį žvelgė Waften-SS* 
šturmbanfiureris. Nuo tualetinio stalelio pasiėmė tarnybinį pisto- 
letą, 9 mm liugerį ir, patikrinęs užraktą, įkišo į dėklą. Tuomet išėjo 
į Miesto rytmetį. 


* SS kariuomenės rūšis (v04.). 

— Tikrai tau jau gana? 

Rudolfas Halderis nusišypsojo iš sarkastiškos Marcho pas- 
tabos ir iškrovė savąjį padėklą: sūrį, kumpį, saliamį, tris kietai vir- 
tus kiaušinius, stirtą juodos duonos riekių, pieną, puodelį garuo- 
jančios kavos. Tvarkinga eile jis išdėstė lėkštes ant baltos lininės 
staltiesės. 

— Suprantu, pusryčiai, tiekiami Reicho vyriausioje saugumo 
valdyboje, paprastai ne tokie gausūs. 

Juodu sėdėjo „Princo Frydricho Karlo“ viešbučio valgomojo- 
je salėje, Dorotenštrasėje, pusiaukelėje tarp Kripo būstinės ir Hal- 
derio kontoros Reicho archyve. Marchas nuolat čia lankydavosi. 
„Frydrichas Karlas“ buvo pigi priebėga turistams ir pardavėjams, 
bet pusryčius čia gamino gerai. Nuo stiebo viršum įėjimo laisvai 
karojo Europos vėliava — dvylika auksinių Europos Bendrijos 
valstybių žvaigždžių tamsiai mėlyname fone. Marchas spėjo, kad 
administratorius, 4e77 Brekeris, nupirko ją iš antrų rankų ir iškėlė 
ten, siekdamas privilioti bent kiek svetimšalių klientų. Regis, tai 
nepasiteisino. Pasidairęs po apskurusius restorano lankytojus ir 
nuobodžiaujantį personalą, matei esant maža pavojaus, kad kas 
nors galėtų nusiklausyti. 

Kaip paprastai, žmonės Marcho uniformos šalinosi iš tolo. 
Kas kelias minutes, kai traukinys įvažiuodavo į Frydrichštrasės 
stotį, restorano sienos sudrebėdavo. |  , 

— Tu tik tiek pasiėmei? — paklausė Halderis. — Kavos? — 
Jis palingavo galvą. — Juoda kava, cigaretės ir viskis. Nekokia die- 
ta. Kai dabar pagalvoju, nemačiau tavęs padoriau ką nors valgant 
nuo tada, kai tu su Klara išsiskyrei. — Jis sudaužė kiaušinį ir ėmė 
lukštenti. 

Marchas pagalvojo: iš visų mūsų Halderis mažiausiai pa- 
sikeitęs. Po riebalų sluoksniu, po sudribusiais beprasidedančio 
vidutinio amžiaus raumenimis vis dar slypėjo ištįsęs naujokėlis, 
daugiau nei prieš dvidešimtį metų tiesiai iš universiteto patekęs 
į povandeninį laivą nr. 174. Jis ten buvo radistas — prastas, pa- 

skubom apmokytas ir įgrūstas tarnybon 1942-ųjų pradžioje, kai 
nuostoliai ypač padidėjo ir Denicas naršė po visą Vokietiją, ieš- 
kodamas papildymų. Tuomet, kaip ir dabar, Rudis nešiojo akinius 
vieliniais rėmeliais ir turėjo retus, rausvai gelsvus plaukus, kurie 
pakaušyje buvo pasišiaušę it anties pasturgalis. Plaukiojimo metu, 
kai kiti vyrai užsiaugindavo barzdas, Halderiui ant skruostų nely- 
ginant besišeriančiam katinui žėlė oranžiniai kuokštai. Tai, kad jis 
išvis tarnavo povandeniniame laive, buvo baisi klaida, pokštas. Ne- 
rangus, vos gebantis pakeisti saugiklį, jis gamtos buvo pašauktas 
būti mokslininku, o ne povandenininku, ir kiekvieną plaukiojimą 
prakaituodavo iš baimės bei kamuodavosi jūrlige. 

Ir vis dėlto jį mėgo. Povandeninio laivo įgulos būdavo prie- 
taringos, ir kažkaip pasklido gandas, kad Rudis Halderis neša 
sėkmę. Tad jie troško jį turėti laive, dengdavo jo klaidas, leisdavo 
jam papildomą pusvalandį dejuoti ir blaškytis gulte. Jis tapo tarsi 
kokiu talismanu. Kai stojo taika, nustebęs, kad išliko gyvas, Halde- 
ris atnaujino savo studijas Berlyno universiteto Istorijos fakultete. 
1958-aisiais jis įsijungė į mokslininkų kolektyvą, dirbantį Reicho 
archyve prie oficialiosios karo istorijos. Apsukęs visą likimo ratą, 
jis leido dienas sulinkęs požeminėje patalpoje, Berlyne, dėlioda- 
mas krūvon daleles tos didžiosios strategijos, kurios mažutėlaičiu 
įbaugintu sraigteliu pats kadaise buvo. Povandeninis laivynas: obe- 
racijos ir taktika 1939—1946 buvo paskelbta 1963-iaisiais. Dabar 
Halderis darbavosi padėdamas sudaryti Vokiečių armijos Rytų 
fronte istorijos trečią tomą. 

— Lyg dirbtum folksvageno gamykloje, Falerslebene — pa- 
sakė Halderis. Atsikandęs kiaušinio, kurį laiką kramtė. — Aš ga- 
minu ratus, Jakelis — dureles, Šmitas įstato variklį. 

— Kiek dar tai truks? 

— O, manau, amžinybę. Ištekliai — ne problema. Tai žodinė 
Triumfo arka, prisimeni? Nevalia praleisti nė vieno šūvio, nė vieno 
sankirčio, nė vienos snaigės, nė vieno nusičiaudėjimo. Kai kas net- 
gi rengiasi parašyti Oficialiąją oficialiųjų istorijų istoriją. O aš, aš 
turėsiu darbo dar penkerius metus. 


— O paskiau? 

Halderis nusibraukė nuo kaklaraiščio kiaušinio trupinius. 

— Katedra mažame universitete kur nors pietuose. Namu- 
kas užmiestyje su Ilze ir vaikučiais. Pora pagarbiai recenzuotų 
knygų. Mano siekiai kuklūs. Jeigu ne kas nors kita, tai kaip tik 
toks darbas padeda suvokti savo paties mirtingumo perspektyvą. 
Beje, jei jau prakalbome... Iš vidinės kišenės jis išsitraukė popie- 
riaus lapą. — Sveikinimai iš Reicho archyvo. 

Tai buvo seno partijos žinyno puslapio fotokopija. Keturi 
paso nuotraukos dydžio uniformuotų pareigūnų portretai, kiek- 
vienas palydimas trumpos biografijos — Brunas, Bruneris. Bu- 
chas. Ir Buleris. 

Halderis paaiškino: 

— NSDAP personalijų vadovas. 1951-ųjų leidinys. 

— Gerai jį Žinau. 

— Sutik, graži kompanija. 

Lavonas Hafelyje buvo Bulerio, be jokios abejonės. Jis žvelgė 
į Marchą pro berėmius akinius, oficialus ir rimtas, suspaustomis 
lūpomis. Biurokrato, teisininko veidas — veidas, kurį galėtum 
regėti tūkstantį kartų ir niekaip nepajėgtum apibūdinti, kūniškai 
ryškus, atmintyje išskydęs; darbininko prie staklių veidas. 

— Kaip pats pamatysi, — apibendrino Halderis, — na- 
cionalsocialistų respektabilumo ramstis. Įstojo į partiją 22-ai- 
siais — respektabiliau ir būti negali. Dirbo teisininku su Hansu 
Franku, asmeniniu fiurerio advokatu. Vokietijos teisės akademijos 
viceprezidentas. 

— „Generalinės gubernijos valstybės sekretorius 1939-ai- 
siais“, — perskaitė Marchas. — „SS brigadefiureris“". — Brigade- 
fiureris, Dievuliau. Jis išsitraukė bloknotėlį ir ėmė užsirašinėti. 

— Garbės laipsnis, — pakomentavo Halderis, pilna burna 
maisto. — Abejoju, ar kada nors supykęs paleido bent šūvį. Buvo 
grynai administracinis darbuotojas. Kai 39-aisiais Franką išsiuntė 
gubernatoriumi valdyti tai, kas buvo likę iš Lenkijos, matyt, pasi- 
ėmė kartu savo seną juridinį partnerį Bulerį vyriausiuoju biuro- 
kratu. Turėtum paragauti šio kumpio. Labai geras. 


* Brigados generolas (vok.). 

Marchas paskubom užsirašinėjo. 

— Kiek laiko Buleris buvo Rytuose? 

— Turbūt dvylika metų. Pasitikrinau 1952-ųjų žinyne. 
Ten Buleris neįtrauktas. Taigi 51-ieji, matyt, buvo jo paskuti- 
niai metai. 

Marchas liovėsi rašęs ir pasitarškino rašikliu dantis. 

— Luktelsi manęs porą minutėlių? 

Vestibiulyje stovėjo telefono būdelė. Jis paskambino į Kripo 
komutatorinę ir paprašė sujungti su savo paties numeriu. Balsas 
suniurnėjo: 

— Jėgeris. 

— Klausyk, Maksai. — Marchas pakartojo, ką Halderis jam 
papasakojo. — Vadove minima žmona. — Jis kyštelėjo popieriaus 
lapelį po blausia būdelės elektros lempute ir primerkė akis. — Edita 
Tulard. Gali ją surasti? Kad patvirtintų lavono tapatybę. 

— Ji mirusi. 

— Ką? 

— Mirė daugiau kaip prieš dešimt metų. Patikrinau SS 
archyve — netgi garbės laipsnį turintiesiems privalu informuoti 
apie savo artimiausius giminaičius. Buleris neturėjo vaikų, bet man 
pavyko atsekti jo seserį. Ji našlė, septyniasdešimt dvejų metų, va- 
dinasi Elizabeta Trinkl. Gyvena Fiurstenvalde. — Marchas žinojo 
tą miestuką: maždaug keturiasdešimt penkios minutės kelio auto- 
mobiliu į pietryčius nuo Berlyno. — Vietiniai farai važiuoja su ja 
tiesiai į morgą. 

— Susitiksiu su tavimi tenai. 

— Dar vienas dalykas. Buleris turėjo namą Švanenverderyje. 

Taigi tai paaiškina lavono radimo vietą. 

— Gerai padirbėjai, Maksai. — Marchas padėjo ragelį ir su- 
grįžo į valgomąją salę. 

Halderis buvo baigęs doroti pusryčius. Pasirodžius Marchui, 
numetė servetėlę ir atsilošė krėsle. 

— Puiku. Dabar beveik galiu susitaikyti su perspektyva su- 
rūšiuoti pusantro tūkstančio signalų iš Kleisto pirmosios tankų 
armijos. — Jis ėmė krapštytis dantis. — Turėtume dažniau susi- 

tikti. Ilzė nuolat klausia: „Kada tu atsiveši Ksavį?“ — Rudis pa- 
linko į priekį. — Klausyk: archyve yra viena tokia moteris, dirba 
prie Bavarijos „Bund deutcher Midel“ istorijos nuo 1935-ųjų iki 
1950-ųjų. Nuostabus žmogus. Vyras, vargšelis, praeitais metais 
dingo Rytų fronte. Kad ir kaip ten būtų: tu ir ji. Ką pasakysi? 
Galėtume judu suvesti, tarkime, kitą savaitę? 

Marchas nusišypsojo. 

— Tu labai mielas. 

— Tai ne atsakymas. 

— Teisybė. — Jis pabaksnojo fotokopiją. — Galiu pasiimti? 

Halderis gūžtelėjo. 

— Kodėl gi ne? 

— Dar kai kas. 

— Klok. 

— Generalinės gubernijos valstybės sekretorius. Vis dėlto, ką 
gi jis galėjo padaryti? 

Halderis išskėtė plaštakas. Jų viršus buvo gausiai nusėtas 
strazdanų, kuokštų rausvai geltonų plaukų, susirangiusių iš po 
rankogalių. 

— Jis ir Frankas turėjo absoliučią valdžią. Darė, ką norėjo. 
Tuo metu, matyt, svarbiausia buvo apgyvendinti naujakurius. 

Marchas užsirašė bloknote „naujakuriai“ ir apibraukė ratu. 

— Kaip tatai vykdavo? 

— Kas tatai? Seminaras? — Halderis sudėliojo priešais save 
lėkštes trikampiu — dvi mažesniąsias iš kairės, didesniąją — iš 
dešinės. Sustūmė jas draugėn, kol susilietė. — Visa tai — prieš- 
kario Lenkija. Po 39-ųjų jos vakarinės provincijos, — jis patapšnojo 
mažesnes lėkštes, — buvo prijungtos prie Vokietijos. Reichsgau“ 
Dancigas — Vakarų Prūsija ir Reichsgau Vartelandas. — Jis atskyrė 
didžiąją lėkštę. — Ir šitai tapo Generaline gubernija. Valstybės li- 
kutis. Dvejetas vakarinių provincijų germanizuotos. Supranti, tai ne 
mano sritis, bet man teko matyti kai kuriuos skaičius. 1940-aisiais 
užsibrėžta pasiekti šimto vokiečių kvadratiniame kilometre tanku- 


* Imperinė sritis (vok.). 

Marchas paskubom užsirašinėjo. 

— Kiek laiko Buleris buvo Rytuose? 

— Turbūt dvylika metų. Pasitikrinau 1952-ųjų žinyne. 
Ten Buleris neįtrauktas. Taigi 51-ieji, matyt, buvo jo paskuti- 
niai metai. 

Marchas liovėsi rašęs ir pasitarškino rašikliu dantis. 

— Luktelsi manęs porą minutėlių? 

Vestibiulyje stovėjo telefono būdelė. Jis paskambino į Kripo 
komutatorinę ir paprašė sujungti su savo paties numeriu. Balsas 
suniurnėjo: 

— Jėgeris. 

— Klausyk, Maksai. — Marchas pakartojo, ką Halderis jam 
papasakojo. — Vadove minima žmona. — Jis kyštelėjo popieriaus 
lapelį po blausia būdelės elektros lempute ir primerkė akis. — Edita 
Tulard. Gali ją surasti? Kad patvirtintų lavono tapatybę. 

— Ji mirusi. 

— Ką? 

— Mirė daugiau kaip prieš dešimt metų. Patikrinau SS 
archyve — netgi garbės laipsnį turintiesiems privalu informuoti 
apie savo artimiausius giminaičius. Buleris neturėjo vaikų, bet man 
pavyko atsekti jo seserį. Ji našlė, septyniasdešimt dvejų metų, va- 
dinasi Elizabeta Trinkl. Gyvena Fiurstenvalde. — Marchas žinojo 
tą miestuką: maždaug keturiasdešimt penkios minutės kelio auto- 
mobiliu į pietryčius nuo Berlyno. — Vietiniai farai važiuoja su ja 
tiesiai į morgą. 

— Susitiksiu su tavimi tenai. 

— Dar vienas dalykas. Buleris turėjo namą Švanenverderyje. 

Taigi tai paaiškina lavono radimo vietą. 

— Gerai padirbėjai, Maksai. — Marchas padėjo ragelį ir su- 
grįžo į valgomąją salę. 

Halderis buvo baigęs doroti pusryčius. Pasirodžius Marchui, 
numetė servetėlę ir atsilošė krėsle. 

— Puiku. Dabar beveik galiu susitaikyti su perspektyva su- 
rūšiuoti pusantro tūkstančio signalų iš Kleisto pirmosios tankų 
armijos. — Jis ėmė krapštytis dantis. — Turėtume dažniau susi- 

tikti. Ilzė nuolat klausia: „Kada tu atsiveši Ksavį?“ — Rudis pa- 
linko į priekį. — Klausyk: archyve yra viena tokia moteris, dirba 
prie Bavarijos „Bund deutcher Mūdel" istorijos nuo 1935-ųjų iki 
1950-ųjų. Nuostabus žmogus. Vyras, vargšelis, praeitais metais 
dingo Rytų fronte. Kad ir kaip ten būtų: tu ir ji. Ką pasakysi? 
Galėtume judu suvesti, tarkime, kitą savaitę? 

Marchas nusišypsojo. 

— Tu labai mielas. 

— Tai ne atsakymas. 

— Teisybė. — Jis pabaksnojo fotokopiją. — Galiu pasiimti? 

Halderis gūžtelėjo. 

— Kodėl gi ne? 

— Dar kai kas. 

— Klok. 

— Generalinės gubernijos valstybės sekretorius. Vis dėlto, ką 
gi jis galėjo padaryti? 

Halderis išskėtė plaštakas. Jų viršus buvo gausiai nusėtas 
strazdanų, kuokštų rausvai geltonų plaukų, susirangiusių iš po 
rankogalių. 

— Jis ir Frankas turėjo absoliučią valdžią. Darė, ką norėjo. 
Tuo metu, matyt, svarbiausia buvo apgyvendinti naujakurius. 

Marchas užsirašė bloknote „naujakuriai“ ir apibraukė ratu. 

— Kaip tatai vykdavo? 

— Kas tatai? Seminaras? — Halderis sudėliojo priešais save 
lėkštes trikampiu — dvi mažesniąsias iš kairės, didesniąją — iš 
dešinės. Sustūmė jas draugėn, kol susilietė. — Visa tai — prieš- 
kario Lenkija. Po 39-ųjų jos vakarinės provincijos, — jis patapšnojo 
mažesnes lėkštes, — buvo prijungtos prie Vokietijos. Reichsgau“ 
Dancigas — Vakarų Prūsija ir Reichsgau Vartelandas. — Jis atskyrė 
didžiąją lėkštę. — Ir šitai tapo Generaline gubernija. Valstybės li- 
kutis. Dvejetas vakarinių provincijų germanizuotos. Supranti, tai ne 
mano sritis, bet man teko matyti kai kuriuos skaičius. 1940-aisiais 
užsibrėžta pasiekti šimto vokiečių kvadratiniame kilometre tanku- 


* Imperinė sritis (v04.). 


53 


ROBERT HARRIS 


mą. Ir per pirmuosius trejus metus pavyko tai padaryti. Neįtikėtina 
operacija, atsižvelgiant, kad tebevyko karas. 

— Apie kiek žmonių kalbama? 

— Vieną milijoną. SS eugenikos valdyba surado vokiečių 
tokiose vietose, apie kurias niekad nepagalvotum — Rumunijoje, 
Bulgarijoje, Serbijoje, Kroatijoje. Jeigu tik tavo kaukolė deramų 
matmenų ir esi kilęs iš tinkamo kaimo — gauni bilietą. 

— O Buleris? 

— Ak. Kad atsirastų vietos milijonui vokiečių naujojoje 
Reichsgau, reikėjo iškeldinti milijoną lenkų. 

— Ir anie visi pateko į Generalinę guberniją? 

Halderis pasuko galvą ir slapčia apsidairė aplinkui, norėda- 
mas įsitikinti, kad jo niekas nenugirs — „vokiečio žvilgsniu“, kaip 
tatai žmonės vadindavo. 

— Taip pat reikėjo išspręsti žydų, ištremtų iš Vokietijos ir 
vakarinių teritorijų — Prancūzijos, Olandijos, Belgijos — pro- 
blemą. 

— Žydų? 

— Taip, taip. Tik tyliau. — Halderis kalbėjo taip tyliai, jog 
Marchas turėjo klausytis pasilenkęs per stalą. — Gali įsivaizduo- 
ti — kilo chaosas. Gyventojų perteklius. Badas. Ligos. Iš tų nuo- 
trupų, kurias pavyksta sugraibyti, ta teritorija, nepaisant visų kalbų, 
tebėra tikra šiknaskylė. 

Kas savaitę laikraščiai ir televizija buvo pilni Rytų ministeri- 
jos atsišaukimų naujakuriams, pageidaujantiems persikelti į Gene- 
ralinę guberniją. „Vokiečiai! Reikalaukite savo prigimtinės teisės! 
Ūkis — nemokamai! Pirmuosius penkerius metus garantuotos 
pajamos.“ Skelbimuose buvo pavaizduoti ištaigiai gyvenantys lai- 
mingi kolonistai. Bet atgal prasisunkė gandas apie tikrąją dalykų 
padėtį — prastų žemių nulemta egzistencija, alinamas darbas ir 
nykūs priemiesčiai, į Kuriuos vokiečiai temstant turėdavo grįžti 
dėl gresiančių vietos partizanų puldinėjimų. Generalinė gubernija 
buvo blogiau nei Ukraina; blogiau nei Ostlandas; netgi blogiau nei 
Moskovijos reichskomisariatas. 


54 


FATERLANDAS 


Priėjo padavėjas ir pasiūlė dar kavos. Marchas numojo, kad 
eitų šalin. Kai žmogus tiek nutolo, jog nebegalėjo girdėti, Halderis 
tyliu balsu kalbėjo toliau: 

— Frankas viską valdė iš Vavelio pilies Krokuvoje. Veikiausiai 
ten bazavosi ir Buleris. Turiu draugą, dirbantį ten valstybiniuose 
archyvuose. Dieve, na ir prisiklausęs jis istorijų... Regis, prabanga 
buvo neįtikėtina. Tarsi perkelta iš Romos imperijos. Paveikslai, go- 
belenai, prisiplėšti lobiai iš bažnyčių, brangenybės. Kyšiai pinigais 
ir kyšiai natūra, jeigu supranti, ką turiu galvoje. — Žydros Halde- 
rio akys sužibo nuo šios minties, antakiai kilstelėjo. 

— Ir Buleris tame dalyvavo? | 

— Kas žino? Jeigu nedalyvavo, tai turbūt buvo vienintelis 
toks. 

— Tatai paaiškintų, kodėl jo namas Švanenverderyje. 

Halderis tyliai švilptelėjo. 

— Taigi štai kaip. Mudu ne tą karą kariavome, drauguži. Už- 
daryti pašvinkusiame metaliniame karste du šimtus metrų po At- 
lanto paviršiumi, o galėjome būti Silezijos pilyje, miegoti šilkuose, 
dviejų lenkaičių draugijoje. 
turėjo laiko. Jiedviem išėjus laukan, Halderis tarė: 

— Tad užsuksi papietauti su maniške vokietaičių sąjungos 
nare? 

— Pagalvosiu apie tai. 

— Galbūt mums pavyks įtikinti ją apsivilkti savąja unifor- 
ma. — Stovėdamas prie viešbučio, susigrūdęs rankas į kišenes, 
dusyk apsivyniojęs apie kaklą ilgą šaliką, Halderis netgi dar labiau 
panėšėjo į studentą. Staiga jis pliaukštelėjo delnu sau per kaktą. 

— Visai pamiršau! Ketinau tau pasakyti. Na ir atmintis... 
Praeitą savaitę pora Žipo vyrukų atsilankė į archyvą, teiravosi apie 
tave. 

Marchas pajuto savo šypseną blėstant. 

— Gestapas? Ko jiems reikėjo? — Jam pavyko išlaikyti leng- 
vą, nerūpestingą toną. 

— Ak, įprasti dalykai. „Koks jis buvo karo metu? Ar turi 

kokių nors tvirtų politinių įsitikinimų?“ Kas dedasi, Ksavi? Tau 
rengiasi paaukštinti pareigas ar dar ką nors tokio? 

— Turbūt. — Jis įsakė sau nesijaudinti. Veikiausiai tai tik dar 
viena kontrolė. Privaląs neužmiršti paklausti Maksą, ar šis ką nors 
girdėjęs apie naują patikrinimą. 

— Ką gi, kai tave pakels į Kripo viršininkus, nepamiršk senų 
savo draugų. 

Marchas nusijuokė. 

— Nepamiršiu. — Juodu paspaudė vienas kitam ranką. Išsi- 
skiriant Marchas tarė: 

— Įdomu, ar Buleris turėjo priešų. 

— O taip, — linktelėjo Halderis. — Žinoma. 

— Kas gi jie? 

Halderis gūžtelėjo pečiais: 

— Pradžiai — trisdešimt milijonų lenkų. 


Vienintelis žmogus antrame Verderšermarkto aukšte buvo 
lenkė valytoja. Kai Marchas išėjo iš lifto, jinai dirbo pritūpusi nu- 
gara į jį. Gramdė grindis, ir jis tematė didžiulį pasturgalį viršum 
juodų kaliošų ir apie plaukus aprištą raudoną skarą. Ji tyliai sau 
niūniavo gimtąja kalba. Išgirdusi jį prisiartinant, liovėsi dirbusi ir 
nusuko galvą į sieną. Marchas prasispraudė pro ją ir įėjo į savo 
kabinetą. Uždaręs duris, vėl išgirdo ją užniūniuojant. 

Dar nebuvo devynių. Jis pakabino kepurę prie durų ir atsi- 
sagstė kitelį. Ant savo rašomojo stalo išvydo didelį rudą voką. At- 
plėšė jį ir išpurtė turinį — nusikaltimo vietos fotografijas. Blizgan- 
čios spalvotos nuotraukos, kuriose ant ežero kranto Bulerio kūnas 
dryksojo it besideginančio saulėje poilsiautojo. 

Nuo bylų spintukės jis nukėlė senovišką rašomąją mašinėlę ir 
nusinešė ant stalo. Iš vielinio krepšelio išsiėmė du lakštus gerokai 
naudoto kalkinio popieriaus, du plonyčio spausdinamojo popie- 
riaus lapus ir standartinį protokolo blanką, sudėjo juos paeiliui 
ir įsuko į rašomąją mašinėlę. Paskiau užsirūkė cigaretę ir kelias 
minutes žvelgė į klaviatūrą. 

Pagaliau ėmė spausdinti. 

KAM: VB3 (a) viršininkui 
SUBJEKTAS: Neidentifikuotas lavonas (vyro) 
NUO: SS šturmbanfurerio Ks. Marcho 1964 415 


Pranešu štai ką: 


1. Vakar 06.28 man įsakyta dalyvauti ištraukiant lavoną 
iš Hafelio ežero. Lavoną 06. 02 aptiko SS eilinis Her- 
manas Jostas ir pranešė vietinei policijai (parodymai 


pridedami). 


2. Kadangi nebuvo pranešta apie jokį dingusį vyriškį, 
"kuris atitiktų rasto lavono apibūdinimą, aš pasirūpinau 
padaryti pirštų atspaudus, kad juos būtų galima palygin- 
ti su turimais kartotekoje. 

3. Tai padėjo nustatyti subjekto asmens tapatybę kaip 
daktarą Jozefą Bulerį, partijos narį, turintį SS brigade- 
fiurerio garbės laipsnį. Subjektas 1939-1951 metais ėjo 
Generalinės gubernijos valstybės sekretoriaus pareigas. 
4. Per pirminę apžiūrą vietoje daktaras Augustas Aisleris 
nurodė, kad tikėtina mirties priežastis — nuskendimas, 
o tikėtinas mirties laikas — balandžio 13-osios naktis. 


5. Subjektas gyveno Švanenverderyje, netoli tos vietos, 
kur buvo rastas kūnas. 


6. Aiškių įtartinų aplinkybių nesama. 


7. Išsamus autopsijos tyrimas bus atliktas artimiausiems 
giminaičiams formaliai atpažinus kūną. 


Marchas ištraukė iš mašinėlės išspausdintą raportą, pasirašė jį 
ir išeidamas paliko vestibiulyje pas pasiuntinį. 


Senyva moteris sėdėjo tiesi ant kieto medinio lavoninės 
Zeidelštrasėje suolo. Buvo apsirengusi rudu tvido kostiumėliu, už- 

sidėjusi rudą skrybėlę su nukarusia plunksna, avėjo tvirtais rudais 
batais ir pilkomis vilnonėmis kojinėmis. Žvelgė tiesiai priešais 
save, gniauždama ant kelių rankinuką, nekreipdama dėmesio į 
koridoriumi praeinančius sanitarus, policininkus, liūdinčius gi- 
minaičius. Sukryžiuotomis rankomis, ištiestomis kojomis greta 
jos sėdėjo Maksas Jėgeris ir atrodė nuobodžiaujantis. Atvykus 
Marchui, pasivedė jį į šalį. 

— Ji čia jau dešimt minučių. Beveik nepratarė nė žodžio. 

— Sukrėsta? 

— Taip spėju. 

— Greičiau baikime tai. 

Senė nepakėlė galvos, kai Marchas prisėdo greta jos ant suo- 
lo. Jis švelniai prašneko: 

— Frau Trinkl, mano pavardė Marchas. Esu Berlyno krimi- 
nalinės policijos tyrėjas. Mes turime užbaigti protokolą dėl jūsų 
brolio mirties, todėl reikia, kad jūs atpažintumėte kūną. Paskiau 
parvešime jus namo. Ar suprantate? 

Frau Trinkl pasisuko į jį veidu — liesu, smaila nosimi (kaip 
brolio), plonomis lūpomis. Prie prakaulios gerklės purpurinę nėri- 
niuotą palaidinę buvo susisegusi kamėjos sage. 

— Ar suprantate? — pakartojo jis. 

Ji stebeilijo šviesiai pilkomis akimis, neparaudusiomis nuo 
verksmo. Atsakė glaustai ir sausai: 

— Kuo puikiausiai. 

Koridoriumi juodu nuėjo į mažą belangį laukiamąjį. Grin- 
dys buvo iš medžio plokščių. Sienos — gelsvai žalsvos. Kažkas, 
siekdamas nuskaidrinti niaurastį, prisagstė turistinių plakatų, pa- 
dovanotų „Deutche Reichsbahn Gesellschaft“*: su Didžiosios me- 
nės vaizdu naktį, fiurerio muziejumi Lince, Štarnbergerio ežeru 
Bavarijoje. Plakatas, anksčiau prisegtas prie ketvirtos sienos, buvo 
nuplėštas, ir tinke Ž žiojėjo skylutes, lyg paliktos kulkų. 

Dardesys už durų pranešė atvykstant kūną. Jis, uždengtas pa- 
klode, buvo įstumtas ant metalinių ratukų. Du patarnautojai baltais 


* „Vokietijos valstybinės geležinkelių bendrovės“ (v04.). 

chalatais pastatė ratukus patalpos viduryje — tarsi vežimėliu įri- 
dentus priešpiečius svečiams — ir pasišalino. Jėgeris uždarė duris. 

— Jūs pasirengusi? — paklausė Marchas. 

Moteris linktelėjo. Jis nudengė paklodę, ir frau Trinkl atsi- 
stojo negyvėliui prie peties. Ji pasilenkė priekin, ir Marchui į vei- 
dą padvelkė stiprus kvapas, — mėtinių pastilių, kvepalų sumišai 
su kamparu, — senos moters kvapas. Ji ilgai stebeilijo į lavoną, 
paskiau prasižiojo lyg kažką besakanti, bet iš burnos išsiveržė tik 
atodūsis. Užsimerkė. Marchas pagavo ją susmunkančią. 


— Tai jis, — patvirtino. — Dešimt metų jo nemačiau, dabar 
yra labiau aptukęs, be to, niekad nesu regėjusi jo be akinių, nuo 
pat vaikystės. Tačiau tai jis. — Sėdėjo krėsle po Linco plakatu, pa- 
linkusi priekin, galva nusvirusia sau tarp kelių. Skrybėlė nuslydo. 
Skystos žilų plaukų sruogos užkrito jai ant veido. Kūną vėl išvežė. 

Atsidarė durys, ir sugrįžo Jėgeris nešinas stikline vandens, 
kurią įspraudė jai į kaulėtą delną. 

— Išgerkite. 

Šiek tiek palaikiusi stiklinę delne, moteris pakėlė ją prie lūpų 
ir truputėlį nugėrė. 

— Aš niekad nealpstu, — teisinosi ji. — Niekad. 

Jėgeris jai už nugaros susuko grimasą. 

— Žinoma, — sutiko Marchas. — Turiu kai ko paklausti. Ar 
jau gerai jaučiatės? Nutraukite mane, jeigu jus varginsiu. — Jis iš- 
sitraukė bloknotą. — Kodėl dešimt metų nesimatėte su broliu? 

— Kai pasimirė Edita, — jo Žmona, — mūsų niekas ne- 
besiejo. Ir šiaip mes niekad nebuvome artimi. Net vaikystėje. Aš 
aštuoneriais metais vyresnė už jį. 

— Seniai pasimirė jo žmona? 

Ji kiek pagalvojo., 

— Regis, 53-iaisiais. Žiemą. Nuo vėžio. 

— Ir nuo to laiko neturėjote nuo jo jokių žinių? Ar buvo dar 
brolių ar seserų? 

— Ne. Tik mes du. Kartkartėm jis parašydavo. Prieš dvi 
savaites savo gimtadienio proga gavau nuo jo laišką. — Ji pasi- 


59 


ROBERT HARRIS 


rausė rankinuke ir ištraukė vieną laiškinio popieriaus lapą — ge- 
ros kokybės, kremišką ir storą, su Švanenverderio namo graviūra 
vietoj titulinės antraštės. Raštas buvo kaligrafiškas, žinutė formali 
it oficialus pakvitavimas: „Brangioji sese! Elei/ Hižler! Sveikinu 
gimtadienio proga. Karštai tikiuosi, kad tavo sveikata gera, kaip 
ir mano paties, Jozefo." — Sulankstęs Marchas sugrąžino laiškutį. 
Nenuostabu, kad niekas žmogaus nepasigedo. 

— Ar kituose savo laiškuose jis kada nors užsiminė turįs 
rūpesčių? 

— Dėl ko turėjo rūpintis? — kandžiai iškošė ji. — Per karą 
Edita paveldėjo nemenką turtą. Juodu turėjo pinigų. Galiu pasa- 
kyti, jis gyveno prašmatniai. 

— Neturėjo vaikų? 

— Jis buvo nevaisingas. — Ištarė nepabrėžtinai, lyg kalbėtų 
apie jo plaukų spalvą. — Edita jautėsi tokia nelaiminga. Manau, 
kaip tik tai ją nužudė. Sėdėdavo viena tuose didžiuliuose namuo- 
se — ją graužė sielos vėžys. Ji mėgo muziką — gražiai skambinda- 
vo pianinu. Kiek prisimenu, „Bechšteino“ firmos. O jis — jis buvo 
toks šaltas. 

Kitoje kambario pusėje Jėgeris krenkštelėjo. 

— Vadinasi, jūs apie jį nekokios nuomonės? 

— Taip, nekokios. Ir nedaugelis žmonių apie jį gerai galvo- 
jo. — Ji pasisuko į Marchą. — Aš našlauju dvidešimt ketverius 
metus. Mano vyras buvo liuftvafės šturmanas, numuštas viršum 
Prancūzijos. Nelikau skursti — nieko panašaus. Bet pensija... /abai 
maža, kaip pripratusiai prie šio to geresnio. Per visą tą laiką Jozefas 
nėsyk nepasisiūlė padėti. 

— O kaip jo koja? — priešišku tonu vėl paklausė Jėgeris. Šia- 
me šeimyniniame ginče buvo aiškiai nusistatęs palaikyti Bulerio 
pusę. — Kas jai nutiko? — Iš jo elgsenos atrodė, lyg manytų senę 
ją pavogųus. 

Nekreipdama į jį dėmesio, senoji ponia atsakė Marchui. 

— Jis pats apie tai niekad nekalbėdavo, bet Edita man viską 
papasakojo. Tai nutiko 1951-aisiais, kai jis tebetarnavo Genera- 
linėje gubernijoje. Keliavo su palyda iš Krokuvos į Katovicus, ir 

automobilį užpuolė lenkų partizanai. Užvažiavo ant minos, pasakė 
ji. Vairuotojas žuvo. Jozefui pasisekė, kad neteko tik pėdos. Po to 
įvykio jis pasitraukė iš valstybinės tarnybos. 

— Ir vis tiek plaukiodavo? — Marchas pakėlė akis nuo blok- 
noto. — Juk žinote, kad radome jį su maudymosi glaudėmis? 

Ji įsitempusi šyptelėjo. 

— Mano brolis buvo fanatikas visur, 4er7r Marchai, ar tai būtų 
politika, ar sveikata. Jis nerūkė, niekad neprisiliesdavo alkoholio, 
kasdien mankštindavosi, nepaisydamas savo... negalios. Taigi ne: 
aš nė kiek nesistebiu, kad jo galbūt plaukiota. — Ji padėjo stiklinę 
ir pasiėmė skrybėlę. — Jeigu galima, norėčiau važiuoti namo. 

Marchas atsistojo ir ištiesė ranką, padėdamas atsistoti ir mo- 
teriai. 

— Ką daktaras Buleris veikė po 1951-ųjų? Jam buvo — 
kiek? — vos per penkiasdešimtį? 

— Tai ir keista. — Atidariusi rankinuką, ji išsiėmė veidrodėlį. 
Pasitikrino, ar tiesiai užsidėjusi skrybėlę, ir nervingai, trūkčio- 
jančiais pirštais, sukaišiojo po ja palaidus plaukus. — Prieš karą 
jis buvo toks garbėtroška. Dirbdavo po aštuoniolika valandų per 
parą, visas savaitės dienas. Bet kai paliko Krokuvą, pasidavė. Netgi 
negrįžo į teisę. Daugiau nei dešimt metų — po to, kai pasimirė 
vargšė Edita — jis kiauras dienas tik sėdėdavo vienas pats tame 
didžiuliame name ir nieko neveikdavo. 


Dviem aukštais žemiau, morgo rūsyje, SS karo gydytojas 
Augustas Aisleris iš kriminalinės policijos VID2 (Patologijos) sky- 
riaus su sau įprastu nevėkšlišku pomėgiu dirbo savo darbą. Bulerio 
krūtinės ląsta atidaryta standartiškai: Y pavidalo pjūviu — nuo 
abiejų pečių einančiu iki duobutės po krūtine ir toliau tiesia linija 
iki gaktikaulio. Dabar Aislerio plaštakos, apmautos žaliomis, žvil- 
gančiomis raudoniu pirštinėmis, buvo giliai pilve — sukiojo, pjovė, 
tempė. Marchas ir Jėgeris stovėjo atsirėmę į sieną prie atdarų durų 
ir abu rūkė pastarojo cigarus. 

— Ar matėte, ką jūsiškis Žmogus valgė priešpiečių? — pa- 
klausė Aisleris. — Parodyk jiems, Ekai. 

Aislerio padėjėjas nusišluostė į prijuostę rankas ir iškėlė 
permatomą plastikinį maišelį. Jo dugne buvo kažkas smulkaus ir 
žalio. 

— Salotos. Lėtai virškinamos. Valandas lieka žarnyne. 

Marchui buvo tekę dirbti su Aisleriu ir anksčiau. Užpraeitą 
žiemą, kai sniegas buvo užvertęs Unter den Linden ir ant Tėgelio 
ežero vyko čiuožimo varžybos, iš Šprė buvo ištrauktas baržos ka- 
pitonas, pavarde Kempfas, bemaž negyvai sušalęs. Jis mirė greitu- 
kėje pakeliui į ligoninę. Nelaimingas atsitikimas ar žmogžudystė? 
Svarbu buvo laikas, kada jis įkrito į vandenį. Žvelgdamas į ledą, 
nusidriekusį du metrus nuo krantų, Marchas apytikriai spėjo, kad 
vandenyje buvo galima išlikti gyvam daugių daugiausia penkio- 
lika minučių. Aisleris tuomet pasakė — keturiasdešimt penkias, 
ir jo nuomonė nusvėrė, kai vertinti ėmėsi prokuroras. To pakako 
sugriauti antrojo baržos kapitono padėjėjo alibi, ir žmogus buvo 
pakartas. 

Vėliau prokuroras — padorus, iš tų senamadiškųjų — pasi- 
kvietė Marchą pas save į kabinetą ir užrakino duris. Tada parodė 
jam, kuo Aisleris grindė savo „tvirtinimą“: kopijas dokumentų su 
žyma „geheime Reichssache“ — Griežčiausio slaptumo valstybės 
dokumentas — ir datuotus Dachau, 1942. Tai buvo raportas apie 
šaldymo eksperimentus su nuteistais mirti kaliniais, perduotais SS 
vyriausiojo karo gydytojo skyriaus nuožiūron. Žmonės būdavo su- 
rakinami antrankiais ir įmerkiami į ledinio vandens talpas, paskiau 
tam tikrais intervalais ištraukiami, kad būtų galima išmatuoti jų 
kūnų temperatūras iki pat to taško, kai numirdavo. Pridėtos foto- 
grafijos su kyšančiomis tarp plūduriuojančių ledo lyčių galvomis 
ir diagramos, vaizduojančios numatomą ir faktiškąjį atšalimą. 
Eksperimentai tęsėsi dvejus metus ir juos vykdė, podraug su kitais, 
jaunas unteršturmfiureris Augustas Aisleris. Tą vakarą Marchas ir 
graibymo. Kitą dieną nė katras iš jų neužsiminė, kas nutiko. Dau- 
giau juodu niekad nebesikalbėjo. 

— Jeigu tikitės, kad pasiūlysiu kokią nors nepaprastą teoriją, 
tuomet išmeskite tai iš galvos, Marchai. 

— Aš to niekad nesitikiu. 

Jėgeris nusijuokė. 

— Aš irgi. 

Aisleris nepaisė jų linksmumo. 

— Tai nuskendimas, be jokių abejonių. Plaučiai pilni van- 
dens, taigi prieš patekdamas į ežerą tikrai kvėpavo. 

— Jokių įpjovimų? — paklausė Marchas. — Ar mėlynių? 

— Gal norite prieiti ir pats čia padirbėti? Ne? Tuomet pa- 
tikėkite manimi: jis prigėrė. Galvoje nėra sumušimo žymių, kurios 
rodytų, kad buvo smogta ar laikyta po vandeniu. 

— Širdies smūgis? Koks nors priepuolis? 

— Galimas daiktas, — sutiko Aisleris. Ekas padavė jam skal- 
pelį. — Nežinosiu, kol nebaigsiu išsamios vidaus organų apžiūros. 

— Kiek tai užtruks? 

— Kiek priklauso. 

Aisleris atsistojo už Bulerio galvos. Nuo lavono kaktos švel- 
niai suglostė link savęs plaukus, lyg stengtųsi numaldyti karštį. 
Paskiau Žemai pasilenkė ir dūrė skalpeliu į smilkinį. Nubrėžė juo 
lanką kaktos viršumi, tuoj po plaukų linija. Metalas gremžtelėjo 
kaulą. Ekas nusišiepė jiems. Marchas giliai užsitraukė į plaučius 
cigaro dūmų. 

Aisleris padėjo skalpelį į metalinę lėkštę. Paskiau vėl pasi- 
lenkė ir įspraudė pirštus į gilų pjūvį. Palengva ėmė smaukti galvos 
odą. Marchas nusisuko į šalį ir užsimerkė. Meldėsi, kad nė vienas 
iš jo mylimųjų ar mėgstamųjų, arba netgi tik tolimų pažįstamų 
niekad nebūtų išniekintas mėsinėjimo autopsijos metu. 

Jėgeris paklausė: 

— Tad ką manote? 

Aisleris pasiėmė nedidelį rankinį skritulinį pjūklą. Įjungė jį. 
Pjūklas suburzgė it dantisto grąžtas. 

Marchas užsitraukė paskutinį dūmą. 

— Manau, einam iš čia. 

Juodu išsigavo į koridorių. Toldami išgirdo už savęs sekcinėje 
burzgesį pažemėjant — pjūklas įsikirto į kaulą. 

Po pusvalandžio Ksaveras Marchas prie vieno iš Kripo folks- 
vagenų vairo skriejo vingiuojančiu aukštai viršum ežero Hafelio 
plentu. Kartkartėm vaizdą užstojo medžiai. Paskiau, jam išnirus iš 
posūkio ar miškui praretėjus, vėl suspindėdavo vanduo, žaižaruo- 
jantis balandžio saulėje it padėklas su deimantais. Paviršiumi sly- 
do dvi jachtos — nelyginant vaikiškos iškarpos, balti trikampėliai, 
švytį mėlynumos fone. 

Važiavo nuleidęs langą, alkūnę pasidėjęs ant rėmo, o lengvas 
vėjelis kedeno rankovę. Iš abiejų pusių plikas medžių šakas jau nu- 
margino vėlyvo pavasario žaluma. Dar mėnuo, ir keliu viena po ki- 
tos slinks mašinos: berlyniečiai, ištrūkstantys iš miesto paburiuoti 
ar paplaukioti, paiškylauti ar paprasčiausiai pasikaitinti prieš saulę 
viename iš didžiųjų viešų pliažų. Bet šiandien dar buvo ganėtinai 
žvarbu, žiema nedaug tenutolusi, tad kelias priklausė Marchui 
vienam pačiam. Šone liko stūksantis it sargybinis raudonų plytų 
Kaizerio Vilhelmo bokštas, ir kelias ėmė leistis prie ežero. 

Per dešimt minučių Marchas atsidūrė toje vietoje, kur buvo 
aptiktas lavonas. Puikiame ore ji atrodė visai kitaip. Tai buvo tu- 
ristų pamėgta aikštelė, iš kurios patogu grožėtis reginiu, ir žinoma 
kaip Grosse Fenster — Panoraminis Langas. Tai, ką vakar gobė iš- 
tisinė pilkuma, dabar teikė nuostabiai skaidrų vaizdą per aštuonis 
kilometrus vandens paviršiumi iki pat Špandau. 

Jis pastatė automobilį aikštelėje ir pakartojo maršrutą, ku- 
riuo Jostas bėgo prieš aptikdamas kūną — miško takučiu, paskui 
staigiai pasukdamas į dešinę ir toliau ežero pakrante. Pakartojo tai 
antrą, trečią sykį. Patenkintas sugrįžo į automobilį ir per žemą tiltą 
nuvažiavo į Svanenverderį. Kelią pastojo raudonai ir baltai nuda- 
žytas barjeras. Iš būdelės išlindo sargybinis su planšete rankoje, 
persimetęs per petį šautuvą. 

— Prašom jūsų asmens dokumentus. 

Marchas pro langą padavė savąjį Kripo pažymėjimą. Sargybi- 
nis, ištyrinėjęs šį, sugrąžino. Atidavė pagarbą. 

— Viskas gerai, 5er7 šturmbanfiureri. 

— Kokia čionai tvarka? 

— Stabdyti visus automobilius. Patikrinti dokumentus ir pa- 
klausti, kur važiuoja. Jeigu žmonės atrodo įtartini, paskambiname 
į namą ir pasitikriname, ar jų laukiama. Kartais apieškome auto- 
mobilį. Priklausomai nuo to, ar reichministras rezidencijoje. 

— Jūs registruojate? 

— Taip, pone. 

— Padarykite man paslaugą. Pasižiūrėkite, ar daktaras Joze- 
fas Buleris pirmadienį vakare turėjo kokių nors svečių? 

Sargybinis užsikabino šautuvą ir nuėjo į būdelę. Marchas 
matė jį vartant registracijos knygą. Sugrįžęs papurtė galvą. 

— Visą dieną pas daktarą Bulerį niekas nesilankė. 

— Arjis išvis buvo palikęs salą? 

— Mes nuolatinių gyventojų neregistruojame, pone, tik lan- 
kytojus. Ir netikriname išvykstančių Žmonių, tik atvykstančius. 

— Suprantama. — Marchas pažvelgė pro sargybinį į ežerą. 
Pulkelis žuvėdrų sklandė kvykaudamos žemai virš vandens. Prie 
prieplaukos tiltelio suposi prišvartuotos kelios jachtos. Jis girdėjo 
vėjyje dzingsint jų stiebus. 

— O kaip pakrantė? Ar ji apskritai stebima? 

Sargybinis linktelėjo. 

— Kas porą valandų praplaukia upių policijos patrulis. Bet 
daugelis tų vilų turi ganėtinai sirenų ir šunų, kad galėtų apsaugoti 
netgi KZ. Mes tik nepraleidžiame žioplinėtojų. 

KZ: ištarta kar set. Lengviau apversti liežuvį nei Konzentra- 
tionslager. Koncentracijos stovykla. 

Tolumoje suburzgė galingi varikliai. Sargybinis atsigręžė ir 
pažvelgė į kelią už savęs, salos link. 

— Minutėlę, pone. 

Iš už posūkio didžiuliu greičiu išniro įjungtais priekiniais 
žibintais pilkas BMW, lydimas ilgo juodo mersedeso limuzino ir 
dar vieno BMW. Sargybinis žengtelėjo atgal, paspaudė mygtuką, 
barjeras pakilo, ir jis išsitempė atiduodamas pagarbą. Kol konvojus 
lėkė pro šalį, Marchas suspėjo pastebėti mersedeso keleivius — 
jauną gražią moterį, gal aktorę ar manekenę, trumpais šviesiais 

plaukais; o šalia jos, žvelgiantį tiesiai priešais save, raukšlėtą se- 
nioką, kurio graužiką primenantį profilį galėjai iškart atpažinti. 
Automobiliai nuūžė miesto link. 

— Arjis visados taip greitai keliauja? — paklausė Marchas. 

Sargybinis metė jam supratingą žvilgsnį. 

— Reichministras tikrino, ar mergina tinka ekranui, pone. 
Priešpiečiams turi sugrįžti frau Gebels. 

— A. Viskas aišku. — Marchas pasuko degimo raktelį, ir 
folksvagenas atgijo. — Ar žinojote, kad daktaras Buleris negyvas? 

— Ne, pone. — Sargybinis neparodė, kad jam tai nors kiek 
įdomu. — Kada tatai įvyko? 

— Pirmadienio naktį. Vanduo jį išplukdė ant kranto už kelių 
šimtų metrų nuo čia. | 

— Girdėjau, kad buvo aptiktas kažkoks kūnas. 

— Koks jis buvo žmogus? 

— Aš vos jį pastebėdavau, pone. Jis nedažnai išvykdavo. Jokių 
lankytojų. Niekad nekalbėdavo. Antra vertus, daugelis jų iš ten pa- 
našiai baigia. 

— Kuris jo namas? 

— Negalima jo nepastebėti. Jis rytiniame salos pakraštyje. Su 
dviem aukštais bokštais. Vienas iš didžiausių čionai. 

— Dėkui. 
vaizdo veidrodėlį. Sargybinis kelias sekundes stovėjo žvelgdamas 
įkandin, paskiau vėl užsikabino šautuvą, apsisuko ir pamažu su- 
grįžo į būdelę. 

Švanenverderis buvo maža gyvenvietė, ne daugiau kaip kilo- 
metro ilgio ir pusės kilometro pločio, su vienintele vienos krypties 
kelio kilpa, sukančia pagal laikrodžio rodyklę. Iki Bulerio valdos 
Marchas gavo nuvažiuoti tris ketvirtadalius kelio aplinkui salą. 
Vairavo atsargiai, kassyk mažne sustodamas, kai tik pastebėdavo 
sau po kairei kokį namą. 

Ši vieta buvo pavadinta pagal garsias gulbių kolonijas, ka- 
daise gyvenusias pietiniame Hafelio gale. Į praeito šimtmečio 
pabaigą ji tapo madinga. Daugelis jos pastatų likę iš to laiko: 

didelės vilos stačiais stogais ir akmeniniais prancūziško stiliaus 
fasadais, su ilgomis įvažomis ir vejomis, nuo smalsių akių saugo- 
momis aukštų sienų ir medžių. Šalikelėje, visai ne vietoje riogsojo 
fragmentas sugriautų Tiuilri rūmų — kolona ir arkos dalis, par- 
gabentų iš Paryžiaus kažkokio senai mirusio Vilhelminos laikų 
verteivos. Niekur nė judesėlio. Kartkartėmis pro vartų grotas jis 
pamatydavo sarginį šunį ir — sykį — sodininką, grėbstantį lapus. 
Savininkai arba buvo mieste, darbe, arba pasislėpę gilumoje. 

Marchas žinojo kai kurių iš jų tapatybes: partijos bosai; auto- 
mobilių pramonės magnatas, pralobęs tuojau po karo iš vergiško 
darbo pelnų; „Wertheimo“ — didelės universalinės parduotuvės 
Potsdamerio aikštėje, prieš daugiau nei trisdešimtį metų konfis- 
kuotos iš jos savininkų žydų — generalinis direktorius; ginkluotės 
fabrikantas; inžinerinio konglomerato, statančio didžiuosius auto- 
banus rytinėse teritorijose, vadovas. Įdomu, kokie gi buvo Bulerio 
ištekliai, jog pajėgė išsilaikyti tokioje turtingoje draugijoje, bet 
paskiau Marchas prisiminė Halderio pasakojimą: prabanga kaip 
Romos imperijoje... 

— KP17, čia KPB. KP17, atsiliepkite! — automobilio saloną 
užpildė moteriškas balsas. Marchas paėmė paslėptus po prietaisų 
skydu radijo ausines ir mikrofoną. 

— Čia KP17. Kalbėkite. 

— KP17, su jumis nori susisiekti šturmbanfiureris Jėgeris. 

Marchas jau buvo prie Bulerio vilos vartų. Pro metalinius 
pinučius matė geltoną įvažos išlinkį ir bokštus, visai tokius, kaip 
nupasakojo sargybinis. 

— Tu sakei, turėsim bėdos, — sugriaudėjo Jėgeris— ir šit ji. 

— Kas gi dabar? 

— Sugrįžęs neužsibuvau čia nė dešimties minučių, kai prisi- 
statė du mūsų gerbiami kolegos iš gestapo. „Atsižvelgiant į iškilią 
partijos draugo Bulerio padėtį ir taip toliau, ir taip toliau, byla pri- 
skiriama Saugumo kompetencijai“. 

Marchas trenkė kumščiu į vairą. 

— Šūdas! 


— Nedelsiant visus dokumentus perduoti Saugumo policijai, 

reikalaujama tyrimą atliekančių pareigūnų raportų apie dabartinę 
dalykų padėtį. Kripo tyrimas nutraukiamas, vykdyti tuojau pat. 

— Kada tai įvyko? 

— Vyksta dabar. Jie sėdi mūsų kabinete. 

— Tu jiems pasakei, kur aš? 

— Žinoma, ne. Paprasčiausiai palikau juos ten, pasakęs, kad 
pamėginsiu tave surasti. Atėjau tiesiai į valdymo postą. — Jėgeris 
pritildė balsą. Marchas įsivaizdavo jį nusisukant nugara į opera- 
torę. — Klausyk, Ksavi, nepatarčiau jokio didvyriškumo. Jie kalba 
rimtai, patikėk manimi. Bet kurią minutę į Švanenverderį sugar- 
mės gestapas. 

Marchas stebeilijo į namą. Ten buvo visiškai tylu, nė gyvos 
dvasios. Velniop gestapą. 

Jis mirksniu apsisprendė. 

— Negirdžiu tavęs, Maksai, — tarė. — Atleisk. Linija trū- 
kinėja. Nieko nesupratau, ką tu pasakei. Užregistruok radijo trik- 
džius. Baigiu. — Jis išjungė imtuvą. 

Maždaug penkiasdešimt metrų iki namo, dešinėje kelio 
pusėje Marchas anksčiau pravažiavo vartukais užtvertą keliuką, 
vedantį į mišką, kuris slėpė salos vidurį. Dabar jis pavarė folks- 
vageną atgaline eiga, greitai įvažiavo atbulom į keliuką ir pastatė 
automobilį po medžiais. Nurisnojo atgal prie Bulerio vilos vartų. 
Turėjo nedaug laiko. 

Vartai buvo užrakinti. To ir buvo galima tikėtis. Pačią spy- 
ną sudarė tvirta metalinė plokštė pusantro metro nuo žemės. Jis 
įspraudė į ją bato nosį ir pasilipo. Vartų viršumi, tuoj pat jam virš 
galvos, trisdešimt centimetrų tarpais driekėsi eilė geležinių smaigų. 
Abiem rankomis nusitvėręs po vieną, jis prisitraukė aukštyn tiek, 
kad galėtų perkelti kairiąją koją. Pavojingas reikalas. Gaudydamas 
kvapą, mirksnį sėdėjo apžergęs vartus. Paskiau nušoko kiton pusėn 
ant Žvyruotos įvažos. 

Namas buvo didžiulis ir įdomiai suprojektuotas. Trijų aukštų, 
dengiamas stataus mėlyno šiferio stogo. Kairėje — du akmeniniai 
bokštai, apie kuriuos pasakojo sargybinis. Šie buvo sujungti su pa- 
grindiniu namo korpusu, kurį dabino balkonas su akmenine ba- 

liustrada, einančia visu pirmo aukšto ilgiu. Balkoną rėmė kolonos. 
Už jų, pusiau pasislėpęs šešėliuose, pagrindinis įėjimas. Marchas 
leidosi jo link. Abipus įvažos gausiai augo neprižiūrėti beržai ir 
eglės. Bordiūrai apleisti. Vėjas nešiojo veja išdžiūvusius lapus, ne- 
šluotus po žiemos. 

Marchas žengtelėjo tarp kolonų. Pirmas netikėtumas — pa- 
radinės durys neužrakintos. 

Jisai sustojo .priemenėje ir apsidairė aplink. Po dešinei buvo 
ąžuolinė laiptinė, po kairei — dvejos durys, tiesiai priekyje — apy- 
tamsis koridorėlis, kuris, kaip spėjo, vedė į virtuvę. 

Pamėgino atidaryti pirmas duris. Už jų buvo medžiu ap- 
muštas valgomasis. Ilgas stalas ir dvylika kėdžių aukštomis dro- 
žinėtomis atkaltėmis. Aiškiai seniai nesinaudota — viduje šalta ir 
suplėkę. 

Kitos durys vedė į svetainę. Jis toliau mintyse vertino aplinką. 
Ant išblizgintų medinių grindų — kilimai. Sunkūs baldai apmušti 
prabangiu brokatu. Gobelenai ant sienų irgi geri, kiek Marchas 
galėjo spręsti, nors nebuvo žinovas. Prie lango — rojalis, ant kurio 
stovėjo dvi didelės fotografijos. Marchas pakreipė vieną į šviesą, 
kuri sunkiai įveikė dulkėtą pilkšvą stiklą. Rėmeliai buvo sunkūs, 
sidabriniai, su svastikos motyvais. Nuotrauka vaizdavo Bulerį su 
žmona vestuvių dieną, besileidžiančius laiptais tarp garbės sargyba 
išsirikiavusių SA rudmarškinių, laikančių virš laimingos porelės 
ąžuolo šakas. Buleris irgi buvo su SA uniforma. Jo žmona turėjo 
įsipynusi į plaukus gėlių ir buvo — prisimenant mėgstamą Jėgerio 
epitetą — bjauri kaip varlė. Nė vienas nesišypsojo. 

Marchas paėmė kitą fotografiją, ir tuoj pat jam sumaudė 
po duobute. Vėl Buleris, šįsyk šiek tiek palinkęs ir spaudžiantis 
ranką. Žmogus, šio nuolankumo objektas, stovėjo pusiau atsukęs 
veidą į kamerą, lyg besisveikinant kažkas būtų nukreipęs jo dė- 
mesį už fotografo nugaros. Ant nuotraukos buvo užrašas. Mar- 
chas pirštu nubraukė nuo stiklo purvą, stengdamasis iššifruoti 
pakeverzotą raštą. „Partijos draugui Buleriui“ — buvo parašyta 
„1945 gegužės 15“. 

Staiga Marchas išgirdo kažkokį garsą. Lyg būtų paspirtos du- 

rys; paskiau unkštesį. Jis padėjo fotografijas atgal į vietą ir sugrįžo 
priemenėn. Garsas sklido iš koridorėlio galo. 

Išsitraukė pistoletą ir atsargiai nuslinko koridorėliu. Kaip jo 
ir spėta, šis vedė virtuvėn. Vėl pasigirdo garsas. Persunktas siaubo 
kauksmas ir beldimas kojomis. Taip pat plūstelėjo kvapas — kaž- 
kokių nešvarumų. 

Kitame virtuvės gale buvo durys. Ištiesęs ranką, jisai suėmė 
rankeną ir staigiai trūktelėjo jas į save. Iš tamsos iššoko kažkas 
didžiulis. Šuo — su uždėtu antsnukiu, siaubo išplėstomis akimis, 
trankiai nulėkė per grindis, koridorėliu į priemenę ir laukan pro 
atdaras paradines duris. Nuo podėlio grindų, storai padengtų iš- 
matomis, šlapimu ir maistu, kurį šuo buvo nutempęs nuo lentynų, 
bet negalėjo suėsti, kilo stiprus dvokas. 

Po šio nutikimo Marchui būtų buvę gera kelias minutes atsi- 
pūsti ir suimti save į rankas. Tačiau neturėjo laiko. Jis įsikišo liugerį 
atgal dėklan ir ramiai apžiūrėjo virtuvę. Kriauklėje kelios nešvarios 
lėkštės. Ant stalo beveik tuščias vodkos butelis, greta taurelė. Du- 
relės į rūsį, tačiau užrakintos; jis nusprendė jų nelaužti. Užkopė 
laiptais viršun. Miegamieji, vonios kambariai — visur ta pati ap- 
šepusios prabangos atmosfera; ištaigaus gyvenimo nuosmukis. 
Ir visur, pastebėjo jis, paveikslai, — peizažai, religinės alegorijos, 
portretai, — didžiuma jų storai nukloti dulkėmis. Namai deramai 
nevalyti mėnesius, galbūt metus. 

Kambarys — matyt, buvusi Bulerio studija — užėmė vir- 
šutinį vieno iš bokštų aukštą. Lentynos su teisės žinynais, bylų 
aprašymais, dekretais. Didelis rašomasis stalas su sukiojamuoju 
krėslu prie lango, atsiveriančio į veją už namo. Ilga sofa su greta 
numestais apklotais; sprendžiant iš visko, ant jos nuolatos miegota. 
Ir dar fotografijos. Bulerio, vilkinčio advokato mantija. Bulerio su 
SS uniforma. Bulerio su grupe svarbių nacių šulų, iš kurių vieną 
Marchas lyg atpažino kaip Filansą Franką, sėdinčių priekinėje ei- 
lėje, galimas daiktas, kažkokio koncerto metu. Visos nuotraukos 
atrodė mažų mažiausia dvidešimties metų senumo. 

Atsisėdęs prie rašomojo stalo, Marchas pažvelgė pro langą. 
Veja leidosi Hafelio pakrantės link. Ten buvo mažutė prieplauka, 

prie jos — prišvartuotas motorlaivis su kajute, o toliau — atviras 
vaizdas į ežerą iki pat kito kranto. Tolumoje pro šalį pūškavo Kla- 
dovo — Vanzės keltas. 

Marchas sutelkė dėmesį į rašomąjį stalą. Biuvaras. Sunki va- 
rinė rašalinė. Telefonas. Ištiesė prie jo ranką. 

Telefonas suskambo. 

Marcho ranka sustingo ore. Vienas skambutis. Antras. Tre- 
čias. Namo tykuma sustiprino garsą; dulkėtas oras vibravo. Ketvir- 
tas. Penktas. Jis apglėbė pirštais ragelį. Šeštas. Septintas. Marchas 
pakėlė ragelį. 

— Buleris? — Balsas seno žmogaus, veikiau mirusio nei 
gyvo; šnabždesys iš kito pasaulio. — Buleris? Kalbėk. Kas čia? 

— Draugas, — atsakė Marchas. 

Pauzė. K/ekr. 

Kad ir kas ten buvo, padėjo ragelį. Marchas — irgi. Greitai, 
kaip pakliūva, jis ėmė atidarinėti stalčius. Keli pieštukai, šiek tiek 
laiškinio popieriaus, žodynas. Jis vieną po kito ištraukė iki pat galo 
apatinius stalčius ir įkišo ranką į tuščią tarpą. 

Nieko neaptiko. 

Ne, kažko esama. 

Pačiame gale pirštais užčiuopė kažkokį glotnų daikčiuką. Iš- 
traukė jį. Mažutė užrašų knygelė, aptaisyta juoda oda, su auksiniu 
erelio ir svastikos įspaudu ant viršelio. Jis pasklaidė puslapius. 
1964-ųjų partinė užrašų knygutė su kalendoriumi. Įsimetė ją į 
kišenę ir įstatė vieton stalčius. 

Lauke Bulerio šuo ėjo iš proto, lakstė pirmyn atgal palei pat 
vandenį, žvelgė į ežerą ir inkštė it arklys. Kas kelias sekundes pri- 
tūpdavo ant užpakalinių kojų, o paskiau vėl pradėdavo savo įnir- 
tingą sargystę. Dabar Marchas pamatė, kad visas šuns šonas buvo 
aplipęs sukrešėjusiu krauju. Kai leidosi prie ežero, vargšas gyvūnas 
visai nekreipė į jį dėmesio. | 

Jo batų kulnai sukaukšėjo į palaikes medinio tiltelio lentas. 
Pro jų tarpus buvo matyti drumstas vanduo, teliūskuojantis per 
seklumėles. Tiltelio gale jis įlipo į motorlaivį. Šis susiūbavo nuo 
jo svorio. Laivagalio dugne telkšojo keli centimetrai lietaus van- 

dens su purvo ir lapų priemaiša, paviršiuje plytėjo alyvos dėmės 
vaivorykštė. Visas kateris atsidavė degalais. Kažkur, matyt, esama 
protėkio. Jis pasilenkė ir pabandė atidaryti dureles į kajutę. Šios 
buvo užrakintos. Sudėjęs stogeliu delnus, jis pažvelgė pro langutį, 
bet viduje buvo per tamsu, kad ką nors įžiūrėtum. 

Jis iššoko iš katerio ir leidosi atgalios. Tiltelio lentos nuo orų 
poveikio buvo papilkėjusios, išskyrus vieną vietą palei priešingą 
kateriui kraštą. Čia pamatė oranžines atplaišas; baltų dažų drū- 
žę. Marchas lenkėsi ištyrinėti žymes, ir staiga jo žvilgsnį pagavo 
kažkas „boluojąs vandenyje, netoli tos vietos, kur tiltukas buvo 
bepaliekąs krantą. Jisai sugrįžo atgal, atsiklaupė ir, prisilaikyda- 
mas kairiąja ranka bei kiek įmanoma toliau siekdamas dešiniąja, 
„sugebėjo ištraukti tą daiktą. Rausvas ir suskilinėjęs it senoviška 
porcelianinė lėlė, su odiniais dirželiais ir plieninėmis sagtimis 
— pėdos protezas. 


Šuo išgirdo juos pirmiausia. Pakreipė galvą, pasisuko ir nu- 
risnojo pievele namo link. Marchas išsyk numetė savo radinį atgal 
į vandenį ir nubėgo paskui sužeistąjį gyvūną. Keikdamas save už 
kvailumą, nusėlino apie namo šoną, kol atsidūrė bokštų šešėlyje, iš 
kur galėjo matyti vartus. Šuo šokinėjo ant geležinių pinučių, urgz- 
damas pro antsnukį. Kitoje jų pusėje Marchas išskyrė kažkokius 
du žmones, stovinčius ir žvelgiančius į namą. Paskiau pasirodė 


trečias — su didžiulėmis žnyplėmis varžtams nugnybti ir jomis 
suspaudė spyną. Po dešimties sekundžių, garsiai trekštelėjusi, toji 
pasidavė. 


Šuo atsitraukė, ir trejetas vyrų vorele suėjo į vilos teritoriją. 
Kaip ir Marchas, vilkėjo juodomis SS uniformomis. Vienas lyg 
kažką išsitraukė iš kišenės ir ištiesta ranka žengtelėjo prie šuns, 
tarsi siūlydamas gardų kąsnelį. Gyvūnas susigūžė. Tyloje pokštelė- 
jo šūvis, aidu nuskardėdamas po visą parką, pakeldamas oran virš 
medžių pulką kranksinčių kovarnių. Vyriškis įsidėjo atgal pistoletą 
ir pamojo vienam iš savo draugelių, o tas, sugriebęs už pasturgali- 
nių kojų, nuvilko gaišeną į krūmus. 

Visas trejetas nužingsniavo prie namo. Marchas vis glaudėsi 
už kolonos, aniems artėjant, pamažu slinko aplink ją, kad liktų 
nepastebėtas. Jam toptelėjo, kad neturėjo dėl ko slėptis. Galėjo 
pasakyti gestapininkams, kad tyrinėjęs valdą, o apie Jėgerio žinutę 
nutylėti. Kažkas jų elgesyje — gal atsainus žiaurumas, su kuriuo 
atsikratė šuns — perspėjo jį to nedaryti. Jie jau buvę čia anksčiau. 

Vyriškiams priartėjus, jis išskyrė jų laipsnius. Du šturmban- 
fiureriai ir obergrupenfiureris — pora majorų ir generolas. Koks 
valstybės saugumo reikalas galėtų pareikalauti asmeninio tikrojo 
gestapo generolo dėmesio? Obergrupenfiureris, matyt, netoli 
šešiasdešimties, stambus it jautis, suploto it buvusio boksininko 
veido. Marchas atpažino regėjęs jį televizijoje, laikraščių fotogra- 
fijose. 

Kas gi jis? 

Paskiau prisiminė. Odilas Globocnikas. Familiariai SS sfero- 
se žinomas kaip Globusas. Prieš daugelį metų buvo Vienos gaulei- 
teris. Tai Globusas nušovė šunį. 

— Jūs — į pirmą aukštą, — nurodė Globusas. — O jūs — pa- 
tikrinkite už namo. 

Jie išsitraukė ginklus ir dingo name. Marchas luktelėjo pusę 
minutės ir leidosi vartų link. Apsuko sodo pakraščiu, vengdamas 
įvažos ir braudamasis, bemaž perpus susilenkęs, per krūmų tank- 
mę. Likus penkiems metrams iki vartų stabtelėjo atsipūsti. Įmon- 
tuota į dešinįjį vartų stulpą, taip nekrintamai į akis, jog bemaž ne- 
pastebima, slypėjo surūdijusi metalinė dėžė, — paštui, — kurioje 
gulėjo didelis rudas paketas. 

Tai beprotybė, pagalvojo jis. Visiška beprotybė. 

Nepuolė bėgti prie vartų. Žinojo: niekas žmogaus žvilgsnio 
taip nepagauna, kaip staigus judesys. Todėl prisivertė pamažėle 
išsmukti iš krūmų, lyg elgtųsi kuo natūraliausiai, ištraukė iš pašto 
dėžutės paketą ir lengvu pasivaikštinėtojo žingsniu išėjo pro at- 
darus vartus. 

Tikėjosi išgirsiąs už savęs šūksnį ar šūvį. Bet vien tik šnarėjo 
po medžius vėjas. Kai pasiekė savo automobilį, pajuto, kad jam 
dreba rankos. 

— Kodėl mes tikime Vokietija ir fiureriu? 

— Nes tikime Dievu, tikime Vokietija, kurią Jisai sukūrė Savo 
pasaulyje, ir fiureriu, Adolfu Hitleriu, kurį Jis mums atsiuntė. 

— Kam privalome pirmiausia tarnauti? 

— Savo tautai ir savo fiureriui, Adolfui Hitleriui. 

— Kodėl mes paklūstame? 

— Iš vidinio įsitikinimo, iš tikėjimo Vokietija, fiureriu, Judė- 
jimu ir SS, taip pat iš ištikimybės. 

— Gerai! — Instruktorius linktelėjo. — Gerai! Vėl susirinki- 
te po trisdešimt penkių minučių pietiniame sporto aikštyne. Jostai, 
„pasilikite. Kiti — išsiskirstyti 

Trumpai nukirptais plaukais ir laisvomis šviesiai pilkomis 
uniformomis SS kariūnų grupė atrodė it kaliniai. Triukšmingai, 
stumdydami kėdes ir trinksėdami batais į nelygias medines grin- 
dis, jie vienas po kito paliko klasę. Iš viršaus jiems maloningai šyp- 
sojosi velionio Heinricho Himlerio portretas. Stovėdamas vienas, 
išsitempęs „ramiai!“ klasės viduryje, Jostas atrodė nelaimingas. Kai 
kurie iš kariūnų pasišalindami smalsiai į jį žvilgtelėdavo. Taip ir 
matei juos galvojant: tai ir turėjo būti Jostas. Jostas — pedalas, vie- 
nišius, visados nepritapėlis. Ko gero, šiąnakt kareivinėse susilauks 
dar vienos pylos. 

Instruktorius kryptelėjo galva į patalpėlę klasės gilumoje. 

— Pas jus lankytojas. 

Sukryžiuotomis rankomis, atsirėmęs į radiatorių, stovėjo 
Marchas ir viską stebėjo. 

— Darsyk sveiki, Jostai, — tarė jis. 

Jie nuėjo per plačią paradų aikštę. Viename jos kampe SS 
hauptšarfiureris* muštravo grupelę naujokų. Kitame — koks 
šimtas jaunuolių su sportiniais treningais tampėsi, lenkėsi ir plaš- 
takomis lietė sau kojų pirštus, visiškai paklusdami šūkčiojamoms 
komandoms. Susitikimas čionai su Jostu Marchui priminė kalinių 


* Seržantas (v04.). 

lankymą kalėjime. Toks pat nusistovėjęs grindų mastikos, dezin- 
fekcijos skiedinio ir gaminamo maisto kvapas. Tokie pat bjaurūs 
betoniniai korpusai. Tokios pat aukštos sienos ir sargybos patru- 
liai. Kaip ir KZ, Zepo Dytricho akademija buvo tokia pat didžiulė 
ir kelianti klaustrofobiją; visiškai uždaras pasaulis. 

— (Gal einame kur nors nuošaliau? — paklausė Marchas. 

Jostas metė jam niekinamą žvilgsnį. 

— Čia nėra nuošalumo. Tai ir yra visa esmė. — Juodu pa- 
ėjėjo dar kelis žingsnius. — Manau, galėtume pabandyti užsukti į 
kareivines. Visi šiuo metu valgo. 

Juodu apsigręžė, ir Jostas nusivedė į žemą, pilkai nudažytą 
pastatą. Viduje buvo niūru, tvyrojo stiprus vyriško prakaito kvapas. 
Koks šimtas lovų, sustatytų keturiomis eilėmis. Josto spėta teisin- 
gai: kareivinėse nė gyvos dvasios. Jo lova stovėjo du trečdalius to- 
liau, per vidurį. Marchas prisėdo ant šiurkščios rudos antklodės ir 
pasiūlė Jostui cigaretę. 

— Čia draudžiama. 

Marchas pamojavo jam pakeliu. 

— Pasakysite, kad aš jums liepiau. 

Jostas dėkingai paėmė cigaretę. Atsiklaupė, atidarė metalinę 
spintukę prie lovos ir ėmė ieškoti ko nors, kas galėtų atstoti pele- 
ninę. Durelėms atsidarius, Marchui pasimatė vidus: krūvelė pigių 
romanų minkštais viršeliais, žurnalų, įrėminta fotografija. 

— Galima? 

Jostas gūžtelėjo pečiais. 

— Prašom. 

Marchas paėmė fotografiją. Grupinė šeimos — priminė jam 
Vaisų fotografiją. Tėvas SS uniforma. Nedrąsiai atrodanti motina 
su skrybėle. Duktė — daili mergina šviesiomis kasomis, kokių ke- 
turiolikos. Ir patsai Jostas — putniais skruostais ir šypsantis; visiš- 
kai nepanašus į trumpai nukirptais plaukais įbaugintą Žžmogystą, 
šiuo metu klūpančią ant akmeninių kareivinių grindų. 

— Aš pasikeitęs, tiesa? — tarė Jostas. 

Marchas buvo sukrėstas ir stengėsi to neparodyti. 

— Jūsų sesuo? — paklausė. 

— Ji tebesimoko mokykloje. 

— O jūsų tėvas? 

— Šiuo metu vadovauja inžineriniam verslui Drezdene. Jis 
buvo vienas iš pirmųjų, 41-aisiais žengusių Rusijon. Todėl ir uni- 
forma. 

Marchas atidžiau įsižiūrėjo į griežtą figūrą. 

— Ar jis gavo Riterio kryžių? — Tai buvo aukščiausias ap- 
dovanojimas už narsą. 

— O taip, — patvirtino Jostas. — Tikras karo didvyris. — Pa- 
ėmęs padėjo fotografiją atgal į spintutę. — O jūsų tėvas? — pa- 
klausė jis. 

 — Tarnavo imperiniame laivyne, — pasakė Marchas. — Per 
Pirmąjį karą buvo sužeistas. Taip ir neatsigavo kaip reikiant. 
| — Kiek jums buvo metų, kai jis pasimirė? 

— Septyneri. 

— Jūs tebegalvojate apie jį? 

— Kasdien. 

— Arjūs nuėjote į laivyną? 

— Beveik. Tarnavau povandeniniame laive. 

Jostas pamažu palingavo galvą. Blyškus jo veidas kiek nu- 
raudo. | 

— Mes visi sekame savo tėvais, ar ne? 

— Galbūt daugelis. Bet ne visi. 

Kurį laiką juodu tylomis rūkė. Lauke Marchas girdėjo tebe- 
vykstant fizinio parengimo pratybas. „Viens, du, trys... Viens, du, 
trys...“ 

— Ak, tie žmonės, — tarė Jostas ir palingavo galvą. — Esama 
tokio Ericho Kestnerio eilėraščio — Marscbliedchen“. — Jis užsi- 
merkė ir padeklamavo: 


Tu mėgsti nekęsti — ir lai pasaulis patiria tai. 
Seri taip Žvėrį žmagyje, 

Teauga jis — žvėris tavyje, 

Kad ir kitą Žmogų surytų tasai. 

Ž „Žygio daina“ (v04.). 

Staigus jaunuolio aistros proveržis privertė Marchą pasijausti 
nepatogiai. 

— Kada tatai buvo parašyta? 

— 1932-aisiais. 

— Aš nežinau jos. 

— Ir negalite žinoti. Ji uždrausta. 

Stojo tyla, pagaliau Marchas tarė: 

— Mes žinome jūsų aptikto lavono asmens tapatybę. Dak- 
taras Jozefas Buleris. Generalinės gubernijos pareigūnas. SS bri- 
gadefiureris. | 

— O Dieve. — Jostas susiėmė delnais galvą. 

— Suprantate, reikalas tapo rimtesnis. Prieš ateidamas pas 
jus, pasitikrinau sargybinėje prie pagrindinių vartų. Pas juos užre- 
gistruota, kad vakar rytą jūs palikote kareivines penktą trisdešimt, 
kaip paprastai. Tad jūsų pareiškime nurodytas laikas neatitinka 
tikrovės. 

Jostas tebelaikė užsidengęs veidą. Jam tarp pirštų smilko 
cigaretė. Marchas pasilenkė priekin, paėmė ją ir užgesino užspaus- 
damas. Jis atsistojo. 

— Žiūrėkite, — tarė. 

Jostas pakėlė galvą, ir Marchas suskato risnoti vietoje. 

— Tai jūs vakar, tiesa? — Marchas suvaidino nuovargį, 
pūškavo skruostais, alkūne šluostėsi kaktą. Nejučia Jostas nusi- 
šypsojo. — Gerai, — tarė Marchas, toliau risnodamas. — Taigi, 
bėgdamas per mišką ir keliuku palei ežerą, mąstote apie kokią nors 
knygą arba koks bjaurus jūsų gyvenimas. Merkia lietus ir šviesa ne 
per geriausia, bet sau po kairei jūs kažką pamatote... 

Marchas pasuko galvą. Jostas įdėmiai jį stebėjo. 

— „Kad ir kas tai buvo, tačiau tik ne lavonas... 

— Bet... | 

Marchas pertraukė Jostą ir dūrė pirštu: 

— Patariu: nesikaskite dar giliau į šūdą. Prieš dvi valandas 
aš sugrįžau ir apžiūrėjau vietą, kur buvo aptiktas lavonas — nuo 
kelio jo niekaip nebuvo įmanoma pastebėti. — Jis vėl ėmė risno- 
ti. — Taigi jūs kažką pamatote, tačiau nesustojate. Prabėgate pro 

šalį. Tačiau esate sąžiningas vyrukas, tad penkias minutes pabėgė- 
jęs keliu nusprendžiate, kad reikėtų sugrįžti ir darsyk pasižiūrėti. Ir 
tuosyk aptinkate lavoną. Ir tik tuomet paskambinate farams. 

Jisai sugriebė Jostą už rankų ir privertė atsistoti. 

— Bėkit drauge, — sukomandavo. 

— Negaliu... 

— Bėkit! 

Jostas nenorom leidosi šlepsėti. Abiejų padai kaukšėjo į grin- 
dų plokštes. 

— Nagi, papasakokite, kas jums pasimato. Išnyrate iš miško 
ir bėgate paežerės takučiu... 


— Prašau... 

— Kalbėkite! 

— Aš... Aš pamatau... automobilį... — Josto akys buvo už- 
merktos. — Paskiau tris vyrus... Smarkiai lyja, jie su apsiaustais, 


gobtuvais — kaip vienuoliai... Nuleidę galvas... Kopia šlaitu nuo 
ežero... Aš... Aš išsigąstu... Perbėgu kelią ir pasislepiu tarp medžių, 
kad jie manęs nepamatytų... 

— Toliau. 

— Jie įsėda į automobilį ir nuvažiuoja... Aš kiek palaukiu ir 
tuomet išeinu iš miško, aptinku kūną... 

— Jūs kažką praleidote. 

— Ne, prisiekiu... 

— Jūs pamatote veidą. Kai jie įsėda į automobilį, jūs pama- 
tote veidą. 2 

— Nei ę 

— Pasakykite, kieno tas veidas, Jostai. Jūs matėte. Pažįstate jį. 
Pasakykite man. 

— Globuso! — šūktelėjo Jostas. — Aš pamatau Globusą. 


4 


[ 


Paketas, kurį išėmė iš Bulerio pašto dėžutės, gulėjo neat- 
plėštas šalia jo ant priekinės sėdynės. Gal tai bomba, pagalvojo 
Marchas, užvesdamas folksvageną. Per praėjusius kelis mėnesius 

būta protrūkio bombų siuntiniuose, suplėšiusių rankas ir veidus 
pustuziniui valdžios pareigūnų. Kaip tik galėtų patekti į trečią 
Tagebla:t puslapį: „Tyrėjas žūna prie kareivinių nuo paslaptingo 
sprogimo“. 

Jis važinėjosi po Šlachtenzę, kol surado kulinarijos parduo- 
tuvę, kur nusipirko kepaliuką juodos duonos, vestfališko kumpio 
ir škotiško viskio pusbutelaitį. Saulė tebešvietė skaisčiai; oras 
gaivino. Pasuko automobilį vakarų kryptimi, atgalios prie ežerų. 
Ketino padaryti tai, ko nebuvo daręs metų metus. Surengti sau 
vaišes gamtoje. 

Kai Gėringas 1934-aisiais tapo vyriausiuoju Reicho me- 
džiokliu, pasistengta pagražinti Grunevaldą. Riešutmedžiai ir 
liepos, bukmedžiai,.beržai ir 4žuolai — visa tai buvo pasodinta. 
Bet jo vidurį, — kaip ir prieš tūkstantį metų, kai šiaurinės Eu- 
ropos lygumos tebebuvo apaugusios miškais, — jo vidurį sudarė 
melancholiškų pušynų kalvos. Iš tų girių penkis šimtus metų prieš 
Kristų kilo karingosios germanų gentys; ir į šias girias po dvi- 
dešimt penkių šimtmečių, dažniausiai savaitgaliais, sugrįždavo su 
savo namukais ant ratų ir turistinėmis priekabomis pergalingosios 
germanų gentys. Vokiečiai — girių gyventojų padermė. Sumąstyk 
iškirsti skynimą — medžiai tik ir tykodavo jį atsiimti. 

Marchas pastatė automobilį, pasiėmė produktus, Bulerio 
pašto bombą — ar dar kas tai buvo — ir stačiu takučiu patraukė 
aukštyn į girią. Kopęs penkias minutes, atsidūrė vietoje, iš kur 
aiškiai matėsi Hafelis ir padūmavę, melsvi, medžiais apaugę šlai- 
tai, nykstantys tolyje. Nuo šilumos tvyrojo stiprus, malonus pušų 
kvapas. Aukštai virš galvos dangumi grumėjo didžiulis reaktyvinis, 
besitaikantis tūpti į Berlyno oro uostą. Jis dingo, triukšmas nutilo 
ir galop aplinkui liko vienintelis garsas — paukščių čiulbesys. 

Marchui dar nesinorėjo atplėšti paketo. Buvo neramu. Tad 
jis atsisėdo ant didelio akmens, — be abejo, čia padėto miesto 
valdžios kaip tik šiam tikslui, — gurkštelėjo viskio ir ėmė užkan- 
džiauti. 

Apie Odilą Globocniką — Globusą — Marchas nedaug 


težinojo, ir tai tik iš reputacijos. Per pastaruosius trisdešimt metų 

šio laimė gręžiojosi it vėtrungė. Savo kilme austras, pagal profesiją 
statybininkas, ketvirtojo dešimtmečio viduryje tapo Karintijos 
partiniu vadu ir Vienos valdytoju. Paskui išgyventas nemalonės 
laikotarpis, susijęs su nelegalia spekuliacija valiuta, o karui pra- 
sidėjus vėl sugrąžintas į aukštas Generalinės gubernijos policijos 
viršininko pareigas — jis ten turėjo pažinoti Bulerį, pagalvojo 
Marchas. Karui pasibaigus, ištiko antras krytis į — kur tatai buvo? 
— Triestą, tartum prisiminė jis. Bet po Himlerio mirties Globusas 
sugrįžo į Berlyną ir šiuo metu turėjo kažkokį neaiškų postą gesta- 
pe, dirbo tiesiogiai Heidrichui. 

To suploto ir žiauraus veido buvo neįmanoma supainioti su 
niekuo, todėl nepaisant lietaus bei menkos šviesos, Jostas išsyk jį 
atpažino. Globuso portretas kabojo akademijos Šlovės salėje, ir 
vos prieš kelias savaites Globusas pats perskaitė paskaitą — apie 
Reicho policijos struktūras — pagarbios baimės apimtiems kariū- 
nams. Nenuostabu, kad Jostas buvo toks išsigandęs. Verčiau būtų 
paskambinęs į Orpo anonimiškai ir dingęs prieš tiems atvykstant. 
O dar geriau, atsižvelgiant į jo padėtų, jei būtų išvis jiems nepa- 
skambinęs. 

Marchas baigė doroti kumpį. Likusią duoną sulaužė smul- 
kiais gabalėliais ir trupinius pažėrė po miško paklotę. Dvejetas 
juodųjų strazdų, kurie stebėjo jį valgant, atsargiai išskrido iš po- 
miškio ir ėmė lesioti. 

Jis išsiėmė iš kišenės kalendorėlį-užrašų knygutę. Standartinis 
leidinys partijos nariams, kokį gali įsigyti bet kurioje kanceliarinių 
prekių parduotuvėje. Partinės hierarchijos pavardės: vyriausybės 
ministrai, komisariatų viršininkai, gauleiteriai. 

Valstybinės šventės: Tautos naujojo atsibudimo diena, sausio 
30; Potsdamo diena, kovo 21; Fiurerio gimtadienis, balandžio 20; 
Vokiečių tautos festivalis, gegužės 1... 

Imperijos žemėlapis su nurodyta geležinkelio kelionių truk- 
me: Berlynas — Rovnas, šešiolika valandų; Berlynas — Tbilisis, 
dvidešimt septynios valandos; Berlynas — Ufa, keturios dienos... 

Pačiame kalendorėlyje savaitei buvo skirta du puslapiai, įrašai 
tokie reti, jog Marchui pasirodė, kad tenai išvis tuščia. Jis toliau 

įdėmiai sklaidė. Prie kovo 7 — kryželis. Balandžio 1 Bulerio įra- 
šyta: „Mano sesers gimtadienis“. Prie balandžio 9 — vėl kryželis. 
Balandžio 11 jo pažymėta: „Štukartas/Liuteris, ryte — 10“. Ga- 
liausiai balandžio 13 — dieną iki mirties — Bulerio pabrėžtas dar 
vienas kryželis. Tai ir viskas. 

Marchas užsirašė datas į bloknotą. Pradėjo naują puslapį. Jo- 
zefo Bulerio mirtis. Atsakymai. Pirmas: mirtis atsitiktinė, gestapas 
sužinojo apie tai keliomis valandomis anksčiau, nei buvo pranešta 
Kripo, ir Globusas, Jostui prabėgant pro šalį, tik apžiūrinėjo kūną. 
Absurdas. 

Puiku. Antras: Bulerį nužudė gestapas, ir egzekuciją įvykdė 
Globusas. Irgi absurdas. 1941-ųjų „Nakties ir rūko“" įsakymas 
tebegalioja. Bulerį būtų galėję visai teisėtai nudanginti slaptai 
mirčiai į kokį nors gestapo požemį, konfiskuoti jo turtą valstybės 
naudai. Kas būtų jo gedėjęs? Ar suabejojęs dėl jo dingimo? 

Taigi trečias: Bulerį nužudė Globusas, o tada, mėtydamas 
pėdas, paskelbė jo mirtį valstybės saugumo reikalu ir pats perėmė 
tyrimą. Tačiau kodėl apskritai leista įsikišti Kripo? Koks Globuso 
motyvas? Kodėl Bulerio kūnas paliktas viešoje vietoje? 

Marchas atsilošė į akmenį ir užsimerkė. Saulė kruvinu rau- 
doniu tamsiai nurausvino jam veidą. Po galvą pasklido šiltas viskio 
ūkelis. 

Turbūt nenusnūdo nė pusės valandos, kai šalimais pomiškyje 
išgirdo šnaresį, ir kažkas palietė jam rankovę. Akimirksniu jis atsi- 
budo ir suspėjo pamatyti sprunkančio į medžių tankmę elnio baltą 
uodegėlę bei pasturgalį. Kaimo idilė — dešimt kilometrų nuo 
Reicho širdies! Arba tai, arba viskis. Jis papurtė galvą ir paėmė 
paketą. 

Storo rudo popieriaus, tvarkingai suvyniotas ir užklijuotas 
lipnia juostele. Griežtos linijos ir ryškūs sulenkimai, stengtasi 
taupyti naudotas medžiagas ir įdėta daug pastangų. Pavyzdingas 


* „Nacht und Nebel“ (v04.) — slaptažodis, reiškiantis hitlerinėje Vokietijoje vykdytą 
nusikalstamą akciją — ištremti pasipriešinimo judėjimo dalyvius ir kitus valdžiai nepageidau- 
tinus asmenis. Taip 1941 12 07 buvo įsakęs Hitleris; akciją vykdyti jis pavedė feldmaršalui 
Vilhelmui Keiteliui. 

siuntinys. Joks Marcho kada nors pažinotas vyriškis nebūtų pa- 
jėgęs sukurti tokio daikto — veikiausiai tai supakuota moters. 
Toliau — pašto spaudas. Trys šveicariški pašto ženklai su geltono- 
mis gėlytėmis žaliame fone. Išsiųsta iš Ciuricho 16.00 1964 4 13. 
Vadinasi, užvakar. 

Itin atsargiai išpakuodamas, pirma nuplėšdamas lipnią juos- 
telę, paskiau pamažu, centimetras po centimetro atlenkdamas po- 
pierių, juto, kaip prakaituoja delnai. Nežymiai kilstelėjo aplanką. 
Viduje buvo dėželė šokoladinių saldainių. 

Ant dangtelio gelsvaplaukės merginos raudonomis languo- 
tomis.-suknelėmis gėlėtoje pievoje šoko apie gegužinės stulpą. Už 
jų, fluorescuojančio žydro dangaus fone, aukštyn stiebėsi baltos 
Alpių viršūnės. Gotišku šriftu viršuje buvo išspausdinta dedika- 
cija: „Gimtadienio sveikinimai mūsų mylimajam fiureriui, 1964“. 
Tačiau čionai buvo kažkas keista. Dėželė per sunki, kad viduje 
būtų tik šokoladinukai. 

Jis išsitraukė kišeninį peiliuką ir prarėžė aplink celofaninį 
dangalą. Atsargiai padėjo dėželę ant rąsto. Nusukęs veidą į šalį ir 
kiek galėdamas ištiesęs ranką, jis geležtės galu atkėlė dangtį. Vidu- 
je sudūzgė kažkoks mechanizmas. Ir: 


Valso aidas 

Tyliai sklaidos: 
„Myliu jus!“ 

Naktį dieną 
Šauksiu viena — 
„Myliu jus!“ 

Leiskit delną švelnų 
Man delne pajust. 
Ir kartoja lūpos vis: 
„Aš myliu jus!“ 


Žinoma, tik melodija, ne žodžiai; bet jis pakankamai gerai 
juos žinojo. Stovėdamas vienas ant kalvos Grunevaldo girioje, 
Marchas klausėsi, kaip dėželė grojo valsą-duetą iš trečiojo Links- 
mosios našlės veiksmo. 

Gatvės pakeliui atgal į Berlyno centrą atrodė neįprastai 
tuščios, ir tik pasiekęs Verderšermarktą Marchas suprato kodėl. 
Didelėje vestibiulio skelbimų lentoje buvo pranešama, kad pusę 
penkių laukiama vyriausybės pareiškimo. Personalas turįs susi- 
rinkti į įstaigos valgyklą. Dalyvavimas privalomas. Taigi jis par- 
vyko kaip tik laiku. 

Propagandos ministerija susikūrė naują teoriją, kad geriau- 
sias metas svarbiems pranešimams — darbo dienos pabaiga. Tada 
naujienos išklausomos bendrai, draugiškoje aplinkoje: neatsiranda 
progos pasireikšti asmeniniam skepticizmui ar defetizmui. Be to, 
transliacijų laikas visados būdavo ištaikomas taip, kad darbuotojai 
išeidavo namo kiek anksčiau, — tarkime, ketvirtą penkiasdešimt, 
o ne penktą, — jausdami pasitenkinimą, kurį pasąmoningai su- 
siedavo su valdžia. Štai kaip būdavo šiais laikais. Sniego baltumo 
Propagandos rūmai Vilhelmštrasėje turėjo įdarbinę daugiau psi- 
chologų nei žurnalistų. 

Verderšermarkto personalas pamažu pildė valgyklą: pareigū- 
nai, sekretorės, mašininkės ir vairuotojai petys į petį kaip gyvas 
nacionalsocialistinių idealų įsikūnijimas. Keturiuose televizorių 
ekranuose — po vieną visuose kampuose — švytėjo Reicho žemė- 
lapis su svastika pirmame plane, lydimas rinktinių Bethoveno mu- 
zikos fragmentų. Kartkartėmis įsiterpdavo sujaudintas pranešėjo 
balsas: „Vokietijos žmonės, renkitės svarbiam pranešimui!“ Seniau 
per radiją gaudavai tik muziką. Vėlgi progresas. 

Kiek iš tokių įvykių Marchas įstengė prisiminti? Jie drie- 
kėsi tolyn atgalios laiko salelėmis. 38-aisiais jis buvo iškviestas 
iš pamokų išklausyti, kad vokiečių pajėgos įžengia į Vieną ir kad 
Austrija sugrąžinta Faterlandui. Gimnazijos direktorius, kuris per 
Pirmąjį karą buvo apnuodytas dujomis, verkė mažos salės scenoje, 
stebimas nieko nenutuokiančių berniukų šutvės. 

39-aisiais jis buvo namie pas motiną Hamburge. Penkta- 
dienio rytą, 11-4 valandą, fiurerio kalba transliuota tiesiogiai iš 
Reichstago: Nuo šio/ aš tik pirmasis Vokietijos Reicho karys. Darsyk 

užsivilkau šią uniformą, kuri man pati švenčiausia ir brangiausia. 
Nenusivilksiu jos, kol nebus basiekta pergalė, arba aš nesulauksiu gyvas 
jos rezultatų. Griausmingi aplodismentai. Tąsyk jo motina verkė 
— graudžiai bimbė, linguodama kūnu pirmyn ir atgal. Marchas, 
tuomet septyniolikos, susigėdęs nusisuko į šalį, akimis susirado 
tėvo fotografiją — šaunaus su Imperinio vokiečių laivyno unifor- 
ma — ir pagalvojo: Ačiū Dievui. Pagaliau karas. Galbūt dabar man 
pavyks įgyvendinti tai, ko tu troškai. 

Per kitas kelias transliacijas jis buvo jūroje. Pergalė prieš 
Rusiją 43-iųjų pavasarį — fiurerio strateginio genijaus triumfas! 
Prieš metus vermachto vasaros ofenzyva atkirto Maskvą nuo Kau- 
kazo, atskirdama raudonąsias armijas nuo Baku naftos telkinių. 
Paprasčiausiai dėl kuro stygiaus Stalino karo mašina girgždėdama 
sustojo. 

44-ųjų taika su britais — fiurerio kontržvalgybinio genijaus 
triumfas! Marchas prisiminė, kaip visi povandeniniai laivai buvo 
atšaukti į savo bazes Atlanto pakrantėje, kad būtų aprūpinti nauja 
šifruotės sistema: klastingieji britai, pasakyta jiems, skaitą Fater- 
lando kodus. Po to skandinti prekybinius laivus pasidarė lengva. 
Bado kankinama Anglija gavo pasiduoti. Čerčilis su savo karo 
kurstytojų gauja paspruko į Kanadą. 

Taika su amerikiečiais 46-aisiais — fiurerio mokslinio geni- 
jaus triumfas! Kai susprogdinusi atominę bombą Amerika nuga- 
lėjo Japoniją, fiureris paleido V-3 raketą, kuri susprogusi danguje 
viršum Niujorko įrodė, kad smogęs priešas gali susilaukti tokio pat 
atsako. Po to karas sunyko į virtinę kruvinų partizaninių konfliktų 
naujosios Vokietijos imperijos pakraščiuose. Branduolinis patas, 
kurį diplomatai pavadino Šaltuoju karu. 

Tačiau transliacijos tebesitęsė. Kai 51-aisiais mirė Gėringas, 
visą dieną skambėjo gedulinga muzika, kol galiausiai perduotas 
pareiškimas. Himleris sulaukė tokios pat pagarbos, kai 62-aisiais 
žuvo susprogus lėktuvui. Mirtys, pergalės, karai, raginimai aukotis 
ir keršyti, varginanti kova su raudonaisiais Uralo fronte, kurio mū- 
šių laukų ir ofenzyvų pavadinimai sunkiai ištariami — Oktiabrs- 
kojė, Polunočnojė, Alapajevskas... 

Marchas apsidairė į veidus aplinkui save. Apsimestinis links- 
mumas, rezignacija, baimė. Žmonės, kurių broliai, sūnūs, vyrai 
Rytuose. Jie vis žvilgčiojo į ekranus. 

— Vokietijos žmonės, pasirenkite svarbiam pranešimui! 

Na, kas gi dabar? 

Valgykla bemaž užsipildė. Marchas stovėjo prispaustas prie 
kolonos. Už kelių metrų nuo savęs matė Maksą Jėgerį, juokaujant; 
su didžiakrūte sekretore iš VA(1), juridinio skyriaus. Per jos petį 
Maksas pastebėjo jį ir šyptelėjo. Sudundėjo būgnai. Salė nuščiuvo. 
Žinių pranešėjas tarė: 

— Dabar perduodame tiesiogiai iš Užsienio reikalų ministe- 
rijos Berlyne. 

Televizorių ekranuose sužibo bronzinis bareljefas. Nacistinis 
erelis, nagais įsitvėręs Žemės rutulį, su sklindančiais nuo jo šviesos 
spinduliais — kaip saulėtekį vaizduojančiame vaiko piešinyje. Pir- 
ma jo, vešliais juodais antakiais ir pritemdytais skruostais, stovėjo 
Užsienio reikalų ministerijos atstovas spaudai Dreksleris. Marchas 
nuslopino juoką: pamanytum, kad visoje Vokietijoje Gebelsas ne- 
sugebėjo surasti atstovo spaudai, kuris neatrodytų kaip nuteistas 
nusikaltėlis. 

— Ponios ir ponai, Reicho užsienio reikalų ministerijos vardu 
esu įgaliotas padaryti trumpą pareiškimą. — Jis kreipėsi į žurna- 
listų auditoriją, kuri nepateko į kameros kadrą. Užsidėjęs akinius, 
ėmė skaityti: — Atsižvelgiant į ilgalaikį ir aiškiai dokumentuotą 
fiurerio bei Didžiojo Vokietijos Reicho troškimą sugyventi taikiai 
ir saugiai su visomis pasaulio šalimis ir po išsamių konsultacijų su 
mūsų sąjungininkais Europos Bendrijoje, Reicho Užsienio reikalų 
ministerija, pavesta fiurerio, šiandien nusiuntė kvietimą Jungtinių 
Amerikos Valstijų prezidentui aplankyti Didįjį Vokietijos Reichą 
asmeninių pokalbių, siekiant skatinti didesnį mūsų dviejų tautų 
tarpusavio supratimą. Šis kvietimas priimtas. Kaip supratome, 
Amerikos administracija širyt pareiškė, kad Aerr Kenedis ketina 
susitikti su fiureriu Berlyne rugsėjį. Hlei/ Hi:/er! Tegyvuoja Vokie- 
tija! 

Vaizdas ekrane išnyko, jį pakeitė juoduma, ir vėl sudundėję 
būgnai paskelbė tuoj nuskambėsiant nacionalinį himną. Vyrai ir 


85 


ROBERT HARRIS 


moterys valgyklos salėje suskato giedoti. Marchas įsivaizdavo šią 
akimirką juos visoje Vokietijoje — laivų statyklose ir plieno liejyk- 
lose, įstaigose ir mokyklose — tvirti balsai, susiliejantys išvien ir 


kylantys dangun galingu ištikimybės stūgesiu. 


Deutchland, Deutchland ūber Alles! 
Uber Alles in de Welt!* 


Jo paties lūpos judėjo podraug su kitais, bet iš jų nėjo nė 
garso. 


— Dar daugiau sukrušto darbo mums, — atsiduso Jėgeris. 
Juodu jau buvo sugrįžę į savo kabinetą. Užkėlęs kojas ant stalo, jis 
papsėjo cigarą. — Jeigu manai, kad saugumo košmaras — Fiurerio 
diena, išmesk tai sau iš galvos. Ar gali įsivaizduoti, kas bus, kai į 
miestą atvyks Kenedis? 

Marchas nusišypsojo: 

— Manau, Maksai, tu nesupranti šio įvykio istorinio aspekto. 

— Man nusispjaut į istorinį aspektą. Aš galvoju apie miegą. 
Bombos jau sproginėja it fejerverkai. Še, pažvelk. 

Nukėlęs kojas nuo stalo, Jėgeris pasirausė po krūvą aplankų. 

— Kol tu dykinėjai prie Hafelio, kai kurie iš mūsų gavo pa- 
dirbėti. 

Jis paėmė vieną voką ir išpylė iš jo turinį. Tai buvo MAD 
— Mirusiojo asmeninių daiktų — aplankas. Iš popierių kupetos 
jis ištraukė du pasus ir padavė Marchui. Vienas priklausė SS kari- 
ninkui Pauliui Hanui, kitas — jaunai moteriai Magdai Fos. 

Jėgeris tarė: 

— Dailutė, ką? Juodu buvo ką tik susituokę. Palieka priėmi- 
mą Špandau. Pakeliui į savo medaus mėnesį. Jis vairuoja. Įsuka į 
Navenerštrasę. Priekyjė jų sustoja kažkoks sunkvežimis. Iš kėbulo 
iššoka vyriokas su ginklu. Mūsiškis žmogus supanikuoja. Pavaro 
atbuline eiga. Bam! Užšokęs ant bordiūro trenkiasi tiesiai į gatvės 


* Vokietija, Vokietija aukščiau visko! Aukščiau visko pasaulyje! (Vok.) 

žibinto stulpą. Jam besistengiant vėl įjungti pirmą pavarą — paf! 
— šūvis į galvą. Galas jaunikiui. Magdutė iššoka iš automobilio, 
bando pabėgti. Paft Galas nuotakai. Galas medaus mėnesiui. 
Galas visiems sumautiems dalykams. Tiktai kad dar ne galas, nes 
šeimos priėmime vis dar kilnojami tostai už jaunavedžius ir kitas 
dvi valandas niekas nepasirūpina ten pranešti, kas nutiko. 

į merginos pasą. Ji buvo dailutė: šviesiaplaukė, rudų akių; dabar, 
dvidešimt ketverių, negyva gatvės pakraštyje. 

— Kas tai padarė? — Jisai sugrąžino Maksui pasus. 

Jėgeris paskaičiavo ant pirštų: 

— Lenkai. Latviai. Estai. Ukrainiečiai. Cekai. Kroatai. Kau- 
kaziečiai. Gruzinai. Raudonieji. Anarchistai. Kas žino? Nūnai tai 
galėtų būti bet kas. Vargšas kvailys prisegė savo kareivinių skelbi- 
mų lentoje atvirą kvietimą į priėmimą. Gestapas spėja, kad koks 
nors valytojas, virėjas ar kas nors panašaus pamatė kvietimą ir per- 
davė žodį toliau kam reikia. Daugelis iš tų pagalbinių darbininkų 
kareivinėse — svetimšaliai. Visi šiandien popiet suimti, vargšai 
mergvaikiai. 

Jis įdėjo pasus ir asmens pažymėjimus atgal į voką, o šį įmetė 
į rašomojo stalčių. 

— Na, kaip tau patiko? 

— Pasivaišink šokoladinuku. — Marchas padavė dėželę Jė- 
geriui, ir šis atidarė ją. Kabinetą užpildė metališka melodija. 

— Labai skoninga. 

— Ką tu apie tai Žinai? 

— Apie ką? Linksmąją našlę? Fiurerio mėgstamiausia opere- 
tė. Mano motina ėjo iš proto dėl jos. 

— Ir manoji. 

Visos vokiečių motinos ėjo dėl jos iš proto. Dėl Franco Leha- 
ro Linksmosios našlės. Pirmą sykį atlikta 1905-aisiais Vienoje; saldi 
kaip tame mieste kepami tortai. Leharas pasimirė 1948-aisiais, ir 
Hitleris pasiuntė į jo laidotuves savo asmeninį atstovą. 

— Ką dar galima pasakyti? — Jėgeris paėmė stambia savo 
letena šokoladinuką ir įsimetė į burną. — Nuo ko jie? Slapto ger- 
bėjo? 

— Išėmiau juos iš Bulerio pašto dėžutės. — Marchas atsi- 
kando šokoladinuko ir susiraukė nuo šleikštaus vyšnių sirupo 
skonio. — Tik pagalvok: neturi draugų, o kažkas tau atsiunčia iš 
Šveicarijos brangią dėželę šokoladinių saldainių. Be jokio raštelio. 
Dėželę, kuri groja mėgstamą fiurerio melodiją. Kas galėtų tai pa- 
daryti? — Jis nurijo kitą pusę saldainio. — Gal nuodytojas? 

— O Dievuliau! — Jėgeris išspjovė, ką turėjo burnoje, delnan, 
išsitraukė nosinę ir ėmė šluostytis nuo pirštų ir lūpų rudas seilių 
drūžes. — Kartais man kyla abejonė, ar tu sveiko proto. 

— Aš sistemingai naikinu kaltinimo įrodymus, — tarė Mar- 
chas. Jis prisivertė suvalgyti dar vieną šokoladinuką. — Ne, dar 
blogiau: aš suva/gau kaltinimo įrodymus, todėl darau dvigubą nu- 
sikaltimą. Kliudau teisingumui ir tuo pat metu gaunu sau naudos. 

— Pasiimk atostogų, vyruti. Aš rimtai. Tau reikia poilsio. 
Patariu nulipti kuo greičiau apačion ir išmesti tuos sukruštus sal- 
dainius šiukšliadėžėn. Paskiau grįžti namo ir pavakarieniauti su 
manimi ir Hanelora. Atrodai lyg savaites normaliai nesimaitinęs. 
Bylą perėmė gestapas. Autopsijos protokolas eis tiesiai į Princ-Al- 
brechtštrasę. Viskas. Baigta. Pamiršk tai. 

— Klausyk, Maksai. — Marchas papasakojo jam apie Josto 
išpažintį, apie tai, kad šis matė prie lavono Globusą. Jis išsitraukė 
Bulerio kalendorėlį. — Čia parašytos pavardės. Kas tie Štukartas 
ir Liuteris? 

— Nežinau. — Jėgerio veidas staiga sukrito ir pagriežtė- 
jo. — Dar daugiau, aš ir nenoriu žinoti. 


Status akmeninis laiptatakis vedė žemyn į prieblandą. Su 
saldainiais rankoje Marchas apačioje delsė. Durys po kairei vedė 
į akmenimis grįstą pagrindinį kiemą, kur iš didžiulių surūdijusių 
konteinerių buvo surenkamos šiukšlės. Po dešinei blausiai apšvies- 
tas koridorius vedė į registratūrą. 

Jis pasikišo saldainių dėželę po pažastimi ir pasuko dešinėn. 

Kripo archyvas buvo įkurdintas ten, kur kadaise šalia kati- 
linės būta gausybės kambarėlių. Nuo šildomųjų katilų artumo ir 
palubėje persikryžiuojančių karšto vandens vamzdžių čia nuolatos 

tvyrojo karštis. Raminamai atsidavė šiltomis dulkėmis bei sausu 
popieriumi, ir menkoje šviesoje tarp atramų vieliniai stelažai su 
bylomis ir protokolais tartum tęsėsi iki begalybės. 

Archyvarė, nutukusi moteris taukuotu kiteliu, kadaise bu- 
vusi Pliocenzės kalėjimo prižiūrėtoja, pareikalavo jo asmens pa- 
žymėjimo. Jis padavė jai, kaip darydavo per pastaruosius dešimtį 
metų daugiau nei kartą per savaitę. Kaip ir visados, ji pažvelgė į 
pažymėjimą, lyg niekad anksčiau šio nebūtų regėjusi, paskiau į jo 
veidą, tada vėl į pažymėjimą ir galiausiai sugrąžino, kilstelėdama 
aukštyn smakrą — kažkas tarpinio tarp pripažinimo ir pajuokos. 
Pagrasino pirštu: 

— Ir tik nerūkyti, — pasakė — jau penkiašimtąjį kartą. 

Nuo informacinių žinynų lentynos šalia jos rašomojo stalo 
jis atsirinko Wer Is:$2, vokiškąjį Kas yra kas — raudonai įrištą 
tūkstančio puslapių katalogą. Taip pat nusikėlė ir mažesnį, par- 
tijos leidinį NSDAP personalijų vadovą, kuriame buvo kiekvieno 
įtrauktojo pasinio formato fotografijos. Tai buvo knyga, kurią pa- 
sitelkęs aną rytą Halderis atpažino Bulerį. Nusitempė abu tomus 
prie stalo ir įsijungė stalinę lemputę. Tolumoje dūzgė šildomieji 
katilai. Archyve daugiau nieko nebuvo. 

Iš dviejų knygų Marchas pirma pasirinko partinį Vadovą. Šis 
nuo ketvirtojo dešimtmečio vidurio buvo leidžiamas daugmaž kas- 
met. Tamsiomis tykiomis žiemos popietėmis jis dažnai ateidavo 
čia apačion šilumoje pavartinėti senus leidimus. Jam buvo įdomu 
sekti, kaip keitėsi veidai. Ankstesniuose tomuosc daugiausia vyra- 
vo pražilę Freikorps“ raudonųjų medžiotojai, žmonės, kurių spran- 
dai pločiu pranoko kaktas. Jie žvelgė į kamerą, švariai nusiskutę 
ir jausdamiesi patogiai, panašūs į devyniolikto šimtmečio ūkio 
darbininkus, apsirengusius geriausiais sekmadieniniais drabužiais. 
Bet nuo 1950-ųjų aludžių triukšmadariai užleido vietą glotniems 
Špiero tipo technokratams — išsipusčiusiems universitetų absol- 
ventams mandagiomis šypsenėlėmis ir griežtomis akimis. 

Buvo vienas toks Liuteris. Krikšto vardas: Martinas. Ką gi, 
draugai, turima reikalo su istorine pavarde. Tačiau šis Liuteris at- 


* Savanorių korpusas (v04.). 

rodė visai nepanašus į savo įžymųjį bendrapavardį. Putnaus buko 
veido, juodais plaukais ir su storais raginių rėmelių akiniais. Mar- 
chas išsitraukė bloknotą. 


Gimęs: 1895 gruodžio 16 Berlyne. 1914—1918 
tarnavo vokiečių armijos transporto divizijoje. Profesija: 
baldų kraustytojas. 1933 kovo 1 įstojo ; NSDAP ir SA. 
Buvęs Berlyno miesto tarybos narys nuo Dalemo apygar- 
dos. 1936 priimtas į Užsienio reikalų ministeriją. Užsienio 
reikalų ministerijos Abteilung Deutschland — Vokietijos 
skyriaus — vadovas iki 1955, kai išėjo į pensiją. 1941 bir- 
želį paaukštintas iki valstybės pasekretoriaus. 


Detalės buvo šykščios, bet ganėtinai aiškios, kad Marchas at- 
pažintų savąjį žmogų. Greitai užsiplieskiantis ir agresyvus, linkęs 
į peštynes gatvių politikas. Ir oportunistas. Kaip ir daugelis kitų, 
Liuteris paskubėjo įstoti į partiją kelias savaites po to, kai Hitleris 
atėjo į valdžią. 

Jis pervertė puslapius iki Štukarto Vilhelmo, teisės daktaro. 
Fotografija — profesionalioje ateljė atliktas portretas, veidas it 
mąslios kino žvaigždės paryškintas pusšešėlių. Iuščiagarbis ir po- 
draug savotiškai mišrių bruožų žmogus: garbanoti žilsvi plaukai, 
įdėmios akys, tiesi smakro linija — tačiau glebna, mažne gašli 
burna. Marchas vėl ėmė užsirašinėti. 


Gimęs: 1902 lapkričio 16 Visbadene. Studijavo teisę 
ir ekonomiką Miunchene ir Frankfurte prie Maino. Baigė 
Magna Cum Laude* 1928 birželį. 1922 Miunchene įsto- 
jo į partiją. Įvairūs postai SA ir SS. 1933 Ščecino meras. 
1935—53 valstybės sekretorius Vidaus reikalų ministe- 
rijoje. Publikacijos: Vokietijos rasinių įstatymų komentaras 
(1936). 1944 paaukštintas SS garbės obergrupenfiureriu. 


1953 grįžo prie privačios teisininko praktikos. 
* Su aukščiausiu pagyrimu (/ot.). 

Čia visai kitoks personažas nei Liuteris. Intelektualas; al- 
ter Kimpfer kaip ir Buleris; aukštų polėkių žmogus. Trisdešimt 
vienerių metų amžiaus tapti Ščecino — uostamiesčio su bemaž 
300 000 gyventojų — meru... Staiga Marchas sumojo, kad buvo 
skaitęs visa tai anksčiau, visai neseniai. Tačiau kur? Nepajėgė pri- 
siminti. Jis užsimerkė. Nagi. 

Wer Ists? nepridūrė nieko nauja, tik tai, kad Štukartas buvo 
nevedęs, o Liuteris gyveno jau su trečia žmona. Jisai susirado blok- 
note tuščią dvigubą puslapį ir nubraižė tris stulpelius; kiekvieno 
viršuje įrašė atskirai Bulerį, Liuterį ir Štukartą; paskiau ėmė užra- 
šinėti datas. Mėgo sudarinėti chronologiją — šis metodas padėda- 
vo aptikti schemą ten, kur šiaip atrodytų tik paskirų faktų migla. 

Jie visi gimę apytikriai tuo pačiu laikotarpiu. Buleris buvo 


šešiasdešimt ketverių; Liuteris — šešiasdešimt aštuonerių; Štu- 
kartas — šešiasdešimt vienerių. Visi tapę valstybės tarnautojais 
ketvirtajame dešimtmetyje — Buleris 1939-aisiais, Liuteris 


1936-aisiais, Štukartas 1935-aisiais. Visi turėję maždaug panašų 
rangą — Buleris ir Štukartas buvę valstybės sekretoriais; Liuteris 
— valstybės pasekretoriumi. Visi išėję pensijon šeštajame dešimt- 
metyje — Buleris 1951-aisiais, Liuteris 1955-aisiais, Štukartas 
1953-iaisiais. Veikiausiai jie visi vienas kitą pažinojo. Visi susitiko 
10 ryto praeitą penktadienį. Kur čia bendra schema? 

Marchas atsilošė kėdėje ir įbedė akis į rezginį vamzdžių, be- 
sivaikančių palubėje vienas kitą nelyginat žalčiai. 

Ir tuomet jis prisiminė. 

Ūmai pašoko ant kojų ir metėsi priekin. 

Šalia įėjimo buvo sudėlioti netvirtai įrišti Berliner Tageblar:, 
V5/kischer Beobachter ir SS laikraščio Das Schwarzes Korbs kom- 
plektai. Jisai skubiai vertė atgal Tžgeb/a// puslapius, kol priėjo ne- 
krologus. Štai. Matęs tai praeitą naktį. 


Partijos draugas Vilhelmas Štukartas, buvęs Vidaus 


reikalų ministerijos valstybės sekretorius, staiga pasimirė 
sekmadienį, balandžio 13, nuo širdies nepakankamumo, 

bus prisimenamas kaip ištikimai tarnavęs nacionalsocia- 


listų reikalui... 


Tartum žemė susiūbavo po kojomis. Sumojo, kad archyvarė 
spokso į jį. 

— Jums negera, Že77 šturmbanfiureri? 

— Ne, viskas gerai. Ar nepadarytumėte man paslaugos? — Jis 
paėmė bylų pareikalavimo blankutį ir užrašė jame Štukarto pavar- 
dę, vardą ir gimimo datą. — Gal nebūtų sunku pažiūrėti, ar apie šį 
asmenį yra užvesta byla? 

Ji pažvelgė į blankutį ir ištiesė ranką: 

— Asmens pažymėjimą. 

Jis padavė jai savo asmens pažymėjimą. Lyžtelėjusi pieštu- 
"ko galą, ji įrašė į blankutųį dvylika Marcho tarnybinio numerio 
skaitmenų. Šitaip būdavo registruojama, kuris Kripo tyrėjas buvo 
pareikalavęs kokios bylos ir kuriuo laiku. Jo domesys liks užfiksuo- 
tas, ir gestapas galės tai pamatyti — visas aštuonias valandas po 
to, kai jam buvo įsakyta nusišalinti nuo Bulerio bylos. Dar vienas 
įrodymas, kad jisai nesilaiko nacionalsocialistiškos drausmės. To 
neišvengsi. 

Archyvarė jau ištraukė ilgą medinį kartotekos stalčių su kor- 
telėmis ir storais, bukais savo pirštais lakstė jų viršumi. 

— Štropas, — murmėjo ji. — Štrunkas. Štrusas. Štulpnagelis... 

Marchas tarė: 

— Jūs praleidote. 

Moteris krenkštelėjo ir ištraukė rausvo popieriaus kortelę. 

— Štukartas, Vilhelmas. — Ji pažvelgė į jį. — Esama bylos. 
Ji išimta. 

— Pas ką ji? 

— Pats pasižiūrėkite. 

Marchas pasilenkė. Štukarto bylą paėmęs šturmbanfiureris 
Fibesas iš Kripo VB3 skyriaus. Seksualinių nusikaltimų padalinio. 


Viskis ir sausas oras sužadino jam troškulį. Koridoriuje, už 
archyvo durų, stovėjo šalto vandens bakelis. Prisipylęs popierinį 
puodelį, svarstė, ką daryti toliau. 

Kaip pasielgtų protingas žmogus? Visai paprastai. Protingas 
žmogus pasielgtų taip, kaip Maksas Jėgeris elgdavosi kasdien. 
Užsidėtų skrybėlę, apsivilktų paltą ir išeitų namo pas žmoną ir 
vaikučius. Bet Marchas tokio pasirinkimo neturėjo. Tuščias butas 
Ansbacherštrasėje, besikivirčijantys kaimynai ir vakarykščias laik- 
raštis — šitai jo nė kiek neviliojo. Jis tiek susiaurino sau gyvenimą, 
jog liko vien darbas. Jeigu išduotų ir tai, ką dar galėtų veikti? 

Ir buvo dar kai kas, instinktas, kuris kasryt stumdavo jį iš 
lovos į nemielą dieną — noras žino/1. Policijos darbe visados būna 
dar viena sąsaja, kurios turi siekti, dar vienas kampas, už kurio 
reikia pažvelgti. Kas tokia buvo Vaisų šeima ir kas jiems nutiko? 
Kieno kūnas buvo ežere? Kas siejo Bulerio ir Štukarto mirtis? Šitai 
neleido nurimti — jo palaima ar prakeiksmas, tas atkaklus noras 
žinoti. Tad galų gale kito pasirinkimo nebuvo. 

Nusviedė vienkartinį puodelį į šiukšlių krepšį ir užkopė laip- 
tais į viršų. 


6 


Valteris Fibesas sėdėjo savo kabinete ir gėrė šnapsą. Nuo stalo 
po langu jį stebėjo eilė žmogiškų galvų — penkios baltos gipsinės 
išlajos su atlošiamais kiaušais, atverstais nelyginant klozeto dang- 
tis ir atidengiančiais smegenis su raudonais ir pilkais segmentais 
— penkios padermės, sukūrusios Vokietijos imperiją. 

Etiketės įvardijo jas iš kairės dešinėn mažėjančio priimti- 
numo valdžiai tvarka. Pirmoji klasė: grynai šiaurietiška. Antroji 
klasė: vyraujančiai šiaurietiška arba fališka. Trečioji klasė: har- 
moningo mišrūno su nežymiais Alpių pietų slavų ar Viduržemio 
jūros regiono bruožais. Sios grupės buvo tinkamos narystei SS. 
Kitos neturėjo teisių į valstybės tarnybą ir priekaištingai dėbsojo 
į Fibesą. Ketvirtoji klasė: Rytų Baltijos ar Alpių kilmės mišrūnas. 
Penktoji klasė: neeuropietiškos kilmės mišrūnas. 

Marchas priklausė pirmajai arba antrajai; Fibesas — kokia 
ironija! — vos vos tilpo trečiosios pakraštyje. Antra vertus, rasiniai 

fanatikai retai būdavo mėlynakiai arijų antžmogiai — jie, kalbant 
Das Shwarzes Korps žodžiais, buvo „pernelyg linkę laikyti savo 
priklausymą tautai kaip savaime suprantamą dalyką“. Užtat klam- 
pius vokiečių rasės paribius kontroliavo mažiau pasitikintys savo 
grynakraujiškumu. Nesaugumas pagimdo gerus paribių sargus. 
Klišakojis frankiškos kilmės mokyklos direktorius, juokingas su 
savomis Lederhosen*; bavarų krautuvininkas su savais mažutėlių 
stiklų akiniais; raudonplaukis Tiuringijos sąskaitininkas su nervi- 
niu tiku ir polinkiu prie jaunesniųjų Hitlerjugendo narių; šlubi ir 
negražūs nacionalinės vados nuodvasos — tie buvo rėksmingiausi 
tautos gynėjai. 

“Tas pat pasakytina ir apie Fibesą, — trumparegį gunktelėjusį 
arkliadantį, apgaudinėjamą Žmonos, — Reicho apdovanotą vie- 
ninteliu darbu, kurio jis iš tikrųjų troško. Homoseksualizmas ir 
rasės tarša kaip sunkiausi nusikaltimai pakeitė prievartavimus ir 
kraujomaišystę. Abortas, „sabotažo aktas prieš vokiečių rasės atei- 
tį“ buvo baustinas mirtimi. Pastebėta, kad per liberalųjį septintąjį 
dešimtmetį tokių seksualinių nusikaltimų labai padaugėjo. Fibesas, 
pagal temperamentą svetimų paklodžių šniukštinėtojas, dirbo vi- 
sas valandas, kurias suteikdavo fiureris, ir jautėsi laimingas, anot 
Makso Jėgerio, kaip kiaulė mėšle. 

Tačiau tik ne šiandien. Šiuo metu žmogus kabinete gėrė, jo 
akys buvo sudrėkusios, o trikampis, tik viršugalvį dengiantis pe- 
rukas, kiek nusmukęs į šoną. 

Marchas tarė: 

— Pasak laikraščio, Štukartas mirė nuo širdies nepakanka- 
mumo. | 

Fibesas sumirksėjo. 

— Bet, pasak įrašo archyve, Štukarto bylą paėmęs tu. 

— Negaliu komentuoti. 

— Žinoma, gali. Juk mudu kolegos. — Marchas atsisėdo ir 
užsirūkė cigaretę. — Kaip suprantu, mudu esame įsivėlę į pažįsta- 
mą reikalą — „apsaugoti šeimą nuo nepatogumo. 


* Odinės trumpikės (vok.). 

Fibesas sumurmėjo: 

— Ne tik šeimą. — Jis dvejojo. — Galėčiau vieną tų? 

— Žinoma. — Marchas padavė jam cigaretę ir spragtelėjo 
žiebtuvėlį. Fibesas nedrąsiai užsitraukė — kaip mokinukas. 

— Sis reikalas gerokai mane sukrėtė, Marchai, nebijau prisi- 
pažinti. Tas žmogus mano akyse buvo didvyris. 

— Tu ji pažinojai? 

— Tik iš reputacijos, savaime suprantama. Faktiškai niekad 
nebuvau su juo susižikęs. Kodėl klausi? Koks tavo interesas? 

— Valstybės saugumo. Tik tiek galiu pasakyti. Juk pats žinai, 
kaip esti. 

— Ak. Dabar suprantu. — Fibesas vėl įsipylė didelę porciją 
šnapso. — Mudu labai panašūs, Marchai, tu ir aš. 

— Nejaugi? 

— Tikrai. Tu vienintelis tyrėjas, kurį šioje įstaigoje gali rasti 
taip pat dažnai kaip ir mane. Mudu atsikratėme savo žmonų, savo 
vaikų — viso to šlamšto. Gyvename darbui. Kai jisai einasi gerai, 
mums gerai. O kai einasi blogai... — Galva jam knaptelėjo priekin. 
Susigriebęs vėl prašneko: — Ar žinai Štukarto knygą? 

— Deja, ne. 

Fibesas atidarė stalčių ir padavė Marchui nutriušusį, oda įriš- 
tą tomą. Vokietijos rasinių įstatymų komentaras. Marchas pasklaidė 
puslapius. Knyga turėjo skyrius apie kiekvieną iš trijų 1935-ai- 
siais Niurnberge paskelbtų įstatymų: Reicho pilietybės įstatymą, 
Įstatymą dėl vokiečių kraujo ir garbės apsaugos, Įstatymą dėl 
vokiečių tautos genetinės sveikatos apsaugos. Kai kurios vietos 
buvo pabrauktos raudonu rašalu su šauktukais greta. „Kad būtų 
išvengta žalos rasei, prieš santuoką poroms privalu praeiti medi- 
cininę apžiūrą . „Santuoka tarp asmenų, sergančių venerine liga, 
silpnaprotyste, epilepsija ar „genetine patologija“ (žr. 1933-iųjų 
Sterilizacijos įstatymą) turi būti leidžiama tik pateikus sterilizaci- 
jos liudijimą“. Pridėtos diagramos: „Santuokų tarp arijų ir ne arijų 
kilmės asmenų leistinumo apžvalga“, „Pirmo laipsnio mišlingų“ 
paplitimas“. 


* Mischling (vok.) — mišrūnas. 

Visa tai Marchui buvo pompastiški paistalai. 

Fibesas paaiškino: 

— Didžiuma to jau pasenę. Daug kur turimi omenyje žydai, 
o žydai, kaip mes žinome, — jis pamerkė akį, — visi iškeliavo 
į Rytus. Bet Štukartas tebėra mano profesijos parankinė knyga. 
Kertinis akmuo. 

Marchas sugrąžino jam knygą. Fibesas priglaudė ją sau prie 
krūtinės it kūdikį. 

— Na, iš tikrųjų tai man reikia pamatyti Štukarto mirties 
bylą, — pasakė Marchas. 

Buvo pasirengęs ginčui. Tačiau Fibesas, plačiai pamojęs šnap- 
so buteliu, tik tarė: 

— Pirmyn. 


Kripo turima byla buvo iš senesniųjų. Siekė daugiau nei ket- 
virtį šimtmečio praeitin. 1936-aisiais Štukartas tapo Vidaus reika- 
lų ministerijos „Vokiečių kraujo apsaugos komiteto“ — civilinių 
tarnautojų, teisininkų ir gydytojų, svarsčiusių prašymus dėl san- 
tuokų tarp arijų ir ne arijų, tribunolo — nariu. Netrukus policija 
ėmė gauti anonimiškus skundus, kad Štukartas suteikia santuokos 
leidimus mainais už piniginius kyšius. Regis, iš kai kurių suintere- 
suotų moterų jis taip pat reikalaudavo seksualinių paslaugų. 

Pirmasis save įvardijęs skundikas buvo siuvėjas iš Dortmun- 
do, berr Mazeris, kuris pareiškė savo vietiniam partijos biurui, kad 
prieš jo sužadėtinę panaudota seksualinė prievarta. Jo pareiškimas 
perduotas į Kripo. Nebuvo jokių įrašų apie atliktą tyrimą. Tačiau 
Mazeris ir jo draugužė buvo išsiųsti į koncentracijos stovyklas. Į 
bylą buvo įdėta ir įvairių kitų informatorių pasakojimų, įskaitant 
ir vieno iš Štukarto karo laikų blokvarto*. Niekad nesiimta jokių 
veiksmų. “ 

1953-iaisiais Štukartas užmezgė meilės ryšį su aštuoniolik- 
mete varšuviete, Marija Dimarski. Kad galėtų ištekėti už vermach- 


* Blockwart (vok.) — daugiabučio gyvenamojo namo komendantas. 

to kapitono, ji teigė savo vokiškais protėviais neva siekianti atgalios 
1720-uosius metus. Pasak Vidaus reikalų ministerijos ekspertų 
išvados, dokumentai buvę suklastoti. Kitais metais Dimarski su- 
teiktas leidimas dirbti namų tarnaite Berlyne. Jos darbdaviu buvo 
įregistruotas Vilhelmas Štukartas. 

Marchas pakėlė galvą. 

— Kaip jam dešimtį metų sekėsi išlikti sausam? 

— Jis buvo obergrupenfiureris, Marchai. Tokiu žmogumi ne- 
siskundžiama. Prisimeni, kas nutiko Mazeriui, kai jis pasiskundė? 
Be to, niekas neturėjo jokių įrodymų — tuo metu. 

— O dabar yra įrodymų? 

— Pasižiūrėk voke. 

Aplanko viduje į manilinį voką buvo sudėta tuzinas spalvotų 
fotografijų, stebėtinai geros kokybės, vaizduojančių Štukartą ir 
Dimarski lovoje. Balti kūnai raudonų atlasinių paklodžių fone. 
Veidus — vienuose kadruose perkreiptus, kituose atsipalaidavu- 
sius — buvo nesunku atpažinti. Visos nuotraukos darytos iš tos 
pačios pozicijos — šalimais lovos. Merginos kūnas, blyškus ir su- 
nykęs, po vyriškiu atrodė gležnutis. Viename kadre ji sėdėjo ant jo 
apžargom — liesas baltas rankas sudėjusi sau už galvos, kameros 
pusėn pakreiptu veidu. Bruožai buvo platūs, slaviški. Bet iš plau- 
kų, krintančių ligi pečių ir šviesiai nudažytų, galėtum ją palaikyti 
vokiete. 

— Jos ne pastaruoju metu darytos? 

— Maždaug prieš dešimt metų. Jis labiau pražilo. Ji šiek tiek 
priaugo svorio. Vyresnė ji tapo labiau panaši į kekšelę. 

— Ar negalima numanyti, kur juodu mylisi? — Foną sudarė 
išskydusių spalvų mišinys. Rudas medinis lovos galvūgalis, tapetai 
su raudonais ir baltais dryžiais, lempa geltonu gaubtu; šitai galėjo 
būti bet kur. 

— Tai ne jo butas — bent jau sprendžiant iš dekoracijų. 
Viešbutis, galbūt koks nors kekšynas. Kamera įrengta už dvipu- 
sio veidrodžio. Matai, kaip juodu kartkartėm tartum stebeilijasi į 
kamerą? Šimtus sykių esu regėjęs tokį žvilgsnį. Juodu žiūrisi, kaip 
atrodo veidrodyje. 

Marchas vėl peržiūrėjo visas nuotraukas. Buvo blizgančios ir 
nesubraižytos — nauji atspaudai iš senų negatyvų. Tokias nuo- 
traukas koks nors sąvadautojas tau galėtų bandyti parduoti kuria- 
me nors Kroicbergo skersgatvyje. 

— Kur tu jas radai? 

— Šalia kūnų. 

Pirma Štukartas nušovė savo meilužę. Pasak autopsijos pro- 
tokolo, ji gulėjusi su visais drabužiais kniūpsčia ant lovos Štukarto 
bute Fric Todto aikštėje. Jisai suvaręs kulką jai į pakaušį savuoju SS 
liugeriu (jeigu taip, pagalvojo Marchas, tuomet veikiausiai senasis 
plunksnagraužys šį panaudojo pirmą kartą). Žaizdoje įstrigusių 
medvilninių fragmentų ir pūkų pėdsakai leido manyti, kad jis iš- 
šovė kulką pro pagalvę. Paskui atsisėdo ant lovos krašto ir, matyt, 
pats nusišovė į burną. Nusikaltimo vietos fotografijose nė vieno 
iš kūnų nebuvo įmanoma atpažinti. Štukarto delnas tebegniaužė 


pistoletą. 
— Valgomajame ant stalo jis paliko raštelį, — pasakė Fibe- 
sas. — „Siuo poelgiu tikiuosi apsaugoti nuo nepatogumo savo šei- 


mą, Reichą ir fiurerį. Hei/ Hi:/er! Tegyvuoja Vokietija! Vilhelmas 
Štukartas.“ 

— Šantažas? 

— Veikiausiai. 

— Kas aptiko kūnus? 

— Čia ir gražiausia dalis. — Fibesas spjovė kiekvieną žodį, 
lyg šie būtų užnuodyti. — Amerikietė žurnalistė. 

Byloje buvo jos pareiškimas: Šarlotė Megvair, 25 metų, vie- 
nos Amerikos žinių agentūros — „World European Features“ 
— atstovė Berlyne. 

— Tikra kalytė. Vos tik atvesdinta į nuovadą ėmė klykauti 
a savo teises. Teises! — Fibesas truktelėjo dar gurkšnį šnapso. — 
ūdas, manau, dabar turime būti mandagūs su amerikiečiais, ką? 

Marchas užsirašė jos adresą. Vienintelis kitas apklaustas liu- 
dininkas buvo daugiabučio, kuriame gyveno Štukartas, durininkas. 


* „Europietiškos apybraižos pasauliui“ (a7g/). 

Amerikietė teigė, kad prieš pat aptikdama kūnus neva mačiusi ant 
laiptų du vyriškius; tačiau durininkas atkakliai tvirtino, jog nieko 
nebuvę. 


Marchas staiga kilstelėjo akis. Fibesas pašoko. 


— Kas yra? 
— Nieko. Galbūt šešėlis už tavo durų. 
— Dievuliau, ši įstaiga... — Fibesas staigiai atlapojo mati- 


ev) se 


nusigręžęs, Marchas atskyrė prisegtą bylos gale voką ir įsikišo į 
kišenę. 

— Nieko nėra. — Fibesas uždarė duris. — Tau nebeatlaiko 
nervai, Marchai. 

— Pernelyg audringa vaizduotė visad buvo mano nelaimė. — Jis 
užvertė aplanką ir atsistojo. 

Fibesas, primerkęs akis, svyrinėjo į šalis. 

— Nenori pasiimti? Juk dirbi prie jos kartu su gestapu? 

— Ne. Tai atskiras reikalas. 

— A. — Jisai sunkiai atsisėdo. — Kai pasakei „valstybės 
saugumas“, pamaniau... Nesvarbu. Dabar tai nebe mano rankose. 
Ačiū Dievui, perėmė gestapas. Atsakomybę prisiėmė obergrupen- 
fiureris Globusas. Turbūt apie jį girdėjai? Teisybė, šunkara, bet jis 
šitai išnarplios. 


Informacijos biuras Aleksandro aikštėje turėjo Liuterio adre- 
są. Pasak policijos įrašų, jis tebegyveno Daleme. Marchas užsirūkė 
dar vieną cigaretę ir surinko numerį. Telefonas skambėjo ilgai 
— nykus, atšiaurus aidas kažkur toli mieste. Jis jau rengėsi padėti 
ragelį, kai atsiliepė kažkokia moteris. 

— Klausau? 

— Frau Liuter? 

— Taip. — Iš tono ji atrodė jaunesnė, nei Marchas tikėjosi. 
Balsas buvo prikimęs, lyg ji neseniai būtų verkusi. 

— Vadinuosi Ksaveras Marchas. Esu Berlyno kriminalinės 
policijos tyrėjas. Ar galėčiau pasišnekėti su jūsų vyru? 

— Atleiskite... Aš nesuprantu. Jeigu jūs iš policijos, tikrai 
turėtumėte Žinoti... 

— Žinoti? Žinoti ką? 

— Kad jis dingęs be žinios. Nuo sekmadienio. — Ji pravirko. 

— Man gaila tai girdėti. — Marchas padėjo cigaretę ant 
peleninės krašto. | 

Dievuliau brangus, dar vienas. 

— Jis pasakė vykstąs su reikalais į Miuncheną ir sugrįšiąs 


pirmadienį. — Ji išsišnypštė nosį. — Bet aš visa tai jau aiškinau. 
Tikriausiai jūs žinote, kad šio reikalo imtasi pačiu aukščiausiu lygiu. 
Ką?.. 


Jos žodžiai nutrūko. Marchas girdėjo kitame linijos gale kaž- 
kokį pokalbį. Fone dudeno vyriškas balsas: šiurkštus ir kamantinė- 
jantis. Moteris kažką atsakė — jis nenugirdo ką — ir vėl atsiliepė 
į ragelį kitame linijos gale. 

— Pas mane dabar obergrupenfiureris Globocnikas. Jis norė- 
tų su jumis pasikalbėti. Kokia, sakėte, jūsų pavardė? 

Marchas padėjo ragelį. 


Išeidamas iš informacijos biuro, jis prisiminė ano ryto skam- 
butį Bulerio viloje. Seno žmogaus balsą: 

— Buleris? Kalbėk. Kas čia? 

— Draugas. 

Klekt. 


7 


Biulovštrasė eina kokį kilometrą iš vakarų į rytus per vieną 
iš gyviausių Berlyno kvartalų, netoliese Gotenlando geležinkelio 
stoties. Pasirodė, kad amerikietės adresas — tai daugiabutis gatvės 
pusiaukelėje. 

Namas buvę labiau apšepęs, nei Marchas tikėjosi: penkių 
aukštų, pajuodęs nuo šimtmečio transporto išmetamų dūmų, su 
paukščių išmatų dryžiais. Prie įėjimo ant šaligatvio sėdėjo kažkoks 
girtuoklis, palydėdamas akimis kiekvieną praeivį. Kitoje gatvės 
pusėje iškelta virš žemės driekėsi U-bano dalis. Marchui pastačius 

automobilį, kaip tik iš Biulovštrasės stoties pajudėjo traukinys, 
viršum jo raudonų ir geltonų vagonų blykčiojo mėlynai baltos 
elektros kibirkštys, labai ryškios tirštėjančiose sutemose. 

Amerikietės butą rado ketvirtame aukšte. Jos nebuvo namie. 
„Henri, — prisegtame prie durų raštelyje buvo angliškai parašyta, 
— esu bare Potsdamerštrasėje. Myliu, Šarlė.“ 

Marchas mokėjo angliškai vos keletą žodžių — bet ganėtinai, 
kad suprastų žinutės turinį. Jausdamas nuovargį, jis nulipo laiptais. 
Potsdamerštrasė — ilga gatvė su daugybe barų. 

— Ieškau froilen Megvair, — tarė jis durininkei vestibiuly- 
je. — Ar nenumanote, kur galėčiau ją rasti? 

Tarytum būtų įjungęs kirtiklį. 

— Ji išėjo prieš valandą, šturmbanfiureri. Jūs antras žmogus, 
kuris teiraujasi. Penkiolika minučių po to, kai išėjo, jos ieškojo 
jaunas vyrukas. Irgi užsienietis — madingai apsirengęs, trumpais 
plaukais. Iki pusiaunakčio ji negrįš, tiek galiu jus patikinti. 

Marchui buvo įdomu, apie kiek dar kitų savo gyventojų se- 
niokė pranešinėjo gestapui. 

— Ar esama baro, kurį jinai nuolat lanko? 

— „Heinio“, čia pat už kampo. Ten lankosi visi prakeikti už- 
sieniečiai. 

— Jūsų pastabumas pagirtinas, madam. 

Tuomet, kai po penkių minučių paliko ją pric savo mezginio, 
Marchas buvo pasikrovęs informacijos apie „Sarlę“ Megvair. Zi- 
nojo, kad ji tamsiais, trumpai pakirptais plaukais; kad žemutė ir 
liekna; kad dėvi blizgančio mėlyno plastiko lietpaltį ir avi „aukšta- 
kulnius kaip kekšė'; kad čionai gyvenanti šešis mėnesius; kad visą- 
laik jos nėra namie ir kad dažnai keliasi vidudienį; kad įsiskolinusi 
nuomos; kad jam derėtų pamatyti, kiek gėrimų butelių palaidūnė 
išmeta... Ne, dėkui, madam, jis neturįs noro juos pamatyti, tai ne- 
būtina, jūs labai pagelbėjote... 

Jis pasuko dešinėn Biulovštrase. Dar vienas posūkis dešinėn 
— ir atsidūrė Potsdamerštrasėje. „Heinio“ baras buvo penkiasde- 
šimt metrų toliau po kairei. Tapyta iškaba vaizdavo savininką su 
prikyšte ir ilgais į viršų užraitytais ūsais, nešantį putojančio alaus 

bokalą. Po juo dalis raudonų neoninių raidžių buvo perdegusios: 
„Hei o“. 

Baras buvo tykus, išskyrus vieną kampą, kur susėdusi šešių 
žmonių grupelė garsiai šnekučiavosi su anglišku akcentu. Megvair 
tarp jų buvo vienintelė moteris. Ji juokėsi ir šiaušė vienam pagyve- 
nusiam vyriškiui plaukus. Šis irgi juokėsi. Paskiau išvydo Marchą, 
kažką pasakė, ir juokas liovėsi. Jie stebėjo jį prisiartinant. Jis varžėsi 
savo uniformos, kaukšinčių į išblizgintas grindis aulinių batų. 

— Froilen Megvair, esu Ksaveras Marchas iš Berlyno krimi- 
nalinės policijos. — Jis parodė jai savo asmens pažymėjimą. — Jei- 
gu galima, norėčiau su jumis pasikalbėti. 

Jos akys buvo didelės, tamsios, žybčiojančios nuo baro šviesų. 

— Prašom. 

— Vienudu, pageidaučiau. 

— Neturiu daugiau ką pridurti. — Ji pasigręžė į vyriškį, ku- 
riam šiaušė plaukus, ir kažką sumurmėjo, ko Marchas nesuprato. 
Visi jie nusijuokė. Marchas nesujudėjo. Galop atsistojo jaunesnis 
vyriškis sportiniu švarkeliu ir marškiniais, kurių apykaklė buvo su 
prisegamais kampučiais. Išsitraukęs iš vidinės švarko kišenės, iš- 
tiesė vizitinę kortelę. | 

— Henris Naitingeilas. Jungtinių Valstijų ambasados antrasis 
sekretorius. Atleiskite, 5e77 Marchai, bet panelė Megvair papasa- 
kojo jūsų kolegoms visa, ką žinojo. 

Marchas dėjosi nematąs vizitinės. 

Moteris tarė: 

— Jeigu neketinate eiti sau, kodėl jums neprisidėjus prie 
mūsų? Čia — Hovardas Tompsonas iš New York Times. — Vyres- 
nysis vyriškis pakėlė taurelę. — O čia — Briusas Falonas iš United 
Press. Piteris Kentas, CBS. Artūras Hainesas, Reuters. Su Henriu jau 
susipažinote. Mane, matyt, pažįstate. Mes ką tik susirinkome at- 
švęsti su taurele didžiąją naujieną. Nagi. Amerikiečiai ir SS — mes 
visi dabar draugai. 

— Atsargiau, Šarle, — perspėjo jaunikaitis iš ambasados. 

— Užsičiaupk, Henri. O, Dievuliau, jeigu tas žmogus greitai 
nepasitrauks, aš prieisiu ir užkabinsiu jį grynai iš nuobodulio. Žiū- 

rėkit. — Priešais ją ant stalo gulėjo suglamžytas popieriaus lapas. Ji 
pamėtėjo jį Marchui. — Štai ko sulaukiau, įsivėlusi į tai. Iš manęs 
atimta viza už „broliavimąsi su Vokietijos piliečiu be oficialaus lei- 
dimo“. Turėjau jau šiandien išvykti, bet mano čionykščiai draugai 
užtarė žodeliu Propagandos ministerijoje ir pasiekė, kad terminas 
būtų pratęstas savaitei. Juk nebūtų gražiai atrodę, tiesa? Išmesti 
mane didžiosios naujienos dieną. 

Marchas tarė: 

— Tatai svarbu. 

Ji nuvėrė jį akimis, žvilgsnis buvo šaltas. Ambasados sekreto- 
rius suėmė ją už alkūnės. 

— Tu neprivalai eiti. 

Regis, tai padėjo jai apsispręsti. 

— Ar nemalonėtum užsičiaupti, Henri? — Ji išsilaisvino nuo 
jo ir užsimetė ant pečių apsiaustą. — Kaip nacis, jis atrodo ganėti- 
nai respektabiliai. Dėkui už taurelę. — Ji išlenkė šią iki dugno — iš 
pažiūros, viskį su vandeniu — ir atsistojo. — Eime. 

Pavadintasis Tompsonu vyriškis kažką pasakė angliškai. 

— Gerai, Hovardai. Nesirūpink. 

Lauke ji tarė: 

— Kur mes einame? 

— Į mano automobilį. 

— O paskiau kur? 

— Į daktaro Štukarto butą. 

— Kaip įdomu. 

Ji iš žiesy buvo Žemutė. Net kaukšėdama savo aukštakulniais, 
keliais centimetrais nesiekė Marchui peties. Jis atidarė folksva- 
geno dureles ir, jai lenkiantis įlipti, užuodė iš burnos padvelkiant 
viskio, taip pat cigarečių — prancūziškų, ne vokiškų — kvapą. Ir 
dar kvepalai: kažkokie brangūs, pagalvojo jis. 

Už jų suklapsėjo folksvageno 1300 kubinių centimetrų talpos 
variklis. Marchas vairavo atsargiai: Biulovštrase į vakarus, aplink 
Berlyno-Gotenlando geležinkelio stotį, šiauryn Pergalės prospek- 
tu. Abipus bulvaro rikiavosi Barbarosos kampanijos metu užgrobti 
pabūklai nukreiptais į žvaigždes vamzdžiais. Paprastai ši sostinės 

dalis naktimis rami, berlyniečiai verčiau renkasi triukšmingas ka- 
vines už Kurfiurstendamštrasės ar Kroicbergo gatvelių raizgalynę. 
Bet šį vakarą žmonių buvo visur — stovinčių grupelėmis, besigro- 
žinčių pabūklais ir šviesų nutviekstais pastatais, vaikštinėjančių ir 
žioplinėjančių į parduotuvių vitrinas. 

— Kas per Žmogus gali norėti naktį išeiti iš namų ir Žiūrinėti 
į pabūklus? — Ji su nuostaba palingavo galvą. 

— Turistai, — atsakė Marchas. — Iki balandžio dvidešimto- 
sios jų čia suvažiuos daugiau nei trys milijonai. 

Buvo rizikinga vežtis amerikietę vėl į Štukarto butą, ypač da- 
bar, kai Globusas žino, kad kažkas iš Kripo ieško Liuterio. Bet jam 
reikėjo pamatyti butą, išgirsti moters pasakojimą. Neturėjo jokio 
plano, visai nenutuokė, ką galėtų aptikti. Jis prisiminė fiurerio žo- 
"džius — „Aš žengiu Apvaizdos diktuojamu man keliu su nakvišos 
tikrumu“ — ir nusišypsojo. 

Priekyje jų prožektoriai išplėšė iš tamsos erelį viršum Di- 
džiosios menės. Jis tartum kybojo danguje — auksinis plėšrūnas, 
sklendžiantis viršum miesto. 

Ji pastebėjo jį šypsantis. 

— Kas juokinga? 

— Nieko. — Jis pasuko dešinėn, Europos parlamento link. 
Dvylikos valstybių narių vėliavos buvo nutviekstos prožektorių. 
Svastika, plevėsuojanti aukščiau visų, buvo dvigubai didesnė už 
kitas vėliavas. — Papasakokite man apie Štukartą. Ar gerai jį pa- 
žinojote? 

— Bemaž visai nepažinojau. Susipažinau su juo per savo 
tėvus. Prieš karą mano tėvas dirbo čia ambasadoje. Jis vedė vo- 
kietę, aktorę. Ji mano motina, Monika Koch, ar kada nors apie ją 
girdėjote? 

— Ne. Man regis, ne. 

Žurnalistė vokiškai kalbėjo nepriekaištingai. Matyt, kalbėjusi 
nuo vaikystės; be abejo, tai jos motinos nuopelnas. 

— Jai būtų nemalonu tai išgirsti. Regis, įsivaizduoja buvusi 
čia garsi žvaigždė. Šiaip ar taip, jie abu šiek tiek pažinojo Štu- 
kartą. Kai praeitais metais atvykau į Berlyną, jie įdavė man sąrašą 

žmonių, pas kuriuos turėčiau nueiti ir pasikalbėti — kontaktus. 
Pasirodė, kad pusė iš jų mirę — vienaip ar kitaip. Daugelis kitų ne- 
panoro su manimi susitikti. Amerikiečių žurnalistų draugijoje būti 
nesveika, manding suprantate, ką turiu omenyje. Neprieštaraujate, 
jei užsirūkysiu? 

— Nesivaržykite. Koks buvo Štukartas? 

— Siaubingas. — Žiebtuvėlis blykstelėjo tamsoje; ji giliai 
įkvėpė dūmų. — Jis mane grybštelėjo, nors toji jo moteris irgi tuo 
pat metu buvo bute. Tai nutiko prieš pat Kalėdas. Po to laikiausi 
nuo jo atokiai. O paskiau, praeitą savaitę, gavau iš savo biuro Niu- 
jorke žinią. Pageidauta straipsnio septyniasdešimt penktam Hit- 
lerio gimtadieniui, kad pasikalbėčiau su kokiais nors žmonėmis, 
pažinojusiais jį nuo senų laikų. 

— Taigi jūs paskambinote Štukartui? 

— Teisingai spėjote. 

— Ir sutarėte su juo susitikti sekmadienį, o kai tenai nuvyko- 
te, jį radote negyvą? 

— Jeigu taip gerai viską žinote, — pyktelėjo ji, — tai kodėl 
jums reikia vėl su manimi kalbėtis? 

— Aš nežinau visko, froilen. Štai kur esmė. 

Paskui juodu važiavo tylomis. 

Fric Todto aikštė buvo porą kvartalų nuo Pergalės prospekto. 
Suformuotas šeštojo dešimtmečio viduryje kaip dalis Špiero mies- 
to rekonstrukcijos plano, tai buvo iš pažiūros brangių daugiabučių 
kvartalas, pastatytas aplinkui nedidelį memorialinį skveriuką. Jo 
viduryje stovėjo absurdiškai didvyriška Todto — autobanų kūrėjo 
— statula, kurios autorius buvo profesorius Torakas. 

— Kuris namas Štukarto? 

Ji parodė į daugiabutį kitoje aikštės pusėje. Marchas apvažia- 
vo aplinkui ir sustabdė automobilį prie jo. 

— Kuris aukštas? 

— Ketvirtas. 

"Jis pažvelgė viršun. Ketvirtas aukštas skendėjo tamsoje. Gerai. 

Todto statula buvo nutvieksta prožektorių. Atsispindinčioje 
šviesoje merginos veidas vos bolavo. Atrodė, lyg ją tuoj supykins. 

Paskiau jis prisiminė Fibeso jam parodytas lavonų fotografijas — 
Štukarto kiauše žiojėjo tartum išvarvėjusios žvakės krateris — ir 
suprato jos būseną. 

Ji prašneko: 

— Juk neprivalau to daryti, tiesa? 

— Neprivalote. Bet padarysite. 

— Kodėl? 

— Nes kaip ir aš trokštate sužinoti, kas nutiko. Štai kodėl jūs 
tam ryžotės. 

Ji vėl nužvelgė jį, paskiau užgesino cigaretę, sumaigydama ir 
užlenkdama į peleninę. 

— Paskubėkime, gerai? Noriu grįžti pas draugus. 

Raktai nuo pastato durų tebebuvo voke, kurį Marchas iš- 
traukė iš Štukarto bylos. Iš viso jų buvo penki. Jisai surado tin- 
kantį paradinėms durims, ir abu įėjo į vestibiulį. Šis buvo vulgariai 
prabangus, naujo imperinio stiliaus — balto marmuro grindys, 
krištoliniai sietynai, devyniolikto šimtmečio paauksuotos kėdės 
su raudonais pliušiniais apmušalais, ore tvyrantis džiovintų gėlių 
aromatas. Laimė, nėra durininko: matyt, paėmęs laisvą dieną. Po 
teisybei, visas pastatas atrodė ištuštėjęs. Galbūt gyventojai išvykę 
į savo antruosius namus užmiestyje. Savaitę prieš Fiurerio dieną 
Berlyne gali būti nepakenčiamai prisigrūdę žmonių. Aukštuome- 
nė visados pasprukdavo iš sostinės. 

— Na, kas toliau? 

— Tiesiog papasakokite man, kas nutiko. 

— Durininkas buvo čia, prie stalelio, — tarė ji. — Pasi- 
teiravau Štukarto. Jis nukreipė mane į ketvirtą aukštą. Negalėjau 
pasikelti liftu, nes tas buvo remontuojamas. Triūsė kažkoks darbi- 
ninkas. Tad užkopiau pati savo kojomis. 

— Kelinta buvo valanda? 

— Vidudienis. Tiksliai. 

Juodu ėmė kopti laiptais. Ji pasakojo toliau: 

— Vos tik pasiekiau antrą aukštą, kai man priešpriešiais iš 
viršaus tekini nubildėjo du vyriškiai. 

— Prašyčiau juos apibūdinti. 

— Visa nutiko pernelyg greitai, kad spėčiau gerai įsižiūrėti. 
Abu per trisdešimt. Vienas rudu kostiumu, kitas su žalia gobtuvi- 
ne striuke. Trumpi plaukai. Maždaug tiek. | 

— Kaip jie elgėsi jus išvydę? 

— Tiesiog prasispraudė pro mane. Tasai su striuke kažką pa- 
sakė antrajam, bet aš nenugirdau ką. Lifto šachtoje buvo garsiai 
gręžiama. Paskui aš toliau kopiau iki Štukarto buto ir nuspaudžiau 
durų skambut. Niekas neatsiliepė. 

— Tad ką jūs padarėte? 

— Nulipau apačion pas durininką ir paprašiau, kad šis ati- 
darytų Štukarto duris — patikrinti, ar viskas gerai. 

— Kodėl? 

Ji dvejojo. 

— Tuodu vyriškiai pasirodė kažkokie įtartini. Mane pagavo 
nuojauta. Suprantate tą jausmą — kai pabeldi į duris ir niekas ne- 
atsiliepia, bet žinai, kad viduje kažkas yra. 

— Ir jūs įtikinote durininką atidaryti duris? 
darys. Pagrasinau, kad gausiąs atsakyti prieš pareigūnus, jeigu kas 
nors nutiko daktarui Štukartui. 

Gudri psichologija, pagalvojo Marchas. Trisdešimtį metų nu- 
rodinėjamas, kaip turi elgtis, vidutinis vokietis saugojosi prisiimti 
galutinę atsakomybę dėl bet ko, netgi dėl to, kad neatidarė durų. 

— Ir tuomet jūs aptikote kūnus? 

Ji linktelėjo. 

— Pirmasis juos pamatė durininkas. Sukliko, ir tuomet at- 
bėgau aš. 

— Ar užsiminėte apie tuos du vyriškius, su kuriais prasilen- 
kėte ant laiptų? Ką pasakė durininkas? 

— Iš pradžių jis buvo pernelyg įnikęs vemti, kad pajėgtų 
kalbėti. Paskiau paprasčiausiai spyrėsi. nieko nematęs. Pasakė, kad 
man tikriausiai pasivaidenę. 

— Nemanote, kad jis melavo? 

Ji kiek pagalvojo. 

— Ne, nemanau. Turbūt jis tikrai jų nematė. Antra vertus, 
nesuprantu, kaip jis galėjo jų nepastebėti. 

Juodu tebestovėjo antro aukšto laiptų aikštelėje, toje vietoje, 
kur Megvair prasilenkė su vyriškiais. Marchas nulipo atgal vieną 
laiptatakį. Kiek palūkėjusi, ji pasekė juo. Laiptų apačioje vienos 
durys vedė į pirmo aukšto koridorių. 

Pusiau sau jis tarė: 

— Manau, jie galėjo čia pasislėpti. Kurgi kitur? 

Abu toliau nulipo iki pat apačios. Čia buvo dvejos durys. 
Vienos — į vestibiulį. Marchas pabandė kitas. Šios buvo neuž- 
rakintos. 

— Arba jie galėjo išeiti pro čia. 

Pliki betoniniai laiptai, apšviesti neoninių šviestuvų, vedė į 
rūsį. Apačioje tęsėsi ilgas koridorius su durimis šonuose. Marchas 
atidarė kiekvienas paeiliui. Tualetas. Sandėlis. Generatoriaus pa- 
talpa. Slėptuvė. 

Pagal 1948-ųjų Reicho civilinės gynybos įstatymą kiekvie- 
nas naujas pastatas privalėjo turėti įrengtą slėptuvę; taip pat buvo 
reikalaujama, kad jau esančios po įstaigomis ir gyvenamaisiais 
daugiabučiais turėtų nuosavus generatorius ir oro filtravimo sis- 
temas. Šioji buvo itin gerai įrengta: gultai, bufetas maisto atsar- 
goms, atskiros tualeto kabinos. Marchas nusinešė per slėptuvę prie 
orlaidės, įmontuotos į sieną du su puse metro nuo žemės, geležinę 
kėdę. Sugriebė metalines groteles. Šios lengvai įkrito jam į rankas. 
Visi varžtai buvo išsukti. | 

— Pagal Statybos ministerijos nuorodas anga privalo būti 
pusės metro skersmens, — pasakė Marchas. Jis atsisegė diržą ir 
kartu su pistoletu pakabino jį ant kėdės atkaltės. — Jeigu tik 
tenai suprastų, kokių nepatogumų mums sukelia. Jūs nepriešta- 
rausite? 

Jis nusivilko kitelį ir pasilipo ant kėdės. Šachtoje surado kažką 
tvirta įsitverti ir prisitraukė vidun. Filtrai ir ventiliatoriaus sparnai 
buvo išimti. Stumdamasis pečiais į metalinį aptaisą, jis įstengė pa- 
mažu slinkti priekin. Tvyrojo visiška tamsa. Jisai springo dulkėmis. 
Ištiestos priekin rankos palietė metalą. Jisai stumtelėjo. Išorinis 
dangtis pasidavė ir su trenksmu nukrito ant žemės. Vidun plūste- 
lėjo nakties oras. Mirksnį jį pagavo bemaž nenugalimas noras iš- 

ropoti tenai laukan, tačiau rangydamasis sugrįžo atgal ir nusileido 
ant rankų į rūsio slėptuvę. Nušoko visas dulkėtas ir alyvuotas. 

Moteris laikė nukreipusi į Marchą jo pistoletą. 

— Paf, paf, — tarė. — Jūs negyvas. — Nusišypsojo iš jo iš- 
gąsčio. — Amerikietiškas humoras. 

— Nejuokinga. — Jis paėmė liugerį ir vėl įsikišo į dėklą. 

— Puiku, — sutiko ji, — štai geresnis. Liudininkas matė du 
žudikus paliekant pastatą, ir policijai prireikia keturių dienų išsi- 
aiškinti, kaip jie tatai padarė. Sakyčiau, kad šitai juokinga, jums 
neatrodo? 

— Priklauso nuo aplinkybių. — Jis nusibraukė nuo marški- 
nių dulkes. — Jeigu policija šalia vienos iš aukų aptiko jos pačios 
braižu parašytą raštelį, jog tai savižudybė, aš suprantu, kodėl nepa- 
sivarginto ieškoti toliau. 

— Betgi paskiau pasirodote jūs ir ieškote toliau. 

— Esu iš tų smalsiųjų. 

— Aiškiai. — Ji vėl nusišypsojo. — Vadinasi, Štukartas buvo 
nušautas ir žudikai pasistengė, kad viskas atrodytų kaip savižu- 
dybė? 

Jis delsė. 

— Galimas daiktas. 

Vos tai ištaręs, iškart pasigailėjo. Ji paskatino jį išsitarti apie 
Štukarto mirtį daugiau, negu tatai buvo išmintinga. Dabar jos 
akyse žybsėjo lengva pašaipėlė. Keikė save, kad nepakankamai ją 
įvertino. Ji turėjo profesionalaus nusikaltėlio gudrumo. Svarstė, gal 
nuvežti ją atgal į barą ir toliau tęsti vienam, tačiau nuvijo šią mintį 
kaip niekam tikusią. Kad sužinotų, kas įvyko, jam reikia viską pa- 
matyti jos akimis. 

Jis užsisagstė kitelį. 

— Dabar turime apžiūrėti partijos draugo Štukarto butą. 

Šitai, jam buvo malonu pamatyti, užgesino jos veide šypse- 
ną. Tačiau mergina neatsisakė eiti kartu. Juodu užkopė laiptais, 
ir Marchą stulbino, kad ji taip pat nekantravo pamatyti Štukarto 
butą kaip ir jis pats. 

Į ketvirtą aukštą juodu pasikėlė liftu. Kai abu lipo iš kabinos, 

jis išgirdo koridoriuje po kairei atidaromas duris. Sugriebė ameri- 
kietę už alkūnės ir nuvairavo už kampo pasislėpti. Atsigręžęs su- 
spėjo pamatyti pusamžę moterį kailiniu paltu einančią lifto linkui. 
Ji nešėsi šunytį. 

— Jūs man skaudinate ranką. 

— Atleiskite. 

Jisai slėpėsi prietemoje. Moteris, tyliai kalbėdama šunyčiui, 
dingo lifte. Kažin, svarstė Marchas, ar Globusas jau pasiėmė iš 
Fibeso bylą, ar pastebėjo, kad dingę raktai. Juodu privalo pasi- 
skubinti. 

Anądien Štukarto buto durys prie pat rankenos buvo užant- 
spauduotos raudona smalka. Raštelis informavo smalsuolius, kad 
šios patalpos dabar Geheime Staatspolizei — gestapo — jurisdik- 
cijoje ir kad įeiti draudžiama. Marchas užsimovė plonas odines 
pirštines ir sulaužė antspaudą. Raktas lengvai pasisuko spynoje. 

Jis perspėjo: 

— Nieko nelieskite. 

Ir vėl prabanga, deranti prie viso pastato: prašmatnūs pa- 
auksuoti veidrodžiai, senoviški, lenktomis kojelėmis stalai ir kėdės, 
dramblio kaulo spalvos damastiniai baldų apmušalai, ryškiai mė- 
lyna grindų danga su persiškais kilimais. Karo laimikiai, Imperijos 
vaisiai. 

— Nagi, darsyk papasakokite man, kas nutiko. 

— Durininkas atrakino duris. Mes patekome į prieškamba- 
rį. — Dabar ji kalbėjo garsiau ir drebėjo. — Jis šūktelėjo, tačiau 
niekas neatsiliepė, tad mudu iškart įėjome vidun. Pirmiausia aš 
atidariau šias duris. 

Tai buvo nelyginant vonios kambarys, kokius Marchas tebuvo 
regėjęs madinguose iliustruotuose žurnaluose. Baltas marmuras ir 
dulsvai rudi veidrodžiai, į grindis įleista vonia, dvi kriauklės su auk- 
siniais čiaupais... Čia, pagalvojo jis, pasireiškusi Marijos Dimarski 
ranka — pas Kurfiurstendamštrasės kirpėją ji sklaidydavo vokiškąjį 
Vogue, iki ariško baltumo nublankinusi savo lenkiškąsias šaknis. 

— Paskui nuėjau į svetainę... 

Marchas įjungė šviesą. Vieną sieną sudarė išeinantys į aikš- 
tę aukšti langai. Kitas tris dengė didžiuliai veidrodžiai. Kur tik 

pasisuktų, jis matė savo ir merginos atvaizdus: juoda uniforma 
ir blizgantis mėlynas lietpaltis, tokie nederantys prie senovinių 
baldų. Dekoro įmantrybė buvo nimfos. Paauksuotos, jos siautėsi 
tunikomis apie veidrodžius; nulietos iš bronzos laikė stalines lem- 
pas ir laikrodžius. Paveikslai su nimfomis ir nimfų statulos; miškų 
nimfos ir vandenų nimfos; Amfitritė ir Tetidė. 

— Išgirdau jį surinkant. Puoliau į pagalbą... 

Marchas atidarė duris į miegamąjį. Mergina nusisuko į šalį. 
Kraujas prietemoje atrodo juodas. Tamsūs siluetai, iškreipti ir gro- 
teskiški, šoktelėjo sienomis ir per lubas tarsi medžių šešėliai. 

— Jie gulėjo ant lovos, taip? 

Ji linktelėjo. 

— Ką jūs darėte? 

— Paskambinau policijai. 

— Kur buvo durininkas? 

— Vonios kambaryje. 

— Ar jūs darsyk pažiūrėjote į juos? 

— Ką jūs sau galvojate? — Ji piktai perbraukė rankove sau 
akis. 

— Gerai, froilen. Gana. Palaukite svetainėje. 

Žmogaus kūne yra šeši litrai kraujo: pakanka dideliam butui 
išdažyti. Dirbdamas Marchas stengėsi nežiūrėti į lovą ir sienas 
— atidarinėjo bufeto dureles, čiupinėjo kiekvieno drabužio pa- 
mušalą, pirštinėtomis rankomis naršė visas kišenes. Perėjo prie 
spintukių prie lovos. Šios buvo atrakintos ir anksčiau apieškotos. 
Stalčių turinys išverstas apžiūrai, paskiau sukištas atgal kaip pa- 
puola — tipiškas negrabus Orpo darbas, sunaikinant daugiau 
įkalčių, negu jų surandant. 

Nieko, nieko. Negi jis viskuo rizikavo tik dėl to? 

Klūpėjo ant kelių, ranką pakišęs po lova, kai tai išgirdo. Truko 
sekundę, kol įsisąmonino garsą. 


Valso aidas 


Tyliai sklaidos: 
Myliu jus... 

— Atleiskite, — tarė mergina, kai jis išpuolė iš miegamo- 
jo. — Man nereikėjo to liesti. 

Jis atsargiai paėmė iš jos šokoladinių saldainių dėžutę ir už- 
darė dangtį, nutraukdamas melodiją. 

— Kur ji buvo? 

— Ant to stalo. 

Kažkas buvo paėmęs Štukarto paskutiniųjų trijų dienų paštą 
ir jį peržiūrėjęs, tvarkingai prapjovęs vokus ir ištraukęs laiškus. Šie 
buvo suversti krūvon šalia telefono. Įeidamas Marchas jų nepa- 
stebėjo. Kaipgi galėjo taip pražiūrėti? Šokoladinukų dėžutė, dabar 
matė jis, buvo įpakuota lygiai taip pat, kaip ir anoji pas Bulerį, su 
Ciuricho pašto spaudu — 16.00, pirmadienis. 

Paskiau jis pamatė, kad ji rankoje laiko peilį popieriui pjaus- 
tyti. 

— Aš jums sakiau nieko neliesti. 

— Aš jau atsiprašiau. 

— Manote, čia — žaidimas? — Ji žrenktesnė už mane. — Jums 
teks išeiti. — Jis pabandė ją sugriebti, bet mergina išsisuko. 

— Nieko nebus. — Ji atsitraukė ir atstatė į jį peilį. — Manau, 
turiu tokią pat teisę būti čia kaip ir jūs. Tik pamėginkite mane iš- 
mesti, ir aš imsiu rėkti taip garsiai, jog prišauksiu belstis į šias duris 
visus Berlyno gestapininkus. 

— Jūs turite peilį, bet aš turiu pistoletą. 

— Ak, bet neišdrįsite juo pasinaudoti. 

Marchas perbraukė ranka sau per plaukus. Pagalvojo: Tareisi 
esąs toks protingas, kad suradai ją, įtikinai čia sugrįžti. Ir visą tą laiką 
Ji norėjo sugrįžti. Ji kažko ieško... Koks jis kvailys. 

Garsiai tarė jai: 

— Jūs man melavote. 

Ji atšovė: 

— Ir jūs man melavote. Tad mudu susilyginę. 

— Tai pavojinga. Meldžiu jus, nesuprantate... 

— Štai ką aš Žinau: dėl to, kas nutiko šiame bute, mano kar- 
jera galėjo užsibaigti. Kai sugrįšiu į Niujorką, mane gali išvyti. Esu 


išmetama iš šios sumautos šalies ir noriu sužinoti kodėl. 

— Iš kur aš žinau, kad galiu pasitikėti jumis? 

— O iš kur aš žinau, kad galiu pasitikėti jumis? 

Gal pusę minutės juodu taip stovėjo: jis — prisidėjęs del- 
ną prie plaukų, ji — vis dar atkišusi į jį sidabrinį peilį popieriui 
pjaustyti. Lauke, kitoje aikštės + bokšto laikrodis ėmė mušti 

— Neturime laiko ginčytis, — jis S Kalbėjo greitai. — Štai buto 
raktai. Šitas — nuo apatinių durų. O šis — nuo paradinių. Šiuo 
atrakinama spintutė prie lovos. Čia — rašomojo stalo raktas. O 
dar vienas, — jis iškėlė aukštyn, — vienas, manau, yra seifo raktas. 
Kurgi jis? 

— Nežinau. — Išvydusi nepatiklų jo žvilgsnį, pridūrė: — Pri- 
siekiu. | 

Dešimt minučių juodu tylomis ieškojo, stumdydami baldus, 
atkėlinėdami kilimus, žiūrinėdami už paveikslų. Staiga ji tarė: 

— Šis veidrodis kliba. 

Tai buvo mažas, gal kokių trisdešimties kvadratinių centi- 
metrų senovinis veidrodis viršum stalelio, ant kurio ji atidarinėjo 
siuntas. Marchas sugriebė paauksuotos bronzos rėmą. Tas šiek tiek 
sujudėjo, tačiau niekaip nesidavė atskiriamas nuo sienos. 

— Pabandykite šituo. — Ji padavė jam peilį. 

Merginos būta teisios. Du trečdalius žemyn palei kairį kraštą, 
už rėmo iškyšos, slypėjo mažutė svirtis. Marchas paspaudė ją peilio 
galu ir pajuto kažką pasiduodant. Veidrodį prilaikė vyriai. Atsida- 
ręs jis apnuogino seifą. 

Marchas apžiūrėjo jį ir nusikeikė. Rakto nepakako. Dar buvo 
ir šifruota spyna. | 

— Ne jūsų jėgoms? — paklausė mergina. 

— „Iškilus sunkumams, — pacitavo Marchas, — sumanus 
karininkas visados ras išeitį“. — Jis pakėlė telefono ragelį. 


8 


Per penkių tūkstančių kilometrų atstumą prezidentas Kene- 
dis blykstelėjo savo įžymiąja šypsena. Jisai stovėjo futbolo stadione 

prie keliolikos mikrofonų ir kreipėsi į minią. Už jo pleveno raudo- 
nų, baltų ir mėlynų spalvų transparantai — „Perrinkime Kenedį!“, 
„Dar ketverius šešiasdešimt ketvirtaisiais!“ Jis kažką šūktelėjo, ko 
Marchas nesuprato, ir minia džiaugsmingai jam atsakė. 

— Apie ką jis kalba? 

Televizorius Štukarto buto patamsyje skleidė melsvą švytesį. 
Moteris išvertė: 

— „Vokiečiai turi savo santvarką, o mes — savąją. Bet 
mes visi esame vienos planetos piliečiai. Ir kol abi mūsų tautos 
tai prisimins, aš nuoširdžiai tikiu: mes galime gyventi taikiai“. 
Replika — garsūs kvailos publikos aplodismentai. — Ji buvo nu- 
sispyrusi batelius ir gulėjo išsitiesusi visu ilgiu ant pilvo priešais 
televizorių. — Ak, čia jau rimčiau. — Palaukusi, kol Kenedis baigs 
kalbėti, ji vėl išvertė: — Jisai sako, kad savo vizito rudenį metu iš- 
kels žmogaus teisių klausimą. — Mergina nusijuokė. — Viešpatie, 
Kenedis toks pilnas šūdo. Vienintelis dalykas, kurio jis nori — tai 
daugiau balsų lapkritį. | 

— Žmogaus teisių klausimą? 

— Tūkstančių disidentų, kuriuos jūs, žmonės, uždarę stovyk- 
lose. Milijonų žydų, kurie išnyko per karą. Kankinimų. Žudymų. 
Atleiskite, kad apie tai užsimenu, bet mes laikomės tos buržuazi- 
nės pažiūros, kad žmogus turi teises. Kur jūs buvote pastaruosius 
dvidešimt metų? 

Panieka jos balse jį sukrėtė. Niekad anksčiau nebuvo kaip rei- 
kiant kalbėjęsis su jokiu amerikiečiu, tik atsitiktinai susidurdavo 
su kokiu nors turistu — ir tie keli būdavo vežiojami po sostinę, 
jiems rodoma tik tai, ką Propagandos ministerija norėdavo — kaip 
Raudonojo Kryžiaus pareigūnai, inspektuojantys KZ. Dabar, be- 
siklausydamas merginos, Marchas pamanė, kad veikiausiai apie 
naujausią jo šalies istoriją ji žino daugiau nei jis pats. Jautė, kad 
derėtų kaip nors gintis, bet nesumojo, ką pasakyti. 

— Jūs kalbate kaip politikė, — tik tiek sugebėjo ištarti. Ji nė 
nepasivargino atsakyti. 

Jis vėl pasižiūrėjo į vyriškį ekrane. Nepaisant akinių ir retėjan- 
čių plaukų, Kenedis atrodė kaip jaunatviškos galios įsikūnijimas. 

— Arjis laimės? — paklausė Marchas. 

Ji tylėjo. Mirksnį jis pamanė, kad nusprendusi daugiau nebe- 
kalbėti, bet vis dėlto ji prabilo: 

— Dabar taip. Kaip septyniasdešimt penkerių, jis atrodo ne- 
blogos formos, sutinkate? 

— Iš tikrųjų. — Marchas stovėjo metrą nuo lango rūkydamas 
cigaretę, kartkartėmis žvilgčiodamas į televizorių ir tuo pat metu 
stebėdamas aikštę. Judėjimas joje buvo menkas — daugiausia 
grįžtantys iš restoranų ar kino teatrų žmonės. Jauna porelė stovėjo 
susikibusi rankomis po Todto statula. Jie galėtų būti iš gestapo; 
sunku pasakyti. | 

Milijonų žydų, kurie išnyko per karą... Vien su ja kalbėdamasis 
rizikavo karo tribunolu. Tačiau merginos protas veikiausiai yra ne- 
prideramų dalykų kupinas lobynas, kurie jai pačiai nieko nereiškė, 
bet jam būtų tarsi auksas. Jeigu tik jis kaip nors pajėgtų įveikti jos 
tūžmingą pasipiktinimą, atsargiai apeiti propagandą... 

Ne. Juokinga mintis. Jam ir taip jau problemų per akis. 

Ekraną užpildė iškilminga šviesiaplaukė diktorė; už jos 
— Kenedžio ir fiurerio fotomontažas su vieninteliu žodžiu „Dė- 
tente“. 

Iš Štukarto gėrimų baro Šarlotė Megvair buvo įsipylusi 
taurelę škotiškojo. Dabar pakėlė ją prieš televizorių juokaujamu 
tostu: 

— Už Džozefą P. Kenedį, Jungtinių Valstijų prezidentą — 
taikdarį, antisemitą, gangsterį ir šunsnukį. Lai spirga pragare. 


Bokšto laikrodis lauke išmušė pusę vienuoliktos, be ketvirčio 
vienuoliktą, vienuoliktą. 

Ji tarė: 

— Rasi tas jūsų draugas persigalvojo. 

Marchas papurtė galvą: 

— Jis ateis. 

Po kelių minučių į aikštę įvažiavo aplamdyta mėlyna škoda. 
Pamažėle ją apsuko, paskiau dar sykį ir sustojo prie daugiabučio. 
Iš vairuotojo pusės išniro Maksas Jėgeris; iš kitos — žemas žmo- 

geliukas aptriušusiu sportiniu švarkeliu ir fetrine skrybėle, nešinas 
daktaro lagaminėliu. Pastarasis prisimerkęs pažvelgė į ketvirtą 
aukštą ir atsitraukė, bet Jėgeris paėmė jį už parankės ir pastūmėjo 
įėjimo link. 

Per buto tylą sučirškė skambutis. 

— Būtų geriausia, — tarė Marchas, — jeigu jūs nekalbėtu- 
mėte. 

Ji gūžtelėjo pečiais: 

— Kaip sau norite. 

Jis nuėjo į prieškambarį ir pakėlė vidaus telefono ragelį. 

— Sveikas, Maksai. 

Paspaudęs mygtuką, atrakino duris. Koridorius buvo tuščias. 
Po minutėlės tylus 4zingt pranešė atvykus liftą, ir iš kabinos pa- 
sirodė žmogeliukas. Nepratardamas nė žodžio, koridoriumi jis 
atskuodė į Štukarto prieškambarį. Buvo per penkiasdešimtį ir 
nelyginant prastą kvapą iš burnos nešėsi su savimi skersgatvių už- 
kaborių tvaiką — slaptų sandėrių, nešvarios sąskaitybos ir nušluo- 
jamų nuo staliukų kortų, vos tik pasigirdus laiptinėje žingsniams. 
Jėgeris sekė jam iš paskos. 

Išvydęs Marchą ne vieną, žmogutis pasitraukė į kampą. 

— Kas ta moteris? — kreipėsi į Jėgerį. — Jūs visai neužsi- 
minėte apie moterį. Kas ta moteris? 

— Užsičiaupk, Vili, — sudraudė Maksas ir lengvai stumte- 
lėjo jį į svetainę. 


žvelk čia. 

Jis uždegė lempą ir pakreipė šią aukštyn. 

Vilis Štifelis vienu žvilgsniu perprato seifą. 

— Angliškas, — konstatavo. — Korpusas — pusantro centi- 
metro, didelio atsparumo plieno. Puikus mechanizmas. Aštuonių 
skaitmenų kodas. Geriausiu atveju — šešių. — Jis pasisuko į Mar- 
chą: — Meldžiu, 4err šturmbanfiureri. Kitą sykį man bus galas. 

— Bus galas šisyk, — pažadėjo Jėgeris, — jeigu nepaskubėsi. 

— Penkiolika minučių, 4er7 šturmbanfiureri. Tuomet aš 
dingstu iš čia. Sutarta? 

Marchas linktelėjo: 

— Sutarta. 

Štifelis paskutinįsyk metė baugštų žvilgsnį į moterį. Paskiau 
nusiėmė skrybėlę, nusivilko švarką, atsidarė lagaminėlį ir išsiėmė 
gumines pirštines bei stetoskopą. 

Marchas, pasivedėjęs Jėgerį prie lango, sukuždėjo: 

— Ar ilgai teko jį įtikinėti? 

— O kaip tu manai? Bet pasakiau jam, kad jis vis dar pakliū- 
na po Keturiasdešimt antruoju. Jisai suprato kas kaip. 

Keturiasdešimt antrasis Reicho baudžiamojo kodekso 
straipsnis teigia, kad visi „nusikaltėliai recidyvistai ir nusižengu- 
sieji dorovei“ gali būti suimami įtarus, kad jie ga/ėfy padaryti nu- 
sikaltimą. Nacionalsocializmas mokė, kad nusikalstamumas jau- 
gęs į kraują: prigimtinis dalykas, kaip talentas muzikai ar šviesūs 
plaukai. Taigi veikiau nusikaltėlio charakteris, o ne jo nusikaltimas 
lemia bausmę. Koks nors banditas, pavogęs po kumštynių keletą 
markių, galėjo būti nuteistas mirti kaip „parodęs giliai įsišaknijusį 
polinkį nusikalsti, jog ne;jmanoma tikėtis kada nors jį tapsiant 
naudingu tautos visuomenės nariu“. Bet kitą dieną tame pačiame 
teisme ištikimas partijos narys, už įžeidžią pastabą nušovęs savo 
žmoną, galėtų būti tik įpareigotas elgtis ramiai. 

Štifelis negalėjo būti dar vieną sykį areštuotas. Neseniai at- 
sėdėjo devynerius metus Špandau kalėjime už banko apiplėšimą. 
Neturėjo kito pasirinkimo, kaip tik bendradarbiauti su policija, 
kad ir ko ši prašytų — būti informatoriumi, agent brovocateur ar 
seifų įsilaužėju. Nūnai jis Vedinge vertėsi laikrodžių taisymu ir 
buvo prisiekęs gyventi dorai: šiuo nekaltumo įžadu buvo sunku 
patikėti dabar, kai jis dirbo. Pridėjęs stetoskopą prie seifo durelių, 
kartkartėmis vis pasukdavo per vieną skaičių diskelį. Užsimerkęs 
klausėsi, kaip klekteli įsistatydami vieton spynos dantukai. 

Nagi, Vili. Marchas trynėsi delnus. Pirštus jam kaustė baimė. 

— Dieve brangus, — patylom tarė Jėgeris, — tikiuosi, Žinai, 
ką darai. 

— Vėliau paaiškinsiu. 

— Ne, dėkui. Jau tau sakiau: nenoriu nieko žinoti. 

Štifelis atsitiesė ir giliai įkvėpė oro. 

— Vienas, — tarė jis. Vienas — tai pirmas šifro skaitmuo. 

Kaip ir Štifelis, Jėgeris vis šnairavo į moterį. Ši kukliai sėdėjo 
ant vienos iš paauksuotų kėdžių, pasidėjusi rankas į skraitą. 

— Užsienietė, Dievuliau! 

— Šeši. 

Taigi taip ir tęsėsi — kas kelias minutes vis po skaitmenų, ko! 
11.35 Štifelis paklausė Marchą: 

— Tas savininkas — kada jis gimęs? 

— O kas? 

— Tai sutaupytų laiko. Manau, jis nustatė šifrą pagal savo 
gimimo datą. Kol kas aš turiu vienas-šeši-vienas-vienas-vienas- 
devyni. Šešioliktą vienuolikto mėnesio tūkstantis devyni... 

Marchas pasitikrino bloknotėlyje užrašus apie Štukartą iš 
Wer Is:s? 

— Tūkstantis devyni šimtai antraisiais. 

— Nulis du. — Štifelis pabandė derinį ir nusišypsojo. — Pa- 
prastai taip ir būna, — tarė. — Savininko arba fiurerio gimtadie- 
nis, ar Tautos naujojo atsibudimo diena. 

Jis atidarė dureles. 

Seifo būta mažučio: penkiolikos centimetrų kubelyje nebuvo 
banknotų ar brangenybių — tik dokumentai — daugiausia seni 
dokumentai. Marchas išvertė juos ant stalo ir ėmė sklaidyti. 

— Dabar aš norėčiau išeiti, e77 šturmbanfiureri. 

Marchas tartum neišgirdo Štifelio. Perrišti raudonu kaspinė- 
liu teisės į nuosavybę Visbadene — iš pažiūros, šeimos namo — 
dokumentai. Akcijų sertifikatai. „Hoesch“, „Siemens“, „Ihyssen“: 
kompanijos įprastos, bet investuotos sumos atrodė astronominės. 
Draudimo polisai. Vienas žmogiškas bruožas: Marija Dimarski, 
šeštojo dešimtmečio pusnuogių moterų fotografijų poza. 

Staiga nuo lango Jėgeris perspėjamai šūktelėjo: 

— Antai jie, tu sukruštas, sukruštas kvaily! 

Nepaženklintas pilkas BMW, lydimas kariško sunkvežimio, 
greitai suko aplinkui aikštę. Mašinos sustojo prie pastato, užblo- 
kuodamos gatvę. Iš automobilio iššoko vyriškis diržu perjuostu 

odiniu apsiaustu. Atvirto sunkvežimio galinis bortas, ir iš kėbulo 
ėmė šokinėti automatais ginkluoti esesininkai. 

— Judinkitės! Judinkitės! — skubino Jėgeris. Jis ėmė stumti 
Šarlę ir Štifelį durų link. 

Drebančiais pirštais Marchas peržiūrėjo likusius popierius. 
Mėlynas vokas, be užrašo. Jame kažkas sunkaus. Voko atvartas 
buvo neužklijuotas. Jis išvydo firminį blanką su graviruota antra- 
šte — Zaug £< Cie, bankininkai — ir įsikišo kišenėn. 

Durų skambutis iš apačios ėmė skambėti ilgais, reikliais pro- 
trūkiais. 

— Tikriausiai jie žino, kad mes čia! 

— Kas toliau? — paklausė Jėgeris. Štifelis nupilko. Moteris 
stovėjo nejudėdama. Neatrodė, kad suprastų, kas dedasi. 

— Į rūsį! — šūktelėjo Marchas. — Galbūt jie sa mumis pra- 
silenks. Iškvieskite liftą. 

Kiti trys išbėgo į koridorių. Jis suskato grūsti popierius atgal į 
seifą, užtrenkė šį, pasuko skydelį, stumtelėjo į vietą veidrodį. Kaip 
nors pasirūpinti sulaužytu durų antspaudu nebebuvo laiko. Anie 
jam prilaikė liftą. Jis įsispraudė vidun, ir visi ėmė leistis žemyn. 

"Trečias aukštas, antras... 

Marchas meldėsi, kad tik liftas nesustotų pirmame aukšte. 
Nesustojo. Atsidarė į tuščią rūsį. Sau virš galvų jie girdėjo marmu- 
rinėmis grindimis trepsinčių smogikų padus. 

— Tenai! — Jis nusivedė juos paskui save į slėptuvę. Orlaidės 
grotelės buvo ten pat, kur jis ir paliko — atremtos į sieną. 

Štifeliui nereikėjo aiškinti. Jis nubėgo prie orlaidės šachtos, 
pakėlė sau virš galvos lagaminėlį ir įmetė šį vidun. Įsitvėrė plytų 
mūrinio iškyšų, pabandė prisitraukti, lygioje sienoje kojomis ieš- 
kodamas atramos. Šūktelėjo sau per petį: 

— Padėkite man! 

Marchas ir Jėgeris sugriebė jį už kojų ir kilstelėjo. Žmogutis 
įsirangė galva pirmyn į angą ir dingo. 

Batų trinksniai ir brūžinimasis į betoną artėjo. Esesininkai 
surado įėjimą į rūsį. Šūkavo kažkoks vyriškas balsas. 

Marchas metė Šarlei: 

— Dabar jūs. 

— Aš jums kai ką pasakysiu, — tarė ji, parodydama į Jėge- 
rį. — Jis niekaip nepralįs. 

Jėgeris susiėmė rankomis už juosmens. Tikra tiesa. Buvo per 
storas. 

— Aš liksiu. K3 nors sugalvosiu. Judu sprukite. 

— Ne. — Tai jau ėmė panėšėti į farsą. Marchas išsitraukė 
iš kišenės voką ir įbruko Šarlei į delną. — Paimkite. Mus gali 
apieškoti. 

— O jūs? — Laikydama savo absurdiškus batelius vienoje 
rankoje, ji jau stojosi ant kėdės. 

— Laukite, iki duosiu žinią. Niekam nepasakokite. — Jisai 
sugriebė ją, sunėrė rankas tuoj po jos keliais ir kilstelėjo. Ji buvo 
tokia lengvutė, kad net graudu. 

Esesininkai jau atsidūrė rūsyje. Koridoriuje trinksėjo atlapo- 
jamos durys. 

Marchas įstatė vieton groteles ir nuspyrė šalin kėdę. 


TREČIA DALIS 


KETVIRTADIENIS, BALANDŽIO 16 


Kai nacionalsocializmas bus pakankamai ilgai valdęs, 
nebebus įmanoma įsivaizduoti kitokios gyvensenos, nei 
mūsų. 


ADOLFAS HITLERIS 
1941 m. birželio 11 d. 

Pilkasis BMW važiavo į pietus Sarlandštrase pro snaudžian- 
„čius viešbučius ir ištuštėjusias Berlyno centro parduotuves. Prie 
tamsios Museum fūr Vėlkerkunde“* pastato masės pasuko kairėn, į 
Princ Albrechtštrasę, gestapo būstinės link. 

Kaip ir visu kuo, hierarchija reiškėsi taip pat ir automobi- 
liais. Orpo buvo prikimšta mažučių opelių. Kripo turėjo folksva- 
genus — ketverių durų originalaus „KdF-wagen“““ versijas, nu- 
garas lenkiančių darbininkų automobilį, milijonais štampuojamą 
Falerslebeno gamykloje. Bet gestapas buvo šaunesnis. Važinėjosi 
BMW 1800 — niūriomis dėžėmis su urzgiančiais padidinto ga- 
lingumo varikliais ir nuobodžiais pilkais kėbulais. 

Sėdėdamas ant užpakalinės sėdynės greta Makso Jėgerio, 
Marchas nenuleido akių nuo juos areštavusio vyriškio, vadovavu- 
sio reidui į Štukarto butą. Kai abu iš rūsio buvo atvesdinti viršun 
į vestibiulį, jis atidavė jiems nepriekaištingą fiurerišką pagarbą. 
„Šturmbanfiureris Karlas Krebsas, iš gestapo!“ Marchui šitai nieko 
nesakė. Tiktai dabar, BMW salone, jis iš profilio atpažino vyriškį. 
Krebsas — tai vienas iš tų dviejų SS karininkų, kurie tada buvo 
Bulerio viloje. 

Apie trisdešimties metų, kampuoto, protingo veido, ir jeigu 
ne uniforma, galėtum palaikyti jį bet kuo — teisininku, banki- 
ninku, eugenikos specialistu, egzekutoriumi. Štai kaip tik tokie 
būdavo jo amžiaus žmonės. Nuėję nuo pimpfo, hitlerjugendo, Na- 
cionalinės tarnybos ir „Jėgos per džiaugsmą“ konvejerio. Girdėję 
tokias pat kalbas, skaitę tokius pat šūkius, valgę iš to paties katilo 


* Etnografijos muziejus (vok.). 
** 1936 m. Hitlerio įsakymu pradėtas gaminti „automobilis visai tautai“ — „Volkswa- 
gen“. KdF — „Kraft durch Freude“ — „Jėga per džiaugsmą“ (žr. paaiškinimą anksčiau). 

„Žiemos pagalbos“ talkose. Režimo darbo jaučiai, nepažinoję kitų 
autoritetų, kaip tik partija, jie buvo tokie pat patikimi ir paplitę 
kaip Kripo folksvagenai. 

Automobilis sustojo, ir bemaž tuoj pat Krebsas, iššokęs ant 
šaligatvio, atidarė dureles. 

— Prašom čionai, ponai. 

Marchas išsirangė laukan ir pažvelgė į gatvę. Tegul Krebsas 
ir mandagus it skautų būrininkas, bet dešimt metrų iš paskos jau 
vėrėsi antrojo BMW durelės, dar anam nė nesustojus, ir laukan 
vertėsi ginkluoti agentai civiliniais drabužiais. Šitaip dėjosi nuo 
pat tuomet, kai juodu buvo aptikti Fric Todto aikštėje. Nei šautuvų 
buožių į pilvą, nei keiksmų, nei antrankių. Tik paskambinta į būs- 
tinę ir iš ten ramiai pareikalauta, kad „tie dalykai būtų toliau ap- 
tarti“. Krebsas taip pat paprašė juodu atiduoti ginklus. Mandagiai, 
bet už mandagumo nuolat slypėjo grasinimas. 

Gestapo būstinė buvo įsikūrusi didingame penkiaaukščiame 
Vilhelminos epochos statinyje, atsuktame į šiaurę ir niekad nema- 
tančiame saulės. Prieš daugelį metų, Veimaro respublikos laikais, 
muziejų primenantis pastatas glaudė Berlyno menų mokyklą. Kai 
ją perėmė slaptoji policija, studentus privertė sudeginti savo moder- 
nistinę tapybą kieme. Šiąnakt aukšti langai buvo pridengti storomis 
tinklinėmis užuolaidomis — atsargumas, saugantis nuo teroristų 
antpuolių. Už tinklo rezginio tarsi migloje žibėjo sietynai. 

Marchas buvo nusistatęs niekad gyvenime neperžengti to 
slenksčio, ir iki šios nakties jam tai sekėsi. Trejetas akmeninių laip- 
tukų vedė į vestibiulį. Dar laiptukai — ir tuomet erdvi skliautuota 
fojė: raudonas kilimas ant akmeninių grindų, duslus it katedroje 
rezonansas. Čia buvo gyva. Ankstyvosios rytmečio valandos gesta- 
"pui visados gyvos. Iš rūmų gilumos sklido prislopintas skambančių 
telefonų aidas, žingsnių trinksniai, švilpesys, riksmas. Krapštyda- 
masis nosį, juos abejingai nužvelgė storulis su oberšturmfiurerio 
uniforma. | 

Jie ėjo toliau koridoriumi, palei kurio sienas rikiavosi svas- 
tikos ir marmuriniai partijos vadovybės biustai, — Gėringo, Ge- 
belso, Bormano, Franko, Lėjaus ir kitų, — sukurti pagal Romos 

senatorių pavyzdį. Marchas girdėjo iš paskos sekant sargybinius 
civiline apranga. Jis paskersavo į Jėgerį, bet Maksas, sukandęs dan- 
tis, žvelgė tiesiai prieš save. 

Vėlei laiptai, dar vienas koridorius. Kilimai užleido vietą lino- 
leumui. Sienos pajuodusios. Marchas spėjo, kad jie kažkur pastato 
užpakalinėje dalyje, antrame aukšte. 

— Malonėkite čia palaukti, — pasakė Krebsas. Jis atidarė 
tvirtas medines duris. Mirksėdami užsiplieskė neoniniai šviestu- 
vai. Pasitraukęs į šalį, jis praleido juos vidun. — Kavos? 

— Dėkui. 

Ir anas dingo. Durims užsiveriant, Marchas suspėjo pamatyti 
vieną iš sargybinių sukryžiuotomis ant krūtinės rankomis užsi- 
ėmus poziciją koridoriuje. Jis bemaž tikėjosi išgirsiąs spynoje pasi- 
sukant raktą, tačiau to neįvyko. 

Juodu buvo palikti tarsi kažkokiame tardymo kambaryje. Vi- 
duryje stovėjo negrabaus darbo medinis stalas, iš abiejų jo pusių po 
kėdę, pustuzinis kitų, sustatytų pasieniuos. Mažas langas. Priešais 
jį — pigiuose plastikiniuose rėmuose Jozefo Vitcės tapyto Rein- 
hardo Heidricho portreto reprodukcija. Ant grindų — nedidelės 
rudos dėmes, kurios Marchui atrodė kaip išdžiūvęs kraujas. 


Princ Albrechtštrasė — tai juodoji Vokietijos širdis, tokia pat 
įžymybė kaip Pergalės prospektas ir Didžioji menė, tačiau tik be 
turistinių autobusų. Aštuntame numeryje — gestapas. Devintame 
— asmeninė Heidricho būstinė. Už kampo — patys Princo Al- 
brechto rūmai, SD, partijos žvalgybos tarnybos būstinė. Visus tuos 
tris pastatus jungė požeminių koridorių tinklas. 

Jėgeris, kažką sumurmėjęs, sudribo ant kėdės. Marchas ne- 
sugalvojo ką derama pasakyti, tad tik žvelgė pro langą. Pro jį vė- 
rėsi aiškus vaizdas į rūmų teritoriją už gestapo pastato — tamsūs 
krūmų guotai, vejos it rašalo klanai, citrinmedžių šakos, dangaus 
fone kylančios viršun it skeleto letenos. Toli dešinėje, švytintis pro 
plikus medžius, stūksojo „Europa-Haus“ betono ir stiklo kubas, 
pastatytas 1920-aisiais žydo architekto Mendelsono. Partija leido 
anam stovėti kaip autoriaus „pigmėjiškos vaizduotės“ paminklui: 

įsiterpęs tarp granitinių Špiero monolitų, jis paprasčiausiai atrodė 
tarsi žaisliukas. Marchas prisiminė, kaip vieną sekmadienio popie- 
tę tenai stogo oranžerijos restorane gėrė su Piliu arbatą. Limona- 
das ir Obsttorte mit Sahne“, nedidelis orkestrėlis, grojantis — ką 
gi kita? — ištraukas iš Linksmosios našlės, pagyvenusios moterys 
su įmantriomis sekmadieninėmis skrybėlaitėmis, savo nedideliais 
pirštukais apglėbusios porcelianinius puodelius. 

Daugelis vengė žiūrėti į juoduojančius už medžių pastatus. 
Kitiems Princ Albrechtštrasės artumas tartum kėlė jaudulio vir- 
pesį, lyg iškylautum gamtoje šalimais kalėjimo. Rūsiuose gestapui 
buvo suteikta teisė praktikuoti tai, ką Teisingumo ministerija 
vadino „sustiprinta kvota“. Taisyklės buvo nustatytos šiltuose 
civilizuotų žmonių kabinetuose, ir jomis kelta sąlyga, kad būtinai 
dalyvautų daktaras. Prieš kelias savaites Verderšermarkte buvo 
užėjusi kalba. Kažkas nugirdęs gandą apie naujausią kankintojų 
triuką: ploną stiklinį kateterį, įstatomą į įtariamojo penį ir paskiau 
nulaužiamą. 


Naktį dieną 
Sauksiu viena: 


„Myliu jus!“ 


Jis papurtė galvą, susižnybo viršunosę ir pabandė praskaid- 
rinti protą. 

Galvok. 

Buvo palikęs popierinį įkalčių pėdsaką, bet kurio iš jų pa- 
kaktų gestapą nuvesti į Štukarto butą. Pareikalavęs Štukarto bylos. 
Aptarinėjęs tą atvejį su Fibesu. Skambinęs Liuteriui į namus. Nu- 
vykęs ieškoti Šarlotės Megvair. 

Jam buvo neramu dėl amerikietės. Net jeigu jai pavyko pa- 
sprukti iš Fric Todto aikštės, gestapas galėtų ją sulaikyti rytoj. 
Įprasti klausimai, froilen... Prašom pasakyti, kas tai ber vokas?.. Kaip 
Jis atsirado pas jus?.. Apibūdinkite žmogų, kuris atidarė seifą... Ji tvir- 


* Vaisių apkepas su grietinėle (vok.). 

ta, aktoriškai pasitikinti savimi, bet jų rankose neištvers nė penkių 
minučių. 

Marchas atrėmė kaktą į šaltą stiklą. Langas tvirtai užsklęstas. 
Iki žemės apačioje — penkiolika metrų. 

Jam už nugaros prasivėrė durys. Tamsaus gymio vienmarški- 
nis vyriškis, dvokiantis prakaitu, įėjo vidun ir pastatė ant stalo du 
puodelius kavos. 

Jėgeris, sėdėdamas sukryžiuotomis ant krūtinės rankomis ir 
žvelgdamas sau į batus, paklausė: 

— Kiek dar lauksime? 

Vyriškis gūžtelėjo pečiais — valandą? naktį? savaitę? — ir 
išėjo. Jėgeris paragavo kavos ir susuko veidą: 

— Šeško myžalas. — Jis užsirūkė cigarą, sukiodamas dūmus 
po burną ir tik paskiau išpūsdamas juos rangytis per kambarį. 

Abu su Marchu stebeilijo vienas į kitą. Po kurio laiko Maksas 
tarė: 

— Žinai, tu būtum galėjęs pralįsti. 

— Ir palikti tave vieną? Kažin ar teisinga. — Marchas pa- 
ragavo kavos. Buvo drungna. Neoninė šviesa mirgėjo, birzgė, ir 
nuo jos jam tvinkčiojo galvą. Štai kaip jie su tavimi elgiasi. Verčia 
laukti iki antros ar trečios ryto, kol tavo kūnas visai nusilpsta ir 
galia gintis tampa labiausiai pažeidžiama. Žinojo šią žaidimo dalį 
neblogiau už juos. 

Nurijo bjaurią kavą ir užsirūkė. Bet ko griebkis, kad tik iš- 
liktum budrus. Ir vis kaltės jausmas dėl tos moters, kaltės jausmas 
dėl savo draugo. 

— Aš kvailys. Neturėjau tavęs įvelti. Atleisk. 

— Nekalbėk apie tai. — Jėgeris numojo šalin dūmus. Pa- 
linkęs priekin, tyliai prašneko: — Turi leisti man būti iš dalies 
atsakingam, Ksavi. — Šit gerasis partijos draugas Jėgeris. Rud- 
marškinis. Juodmarškinis. Su visokiais pašvinkusiais marškiniais. 
Dvidešimt metų paskirti šventam reikalui — išsaugoti savo šikną 
švarią. — Jisai spūstelėjo Marchui kelį. — Privalau atsiteisti už pa- 
tirtas malones. Esu įsiskolinęs. — Sėdėjo nulenkęs galvą ir kuždė- 
jo toliau: — Jie tave įsidėmėję, drauguži. Vienišius. Išsiskyręs. Nu- 

dirs gyvam odą. Antra vertus, kas aš? Didysis prisitaikėlis Jėgeris. 
Vedęs apdovanotąją Vokietijos motinystės kryžiumi. Bronzinio 
laipsnio, šiaip ar taip. Gal ir ne toks vykęs darbe... 

— Tai netiesa. 

— ...bet patikimas. Varkim, aš tau vakar rytą nepasakiau, kad 
Bulerio bylą perėmė gestapas. O kai tu sugrįžai, tai aš pasiūliau 
patikrinti Štukartą. Jie pasižiūrės į mano tarnybinį lapą. Galbūt 
patikės, kai išgirs tai iš mano lūpų. 

— Labai miela iš tavęs. 

— Dievaži, žmogau, nekalbėk apie tai. 

— Tačiau šitai nesuveiks. 

— Kodėl gi? 

— Todėl, kad tai toliau siekia nei malonės ir švarios paklodės, 
nejau nesupranti? Ką pasakysi apie Bulerį ir Štukartą? Jie buvo 
partijoje dargi prieš mudviem gimstant. Ir kur tos malonės, kai šių 
jiems reikėjo? 

— Tu tikrai manai, kad juos nužudė gestapas? — Jėgeris at- 
rodė išsigandęs. 

Marchas prisidėjo prie lūpų pirštą ir pamojo į portretą: 

— Nieko nesakyk man, ko nepasakytum Heidrichui, — pa- 


šnabždėjo jis. 


Naktis tęsėsi tylomis. Apie trečią valandą Jėgeris sustūmė ke- 
lias kėdes, nepatogiai atsigulė ir užsimerkė. Po poros minučių jau 
knarkė. Marchas sugrįžo į savo poziciją prie lango. 

Juto nugarą gręžiant Heidricho akis. Stengėsi nepaisyti to, 
tačiau nesisekė, tad atsisuko į portretą. Juoda uniforma, liesas 
veidas, sidabriniai plaukai — anaiptol ne žmogiškas pavidalas, o 
fotografinis kaukolės negatyvas, rentgeno nuotrauka. Vienintelę 
spalvą tam lyg mirties kaukė veidui teikė mažutėlės blausiai mėly- 
nos akys, nelyginant žiemiško dangaus atplaišos. Marchas niekad 
nebuvo susitikęs su Heidrichu, nei jo matęs, tik girdėjęs pasakoji- 
mų. Spauda jį vaizdavo kaip atgijusį Nyčės antžmogį. Heidrichas 
piloto uniforma (jisai skraidęs su kovos užduotimis Rytų fronte). 
Heidrichas su fechtuotojo apranga (jis atstovavo Vokietijai olim- 

pinėse). Heidrichas su smuiku (savo muzikavimo patosu gebėdavo 
išspausti klausytojams ašaras). Kai prieš dvejus metus susprogo ore 
lėktuvas, skraidinęs Heinrichą Himlerį, Heidrichas po jo perėmė 
SS reichsfiurerio pareigas. Dabar buvo kalbama, kad jisai stovi ei- 
lėje tapti fiurerio įpėdiniu. Kripo būstinėje kuždėtasi: vyriausiasis 
Reicho policininkas mėgsta mušti prostitutes. 

Marchas atsisėdo. Pajuto smelkiantis stingdantį nuovargį, 
paralyžių: iš pradžių apimant kojas, paskiau kūną, galiausiai protą. 
Nejučia nugrimzdo į negilų miegą. Sykį kažkur toli jam lyg pasi- 
girdo riksmas, — žmogaus, kupino nevilties, — bet galbūt tai tik 
prisisapnavo. Galvoje nuaidėjo žingsniai. Pasisuko raktai. Žvang- 
telėjo kameros durys. 


Jį išbudino šiurkšti ranka. 

— Labas rytas, ponai. Tikiuosi, šiek tiek pailsėjote? 

Krebsas. 

Marchas jautėsi kaip sudaužytas. Nuo šleikščios neoninės 
šviesos peršėjo akys. Už lango dangus buvo perlinio pilkio, brėško 
rytas. 

Krenkštelėjęs Jėgeris nuleido kojas ant grindų. 

— Kas gi dabar? 

— Dabar pasikalbėsime, — tarė Krebsas. — Eime. 

Jie vorele išėjo į koridorių, ir Marchas vėl paklausė save, koks 
gi Žaidimas žaidžiamas. Kvota — nakties menas. Kam atidėti ją iki 
ryto? Kodėl reikia suteikti jiems šansą atgauti jėgas, prasimanyti 
kokią nors istoriją? 

Krebsas buvo ką tik nusiskutęs. Veido oda nusėta kraujo taš- 
kučiais. Jis tarė: 

— Prausykla dešinėje. Turbūt pageidausite apsišvarinti. — 
Tai buvo veikiau nurodymas nei klausimas. 

Veidrodyje paraudusiomis akimis ir nesiskutęs Marchas 
labiau panėšėjo į kalinį negu į policininką. Jis pripildė kriauklę, 
pasiraitojo rankoves, pasilaisvino kaklaraištį ir apsišlakstė lediniu 
vandeniu veidą, dilbius, sprandą, leido šiam varvėti nugara. Nu- 
tvilkęs šaltis atgaivino. 

Jėgeris stovėjo greta. 

— Atmink, ką tau pasakiau. 

Marchas paskubom stipriau atsuko čiaupus. 

— Atsargiau. 

— Manai, jie pasiklauso tualetą? 

— Jie visur pasiklauso. 

Krebsas nusivedė juos laiptais žemyn. Sargybiniai sekė iš 
paskos. Į ris? Jie perkaukšėjo vestibiuliu — dabar tykesniu negu 
tuomet, kai atvyko — ir atsidūrė lauke, dar šykščioje šviesoje. 

Ne; rūsį. 

BMW laukė tas pats vairuotojas, kuris atvežė juos iš Štu- 
karto buto. Konvojus pajudėjo šiaurėn, į piko valandos eismą, jau 
intensyvėjantį aplinkui Potsdamerio aikštę. Didžiųjų parduotuvių 
vitrinose buvo pamaldžiai išstatytos didžiulės fiurerio fotografijos 
paauksuotuose rėmuose — šeštojo dešimtmečio vidurio oficialūs 
portretai, atlikti anglų fotografo Bitono. Rėmus girliandomis supo 
medžių šakelės ir gėlės — tradicinė dekoracija, pranašaujanti 
fiurerio gimtadienį. Dar keturios dienos, iš kurių kiekviena regės 
naują vėliavų su svastika protrūkį. Netrukus miestas taps raudonu- 
mos, baltumos ir juodumos mišku. 

Jėgeris laikėsi įsitvėręs porankio, atrodė nesveikas. 

— Nagi, Krebsai, — meilikaujamai prašneko jis. — Mes visi 
to pat laipsnio. Galėtumėt pasakyti, kur vykstame. 

Krebsas nieko neatsakė. Priekyje dunksojo Didžiosios menės 
kupolas. Po dešimties minučių, kai BMW pasuko kairėn į Rytų- 
Vakarų magistralę, Marchas atspėjo jų kelionės tikslą. 


Kai atvažiavo, buvo jau beveik aštunta. Geležiniai Bulerio vi- 
los vartai plačiai atdari. Teritorija pilna mašinų, nutaškuota juodų 
uniformų. Vienas SS smogikas braukė veją protoniniu magneto- 
metru. Už jo į žemę susmaigstyta virtinė raudonų vėliavėlių. Dar 
trys kareiviai kasė duobes. Ant žvyruotos įvažos stovėjo gestapo 
BMW, sunkvežimis ir didelis šarvuotas saugumo furgonas, kokie 
naudojami transportuojant aukso lydinius. 

Marchas pajuto Jėgerį jį niūktelint. Paunksnėje šalia namo 

stovėjo kulkų nepramušamas mersedesas limuzinas, į kurio kėbulą 
rėmėsi vairuotojas. Viršum radiatoriaus grotelių puikavosi metali- 
nė gairelė: sidabriniai SS žaibai juodame fone; viename jos kampe 
it kabalistinis simbolis — gotiška K raidė. 


2 


Reicho kriminalinei policijai vadovavo senis. Vadinosi Artū- 
ras,Nebė ir buvo legenda. 

Mažos galvos ir gelsvos, žvynuotos it vėžlio odos, Berlyno 
detektyvinės policijos viršininku jis tapo dar prieš partijai atei- 
nant į valdžią. 1954-aisiais, šešiasdešimtojo gimtadienio proga, 
Reichstagas nubalsavo suteikti jam didžiulį dvarą su keturiais 
kaimais netoliese Minsko Ostlande, bet Nebė taip ir nenuvyko šio 
pasižiūrėti. Gyveno vienas su prirakinta prie lovos žmona Šarlo- 
tenburge, dideliame name, paženklintame dezinfekcijos skiedinio 
kvapais ir gryno deguonies šnypštesio. Kartais buvo kalbama, kad 
Heidrichas norėjo juo nusikratyti, paskirti Kripo viršininku savo 
žmogų, tačiau neišdrįso. Verderšermarkte jį vadino Onkel Artur. 
Dėde Artūru. Jis išmanė viską. 

Marchas pažinojo savo viršininką iš tolo, bet niekad nebuvo 
su juo susitikęs. Dabar šisai sėdėjo prie Bulerio rojalio, vienu gels- 
vu pirštu knebinėdamas aukšto tono klavišus. Instrumentas buvo 
nesuderintas, dulkėtame ore garsams stokojo dermės. 

Prie lango, plačia nugara į kambarį, stovėjo Odilas Globusas. 

Krebsas sumušė kulnais ir atidavė pagarbą: 

— Hei/ Hitler! Tyrėjai Marchas ir Jėgeris. 

Nebė toliau tapšnojo rojalio klaviatūrą. 

— A! — Globusas apsisuko. — Didieji detektyvai. 

Iš arti jis atrodė it uniformuotas bulius. Sprandas netilpo 
apykaklėje. Plaštakos kabėjo prie šonų, piktai sugniaužtos į raudo- 
nus kumščius. Kairiajame skruoste masyvus randas, numargintas 
purpurinio raudonio. Įtūžis kibirkščiavo aplinkui jį sausame ore 
nelyginant statinė elektra. Kassyk, kai Nebė išgaudavo garsą, jisai 

susiraukdavo. Norėtų trenkti seniokui, bet negali, pamanė Mar- 
chas. Rangu Nebė buvo aukštesnis už jį. 

— Jeigu be77 oberstgrupenfiureris* baigė savąjį rečitalį, — iš- 
košė pro dantis Globusas, — tuomet galėtume pradėti. 

Nebės ranka sustingo virš klaviatūros. 

— Kaip galima turėti „Bechšteiną“ ir palikti jį nesuderin- 
tą? — Jis pažvelgė į Marchą: — Kodėl jis buvo toks apsileidęs? 

— Jo žmona buvo muzikė, pone, — atsakė Marchas. — Ji 
pasimirė prieš vienuolika metų. 

— Ir visą tą laiką niekas negrojo? — Nebė tyliai uždengė 
klaviatūrą dangčiu ir perbraukė pirštu dulkes. — Įdomu. 

— Turime daug ką nuveikti, — pasakė Globusas. — Šįryt 
anksti pranešiau kai kuriuos dalykus reichsfiureriui. Kaip jūs žino- 
te, berr oberstgrupenfiureri, tai jo įsakymu vyksta šisai susitikimas. 
Krebsas išdėstys gestapo poziciją. 

:Marchas ir Jėgeris susižvalgė. Tas reikalas nuėjęs net iki pat 
Heidricho. 

Krebsas turėjo išsispausdinęs memorandumą. Savo tiksliu, 
bejausmiu balsu jis pradėjo skaityti: 

— Pranešimas apie daktaro Jozefo Bulerio mirtį gestapo būs- 
tinėje gautas vakar, balandžio penkioliktąją, antrą penkiolika ryto, 
iš Berlyno kriminalinės policijos nakties budėtojo. Pusę devynių, 
atsižvelgiant į partijos draugo Bulerio SS garbės brigadefiurerio 
rangą, reichsfiureris asmeniškai informuotas apie netektį. 

Marchas laikė rankas sunėręs sau už nugaros, nagais smaigy- 
damasis delnus. Jėgerio skruoste virptelėjo raumuo. 

— Jo mirties metu gestapas buvo bebaigiąs partijos draugo 
Bulerio veiklos tyrimą. Atsižvelgiant į tai ir į ankstesniąją velionio 

padėtį Generalinės gubernijos vyriausybėje, byla buvo pervardyta į 
valstybės saugumo reikalą ir jos tyrimo kontrolė perduota gestapui. 
Tačiau, matyt, sutrikus sąveikos procedūroms, apie tai nepranešta 
Kripo tyrėjui Marchui, kuris neteisėtai pateko į velionio namus. 


/ 


* Generolas pulkininkas (vok.). 

Gestabas domėjosi Buleriu? Bejausmiu veidu Marchas stengėsi 
laikyti įsmeigęs akis į Krebsą. 

— Toliau: partijos draugo Vilhelmo Štukarto mirtis. Ges- 
tapo atlikti tyrimai parodė, kad Štukarto ir Bulerio atvejai susiję. 
Vėlgi buvo informuotas reichsfiureris. Vėlgi tirti reikalą perduota 
gestapui. Ir vėlgi tyrėjas Marchas, šįsyk drauge su tyrėju Maksu Jė- 
geriu, atliko savarankiškus tyrimus mirusiojo namuose. Balandžio 
šešioliktąją, nulis nulis dvylika, tyrėjai Marchas ir Jėgeris mano 
paties buvo sulaikyti partijos draugo Štukarto daugiabutyje. Jie 
sutiko lydėti mane į gestapo būstinę, kur šis reikalas turėtų būti 
išsiaiškintas aukštesniame lygmenyje. Pasirašė: Karlas Krebsas, 
šturmbanfiureris. Datuota šįryt, laikas — šešta valanda. 

Sulenkęs memorandumą, Krebsas įteikė jį Kripo viršininkui. 
Lauke į žvyrą skimbtelėjo kastuvas. 

Nebė įsikišo dokumentą į vidinę kišenę. 

— Taigi tiek oficialiai. Aišku, mes parengsime savo pačių 
ataskaitą. Nagi, Globusai, ką iš tikrųjų visa tai reiškia? Žinau, jūs 
nekantraujate mums pasakyti. 

— Heidrichas norėjo, kad jūs pats pamatytumėte. 

— K3 pamatyčiau? 


rankiškos ekskursijėlės metu. Prašom sekti paskui mane. 


Tatai buvo rūsyje, tačiau net jeigu Marchas, nudaužęs durų 
spyną, būtų patekęs apačion, kažin ar būtų gebėjęs aptikti. Už 
įprasto namų šlamšto — sulaužytų baldų, nereikalingų įrankių, 
virve perrištų purvinos kiliminės dangos ritinių — buvo medžio 
plokštėmis apmušta siena. Viena iš plokščių — netikra. 

— Suprantate, mes žinojome, ko ieškome. — Globusas pa- 
sitrynė delnus. — Ponai, garantuoju, per visą gyvenimą jūs nesate 
regėję nieko panašaus. 

Už plokštės būta patalpos. Kai Globusas įjungė šviesas, 
vaizdas iš tiesų pribloškė: tartum kokia zakristija; tartum kokia 
brangenybių skrynelė. Angelai ir šventieji; debesys ir šventyklos; 
išsišovusiais skruostikauliais didikai, apsitaisę baltais kailiais ir 

raudonu damastu; dryksantys rausvi kūnai ant iškvėpintų gelsvų 
šilkų; gėlės, saulėtekiai, Venecijos kanalai... 

— Įeikite, — paragino Globusas. — Reichsfiureris trokšta, 
kad kaip reikiant tai pamatytumėte. 

Patalpa buvo nedidukė — gal kokių keturių kvadratinių 
metrų, spėjo Marchas — su lubose įmontuotu bloku prožektorių, 
nukreiptų į visas sienas dengiančius paveikslus. Viduryje stovėjo 
senamadiškas sukamasis krėslas — iš tokių, kokį galėjo turėti 
devyniolikto amžiaus raštininkėlis kontoroje. Globusas užkėlė 
spindinti aulinį batą ant porankio ir paspyrė paleisdamas krėslą 
suktis. 

— Įsivaizduokite jį, sėdintį čia. Užsirakinusį duris. Lyg gašlų 
senį viešnamyje. Aptikome tai vakar popiet. Krebsai? 

Žodis vėl suteiktas Krebsui: 

— Šįryt jau pakeliui ekspertas iš Fiurerio muziejaus Lince. 
Vakar vakare paprašėme profesoriaus Brauno iš Kaizerio Frydri- 
cho muziejaus čionai Berlyne preliminariai mums įvertinti. — Jis 
Jaunuolio portretą, Rembranto Jaunuolio portretą, Rubenso Kristų, 
nešantį kryžių, Gvardžio Venecijos rūmus, Beloto Krokuvos briemies- 
čius, aštuonis kanelotus, bent trisdešimt Diurerio ir Kulmbacho 
graviūrų, vieną gobeleną. Dėl kitų ekspertas galėjo tik spėti. 

Krebsas žėrė, lyg tai būtų buvę patiekalai restorane. Lytėjo 
blyškiais pirštais nuostabių spalvų altoriaus paveikslą, kilnojo iko- 
nas patalpėlės gale. š 

— Cia Niurnbergo tapytojo Feito Stoso darbas, užsakytas 
1477-aisiais Lenkijos karaliaus. Jam užbaigti prireikė ketverių 
metų. Triptiko viduryje vaizduojama mieganti Nekaltoji Mergelė, 
supama angelų. Šoniniuose pano — scenos iš Jėzaus ir Marijos 
gyvenimo. Predeloje — jis parodė į altoriaus paveikslo pagrin- 
dą — pavaizduota Kristaus genealogija. 

— Šturmbanfiureris Krebsas išmano šiuos dalykus, — įsiter- 
pė Globusas. — Jis vienas iš gabiausių mūsų karininkų. 

— Neabejoju, — sutiko Nebė. — Labai įdomu. Ir iš kur visa 
tai? 

Krebsas pradėjo: 

— Feitas Štosas buvo išimtas iš Dievo Motinos bažnyčios 
Krokuvoje 1939-ųjų lapkritį... 

Globusas pertraukė: 

— Visa tai iš Generalinės gubernijos. Manome, daugiausia 
iš Varšuvos. Buleris užregistravo tai arba kaip dingus, arba kaip 
sunaikinta. Vienas Dievas težino, kiek dar ta korumpuota kiaulė 
prisigrobė. Tik pagalvokite, kiek jis turėjo parduoti, kad įsigytų šią 
vilą! 

Ištiesęs ranką, Nebė palietė vieną iš drobių: prie dorėnų kolo- 
nos pririštą kankinį šventąjį Sebastianą su styrančiomis iš auksinės 
odos strėlėmis. Lakas buvo suskilinėjęs it išdžiūvusios upės dug- 
nas, tačiau spalvos po juo — raudona, balta, purpurinė, mėlyna — 
vis dar gyvos. Paveikslas šiek tiek atsidavė pelėsiais ir smilkalais 
— prieškario Lenkijos, dingusios iš žemėlapio valstybės, kvapais. 
Kai kurie iš pano, pastebėjo Marchas, turėjo prilipusius prie kraštų 
trupančius mūrinio gabalus — liekanas vienuolyno ar pilies sienų, 
iš kurių buvo išplėšti. 

Stovėdamas priešais šventąjį, Nebė buvo sužavėtas. 

— Kažkuo iš veido jis man primena jus, Marchai. — Pirštų 
galais jis apvedė kūno apybrėžas ir švokščiamai susijuokė. — „Kan- 
kinys savo noru“. Ką jūs pasakysite, Globusai? 


Šis krenkštelėjo. 
— Aš netikiu šventaisiais. Nei kankiniais. — Jis piktai nu- 
žvelgė Marchą. 


— Keista, — sumurmėjo Nebė, — pagalvoti, kad būtent Bu- 
leris, ne kas kitas, su tais... 

— Jūs pažinojote jį? — neiškentė Marchas. 

— Šiek tiek, prieš karą. Karštas nacionalsocialistas ir atsida- 
vęs teisininkas. Nieko sau derinys. Fanatikas dėl smulkmenų. Kaip 
ir mūsų čionai kolegos. 

Krebsas nežymiai linktelėjo. 

— Herr oberstgrupenfiureris mums malonus. 

— Esmė tokia, — irzliai pratarė Globusas. — Mes jau prieš 
kurį laiką perkandome partijos draugą Bulerį. Numanėme jo veik- 


134 


FATERLANDAS 


lą Generalinėje gubernijoje. Žinojome bendrininkus. Deja, kažku- 
riuo metu praeitą savaitę šunsnukis pajuto, kad mes juo domimės. 

— Ir nusižudė? — paklausė Nebė. — O Štukartas? 

— Taip pat. Štukartas buvo visiškas išsigimėlis. Jis ne tik mė- 
gavosi grožiu drobėse. Mėgo jį ragauti ir kūniškai. Buleris Rytuose 
turėjo iš ko rinktis. Kokie ten skaičiai, Krebsai? 

— Lenkų muziejininkų 1940-aisiais atlikta slapta inventori- 
zacija. Dabar ji mūsų rankose. Vien iš Varšuvos išgabentos meno 
vertybės: du tūkstančiai septyni šimtai europietiškos mokyklos 
paveikslų; dešimt tūkstančių lenkų menininkų tapytų drobių; 
tūkstantis keturi šimtai skulptūrų. 

Vėl įsiterpė Globusas: 

— Kaip tik dabar sode atkasinėjame kai kurias skulptūras. 
Daugelis tų dalykų atsidūrė ten, kur ir turėjo patekti: į Fiurerio 
muziejų, reichsmaršalo Gėringo muziejų Karinhalėje“, Vienos, 
Berlyno galerijas. Bet esama didžiulės neatitikties tarp sąrašų, kas 
paimta iš lenkų, ir mūsiškių sąrašų, ką gavome. Buvo veikiama štai 
kaip. Buleris, kaip valstybės sekretorius, galėjo prieiti prie visko. 
Jis siųsdavo su apsauga grobį Štukartui į Vidaus reikalų minis- 
teriją. Visa atrodė legalu. Štukartas patvarkydavo, kad šitai būtų 
sandėliuojama arba išsiunčiama iš Reicho mainais už grynuosius, 
brangenybes, auksą — bet ką kilnojamąjį ir neatsekama. 

Marchas matė, kad Nebei šie žodžiai padarė įspūdį, nors šis ir 
stengėsi to neparodyti. Mažutės jo akys siurbė į save meną. 

— Ar dalyvavo dar kas nors iš aukšto rango asmenų? 

— Jums pažįstamas buvęs Užsienio reikalų ministerijos pa- 
sekretorius Martinas Liuteris? 

— Be abejo. 

— To žmogaus mes kaip tik ieškome. 

— Ieškote? Jis dingęs? 

— Prieš tris dienas jis negrįžo iš dalykinės kelionės. 

— Kaip suprantu, jūs tikri, kad Liuteris dalyvavo šioje afe- 
roje? 


* Gėringo dvaras netoli Frydrichvaldės miestuko, apie 80 km į šiaurę nuo Berlyno. 

— Karo metais Liuteris vadovavo Užsienio reikalų ministe- 
rijos Vokiečių skyriui. | 

— Prisimenu. Jis buvo atsakingas už Užsienio reikalų mi- 
nisterijos ryšius su SS ir su mumis, Kripo. — Nebė pasigręžė į 
Krebsą. — Dar vienas fanatiškas nacionalsocialistas. Būtum ga- 
lėjęs suprasti jo — ak — entuziazmą. Kas be ko, tvirtas vyriokas. 
Beje, šioje vietoje norėčiau oficialiai pareikšti, kad esu nustebintas 
jo dalyvavimo bet kokioje nusikalstamoje veikloje. 

Krebsas išsitraukė rašiklį. Globusas pasakojo toliau: 

— Buleris vogė meną. Štukartas jį priiminėjo. Liuterio postas 
Užsienio reikalų ministerijoje atvėrė jam galimybę laisvai keliauti į 
užsienį. Manome, kad jisai kai kuriuos dalykus slapčia išgabenda- 
vo iš Reicho ir parduodavo. 

— Kur? 

— Daugiausia Šveicarijoje. Taip pat Ispanijoje. Galbūt Ven- 
grijoje. 

— O kai Buleris grįžo iš Generalinės gubernijos — kada tai 
buvo? — Jis pažvelgė į Marchą, ir šis pasakė: 

— 1951-aisiais. 

— 1951-aisiais tai tapo jų lobių kambariu. 

Nebė įsmuko į sukamąjį krėslą ir pamažėle sukosi, paeiliui 
apžvelgdamas kiekvieną sieną. 

— Nepaprasta. Ko gero, tai buvo viena iš puikiausių meno 
kolekcijų, kokios tik egzistuoja kur nors pasaulyje privačiose ran- 
kose. 

— Viena iš geriausių kolekcijų nusika/tė/io rankose, — įterpė 
Globusas. 

— Ak. — Nebė užsimerkė. — Tiek daug tobulybės vienoje 
vietoje atbukina pojūčius. Man reikia oro. Duokite įsitverti jūsų 
parankės, Marchai. 

Šefui stojantis, Marchas girdėjo braškant senus kaulus. Bet jo 
parankę sugniaužė tartum plieninės žnyplės. 


Nebė su lazda žingsniavo — Aaukšt, kaukšt, kaukšt — po ve- 
randą už vilos. 

— Buleris nuskendo, Štukartas nusišovė. Regis, jūsų byla 
savaime sprendžiasi gana baigtinai, neprireiks nieko tokio nepa- 
togaus kaip teismo procesas. Atsižvelgdamas į statistiką, sakyčiau, 
kad Liuterio šansai išlikti gyvam atrodo gana menki. 

— Beje, 4e77 Liuteris kaip tik /uri širdies negalią. Anot žmo- 
nos, prasidėjusią nuo įtampos karo metais. 

— Jūs mane stebinate. 

— Pasak žmonos, jam reikia poilsio, vaistų, ramybės — kurių 
neturės šiuo metu, kad ir kur jis būtų. 

— Ta dalykinė kelionė... 

— Pirmadienį jis turėjo sugrįžti iš Miuncheno. Mes pasitik- 
rinome „Lufthansa“ atstovybėje. Tą dieną Miunchene nė vienam 
reisui Liuterio pavarde niekas neįregistruotas. 

— Galbūt jis pabėgo į užsienį. 

— Galbūt. Bet aš abejoju. Galų gale mes jį sumedžiosime, 
kad ir kur būtų. 

Kaukš, kaukšt. Marchas žavėjosi Nebės proto gyvumu. Kaip 
Berlyno policijos komisaras, 1930-aisiais jis parašė kriminologijos 
traktatą. Marchas prisiminė antradienį vakare matęs šį pas Kotą 
ant lentynų pirštų atspaudų skyriuje. Tai tebebuvo pavyzdinis 
tekstas. 

— O jūs, Marchai. — Nebė sustojo ir apsisuko. — Ką jūs 
manote apie Bulerio mirtį? 

Jėgeris, kuris tylėjo nuo pat jų atvykimo į vilą, nerimastingai 
įsiterpė: 

— Pone, drįsčiau pasakyti, mes tik rinkome faktus... 

Nebė pabeldė lazda į akmenines grindis. 

— Klausiau ne jūsų. 

Marchui labai norėjosi užsirūkyti. 

— Susidariau tik pirminį įspūdį, — pradėjo jis ir perbraukė 
plaštaka sau per plaukus. Nebejautė čia tvirto pagrindo sau po ko- 
jomis; toli gražu ne. Esmė ne nuo kur pradėti, pagalvojo jis, o kur. 
baigti. Globusas, sukryžiavęs ant krūtinės rankas, stebeilijo į jį. 

— Partijos draugas Buleris, — prašneko Marchas, — mirė 
kažkuriuo laiku tarp pirmadienio vakaro šeštos ir kito ryto šeštos 

valandos. Mes laukiame autopsijos protokolo, bet mirties prie- 
žastis beveik tikrai nuskendimas — jo plaučiai buvo pilni skysčio, 
o tai byloja, kad patekdamas į vandenį jis kvėpavo. Taip pat mes 
žinome, — iš sargybinio prie grįstkelio, — kad per šias lemtingas 
dvylika valandų Buleris nepriėmė jokio lankytojo. 

Globusas linktelėjo: 

— Taigi savižudybė. 

— Nebūtinai, 4e77 obergrupenfiureri. Buleris nepriėmė jokių 
lankytojų, atvykusių sausuma. Bet prieplaukos tiltelio lentos ne- 
seniai įbrėžtos, o tai leidžia spėti, kad ten galėjo būti prisišvartavęs 
kateris. 

— Bulerio kateris, — metė Globusas. 

— Bulerio kateriu nesinaudota mėnesius; galbūt metus. 

Dabar, pagavęs nedidelio savo klausytojų būrelio dėmesį, 
Marchas pasijautė užplūstamas linksmumo, palengvėjimo jausmo. 
Ėmė kalbėti greitai. Lėčiau, tramdė save, būk atsargus. 

— Kai vakar rytą apžiūrinėjau vilą, Bulerio sarginis šuo su 
uždėtu antsnukiu buvo uždarytas podėlyje. Visa viena jo galvos 
pusė kraujavo. Aš klausiu savęs: kodėl žmogus, ketinantis nusi- 
žudyti, turėtų taip padaryti savo šuniui? 

— Kur dabar šis gyvūnas? — paklausė Nebė. 

— Mano žmonėms teko jį nušauti, — paaiškino Globu- 
sas. — Tas padaras buvo pasiutęs. 

— Ą. Aišku. Tęskite, Marchai. 

— Manau, Bulerio užpuolikai išlipo į krantą vėlai naktį, pa- 
tamsy. Jeigu prisimenate, pirmadienio naktį siautėjo audra. Ežeras 
turėjo banguoti — tatai paaiškina tiltelio nuobrozdas. Veikiausiai 
šuo pajuto pašaliečius, ir šie kuokomis apsvaigino jį, uždėjo ant- 
snukį ir užklupo Bulerį netikėtai. 

— Ir įmetė į ežerą? 

— Ne iškart. Nepaisant savo negalios, pasak jo sesers, Buleris 
buvo geras plaukikas. Tai buvo galima spręsti iš jo išvaizdos: pe- 
čiai gerai išvystyti. Bet kai jis buvo nuvalytas, aš apžiūrėjau kūną 
morge. Buvo mėlynės čia, — Marchas palietė sau skruostus, — ir 
burnos priekio dantenose. Vakar virtuvėje ant stalo stovėjo butelis 

vodkos, beveik tuščias. Manau, autopsijos protokole bus konsta- 
tuota Bulerio kraujyje alkoholio. Spėju, jie privertė jį išgerti, nu- 
rengė, pasiėmė į savo laivą ir išvertė per bortą. 

— Intelektuali mėšliava, — nusiviepė Globusas. — Buleris 
veikiausiai prisigėrė vodkos, kad turėtų drąsos nusižudyti. 

— Pasak jo sesers, partijos draugas Buleris buvo blaivininkas. 

Stojo ilga tyla. Marchas girdėjo Jėgerį sunkiai alsuojant. Nebė 
žvelgė skersai ežerą. Galiausiai Globusas saumurmėjo: 

— Bet šita gudri teorija nepaaiškina, kodėl tie paslaptingieji 
žudikai paprasčiausiai nesuvarė Buleriui į smegenis kulkos ir iškart 
visko neužbaigė. 

— Manyčiau, jog tai aišku, — tarė Marchas. — Jie norėjo, 
kad viskas atrodytų kaip savižudybė. Bet sugadino reikalą. 

— Įdomu, — sumurmėjo Nebė. — Jeigu Bulerio savižudybė 
inscenizuota, tuomet logiška spėti, kad ir Štukarto tokia pat. 

Kadangi Nebė vis dar spoksojo į ežerą, Marchas iškart nesu- 
mojo, kad ši pastaba — klausimas, nukreiptas jam. 

— Tokią išvadą ir aš padariau. Štai kodėl praeitą naktį ap- 
silankiau Štukarto bute. Manau, Štukarto nužudymas buvo trijų 
žmonių atlikta operacija: du bute; vienas vestibiulyje, neva taisan- 
tis liftą. Jo elektrinio gręžtuvo keliamas triukšmas turėjo nustelbti 
šūvio garsą ir tokiu būdu suteikti laiko žudikams pasišalinti, iki 
bus aptiktas kūnas. 

— O savižudžio raštelis? 

— Turbūt suklastotas. Ar parašytas verčiant. Arba... 

Jisai susiturėjo. Sumojo mąstąs balsu, o tai gali būti pragaiš- 
tinga. Krebsas spoksojo į jį. 

— Viskas? — paklausė Globusas. — Ar brolių Grimų pa- 
sakos šiai dienai baigtos? Puiku. Kai kurie iš mūsų turime dirbti 
darbą. Ponai, paslapties raktas — Liuteris. Kai jį turėsime, viskas 
paaiškės. 

Prašneko Nebė: 

— Jeigu jo širdies būklė tokia prasta, kaip jūs sakote, privalo- 
me veikti sparčiai. Aš suderinsiu su Propagandos ministerija, kad 
Liuterio nuotrauka būtų patalpinta laikraščiuose ir televizijoje. 

— Ne, ne. Visiškai ne. — Iš balso Globusas atrodė išsigan- 
dęs. — Reichsfiureris primygtinai uždraudė bet kokį viešumą. 
Mums mažiausiai reikia skandalo, į kurį būtų įtraukta partijos 
vadovybė, ypač dabar, kai atvyksta Kenedis. Viešpatie aukščiausias, 
nejau neįsivaizduojate, ką iš to padarytų užsienio spauda? Ne. Už- 
tikrinu jus, mes galime jį sučiupti nesukeldami ant kojų žiniasklai- 
dos. Tereikia slapčia informuoti visus Orpo patrulius; stebėti pa- 
grindines geležinkelio stotis, uostus, oro uostus, pasienio perėjimo 
punktus... Krebsas gebės tuo pasirūpinti. 

— Tuomet siūlau, kad taip ir padarytų. 

— Iškart, 5er7 oberstgrupenfiureri. — Krebsas nežymiai link- 
telėjo Nebei ir nurisnojo veranda į namą. 

— Turiu Berlyne reikalų, — tarė Nebė. — Marchas čionai 
veiks kaip Kripo ryšininkas, iki bus sučiuptas Liuteris. 

Globusas nusivaipė: 

— Šitai nebūtina. 

— Ak, betgi taip. Naudokitės juo protingai, Globusai. Žmo- 
gus turi galvą. Nuolat jį informuokite. Jėgeri, jūs galite grįžti prie 
savo įprastų pareigų. 

Jėgeriui, regis, palengvėjo. Globusas tartum norėjo kažką pa- 
sakyti, tačiau persigalvojo. 

— Palydėkite mane iki automobilio, Marchai. Geros jums 
dienos, Globusai. 


Jiedviem apsukus kampą, Nebė prašneko: 

— Jūs nesakote tiesos, taip? Ar bent ne visą. Šitai gerai. Sė- 
dam į automobilį. Reikia pasikalbėti. 

Vairuotojas atidavė pagarbą ir atidarė užpakalines durelės 
Nebė skausmingai įsitaisė ant užpakalinės sėdynės. Marchas įsėdo 
iš kitos pusės. 

— Šeštą ryto tai pristatė kurjeris man į namus. — Atsidaręs 
lagaminėlį, Nebė išėmė poros centimetrų storio bylą. — Čia viskas 
apie jus, šturmbanfiureri. Malonu pelnyti tokį dėmesį, tiesa? 

Mersedeso langai buvo patamsinti žaliai. Prieblandoje Nebė 
atrodė it driežas terariume. 

— (Gimęs 1922-aisiais Hamburge; tėvas miręs 1929 metais 
nuo sužeidimų; motina užmušta 1942-aisiais per britų oro ant- 
puolį; 1939-aisiais įstojo į laivyną; po metų perkeltas tarnauti į 
povandeninius laivus; 1943-iaisiais apdovanotas už drąsą ir pa- 
aukštintas; 1946 metais pats gavęs vadovauti laivui — vienas iš 
jauniausių Reicho povandeninių laivų vadų. Puiki karjera. O pa- 
skui visa ima trikti. 

Nebė sklaidė bylą. Marchas stebeilijo į žalią veją, žalią dangų. 

— Dešimt metų jokių paaukštinimų policijoje. 195 7-aisiais iš- 
siskyrė. Ir tuomet pasipila raportai. Blokvartas: atkakliai nesutinka 
aukoti „Žiemos pagalbai“. Verderšermarkto partijos darbuotojai: 
atkakliai atsisako stoti į NSDAP. Nugirstas valgykloje nepagarbiai 
atsiliepiantis apie Himlerį. Nugirstas baruose, nugirstas restora- 
nuose, nugirstas koridoriuose... 

Nebė ištraukinėjo puslapius. 

— 1963-iųjų Kalėdos — pradedate klausinėti apie kažkokius 
žydus, anksčiau gyvenusius jūsų bute. Žydus! Jūs beprotis? Štai čia 
jūsų buvusios žmonos skundas; kitas — jūsų sūnaus... 

— Mano sūnaus? Mano sūnui vos dešimt metų... 

— Užtektinai, kad pajėgtų susiformuoti nuomonę ir galėtų 
būti išklausomas — kaip pats suprantate. 

— Ar galėčiau paklausti, ką aš tariamai jam padaręs? 

— „Parodęs nepakankamą entuziazmą dėl jo partinės veik- 
los“. Esmė ta, šturmbanfiureri, kad ši byla dešimt metų brendo 
gestapo kanceliarijoje — truputis šen, truputis ten, metai po metų 
augo it navikas tamsoje. O dabar jūs įsigijote galingą priešą, ir jis 
nori tuo pasinaudoti. 

Nebė vėl įsidėjo aplanką į lagaminėlį. 

— Globusas? 

— Taip, Globusas. Kas gi kitas? Praeitą naktį jis paprašė, kad 
būtumėte perkeltas į „Kolumbijos rūmus“, kur lauktumėte SS karo 
tribunolo. — „Kolumbijos rūmai“ buvo privatus SS kalėjimas Ge- 
neral Papeštrasėje. — Turiu jums pasakyti, Marchai, čionai labai 
lengva jus pasiųsti į KZ. O tada niekas jums nepadės — nei aš, nei 
niekas kitas. 


141 


ROBERT HARRIS 


— Kas jam sutrukdė? 

— Pradėti karo tribunolo procedūrai prieš tarnaujantį Kripo 
karininką jis pirma turi gauti Heidricho leidimą. O Heidrichas 
kreipėsi į mane. Taigi štai ką aš pasakiau mūsų numylėtam 
reichsfiureriui: „Tas vyriokas Globusas, — pasakiau, — aiškiai 
pasibaisėjęs, kad Marchas kažką apie jį turi, tad nori su šiuo susi- 
doroti“. — „Suprantu, — sako reichsfiureris, — tad ką jūs siūlo- 
te?“ — „Kodėl, — sakau aš, — nesuteikus jam laiko iki Fiurerio 
dienos įrodyti savo argumentus prieš Globusą? Tai tik keturios 
dienos“. — „Gerai, — sako Heidrichas. — Bet jeigu iki to laiko jis 
nieko nepateiks, Globusas galės jį pasiimti“. — Nebė patenkintas 
nusišypsojo. — Taip seni kolegos tvarko Reicho reikalus. 

— Turbūt aš turiu padėkoti 5er7 oberstgrupenfiureriui. 

— O ne, nedėkokite man, — džiugiai gynėsi Nebė. — Heid- 
richui nuoširdžiai įdomu, ar turite ką nors apie Globusą. Jis norėtų 
žinoti. Taip pat ir aš. Galbūt dėl kitokių priežasčių. — Jis vėl su- 
griebė Marchą už alkūnės — vėl taip pat nuožmiai — ir sušnypš- 
tė: — Tie niekšai kažką rezga, Marchai. Ką taip? Jūs išsiaiškinkite. 
Papasakosite man. Niekuo nepasitikėkite. Štai kaip jūsų dėdulė 
Artūras taip ilgai išsilaikė. Ar žinote, kodėl kai kurie veteranai 
vadina Globusą „povandenininku“? 

— Ne, pone. 

— Nes karo metu jis turėjo prijungęs prie lenkiško rūsio 
povandeninio laivo variklį ir naudojo išmetamąsias dujas žmo- 
nėms žudyti. Globusas mėgsta žudyti žmones. Norėtų nužudyti 
ir jus. Privalėtumėte tai prisiminti. — Nebė paleido Marcho 
alkūnę. — O dabar turime atsisveikinti. 

Lazdos rankena jis pabeldė į stiklinę pertvarą. Vairuotojas 
išlipo ir atidarė Marchui dureles. 

— Pasisiūlyčiau pavėžėti jus iki Berlyno centro, bet mėgs- 
tu keliauti vienas. Nuolat informuokite mane. Suraskite Liuterį, 
Marchai. Suraskite pirma, nei prie jo prisikas Globusas. 

Durelės trinktelėjo. Sušniokštė variklis. Limuzinui gurgždant 
žvirgždu, Marchas vos pajėgė įžvelgti Nebę — vien žalias siluetas 
už neperšaunamo stiklo. 

Apsisukęs aptiko stebint jį Globusą. 

SS generolas žengė prie jo, ištiestoje rankoje laikydamas 
liugerį. 

Jis pamišęs, pagalvojo Marchas. Tiesiog pakankamai pami- 
šęs, kad čia pat nudėtų mane kaip Bulerio šunį. 

Bet Globusas tiktai padavė jam ginklą. 

— Jūsų pistoletas, šturmbanfiureri. Jums prireiks jo. — Ir 
tuomet priėjo labai arti — taip arti, jog Marchas užuodė iš bur- 
nos karštą kvapą, aitriai atsiduodantį česnakine dešra. — Neturi 
liudininko, — tik tiek sušnabždėjo jis. — Neturi liudininko. Jau 
nebeturi. 


Marchas bėgo. 

Išpuolęs iš parko, perkirto grįstkelį ir nėrė aukštyn, į mišką — 
tiesiai per jį, kol pasiekė autobaną, juosiantį Grunevaldą iš rytų. 

Ten jisai sustojo, rankomis įsitvėręs kelių, trūkčiojamai gau- 
dydamas kvapą, o apačioje Berlyno linkui dundėjo mašinos. 

Paskiau vėl leidosi bėgti, nepaisydamas skausmo šone, dabar 
veikiau risnojo — per tiltą, pro Nikolaszės priemiestinių traukinių 
stotelę, toliau Spanišealė“ kareivinių link. 

Kripo pažymėjimas padėjo įveikti sargybinius. Savo išvaizda 
— paraudusiomis akimis, uždusęs, daugiau nei dienos senumo 
barzda — vertė spėlioti apie kažkokią baisią katastrofą, kuri ne- 
leido ginčytis. Jisai susirado miegamųjų korpusą. Susiieškojo Josto 
lovą. Pagalvės nebebuvo, antklodės nuimtos. Telikęs geležinis rė- 
mas ir kietas rudas čiužinys. Spintelė prie lovos tuščia. 

Vienišas kariūnas, už keleto lovų blizginantis batus, paaiški- 
no, kas nutikę. Jie atėję Josto naktį. Buvę dviese. Jisai siunčiamas į 
Rytus, pasakę jie, „specialiam apmokymui“. Vaikinas išėjo nepra- 
taręs nė žodžio — tartum to ir būtų tikėjęsis. Kariūnas suglumęs 
palingavo galvą: tik pamanykite, Jostas. Kariūnas pavydėjo. Visi jie 
pavydėjo. Anas pamatysiąs žikras kautynes. 


* Ispanų alėja (v0k.). 

Telefono būdelė dvokė šlapimu ir užsistovėjusiais cigarečių 
dūmais, voliojosi į purvą įmintas naudotas prezervatyvas. 

— Nagi, nagi, — kuždėjo Marchas. Jis pabarškino į drumstą 
stiklą vienos reichsmarkės moneta ir klausėsi pas ją skambančio 
telefono signalų elektroninio zvimbesio; niekas neatsiliepė. Jis 
laukė ilgai, o paskui padėjo ragelį. 

Kitapus gatvės atidarinėjo bakalėjos krautuvėlę. Perėjęs gatvę, 
nusipirko butelį pieno ir šiltos duonos, kuriuos godžiai sugurkė 
čia pat šalikelėje, visąlaik suvokdamas, kad pro langą /yra stebimas 
krautuvėlės savininko. Jam toptelėjo, kad jau gyvenąs it bėglys 
— stabteli sugriebti maisto tiktai tuomet, kai atsitiktinai šio už- 
eina, sušlemščia jį atvirame ore, nuolatos keičia vietą. Smakru nu- 
varvėjo pienas. Atbula plaštaka nusišluostė jį. Oda buvo šiurkšti it 
švitrinis popierius. 

Jis vėl pasitikrino, ar nėra sekamas. Šioje gatvės pusėje unifor- 
muota auklė stūmė vežimėlyje kūdikį. Kitoje — į telefono būdelę 
įėjo kažkokia senė. Hafelio linkui skubėjo mokinukas, spausdamas 
rankoje žaislinę jachtą. Visa normalu, normalu... 

Marchas, padorus pilietis, ;metė pieno butelį šiukšliadėžėn ir 
leidosi žingsniuoti priemiesčio keliu. 

— Neturi lhiudininko. Jau nebeturi... 
kaltės jausmo. Veikiausiai gestapas byloje dėl Bulerio mirties pama- 
tė Josto pareiškimą. Turbūt pasitikrino SS akademijoje ir sužinojo, 
kad Marchas vakar popiet buvo sugrįžęs pakartotinai jo apklausti. 
Ko gero, šitai paskatino juos.nuskuosti į Princ Albrechtštrasę. Taigi 
jo apsilankymas kareivinėse tapo mirties nuosprendžiu Jostui. Pa- 
tenkino savo smalsumą — ir nužudė žmogų. 

O dabar ta amerikietė mergina neatsiliepia telefonu. Ką 
anie galėjo jai padaryti? Kažkoks kariškas sunkvežimis pralenkė 
jį, ūžtelėjo skersvėjis, ir mintyse vis kirbėjo vaizdinys, kaip Šar- 
lotė Megvair guli sutraiškyta gatvės pakraštyje. Berlyno valdžia 
didžiai abgailestauja del šio tragiško atsitikimo:.. Už jį atsakingas 

mašinos vairuotojas tebeieškomas... Jis jautėsi tarsi pavojingos ligos 
nešiotojas. Turėtų užsikabinti plakatą: toliau nuo šio Žmogaus, jis 
užkrečiamas. 

Galvoje be paliovos sukosi pokalbių nuotrupos... 

Artūras Nebė: Suraskite Liuterį, Marchbai. Suraskite pirma, nei 
priejo brisikas Globusas... 

Rudis Halderis: Praeitą savaitę pora Zipo vyrukų atsilankė į 
archyvą, teiravosi apie tave... 

Vėl Nebė: Šrai čia jūsų buvusios žmonos skundas; kitas — jūsų 
sunaus... 

Pusę valandos žingsniavo žydinčiomis gatvėmis pro aukštas 
pasiturinčio priemiestinio Berlyno gyvatvores ir statinių tvoras. 
Pasiekęs Dalemą, susistabdė vieną studentą pasiteirauti krypties. 
Išvydęs Marcho uniformą, jaunuolis nulenkė galvą. Dalemas buvo 
studentiška gyvenvietė. Aukštesniųjų kursų studentai užsiauginda- 
vo plaukus kelis centimetrus viršum apykaklių; kai kurios studentės 
mūvėdavo džinsais — vienas Dievas težino, iš kur jos šiuos gau- 
davo. „Baltoji rožė“, studentų pasipriešinimo judėjimas, trumpam 
pražydęs 1940-aisiais, iki jo vadai buvo sušaudyti, staiga vėl atgijo. 
„Ihr Geist lebt weiter“, skelbė grafitai: jų dvasia tebegyva. „Balto- 
sios rožės“ nariai niurzgėjo dėl karo prievolės, klausėsi uždraustos 
muzikos, platino maištingus žurnalus, buvo persekiojami gestapo. 

Į Marcho klausimą studentas, nešinas po pažastimis glėbiais 
knygų, neaiškiai pamojo ir džiaugėsi galįs toliau traukti savais 
keliais. 


Liuterio namas buvo netoliese Botanischer Garten“, pa- 
trauktas toliau nuo kelio — devyniolikto šimtmečio kaimo rūmas 
gale lanku išsirietusio žvirgžduoto keliuko. Pastatytame priešais 
įvažą nepaženklintame pilkame BMW sėdėjo du vyriškiai. Auto- 
mobilis ir jo spalva iškart leido suprasti, kas jie tokie. Tikriausiai 
dar du stebi už namo ir bent vienas slampinėja po aplinkines gat- 
veles. Marchas praėjo pro šalį ir pamatė vieną iš gestapo stebėtojų 
pasisukant ir kažką pasakant kitam. 


* Botanikos sodas (v04.). 

Kažkur kaukė vejapjovės motoras; viršum įvažos laikėsi švie- 
žiai nupjautos žolės kvapas. Namas ir sodas aplink jį tikriausiai 
kainavę lobį; — galbūt ne tiek, kiek Bulerio vila, bet netoli to. Iš 
pakraigės kyšojo raudona neseniai įrengtos apsauginės signaliza- 
cijos dėželė. . 

Jis nuspaudė skambutį ir pasijuto apžiūrinėjamas pro aku- 
tę, įstatytą sunkių durų viduryje. Po pusės minutės duris atidarė 
anglė kambarinė juoda ir balta uniforma. Jis padavė savo asmens 
pažymėjimą, ir šlepsėdama padais į išblizgintas medines grindis 
ji dingo pasiteirauti savo ponios. Sugrįžusi įvedė Marchą į užtem- 
dytą svetainę. Kambariuose tvyrojo malonaus aromato odekolono 
ūkelis. Frau Marta Liuter sėdėjo ant sofos, gniauždama delne no- 
sinę. Ji pažvelgė į jį — stiklinėmis melsvomis akimis su smulkučių 
gyslelių rezginiu. 

— Kokios naujienos? 

— Jokių, madam. Man nesmagu tai sakyti. Bet patikinu jus, 
mes negailimę pastangų, kad surastume jūsų vyrą. — Tai žikriau, 
nei jūs nutuokiate, pagalvojo jis. 

Ji buvo moteris, jau sparčiai prarandanti savo patrauklumą, 
tačiau narsiai besistengianti nepasiduoti be kovos. Tačiau taktika 
buvo prastai pasirinkta: nenatūraliai šviesūs plaukai, ankštas sijo- 
nas, šilkinė palaidinukė, prasegta vos viena sagute per žemai, kad 
išstatytų apžiūrai riebų, pieniškai baltą tarpkrūtį. Kiekvienu savo 
centimetru ji atrodė kaip trečioji žmona. Ant siuvinėtos pagalvėlės 
šalia jos gulėjo atverstas puslapiais žemyn meilės romanas. Barba- 
ros Kartland Kaizerio sviedinys. 

Ji sugrąžino jam asmens pažymėjimą ir išsišnirpštė nosį. 

— Teiksitės prisėsti? Atrodote išsekęs. Net neturėjote laiko 
nusiskusti! Kavos? Gal chereso? Ne? Roza, atnešk >er7 šturmban- 
fiureriui kavos. Ir galbūt aš pasistiprinčiau mažužėlaičiu šlakeliu 
chereso. 

Nejaukiai įsitaisęs ant gilaus, kartūnu uždengto fotelio kraš- 
telio, atsivertęs ant kelių bloknotą, Marchas klausėsi sielvartingo 
frau Liuter pasakojimo. Jos vyras? Labai geras Žmogus — taip, 
galbūt greitai supykstantis, tačiau tai per jo, vargšelio, nervus. 

Vargšelis, tikras vargšelis — ar Marchui žinoma, kad jis buvęs 
ašaringų akių? 

Ji parodė fotografiją: Liuteris kažkokiame Viduržemio jūros 
kurorte, absurdiškas su šortais, susiraukęs, užpurtusiomis po sto- 
rais akinių stiklais akimis. 

Moteris bėrė toliau: žmogus tokio amžiaus — gruodį jam su- 
kaktų šešiasdešimt devyneri, jie rengėsi jo gimtadieniui nukeliauti 
į Ispaniją. Martynas — generolo Franko, mielo žmogelio, draugas; 
ar Marchui tekę kada nors su anuo susitikti? 

Ne, tokio malonumo nepatyręs. 

Ak, taip. Ji nedrįstanti pagalvoti, kas galėję nutikti, jis visad 
taip rūpindavosi pasakyti, kur vykstąs, anksčiau niekad taip nėra 
nutikę. Kaip gera pasikalbėti, šitai taip paguodžia... 

Sušiugždėjo šilkas — ji užsikėlė koją ant kojos, sijonas pro- 
vokuojamai atidengė putnų kelį. Vėl pasirodė kambarinė ir padėjo 
priešais Marchą puodelį su kava, ąsotėlį grietinėlės ir-cukrinę. Jos 
poniai patiekė stiklą chereso ir trimis ketvirčiais patuštintą krišto- 
linį grafiną. 

— Arjūs kada nors jį girdėjote užsimenant apie Jozefą Bulerį 
ar Vilhelmą Štukartą? 

Makiažo klode išryškėjo susitelkimo įtrūkis: 

— Ne, aš nepamenu... Ne, tikrai ne. 

— Ar praeitą penktadienį jis apskritai buvo išėjęs iš namų? 

— Praeitą penktadienį? Manau — taip. Išėjo anksti rytą. — Ji 
nugėrė chereso. Marchas užsirašė į bloknotą. 

— Ir kada jis jums pasakė, kad turįs išvykti? 

— Tądien popiet. Sugrįžo apie antrą, pasakė, kad kažkas atsi- 
tiko, kad turįs praleisti pirmadienį Miunchene. Jis išskrido sekma- 
dienį popiet, kad galėtų pernakvoti ir anksti rytą atsikelti. 

— Ir nepasakė jums, koks reikalas? 

— Dėl tokių dalykų jis buvo senamadiškas. Jo reikalai — tai 
jo reikalai, jeigu suprantate, ką noriu pasakyti. 

— Kaip prieš kelionę jis atrodė? 

— O, irzlus kaip paprastai. — Ji nusijuokė — mergaitiškai 
sukikeno. — Taip, galbūt Žuvo šiek tiek labiau susirūpinęs nei 

įprastai. Televizijos žinios visados jį prislėgdavo — terorizmas, 
kovos Rytuose. Patariau jam nekreipti dėmesio, — kas iš to, kad 
rūpinsies, pasakiau aš, — bet kažkas... taip, kažkas vis nedavė jam 
ramybės. — Ji pritildė balsą. — Karo metais jam, vargšeliui, pairo 
nervai. Įtampa... 

Ji vėl buvo bepravirkstanti. Marchas įsiterpė: 

— Kuriais metais tai nutiko? 

— Regis, 43-iaisiais. Prieš mudviem susipažįstant, savaime 
suprantama. 

— Savaime suprantama. — Marchas nusišypsojo nulenkda- 
mas galvą. — Jūs, matyt, dar buvote mokykloje. 

— Galbūt ne visai mokykloje... — Sijonas užsikėlė šiek tiek 
aukščiau. 

— Kada ėmėte baimintis dėl jo saugumo? 

— Kai pirmadienį negrįžo namo. Aš kiaurą naktį nemiego- 
jau. 

— Vadinasi, antradienio rytą pranešėte, kad jis dingęs? 

— Jau rengiausi tai padaryti, kai atvyko obergrupenfiureris 
Globocnikas. 

Marchas mėgino paslėpti balse nuostabą: 

— Jis atvyko dargi prieš jums pranešant policijai? Kada tatai 
buvo? 

— Netrukus po devintos. Pasakė, kad jam reikia pasikalbėti 
su mano vyru. Aš nupasakojau padėtį. Obergrupenfiureris pažiū- 
rėjo į tai labai rimtai. 

— Neabejoju. Ar jis pasakė, kodėl turįs pasikalbėti su berr 
Liuteriu? 

— Ne. Spėjau, jog; tai partiniai reikalai. O kas? — staiga jos 
balsas suskambo griežčiau. — Jūs norite pasakyti, kad mano vyras 
padarė kažką bloga? 

— Ne, ne... 

Ji pasitaisė viršum kelių sijoną, žieduotais pirštais jį išlygino. 
Stojo pauzė, paskiau ji vėl prašneko: 

— Herr šturmbanfiureri, koks šio pokalbio tikslas? 

— Ar jūsų vyras kada nors lankėsi Šveicarijoje? 

— Retsykiais nuvykdavo prieš daugelį metų. Turėjo ten rei- 
kalų. O kas? 

— Kur jo pasas? 

—— Darbo kabinete nėra. Aš pasitikrinau. Tačiau jau aptariau 
tai su obergrupenfiureriu. Pasą Martinas visados nešiodavosi su 
savimi. Sakydavo, niekada nežinai, kada jo gali prisireikti. Tai 
Užsienio reikalų ministerijos mokykla. Iš tikrųjų, juk čia nieko 
ypatinga, iš tikrųjų... 

— Atleiskite man, madam. — Jis mygo toliau. — Apsauginė 
signalizacija. Pastebėjau ją ateidamas čionai. Atrodo nauja. 

Ji žvilgtelėjo sau į skreitą. 

— Martynas įrengė ją praeitais metais. Turėjome įsibrovėlių. 

— Dvejetą vyriškių? 

Ji nustebusi pažvelgė į jį: 

— Kaip jūs sužinojote? 

"Tai buvo klaida. Jis atsakė: 

— Matyt, būsiu perskaitęs pranešimą jūsų vyro byloje. 

— Neįmanomas dalykas. — Nuostabą jos balse pakeitė įta- 
rumas. — Jis niekad apie tai nepranešė. 

— Kodėl? 

Ji buvo beteškianti ką nors nemalonaus — „koks jūsų reika- 
las?“ ar panašiai, — bet išvydusi Marcho akių išraišką persigalvojo. 
Nuolankiu balsu atsakė: 

— Aš meldžiau, kad jis tai padarytų, Aerr šturmbanfiureri. 
Bet jis nesutiko. Ir nenorėjo man pasakyti kodėl. 

— Kas nutiko? 

— Tai buvo praeitą žiemą. Ketinome vakare likti namie. Pa- 
skutinę minutę paskambino kai kurie draugai, ir mes išvykome 
papietauti į „Horšerio“ restoraną. Kai sugrižome, šiame kambaryje 
aptikome du vyriškius. — Ji apsidairė aplinkui, lyg šie dar galėtų 
kur nors slėptis. — Ačiū Dievui, kartu parvyko ir mūsų draugai. 
Jeigu būtume buvę vieni... Išvydę mus keturis, jie iššoko pro šį 
langą. — Moteris parodė Marchui už peties. 

— Taigi jis įrengė apsaugos sistemą. Ar ėmėsi dar kokių nors 
atsargumo priemonių? 

— Nusamdė apsaugininkus. Tiesą sakant, keturis. Jie dirbo 
pamainomis. Laikė juos, iki baigėsi Kalėdos. Paskiau nusprendė, 
kad jais nebepasitiki. Buvo toks įsibauginęs, berr šturmbanfiureri. 

— Dėl ko? 

— Nenorėjo man sakyti. 

Išsitraukė nosinę. Iš grafino įsipylė dar vieną chereso porciją. 
Aplink taurės kraštą lūpų pomada buvo palikusi rausvas dėmes. Ji 
vėl artėjo prie ašarų. Marchas dėl jos apsirikęs. Ji tikrai baimino- 
si dėl savo vyro. Tačiau dabar labiau baiminosi, kad šis galbūt ją 
apgaudinėja. Vienas šešėlis jai mintyse vijo kitą, palikdami savo 
pėdsakus akyse. Ar tai kita moteris? Koks nors nusikaltimas? Ko- 
kia nors paslaptis? Gal jis pabėgo iš šalies? Išvyko suvis? Marchui 
pagailo moters, ir mirksnį jisai svarstė, gal perspėti ją apie gestapo 
rezgamą prieš vyrą bylą. Tačiau kam dar labiau gilinti jos kančią? 
Gana greitai pati sužinos. Jis vylėsi, kad valstybė nekonfiskuos 
namo. 

— Madam, aš per ilgai užsibuvau. — Jis užvertė bloknotą ir 
atsistojo. Ji sugriebė jo ranką ir įdėmiai pažvelgė į akis. 

— Aš niekad jo nebeišvysiu, tiesa? 

— lšvysite, — atsakė Marchas. 

Ne, pagalvojo jis. 


Gera buvo palikti tamsų, nemalonų kambarį ir ištrūkti į 
gryną orą. Gestapininkai tebesėdėjo BMW. Jie stebėjo jį išeinant. 
Jisai sekundėlę dvejojo, paskiau pasuko dešinėn, „Botanikos sodo“ 
geležinkelio stoties linkui. 

Keturi absaugininkai! 

Jis jau ėmė suprasti. Penktadienio rytą susitikimas Bulerio 
viloje, kur dalyvavo Buleris, Štukartas ir Liuteris. Paniškas susi- 
tikimas senių, pilamų baimės prakaito — ir būta dėl ko. Galbūt 
kiekvienas gavo po atskirą užduotį. Kad ir kaip ten būtų, Liuteris 
išskrido į Ciurichą. Marchas neabejojo, kad tikriausiai jis pirma- 
dienį popiet išsiuntė iš Ciuricho oro uosto šokoladinukus, galbūt 
kaip tik tuo metu, kai rengėsi sėsti į kitą lėktuvą. Ką jie reiškė? Ne 
dovaną — sutartą ženklą. Ar atėję turėjo reikšti, kad savo užduotį 
jis įvykdė sėkmingai? Arba patyrė nesėkmę? 

Marchas pasitikrino sau per petį. Taip, dabar yra sekamas, 
beveik neabejojo. Veikiausiai jie turėjo laiko susiorganizuoti, kol 
jis viešėjo Liuterio namuose. Kurie agentai? Ta moteris žaliu 
apsiaustu? Studentas ant dviračio? Beviltiška. Gestapininkai per- 
nelyg gudrūs, kad jis atskirtų. Turėtų jų būti mažų mažiausia trys 
ar keturi. Jis paspartino žingsnius. Jau artėjo prie stoties. 

Klausimas: pirmadienį popiet Liuteris iš Ciuricho grįžo į 
Berlyną ar liko užsienyje? Viską pasvėręs, Marchas buvo linkęs 
manyti, kad šisai sugrįžo. Tasai skambutis į Bulerio vilą vakar rytą, 
— Buleris?Kalbėk. Kas čia? — tai būta Liuterio, jis nebeabejojo. 
Taigi: tarkime, Liuteris išsiuntė paketėlius tuoj prieš sėsdamas į 
lėktuvą, sakysim, apie penktą valandą. Turėjo nutūpti Berlyne tą 
vakarą apie septynias. Ir dingo. 

„Botanikos sodo“ stotis buvo greta priemiestinės elektri- 
fikuotos linijos. Marchas nusipirko bilietą už vieną markę ir 
slampinėjo apie barjerą, iki pasirodė traukinys. Jis įlipo, o paskiau, 
prieš pat su atodūsiu užsidarant durims, stryktelėjo laukan ir per 
metalinį pėsčiųjų tiltelį nuskuodė į kitą platformą. Po dviejų mi- 
nučių įsėdo į pietų krypties traukinį vien tik tam, kad Lichtelfelde 
iššoktų į peroną ir perbėgtų kiton bėgių pusėn. Stotis buvo tuščia. 
Pirmą šiaurės krypties traukinį jis praleido, pagavo antrąjį ir įsitai- 
sė sėdynėje. Vienintelis kitas keleivis vagone buvo nėščia moteris. 
Jis nusišypsojo jai; ši nusuko akis į šalį. Puiku. 

Liuteri, Liuteri. Marchas užsirūkė cigaretę. Netoli septynias- 
dešimties, nervinga širdimi ir traiškanotomis akimis. Pernelyg pa- 
ranojiškas, kad pajėgtum pasitikėti netgi savo žmona. Jie atėjo ta- 
vęs prieš šešis mėnesius, ir tik atsitiktinumo dėka išsisukai. Kodėl 
nešei kailį iš Berlyno oro uosto? Ar praėjai muitinę ir nusprendei 
paskambinti savo bendrams? Štukarto bute telefonas veikiausiai 
skambėjo neatsiliepiamas šalimais tylaus, krauju paplūdusio mie- 
gamojo. Švanenverderyje, jeigu Aislerio spėjamas mirties laikas 
tikslus, Buleris tikriausiai jau buvo užkluptas savo žudikų. Ar jie 
leido telefonui skambėti? O gal vienas iš jų atsiliepė, kol kiti laikė 
sugriebę Bulerį? 

Liuteri, Liuteri, kažkas nutiko, kad gelbėdamas savo gyvybę 
gavai sprukti — į stingdantį to pirmadienio nakties lietų. 

Jis išlipo Gotenlando stotyje. Dar viena įsikūnijusi architekto 
fantazija — grindų mozaika, šlifuotas akmuo, trisdešimties metrų 
aukščio vitražo langai. Režimas uždarinėjo bažnyčias ir kompen- 
savo tai statydamas galines geležinkelio stotis, atrodančias kaip 
katedros. 

Žvelgdamas žemyn nuo viršum galvų nutiesto pėsčiųjų tako į 
tūkstančius skubančių keleivių, Marchas mažne pasidavė nevilčiai. 
Begalė gyvenimų — kiekvienas su savomis paslaptimis, planais ir 
svajonėmis, su asmeninės kaltės bagažu — kryžiavosi apačioje po 
juo, nė vienas nesusiliesdamas su kitu, atskiras ir skirtingas. Kai 
pagalvojo, kad jis pats pajėgtų susekti vieną seną Žmogų tarp 
tiekos daugelio — tokia mintis pirmą sykį pasirodė fantastiška, 
absurdiška. 

Bet Globusas gali tatai padaryti. Jau, matė Marchas, sustip- 
rintos policijos patrulių pajėgos. Matyt, šitai įvyko per pastarąjį 
pusvalandį. Orpo žmonės nužiūrinėjo kiekvieną vyriškį per še- 
šiasdešimt. Koks nors benamis be dokumentų buvo nusivedamas 
nepaisant jo nepasitenkinimo. 

Globusas! Marchas nusisuko nuo turėklų ir žengė ant besi- 
leidžiančio žemyn eskalatoriaus, pradėdamas Berlyne ieškoti 
žmogaus, kuris vienintelis galėtų išgelbėti jam gyvybę. 


4 


Pasak Reicho Propagandos ir kultūrinio švietimo minis- 
terijos, keliauti centrine U-bano linija — tai leistis į ekskursiją 
per Vokietijos istoriją. „Berlynas—Gotenlandas“, „Biulovštrasė“, 
„Nolendorfo aikštė“, „Vitenbergo aikštė“, „Niurnbergo aikštė“, 
„Hohencolerno aikštė“ — stotys eina viena po kitos lyg ant virve- 
lės suverti perlai. 

Šia linija važinėjantys vagonai — prieškariniai. Raudoni 
— rūkantiems, geltoni — nerūkantiems. Per tris dešimtmečius 
kietos medinės sėdynės berlyniečių užpakalių nutrintos iki blizge- 
sio. Daugelis keleivių stovi įsitvėrę susidėvėjusių odinių porankių, 

svyruodami į traukinio ritmą. Užrašai ragina juos tapti skundikais. 
„Vengiančio mokėti už kelionę pelnas — berlyniečio nuostolis! 
Praneškite pareigūnams apie visus nusižengimus!“ „Ar jis užleido 
vietą moteriai ar veteranui? Jei ne — bauda 25 reichsmarkės!“ 

Perono kioske nusipirkęs Ber/iner Tagebla:/t numerį, Marchas 
rėmėsi į sieną šalimais durų, sklaidinėdamas puslapius. Kenedis ir 
fiureris, fiureris ir Kenedis — tiek tebuvo skaityti. Režimas aiškiai 
dėjo daug pastangų, kad pokalbiai būtų sėkmingi. Tai tegalėjo 
reikšti, jog reikalai Rytuose netgi prastesni, nei visi įtarė. „Nuo- 
latinė karo padėtis Rytų fronte padės sukurti sveiką žmonių rasę, 
— kadaise pasakė fiureris, — ir neleis mums vėl nugrimzti į gleb- 
numą Europos, priverstos kliautis savimi pačia“. Bet žmonės ikrai 
išglebo. Kokia gi kita buvo pergalės prasmė? Juk turėjo lenkus 
savo daržams kasti ir ukrainiečius savo gatvėms šluoti, prancūzus 
virėjus maistui gaminti ir angles kambarines patiekti šį į stalą. Pa- 
ragavę taikos patogumų, jie prarado ūpą kariauti. 

Gerokai žemai vidiniame puslapyje, tokiu smulkiu šriftu, jog 
vos galėjai įskaityti, buvo patalpintas Bulerio nekrologas. Anas 
neva miręs per „nelaimingą atsitikimą maudantis“. 

Marchas įsikišo laikraštį kišenėn ir išlipo Biulovštrasėje. Iš 
atviros platformos tolumoje regėjo Šarlotės Megvair butą. Už 
užuolaidos šmėstelėjo kažkoks šešėlis. Ji namie. Ar, veikiau, kaž- 
kas jos namuose. 

Sargė nesėdėjo savajame krėsle, ir kai jis pasibeldė į buto du- 
ris, niekas neatsiliepė. Jis vėl pasibeldė, šįsyk garsiau. 

Nieko. 

Jis pasitraukė nuo durų ir nukaukšėjo pirmuoju laiptatakiu 
žemyn. Paskiau sustojo, suskaičiavo iki dešimt ir vėl užtykino 
aukštyn, pašaliu, nugara šliedamasis sienos, — žingsnis, pauzė, vėl 
žingsnis, pauzė, — susiraukdamas, vos tik sukėlęs kokį garsą, kol 
darsyk atsidūrė prie durų. Išsitraukė pistoletą. 

Slinko minutės. Lojo šunys, pro šalį riaumojo mašinos, trau- 
kiniai ir lėktuvai, klykė kūdikiai, čiulbėjo paukščiai: tylos kakofo- 
nija. Ir vienu metu buto viduje garsiau už viską girgžtelėjo grindų 
lenta. 

Durys truputėlį prasivėrė. 

Marchas pasisuko ir trenkėsi petim į jas. Kad ir kas kitoje jų 
pusėje stovėjo, buvo nublokštas smūgio jėgos. Ir tuomet Marchas 
šoko ant jo, nustumdamas per mažutėlį prieškambarį į svetainę. 
Ant grindų nuvirto kažkokia lempa. Marchas stengėsi pakelti 
ginklą, bet žmogus laikė sugriebęs jo rankas. Ir dabar jis pats pa- 
sijuto stumiamas atgal. Blauzdomis užkliuvo už žemo stalelio ir 
dribo atatupstas, į kažką atsitrenkdamas galva, liugeris nučiuožė 
grindimis. 

Ką gi, gana juokinga, ir kitomis aplinkybėmis Marchas gal 
būtų nusijuokęs. Tokiuose dalykuose jis niekad nebuvo itin mik- 
lus, ir dabar — nors pradėjo turėdamas netikėtumo pranašumą 
— dryksojo aukštielninkas, nuginkluotas, galva remdamasis į 
židinį, o kojomis tebeužkeltomis ant kavos staliuko, poza nėščios 
moters, kuriai daktaras atlieka vidinį tyrimą. 

Užpuolikas užkrito ant jo, ėmė smaugti. Viena pirštinėta 
ranka grabinėjo jam veidą, kita buvo sugriebusi gerklę. Marchas 
nepajėgė nei matyti, nei alsuoti. Jisai. sukiojo galvą į šalis, kandžio- 
jo aptemptą oda plaštaką. Irankė to žmogaus galvą kumščiais, bet 
smūgiams stokojo jėgos. Jį slėgė užgulęs ne žmogus — turėjo ne- 
gailestingą mašinos galią, kuri traiškė. Plieniniai pirštai užčiuopė 
tą arteriją, — kurios Marchas niekad nepajėgdavo prisiminti, o 
ką jau kalbėti apie galimybę ją rasti, — ir jis pasijuto pasiduodąs 
jėgai, užplūstanti juoduma stelbė skausmą. Taigi, pagalvojo jis, aš 
vaikščiojau bo žemę ir priėjau tai. 

Trenksmas. Rankos atsileido, pasitraukė. Apsvaigęs Marchas 
sugrįžo kovon — bent. kaip žiūrovas. Žmogus buvo nublokštas į 
šoną smūgiu per galvą vamzdinio plieno kėde. Kraujas užliejo jam 
veidą, trykšdamas iš prakirtos viršum akies. Trenksmas. Vėl kėde. 
Viena ranka žmogus bandė apsiginti nuo smūgių, kita — šluostėsi 
it paklaikęs aptemdytas akis. Suskato keliais ropoti durų link už- 
sėstas ant nugaros velnio — šnypščiančio, purškiančio įniršiu, na- 
gais besigrabinėjančio jo akių. Pamažėle, lyg apkrautas milžinišku 
svoriu, jis pasikėlė ant vienos kojos, paskiau — ant kitos. Dabar tik 

troško ištrūkti. Apgraibomis nuklupčiojo prie durų rėmo, apsisuko 
ir trenkė į šį savo kankintoją — sykį, du. 
Tik tada Sarlė Megyvair jį paleido. 


Skausmo pliūpsniai, sproginėjantys it fejerverkai — galvoje, 
blauzdose, šonkauliuose, gerklėje. 

— Kur jūs išmokote muštis? 

Pasilenkęs virš kriauklės, jisai stovėjo mažutėje virtuvėje. Nuo 
prakirsto pakaušio mergina šluostė jam kraują. 

— Pamėgintumėte augti šeimoje su trimis broliais kaip mer- 
gaitė. Išmoktumėte muštis. Nejudėkite. 

— Man gaila brolių. Ak. — Galvą Marchui skaudėjo labiau- 
siai. Kruvinas vanduo, varvantis į riebaluotas lėkštes per kelis cen- 
timetrus nuo veido, jam kėlė šleikštulį. 

— Man regis, Holivude tradiciškai vyriškis gelbsti merginą. 

— Holivude pilna mėšlo. — Ji pridėjo naują skudurą. — 
Gana giliai prakirsta. Jūs tikrai nenorite kreiptis į ligoninę? 

— Ne metas. 

— Ar tas žmogus sugrįš? 

— Ne. Bent kol kas. Reikia manyti, tai vis dar slapta opera- 
cija. Dėkui jums. 

Laikydamas prie pakaušio skudurą, jis atsitiesė. Ir tuo pat 
metu nudiegė naujas skausmas — stuburo apačioje. 

— Slapta operacija? — pakartojo ji. — Ar nemanote, kad jis 
galėjo būti paprastas vagis? 

— Ne. Jis buvo profesionalas. Tikras gestapo apmokytas pro- 
fesionalas. 

— Ir aš jį sumušiau! — Adrenalinas suteikė jos odai skaisčio, 
akims — spindesio. Vienintelė žala, kurią ji patyrė — mėlynė 
ant peties. Atrodė patrauklesnė, nei jis prisiminė. Dailūs skruosti- 
kauliai, stipri nosis, putnios lūpos, didelės rudos akys. Kaštoniniai 
plaukai, pakirpti iki sprando ir sušukuoti už ausų. 

— Jeigu jis būtų gavęs įsakymą jus nužudyti, taip ir būtų pa- 
daręs. 

— Iš tikrųjų? Tai kodėl jis to nepadarė? — staiga jos balsas 
nuskambėjo piktai. | 

— Jūs — amerikietė. Globojama rūšis, ypač šiuo metu. — Jis 
apžiūrėjo skudurą. Žaizda nebekraujavo. — Nenuvertinkite priešo, 
froilen. 

— Nenuvertinkite mangs. Jeigu nebūčiau sugrįžusi namo, jis 
būtų jus užmušęs. 

Jis nusprendė nutylėti. Aiškiai ji nepaprastai ūmaus būdo. 

Butas buvo labai kruopščiai išnaršytas. Drabužiai kabojo iš- 
traukti iš stalčių, popieriai išmėtyti po stalą ir ant grindų, lagami- 
nai išversti. Nors nepasakytum, pagalvojo jis, kad būtų buvę labai 
tvarkinga ir anksčiau: nešvarios lėkštės kriauklėje, gausybė butelių 
(dauguma tuščių) vonios kambaryje, pageltę New York Times ir 
Time egzemplioriai su vokiečių cenzorių į skutelius suraižytais 
puslapiais, sukrauti kaip pakliūva palei sienas. Krata turėjusi būti 
košmariška. Pro purvinas tinklines užuolaidas skverbėsi silpna 
šviesa. Kas kelias minutes, pravažiuojant traukiniui, sudrebėdavo 
sienos. 

— Kaip suprantu, tai jūsų? — Ji ištraukė iš po kėdės liugerį ir 
padavė, laikydama suėmusi smiliumi ir nykščiu. 

— Taip, dėkui. — Jis paėmė ginklą. Mergina turi talentą pri- 
versti jį jaustis kvailai. — Niekas nedingę? 

— Abejoju. — Ji apsidairė aplinkui. — Nežinau, ar pastebė- 
čiau, jeigu kas ir būtų dingę. 

— Tas dalykas, kurį jums įdaviau praeitą naktį?.. 

— Ak, tas? Buvo čia, ant židinio atbrailos. — Ji perbraukė 
plaštaka, susiraukdama. — Buvo čia... 

Jis užsimerkė. Kai vėl atsimerkė, ji šiepėsi. 

— Nesirūpinkite, šturmbanfiureri. Tai liko arti mano širdies. 
Tartum meilės laiškas. 

Ji nusisuko į jį nugara ir atsisagstė marškinius. Kai vėl atsisu- 
ko, laikė rankoje voką. Jis nusinešė šį prie lango. Pirštais juto voko 
šilumą. | 

Vokas buvo ilgas ir laibas, storo popieriaus — sodriai kre- 
minis ir mėlynas, nuo amžiaus išmargintas rudų dėmių it seno 

žmogaus oda. Prabangus, rankų darbo, atsiduodantis kita epocha. 
Be užrašytos pavardės ar adreso. 

Viduje buvo varinis rakčiukas ir raštas — ant tokio pat mė- 
lyno, storo kaip kartonas popieriaus. Viršutiniame dešiniajame 
kampe išspausdinta įmantri graviūra: „Žaugg X Cie, bankininkai, 
Banhofštrasė 44, Ciurichas“. Vieninteliu sakiniu, išspausdintu 
žemiau, rašto turėtojas įvardijamas kaip sąskaitos nr. 2402 bendra- 
savininkis. Raštas datuotas 1942 liepos 8. Pasirašyta — Hermanas 
Caugas, direktorius. 

Marchas dar kartą perskaitė. Nenustebo, kad Štukartas laikė 
jį užrakinęs seife: vokiečių piliečiui draudžiama be Reichsbanko 
leidimo turėti sąskaitą užsienio banke. Bausmė už neklusnumą 
— mirtis. 

Jis tarė: 

— Nerimavau dėl jūsų. Prieš porą valandų bandžiau jums 
prisiskambinti, bet niekas neatsiliepė. 

— Buvau išėjusi, ėmiausi tyrimo. 

— Tyrimo? 

Ji vėl išsišiepė. 


Marchui pasiūlius, juodu išėjo pasivaikštinėti į Tyrgarteną, 
įprastą berlyniečių, turinčių aptarti paslaptis, susitikimų vietą. Net 
gestapas dar nebuvo sugalvojęs, kaip įrengti parke pasiklausymą. 
Pro šiurkščią žolę po medžiais stiebėsi geltoni narcizai. Vaikai šėrė 
antis, plaukiojančias po Neuer See“. 

Išsigauti iš Štukarto buto buvę nesunku, pasakė ji. Oro šachta 
atsivėrė į skersgatvį mažne žemės lygyje. Esesininkų tenai nebuvę. 
Visi spietėsi apie fasadą. Tad ji paprasčiausiai nuėjusi palei pastato 
šoną į gatvę už jo ir pasigavusi taksi į namus. Pusę nakties negu- 
lusi, laukusi jo skambučio, vis skaitinėjusi laišką, kol išmokusi šį 
mintinai. Kai devintą ryto vis dar nebuvo jokių žinių, nusprendusi 
ilgiau nebelaukti. 


* Naujasis ežeras (v04.). 

Ji troško sužinoti, kas jam ir Jėgeriui nutikę. Marchas tepasa- 
kė, kad buvo nuvežti į gestapo būstinę ir šįryt paleisti. 

— Jums nemalonumai? 

— Taip. O dabar pasakykite, ką jūs sužinojote. 

Pirmiausia ji nuvykusi į viešąją biblioteką Nolendorfo aikštė- 
je — neturėjusi ką geriau veikti, kai spaudos akreditacija dabar iš 
jos atimta. Bibliotekoje buvo Europos bankų katalogas. „Zaugg 8 
Cie“ tebeegzistuoja. Banko patalpos tebelikusios Banhofštrasėje. 
Iš bibliotekos ji nuvykusi į JAV ambasadą pasimatyti su Henriu 
Naitingeilu. 

— Naitingeilu? 

— Praeitą vakarą su juo susipažinote. 

Marchas prisiminė: jaunikaitis sportiniu švarkeliu ir marški- 
niais, kurių apykaklės kampučiai prisegti, uždėjęs jai ant alkūnės 
ranką. 

— Jūs jam nieko  nepapasakojote? 

— Žinoma, ne. Šiaip ar taip, jis laiko liežuvį už dantų. Gali- 
me juo pasitikėti. 

Jis pasijautė nuviltas. 

— Jis jūsų meilužis? 

Ji sustojo kaip įbesta. 

— Kas čia per klausimas? 

— Aš daugiau rizikuoju nei jūs, froilen. Kur kas daugiau. 
Turiu teisę žinoti. 

— Jūs visai neturite teisės žinoti! — Ji buvo įtūžusi. 

— Gerai. — Jis iškėlė rankas. Ta moteris nepakenčiama. — Jū- 
sų reikalas. 

Juodu vėl ėmė žingsniuoti. 

Naitingeilas, paaiškino ji, Šveicarijos komercinių dalykų eks- 
pertas, tvarkęs keleto vokiečių pabėgėlių į Jungtines Valstijas, be- 
sistengiančių atsiimti savo pinigus iš Ciuricho ir Ženevos bankų, 
reikalus. 

Tai beveik neįmanoma. 

1934-aisiais toksai vienas gestapo agentas, Georgas Hanesas 
Tomė buvo Reinhardo Heidricho pasiųstas į Šveicariją išsiaiškinti 

kuo daugiau vokiečių sąskaitų turėtojų pavardžių. Tomė įsikūrė 
Ciuriche, užmezgė romanus su keliomis vienišomis kasininkėmis, 
susidraugavo su Žemesniaisiais banko tarnautojais. Kai gestapas 
įtardavo, kad kuris nors asmuo turi nelegalią sąskaitą, Tomė ap- 
silankydavo banke, apsimetęs tarpininku, ir bandydavo padėti 
pinigus. Kai tik grynieji būdavo priimami, Heidrichas sužinodavo, 
kad sąskaitos esama. Jos turėtoją suimdavo, kankindavo, iki šis at- 
skleisdavo smulkmenas, ir netrukus bankas gaudavo nuodugnią 
telegramą, derama forma reikalaujančią sugrąžinti tėvynėn visus 
aktyvus. 

Gestapo karas prieš Šveicarijos bankus darėsi vis rafinuotes- 
nis ir platesnio masto. Telefono skambučiai, telegramos ir laiškai 
tarp Vokietijos ir Šveicarijos paprastai būdavo pastoviai perimami. 
Klientai susilaukdavo mirties bausmės ar būdavo išsiunčiami į 
koncentracijos stovyklas. Šveicarijoje kilo triukšmas. Galiausiai 
Šveicarijos nacionalinis susirinkimas pasiskubino išleisti naują 
bankininkystės įstatymą, draudžiantį bankams atskleisti bet ko- 
kias smulkmenas apie savo klientų indėlius, ir nusižengusiems 
grėsė kalėjimas. Georgas Tomė buvo demaskuotas ir ištremtas iš 
šalies. 

Šveicarijos bankai priėjo prie nuomonės, kad turėti reikalų 
su Vokietijos piliečiais pernelyg pavojinga ir atima pernelyg daug 
laiko išsaugoti reputaciją. Bendrauti su klientais tapo faktiškai ne- 
įmanoma. Šimtus sąskaitų įbauginti jų savininkai paprasčiausiai 
paliko. Šiaip ar taip, garbūs bankininkai visiškai nepageidavo vel- 
tis į tas gyvybės ir mirties transakcijas. Viešumas kenkė. Kadaise 
pelningas vokiečių numeruotųjų sąskaitų verslas nuo 1939-ųjų 
sužlugo. 

— Tuomet prasidėjo karas, — pasakė Šarlė. Juodu jau buvo 
pasiekę Neuer See galą ir apsisuko atgalios. Iš už medžių nuo 
Rytų—Vakarų magistralės sklido transporto gausmas. Viršum 
medžių kyšojo Didžiosios menės kupolas. Berlyniečiai juokavo, 
kad vienintelis būdas ano nematyti — tai gyventi jo viduje. 

— Dėl akivaizdžių priežasčių po 1939-ųjų šveicariškųjų sąs- 
kaitų paklausa ryškiai padidėjo. Žmonės iš paskutiniųjų stengėsi 

išgabenti savo turtą iš Vokietijos. Tad tokie bankai kaip Caugo 
sugalvojo naują depozitinių sąskaitų rūšį. Už 200 frankų mokestį 
gaudavai seifo dėžutę su numeriu, rakčiuką ir įgaliojamąjį raštą. 

— Visai kaip Štukartas. 

— Teisybė. Paprasčiausiai tereikėdavo pasirodyti su raštu ir 
rakčiuku, ir visa priklausydavo tau. Jokių klausimų. Kiekviena sąs- 
kaita galėjo turėti tiek rakčiukų ir įgaliojamųjų raštų, kiek turėtojas 
buvo pasirengęs mokėti. Visas gražumas — bankai liko niekuo 
dėti. Kokia nors senučiukė, jeigu tik gebėtų gauti kelionės leidimą, 
vieną kurią dieną galėtų atvykti su savo gyvenimo santaupomis. Po 
dešimties metų jos sūnus, apsišarvavęs raštu bei rakčiuku, galėtų 
pasirodyti ir išeiti su savo palikimu. 

— Arba galėtų pasirodyti gestapas... 

— ...ir jeigu jie turėtų įgaliojimą ir rakčiuką, bankas galėtų 
jiems atiduoti viską. Jokių nepatogumų. Jokios viešumos. Jokio 
nusižengimo Bankininkystės įstatymui. 

— O tos sąskaitos — jos tebeegzistuoja? 

— Karui baigiantis, Šveicarijos vyriausybė, Berlyno spau- 
džiama, jas uždraudė, ir nuo tada naujų nebeleista atidaryti. Bet 
senosios tebeegzistuoja, nes pradinės sutarties sąlygų privalu 
laikytis. Pačios savaime jos tapo vertybe. Žmonės parduoda jas 
vieni kitiems. Pasak Henrio, Caugas susikūrė iš jų neblogą verslą. 
Dievažin, ką jie tuose seifuose turi užrakinę. 

— Arjūs tam Naitingeilui paminėjote Štukarto pavardę? 

— Žinoma, ne. Pasakiau jam, kad rašau į Fortune straipsnį 
apie prarastuosius per karą palikimus. 

— Visai kaip man pasakėte, neva ketinote paimti iš Štukarto 
interviu straipsniui apie ankstyvuosius fiurerio metus? 

Kiek padvejojusi, ji tyliai atrėmė: 

— Ką tatai turėtų reikšti? 

Galvoje jam tebetvinkčiojo, šonkaulius gėlė. Ką jis žurėjęs gal- 
voje? Užsirūkė norėdamas laimėti laiko, kad galėtų pagalvoti. 

— Žmonės, kurie susiduria su smurtine mirtimi, stengiasi ją 
užmiršti, pabėgti nuo jos. O jūs — ne. Praeitą naktų labai uoliai 
sugrįžtate į Štukarto butą ir atplėšiate jo laiškus. O šį rytą iškasate 
informaciją apie Šveicarijos bankus... 

Jis nutilo. Taku, stebeilydama į juos, praėjo pagyvenusi pora. 
Marchas sumojo, kad juodu turbūt keistai atrodo: SS šturmban- 
fiureris, nesiskutęs bei šiek tiek aplamdytas, ir aiškiai užsienietė 
moteris. Tegul jos akcentas ir nepriekaištingas, tačiau visa išvaizda 
kažkuo — veido išraiška, drabužiais, povyza — išdavė ją nesant 
vokietę. 

— Einam tenai. — Jis nusivedė ją nuo tako medžių linkui. 

— Ar nepavaišintumėte ir manęs viena? 

Paunksnėje jis pridegė jai cigaretę, ir mergina delnais apgau- 
bė liepsnelę. Ugnies atspindžiai sublykčiojo jos akyse. 

— Na, gerai. — Ji žingtelėjo žingsnį atgal ir apsiglobė ranko- 
mis, lyg būtų sušalusi. — Tiesa, kad mano tėvai pažinojo Štukartą 
prieš karą. Tiesa, kad aš nuėjau pasimatyti su juo prieš Kalėdas. 
Bet ne aš jam paskambinau. Tai jis man paskambino. 

— Kada? 

— Šeštadienį. Vėlai vakare. 

— Kąjis pasakė? 

Ji nusijuokė: 

— O ne, šturmbanfiureri. Mano versle informacija yra prekė, 
tinkama mainams atviroje rinkoje. Bet aš pasirengusi prekiauti. 

— Ką jūs norite sužinoti? 

— Viską. Kodėl jums reikėjo įsilaužti praeitą naktį į tą butą. 
Kodėl saugote paslaptis nuo savo pačių liaudies. Kodėl prieš valan- 
dą gestapas jūsų bemaž neužmušė. 

— Ak, ai... — Jis nusišypsojo. Jautėsi pavargęs. Atsirėmė 
nugara į šiurkštų medžio kamieną ir pažiūrėjo per parką. Matyt, 
neturįs ką prarasti. 

— Prieš dvi dienas, — pradėjo jis, — iš Hafelio ežero aš su- 
žvejojau lavoną. 

Papasakojo jai viską. Apie Bulerio mirtį ir Liuterio dingimą. 
Papasakojo, ką matė Jostas ir kas šiam nutikę. Papasakojo apie 
Nebę ir Globusą, apie meno lobius ir gestapo bylą. Netgi papa- 
sakojo jai apie Pilio pareiškimą. Ir — kažką panašaus jis buvo pa- 
stebėjęs klausydamasis nusikaltėlių išpažinčių, netgi tokių, kurie 
žinojo, kad dėl savo išpažinties galiausiai bus pakarti — kai baigė, 
pasijautė geriau. 

Ji ilgai tylėjo. 
— Tai garbinga, — pagaliau tarė. — Nežinau, kiek tai padės, 
bet štai kas man atsitiko. 


Šeštadienį vakare ji anksti atsigulusi miegoti. Oras buvo 
bjaurus — pradžia tos didžiosios liūties, kuri skalbė miestą tris 
dienas. Neturėjusi noro su niekuo bendrauti, jau kelias savaites ne- 
turėjusi. Sūprantate, kaip tatai būna. Berlynas geba tave taip veikti. 
Tų didžiulių pilkų pastatų paunksnėje verčia pasijausti mažu ir 
praradusiu viltį; begalė uniformų; nesišypsantys biurokratai. 

Ji neatpažinusi, kas skambino, bet kažkuo to žmogaus tonas 
jai leido suprasti, jog tai ne pokštas. Apsirengusi, pasigriebusi liet- 
paltį ir nustraksėjusi laiptais į gatvę, pakeliui bandydama apsiauti 
batus ir podraug eiti. Lietus it antausis trenkęs jai į veidą. Kitapus 
gatvės, prie stoties, stūksojo sena medinė telefono būdelė — tuš- 
čia, ačiū Dievui. 

Ir kaip tik belaukdama skambučio ji prisiminusi, kur pirmą- 
syk girdėjo tą balsą. 

— Grįžkite šiek tiek atgal, — paprašė Marchas. — Prie savo 
pirmo susitikimo su Štukartu. Nupasakokite jį. 

Tai buvę prieš Kalėdas. Paskambinusi jam nelauktai. Prisista- 
čiusi, kas esanti. Jis tartum nenorėjęs susitikti, tačiau ji mygusi, tad 
galiausiai pakvietęs išgerti arbatos. Buvęs su kupeta žilų garbanotų 
plaukų ir oranžiniu įdegiu, lyg ilgai deginęsis saulėje ar po kvarco 
lempa. Toji moteris, Marija, irgi buvusi bute, bet laikėsi kaip kam- 
barinė. Atnešusi arbatos ir juodu palikusi. Paprasti šnekalai: kaip 
jūsų motina? Puikiai, dėkui jums. 

Cha, tai buvęs anekdotas. 

Ji nuspriegė nuo cigaretės pelenus. 

— Mano motinos karjera pasimirė, kai ji paliko Berlyną. 
Buvo palaidota, kai aš gimiau. Kaip pats galite įsivaizduoti, karo 
metu Holivude vokiečių aktorės nebuvo itin paklausios. 

Ir tuomet jis pasiteiravęs apie jos tėvą, tartum pro sukąstus 
dantis. Ir jai buvę labai smagu atsakyti: puikiai, dėkui jums. 61-ai- 
siais, kai Kenedis atėjo valdžion, jis pasitraukė pensijon. Valstybės 

pasekretoriaus pavaduotojas Maiklas Megvairas. Dieve, laimink 
Jungtines Amerikos Valstijas. Štukartas susipažinęs su juo per 
mamą, pažinojęs jį, kai dirbo čionai ambasadoje. 

Marchas pertraukė: 

— Kada tai buvo? 

— Nuo trisdešimt septintųjų iki trisdešimt devintųjų. 

— Tęskite. 

Ką gi, tuomet jis panoręs sužinoti, kur dirbanti, ir ji papa- 
sakojusi. „World European Features“. Jis nebuvo apie tą agentūrą 
girdėjęs. Nieko nuostabaus, pasakiusi ji — niekas negirdėjęs. Ir 
panašiai. Mandagus domesys, suprantate. Tad išeidama palikusi 
savo vizitinę, ir jis pasilenkęs pabučiuoti jos rankos, ilgai šią glam- 
žęs, itin delsęs, tiesiog sukėlęs jai šleikštulį. Išeinant paplekšnojęs 
jai per užpakalį. Štai ir buvę viskas. O paskui penkis mėnesius 
— tyla. 

— Iki šeštadienio vakaro? 

Iki šeštadienio vakaro. Telefono būdelėje prastovėjusi ne dau- 
giau trisdešimties sekundžių, kai jis paskambinęs. Dabar iš jo balso 
buvo išgaravusi visa arogancija. 

— Šarlotė? — Jis ryškiai pabrėžęs antrąjį skiemenį. Šar-/0- 
tė. — Atleiskite už šią melodramą. Jūsų telefonas pasiklausomas. 

— Kalbama, kad pasiklausoma visų užsieniečių telefonų. 

— Tai tiesa. Kai dirbau ministerijoje, matydavau stenogra- 
mas. Bet viešosios būdelės saugios. Aš irgi skambinu iš būdelės. 
Ketvirtadienį važiavau pro šalį ir užsirašiau numerį tos, kurioje jūs 
dabar esate. Man reikia užmegzti kontaktą su jūsų šalies valdžia. 

— Kodėl nesikreipiate į ambasadą? 

— Ambasada — nesaugu. 

Sprendžiant iš balso, jis buvęs išsigandęs. Ir pakaušęs. Ne- 
abejotinai išgėręs. | 

— Nejau sakote, kad norite pabėgti? 

Ilga tyla. Paskiau už jos pasigirdęs kažkoks garsas. Lyg me- 
talu barbentų į stiklą. Ji apsisukusi ir išvydusi lietuje ir tamsoje 
žmogų, pridėjus; prie akių delnus, spitrijantį būdelės vidun, pa- 
našų į giliavandenį nardytoją. Matyt, ji šūktelėjusi ar dar ką, nes 
Štukartas labai išsigandęs. 

— Kas tai buvo? Kas? 

— Nieko. Kažkas tik nori pasinaudoti telefonu. 

— Turime skubėti. Aš derėsiuos tik su jūsų tėvu, ne su am- 
basada. 

— Ko iš manęs norite? 

— Ateikite pas mane rytoj, ir aš jums viską papasakosiu. Šar- 
/o-te, padarysiu jus įžymiausia pasaulio reportere. 

— Kur? Kada? 

— Pas mane į butą. Vidudienį. 

— Ar saugu? 

— Niekur nėra saugu. 

Ir jis padėjęs ragelį. Tai buvę paskutinieji Štukarto žodžiai, 
kuriuos ji girdėjusi. 

Ji baigė rūkyti cigaretę ir sutrynė šią po padu. 

Visa kita daugmaž jis žinojo. Ji aptikusi kūnus, paskambinusi 
policijai. Šie nuvežę ją į centrinę miesto nuovadą Aleksandro aikš- 
tėje, kur eidama iš proto išsėdėjusi belangiame kambaryje daugiau 
nei tris valandas. Paskiau buvusi pervežta į kitą pastatą duoti pa- 
rodymų kažkokiam nemaloniam, su pigiu peruku, esesininkui, ku- 
rio kontora labiau panėšėjusi į patologo kabinetą negu į detektyvo 
kambarėlį. 

Marchas nusišypsojo iš Fibeso apibūdinimo. 

Savaime suprantama, ji jau buvo nusprendusi nepasakoti 
policijai apie Štukarto skambutį šeštadienio vakarą. Jeigu būtų 
užsiminusi, kad rengėsi padėti Štukartui pabėgti, būtų buvusi ap- 
kaltinta „veikla, nesuderinama su žurnalisto statusu“ ir areštuota. 
Šiaip ar taip, vis tiek nuspręsta ją deportuoti. Taigi tokios tokelės. 


Fiurerio gimtadieniui pažymėti valdžia planavo Tyrgartene 
fejerverkus. Dalis parko buvo aptverta, ir pirotechnikai mėlynais 
kombinezonais, stebimi smalsios minios, dėliojo savąsias staigme- 
nas. Mortyrų vamzdžiai, ugniavietės, apjuostos maišais su smėliu, 
blindažai, kilometrai kabelio: visa tai labiau panėšėjo į pasirengi- 
mus artilerijos apšaudymui nei šventei. Niekas nekreipė dėmesio į 
SS šturmbanfiurerį ir moterį mėlynu plastikiniu lietpalčiu. 

Jis pakeverzojo ant savo bloknoto lapelio: 

— Čia mano telefono numeriai — įstaigos ir namų. Taip pat 
mano draugo Makso Jėgerio numeriai. Jeigu nepavyks susisiekti su 
manimi, paskambinkite jam. — Išplėšęs lapelį, padavė jai. — Jeigu 
nutiks kas nors įtartina, bet kas, dėl ko nerimautumėte, paskam- 
binkite bet kokiu laiku. 

— O kaip jūs? Ką ketinate daryti? 

— Pabandysiu šiąnakt nukakti į Ciurichą. Iš pat ryto patik- 
rinsiu tą banko sąskaitą. 

Dar jai nepravėrus burnos, jis jau žinojo, ką pasakysianti. 

— Aš vyksiu su jumis. 

— Jums bus kur kas saugiau čia. 

— Tačiau tai ir mano istorija. 

Jos balsas nuskambėjo it išlepinto vaiko. 

— Dieve mano, tai ne istorija. — Jis nurijo pyktį. — Klau- 
sykite. Sutariame. Kad ir ką aptiksiu, prisiekiu jums papasakoti. 
Galėsite sužinoti viską. 

— Tai ne tas pat, kaip būti tenai. 

— Vis tiek geriau, nei numirti. 

— Užsienyje nieko tokio jie nepadarytų. 

— Priešingai, kaip tik ten jie tai padarytų. Jeigu čia kas nu-. 
tiktų, būtų atsakingi jie. Jeigu kas nors nutiks užsienyje... — Jis 
gūžtelėjo pečiais. — Pabandykite įrodyti. 


Juodu išsiskyrė Lyrgarteno viduryje. Jis žvaliai nužingsniavo 
per žolę gaudžiančio miesto link. Eidamas išsitraukė iš kišenės 
voką, sugniaužė jį, norėdamas pasitikrinti, ar tebėra rakčiukas, ir 
— impulsyviai — pakėlė sau prie nosies. Jos kvapas. Atsigręžė 
per petį. Mergina žingsniavo tarp medžių, nugara į jį. Mirksnį 
išnyko, paskiau vėl pasirodė; vėl išnyko, vėl pasirodė — smulkutė 
it paukščiukas figūrėlė, skaisčiai mėlynomis plunksnomis gūdaus 
miško fone. 

Marcho buto durys it sulaužytas žandikaulis kybojo ant vy- 
rių. Išsitraukęs pistoletą, jisai sustojo laiptų aikštelėje. Visur buvo 
tyku, nė gyvos dvasios. 

Kaip ir Šarlotės Megvair, jo butas išnaršytas, tačiau piktybiš- 
kesnių rankų. Visa suversta krūvon vidur svetainės — drabužiai 
ir knygos, batai ir seni laiškai, fotografijos, indai ir baldai — gy- 
venimo nuolaužos. Tartum kažkas būtų ketinęs užkurti laužą, bet 
paskutinę minutę nespėjęs prikišti deglo. 

Sukrauto laužo viršuje statmenai įsprausta Marcho fotogra- 
fija mediniuose rėmuose — dvidešimties metų, apsimainantis ran- 
kos paspaudimu su U-boot Waffe* vadu admirolu Denicu. Kodėl 
ji šitaip palikta? Ką šitai turi reikšti? Jis pakėlė fotografiją, nusi- 
nešė prie lango, nupūtė dulkes. Netgi buvo pamiršęs, kad ją turi. 
Denicas mėgdavo aplankyti kiekvieną laivą, prieš šiam paliekant 
Vilhelmshaveną: bauginanti asmenybė, tiesus it mietą prarijęs, 
spaudžiantis delną tarsi geležiniu gniaužtu, stačiokiškas. „Sėk- 
mingos medžioklės“, tuomet riktelėjo Marchui. Suniurnėdavo tą 
pat kiekvienam. Nuotraukoje buvo penki jauni įgulos nariai, išsi- 
rikiavę po stebėjimo bokšteliu pasitikti jį. Rudis Halderis stovėjo 
Marchui iš kairės. Kiti trys vėliau tais metais Žuvo, įstrigę „U-175“ 
korpuse. 

Sėkmingos medžioklės... 

Jis nusviedė nuotrauką atgal ant krūvos. 

Visam tam prireikė laiko. Laiko, pykčio ir tikrumo, kad niekas 
nesutrukdys. Matyt, šitai nutiko, kai jis buvo saugomas sargybinių 
Princ Albrechtštrasėje. Niekieno kito, kaip tik gestapo darbas. Jis 
prisiminė eilutę iš grafitų, nupieštų „Baltosios rožės“ ant sienos 
netoliese Verderšermarkto: „Policinė valstybė — tai šalis, valdoma 
nusikaltėlių“. 

Jie buvo atplėšę jo paštą. Pora sąskaitų, kurių apmokėjimo 
terminas seniai praėjęs, — dėl sių, tai labai prašom, — ir laiškas 


*Povandeninis laivynas (vok.). 

nuo buvusios žmonos su antradienio data. Permetė jį akimis. Ji 
nusprendusi, kad ateityje jam nevalia matytis su Pilių — berniuką 
tai pernelyg trikdo. Turinti vilties, kad jis sutiks. Jeigu reikės, ji su 
priesaika paliudys prieš Reicho šeimos teismą, pateikdama savo 
motyvus. Tikinti, jog to neprireiksią — tiek jo, tiek berniuko labui. 
Pasirašyta: „Klara Ekart“. Taigi ji grįžo prie savosios mergautinės 
pavardės. Jisai suglamžė laišką ir numetė prie fotografijos ir viso 
kito šlamšto. 

Bent vonios kambarys likęs nepaliestas. Jis nusiprausė po 
dušu ir nusiskuto, veidrodyje apsižiūrinėdamas, kiek nukentėjęs. 
Pojūčiai buvo prastesni, nei visa atrodė: beišryškėjanti daili mėlynė 
ant krūtinės, dar kelios ant blauzdų ir stuburo apačioje; violetinė 
žymė ties gerkle. Nieko rimta. Kaip jam sakydavęs tėvas, visus 
vaikystės sumušimus tarsi patepdamas tėvišku balzamu: „Gyvensi, 
vaikine“. Štai taip. „Gyvensi!“ 

Nuogas jisai sugrįžo į svetainę ir pasirausė po suverstą jaukalą 
— išsitraukė švarius drabužius, batų porą, lagaminą, odinį kelionės 
krepšį. Baiminosi, kad jie nebūtų paėmę jo paso, bet jis buvo čia, 
krūvos apačioje. Išduotas 1961-aisiais, kai Marchas buvo nuvykęs į 
Italiją parsigabenti Milane sulaikyto bandito. Jaunesnysis Ksaveras 
žvelgė į jį, riebesnių skruostų, vos šypsantis. Dieve mano, pagalvojo 
jis, per Hrejus metus pasenau dešimčia. 

Sepečiu nusivalęs uniformą, vėl apsivilko, podraug su šva- 
riais marškiniais, ir susikrovė lagaminą. Lenkdamasis šį uždaryti, 
akimis užkliuvo už kažko tuščioje židinio angoje. Gerąja puse 
žemyn gulėjo Vaisų šeimos fotografija. Kiek padvejojęs, pakėlė ją, 
sulankstė į kvadratėlį — lygiai taip, kokią prieš penkerius metus ją 
surado — ir įsikišo piniginėn. Jeigu būtų sulaikytas ir apieškomas, 
pasakytų, jog tai jo šeima. 

Paskiau paskutinįsyk apsidairė po butą, išėjo ir kaip įmanyda- 
mas tvirčiau uždarė paskui save išlaužtas duris. 


Pagrindiniame „Deutschebank“ filiale Vitenbergo aikštėje 
pasiteiravo, kiek yra jo sąskaitoje. 

— Keturi tūkstančiai du šimtai septyniasdešimt septynios 
reichsmarkės ir trisdešimt aštuoni pfenigai. 

— Aš paimu juos. 

— Visus, 4err šturmbanfiureri? — kasininkas sumirksėjo į jį 
pro vielinių rėmelių akinius. — Jūs uždarote sąskaitą? 

— Visus. 

Marchas stebėjo jį atskaičiuojant keturiasdešimt du šimto 
markių banknotus, paskiau susikišo juos į piniginę greta fotografi- 
jos. Ne tiek jau daug gyvenimo santaupų. 

Štai ką turi, kai nesulauki paaukštinimų tarnyboje ir septynerius 
metus moki alimentus. 

Kasininkas spitrijo į jį. 

— Herr šturmbanfiureris kažką pasakė? 

Savo mintis jis reiškė balsu. Matyt, jau eina iš proto. 

— Ne. Atleiskite. Dėkui. 

Marchas pasiėmė lagaminą, išėjo į aikštę ir pasigavo taksi į 
Verderšermarktą. 


Vienas savo kabinete jis padarė du dalykus. Paskambino 
į „Lufthansa“ centrinę būstinę ir paprašė apsaugos viršininką 
Frydmaną — buvusįjį Kripo tyrėją, kurį jis pažinojo — patikrinti, 
ar sekmadienį arba pirmadienį kuriuo nors Berlynas—Ciurichas 
reisu jų oro linija skraidino keleivį, įregistruotą Martino Liuterio 
pavarde. 

— Martinas Liuteris, tikrai? — Frydmaną tai didžiai pra- 
linksmino. — Dar ko tau reikia, Marchai? Imperatoriaus Karolio 
Didžiojo? Pono fon Gėtės? 

— Tai svarbu. 

— Visados tai svarbu. Žinoma. Aš suprantu. — Frydmanas 
pažadėjo išsyk paieškoti informacijos. — Klausyk. Kai pabos vai- 
kytis sanitarines mašinas, čia tau visados atsiras darbo, jeigu tik 
panorėsi. 

— Dėkui. Gal man iš tiesų prireiks. 

Padėjęs ragelį, Marchas nuėmė nuo dokumentų spintukės 
sudžiūvusį augalą. Iškėlė iš vazono sunykusias šaknis, įdėjo vidun 
varinį rakčiuką, vėl įstatė augalą ir sugrąžino vazoną į ankstesnę 
vietą. 

Po penkių minučių jam paskambino Frydmanas. 

Artūro Nebės biuro apartamentai buvo ketvirtame aukšte 
— vien kreminės spalvos kilimai ir apdaila, į lubas įleisti šviestuvai 
ir juodos odos sofos. Ant sienų — Torako skulptūrų estampai. 
Herakliškos figūros su Gargantiua apimties torsais rideno į sta- 
čias įkalnes didžiulius akmenis — autobanų statybai pažymėti; 
valkirijos, kovojančios su trigubais demonais — Nemokšiškumu, 
Bolševizmu ir Slavais. Apie Torako skulptūras kuždėti anekdotai. 
Vadindavo jį Toraksu*: „Herr profesorius šiandien nepriima lanky- 
tojų — jis šiuo metu dirba kairėje žirgo ausyje“. 

Nebės adjutantas, Otas Bekas, glotnaus veido Heidelbergo ir 
Oksfordo absolventas, pakėlė akis ; Marchą, kai šis įėjo į laukiamąjį. 

— Man reikia pasikalbėti su oberstgrupenfiureriu, — pasakė 
Marchas. 

— Jis nieko nepriima. 

— Mane priims. 

— Nepriims. 

Atsirėmęs kumščiais į stalą, Marchas prisilenkė prie pat Beko 
veido: 

— Paklauskite. 

Už savęs jis išgirdo Nebės sekretorę: 

— Ar man iškviesti apsaugą? 

— Minutėlę, Ingrida. — Tarp SS akademijos Oksforde absol- 
ventų buvo madinga dėtis angliškai šaltiems. Bekas nuspriegė sau 
nuo kitelio rankovės nematomą dulkelę. — Ir kokia gi pavardė? 


— Marchas. 
— Ak. Įžymusis Marchas.— Bekas pakėlė vidaus telefono 
ragelį. — Herr oberstgrupenfiureri, šturmbanfiureris Marchas 


reikalauja, kad jį priimtumėte. — Jis pažvelgė į Marchą ir link- 
telėjo. — Gerai. 

Bekas nuspaudė paslėptą po rašomuoju stalu mygtuką, at- 
rakinantį elektroninę spyną. 


*"Ihorax (/o4.) — krūtinės ląsta. 

— Penkias minutes, Marchai. Jisai susitaręs susitikti su 
reichsfiureriu. 

Viršininko kabineto durys buvo tvirtos, ąžuolinės, šešių cen- 
timetrų storio. Viduje žaliuzės sandariai užtrauktos, kad neįleistų 
dienos. Geltonos šviesos pluošte Nebė, užsikniaubęs viršum rašo- 
mojo stalo, per didinamąjį stiklą studijavo išspausdintą sąrašą. Jis 
nukreipė į lankytoją didelį blausų lęšį. 

— Ką mes čia turime?.. — Nebė nuleido stiklą. — Šturm- 
banfiureris Marchas. — Turbūt tuščiomis rankomis? 

— Deja. 

Nebė linktelėjo. 

— Iš budėtojų posto žinau, kad Reicho policijos nuovados 
perpildytos pagyvenusių elgetų, senų girtuoklių, pametusių savo 
dokumentus ir vengiančių geriatrų... Globusui darbo užteks iki 
Kalėdų. — Jis atsilošė krėsle. — Jeigu Liuterį pažįstu, jis pernelyg 
gudrus, kad kol kas pasirodytų. Pralauks kelias dienas. Tai 2 
būti jūsų viltis. 

— Noriu kai ko paprašyti. 

— Klokit. 

— Man reikia palikti šalį. 

Nebė garsiai nusikvatojo. 

— Jūsų byla glaustai išsami, Marchai, bet niekur joje neužsi- 
menama, kad turite humoro jausmą. Puiku! Kas žino? Galbūt vis 
dėlto liksite gyvas. Koks nors KZ komendantas pasiims jus savo 
meilučiu. 

— Aš noriu nuvykti į Šveicariją. 

— Žinoma. Vaizdai tenai nuostabūs. 

— Man paskambino iš „Lufthansa“. Sekmadienį popiet 
Liuteris nuskrido į Ciurichą ir pirmadienio vakarą paskutiniuoju 
reisu sugrįžo į Berlyną. Manau, jis galėjo prieiti prie numeruoto- 
sios banko sąskaitos. 

Nebės kvatulys sunyko į pavienį prunkščiojimą. 

— Kokie įrodymai? 

Marchas padėjo Nebei ant stalo voką. 

— Praeitą naktį jį paėmiau iš Štukarto buto. 

Nebė atidarė voką ir pro didinamąjį stiklą apžiūrėjo raštą. 
Pakėlė akis. 

— Ar kartu neturėtų būti ir raktas? 

Marchas stebeilijo į paveikslus už Nebės galvos — Šmuclerio 
„Sodietės, grįžtančios iš laukų“, Paduvos „Kalba fiureris“ — bjau- 
rus tradiciškas šlamštas. 

— Ak. Suprantu. — Nebė vėl atsilošė braukinėdamas stiklu 
sau skruostą. — Jeigu neleisiu jums vykti, negausiu rakto. Žinoma, 
galėčiau jus perduoti gestapui, ir jie įtikintų atiduoti raktą — gal 
netgi labai greitai. Tačiau tuomet depozitinio seifo turinį sužinotų 
(GGlobusas ir Heidrichas, o ne aš. 

Jis kiek patylėjo. Paskiau vargais negalais atsistojo ir nukli- 
bikščiavo per kambarį prie žaliuzių. Šiek tiek praskyrė jų plokš- 
teles ir pažvelgė laukan. Marchas matė pamažu sukiojantis į šalis 
jo akis. 

Pagaliau Nebė prašneko: 

— Gundantis sandėris. Tačiau kodėl įsivaizduoju save mo- 
jantį jums balta skepetaite iš Hermano Gėringo oro uosto perono, 
kai neketinate kada nors sugrįžti? 

— Spėju, duoti garbės žodį, kad sugrįšiu, būtų bergždžia? 

— Toks pasiūlymas menkina mūsų išmintį. 

Nebė sugrįžo prie rašomojo stalo ir vėl perskaitė įgaliojimą. 
Paspaudė vidaus ryšio jungiklį: 

— Bekai. 

Pasirodė adjutantas. 

— Marchai, duokite jam savo pasą. O jūs, Bekai, pristatykite 
tą pasą į Vidaus reikalų ministeriją ir pasirūpinkite, kad jie tuč- 
tuojau išduotų dvidešimt keturių valandų išvykimo vizą, kurios 
galiojimo laikas — nuo šeštos šįvakar iki šeštos vakaro rytoj. 

Bekas paskersavo į Marchą ir išsmuko iš kabineto. 

Nebė tarė: 

— Štai ką siūlau. Šveicarijos kriminalinės policijos viršinin- 
kas Aerr Štroilis — geras mano draugas. Nuo tos akimirkos, kai 
išlipsite iš orlaivio iki pat tuomet, kai vėl į jį sėsite, jo Žmonės jus 
seks. Nesistenkite jų išvengti. Jeigu bandysite rytoj negrįžti, būsite 

suimtas ir deportuotas. Jeigu pamėginsite pabėgti į Berną, patekti į 
kokią nors užsienio ambasadą, būsite sulaikytas. Šiaip ar taip, jums 
nėra kur prisiglausti. Po vakarykščio džiugaus pranešimo ameri- 
kiečiai paprasčiausiai jus permes per sieną mums. Britai, prancūzai 
ir italai daro, ką mes jiems liepiame. Australija ir Kanada paklus 
amerikiečiams. Manau, yra dar kinai, bet jumis dėtas aš veikiau iš- 
bandyčiau laimę kokioje nors KZ. Ir kai tik grįšite į Berlyną, man 
papasakosite viską, ką išsiaiškinote. Gerai? 

Marchas linktelėjo. 

— Gerai. Fiureris šveicarus vadina „viešbutininkų tauta“. Re- 
komenduoju jums „Baur au Lac“ Talštrasėje, su vaizdu į ežerą. Itin 
prabangus. Puiki vieta pasmerktajam praleisti naktį. 


Sugrįžęs į savo kabinetą, Marchas — turisto parodija — už- 
sisakė viešbučio numerį ir rezervavo sau vietą lėktuve. Po valandos 
jis atgavo pasą. Viduje buvo įspausta viza: visur esantis erelis ir 
girliandomis apjuosta svastika, tuščios vietos užpildytos sunkiai 
išskaitomu biurokratišku braižu. 

Išvykimo vizos trukmė buvo tiesiogiai proporcinga politi- 
niam prašytojo patikimumui. Partijos bosai gaudavo dešimčiai 
metų; partijos nariai — penkeriems; piliečiai su nepriekaištinga 
anketa — vieneriems; gyvenimo atmatos, savaime suprantama, 
negaudavo visai. Marchui suteiktas leidimas parai į išorinį pasaulį. 
Jis buvo apačioje, tarp visuomenės Neliečiamųjų kastos“ — tarp 
niurzglių, parazitų, vengiančiųjų darbo, slaptų nusikaltėlių. 

Jis paskambino į Kripo ekonominių tyrimų skyrių ir paprašė 
ten dirbančio šveicariškų reikalų eksperto. Kai paminėjo Caugo 
pavardę ir paklausė, ar skyrius turi kokios nors informacijos, žmo- 
gus kitame linijos gale nusijuokė. 

— Kiek turite laiko? 

— Pradėkite nuo pradžios. 

— Prašom palaukti. — Žmogyus atidėjo į šalį telefono ragelį 
ir nuėjo atsinešti bylos. 


* Zemiausia Indijos entojų kasta, kurios narį palietęs, manoma, susiteršia aukštes- 
JOS BYV Jų LP ę 
nės kastos indas. 

„Zaugg 6 Cie“ buvo įsteigtas 1877-aisiais franko-vokiečio 
finansininko Luiso Caugo. Hermanas Caugas, pasirašęs po Štu- 
karto įgaliojimu, buvo steigėjo vaikaitis. Jis vis dar buvo pristato- 
mas kaip banko generalinis direktorius. Berlynas sekęs jo veiklą 
daugiau nei du dešimtmečius. Nuo 1940-ųjų iki 1950-ųjų Caugas 
turėjęs daug reikalų su abejotinos reputacijos vokiečių naciona- 
listais. Šiuo metu jis įtariamas priglobęs milijonus reichsmarkių 
grynaisiais, meno kūriniais, aukso lydiniais, juvelyriniais dirbiniais 
ir brangakmeniais — visa tai turėję būti teisėtai konfiskuota, bet 
Finansų ministerija nepajėgė prie nieko prisikasti. Nors metų me- 
tus stengėsi. 

— K3 turime apie Caugą asmeniškai? 

— Vien plikas detales. Jis penkiasdešimt ketverių, vedęs, turi 
vieną sūnų. Jam priklauso rezidencija prie Ciuricho ežero. Labai 
respektabili. Labai privati. Daugybė įtakingų draugų Šveicarijos 
vyriausybėje. 

Marchas užsirūkė cigaretę ir sugriebė skiautę popieriaus. 

— Pakartokite man tą adresą. 


Maksas Jėgeris pasirodė Marchui berašant jam raštelį. Nu- 
gara atidarė duris ir įvirto vidun nešinas glėbiu bylų, visas išpiltas 
prakaito. Apžėlęs dviejų dienų senumo barzda atrodė grėsmingai. 

— Ksavis, ačiū Dievui. — Jisai stengėsi Žiūrėti viršum doku- 
mentų šūsnies. — Visą dieną bandžiau su tavimi susisiekti. Kur 
buvai? 

— Šen bei ten. Kas tai? Tavo memuarai? 

— Špandau sušaudymas. Girdėjai šįryt dėdulę Artūrą. — Jis 
pamėgdžiojo spigų Nebės balsą: — „Jėgeri, jūs galite grįžti prie 
savo įprastų pareigų 

Jis numetė ant savo rašomojo stalo bylas. Subarškėjo langas. 
Po kabinetą plūstelėjo dulkės. 

— Liudytojų ir vestuvių svečių parodymai. Autopsijos proto- 
kolas — iš to nelaimėlio iškapstė penkiolika kulkų. — Jis pasirąžė, 
kumščiais pasitrynė akis. — Savaitę miegočiau. Aš tau sakau: esu 
per senas tokiems išgąsčiams kaip praeitą naktį. Mano širdis neat- 
laikys. — Jis nutilo. — Nagi, ką, po velnių, čia darai? 

Marchas, iškėlęs iš vazono suvytusį augalą, vėl pasiėmė rak- 
čiuką nuo depozitinio seifo. 

— Per dvi valandas turiu suspėti į lėktuvą. 

Jėgeris pažvelgė į jo lagaminą. 

— Tik nepasakok — atostogos! Truputis balalaikos muzikos 
ant Juodosios jūros krantų... — Susidėjęs ant krūtinės rankas, jis 
šokyje kaip rusas išmetė į šalis kojas. 

Marchas šypsodamasis palingavo galvą. 

— Kaip, ar turi ūpo išmesti alaus? 

— Ar turiu ūpo išmesti alaus? — Nespėjus Marchui apsi- 
sukti, Jėgeris iššokavo pro duris. 


Bariukas Ovalštrasėje priklausė pensininkui iš Orpo, pavar- 
de Fišeris. Čia atsidavė dūmais ir prakaitu, išsivadėjusiu alumi ir 
kepintais svogūnais. Dauguma klientų buvo policininkai. Žalios 
ir juodos uniformos spietėsi apie barą ar slypėjo medžiu apmuštų 
kabinų prieblandoje. 

Lapinas ir Lokys buvo šiltai sutikti. 

— Atostogauji, Marchai? 

— Eli, Jėgeri! Kitąsyk prieik arčiau skustuvo! 

Jėgeris užsispyrė mokėti už gėrimą. Marchas užėmė kabiną 
kampe, pakišo lagaminą po stalu ir užsirūkė cigaretę. Čia susirinkę 
žmonės, kuriuos jis pažinojo dešimtmetį. Vairuotojai iš Ransdorfo 
su savo pokerio mokslais ir nešvankiais anekdotais. Mėgėjai išgerti 
iš Sunkių nusikaltimų skyriaus Vortštrasėje. Jis visada juos atpa- 
žindavo. Valteris Fibesas sėdėjo vienas prie baro, niūrodamas prie 
butelio šnapso. 

Jėgeris sugrįžo ir pakėlė bokalą. 

— Į sveikatą! 

— Į sveikatą. 

Marchas nusišluostė nuo lūpų putą. 

— Geros dešros, geros mašinos, geras alus — trys Vokietijos 
dovanos pasauliui. — Kai juodu gerdavo, Jėgeris visados taip sa- 
kydavo, ir Marchui visados pristigdavo drąsos jį pataisyti. — Taigi. 
Kas per reikalas dėl /ėkžuvo? — Jėgeriui tas žodis tartum prišaukė į 


174 


FATERLANDAS 


vaizduotę visa, kas pasaulyje egzotiška. Toliausia, kur jis kada nors 
buvo nukeliavęs iš Berlyno — tai šeimyninė stovykla prie Juodo- 
sios jūros per praėjusios vasaros atostogas netoliese Gotenburgo, 
kurias organizavo „Jėga per džiaugsmą 

Marchas nežymiai pasukiojo galvą, apsidairė į šalis. Vokišku 
žvilgsniu. Kabinos iš abiejų pusių buvo neužimtos. Nuo baro skar- 
dėjo juokas. 

— Turiu nuvykti į Šveicariją. Nebė man davė dvidešimt ketu- 
rių valandų vizą. Tas rakčiukas, kurį ką tik matei kabinete — pra- 
eitą naktį jį paėmiau iš Štukarto seifo. Jis nuo depozitinio seifo 
Ciuriche. 

Jėgeriui išsprogo akys. 

— Tikriausiai štai kur jie laiko meno vertybes. Prisimink, ką 
šįryt pasakė Globusas: jie slapta jas išgabendavo ir parduodavo 
Šveicarijoje. 

— Ne tik. Aš vėl kalbėjausi su ta amerikiete. Regis, Štukartas 
jai šeštadienį vakare paskambino į namus, ketindamas sprukti į 
užsienį. 

Sprukti. Neminėtinas poelgis. Tai pakibo tarp jųdviejų ore. 

— Betgi, Ksavi, gestapas tikriausiai jau tai žino, — pasakė 
Jėgeris. — Be abejo, jos telefonas pasiklausomas? 

Marchas papurtė galvą. 

— Štukartas pernelyg gudrus. Pasinaudojo taksofono būdele 
priešais jos butą. — Jis nugėrė alaus. — Matai, kas dedasi, Mak- 
sai? Jaučiuosi it žmogus, patamsy lipantis laiptais žemyn. Pirma, 
ištrauktas iš ežero lavonas pasirodo esąs 4/že7 Kimpter. Antra, jo 
mirtis susijusi su Štukarto mirtimi. Praeitą naktį vienintelis mano 
liudytojas — kariūnas Jostas — dėl to, kad čia prikišęs nagus 
Globusas, pašalintas esesininkų, šiam įsakius. Dabar išaiškėja, kad 
Štukartas norėjo sprukti. Kas bus toliau? 

— "Tu nusirisi tais laiptais ir nusisuksi sprandą, drauguži. Štai 
kas bus toliau. 

— Teisingai pranašauji. Ir dar tu nežinai blogiausio. 

Marchas papasakojo jam apie gestapo užvestą dosjė. Jėgeris 
atrodė priblokštas. 

— Dievuliau. Ką ketini daryti? 

— Galvojau išsidanginti iš Reicho. Netgi pasiėmiau visus 
pinigus iš banko. Bet Nebė teisus: jokia kita šalis prie manęs 
nesilies. — Marchas išbaigė bokalą. — Ar padarytum kai ką dėl 
manęs? 

— Sakyk. 

— Šjįryt įsilaužta į amerikietės butą. Ar nepaprašytum, kad 
Šionebergo Orpo ten pasitaikius progai žvilgteltų — aš palikau 
ant savo rašomojo stalo adresą. Taip pat daviau jai tavo telefono 
numerį, jeigu ištiktų bėda. 

— Jokių problemų. 

— Ir gal pasaugotum tai Piliui? — Jis padavė Jėgeriui voką 
su puse atsiimtų iš banko pinigų. — Čia ne kažkiek, bet kitų man 
gali prireikti. Laikyk, iki jis ganėtinai suaugs, kad žinotų, ką su jais 
veikti. 

— Ak, nagi, žmogau! — Maksas pasilenkė per stalą ir pa- 
tapšnojo jam per petį. — Juk nėra taip blogai. Ką? Iš tikrųjų? 

Marchas tylomis žvelgė į jį. Po vienos ar dviejų sekundžių 
Jėgeris krenkštelėjo ir nusuko į šalį akis. 

— Taip. Ką gi... — Jis įsikišo voką kišenėn. — Dieve mano, — 
su netikėtu įkarščiu tarė, — jeigu maniškis vaikinas įskųstų mane 
gestapui, jis tikrai kai ko iš manęs gautų — ir tai būtų ne pinigai. 

— Tai ne berniuko kaltė, Maksai. 

Kaltė, pagalvojo Marchas. Kaip gali kaltinti dešimtmetį? Ber- 
niukui reikia pavyzdingo tėvo. Kaip tik tuo partija aprūpindavo 
— stabilumu, draugyste, tuo, kuo galėtum tikėti — visais tais da- 
lykais, kuriuos Marchas būtų turėjęs jam suteikti, bet nesuteikė. 
Be to, pimpfas žikėjosi, kad jaunieji perkels savo ištikimybę nuo 
šeimos prie valstybės. Ne, jis nesmerksiąs — negalįs smerkti savo 
sūnaus. 

Jėgerį pagavo niūri nuotaika. 

— Dar alaus? 

— Atleisk. — Marchas atsistojo. — Turiu eiti. Lieku tau 
skolingas. 

Jėgeris irgi pašoko ant kojų. 


176 


FATERLANDAS 


— Kai grįši, Ksavi, atvažiuok ir paviešėk pas mus porą dienų. 
Mano jaunėlės savaitę bus „Bund deutcher Mūdchen“ stovyk- 
loje — galėsi užimti jų kambarį. Ką nors sugalvosime dėl karo 
tribunolo. 

— Priglausti asocialų elementą — tavajam partijos vietos 
skyriui nekaip atrodys. 

— Partijos vietos skyrius teužsikruša. 

Tai buvo ištarta įsijautus. Jėgeris ištiesė ranką, ir Marchas ją 
paspaudė — didžiulę sudiržusią leteną. 

— Žiūrėk save, Ksavi. 

— Žiūrėk save, Maksai. 


6 


Išrikiuoti ant Flughafen Hermann Gėring“* pakilimo-tūpimo 
takų, mirguliuojantys pro degalų garo ūkelį, stovėjo naujos kartos 
keleiviniai reaktyviniai laineriai: mėlyni ir balti „Pan-American“ 
boingai, raudoni, balti ir juodi, svastika padabinti „Lufthansa“ 
junkeriai. 

Berlynas turi du oro uostus. Senasis Tempelhofo netoliese 
miesto centro aptarnauja artimuosius, vidaus reisus. Tarptautinis 
transportas eina per Hermaną Gėringą, įrengtą šiaurvakarinia- 
me pakraštyje. Naujojo terminalo pastatai — ilgi žemi rūmai iš 
marmuro ir stiklo, suprojektuoti, be abejo, Špiero. Lauke prie at- 
vykstančiųjų salės — Hanos Reitš, Vokietijos geriausios aviatorės 
statula, nulieta iš sulydytų „Spitfire“ir „Lancaster“ korpusų. Ji žvel- 
gia į dangų tarsi ieškodama galimų oro erdvės pažeidėjų. Užrašas 
už jos penkiomis kalbomis skelbia: svEIKI ATVYKĘ Į BERLYNĄ, 
DIDŽIOJO VOKIETIJOS REICHO SOSTINĘ. 

Marchas susimokėjo taksistui, palikdamas arbatpinigių, ir 
nuėjo rampa prie automatinių durų. Oras čionai buvo šaltas ir 
žmogaus užterštas: persmelktas aviacinio kuro tvaiko, plėšomas 


* Hermano Gėringo oro uostas (v04.). 

įsukamų variklių riaumojimo. Durys atsidarė ir šnypšdamos vėl 
susistūmė už jo, ir staiga Marchas atsidūrė garsui nepralaidaus iš- 
vykstančiųjų terminalo sūkuryje. 

„Lufthansa“ reisas 401 į Niujorką. Įlaibinimui į lėktuvą kelei- 
vius prašome eiti bro vartus numeris aštuoni... 

Paskutinį sykį kviečiame į „Lufthansa“ reisą 014, skrendantį į 
Feodosbafeną. Keleivius... 

Marchas pirmiausia patraukė prie „Lufthansa“ kasų atsiimti 
bilieto, paskiau — prie registracijos stalo, kur jo pasą atidžiai iš- 
tyrinėjo blondinė su krūtinės kairėje prisegta kortele „Gina“ ir 
svastikos ženkleliu atlape. 

— Ar Jerr šturmbanfiureris pageidauja įregistruoti kokį nors 
bagažą? 

— Ne, dėkui. Turiu tik šį. — Jis patapšnojo savo lagaminėlį. 

Ji sugrąžino jam pasą su viduje sulenktu įlaipinimo talonėliu. 
Šis veiksmas palydėtas šypsena, spindinčia ir bedžiuge it neoninė 
šviesa. 

— Įlaipinama po trisdešimties minučių. Gero skrydžio, berr 
šturmbanfiureri. 

— Dėkui, Gina. 

— Labai prašom. 

— Dėkui. 

Juodu lankstėsi tarsi dvejetas japonų verteivų. Oro kelionė 
Marchui buvo naujas pasaulis, nepažįstama šalis su savais nesu- 
vokiamais ritualais. 

Vadovaudamasis nuorodomis, jis nuėjo į tualetą, pasirinko 
atokiausią kabiną, užsirakino duris ir, atidaręs lagaminą, išsiėmė 
odinį kelionkrepšį. Paskiau atsisėdo ir nusiavė batus. Nuo chromo 
ir plytelių atsispindėjo balta šviesa. 

Nusirengęs iki trumpikių, batus ir uniformą sudėjo į kelion- 
krepšį, vidurin įkišo liugerį ir, užtraukęs užtrauktuką, užrakino 
spynelę. 

Po penkių minučių išėjo iš kabinos pasikeitęs. Šviesiai pil- 
ku kostiumu, baltais marškiniais, neryškiu mėlynu kaklaraiščiu 
ir minkštais rudais pusbačiais arijų antžmogis vėl tapo paprastu 

piliečiu. Jis matė šį pasikeitimą atsispindint žmonių akyse. Ne- 
beliko baugščių žvilgsnių. Bagažo saugojimo kameros, kur paliko 
savo kelionkrepšį, tarnautojas elgėsi nemaloniai. Padavė Marchui 
kvitelį. 

— Nepameskite. Jeigu pamesite, nesivarginkite sugrįžti. — Jis 
kryptelėjo galva į užrašą už savęs: „Perspėjame! Daiktai grąžinami 
tiktai pateikus kvitą!“ 

Pasų kontrolės zonoje Marchas lūkuriavo įsidėmėdamas sau- 
gos priemones. Pirmasis barjeras: tikrinami įlaipinimo talonėliai, 
kurie neišduodami nepateikus tvarkingos vizos. Antrasis barjeras: 
darsyk patikrinamos pačios vizos. Trejetas Zollgrenzschutz — sie- 
nos apsaugos policijos — pareigūnų su automatais stovėjo abipus 
praėjimo. Pagyvenęs vyriškis pirma Marcho buvo ypač kruopščiai 
patikrintas, ir tik pasikalbėjęs su kažkuo telefonu muitininkas 
mostu praleido jį. Jie vis dar ieško Liuterio. 

Kai priėjo Marcho eilė, jis išvydo, kaip savo pasu sutrikdė 
muitininką. SS šturmbanfiureris tik su dvidešimt keturių valandų 
viza? Įprasti rango ir privilegijų požymiai, visados tokie aiškūs, 
buvo per painūs, kad perprastum. Muitininko veide kovojo smal- 
sumas su vergiškumu. Kaip visuomet nugalėjo vergiškumas. 

— Malonios kelionės, 4er7 šturmbanfiureri. 

Kitapus barjero Marchas vėl ėmėsi tyrinėti oro uosto saugą. 
Visas bagažas buvo peršviečiamas rentgeno spinduliais. Jis pats 
apieškotas, paskiau paprašytas atidaryti lagaminą. Visas turinys 
apžiūrėtas — atidarytas prausimosi reikmenų maišelio užtrauktu- 
kas, atsuktas dangtelis ir pauostytas skutimosi kremas. Pasieniečiai 
dirbo kruopščiai — kaip žmonės, žinantys, kad jeigu jų pamainos 
metu lėktuvą perimtų užgrobėjai arba susprogdintų teroristų 
bomba, ateinančius penkerius metus patys gautų praleisti KZ. 

Galiausiai jį tikrinti baigė. Pasitapšnojo vidinę kišenę, įsi- 
tikino, kad įgaliojimas tebėra joje, ir kitame delne pavartė varinį 
rakčiuką. Tuomet nuėjo į barą ir, užsisakęs didelę porciją viskio, 
surūkė cigaretę. 


Jis įsėdo į junkerį dešimt minučių prieš pakylant. 

Tai buvo paskutinis dienos reisas iš Berlyno į Ciurichą, ir 
saloną užpildę verslininkai bei bankininkai tamsiais trijų dalių 
kostiumais skaitė rausvus finansinius laikraščius. Marcho vieta 
buvo prie iliuminatoriaus. Gretimas krėslas buvo tuščias. Jis įstū- 
mė lagaminą į bagažo skyrelį sau virš galvos, atsilošė ir užsimerkė. 
Lėktuve grojo Bacho kantatą. Lauke suburzgė motorai, jų garsas 
vis stiprėjo, nuo zvimbesio pereidamas iki energingo kauksmo. 
Orlaivis nežymiai trūktelėjo ir pajudėjo iš vietos. 

Trisdešimt tris valandas iš pastarųjų trisdešimt šešių Marchas 
nemiegojo. Dabar, gramzdinamas muzikos, liūliuojamas vibraci- 
jos, jis užmigo. 

Nematė sušvintant užrašų, perspėjančių užsisegti saugos dir- 
žus — pakilimas beveik neprasismelkė į jo sapnus. Nei pajuto, kad 
kažkas įsmuko į krėslą šalimais. 

Tiktai tuomet, kai jie jau pasiekė kreiserinį 10 000 metrų 
aukštį ir pilotas paskelbė lėktuvą skrendant virš Leipcigo, Marchas 
atsimerkė. Stiuardesė lenkėsi prie jo klausdama, ar nepageidautų 
ko nors išgerti. Buvo besižiojąs „Viskio“, bet liko pernelyg suglu- 
męs, kad pajėgtų atsakyti. Dėdamasi skaitanti žurnalą; greta sėdėjo 
Šarlotė Megvair. 


Po jais prašliaužė Reinas — plati lydyto metalo juosta besi- 
leidžiančios saulės spinduliuose. Marchas niekad nebuvo regėjęs 
upės iš oro. „Tėvyne brangi, nėra tau pavojaus/Sargyba prie Rei- 
no tvirtai čia stovi. Posmai iš vaikystės, baladojami nesuderintu 
pianinu skersvėjų traukiamoje sporto salėje. Kas juos parašė? Jis 
neprisiminė. 

Perskristas Reinas — tai ženklas, kad jie jau paliko Reichą 
ir atsidūrė Šveicarijoje. Tolumoje — kalnai, pilkai mėlyni ir sken- 
dintys ūkuose; apačioje — dailūs laukų stačiakampiai ir tamsūs 
pušynų guotai; statūs raudoni stogai ir baltos bažnytėlės. 

Kai atsibudo, savo nustebusiu veidu ją prajuokino. Galbūt ir 
esate pripratęs turėti reikalų su užkietėjusiais nusikaltėliais, pasakė 
ji, taip pat su gestapu ir SS. Bet niekad nesate susidūręs su gera 
mieląja amerikiečių spauda. 

Jis nusikeikęs, o į tai ji atsakiusi išplėstomis akimis, apsimes- 
tinai nekaltu it kurios nors Makso Jėgerio dukters žvilgsniu. Vai- 
dyba, sąmoningai atlikta prastai, dėl to pasirodė tik dar įtaigesnė ir 
nukreipė jo pyktį į patį save, privertė įsijungti į žaidimą. 

Tada, mosikuodama plastikine taurele, ji užsispyrė viską pa- 
aiškinti, nesvarbu, ar jis norėjo klausytis, ar ne. Tai buvo nesunku, 
paaiškino ji. Juk pats jai pasakęs, jog šįvakar skrisiąs į Ciurichą. 
Buvo tik vienas reisas. Oro uoste prie „Lufthansa“ langelio ji in- 
formavo, jog; turinti skristi su šturmbanfiureriu Marchu. Ji vėluo- 
janti, ar negalėtų gauti vietos šalia jo? Išgirdusi teigiamą atsakymą 
suprato, kad lėktuve jį ras. 

— Ir miegojote it kūdikis, — užbaigė ji. 

— O jeigu jums būtų pasakę, kad keleivio, pavarde Marchas, 
nėra? 

— Vis tiek būčiau skridusi. — Jo pyktis vedė ją iš kantry- 
bės. — Klausykit, didžiumą istorijos aš jau turiu. Apgaulė su meno 
kūriniais. Du aukšti pareigūnai negyvi. Trečias mėgina pasprukti. 
Bando palikti šalį. Slapta sąskaita Šveicarijos banke. Blogiausiu 
atveju viena pati Ciuriche būčiau prisirinkusi šiokio tokio papil- 
„domo kolorito. Geriausiu — gal sužavėčiau 4e77 Caugą, ir šis man 
duotų interviu. 

— Aš tuo neabejoju. 

— Kodėl atrodote toksai susirūpinęs, šturmbanfiureri — aš 
nepaminėsiu jūsų pavardės. 

Ciurichas — vos dvidešimt kilometrų piečiau Reino. Jie grei- 
tai leidosi. Marchas išbaigė škotiškąjį ir pastatė tuščią taurelę ant 
stiuardesės atkišto padėklo. 

Šarlotė Megvair ištuštino savąją vienu gurkšniu ir pastatė 
šalia anos. 

— Mudu vienija bent jau viskis, 5er7 Marchai, — nusišyp- 
SOjo ji. 

Jis nusigręžė į iliuminatorių. Šitą tai ji geba, pagalvojo, pri- 
versti atrodyti jį kvailai, nevėkšla teutonų policininku. Pirmiausia 
ji nepapasakojo jam apie Štukarto telefono skambutį. Paskiau 
apsukriai gebėjo jį paveikti, kad leistų kartu apieškoti Štukarto 


181 


ROBERT HARRIS 


butą. Šįryt, užuot laukusi, kol jisai su ja susisieks, pasikalbėjo su 
amerikiečiu diplomatu Naitingeilu apie Šveicarijos bankus. O 
dabar šitai. Tartum tave nuolat iš paskos sekiotų vaikas — atkak- 
lus, protingas, nepatogus, apgaulus, pavojingas vaikas. Slapčia jis 
vėl apsičiupinėjo kišenes ir pasitikrino, ar tebeturi tą įgaliojimą ir 
rakčiuką. Iš jos visko gali tikėtis — ir kad galėtų šiuos pavogti jam 
bemiegant. 

Junkeris artėjo prie tūpimo tako. Nelyginant vis greitėjančia- 
me filme pro šalį ėmė skrieti šveicariškas kraštovaizdis: traktorius 
laukuose, kelias su keliomis priekinėmis automobilių šviesomis 
dulsvoje prieblandoje, ir tuomet — trinksnis, antras — jie nutūpė. 

Ciuricho oro uostas buvo ne toks, koki jis įsivaizdavo. Už 
orlaivių ir angarų driekėsi miškingos kalvos, be jokių miesto po- 
žymių. Mirksnį jam toptelėjo, ar tik Globusas nesužinojo apie jo 
misiją ir nesuorganizavo lėktuvą nukreipti kitur. Galbūt jie nutup- 
dyti kokioje nuošalioje oro bazėje Vokietijos pietuose? Tačiau tuoj 
pat jis išvydo ant terminalo pastato užrašą CIURICHAS. 

Vos tik lėktuvas pariedėjęs sustojo, keleiviai — daugelis iš jų 
profesionalūs kursuotojai ten ir atgal — sutartinai atsistojo. Ji irgi 
pašoko ant kojų, nusitraukdama žemyn lagaminą ir tą juokingą 
mėlyną apsiaustą. Jis siekė rankomis pro ją. 

— Atsiprašau. 

Ji įsinėrė į apsiaustą. 

— Kur dabar? 

— Aš į savo viešbutį, froilen. Ką pati veiksite, jūsų reikalas. 

Vargais negalais jis prasispraudė pro storą šveicarą, grūdantį 
į odinį lagaminėlį dokumentus. Šis manevras paliko ją įstrigusią 
šiek tiek užpakalyje jo. Kol jie slinko praėjimu ir iš orlaivio, jis ne- 
atsigręžinėjo. 

Marchas energingai nudrožė per atvykstančiųjų salę prie 
pasų kontrolės, pralenkdamas daugumą kitų keleivių ir atsisto- 
damas bemaž eilutės priekyje. Už savęs girdėjo bruzdes; — ji 
stengėsi prisivyti. 

“Šveicarų pasienietis, rimtas jaunikaitis ilgais nusvirusiais 
ūsais, pasklaidė jo pasą. 

— Su reikalais ar pramogauti, 4e77 Marchai? 

— Su reikalais. — Tikrai su reikalais. 

— Minutėlę. 

Jaunikaitis pakėlė telefono ragelį, surinko tris skaitmenis ir, 
nusisukęs nuo Marcho, kažką pašnabždėjo į mikrofoną. Pasakė: 
„Taip. Taip. Žinoma“. Paskiau padėjo ragelį ir sugrąžino Marchui 
pasą. 


Jų dvejetas laukė jo prie bagažo karuselės. Pastebėjo juos iš 
penkiasdešimties metrų: stambūs, trumpai nukirptais plaukais, 
avintys tvirtais juodais batais ir vilkintys gelsvai rudais, diržais 
perjuostais lietpalčiais. Policininkai vienodi visur pasaulyje. Pra- 
žingsniavo pro šalį nė nepaskersuodamas akimis ir veikiau juto nei 
matė juos leidžiantis įkandin. | 

Nesutrukdytas praėjo žaliuoju muitinės srautu ir atsidūrė pa- 
grindiniame vestibiulyje. Taksi. Kur sustoja taksi? 

Klip klap, klip Klap. Žingsniai už jo. 

Lauke oras buvo keliais laipsniais šaltesnis nei Berlyne. K/ip 
Klap. Klip klap. Jis apsisuko. Aure ji, su apsiaustu, įsitvėrusi lagami- 
ną, besistengianti išlaikyti pusiausvyrą ant savo aukštakulnių. 

— Eikite sau, froilen. Ar suprantate mane? Ar reikia išdėstyti 
raštu? Grįžkite į Ameriką ir paskelbkite tą savo kvailą istoriją. Aš 
turiu reikalų. 

Nelaukdamas, kol ji atsakys, atidarė užpakalines stovinčio 
taksi dureles, įmetė vidun lagaminą ir pats įsiropštė iš paskos. 

— „Baur au Lac“, — pasakė taksistui. 

Jie pajudėjo iš oro uosto, įsuko į plentą ir leidosi pietų kryp- 
timi, miesto link. Dienos beveik nebeliko. Kreipdamas galvą 
pasižiūrėti pro galinį langą, Marchas matė dešimt metrų už jų 
prilipusį kažkoki taksi, o tą sekant baltą mersedesą be ženklų. 
Dievuliau, kokia tatai virsta komedija. Globusas medžioja Liuterį, 
jis medžioja Globusą, Šarlė Megvair medžioja jį, o dabar šveicarų 
policija seka juos abu. Jis užsirūkė. 

— Mokate skaityti? — paklausė taksistas ir parodė į užrašą: 
DĖKOJAME, KAD NERŪKOTE. 

— Sveiki atvykę į Šveicariją, — sumurmėjo Marchas. Kelis 
centimetrus pradarė langutį, ir vėsus oras pasigavo melsvų dūmų 
debesėlį. 

Ciurichas buvo kur kas gražesnis, nei jis tikėjosi. Centras pri- 
minė Hamburgą. Palei plataus ežero pakrantę spietėsi seni pasta- 
tai. Žalios ir baltos spalvų tramvajai dardėjo krantine pro ryškiai 
apšviestas parduotuves ir kavines. Taksistas klausėsi „Amerikos 
balso“. Berlyne tatai būdavę išvien susiliejantys trukdžiai, o čionai 
galėjai girdėti aiškiausiai. „Trokštu laikyt tave už rankos, — angliš- 
kai traukė jaunatviškas balsas. — Trokštu laikyt tave už raaankos!“ 
Tūkstančiai paaugliukių klykė. 

„Baur au Lac“ nuo ežero skyrė gatvė. Marchas susimokėjo 
taksistui reichsmarkėmis — visose Žemyno šalyse reichsmarkes 
priimdavo, tai buvo bendra Europos valiuta — ir įžengė vidun. 
Viešbutis buvo prabangus, kaip Nebė ir žadėjo. Numeris jam atsi- 
ėjo pusės mėnesio algą. Puiki vieta basmerktajam praleisti naktį... 
Pasirašydamas į registracijos knygą, pastebėjo šmėkštelint kažką 
mėlyna ir netrukus iš paskos — geltonai rudus lietpalčius. Lyg bū- 
čiau kino žvaigždė, pamanė Marchas, pasigavęs liftą. Kur tik einu, 
visur įkandin sekioja du detektyvai ir brunetė. 


Jis išskleidė ant lovos miesto planą ir prisėdo šalia, nugrimz- 
damas į purų matracą. Turįs tiek mažai laiko. Ciuricho ežero pla- 
tybė it mėlyna geležtė smigo į gatvių raizginį. Pasak turimos Kripo 
bylos, Hermano Caugo būstinė Zėštrasėje. Marchas susirado ją. 
Zėštrasė driekėsi rytine ežero pakrante, apie keturis kilometrus į 
pietus nuo viešbučio. 

Kažkas tyliai pabeldė į duris. Vyriškas balsas pašaukė jį pa- 
varde. 

Čia dabar kas? Perėjęs per kambarį, jis atlapojo duris. Kori- 
doriuje stovėjo patarnautojas su padėklu. Atrodė išsigandęs. 

— Atleiskite, pone. Geriausi linkėjimai nuo ponios iš 277-ojo 
kambario. 

— Taip. Aišku. — Marchas pasitraukė jį praleisti. Patar- 
nautojas nedrąsiai įėjo, lyg baimintųsi, kad Marchas jam trenks. 

Padėjo padėklą, kiek pamindžikavo, tikėdamasis arbatpinigių, ir jų 
nesulaukęs pasišalino. Marchas užrakino paskui jį duris. 

Ant stalo paliktas butelis „Glenfiddich“ su rašteliu, kuriame 
tebuvo vienintelis žodis. „Detantas?“ 


Palaisvinęs kaklaraištį, jisai stovėjo prie lango, gurkšnojo 
salyklinį viskį ir žvelgė per Ciuricho ežerą tolyn. Palei juodą van- 
denį tęsėsi geltonų žibintų ažūrai; paviršiuje šokinėjo ir mirkčiojo 
raudonų, žalių ir baltų švieselių taškučiai. Jis užsirūkė dar vieną 
cigaretę, nežinia kažkelintą per savaitę. 

Alėjoje po jo numerio langu juokėsi žmonės. Ežeru slydo 
kažkokia šviesa. Nei Didžiosios menės, nei žygiuojančių orkes- 
trų, nei uniformų. Pirmą sykį — kada tatai buvo? — mažiausiai 
prieš metus — jis toli nuo Berlyno geležies ir granito. Taigi. Iškėlė 
taurelę ir tyrinėjo šviesų skystį. Esama kitokių gyvenimų, kitokių 
miestų. 

Jis pastebėjo, kad podraug su buteliu ji užsakiusi dvi taureles. 

Prisėdo ant lovos krašto ir pažvelgė į telefoną. Pirštais pa- 
barbeno į stalelį. 

Beprotybė. 

Ji turėjo įprotį susikišti rankas giliai į kišenes ir stovėti galvą 
pakreipusi į šoną, blausiai šypsodamasi. Lėktuve, prisiminė jis, vil- 
kėjo raudona vilnone suknele su odiniu diržu. Turi gražias kojas, 
su juodomis kojinėmis. O kai pyksta ar linksmai nusiteikusi, o tai 
būna beveik visąlaik, nubraukia sau už ausies plaukus. 

Lauke juokas nutolo. 

Kur jūs buvote pastaruosius dvidešimt mety?— pritvinkęs pa- 
niekos jos klausimas Štukarto bute. 

Ji žinanti tiek daug. Šokanti aplinkui jį. 

Milijonų žydų, kurie išnyko ber karą... 

Pavartė tarp pirštų jos raštelį, įsipylė dar viskio ir atsigulė 
ant lovos. Po dešimties minučių pakėlė telefono ragelį ir pasakė 
operatorei: 

— 277-ąjį kambarį. 

Beprotybė, beprotybė. 

Juodu susitiko fojė, po vešlios palmės šakomis. Kitapus, salės 
kampe, styginis orkestras džirino ištraukas iš Die Fledermaus". 

Marchas tarė: 

— Škotiškasis buvo labai geras. 

— Taikos dovana. 

— Priimta. Dėkui. — Jis pašnairavo į pagyvenusią violonče- 
lininkę. Storos kojos plačiai išskėstos, lyg melžtų karvę. — Dievas 
žino, kodėl turėčiau jumis tikėti. 

— Dievas žino, kodėl aš turėčiau jumis tikėti. 

— Pagrindinės taisyklės, — tvirtai tarė jis. — Pirma, daugiau 
nebemeluoti. Antra, darysime taip, kaip aš pasakysiu, ar jūs to no- 
rėsit, ar ne. Trečia, parodysite man, ką ketinate išspausdinti, ir jeigu 
aš paprašysiu ko nors neskelbti, jūs išimsite. Sutarta? 

— Sukertam. — Ji nusišypsojo ir ištiesė jam ranką. Marchas 
paspaudė ją. Delnas buvo vėsus, tvirtas. Pirmą sykį jis pastebėjo, 
kad mergina segi ant riešo vyrišką laikrodį. 

— Kas paskatino jus persigalvoti? — paklausė ji. 

Marchas paleido jos ranką. 

— Jūs pasirengusi pasivaikščioti? 

Ji tebevilkėjo raudona suknele. 

— Taip. 

— Ar turite užrašų knygutę? 

Ji pasitapšnojo apsiausto kišenę: 

— Be jos nekeliauju. 

— Ir aš. Gerai. Eime. 


Šveicarija buvo šviesų telkinėlis gilioje tamsoje, kai visur ap- 
link priešai: Italija pietuose, Prancūzija vakaruose, Vokietija šiau- 
rėje ir rytuose. Kad išsilaikė, kėlė nuostabą: vadinta tai „Šveicarijos 
stebuklu“. 

Liuksemburgas buvo tapęs Mozelio žeme, Elzasas ir Lota- 


* „Šikšnosparnis“ (vo4.) — J. Štrauso operetė. 


186 


FATERLANDAS 


ringija — Vestmarku*, Austrija — Ostmarku**. O Čekoslovakija 
— toji Versalio išpera — sunyko į Bohemijos ir Moravijos protek- 
toratą. Lenkija, Latvija, Lietuva, Estija — dingo iš žemėlapio. Ry- 
tuose Vokietijos imperija buvo suskirstyta keturiomis kryptimis į 
Ostlando““", Ukrainos, Kaukazo, Moskovijos reichskomisariatus. 

Vakaruose dvylika valstybių — Portugalija, Ispanija Pran- 
cūzija, Airija, Didžioji Britanija, Belgija, Olandija, Italija, Danija, 
Norvegija, Švedija ir Suomija — pagal Romos sutartį Vokietijos 
suvarytos į Europos prekybos bloką. Visose mokyklose vokiečių 
kalba buvo antra oficialioji. Žmonės važinėjo vokiškais automobi- 
liais, klausėsi vokiškų radijo stočių, žiūrėjo vokišką televiziją, dirbo 
vokiečiams priklausančiuose fabrikuose, dejavo dėl vokiečių turis- 
tų elgesio vokiečių dominuojamuose pramoginiuose kurortuose, 
o vokiečių komandos laimėdavo visas sporto varžybas, išskyrus 
kriketą, kurį žaidė tik anglai. 

Ir visame tame tik viena Šveicarija tebebuvo neutrali. Fiurerio 
ne to siekta. Bet iki vermachto planuotojai sumanė strategiją, kaip 
pavergti Šveicarijos valstybę, prasidėjo Šaltojo karo patas. Ji liko 
niekieno žemės lopinėlis, metams bėgant vis naudingesnė abiem 
pusėms, vieta, kur buvo galima susitikti ir slapčia tartis. 

— Šveicarijoje piliečiai tik trijų rūšių, — tuomet Marchui 
pasakęs Kripo ekspertas. — Amerikiečių šnipai, vokiečių šnipai 
ir šveicarų bankininkai, besistengiantys neišleisti iš rankų savo 
pinigų. 

Per praeitą šimtmetį tie bankininkai įsikūrė apie šiaurinį 
Ciuricho ežero pakraštį nelyginant turtinga putelė — pinigų po- 
tvynio žyma. Kaip ir Švanenverderyje, jų vilos buvo atsukusios pa- 
sauliui akliną aukštų sienų ir tvirtų vartų fasadą, už kurio stiebėsi 
tankių medžių širmos. 

Pasilenkęs priekin, Marchas paliepė taksistui: 

— Čionai sulėtinkite. 


* Westmark (vok.) — Vakarų pasienis. 
** Ostmark (vok.) — Rytų pasienis. 
** Ostland (v04.) — Rytų žemė. 

Dabar jau buvo susiformavusi visa kavalkada: Marcho ir 
Šarlės taksi, sekamas dviejų automobilių su šveicarų policininkais. 
Beleriveštrasė perėjo į Zėštrasę. Marchas skaičiavo numerius. 

— Sustokite čia. 

Taksi pasuko prie šaligatvio krašto. Policijos automobiliai 
pralenkė juos; bet už šimto metrų gatvėje sužibo jų stabdžių 
šviesos. 

Šarlė apsidairė aplink. 

— O kas toliau? 

— Pasižiūrėsime į daktaro Hermano Caugo namus. 

Marchas susimokėjo taksistui, kuris tuoj pat apsisuko ir nu- 
švilpė atgal miesto centro link. Gatvėje liko tyku. 

Visos vilos buvo gerai apsaugotos, bet Caugo — iš eilės tre- 
čia, kurią jie privažiavo — atrodė tikra tvirtovė. Ivirti metaliniai 
trijų metrų aukščio vartai, abipus kurių — akmeninė siena. Įėjimą 
kontroliavo saugos vaizdo kamera. Marchas paėmė Šarlę už pa- 
rankės, ir abu pasivaikštinėjančiu žingsniu praslinko pro šalį — it 
įsimylėjėliai, išėję pakvėpuoti grynu oru. Juodu perkirto gatvę ir 
laukė vienoje kitos pusės įvažoje į kiemą. Marchas pasižiūrėjo į 
laikrodį. Vos po devynių. Praslinko penkios minutės. Jis jau buvo 
besiūląs jiedviem pasišalinti, kai sudžerškė, suburzgė mechaniz- 
mai, ir vartai ėmė vertis į šalis. 

Šarlė sukuždėjo: 

— Kažkas išvyksta. 

— Ne. — Jis kryptelėjo galva gatvės tolumon. — Atvyksta. 

Limuzinas buvo didžiulis ir galingas: britiškas „Bentley“, 
juodos spalvos. Artėjo nuo miesto centro, lėkė greitai, staigiai 
užsuko ant įvažos. Priekyje vairuotojas ir dar vienas vyriškis; ant 
galinės sėdynės šmėstelėjo sidabriniai plaukai — veikiausiai Cau- 
go. Marchas tik suspėjo pastebėti, kaip arti žemės automobilio 
apačia. Ir tuomet — Žumbi, bumbt, bumbt, bumbt — padangos 
viena po kitos amortizavo smūgį, kai „Bentley“ užšoko ant bor- 
diūro ir dingo. 

Vartai buvo beužsidarą, tačiau pusėje eigos sustojo. Nuo 
namo sparčiai žingsniuodami pasirodė du vyriškiai. 

— Jūs! — šūktelėjo vienas. — Jūs abu! Likite vietoje! — Jis 
išėjo į gatvę. Marchas sugriebė Šarlę už alkūnės. Tuo metu vienas 
iš policijos automobilių kaukiančia pavarų dėže atbulom pajudėjo 
jų link. Vyriškis žvilgtelėjo dešinėn, kiek padvejojo ir pasitraukė. 

Automobilis čiuoždamas sustojo. Langutis nusileido. Pavar- 
gęs balsas šūktelėjo: 

— Kad jus šimtas, lipkite vidun! 

Marchas atidarė užpakalines dureles, įleido vidun Šarlę ir 
pats įsmuko įkandin. Šveicarų policininkas trimis veiksmais apsi- 
suko ir paspaudė miesto link. Caugo asmens sargybiniai jau buvo 
dingę; nuvažiuodami jie išgirdo trinktelint užsiveriančius vartus. 

Marchas atsigręžė pasižiūrėti pro galinį langą. 

— Ar visi jūsų bankininkai taip gerai saugomi? 

— Priklauso nuo to, kas turi su jais reikalą. — Policininkas 
pasitaisė veidrodėlį, kad galėtų į juodu žvilgtelti. Buvo netoli 
penkiasdešimties, krauju pasruvusiomis akimis. — Ar planuojate 
daugiau kokių nors nuotykių, 5e77 Marchai? Gal kur ketinate su- 
sipešti? Mums būtų lengviau, jeigu kitą sykį iš anksto bent kiek 
perspėtumėte. 

— Maniau, jūs turėjote mus sekti, o ne saugoti. 

— Sekti ir saugoti, jeigu prireiks — taip mums įsakyta. Beje, 
tame automobilyje iš paskos mano partneris. Buvo sukruštai ilga 
diena. Atleiskite, kad taip kalbu, froilen — bet mums nėsyk neuž- 
siminta, kad čia bus ir moteris. 

— Ar galite mus pamėtėti atgal iki viešbučio? — paklausė 
Marchas. 

Policininkas suniurzgėjo: 

— Vadinasi, prie savo pareigų sąrašo turiu pridurti ir asme- 
ninio vairuotojo? — Įjungęs tarnybinę radijo stotelę, pranešė savo 
partneriui: — Panika baigėsi. Grįžtame į „Baur au Lac“. 

Šarlė, pasidėjusi ant kelių atverstą bloknotą, užsirašinėjo. 

— Kas tie žmonės? 

Marchas kiek delsė, bet paskiau pagalvojo: argi tai svarbu? 

— Sis pareigūnas ir jo partneris — Sveicarijos policijos atsto- 
vai; jie turi užtikrinti, kad atsidūręs už Reicho sienų aš nebandysiu 
dezertyruoti. Ir taip pat užtikrinti, jog grįšiu sveikas. 

— Visados malonu padėti mūsų kolegoms vokiečiams, — su- 
niurnėjo balsas nuo priekinės sėdynės. 

— Ar esama pavojaus, kad galite grįžti nesveikas? — pa- 
klausė Šarlė. 

— Matyt. 

— Dievuliau. — Mergina kažką užsirašė. Jis nusisuko į šalį. 
Jiems iš kairės, už poros kilometrų skersai ežerą, Ciuricho žibu- 
riai geltona juosta atsispindėjo tamsiame vandens paviršiuje. Nuo 
Marcho alsavimo langas aprasojo. 

Caugas turbūt grįžo iš darbo. Vėlai, bet Ciuricho biurgeriai 
sunkiai pelnosi pinigus — dvylika ar keturiolika valandų per dieną 
įprastas dalykas. Bankininko namus buvo galima pasiekti tik šiuo 
keliu, todėl buvo ne;manoma pasinaudoti veiksmingiausia atsar- 
gos priemone: kas vakarą kaitalioti savo maršrutą. Ir Zėštrasė, iš 
vienos pusės ribojama ežero, iš kitos — su atsišakojančiais bent 
keliais tuzinais gatvelių, buvo asmens sargybinių košmaras. Tai kai 
ką paaiškino. 

— Aratkreipėte dėmesį į jo automobilį? — tarė Marchas Šar- 
lei. — Koks jisai sunkus, kaip dunksėjo padangos? Tokius Berlyne 
dažnai matai. Tas „Bentley“ šarvuotas. — Jis perbraukė delnu sau 
plaukus. — Du asmens sargybiniai, it kalėjimo vartai, vaizdo ka- 
meros ir nesusprogdinamas automobilis. Kas tai per bankininkas? 

Patamsyje jis kaip reikiant nepajėgė matyti merginos veido, 
tačiau juto, kad šalimais ji jaudinasi. | 

— Mes turime įgaliojimą, prisimenate? — atsakė. — Kad ir 
koks bankininkas — dabar jis 2254 bankininkas. 


7 


Juodu valgė viename senamiesčio restorane — storos lininės 
staltiesės ir sunkūs sidabriniai stalo. įrankiai, išsirikiavę už jų pa- 
davėjai it atliekanti numerį fokusininkų trupė pagriebdavo nuo 
lėkščių dangčius. Viešbutis jam jau kainavo pusę mėnesio algos, o 
šios vaišės kainuos kitą pusę, bet Marchas neėmė į galvą. 

Ji buvo kitokia nei visos iki šiol jo pažinotos moterys. Anaip- 
tol ne kaip viena iš partijos „Moterų sąjungos“ namisėdų, kurioms 
tik rūpi „Kinder, Kirche und Kuche“* — kad vyrui vakarienė vi- 
sados garuotų ant stalo, jo uniforma būtų ką tik išlyginta, viršuje 
miegotų penki vaikai. Tikra nacionalsocialistų mergina dygisi 
kosmetika, nikotinu ir alkoholiu, o Šarlė Megvair laisvai vartojo 
visus šiuos tris dalykus. Žvakės šviesos sušvelnintomis akimis ji 
beveik be paliovos kalbėjo apie Niujorką, reportažus iš užsienio, 
savo tėvo laikus Berlyne, Džozefo Kenedžio nedorumą, politiką, 
pinigus, vyrus, save pačią. 

Gimusi Vašingtone, Kolumbijos apygardoje, 1939-ųjų pava- 
sarį („Mano tėvai tai vadino paskutiniuoju taikos pavasariu — vi- 
sokiomis prasmėmis“). Jos tėvas buvo neseniai sugrįžęs iš Berlyno 
dirbti Valstybės departamente. Motina mėgino prasimušti kaip 
aktorė, bet po 1941-ųjų tik džiaugėsi išvengusi internavimo. 
1950-aisiais, po karo, Maiklas Megvairas išvyko į Omską, sostinę 
to, kas buvo likę iš Rusijos, dirbti Jungtinių Valstijų ambasado- 
je. Laikyta, kad ten pernelyg pavojinga pasiimti keturis vaikus. 
Šarlotė palikta namie mokytis brangiose Virdžinijos mokyklose; 
septyniolikos Sar/ė iš jų iškrito — besispjaudanti, besikeikianti ir 
maištaujanti prieš visa, kas papuldavo po akimis. 

— Išvykau į Niujorką. Mėginau tapti aktore. Nieko neišėjo. 
Mėginau tapti žurnaliste. Šitai man geriau tiko. Įstojau į Kolumbi- 
jos universitetą — ir mano tėvui didžiai palengvėjo. Ir tuomet — ką 
jūs pasakysite? — užmezgiau romaną su dėstytoju. — Šarlė pa- 
lingavo galvą. — Kaip žmogus gali būti toks kvailas? — Ji išpūtė 
srautą cigaretės dūmų. — Ar čia dar esama vyno? 

Jis įpylė jai, kas buvo likę butelyje, ir užsakė dar vieną. Regis, 
atėjo eilė jam ką nors pasakyti. 

— Kodėl pasirinkote Berlyną? 

— Proga išsidanginti kuo toliau nuo Niujorko. Vokiška mano 
motinos kilmė palengvino gauti vizą. Turiu pripažinti: „World Eu- 
ropean Features“ nėra tokia įspūdinga, kaip skamba. Du žmonės 


* „Vaikai, bažnyčia ir virtuvė“ (vo4.). 

kontoroje nekokiame miesto kvartale ir teleksas. Atvirai kalbant, 
jie džiaugėsi priėmę nors ką, gebantį gauti vizą į Berlyną. Netgi 
tokią kaip aš. — Blizgančiomis akimis ji pažvelgė į jį. — Supran- 


tate, nežinojau, kad jis vedęs, tas dėstytojas. — Sarlė spragtelėjo 
pirštais. — Elementariai nenusisekęs tyrimas, jums neatrodo? 
— Kada tai baigėsi? 


— Praeitais metais. Išvykau į Europą, kad visiems jiems pa- 
rodyčiau, jog nepražūsiu. Ypač jam. Stai kodėl man pasidarė taip 
negera dėl to, kad ketinama mane išvaryti iš šalies. Dieve, mintis, 


kad vėl turėsiu su jais visais susitikti... — Ji nugėrė vyno. — Galbūt 
aš turiu tėvo kompleksą. Kiek jums metų? 

— Keturiasdešimt dveji. 

— Kaip tik iš man tinkamos amžiaus grupės. — Ji nusi- 


šypsojo jam viršum savo taurės krašto. — Verčiau saugokitės. Jūs 
vedęs? 

— Išsiskyręs. 

— Išsiskyręs! Tai teikia vilčių. Papasakokite man apie ją. 

Jos atvirumas užklupo jį netikėtai. 

— Ji buvo, — pradėjo jis ir tuoj pat pasitaisė: — Ji yra... — Nu- 
tilo. Kaip apibūdinti tą, kurią buvai vedęs devynerius metus, su 
kuria išsiskyręs septynerius, ir kuri ką tik tave įskundė valdžiai. — Ji 
nepanaši į jus, — tiek tesugalvojo pasakyti. 

— Tai yra? 

— Neturi nuosavų minčių. Jai rūpi, ką Žmonės pamanys. 
Nėra smalsi. Jaučia pagiežą. 

— Jums? 

— Aišku. 

— Ar ji su kuo nors susitikinėja? | 

— Taip. Su partiniu biurokratu. Kur kas labiau jai įtinka 
nei aš. 

— O jūs? Ar ką nors turite? 

Mintyse Marchui nuaidėjo pavojaus signalas. Nerk, nerk, 
nerk. Po skyrybų jis turėjęs du romanus. Su mokytoja, kuri gyveno 
aukštu Žemiau, ir su jauna našle, kuri dėstė universitete istoriją 
— dar viena Rudžio Halderio drauge. Kartkartėm įtarė, kad Ru- 

dis užsibrėžęs surasti jam naują žmoną. Tuodu ryšiai vangiai tęsėsi 
kelis mėnesius, kol abiem moterims pakyrėjo skambučiai iš Ver- 
deršermarkto paskutinę minutę: „Kai kas nutiko, atleisk...“ 

Užuot jai atsakęs, Marchas išsisuko: 

— Tiek daug klausimų. Jus reikėjo tapti detektyve. 

Ji suraukė jam grimasą: 

— Tiek mažai atsakymų. Jums reikėjo tapti reporteriu. 


Padavėjas įpylė dar vyno. Kai šis pasišalino, ji tarė: 

— Žinote, kai su jumis susipažinau, iš pirmo žvilgsnio ėmiau 
neapkęsti. 

— Ak. Dėl uniformos. Ji nustelbia žmogų. 

— Taip, uniforma taip veikia. Šiandien popiet, pamačiusi 
lėktuve, vos jus atpažinau. 

Marchui toptelėjo, kad tai dar viena dingstis jo gerai nuotai- 
kai: nepastebėjo šmėkštelint veidrodyje savo juodo silueto, nematė 
atšlyjančių Žmonių, kai prie jų artindavosi. 

— Sakykite, — paprašė jis, — kas kalbama Amerikoje apie 
55? 

Ji užvertė aukštyn akis. 

— Ak, liaukitės, Marchai. Prašau. Negadinkime gero vakaro. 

— Tikrai, aš norėčiau žinoti. — Jis žūtbūt siekė, kad ji at- 
sakytų. 

— K3 gi, žudikai, — galop ji atsakė. — Sadistai. Įsikūnijęs 
blogis. Ir panašiai. Jūs užsiprašėte. Netaikoma nieko asmeniškai, 
suprantate? Dar klausimų? 

— Milijonas. Pakaks visam gyvenimui. 

— Visam gyvenimui! Ką gi, tęskime. Aš nieko nesusiplana- 
vusi. | 

Mirksnį jisai suglumo, savo noru liko suparalyžiuotas. Nuo 
ko pradėti? 

— Tas karas Rytuose, — tarė jis. — Berlyne mes girdime 
vien apie pergales. Tačiau vermachtui tenka parsiųsdinti iš Uralo 
fronto karstus naktimis, specialiais traukiniais, kad niekas nema- 


tytų, kiek ten žūva. 

— Kažkur esu skaičiusi, kad Pentagonas apytikriai spėja, 
jog nuo 1960-ųjų nukauta šimtas tūkstančių vokiečių. Liuftvafė 
dieną naktį bombarduodama sulygina rusų miestus šu žeme, ir vis 
tiek šie atsigręžia ant jūsų. Jūs nenugalėsite, nes jie nebeturi kur 
trauktis. Ir neišdrįsite panaudoti branduolinio ginklo, nes mes at- 
sakysime tuo pačiu ir pasaulis susprogs. 

— Ką dar? — Jis stengėsi prisiminti neseniai skaitytas laik- 
raščių antraštes. — Gebelsas sako, kad vokiečių kosminė techno- 
logija visais atžvilgiais pranašesnė už amerikiečių. 

— Tiesą sakant, manau, tai tiesa. Iš Penemiundės į orbitą pa- 
leisti palydovai keleriais metais anksčiau už mūsiškius. 

— Ar Vinstonas Čerčilis tebegyvas? 

— Taip. Dabar jis nusenęs. Kanadoje. Ten gyvena. Taip pat ir 
karalienė. — Ji pastebėjo jį sutrikus. — Elžbieta reiškia pretenzijas 
į Anglijos sostą savo dėdės sąskaita. 

— O žydai? — paklausė Marchas. — Ką, pasak amerikiečių, 
mes jiems padarėme? 

Ji purtė galvą. 

— Kodėl jūs to klausinėjate? 

— Prašau. Tiesą. 

— Tiesą? Ką aš žinau, kokia ta tiesa? — staiga ji pakėlė balsą, 
mažne šaukė. Žmonės prie gretimo stalelio grėžėsi pažiūrėti. — 
Mes išauklėti galvoti apie vokiečius kaip apie kokius nors ateivius 
iš kosmoso. Tiesa čia neįsikomponuoja. 

— Tad puiku. Klokite propagandą. 

Išvesta iš kantrybės, Šarlė nusuko akis į šalį, bet galiausiai vėl 
įsispitrijo į Marchą taip įdėmiai, jog šiam buvo sunku atlaikyti jos 
žvilgsnį. 

— Gerai. Kalbama, kad jūs išvalėte Europą — likvidavote 
visus gyvus žydus: vyrus, moteris, vaikus, kūdikius. Kalbama, kad 
išsiuntėte juos į getus Rytuose, kur tūkstančiai žuvo nuo bado ir 
ligų. Paskiau likusius gyvus ištrėmėte dar toliau į Rytus, ir niekas 
nežino, kas atsitiko vėliau. Saujelė paspruko per Uralo kalnus į 
Rusiją. Mačiau juos per televiziją. Keisti seniai — daugelis iš jų; 
šiek tiek trenkti. Pasakoja apie egzekucijų šachtas, medicininius 

eksperimentus, stovyklas, ; kurias žmonės patekdavo, bet niekad 
iš jų neišeidavo. Pasakoja apie milijonus. Pasakoja apie milijonus 
žuvusiųjų. Bet paskiau ekrane pasirodo Vokietijos ambasadorius 
madingu kostiumu ir visiems pareiškia, jog tai perdėm komunistų 
propaganda. Tad niekas nežino, kas tiesa, o kas — ne. Ir aš jums 
pasakysiu dar kai ką — daugeliui žmonių nerūpi. — Ji atsilošė į 
kėdės atkaltę. — Patenkintas? 

— Atleiskite. 

— Ir jūs man atleiskite. — Šarlė siekė cigarečių, paskiau su- 
laikė ranką ir vėl pažvelgė į jį. — Štai kodėl jūs viešbutyje persigal- 
vojote ir atsivedėte mane čionai, tiesa? Ne dėl viskio. Norėjote šį tą 
iš manęs išpešti. — Ji prajuko. — O maniau, kad tai 2š naudojuosi 
Jumis. 


Paskui abu pasijautė geriau. Kad ir kas nuodijo jų santykius, 
to nebeliko. Marchas papasakojo jai apie savo tėvą ir apie tai, kaip 
sekdamas juo, nuėjo tarnauti į laivyną, kaip pasidavė į darbą po- 
licijoje ir kaip šį pamėgo — netgi atrado savo pašaukimą. 

Ji tarė: 

— Vis tiek aš nesuprantu, kaip jūs galite tai nešioti? 

— Ką tokį? 

— Uniformą. 

Jis vėl prisipylė į taurę vyno. 

— Ak, atsakymas paprastas. 1936-aisiais kriminalinė policija 
buvo pajungta SS; visi karininkai gavo prisiimti garbės SS laipsnį. 
Tad turėjau rinktis: arba dirbsiu tyrėju su šia uniforma ir bandysiu 
nuveikti nors šiek tiek gera; arba be šios uniformos tapsiu kuo nors 
kitu, ir iš manęs nebus jokios naudos. | 

Ir taip dalykams klostantis, greitai aš nebeturėsiu tokio basirin- 
kimo, pagalvojo jis. 

Ji pakreipė galvą į šoną ir linktelėjo: 

— Galiu tai suprasti. Atrodo teisinga. 

Jis pasijautė nepakantus, bjaurus sau pačiam. 

— Ne, anaiptol. Tai gryni niekai, Šarle. — Pirmą sykį taip ją 


pavadino nuo vakarienės pradžios, kai mergina pabrėžtinai tam 

paragino; šitai nuskambėjo lyg meilės prisipažinimas. Jisai skubiai 
kalbėjo toliau: — Pastaruosius dešimt metų taip sakydavau kiek- 
vienam, įskaitant ir save patį. Deja, aš nustojau tuo tikėjęs. 

— Tačiau tai, kas nutiko — blogiausia, kas nutiko — įvyko 
karo metu, ir jūsų tuomet tenai nebuvo. Juk man pasakėte: buvote 
jūroje. 

Tylomis jis nuleido akis į savo lėkštę. 

Ji kalbėjo toliau: 

— Ir, šiaip ar taip, karo metai — kas kita. Per karą visos ša- 
lys blogai elgiasi. Mano šalis numetė ant japonų civilių atominę 
bombą — akies mirksniu užmušė ketvirtį milijono žmonių. Be to, 
amerikiečiai dvidešimt metų buvo rusų sąjungininkai. Prisimena- 
te, ką rusai padarė? 

Tame, ką ji pasakė, būta tiesos. Stumdamiesi į rytus, vieną po 
kito, pradedant 10 000 lenkų karininkų palaikų Katynės miške, 
vokiečiai aptiko masinius Stalino aukų kapus. Milijonai žuvo per 
badą, valymus, ketvirtojo dešimtmečio deportacijas. Tikslaus skai- 
čiaus niekas nežinojo. FEgzekucijų šachtos, kankinimų kameros, 
gulagai Arktiniame rate — visa dabar vokiečių buvo išsaugota kaip 
memorialai mirusiems, bolševikinio blogio muziejai. Po juos buvo 
vedžiojami vaikai; gidų vaidmenį atlikdavo buvusieji kaliniai. Su- 
kurta ištisa mokykla istorinių studijų, skirtų komunizmo nusikal- 
timams tirti. Per televiziją buvo demonstruojami dokumentiniai 
filmai apie Stalino holokaustą — išblukusios kaukolės ir vaikščio- 
jantys skeletai, buldozeriais užverčiami lavonai ir žemėti skarmalai 
moterų bei vaikų, suraišiotų vielomis ir nušaunamų į pakaušį. 

Ji uždėjo savo delną jam ant plaštakos: 

— Pasaulis toks, koks yra. Netgi aš tai suprantu. 

Nežiūrėdamas ; ją, jis prašneko: 

— Taip. Puiku. Bet visa, ką jūs pasakėte, aš jau esu girdėjęs. 
„Tai buvo labai seniai“. „Tuomet buvo karas“. „Ivanai blogiausi už 
visus“. „Ką vienas žmogus gali padaryti?“ Esu girdėjęs Žmones ši- 
taip kuždantis dešimt metų. Beje, tiek jie tedaro. Kuždasi. 

Ji patraukė savo ranką ir užsirūkė dar vieną cigaretę, pirštais 
vis vartydama mažutį auksinį žiebtuvėlį. 

— Kai aš pirmą sykį vykau į Berlyną, tėvai man davė sąrašą 
žmonių, kuriuos jie seniau pažinojo; jame buvo daug teatro žmo- 
nių, menininkų — mano motinos draugų. Manau, nemažai jų, 
sprendžiant iš visko, veikiausiai buvo žydai arba homoseksualai. 
Aš ėmiau jų ieškoti. Žinoma, visi buvo dingę. Šitai manęs nenu- 
stebino. Bet jie ne tik išnyko. Taržum nė nebūtų egzistavę. — Ji 
švelniai patapšnojo žiebtuvėliu į staltiesę. Marchas pastebėjo jos 
pirštus — laibi, be manikiūro, niekuo nepapuošti. — Žinoma, ten, 
kur kadaise gyventa mano motinos draugų, gyveno kiti žmonės. 
Dažnai seni. Jie privalėjo žinoti, juk taip? Bet jie paprasčiausiai at- 
rodė nieko neprisimeną. Žiūrėjo televizorių, gėrė arbatą, klausėsi 
muzikos. Nebuvo likę absoliučiai nieko. 

Marchas tarė: 

— Pažvelkite į tai. 

Jis išsitraukė piniginę ir išėmė nuotrauką. Tarp restorano 
prabangos ši atrodė ne vietoje — užsilikusi iš kokios nors palėpės, 
šlamštas nuo sendaikčių turgaus prekystalio. Padavė jai. Sarlė ją 
tyrinėjo. Plaukų sruoga užkrito jai ant veido. Mergina ją nusi- 
braukė. į 

— Kas jie tokie? 

— Kai po skyrybų su Klara įsikėliau į naują butą, tas metų 
metus nebuvo remontuotas. Suradau ją užkištą už tapetų miega- 
majame. Žinote, nuodugniai apžiūrėjau tą vietą, bet daugiau nieko 
neaptikau. Jų pavardė Vaisai. Tačiau kas jie buvo? Kur yra dabar? 
Kas jiems nutiko? 

Jis paėmė fotografiją, sulankstė į keturias dalis ir įsidėjo atgal 
į piniginę. 

— Ką daryti, — tarė, — jeigu paskiri savo gyvenimą nusi- 
kaltėliams demaskuoti, ir galiausiai tau paaiškėja, kad tikrieji nu- 
sikaltėliai — žmonės, kuriems dirbi? Ką daryti, kai visi tau pataria 
nesukti dėl to sau galvos, vis tiek nieko nepakeisi, tai buvę taip 
seniai? 

Dabar ji žvelgė į jį kitokiomis akimis. 

— Turbūt galima išprotėti. 


— Arba blogiau. Likti sveiko proto. 

Nepaisydama jo protestų, ji užsispyrė apmokėti pusę sąskai- 
tos. Kai juodu paliko restoraną, buvo beveik vidurnaktis. Į viešbutį 
abu ėjo tylūs. Dangaus skliautas buvo nusagstytas žvaigždžių; sta- 
čiai besileidžiančios grįstos gatvės apačioje tyvuliavo ežeras. 

Ji įsikibo jam į parankę. 

— Jūs tada paklausėte, ar tas vyriškis iš ambasados — Naitin- 
geilas — mano meilužis. 

— Pasielgiau netaktiškai. Atleiskite. 

— Ar būtumėte nusivylęs, jeigu būčiau pasakiusi, jog taip? 

Jis dvejojo. 

Ji kalbėjo toliau: 

— Ką gi, jis nėra mano meilužis. Norėtų būti. Atleiskite. Nu- 
skambėjo taip, lyg girčiausi. 

— Visai ne. Neabejoju, daugelis to norėtų. 

— Aš dar nesutikau nieko... 


Dar... 

Ji nutilo. 

— Man dvidešimt penkeri. Keliauju, kur noriu. Darau, ką 
noriu. Renkuosi, ką noriu. — Pasisukusi šiltu delnu lengvai pa- 


lietė jam skruostą. — Dieve, nemėgstu, kai tokie dalykai tampa 
nevaldomi, o jūs? 
Ji prisitraukė jo galvą sau prie veido. 


Kaip keista, vėliau pagalvojo Marchas, nugyventi gyvenimą 
nežinant praeities, savo pasaulio, savęs paties. Tačiau kaip tatai len i a 
va! Diena iš dienos tu vaikščiojai kitų žmonių tau bpramintais takais, . 
nėsyk nebakeldamas galvos absidairyti — pasidavęs jų logikai, nuo bat 
vystyklų iki įkapių. Tai buvo tartum kokia baimė. 

Ką gi, atsisveikink su tuo. Ir gera palikti tai už savęs — kad ir 
kas dabar atsitiktų. 

Kojos jam mažne šoko grindiniu. Ranka apglėbė ją per lie- 
menį. Turėjo tiek daug klausimų. 

— Palauk, palauk, — juokėsi ji, laikydamasi jo. — (Gana. 


Liaukis. Imu baimintis, kad tu nori manęs vien dėl p7070. 


Viešbučio numeryje ji atrišo Marchui kaklaraištį ir vėl prisi- 
traukė prie savęs, švelniai burna priglusdama prie lūpų. Vis te- 
bebučiuodama nunėrė jam nuo pečių švarką, atsagstė marškinius, 
praskyrė juos. Jos rankos slydo jam krūtine, nugara, pilvu. 

Ji atsiklaupė ir atsegė jam diržą. 

Užsimerkęs jis panardino pirštus jai į plaukus. 

Kiek vėliau jis švelniai atstūmė ją nuo savęs, atsiklaupė prie- 
šais, pakėlė suknelę. Išlaisvinta nuo jos, Šarlė atlošė galvą ir papur- 
tė plaukus. Jis troško pažinti ją visą. Bučiavo jai kaklą, krūtis, pilvą; 
kvėpė į save merginos aromatą, juto tvirtą, elastingą, glotnų kūną 
įsitempiant nuo jo rankų, švelnią odą sau prie liežuvio. 

Paskiau, nusivedusi į lovą, ji įsitaisė viršum jo. Vienintelė 
šviesa sklido nuo ežero. Visur aplinkui juos mirguliavo šešėliai. 
Marchas pravėrė burną kažką pasakyti, bet ji pridėjo pirštą jam 
prie lūpų. 


KETVIRTA DALIS 


PENKTADIENIS, BALANDŽIO 17 


Gestapas, kriminalinė policija ir saugumo tarnybos 
gaubiamos paslaptingos politinio detektyvo auros. 


REINHARDAS HEIDRICHAS 


1 


Tądien Berlyno birža atsidarė prekiauti trisdešimt minučių 
anksčiau nei įprastai. Ciuriche, „Union des Bangues Suisses““ vit- 
rinose Banhofštrasėje, skaičiukai spragsėjo lyg mezginio virbalai. 
„Bayer“, „Siemens“, „Thyssen“, „Daimler“ — aukštyn, aukštyn, 
aukštyn, aukštyn. Vienintelės akcijos, kurių kursas nuo Žinios apie 
detantą krito — tai „Kruppo“. 

Puošni, gerai apsirengusi minia neramiai. būriavosi kaip ir 
kiekvieną rytą stebėti šio Reicho ekonominės sveikatos monito- 
riaus. Akcijų kainos biržoje šešis mėnesius vis krito ir investitorius 
buvo apėmusi mažne paniška nuotaika. Bet šią savaitę senuko Džo 
Kenedžio dėka, — jis, senukas Džo, visados išmanė šį bei tą apie 
rinkas: savo laiku Volstryte užkalė pusę milijardo dolerių, — taip, 
„Džo dėka, nuosmukis sustojo. Berlynas džiūgavo. Visi džiūgavo. 
Niekas nekreipė dėmesio į porelę, žengiančią gatve nuo ežero 
— ne susikibusią rankomis, bet ganėtinai arti vienas kito, kad jų 
kūnai retsykiais susiliestų — ir sekamą iš paskos dviejų pavargu- 
sios išvaizdos ponų gelsvai rudais lietpalčiais. 

Tą popietę, kai paliko Berlyną, Marchas išklausė glaustą ins- 
truktažą apie šveicarų bankininkystės papročius ir praktiką: 

— Banhofštrasė — finansų centras. Atrodo kaip pagrindinė 
parduotuvių gatvė, kokia ir yra iš tikrųjų. Bet svarbiausia — kiemai 
už parduotuvių ir biurai viršum jų. Kaip tik ten surandi bankus. 
Bet privalai nežiopsoti. Šveicarai sako: kuo senesni pinigai, tuo 
sunkiau juos pamatyti. Ciuriche pinigai tokie seni, jog esti ne- 
matomi. 

Po Banhofštrasės grindiniu ir tramvajaus bėgiais driekėsi 
saugyklų katakombos, kur trys kartos Europos turtuolių buvo 


* „Šveicarijos bankų sąjunga“ (pranc.). 

paslėpę savo turtus. Žvelgdamas į gatve plūstančius pirkėjus ir tu- 
ristus, Marchas mąstė, viršum kokių senovės svajonių ir paslapčių, 
"viršum kieno kaulų juodu mina. 

Tie bankai buvo maži, šeimoms priklausantys koncernai: 
viena dvi dešimtys tarnautojų, biuro apartamentai, mažutė va- 
rinė iškaba. „Zaugg X Cie“— tipiškas pavyzdys. Įeiti reikėjo iš 
skersgatvio, už juvelyrinių dirbinių parduotuvės, stebimam vaizdo 
kamerų, tokių pat kaip ir iš lauko prie Caugo vilos. Marchas nu- 
spaudė skambutį šalia nekrentančių į akis durų ir pajuto Šarlę pa- 
liečiant jam ranką. 

Kažkoks moteriškas balsas per vidaus telefoną pasiteiravo jo 
pavardės ir kokiu reikalu. Jis pažvelgė aukštyn į kamerą. 

—— Mano pavardė Marchas. Čia froilen Megvair. Mes norime 
pasimatyti su 5er7 Caugu. 

— Ar esate susitarę? 

— Ne. 

— Iš anksto nesusitarus Že77 direktorius nieko nepriima. 

— Pasakykite jam, kad mes turime įgaliojimą sąskaitai nu- 
meris 2402. 

— Prašom minutėlę palaukti. 

Prie įėjimo iš skersgatvio stoviniavo policininkas. Marchas 
pašnairavo į Šarlę. Jam pasirodė, kad jos akys labiau spindi, oda 
skaistesnė. Matyt, sau meilikaująs. Šiandien viskas atrodė ryš- 
kiau — medžiai žalesni, žiedai baltesni, dangus melsvesnis, lyg 
būtų buvę nublizginti. 

Ji nešėsi pasikabinusi per petį odinį rankinuką, iš kurio dabar 
išsitraukė fotoaparatą „Leica“. 

— Manau, momentinė nuotraukėlė šeimos albumui. 

— Kaip nori. Bet manęs nepaimk. 

— Kas per kuklumas. 

Ji nufotografavo Caugo banko duris ir lentelę su pavarde. Per 
vidaus telefoną sutreškėjo priimamojo sekretorės balsas: 

— Prašom lipti į antrą aukštą. 

Sudžeržgė nuslinkdami skląsčiai, ir Marchas pastūmė sun- 
kias duris. 

Pastatas buvo optinė iliuzija. Nors mažas ir neišvaizdus iš 
lauko, viduje stiklo ir vamzdinio chromo laiptai vedė į erdvų pri- 
imamąjį, dekoruotą moderniuoju menu. Hermanas Caugas laukė 
juos pasitikdamas. Už jo stovėjo vienas iš praeitos nakties asmens 
sargybinių. 

— Her Marchas, tiesa? — Caugas ištiesė ranką. — Ir froilen 
Megvair? — Paspaudė ir jai ranką, vos vos linkteldamas. — An- 


glė? 


— Amerikietė. 
— Ak. Puiku. Visad miela susipažinti su mūsų draugais 
amerikiečiais. — Jis atrodė it maža lėlė: sidabriniais plaukais, 


spindinčiu rausvu veidu, mažutėmis plaštakomis ir pėdomis. 
Vilkėjo nepriekaištingu juodu kostiumu, baltais marškiniais su 
perlinio pilkumo kaklaraiščiu. — Kaip suprantu, jūs turite būtiną 
įgaliojimą? 

Marchas išsitraukė raštą. Caugas greitai pakėlė popierių prieš 
šviesą ir ištyrinėjo parašą. 

— Taip, iš tikrųjų. Mano jaunystės braižas. Bijau, nuo tų laikų 
jisai suprastėjęs. Eime. 

Savo kabinete jis pamojo jiems į žemą baltos odos sofą. Pats 
atsisėdo prie rašomojo stalo. Dabar turėjo prieš juos aukščio pra- 
našumą: senų seniausia gudrybė. 

Marchas nusprendė kalbėti atvirai. 

— Vakar praėjome pro jūsų namus. Privatumas ten gerai 
saugomas. 

Caugas sėdėjo pasidėjęs rankas ant stalo. Negarsiai pastukse- 
no mažučiais nykščiais, lyg sakytų: Pažys suprantate, kaip būna. 

— Kaip supratau iš savo pagalbininkų, ir jūs turite apsaugą. 
Kaip man vertinti šį apsilankymą — kaip oficialų ar privatų? 

— Ir toks, ir toks. Tai yra, nė joks. 

— Man pažįstama tokia situacija. Toliau pasakysite, kad tai 
„delikatus reikalas“. 

— Tai ir yra delikatus reikalas. 

— Kaip tik mano specializacija. — Jis pasitaisė marškinių 
rankogalius. — Kartais man atrodo, kad visa dvidešimto amžiaus 

istorija praslinko šiuo kabinetu. Ketvirtajame dešimtmetyje žydų 
pabėgėliai sėdėjo toje pat vietoje, kur dabar sėdite jūs — labai grau- 
džios žmogystos, glaudžiančios prie savęs tai, ką pavyko išgelbėti. 
Paprastai tuoj pat įpėdžiui jų sekdavo ponai iš gestapo. Penktąjį 
dešimtmetį čia rikiavosi vokiečių valdžios pareigūnai su — kaip 
tatai įvardyti? — neseniai įgytu turtu. Kai kada tie patys Žmonės, 
kurie kažkada buvo atvykę uždaryti sąskaitas kitų asmenų, dabar 
grįždavo atidaryti savųjų. Šeštąjį dešimtmetį mes turėjome reikalų 
su palikuonimis tų, kurie išnyko per penktąjį dešimtmetį. Nūnai, 
septintąjį dešimtmet;, tikiuosi padaugėsiant amerikiečių klientų, 
nes jūsų dvi šalys vėl susieina draugėn. Aštuntą dešimtmetį aš pa- 
liksiu savo sūnui. 

— Šis įgaliojimas, — tarė Marchas. — Kokią prieigą jis 
mums suteikia? 

— Jūs turite rakčiuką? 

Marchas linktelėjo. 

— Tuomet turite visišką prieigą. 

— Mes pageidautume pradėti nuo sąskaitos įrašų. 

— Puiku. — Caugas ištyrinėjo įgaliojimą, paskiau pakėlė 
telefono ragelį. — Froilen Graf, atneškite 2402-osios bylą. 

Po minutėlės pusamžė moteris atnešė ploną šūsnį popierių 
maniliniame aplanke. Caugas paėmė jį. 

— Ką jūs norite sužinoti? 

— Kada sąskaita atidaryta? 

Bankininkas pavartė popierius. 

— 1942-ųjų liepą. To mėnesio aštuntą dieną. 

— Ir kas ją atidarė? 

Caugas delsė. Buvo nelyginant šykštuolis savajame vertingos 
informacijos sandėlyje: išsiskirti su kiekvienu faktu kėlė kančią. 
Bet pagal savo paties nustatytas taisykles kito pasirinkimo neturė- 
jo. Galop ištarė: 

— Herr Martinas Liuteris. 

Marchas užsirašinėjo. 

— Ir kokie buvo susitarimai dėl sąskaitos? 

— Vienas seifas. Keturi raktai. 

— Keturi raktai? — Marchas nustebęs kilstelėjo antakius. 
Veikiausiai paties Liuterio, Bulerio ir Štukarto. Bet pas ką gi ket- 
virtas raktas? — Kaip jie paskirstyti? 

Visi jie buvo išduoti Aer7 Liuteriui, kartu su keturiais įga- 
liojimais. Savaime suprantama, ką jis nusprendė su jais daryti, ne 
mūsų reikalas. Patys galite įvertinti, jog tai buvo ypatinga sąskaita, 
kritinių situacijų, karo meto sąskaita, — skirta anonimiškumui 
užtikrinti ir palengvinti prieigą bet kuriems paveldėtojams ar turto 
perėmėjams, jeigu kas nors atsitiktų tikrajam sąskaitos turėtojui. 

— Kaip jis mokėjo už sąskaitą? 

— Grynaisiais. Šveicarijos frankais. Nuompinigiai už trisde- 
šimtį metų. Iš anksto. Nesirūpinkite, 5er7 Marchai — iki 1972-ųjų 
nereikia nieko mokėti. 

Šarlė paklausė: 

— Ar pas jus užregistruotos transakcijos, susijusios su sąs- 


kaita? 
Caugas pasisuko į ją: 
— Tik datos, kada seifas buvo atidarytas. 
— Ir kokios gi jos? 


— 1942-ųjų liepos aštuntoji. 1942-ųjų gruodžio septyniolik- 
toji. 1943-iųjų rugpjūčio devintoji. 1964-ųjų balandžio tryliktoji. 

Balandžio tryliktoji! Marchas vos įstengė nuslopinti džiu- 
gesio šūksnį. Jo teisingai spėta: Liuteris iš žiesy savaitės pradžioje 
skrido į Ciurichą. Jis užsirašė į bloknotą datas. 

— Tik keturis kartus? — paklausė. 

— Tikrai taip. 

— Ir iki praeito pirmadienio seifas nebuvo atidarytas dvi- 
dešimt vienerius metus? 

— Taip rodo datos. — Kiek suirzęs, Caugas užvertė bylą. — 
Galėčiau pridurti, kad čia nėra nieko ypatinga. Mes turime seifų, 
kurie išbuvo neliesti penkiasdešimt ar daugiau metų. 

— Tai jūs iš pat pradžių suderinote sąskaitos sąlygas? 

— Aš pats. 

— Ar Zerr Liuteris pasakė, kodėl norėjo atidaryti seifą ar 
kodėl jam reikėjo šių ypatingų sąlygų? 


|Ž 

— Kliento paslaptis. 

— Atleiskite? 

— Tai slapta informacija, liečianti tik klientą ir bankininką. 

Šarlė įsiterpė: 

— Betgi mes jūsų klientai. 

— Ne, froilen Megvair. Jūs esate mano kliento turto perėmė- 
jai. Esminis skirtumas. 

— Ar kiekvieną kartą Že77 Liuteris asmeniškai atidarydavo 
seifą? — paklausė Marchas. 

— Kliento paslaptis. 

— Ar pirmadienį Liuteris pats atidarė seifą? Kaip jis buvo 
nusiteikęs? 

— Kliento paslaptis, kliento paslaptis, — Caugas iškėlė aukš- 
tyn rankas. — Galime taip tęsti visą dieną, 5e77 Marchai. Aš ne tik 
neprivalau suteikti jums tokią informaciją, pagal Šveicarijos ban- 
kininkystės įstatymus taip pasielgti būtų nusikalstama. Perteikiau 
jums visa, ką turite teisę žinoti. Dar kuo nors galėčiau padėti? 

— Taip. — Marchas užvertė bloknotą ir pažvelgė į Šarlę. — Mes 
norėtume patys apžiūrėti seifą. 


Į saugyklą buvo galima patekti mažu liftu. Jame vos pakako 
vietos keturiems keleiviams. Marchas ir Šarlė, Caugas ir jo asmens 
sargybinis stovėjo nepatogiai susispaudę. Iš arti nuo bankininko 
trenkė odekolonu; jo plaukai blizgėjo, sutepti riebia pomada. 

Saugykla panėšėjo į kalėjimą ar morgą: baltų plytelių korido- 
rius, besitęsiantis priekin trisdešimtį metrų, iš abiejų pusių grotos. 
Jo gale, greta grotinių vartų, prie stalo sėdėjo apsaugininkas. Cau- 
gas išsitraukė iš kišenės sunkų raktų ryšulį, grandine pritvirtintą 
jam prie diržo. Ieškodamas reikiamo, niūniavo. 

Lubos kiek suvirpėjo — tai viršuje pravažiavo tramvajus. 

Caugas praleido juos į narvą. Neono šviesoje spindėjo plie- 
ninės sienos: eilės durelių, kiekviena po pusę kvadratinio metro. 
Caugas slinko palei jas, atrakino vienas juosmens aukštyje ir pa- 
sitraukė į šalį. Apsaugininkas ištraukė pailgą dėžę, kareiviškos 
skrynelės dydžio, ir nunešė ją ant stalo. 

Bankininkas tarė: 

— Jūsų raktas tinka tos dėžės spynai. Aš palauksiu už durų. 

— Nebūtina. 

— Dėkui, bet aš verčiau palauksiu. 

Caugas paliko narvą ir atsistojo koridoriuje nugara į grotas. 
Marchas pažvelgė į Šarlę ir padavė jai raktą. 

— Tu atidaryk. 

— Aš drebu... 

Ji įstatė raktą. Tas lengvai pasisuko. Dėžės galas atsidarė. Ji 
siekė ranka vidun. Iš veido buvo matyti, kad ji suglumusi, paskiau 
nusivylusi. 

— Regis, tuščias. — Jos veido išraiška pasikeitė. — Ne... 

Šypsodamasi ištraukė plokščią kartoninę dėželę, apie pen- 
kiasdešimties kvadratinių centimetrų ploto, penkių centimetrų 
gylio. Dangtelis buvo užantspauduotas raudona smalka, su viršuje 
priklijuota mašinėle spausdinta etikete: Reicho užsienio reikalų 
ministerijos Sutarčių archyvo nuosavybė, Berlynas“. Ir žemiau, 
gotiškomis raidėmis: „Geheime Reichssache“. Griežčiausio slap- 
tumo valstybės dokumentas. 

Kokia nors sutartis? 

Marchas raktu sulaužė antspaudą ir nukėlė dangtelį. Iš vidaus 
padvelkė pelėsiais ir smilkalais. 

Viršuje pravažiavo dar vienas tramvajus. Skimbčiodamas 
raktais, Caugas tebeniūniavo. 

Dėželėje buvo kažkoks daiktas, įvyniotas į neperšlampamą 
audeklą. Marchas jį iškėlė ir padėjo ant stalo. Nutraukė audeklą: 
medinė apibraižyta senoviška plokštė, vienas kampas nulaužtas. Jis 
apvertė plokštę. 

Šarlė stovėjo šalimais. 

— Gražu, — sumurmėjo ji. 

Plokštės kraštai buvo apaižėję, lyg būtų buvusi išplėšta iš ap- 
taiso. Bet pats portretas puikiai išsilaikęs. Jauna moteris, rafinuota, 
šviesiai rudų akių, su dviem eilėm juodų karolių apie kaklą, žvelgė 
į dešinę. Sau ant kelių ilgais aristokratiškais pirštais laikė kažkokį 
žvėriūkštį baltu kailiu. Ne visai šunytį; jis labiau panėšėjo į Že- 
benkštį. 

Šarlė buvo teisi. Paveikslas išties gražus. Tartum siurbė į save 
požemio palubės šviesą ir spinduliavo ją atgal. Blyški merginos 
oda švytėjo — skaisčiai it angelo. 

— K tatai reiškia? — sukuždėjo Šarlė. 

— Dievas žino. — Marchas jautėsi kažkaip apgautas. Ar 
depozitinis seifas — ne kas nors daugiau kaip tik Bulerio lobių 
kambario tąsa? — K3 tu išmanai apie meną? 

— Ne kažką. Tačiau tai kažkaip atrodo pažįstama. Galima? — 
Ji paėmė paveikslą, palaikė per rankos ilgį priešais save. — Manau, 
italų darbo. Matai jos drabužį — keturkampę suknelės iškirptę, 
rankoves? Pasakyčiau, tai Renesansas. Labai senas ir labai auten- 
tiškas. 

— Ir labai vogtas. Padėk atgal. 

— Ar turime tai daryti? 

— Žinoma. Nebent sugalvotum gerą pasakaitę Berlyno oro 
uosto muitininkams. 

Dar vienas paveikslas, tik tiek! Patylom keikdamasis, Mar- 
chas perleido sau per pirštus neperšlampamą audeklą, apžiūrėjo 
kartoninę dėželę. Galu pavertė depozitinio seifo stalčių ir papurtė. 
Nieko. Tuščias metalas tyčiojosi iš jo. Ko jis tikėjosi? Pats nežinojo. 
Bet kažko tokio, kas jam suteiktų geresnių nuorodų negu šitai. 

— Turime eiti, — tarė jis. 

— Minutėlę. 

Šarlė atrėmė plokštę į seifo stalčių. Pritūpusi padarė pustuzinį 
nuotraukų. Paskiau vėl suvyniojo paveikslą, įdėjo atgal į kartoninę 
dėželę ir užrakino seifą. 

Marchas pašaukė: 

— Mes čionai jau baigėme, 5er7r Caugai. Dėkui jums. 

Caugas sugrįžo kartu su apsaugininkų — dalelytę sekundės 
per greitai, pagalvojo Marchas. Spėjo, kad bankininkas tempė au- 
sis, stengdamasis juodu nugirsti. 

Caugas pasitrynė delnus. 

— Tikiuosi, likote visiškai patenkinti? 

— Kuo puikiausiai. 

Apsaugininkas įstūmė seifo stalčių atgal į ertmę, Caugas už- 

rakino duris ir mergina su žebenkštimi vėl buvo palaidota tamsoje. 
Čia mes turime seifų, kurie išbuvo neliesti benkiasdešimt ar daugiau 
metų... Ar tiek ilgai truks, kol ši vėl išvys šviesą? 

Jie tylomis pasikėlė liftu viršun. Caugas palydėjo juos iki 
pirmo aukšto. 

— Taigi mes sakome sudie. — Jis paspaudė abiem paeiliui 
rankas. 

Marchas jautė privaląs pasakyti ką nors daugiau, jam atrodė, 
jog derėtų išbandyti paskutinę taktiką. 

— Turiu jus perspėti, 4er7 Caugai, kad du iš šios sąskaitos 
bendrasavininkių pastarąją savaitę buvo nužudyti ir kad patsai 
Martinas Liuteris dingęs. 

Caugas nė nemirktelėjo. 

— Ajajai! Seni klientai miršta ir nauji, — jis pamojo į juo- 
du, — užima jų vietą. Taigi taip sukasi pasaulis. Viena, kuo jūs 
galite neabejoti, 4err Marchai — kai išsisklaidys mūšio dūmai, 
kad ir kas jį laimėtų, Šveicarijos kantonų bankai tebestovės. Labos 
jums dienos. 

Juodu jau buvo atsidūrę gatvėje, ir banko durys vėrėsi, kai 
Šarlė šūktelėjo: 

— Herr Caugai! 

Bankininko veidas vėl pasirodė, ir, nespėjus jam pasislėpti, 
spragtelėjo fotoaparatas. Caugo akys išsiplėtė iš nuostabos, mažą 
jo burną sutraukė tobulas „O“, reiškiantis pasipiktinimą. 


Ciuricho ežeras plytėjo ūkanotai mėlynas kaip paveikslėlis iš 
pasakų knygos — peizažas, tinkamas jūros pabaisoms ir su jomis 
kovojantiems karžygiams. O, kad pasaulis būtų buvęs toks, kaip 
mums buvo žadėta, mąstė Marchas. Tuomet pro šiuos ūkus būtų 
iškilusios pilys su smailais bokšteliais. 

Su lagaminu prie kojų, jis rėmėsi į drėgną akmeninę balius- 
tradą prie viešbučio, laukdamas, kol Šarlė susimokės sąskaitą. 

Gailėjosi, kad negalėjo pabūti čia ilgiau — pasiimti ją pa- 
plaukioti po ežerą, apžiūrėti miestą, kalnus; papietauti senamies- 
tyje; kasnakt sugrįžti į kambarį ir mylėtis, šnabždant ežerui... Sva- 

jonė. Už penkiasdešimt metrų jam iš kairės automobilyje žiovavo 
jo angelai sargai iš Šveicarijos policijos. 

Prieš daugelį metų, kai Marchas dar buvo jaunas Hamburgo 
Kripo detektyvas, jam buvo įsakyta lydėti kalinį, nuteistą iki gyvos 
galvos už apiplėšimą ir gavus; ypatingų vienos dienos atostogų. To 
žmogaus teismas buvo plačiai nušviestas laikraščiuose; jo vaikystės 
meilė, išvydusi paskelbtą medžiagą, parašė į kalėjimą ir aplankė jį; 
sutiko už jo tekėti. Šis meilės romanas palietė tą sentimentalumo 
gyslelę, kuri taip giliai įstrigusi į vokiečių mentalitetą. Visuomenė- 
je kilo kampanija, kad ceremonija galėtų įvykti. Valdžia nusileido. 
Tad Marchas nulydėjo jį į vestuves, stovėjo prisirakinęs prie jo ant- 
rankiais per visas apeigas ir netgi vestuves fotografuojant — kaip 
nepaprastai dėmesingas pabrolys. 

Puota vyko niūrioje salėje šalia bažnyčios. Į jos pabaigą jauni- 
kis pašnabždėjo, kad esama sandėliuko su kilimu ant grindų, kad 
kunigas neprieštaraująs... Ir Marchas — tuomet pats jaunavedys 
— patikrinęs sandėliuką ir pamatęs, kad šis be langų, paliko tą 
žmogų ir jo žmoną vienudu dvidešimčiai minučių. Kunigas, kuris 
dirbo kapelionu Hamburgo uoste trisdešimt metų ir buvo daug ko 
prisižiūrėjęs, Marchui rimtai pamerkė akį. 

Kai atėjo metas keliauti atgal į kalėjimą, kai perspektyvoje 
sušmėžavo aukštos sienos, Marchas tikėjosi, kad žmogus taps pri- 
slėgtas, maldaus papildomo laiko, gal netgi ners į duris. Visai nie- 
ko panašaus. Jisai sėdėjo šypsodamasis, baigdamas rūkyti cigarą. 
Dabar, stovėdamas prie Ciuricho ežero, Marchas suprato, kaip 
anas jautėsi. Pakako žinoti egzistuojant kitokio gyvenimo galimy- 
bę; užteko vienos-tokios dienos. 

Pajuto, kaip prisigretino Šarlė. Ji lengvai pabučiavo jam į 
skruostą. 


Parduotuvė Ciuricho oro uoste lūžo nuo ryškiaspalvių do- 
vanų — laikrodžių su gegutėmis, žaislinių slidžių, peleninių su 
Materhorno glazūra ir šokoladinių saldainių. Marchas išsirinko 
vieną iš muzikinių dėžučių su užrašu „Gimtadienio sveikinimai 

mūsų mylimajam fiureriui, 1964“ ant dangtelio ir nusinešė prie 
prekystalio, kur laukė apkūni pusamžė pardavėja. 

— Gal suvyniotumėte tai ir išsiųstumėte už mane? 

— Be problemų, pone. Užrašykite, kur norėtumėte nusiųsti. 

Ji padavė jam blanką ir pieštuką. Marchas užrašė Haneloros 
Jėger pavardę ir adresą. Hanelora buvo netgi storesnė už savo 
vyrą, šokoladinių saldainių mėgėja. Jis vylėsi, kad Maksas supras 
pokštą. 

Pardavėja įgudusiais pirštais mikliai suvyniojo dėžutę į rudą 
popierių. 

— Daug tokių parduodate? 

— Šimtais. Jūs, vokiečiai, tikrai mylite savo fiurerį. 

— Teisybė, tikrai mylime. 

Jis žvelgė į siuntinuką. Buvo suvyniotas lygiai taip pat kaip ir 
anas, kurį išėmė iš Bulerio pašto dėžutės. — Turbūt jūs neregis- 
truojate vietų, į kurias siunčiate tuos paketėlius? 

— Šitai būtų neįmanoma. — Ji užrašė adresą, prilipdė pašto 
ženklą ir padėjo siuntinuką į krūvą kitų už savęs. 

— Be abejo. Ir jūs veikiausiai neprisimintumėte aptarnavusi 
čia vieną senyvą vokietį pirmadienį, apie ketvirtą popiet. Su storais 
akiniais ir ašarotomis akimis. 

Jos veidas staiga sugriežtėjo nuo įtarumo. 

— Kas jūs toks? Policininkas? 

— Nesvarbu. — Jisai sumokėjo už šokoladinukus ir už puo- 
delį, kurio šone buvo išspausdinta Aš MYLIU CIURICHĄ. 

Liuteris nebūtų keliavęs iki pat Šveicarijos vien padėti į to 
banko požemį paveikslą, pagalvojo Marchas. Netgi kaip išėjęs pen- 
sijon Užsienio reikalų ministerijos valdininkas jis niekaip nebūtų 
galėjęs pro muitinę kontrabanda išgabenti tokio dydžio paketo su 
griežčiausio slaptumo spaudu. Tikriausiai jis čia atvyko kažko pa- 
siimti ir parsivežti į Vokietiją. Tad kadangi tai buvo pirmas kartas 
per dvidešimt vienerius metus, kai jis aplankė banko saugyklą, ir 
kadangi būta dar trijų raktų, taip pat kadangi jis niekuo nepasi- 
tikėjo, matyt, abejojo, ar tas kitas dalykas tebebus vietoje. 

Jisai stovėjo žvelgdamas į išvykstančiųjų salę ir stengėsi įsi- 

vaizduoti senyvą vyriškį, skubant; stipriai besidaužančia krūtinės 
ląstoje silpna širdimi į šį terminalo pastatą ir glaudžiantį prie savęs 
vertingąjį krovinį. Šokoladinukai veikiausiai buvę žinia, jog pasise- 
kė: kol kas viskas gerai, mano draugužiai. Ką jis galėjo neštis? Tik- 
rai ne paveikslus ar pinigus; jie turėjo šių užtektinai Vokietijoje. 

—,Popierius. | 

—+ Ką? — Sarlė jau laukė jo perone. Ir dabar nustebusi ap- 
sisuko. 

— Tai tikriausiai buvusi jungtis. Popieriai. Jie visi buvo 
valstybės tarnautojai. Tvarkė savo gyvenimus popieriais, ant po- 
pieriaus. 

Nupasakojo juos karo laikų Berlyne — sėdinčius savo kabi- 
netuose iki vėlumos, siuntinėjančius memorandumus ir protokolus 
nepaliaujamose biurokratinėse popierių lenktynėse, statančius sau 
tvirtovę iš popierių. Milijonai vokiečių kovojo kare: stingdančio 
šalčio stepių purve, Libijos dykumoje ar giedrame danguje viršum 
Anglijos, arba — kaip Marchas — jūroje. Tačiau tie seniai kovojo 
savąjį karą — liejo kraują ir eikvojo savuosius vidutiniojo amžiaus 
metus — ant Popieriaus. 

Šarlė purtė galvą. 

— Tu kalbi nesąmones. 

— Žinau. Galbūt netgi sau pačiam. Štai ką tau nupirkau. 

Ji išvyniojo puodelį ir nusijuokė, prispaudė jį sau prie širdies. 

— Man jis bus brangus. 


Juodu greitai praėjo pasų kontrolę. Už barjero  Marchas 
atsisuko paskutinįsyk pasižiūrėti. Dvejetas šveicarų policininkų 
stebėjo nuo bilietų kasos. Vienas iš jų — tas, kuris juodu išgelbėjo 
prie Caugo vilos — kilstelėjo ranką. Atsakydamas jam, Marchas 
pamojavo. 

Paskutinį kartą paskelbta apie jųdviejų reisą: Keliaujantys 
227-uoju „Lufthansa“ reisu į Berlyną privalo nedelsiant prisistatyti... 

Jis nuleido ranką ir pasuko išvykimo vartų link. 

Šiame reise nesiūlyta viskio, tik kavos — daug jos, stiprios ir 
juodos. Šarlė pabandė skaityti laikraštį, bet užmigo. Marchas buvo 
pernelyg susijaudinęs, kad ilsėtųsi. | 

Išplėšęs iš bloknoto tuziną tuščių lapų, padalijo juos perpus ir 
dar perpus. Dabar turėjo šiuos paskleidęs priešais save ant plasti- 
kinio stalelio. Ant kiekvieno buvo užrašęs pavardę, datą, įvykį. Su 
nukarusia iš lūpų cigarete, dūmams rangantis aukštyn, viską aplin- 
kui užmiršęs, vis perslinkinėjo ir perslinkinėjo skiauteles — prie- 
kinę į galą, galinę į vidurį, vidurinę į pradžią. Kitiems keleiviams, 
iš kurių keletas vogčia smalsiai dirsčiojo, jis tikriausiai atrodė kaip 
žmogus, dėliojantis itin beprotišką pasiansą. 


1942-yjų lieba. Rytų fronte vermachtas pradėjo operaciją „Mė- 
lis: ofenzyvą, kuri galiausiai padės Vokietijai laimėti karą. Amerika 
gauna į kaulus nuo japonų. Britai bombarduoja Rūrą, kaunasi Šiaurės 
Afrikoje. Praboje Heidrichas sveiksta bo pasikėsinimo jį nužudyti. 

Taigi: geros dienos vokiečiams, ybač esantiems nukariautose 
teritorijose. Elegantiški apartamentai, draugužės, kyšiai — dėžės su- 
pakuoto siųsti į namus grobio. Korupcija nuo viršaus iki apačios; nuo 
kapralo iki komisaro; nuo alkobolio iki altoriaus buošmenų. Buleriui, 
Štukartui ir Liuteriui itin geros dienos. Buleris Generalinėje guber- 
nijoje rekvizuoja meno vertybes ir siunčia brisidengdamas Stukartu 
Vidaus reikalų ministerijai — visai saugu, nes kas drstų kišti nagus 
prie tokių įtakingų Reicho pareigūnų pašto? Liuteris kontrabanda ga- 
bena daiktus į užsienį parduoti — velgi saugu, nes kas drįstų įsakyti 
Užsienio reikalų ministerijos Vokiečių skyriaus vadovui atidaryti savo 
bagažą? Visi trys šeštąjį dešimtmetį pasitraukia į pensiją — turtingi 
17 gerbiami. 

Ir tuomet, 1964-aisiais, ištinka katastrofa. 

Marchas perstumdė savąsias popieriaus skiauteles, paskiau 
darsyk. 

Penktadienį, balandžio 11-ą, trejetas sąmokslininkų susirenka 
Bulerio viloje: birmas faktas, leidžiantis sbėti apie paniką... 

Ne. Ne taip. Jis vėl pasklaidinėjo savo užrašus atgalios iki 
Šarlės pasakojimo apie pokalbį su Štukartu. Žinoma. 

„Ketvirtadienį, balandžio 10-ą, dieną prieš susitikimą, Šžukar- 
tas stovi Biulovštrasėje ir pasižymi telefono būdelėje priešais Šarlotės 
Megvair butą numerį. Turėdamas šį, penktadienį nuvyksta į Bulerio 
vilą. Jiems gresia būti užgriūtiems kažko tokio baisaus, jog trejetas 
vyrų svarsto neįmanoma: pabėgti į Jungtines Amerikos Valstijas. Šru- 
kartas išdėsto, kaip tatai padaryti. Jie negalį pasikliauti ambasada, nes 
Kenedis ją prikimšo taikos šalininkų. Būtina užmegzti tiesioginį ryšį 
su Vašingtonu. Šrukartas šį turįs: Maiklo Megvairo dukterį. Tam pri- 
tariama. Šeštadienį Stukartas skambina telefonu merginai ir susitaria 
susitikti. Sekmadienį Liuteris skrenda į Šveicariją: ne parsigabenti ba- 
veikslų ar binigų, kurių jie užtektinai turi ir Berlyne, o baimti kažką 
padėta ten per tris apsilankymus tarb 1942-ųjų vasaros ir 1943-iųjų 
pavasario. 

Bet jau per vėlu. Iki to laiko, kol Liuteris atsiima ką ketinęs, pa- 
siunčia ženklą iš Ciuricho, išsilaipina Berlyne, Buleris ir Šiukartas Jau 
negyvi. Tad jis nusbrendžia dingti pasiimdamas su savimi tai, ką iš- 
sikėlė iš banko saugyklos Ciuriche. 

Marchas atsilošė ir svarstė savo perpus įmintą mįslę. Ši įvykių 
versija tokia pat svari kaip ir bet kuri kita. 

Šarlė per miegą atsiduso ir sujudėjo, pasisukusi padėjo galvą 
jam ant peties. Jis pabučiavo jos plaukus. Šiandien penktadienis. 
Fiurerio diena pirmadienį. Jam likęs tik savaitgalis. 

— Ak, brangioji mano froilen Megvair, — sumurmėjo jis, — 
bijau, kad mes ieškojome ne ten. 


Ponios ir ponai, netrukus mes leisimės į Hermano Gėringo oro 
uostą. Prašom sugrąžinti krėslus į statmeną padėtį ir nulenkti stalelius 
priešais save... 

Atsargiai, stengdamasis nepažadinti Šarlės, Marchas ištraukė 
savo petį iš po jos galvos, susirinko popieriaus skiauteles ir ne- 
tvirtai nuėjo linkui orlaivio galo. Iš tualeto išniręs vaikinukas su 
hitlerjugendo uniforma mandagiai jam prilaikė atidarytas duris. 
Marchas linktelėjo, įėjo vidun ir užsirakino. Blausi šviesa mirgėjo. 

Mažutė kabina atsidavė suplėkusiu, be galo be krašto re- 
cirkuliuojamu oru, pigiu muilu, fekalijomis. Jis pakėlė metalinio 
klozeto dangtį ir sumetė popierėlius. Orlaivis pasviro nuožulniai 
ir sudrebėjo. Užsižiebė perspėjantis užrašas: DĖMESIO! GRĮŽKITE 
Į sAvo vIETAS! Nuo turbulencijos jam sumaudė po duobute. Ar 
šitaip jautėsi ir Liuteris, kai orlaivis leidosi Berlyno linkui? Me- 
talas buvo lipnus paliesti. Jis paspaudė svirtelę ir nuleido klozete 
vandenį, užrašus įsiurbė mėlynas sūkurys. 

„Lufthansa“ buvo aprūpinusi tualetą ne rankšluosčiais, bet 
drėgnomis popierinėmis servetėlėmis, impregnuotomis kažkokiu 
šleikščiu skysčiu. Marchas nusišluostė veidą. Pro slidų audinį juto, 
kokia karšta jo oda. Vėl vibracija — panaši kaip povandeninio laivo 
nuo giluminės bombos. Jie greitai žemėjo. Jis prispaudė degančią 
kaktą prie vėsaus veidrodžio. Nerk, nerk, nerk... 


Ji buvo atsibudusi, braukėsi šukomis tankius plaukus. 

— Jau maniau, kad tu iššokai. 

— Teisybė, tokia mintis man toptelėjo galvon. — Jis užsisegė 
saugos diržą. — Tačiau mano išsigelbėjimas galėtum būti tu. 

— Kalbi mieliausius dalykus. 

— Aš pasakiau „galėtum būti“. — Jis paėmė jos ranką. — Klau- 
syk. Ar tu tikra, kad Štukartas tau pasakė nuvykęs ke/virtadienį 
pasitikrinti to telefono priešais tavo butą? 

Ji kiek pagalvojo. 

— Taip, tikra. Prisimenu, tai privertė mane susimąstyti: šis 
žmogus nejuokauja, gerai pasirengė iš anksto. 

— "Taip ir aš manau. Tik štai koks klausimas: ar Štukartas 
veikė savarankiškai, — stengėsi nutiesti sau nuosavą pabėgimo 
kelią, — ar skambino tau pagal veiksmų PA kurį buvo aptaręs 
su tais kitais? 

— Nejau tai svarbu? 

— Labai. Tik pagalvok. Jeigu jis penktadienį tai suderino su 
kitais, vadinasi, Liuteris gali žinoti, kas tu ir kaip su tavimi susi- 
siekti. 

Nustebusi ji patraukė ranką. 

— Betgi tai kvaila. Jis nė už ką manimi nepasitikėtų. 

— Tu teisi, tai kvaila. — Lėktuvas pranėrė pro vieną debesų 
sluoksnį; žemiau kybojo antras. Marchas matė kyšančią pro jį it 
šalmo viršūnę Didžiosios menės smailę. — Tačiau tarkime, Liute- 
ris tebegyvas, tad ką galėtų rinktis? Oro uostas stebimas. Taip pat 
ir krantinės, geležinkelio stotys, sienos. Jis negali rizikuoti kreiptis 
tiesiogiai į Amerikos ambasadą — po to, kas įvykę dėl Kenedžio 
vizito. Negali grįžti namo. Taigi, ką jam daryti? 

— Aš tuo netikiu. Būtų man paskambinęs antradienį ar tre- 
čiadienį. Ar ketvirtadienio rytą. Kodėl turėtų tiek delsti? 

Bet jis girdėjo jos balse dvejonę. Pagalvojo: tu nenori tuo tikė- 
ti. Įsivaizdavai esanti protinga, ieškojai medžiagos savo straipsniui 
Ciuriche, bet galbūt visą laiką ši istorija ieškojo tavęs čia, Berlyne. 

Ji nusigręžė nuo jo ir žvelgė pro iliuminatorių. 

Staiga Marchas pasijautė pristigęs pasitikėjimo savimi. Po 
teisybei, nepaisant visko, jis vos ją pažinojo. Tarė: 

— Jis galbūt delsė bandydamas rasti ką nors geresnio, ką nors 
saugesnio-Kas žino? Gal ir surado. 

Ji neatsakė. 


Jie nutūpė Berlyne per silpną dulksną tuoj prieš dvi. Junke- 
riui sukantis kilimo-tūpimo tako gale, iliuminatoriumi varvėjo 
vanduo, palikdamas smulkių lašų nuobėgas. Viršum terminalo 
pastato drėgmėje glebnai kadarojo vėliava su svastika. 

Prie pasų kontrolės rikiavosi dvi eilutės: viena vokiečiams ir 
Europos bendrijos piliečiams, kita — likusiam pasauliui. 

— Štai čia mudu išsiskiriame, — pasakė Marchas. Anksčiau 
buvo Šarlę įtikinęs, gan sunkiai, kad leistų jam nešti jos lagaminą. 
Dabar sugrąžino šį jai. — Ką ketini veikti? 

— Turbūt grįšiu į butą ir lauksiu suskambant telefoną. O tu? 

— Pamaniau, surengsiu sau istorijos pamoką. — Ji nesupras- 
dama pažvelgė į jį. — Vėliau aš tau paskambinsiu. 


— Tik nepamiršk. 

Sugrįžo buvusio nepasitikėjimo ženklai. Matė tai iš jos akių, 
juto ją tyrinėjant ir jo akis. Troško ką nors pasakyti, ją nuraminti. 

— Nesirūpink. Ką sutarėm — sutarta. 

Ji linktelėjo. Nejauki tyla. Paskiau staiga Šarlė pasistiebė ir 
slystelėjo skruostu per jo skruostą. Nespėjus jam sumoti, kaip at- 
sakyti, ji nuėjo. 


Grįžtančių vokiečių eilutė po vieną tylomis slinko į Reichą. 
Susidėjęs rankas už nugaros, Marchas kantriai laukė, kol buvo 
kruopščiai tyrinėjamas jo pasas. Tomis pastarosiomis keliomis die- 
nomis prieš fiurerio gimtadienį pasienio kontrolė visados būdavo 
griežtesnė, sargyba įtaresnė. 

Muitinės pareigūno akys slėpėsi šešėlyje, kurį metė priekak- 
čio snapelis. 

— Herr šturmbanfiureris grįžo su trijų valandų atsarga. — Jis 
perbraukė vizą storu juodu brūkšniu, skersai užrašė „negaliojanti“ 
ir sugrąžino pasą. — Sveiki sugrįžę į namus. 

Pilnutėlėje žmonių muitinės salėje Marchas dairėsi Šarlės, 
bet niekur jos nematė. Galbūt atsisakyta ją vėl įsileisti į šalį. Jis be- 
maž vylėsi, kad taip ir atsitiko: jai būtų buvę saugiau. 

Muitininkai tikrino kiekvieną krepšį. Tokių saugumo prie- 
monių anksčiau niekad nėra buvę. Viešpatavo chaosas. Tarp kalnų 
suverstų drabužių besimaišantys ir besiginčijantys keleiviai darė 
salę panašią į kokį nors Indijos turgų. Jis laukė savo eilės. 

Buvo jau po trečios, kai Marchas pasiekė bagažo saugojimo 
kamerą ir atsiėmė lagaminą. Tualete vėl persirengė uniforma, 
sulankstė ir įsidėjo atgal savo civilinius drabužius. Pasitikrinęs 
liugerį, įstūmė šį į dėklą. Išeidamas žvilgtelėjo į save veidrodyje. 
Pažįstama juoda figūra. 

Sveiki sugrįžę į namus. 

Kai šviesdavo saulė, partija tai vadino „Fiurerio orais“. Pa- 
vadinimo lietui neturėta. 

Nepaisant to, buvo išleistas potvarkis, kad tegul ir dulksna, 
bet šiandien popiet prasidės trijų dienų šventės. Ir todėl žmonės su 
atkakliu nacionalsocialistišku ryžtu ėmėsi švęsti. 

Marchas taksi važiavo pietų link per Vedingą. Tai buvo dar- 
bininkų Berlynas, trečiajame dešimtmetyje komunistų tvirtovė. 
Fabrikų sirenos šventei pažymėti užkaukė valandą anksčiau nei 
įprastai. Dabar gatvėse buvo tiršta sudrėkusių ūžautojų. Daugia- 
bučių komendantai nesnaudė. Prie kas antro ar kas trečio pastato 
kabojo vėliava — daugiausia su svastikomis, tačiau taip pat kai 
kur tarp geležinių, tvirtoves primenančių daugiabučių balkonų 
buvo ištempti šūkiai. BERLYNO DARBININKAI SVEIKINA FIURERĮ 
75-OJO GIMTADIENIO PROGA! TEGYVUOJA ŠLOVINGOJI NACIONAL- 
SOCIALISTINĖ REVOLIUCIJA! TEGYVUOJA MŪSŲ VADAS IR PIRMASIS 
DRAUGAS ADOLFAS HITLERIS! Skersgatvius buvo apėmusi spalvų 
karštligė, drebino vietinių SA orkestro bumpsniai. O dar tik 
penktadienis. Marchui buvo įdomu, ką Vedingo valdžia numačiusi 
pačiai tai dienai. 

Naktį prie Volfštrasės kažkoks maištingai nusiteikęs šmaikš- 
tuolis ant sienos baltais dažais buvo nutepliojęs grafitą: visus, 
KURIUOS PASTEBĖSIME NESILINKSMINANČIUS, SUŠAUDYSIME. Pora 
uolių rudmarškinių stengėsi nutrinti užrašą. 

Marchas taksi važiavo iki pat Fric Todto aikštės. Jo folks- 
vagenas tebestovėjo prie Štukarto daugiabučio, kur buvo palikęs 
užvakar naktį. Jis pažvelgė viršun į ketvirtą aukštą. Kažkas buvo 
užtraukęs visas užuolaidas. 

Verderšermarkte, savo kabinete, jis pasidėjo lagaminą ir pa- 
skambino budėtojui. Martino Liuterio buvimo vieta nenustatyta. 

Krauzė tarė: 

— Kalbant tarp mudviejų, Marchai, Globusas, kad jį kur ga- 
las, varo visus mus iš proto. Kas pusvalandį vis čia, šūkaloja ir kei- 
kiasi, kad kas nors keliaus į KZ, jeigu jis nesulauksiąs rezultatų. 

— Herr obergrupenfiureris labai pasiaukojantis karininkas. 

— O taip, taip. — Krauzės balsas staiga tapo išgąstingas. — Aš 
neturėjau galvoje... 

Marchas padėjo ragelį. Tai bet kuriam besiklausančiam jo 
skambučių suteiks peno pagalvoti. 

Jis atsitempė ant stalo rašomąją mašinėlę ir įstatė į ją popie- 
riaus lapą. Tuomet užsirūkė. 


KAM: Reicho kriminalinės policijos SS oberstgrupenfiureriui 
Artūrui Nebei 
NUO Ko: SS šturmbanfiurerio Ks. Marcho. 


1. Turiu garbės jus informuoti kad šįryt 10.00 aš apsi- 
lankiau „Zaugg X Cie, bankininkų“ patalpose Ciuriche, 


Banhofštrasėje. 


2. Numeruotoji sąskaita, apie kurios egzistavimą mes 
vakar kalbėjomės, buvo atidaryta Užsienio reikalų mi- 
nisterijos pasekretoriaus Martino Liuterio 1942 07 08. 


3. Seifo dėžutė vėliau buvo atidaryta tris kartus: 1942 / 
12 17, 1943 09 08, 1964 04 13. 


4. Man pačiam apžiūrėjus dėžutę, rasta 

Marchas atsilošė kėdėje ir išpūtė palubėn porą dailių žiedų 
melsvų dūmų. Mintis apie tą paveikslą Nebės rankose — nukištą į 
jo pompastiškų, saldžių šmutclerių ir kirchnerių kolekciją — buvo 
atstumianti, netgi šventvagiška. Verčiau palikti tą merginą patam- 
siuos. Jis kiek palaikė ant klavišų pirštus, paskiau išstukseno: 


tuščia. 


Jis išsuko iš mašinėlės lapą, pasirašė ir užklijavo į voką. Pa- 
skambino į Nebės kabinetą ir buvo įsakytas atnešti raštą tuoj pat, 

asmeniškai. Padėjęs ragelį, jis įsistebeilijo pro langą į plytų sienų 
vaizdą. 

Kodėl gi ne? 

Atsistojęs rausė knygų lentynas, kol surado Berlyno telefonų 
knygą. Pasiėmė ją ir paieškojo numerio, kuriuo paskambino, veng- 
damas būti pasiklausytas, iš gretimo kabineto. 

Atsiliepė vyriškas balsas: 

— Reicho archyvas. 


Po dešimties minučių jo auliniai jau klimpo į minkštą Artūro 
Nebės kabineto kilimą. 

— Ar jūs tikite atsitiktinumais, Marchai? 

— Ne, pone. 

— Ne, — pakartojo Nebė. — Puiku. Ir aš netikiu. Jis pa- 
dėjo ant stalo savo didinamąjį stiklą ir nustūmė į šalį Marcho 
raportą. — Netikiu, kad du pensijon išėję valstybės pareigūnai, 
to paties amžiaus ir rango, tiesiog atsitiktinai pasirinko verčiau 
nusižudyti, nei būti demaskuoti kaip užsiėmę korupcija. Dieve 
mano, — jis šaižiai susijuokė, — jeigu kiekvienas valdininkas Ber- 
lyne šitaip manytų, gatvėse gulėtų didžiulės krūvos lavonų. Taip 
pat netikiu, kad jie žiesiog afsitiktinai nužudyti tą savaitę, kai Ame- 
rikos prezidentas paskelbė mus pamaloninsiąs savo vizitu. 

Jis atsistūmė su kėde ir nuklibikščiavo per kabinetą prie nedi- 
delės knygų spintos, kurioje rikiavosi šventieji nacionalsocializmo 
tekstai. Mein Kampf, Rozenbergo Mythus der XX Jabrbunderts, 
Gebelso Zagebicher“... Jis paspaudė mygtuką, ir knygų spintukė 
pasisuko, atidengdama kokteilių bariuką. Tie tomai, kaip dabar 
Marchas išvydo, tebuvo prie medžio priklijuotos knygų nugarėlės. 

Nebė įsipylė didelę porciją vodkos ir sugrįžo prie stalo. 
Marchas toliau tebestovėjo ten pat, nei deramai išsitempęs poza 
„ramiai“, nei — „laisvai“. 

— Globusas dirba Heidrichui, — pasakė Nebė. — Tai pa- 
prasta. Globusas nenusišluostys šiknos, jeigu Heidrichas nepara- 
gins to padaryti. 


* „Mano kova“, „Dvidėšimtojo amžiaus mitas“, „Dienoraščiai“ (v04.). 

Marchas nutylėjo. 

— Ir Heidrichas didžiumą laiko dirba fiureriui, o visą 
laiką — sau. 

Nebė laikė sau prie lūpų sunkų bokaliuką. Jo liežuvis it driežo 
kyščiojo į vodką, mėgavosi ja. Kurį laiką jis tylėjo. Paskiau tarė: 

— Ar žinote, kodėl mes įsiteikinėjame amerikiečiams, Mar- 
chai? 

— Ne, pone. 

— Nes mes sėdime mėšle. Šito jūs neperskaitysite Dakta- 
rėlio laikraščiuose. Dvidešimt milijonų naujakurių Rytuose iki 
1960-ųjų — toks buvo Himlerio planas. Devyniasdešimt mili- 
jonų — iki šimtmečio pabaigos. Puiku, mes iš tiesų juos išsiun- 
tėme. Tik bėda, kad pusė nori sugrįžti. Tik pagalvokite apie šią 
begalinę ironiją, Marchai: gyvybinė erdvė, kurioje niekas nenori 
gyventi. Terorizmas, — jis pamojo stikleliu, ir ledukai skimbtelė- 
jo. — Man nereikia Kripo karininkui pasakoti, kokia rimta pro- 
blema tapęs terorizmas. Amerikiečiai aprūpina pinigais, ginklais, 
apmoko. Dvidešimt metų padeda raudoniesiems išsilaikyti. O 
mūsų jaunimas nebenori kariauti, seniai nebenori dirbti. 

Dėl tokių kvailysčių jis palingavo žilą galvą, susižvejojo iš 
taurelės leduką ir garsiai ėmė šį čiulpti. 

— Heidrichas eina iš proto dėl to sandėrio su amerikiečiais. 
Nužudytų bet ką, kad tik sklandžiai jį prasuktų. Ar būtent šitai 
čia dedasi, Marchai? Buleris, Štukartas, Liuteris — gal jie kažkaip 
tam reikalui kėlė grėsmę? 

Nebės akys tyrinėjo jo veidą. Marchas žvelgė tiesiai prieš 
save. 

— Tam tikra prasme, ir jūs pats ironija, Marchai. Ar kada 
nors apie tai pagalvojote? 

— Ne, pone. 

— „Ne, pone“, — pamėgdžiojo jį Nebė. — Ką gi, dabar pagal- 
vokite. Mes pasiryžę užauginti padermę antžmogių, kurie valdytų 
imperiją, taip? Išmokėme juos naudotis tvirta logika — negailes- 
tingai, netgi Žiauriai. Prisimenate, ką syki pasakė fiureris? „Mano 
didžiausia dovana vokiečiams ta, kad išmokiau juos blaiviai mąs- 

tyti“. Ir kas nutinka? Kai kurie iš jūsų — galbūt geriausieji — ima 
atgręžti tą negailingą blaivų mąstymą prieš mus. Sakau jums 
— džiaugiuosi, kad esu senas. Aš bijau ateities. — Minutėlę jis 
nutilo, paskendęs savo paties mintyse. 

Galop nusivylęs, senis paėmė didinamąjį stiklą. 

— Taigi tai korupcija. — Jis darsyk perskaitė Marcho rapor- 
tą, paskiau suplėšė ir išmetė į šiukšlių krepšį. 


Reicho archyvą saugojo Klėja, istorijos mūza: nuogos amazo- 
nės formų statula, sukurta Adolfo Ciglerio, „Reicho gaktiplaukių 
meistro“. Ji piktai raukė antakius žvelgdama skersai Pergalės pro- 
spekto linkui Kareivių rūmų, iki ilga turistų eilė laukė, kol galės 
vorele praslinkti pro Frydricho Didžiojo palaikus. Ant milžiniškos 
jos krūtinės atšlaičių tupėjo balandžiai, nelyginant prigludę prie 
ledyno alpinistai. Už jos, virš įėjimo į archyvą, buvo iškaltas užrašas 
— lakštinio aukso, inkrustuoto nugludintame granite. Fiurerio ci- 
tata: BET KURIAI TAUTAI TEISINGA ISTORIJA VERTA IOO DIVIZIJŲ. 

„Rudolfas Halderis įsivedė Marchą į vidų ir toliau į trečią 
vidun. Ain sienų koridorius ir akmeninės grindys tartum 
tęsėsi iki begalybės. 

— Įspūdinga, ką? — Savo daikorietė Halderis kalbėjo 
profesionalaus istoriko tonu, perteikiančiu podraug išdidumą ir 
sarkazmą. — Mes šį stilių vadiname neva teutonišku. Nenusteb- 
si išgirdęs, kad tai didžiausias archyvo pastatas pasaulyje. Virš 
mūsų — du administracijos aukštai. Šiame aukšte — mokslininkų 
kabinetai ir skaityklos. Po mumis — šeši aukštai dokumentams. Tu 
žengi, drauge mano, faterlando sa O aš štai iš čionai prižiūriu 
Klėjos žibintą. 

Kabinetas buvo lyg viedudlio celė: mažas, be langų, granito 
blokų sienos. Ant stalo — pusės metrų aukščio krūvomis sukrauti 
dokumentai; jie taip pat pasklidę ir ant grindų. Visur knygos, — 
keli šimtai jų, — iš kurių kiekvienos kyšojo tankumynas skirtukų: 
įvairiaspalvės popieriaus skiautelės, tramvajaus bilietai, cigarečių 
dėžučių nuoplėšos, panaudoti degtukai. 

— Istoriko misija. Išgauti iš chaoso dar daugiau chaoso. — Nuo 
vienintelės kėdės Halderis nukėlė šūsnį senų kariuomenės prane- 
šimų ir pamojo Marchui atsisėsti. | 

— Rudi, man vėl reikia tavo pagalbos. 

Halderis įsitaisė ant savo rašomojo stalo krašto. 

— Mėnesius iš tavęs negaunu jokios žinios, o paskiau staiga 
išdygsti dusyk per savaitę. Spėju, tai irgi turi kažką bendra su Bu- 
lerio reikalu? Aš mačiau nekrologą. 

Marchas linktelėjo. 

— Privalėčiau tave perspėti, kad dabar kalbiesi su atstumtuo- 
ju. Vien susitikinėdamas su manimi, galbūt statai save pavojun. 

— Nuo to tik dar įdomiau. — Halderis susidėjo ilgus pirštus 
ir sutreškino krumpliais. — Klok. 

— Iš tiesų tau tatai bus nelengva. — Marchas kiek patylėjo ir 
įkvėpė oro. — Kalbama apie tris žmones: Bulerį, Vilhelmą Stukar- 
tą ir Martiną Liuterį. Pirmieji du jau negyvi; paskutinysis — bėg- 
lys. Visi trys, kaip tu žinai, aukšti valstybės tarnautojai. 1942-ųjų 
vasarą jie atidarė Ciuriche banko sąskaitą. Iš pradžių maniau, kad 
jie ten pasidėjo krūvą pinigų ar meno vertybių, — kaip tu ir įtarei, 
Buleris buvo iki ausų įklimpęs korupcijoje, — tačiau dabar man 
dingojasi, jog tai buvę dokumentai. 

— Kokie dokumentai? 

— Tiksliai nežinau. 

— Delikataus pobūdžio? 

— (Galimas daiktas. 

— Viena problema aiškėja iškart. Tu kalbi apie tris skirtin- 
gas ministerijas — Užsienio reikalų, Vidaus reikalų ir Generalinę 
guberniją, kuri iš tikrųjų visai ne ministerija. Tai sudaro tonas do- 
kumentų. Aš rimtai sakau, Ksavi — tiesiog tonas. 

— Ar turi čia jų dokumentus? 

— Užsienio ir Vidaus reikalų — taip. Generalinės gubernijos 
archyvai — Krokuvoje. 

— Ar gali prie jų prieiti? 

— Oficialiai — ne. Neoficialiai... — Jis pavartaliojo kaulėtą 
plaštaką. — ...Galbūt, jeigu man pasisektų. Betgi, Ksavi, vien jiems 
peržiūrėti prireiktų viso gyvenimo. Ką tu siūlai? 

— Ten turėtų būti koks nors mįslės raktas. Galbūt trūksta 
kokių nors dokumentų. 

— Tačiau tai neįmanoma užduotis. 

— Aš juk tau sakiau, kad bus nelengva. 

— Ir per kiek laiko tą „raktą“ reikia surasti? 

— Man reikia surasti jį dar šį vakarą. 

Neiškentęs Halderis krenkštelėjo, išreikšdamas podraug 
skepticizmą, pyktį, pajuoką. 

Marchas tyliai tarė: 

— Rudi, jie grasina už trijų dienų atiduoti mane SS garbės 
teismui. Patsai supranti, ką tatai reiškia. Priva/au surasti jį dabar 

at. 

Z Minutėlę Halderis žvelgė į jį, negalėdamas patikėti savo au- 
simis, paskiau nusigręžė ir sumurmėjo: | 

— Leisk man pagalvoti... 

Marchas paklausė: 

— Galiu užsirūkyti? 

— Koridoriuje. Ne čia — tie popieriai neįkainojami. 


Rūkydamas Marchas girdėjo kabinete Halderį žingsniuojant 


d 

ridoriuje nė gyvos dvasios. Didžiuma personalo veikiausiai išėjo 
namo pradėti šventinį savaitgalį. Marchas pabandė atidaryti po- 
ros kabinetų duris, tačiau tos buvo užrakintos. Trečios atsidarė. Jis 
pakėlė telefono ragelį, pasiklausė signalų ir surinko devynetuką. 
Signalai pakito — išorės linija. Jisai paskambino Šarlės numeriu. 
Ji išsyk atsiliepė. 

— Čia aš. Pas tave tvarka? 

Ji atsakė: 

— Pas mane viskas gerai. Aš kai ką aptikau — toki mažutųį 
dalykėlį. 

— Nepasakok telefonu. Pasikalbėsime vėliau. — Jis bandė 
sugalvoti, ką dar pasakius, bet ji jau padėjo ragelį. 

Dabar telefonu kalbėjo Halderis. Linksmas jo balsas aidėjo 
akmeninėmis plokštėmis klotu koridoriumi. 

— Eberhardas? Labas vakaras... Iš tiesų, kai kuriems iš mūsų 
nėra kada ilsėtis. Galima užduoti trumputį klausimėlį? Tai liečia 

Vidaus reikalų ministeriją... Ak, tikrai taip? Gerai. Pareigybiniu 
pagrindu?.. Suprantu. Puiku. Ir visa tai padaryta?.. 

Marchas užsimerkęs atsirėmė į sieną, stengdamasis negalvoti 
apie marias popierių sau po kojomis. Nagi, Rudi! Nagi! 

Išgirdo skimbtelint — tai Halderis padėjo ragelį. Po kelių se- 
kundžių Rudis, vilkdamasis ant savęs švarką, pasirodė koridoriuje. 
Iš jo viršutinės kišenaitės styrojo daugybė rašiklių. 

— Mažumėlę pasisekė. Pasak mano kolegos, Vidaus reikalų 
ministerijos bylos bent jau sukataloguotos. — Jis leidosi sparčiai 
žingsniuoti koridoriumi. Marchas nuo jo neatsiliko. 

— Ką tatai reiškia? 

— Tatai reiškia, kad turėtų būti pagrindinis indeksas, iš kurio 
sužinosime, kokie dokumentai iš tikrųjų perėję per Štukarto stalą 
ir kada. — Jisai suskato spaudinėti mygtukus šalia lifto. Jokio at- 
sako. — Matyt, nakčiai išjungė tą daiktą. Gausime nupėsčiuoti 
savomis kojomis. 

Kol juodu kaukšėjo žemyn plačiais įvijais laiptais, Halderis 
garsiai pareiškė: 

— Suprask, mes nusižengiame visoms taisyklėms. Aš patik- 
rintas darbui su kariniais dokumentais, Rytų fronto dokumentais, 
bet ne su vyriausybiniais, Vidaus reikalų ministerijos archyvais. 
Jeigu mus sustabdytų, gausi sukurti apsaugininkams kokią nors 
pasakaitę, kad šito prireikė policijai — ką nors tokio, kad jiems 
užimtų porą valandų patikrinti. O dėl manęs, tai aš tik vargšas 
kvailelis, darantis tau paslaugą, aišku? 

— Aš tau dėkingas. Ar dar toli? 

— Iki pat apačios. — Halderis palingavo galvą. — Garbės 
teismas! Dieve mano, Ksavi, kas tau nutiko? 

Šešiasdešimt metrų po žeme oras cirkuliavo vėsus ir sausas, 
šviesos buvo pritemdytos, kad nekenktų archyvams. 

— Sakoma, kad ši vieta įrengta taip, kad atlaikytų tiesioginį 
amerikiečių raketos pataikymą, — paaiškino Halderis. 

— Kas ten už jų? — Marchas parodė į plienines duris su 
perspėjamais užrašais: DĖMESIO! TIK ASMENIMS SU LEIDIMAIS! 
PAŠALINIAMS ĮEITI DRAUDŽIAMA! 

— Teisinga istorija verta šimto divizijų, prisimeni? Čia vieta, 
kur patenka neteisinga istorija. Šūdas. Atsargiai. 

Halderis patraukė Marchą į vieną tarpdurį. Linkui jų, stum- 
damas metalinį vežimėlį, artinosi apsaugininkas, susilenkęs it kal- 
nakasys požeminiame tunelyje. Marchas pamanė, kad juos tikrai 
pamatys, tačiau tas praėjo tiesiai pro šalį, stenėdamas nuo pastangų. 
Sustojęs prie metalinės užtvaros, atrakino ją. Šmėkštelėjo krosnis, 
ūžaujanti pakuroje ugnis, ir durys žvangtelėdamos užsitrenkė. 

— Eime. 

Pakeliui Halderis paaiškino procedūrą. Archyvas veikė sandė- 
lio principais. Reikalavimai bylų ateidavo į kiekvieno aukšto cen- 
trinę registratūrą. Čia, metro ilgio ir dvidešimt centimetrų storio 
apskaitos knygose, buvo vedamas pagrindinis indeksas. Kiekviena 
byla turėjo pažymėtą stelažo numerį. Patys stelažai stovėjo nuo 
registratūros atsišakojančiuose, ugniai atspariuose sandėliukuose. 
Visas gudrumas, paaiškino Halderis — orientuotis indeksuose. Jis 
išdidžiai pražingsniavo pro tamsiai raudonas odines jų nugarėles, 
paliesdamas kiekvieną pirštu, iki surado reikiamą, paskiau atsi- 
tempė ir padėjo knygą ant aukšto administratoriaus stalo. 

Kažkada Marchui buvo tekę apsilankyti lėktuvnešio Gros- 
sadmira! Raeder triumuose. Reicho archyvo gelmės jam priminė 
anas: žemos lubos, nusagstytos lempučių, iš viršaus slegiančio mil- 
žiniško svorio pojūtis. Greta rašomojo stalo riogsojo kopijavimo 
aparatas — tokį Vokietijoje retai pamatysi, nes jų paskirstymas 
buvo griežtai kontroliuojamas, siekiant sutrukdyti ardomiesiems 
elementams spausdinti nelegalią literatūrą. Prie lifto šachtos sto- 
vėjo sustumti tuzinas tuščių vežimėlių. Į abi puses akys siekė pen- 
kiasdešimt metrų tolyn. Visame aukšte — nė gyvos dvasios. 

Halderis džiugiai šūktelėjo: 

— „Valstybės sekretorius: kanceliarijos bylos nuo 1939 iki 
1950 metų“. O velnias — keturi šimtai dėžių! Kuriuos metus tu 
nori pasižiūrėti? 

— Sąskaita Šveicarijos banke atidaryta 1942-aisiais, tad, tar- 
kime, pirmuosius septynis tų metų mėnesius. 

Halderis pervertė puslapį, kalbėdamas patsai sau: 

— "Taip. Suprantu, ką jie padarė. Suskirstė dokumentus 
į keturias grupes: kanceliarijos korespondencija, protokolai ir 
memorandumai, įstatyminiai aktai ir potvarkiai, ministerijos per- 
sonalas... 

— Aš ieškau ko nors, kas sietų Štukartą su Buleriu ir Liu- 
teriu. 

— Tokiu atveju verčiau pradėkime nuo kanceliarijos kores- 
pondencijos. Tai turėtų padėti mums suvokti, kas tuo metu dė- 
josi. — Halderis paskubom sau žymėjosi. — „D/15/M/28-34“. 
Gerai. Važiuojam. 

Sandėlis D buvo dvidešimt metrų toliau po kairei. Penkiolik- 
tas stelažas, M sekcija — pačiame patalpos viduryje. 

Halderis tarė: 

— Ačiū Dievui, tik šešios dėžės. Tu imk nuo sausio iki balan- 
džio, aš peržiūrėsiu nuo gegužės iki rugpjūčio. 

Dėžės buvo kartoninės, kiekviena didumo sulig didelio ra- 
šomojo stalo stalčiumi. Stalo patalpoje nebuvo, tad juodu susėdo 
ant grindų. Atrėmęs nugarą į metalines lentynas, Marchas atidarė 
pirmą dėžę, ištraukė pluoštą dokumentų ir įniko skaityti. 


Gyvenime reikia turėti šiek tiek laimės. 

Pirmas dokumentas buvo Aviacijos ministerijos valstybės 
pasekretoriaus raštas, datuotas sausio 21 d., dėl dujokaukių pa- 
skirstymo Reichsluftschutzbund — Priešlėktuvinės apsaugos or- 
ganizacijai. Antrasis, datuotas sausio 4 d., siųstas iš Ketverių metų 
plano valdybos ir lietė aukštuosius valstybės pareigūnus, neva su- 
eikvojančius neleistinai daug benzino. 

Trečiasis buvo nuo Reinhardo Heidricho. 

Marchas iš pradžių išvydo parašą — kampuoto, keverziško 
braižo. Paskiau jo akys nuklydo į žymenis blanko viršuje — Vy- 
riausioji Reicho saugumo valdyba, Berlynas PV 11, Princ Al- 
brechtštrasė 8 — ir galiausiai į datą: 1942 sausio 6. Ir tik tuomet 
į tekstą: 


Šiuo patvirtinama, kad tarpžinybiniai svarstymai ir 
priešpiečiai, iš pradžių numatyti 1941 gruodžio 9, atidėti 

iki 1942 sausio 20 ir vyks Tarptautinės kriminalinės po- 
licijos komisijos patalpose, Berlyne, Am Grosen Vanzė, 


nr. 56/58. 


Marchas pervertė kitus raštus dėžėje: plonytes kalkines ko- 
pijas ir storo popieriaus originalus; įspūdingi firminiai blankai 
— Reicho kanceliarijos, Ekonomikos ministerijos, Todto organi- 
zacijos; kvietimai į priešpiečius ir posėdžius; prašymai, reikalavi- 
mai, aplinkraščiai. Bet daugiau nieko iš Heidricho. Perdavė raštą 
Halderiui: 

— Ką tu apie tai manai? 

Halderis susiraukė. 

— Sakyčiau, neįprasta, kad Vyriausioji saugumo valdyba 
kviestų vyriausybinių žinybų posėdį. 

— Ar galėtume surasti, apie ką jie diskutavo? 

— Turėtų būti įmanoma. Galime kreiptis į protokolų ir me- 
morandumų skyrių. Ką gi, pažiūrime: sausio 20... 

Halderis pasitikrino savo užrašuose, atsistojo ir nuėjo palei 
stelažus. Ištraukė dar vieną dėžę, sugrįžo su ja ir atsisėdo sukry- 
žiuodamas kojas. Marchas stebėjo jį greitai verčiantį viduje esan- 
čius lapus. Staiga jisai sustojo. Pamažu ištarė: 

— Dieve mano... 

— Kas yra? 

Halderis padavė jam vieną popieriaus lapą, ant kurio maši- 
nėle buvo išspausdinta: „Valstybės saugumo sumetimais tarpži- 
nybinio posėdžio, įvykusio 1942 sausio 20 protokolai išimti SS 
reichsfiurerio reikalavimu“. | 

— Atkreipk dėmesį į datą, — pasakė Halderis. 

Marchas pažvelgė: 1964 balandžio 6. Protokolai Heidricho 
išimti prieš vienuolika dienų. 

— Ar tai jis gali daryti — turiu galvoje, teisėtai? 

— Gestapas gali pašalinti ką tinkamas, remdamasis saugumo 
sumetimais. Paprastai jie perkelia dokumentus į rūsius Princ Al- 
brechtštrasėje. 

Koridoriuje pasigirdo kažkoks triukšmas. Halderis perspėja- 


mai iškėlė pirštą. Abu vyrai nutilo ir sustingo, ko! pro šalį su tuščiu 

vežimėliu pradardėjo apsaugininkas, grįžtantis iš popierių degyk- 
los. Juodu klausėsi garsus nutolstant į kitą pastato galą. 

— K3 darom toliau? — sušnabždėjo Marchas. 

Halderis pasikrapštė pakaušį: 

— Tarpžinybinis posėdis valstybės sekretorių lygiu... 

Marchas suprato šio mintis. | 

— Turėjo būti pakviesti taip pat ir Buleris su Liuteriu? 

— Atrodytų logiška. Tokio rango jie visad labai paiso pro- 
tokolo. Negalima, kad dalyvautų valstybės sekretorius iš vienos 
ministerijos ir tik žemesnysis valdininkas — iš kitos. Kiek laiko? 

— Aštuonios. 

— Krokuvoje valanda daugiau. — Halderis kurį laiką kram- 
tėsi lūpas, paskiau apsisprendė. Jis atsistojo. 

— Paskambinsiu savo draugui, kuris dirba Generalinės 
gubernijos archyvuose ir paklausiu, ar SS nešniukštinėjo tenai 
pastarąsias porą savaičių. Jeigu ne, galbūt man pavyks jį įtikinti, 
kad rytoj nueitų ir pasižiūrėtų, ar protokolai tebėra tarp Bulerio 
dokumentų. 

— Ar negalime paprasčiausiai patikrinti čionai, Užsienio 
reikalų ministerijos archyvuose? Liuterio popieriuose? 

— Ne. Per didžiulis darbas. Sugaištume savaites. Patikėk, 
šitaip geriausia. 

— Tik būk atsargus, kai su juo kalbėsi. 

— Nebijok. Aš suprantu pavojus. — Prie durų Halderis stab- 
telėjo. — Ir šiukštu, dėl Dievo meilės, nerūkyk, kol manęs nebus. 
Tai labiausiai visame Reiche degus pastatas. 

Tikrai taib, pagalvojo Marchas. Jis palaukė, kol Halderis 
dings, ir tuomet suskato vaikštinėti ten ir atgal tarp stelažų su 
dėžėmis. Baisiai norėjosi rūkyti. Rankos drebėjo. Susigrūdo jas į 
kišenes. 

Kas per monumentas ši vieta vokiečių biurokratijai. Ponas A, 
norėdamas ką nors padaryti, prašydavo daktarą B leidimo. Dakta- 
ras B apsidrausdavo, perduodamas prašymą aukščiau, ministerijos 
direktoriui C. Ministerijos direktorius C persiųsdavo jį reichsmi- 
nistrui D, kuris pareikšdavo paliksiąs tai pono A nuožiūrai, kuris, 

savaime suprantama, sugrįždavo pas daktarą B... Per trisdešimt 
partijos valdymo metų tie metaliniai stelažai iš visų pusių apraiz- 
gyti bendrysčių ir konkurencijos, pinklių ir intrigų; tūkstančiai 
voratinklių, suregztų iš popierinių gijų, pakibę vėsiame ore. 

Po dešimties minučių Halderis sugrįžo. 

— Taip, tikrai, SS prieš dvi savaites apsilankė Krokuvoje. — Jis 
neramiai trynėsi delnus. — Jie vis dar gerai prisimena. Garbus 

„svečias. Pats obergrupenfiureris Globocnikas. 

— Visur, kur tik pasisuku, Globocnikas! — atsiduso Mar- 
chas. 

— Jis atskrido iš Berlyno gestapo reaktyviniu, turėjo specialų 
įgaliojimą, pasirašytą Heidricho. Matyt, jiems visiems gerai kliuvo 
mėšlo. Jis šaukė ir plūdosi. Tiksliai žinojo, ko ieško: išimta viena 
byla. Išsidangino iki priešpiečių. 

Globusas, Heidrichas, Nebė. Marchas prisidėjo ranką prie 
kaktos. Galva svaigo. 

— Taigi čia pabaiga? 

— Čia pabaiga. Nebent manai, kad dar ko nors galėtų būti 
Štukarto popieriuose. 
dulkės, it numirėlio kaulai. Vien nuo minties, kad dar po jas reikės 
raustis, jį pykino. Troško įkvėpti gryno oro. 

— Tiek to, Rudi. Dėkui. 

Halderis pasilenkė paimti Heidricho raštelio. 

— Įdomu, kad pasitarimas buvo atidėtas iš gruodžio devinto- 
sios į sausio dvidešimtąją. 

— Kokią tai turi reikšmę? 

Halderis metė jam užjaučiamą žvilgsnį. 

— Ar tu iš tikrųjų buvai toks uždarytas toje sukruštoje skar- 
dinėje, kurioje turėjome gyventi? Ar išorinis pasaulis niekad iki 
tavęs neprasiskverbė? 1941-ųjų gruodžio septintąją, bukagalvi, jo 
imperiškosios didenybės, Japonijos imperatoriaus Hirošito pa- 
jėgos užpuolė Jungtinių Valstijų laivyną Perl Harbore. Gruodžio 
vienuoliktąją Vokietija paskelbė karą Jungtinėms Valstijoms. Gera 

dingstis atidėti pasitarimą, kaip manai? — Halderis šypsojosi, 
bet pamažu šypsena išnyko, užleisdama vietą mąslesnei išraiš- 
kai. — Įdomu... 

— Ką? 

Jis pabaksnojo popierių. 

— Prieš šį turėjo būti pirminis kvietimas. 

— Na ir kas? 

— Kaip čia pasakius. Kartais mūsų draugai iš gestapo ne taip 
mikliai šalina nepatogias smulkmenas, kaip jie linkę įsivaizduoti, 
ypač jeigu skuba... 

Marchas jau stovėjo prie stelažų su dėžėmis, žvalgydamasis 
po jas ten ir atgal. Prislėgta nuotaika kaipmat išgaravo. — Kurią 
imti? Nuo ko pradėsime? 

— Kaip tokio lygio pasitarimui, Heidrichas turėjo jos daly- 
viams pranešti bent prieš dvi savaites. — Halderis pažiūrėjo į savo 
užrašus. — Tai reikštų Štukarto kanceliarijos korespondencijos 
1941-ųjų lapkričio bylą. Palauk, pasižiūrėsiu. Regis, turėtų būti 
dvidešimt šeštoje dėžėje. 

Jis atsistojo greta Marcho prie lentynų ir skaičiavo dėžes, iki 
surado reikiamą. Nukėlė ją ir priglaudė prie savęs. 

— Nepulk, Ksavi. Viskas savo laiku. Istorija mus moko kan- 
trybės. 

Jis atsiklaupė, pastatė priešais save dėžę, atidarė ją ir ištraukė 
glėbį popierių. Peržiūrinėjo juos visus iš eilės, kraudamas į krūvą 
sau iš kairės. 

— Kvietimas į priėmimą, rengiamą Italijos ambasadoriaus: 
nuobodu. Pasitarimas, Valterio Darės organizuojamas Žemės ūkio 
ministerijoje: /252i nuobodu... 

Jis taip tęsė kokias dvi minutes, o Marchas stovėjo ir 
stebėjo, grumdydamas kumščiu sau delną. Staiga Halderis su- 
akmenėjo. 

— O, šūdas! — Jis darsyk perskaitė ir pakėlė akis. — Heidri- 


cho kvietimas. Bijau, visai nenuobodu. Anaiptol nenuobodu. 

Padangėse siautėjo chaosas. Ūkai išsiblaškė. Dangumi švys- 
čiojo kometos ir meteorai, mirksnį išnykdami, o paskiau susprog- 
dami žalių debesų masės fone. 

Viršum Tyrgarteno fejerverkų spektaklis artėjo prie kulmina- 
cijos. Ant parašiutų pakibusios signalinės raketos nušvietė Berlyną 
it per oro antskrydį. 

Kol Marchas laukė automobilyje pasukti kairėn į Unter den 
Linden, priešais jį išpuolė šutvė vos pastovinčių ant kojų rudmarš- 
kinių. Du iš jų, apsikabinę vienas kitą per pečius, priekinių žibintų 
šviesoje šoko girtą kankaną. Kiti trankė kumščiais folksvageno 
korpusą ar spaudėsi veidais prie stiklų — išsprogusiomis akimis, 
iškištais liežuviais groteskiškos beždžionės. Marchas įjungė pir- 
mąją pavarą, ir slysdamas šonu, nuvažiavo. Dusliai dunkstelėjo, ir 
vienas šokėjas, nublokštas į šoną, susisuko vilkeliu. 

Marchas pasuko atgal į Verderšermarktą. Visiems polici- 
ninkams buvo įsakyta likti tarnyboje. Visi langai plieskė elektra. 
Vestibiulyje kažkas pašaukė, bet Marchas nuėjo pro šalį, nekreip- 
damas dėmesio. Nubildėjo laiptais į rūsį. 

Banko saugyklos, rūsiai ir požeminiai sandėliai... Aš tampu 
trogloditu, pagalvojo Marchas; urviniu žmogumi, atsiskyrėliu; po- 
pieriaus kapų plėšiku. 

Policijos archyvo Gorgona tebetūnojo savo irštvoje. Nejau ji 
niekad nemiega? Jis parodė jai savo asmens pažymėjimą. Prie pa- 
grindinio dokumentų išdavimo stalo pora kitų detektyvų apatiškai 
sklaidė vis tuos pačius pakyrėjusius manilinius aplankus. Marchas 
atsisėdo tolimiausiame salės kampe. Įjungė reguliuojamąją stalinę 
lempą ir žemai nulenkė jos gaubtelį. Iš vidinės kitelio kišenės iš- 
sitraukė tris popieriaus lapus, kuriuos turėjo pasiėmęs iš Reicho 
archyvo. 

Tai buvo prastos kokybės fotokopijos. Aparatas buvęs pra- 
stai nustatytas, originalai kišti į jį paskubomis ir įstrižai. Marchas 
nekaltino dėl to Rudžio. Šis išvis nenorėjo daryti kopijų. Buvo pa- 
sibaisėjęs — kai perskaitė Heidricho kvietimą, visa jo mokinuko 

bravūra išgaravo. Marchas vos ne jėga gavo jį nutempti prie foto- 
kopijavimo aparato. Vos tik baigęs, istorikas nėrė atgal į sandėlį, 
sukišo dokumentus į dėžes ten pat, kur šie buvę, vėl užkėlė dėžes 
ant lentynų. Jam spiriantis, juodu paliko archyvo pastatą pro už- 
pakalinį įėjimą. 

— Manau, Ksavi, kad mums reikėtų kuo ilgiau nebesusitiki- 
nėti. | 

— Žinoma. 

— Patsai supranti, kaip esti... 

Halderis stovėjo nelaimingas ir bejėgis, o jiems virš galvų 
švilpė ir sproginėjo fejerverkai. Marchas apsikabino jį: 

— Nesiteisink, aš suprantu: svarbiausia tau šeima. — Ir grei- 
tai nuėjo. 

Vienas dokumentas — pirminis Heidricho kvietimas — 
buvo datuotas 1941 lapkričio 19: 


1941 07 31 Didžiojo Vokietijos Reicho reichsmar- 
šalas man pavedė, bendradarbiaujant su visomis kitomis 
atitinkamomis centrinėmis žinybomis, imtis visų būtinų 
pasirengimų dėl organizacinių, techninių ir materialinių 
priemonių visiškai išspręsti Europoje žydų klausimą ir 
netrukus jam pateikti dėl šio reikalo išsamų juodraštinį 
pasiūlymo variantą. Aš pridedu čia šio pavedimo fotoko- 
piją. 

Atsižvelgiant į ypatingą šių klausimų svarbą ir 
siekiant užtikrinti vieningą visų atitinkamų agentūrų 
požiūrį vykdant uždavinius, susijusius su dar likusiu nu- 
veikti darbu, įgyvendinant tą galutinį sprendimą, siūlau 
padaryti šias problemas bendros diskusijos tema. Šitai 
itin būtina, nes nuo spalio 10 d. žydai ištisiniais ešelonais 
buvo evakuojami iš Reicho teritorijos, įskaitant ir protek- 
toratą, į Rytus. 

Todėl kviečiu jus prisidėti prie manęs ir kitų, kurių 
pavardes čia pateikiu, ir dalyvauti diskusijoje, įvyksian- 
čioje 1941 gruodžio 9, 12.00, Tarptautinės kriminalinės 

policijos komisijos patalpose, Berlyne, Am Grosen Vanzė 


-) wo. ye o 


Antrasis dokumentas. Fotokopija fotokopijos, vietomis be- 
veik neįskaitoma, išsitrynusiais kaip senoviniame antkapiniame 
užraše žodžiais. Hermano Gėringo direktyva Heidrichui, datuota 
1941 liepos 31: 


Papildant užduotį, kurią jums pavedžiau 1939 sausio 
24, kur buvo kalbama apie priimtiniausią žydų problemos 
sprendimą emigracijos ir evakuacijos būdu, šiuo įparei- 
goju jus atlikti visus būtinus organizacinius, techninius ir 
materialinius pasirengimus, kad būtų visiškai išspręstas 
žydų klausimas vokiečių įtakos sferos Europoje. 

Bet kurios tame dalyvaujančios valstybinės žinybos 
privalo bendradarbiauti su jumis. 

Reikalauju artimiausiu laiku pateikti man išsamų 
planą'organizacinių, techninių ir materialinių priemonių, 
būtinų galutiniam žydų klausimo sprendimo įgyvendini- 
mui, kurio mes trokštame. 


Trečiasis dokumentas. Sąrašas keturiolikos žmonių, kuriuos 
Heidrichas pakvietė į pasitarimą. Štukartas jame buvo trečias; Bule- 
ris — šeštas; Liuteris — septintas. Marchas atpažino dar porą kitų. 

Jis išplėšė iš bloknoto lapelį, užrašė vienuolika pavardžių ir 
nusinešė prie dokumentų išdavimo stalo. Dvejetas detektyvų jau 
buvo pasišalinę. Archyvarės niekur nebuvo matyti. Jis pabeldė į 
barjero viršų ir šūktelėjo: „Ei, kontora!“ Už dokumentų spintų eilės 
kaltai dzingtelėjo į butelį stiklelis. Taigi tokia jos paslaptis. Matyt, 
bus užmiršusi, kad jis čia sėdi. Po mirksnio atkrypavo į savo vietą. 

— Ką mes turime apie tuos vienuolika? 

Jis pamėgino paduoti jai lapuką. Ji susikryžiavo ant taukuoto 
kitelio putnias rankas. 

— Be specialaus leidimo ne daugiau kaip trys bylos vienu 
metu. 

— Nieko neatsitiks. 

— Draudžiama. 

— Taip pat draudžiama gerti tarnyboje alkoholį, tačiau nuo 
jūsų dvokia. Nagi, atneškite tas bylas. 


Kiekvienam vyrui ar moteriai — numeris, kiekvienam nu- 
meriui — byla. Ne visos bylos buvo saugomos Verderšermarkte. 
Čia savo pėdsaką buvo palikę tik tie, kurių gyvenimas dėl kokios 
nors priežasties susidūrė su Reicho kriminaline policija. Bet nau- 
dodamasis informacijos biuru Aleksandro aikštėje ir V5/kischer Be- 
obachter paskelbtais nekrologais (kasmet išleidžiamais kaip Križu- 
siųjų pertikra), Marchas gebėjo užpildyti spragas. Atsekė kiekvieną 
pavardę. Tam sugaišo dvi valandas. 

Pirmasis sąraše buvo daktaras Alfredas Majeris iš Rytų rei- 
kalų ministerijos. Kripo turima byla nurodė, kad 1960-aisiais Ma- 
jeris nusižudė po to, kai buvo gydytas dėl įvairių psichikos ligų. 

Antroji pavardė — daktaras Georgas Leibrantas, taip pat iš 
Rytų reikalų ministerijos. Jis žuvo 1959-aisiais per automobilio 
katastrofą, atsitrenkęs į sunkvežimį autobane tarp Štutgarto ir 
Augsburgo. Sunkvežimio vairuotojas taip ir nesurastas. 

Erichas Noimanas, Ketverių metų plano valdybos valstybės 
sekretorius, nusišovė 1957-aisiais. 

Daktaras Rolandas Fraisleris, Teisingumo ministerijos vals- 
tybės sekretorius: 1954-ųjų žiemą kažkokio maniako mirtinai 
subadytas peiliu ant Berlyno liaudies teismo laiptų. Atlikus tyrimą, 
kaip jo asmens sargybiniai įsigudrino taip arti prileisti nusikaltėlį 
psichą, padaryta išvada, kad niekas nekaltas. Žmogžudys nušautas 
kelios sekundės po Fraislerio užpuolimo. 

Šioje vietoje Marchas išėjo į koridorių parūkyti. Giliai įkvėpė 
į plaučius dūmus, užvertė galvą ir pamažėle juos išleido, lyg atlik- 
damas gydomąją procedūrą. 

Sugrįžęs rado ant savo stalelio naują krūvą bylų. 

Apie SS oberfiurerį Gerhardą Klopferį, partijos kanceliarijos 
viršininko pavaduotoją, 1963-iųjų gegužę jo Žmona pranešė kaip 
dingusį be Žinios; jo kūnas statybvietės pietiniame Berlyne darbi- 
ninkų rastas įgrūstas į cemento maišytuvą. 

Frydrichas Kricingeris. Ši pavardė buvo girdėta. Be abejo. 
Marchas prisiminė scenas iš televizijos Žinių: pažįstama juostele 
atitverta gatvė, sulamdytas automobilis, sūnų prilaikoma našlė. 
Kricingeris, buvęs departamento direktorius Reicho kanceliari- 
joje, susprogdintas prie savo namų Miunchene vos prieš mėnesį, 
kovo 7-ąją. Kol kas atsakomybės neprisiėmė jokia teroristų gru- 
puotė. 

Du žmonės, pasak Vo/kischer Beobachter, pasimirė dėl natū- 
ralių priežasčių. SS štandartenfiureris Adolfas Eichmanas iš Rei- 
cho vyriausiosios saugumo valdybos 1961-aisiais buvo pakirstas 
širdies priepuolio. SS šturmbanfiureris daktaras Rudolfas Langė 
iš Latvijos saugumo policijos 1955-aisiais pasimirė nuo smegenų 
auglio. 

Heinrichas Miuleris. Dar viena Marchui pažįstama pavar- 
dė. Bavarijos policininkas Miuleris, buvęs gestapo. viršininkas, 
1962-aisiais skrido kartu su Himleriu lėktuve, kai tas nukrito, ir 
visi keleiviai žuvo. 

SS oberfiureris daktaras Karlas Šiongartas, atstovaujantis 
saugumo tarnyboms Generalinėje gubernijoje, 1964 balandžio 
9 nukrito po U-bano ratais, traukiniui įvažiuojant į „Zoo“ sto- 
tį — vos daugiau kaip prieš savaitę. Liudininkų nebuvo. 

SS obergrupenfiureris Otas Hofmanas iš Reicho saugumo 
valdybos 1963-iaisiais, Bokso dieną, savo bute Špandau rastas pa- 
sikoręs skalbinių virve. 

Viskas. Iš keturiolikos žmonių, Heidricho kvietimu daly- 
vavusių tame pasitarime, trylika mirę. Keturioliktasis — Liuteris 


— dingęs. 


Vykdydama kampaniją visuomenės budrumui dėl teroriz- 
mo sustiprinti, Propagandos ministerija išleido seriją vaikiškų 
komiksų. Kažkas vieną prisegė prie skelbimų lentos antrame 
aukšte. Mergytė gauna siuntinuką ir ima šį atidarinėti. Kiekvie- 
name tolesniame paveikslėlyje ji pašalina vis daugiau sluoksnių 
vyniojamojo popieriaus, kol galiausiai lieka su žadintuvu ir prie 
jo pritvirtintais dviem strypeliais dinamito rankoje. Paskutiniame 

paveikslėlyje — sprogimas su užrašu: „Atsargiai! Neatidarinėkite 
siuntinio, jeigu nežinote jo turinio!“ 

Geras pokštas. Elgesio taisyklė kiekvienam vokiečių polici- 
ninkui. Neatidarinėk siuntinio, jeigu nežinai jo turinio. Nelįsk su 
klausimu, jeigu nežinai atsakymo. 

Endlėsung: galutinis sprendimas. Endlėsung. Endlėsung. 
Žodis skambėjo Marchui galvoje, kol jis pusiau žingsniu, pusiau 
bėgčia koridoriumi pasiekė savo kabinetą. 

Endlėsung. 

Jis ištraukinėjo Makso Jėgerio rašomojo stalo stalčius, naršy- 
damas po ten suverstą jaukalą. Maksas garsėjo savo nesugebėjimu 
dorotis su administraciniais reikalais, dažnai gaudavo už savo ap- 
laidumą papeikimus. Marchas meldėsi, kad jis nebūtų paėmęs tų 
perspėjimų į širdį. 

Nepaėmė. 

Būk palaimintas, avigalvi. 

Jis užtrenkė stalčius. 

Ir tik tuomet pastebėjo. Kažkas buvo palikęs prie Marcho 
telefono geltoną lapelį su žinute: „Skubu. Tuoj pat susisiekite su 
budėtojų tarnyba . b 


5 


Gotenlando geležinkelio stoties manevrinėje zonoje apie 
kūną buvo išdėstytos lankinės lempos. Iš atstumo visa scena atrodė 
kažkaip patraukli, tarsi primenanti filmavimo aikštelę. 

Marchas klampojo jos link, žengdamas tai aukštyn, tai žemyn 
per medinius žuolius ir metalinius bėgius, per dyzelinu įmirkusius 
akmenis. 

Prieš pervadinant stotį Gotenlandu, tai buvo 4n14a/ter Babn- 
bof: pagrindinis Reicho rytų geležinkelio terminalas. Kaip tik iš čia 
fiureris šarvuotuoju traukiniu Amerika vykdavo į savo karo metų 
vyriausiąją būstinę Rytų Prūsijoje; taip pat iš čia, matyt, Berlyno 
Žydai — tarp jų ir Vaisai — buvo pakraunami kelionei į Rytus... 

„nuo sbalio 10 d. žydai ištisiniais ešelonais buvo evakuojami iš 
Reicho teritorijos į Rytus... 

Už jo, vis silpdami, girdėjosi peronuose per garsiakalbius per- 
duodami pranešimai, kažkur priekyje — stuksintys ratai ir vagonų 
sankabos, nykūs lokomotyvų švilpukai. Manevrinė zona buvo 
didžiulė, nutvieksta oranžinės natrio lempų šviesos — nelyginant 
kokio nors sapno kraštovaizdis, kurio viduryje — spindinti balta 
dėmė. Artindamasis prie jos, Marchas ėmė skirti kokią dešimtį fi- 
gūrų, stovinčių prie aukštaborčio prekinio sąstato: pora Žmonių iš 
Orpo, Krebsas, daktaras Aisleris, fotografas, grupelė susirūpinusių 
„Deutsche Reichsbahn“ pareigūnų ir Globusas. 

Globusas pirmasis jį pamatė ir pamažu suplojo pirštinėtomis 
rankomis, reikšdamas prislopintus ir pašaipius aplodismentus. 

— Ponai, galime lengviau atsipūsti. Atvyko didvyriškosios 
kriminalinės policijos pajėgos, kurios tuoj pateiks mums savo 
nuomonę. 

Vienas iš Orpo atstovų suprunkštė. 

Kūnas arba tai, kas iš jo buvo likę, gulėjo po stora vilnone 
antklode, užtiesta skersai bėgių, taip pat įkištas į žalią plastikinį 
maišą. 

— Galiu pamatyti lavoną? 

— Mes jo dar nelietėme. Laukėme jūsų, didysis detekty- 
ve. — Globusas linktelėjo Krebsui, ir tas nutraukė antklodę. 

Vyriškio torsas, dailiai nukirstas iš abiejų galų, sulig bėgių li- 
nija. Pilvu žemyn, kiek įstrižai bėgių. Viena ranka nutraukta, galva 
sutraiškyta. Abi kojos irgi pervažiuotos, bet kruvini darbužių ski- 
„vytai trukdė nustatyti tikslią amputacijos vietą. Buvo justi stiprus 
alkoholio kvapas. 

— O dabar pažiūrėkite čia. — Globusas laikė iškėlęs prieš švie- 
są plastikinį maišą. Atidarė jį ir prikišo Marchui prie veido. — Ges- 
tapas nenori būti apkaltintas slepiąs įkalčius. 

Pėdų strampai, viena iš jų vis dar apauta; plaštaka, užsibai- 
gianti kaulų lūžgaliais ir auksinis laikrodžio dirželis. Marchas ne- 
užsimerkė, ir tai, regis, Globusą nuvylė. 

— Ak, gerai. — Jis numetė maišą. — Blogiau, kai jie dvokia 
arba kai būna pasidarbavusios žiurkės. Patikrinkite jo kišenes, 
Krebsai. 

Vilkintis odiniu paltu besiplaikstančiais skvernais Krebsas it 
maitvanagis pritūpė prie kūno. Pagrabinėjo po lavonu, ieškodamas 
vidinės švarko kišenės. Atsigręžęs per petį, tarė: 

— Prieš dvi valandas geležinkelio policija mums pranešė, kad 
vyriškis, atitinkantis Liuterio apibūdinimą, pastebėtas čia. Bet kol 
mes atvykome... 

— Jį jau buvo ištikęs lemtingas įvykis. — Marchas karčiai 
nusišypsojo. — Kaip netikėtai. 

— Štai, 4err obergrupenfiureri. — Krebsas jau surado pasą ir 
piniginę. Išsitiesęs padavė Globusui. 

— Tai jo pasas, be jokių abejonių, — patvirtino šis, sklaidy- 
damas lapus. — O čia keletas tūkstančių reichsmarkių grynaisiais. 
Pakankamai pinigų, kad gautum šilkines paklodes „Adlono“ 
viešbutyje. Bet, žinoma, šunsnukis negalėjo pasirodyti civilizuo- 
toje kompanijoje. Kito pasirinkimo neturėjo, kaip tik nepatogiai 
miegoti čia. 

Ši mintis tartum suteikė Globusui pasitenkinimo. Jis paki- 
šo Marchui pasą: stambus Liuterio veidas žvelgė iš po įdiržusio 
nykščio. 

— Pasižiūrėkite, šturmbanfiureri, o paskiau nubėkite ir pa- 
sakykite Nebei, kad viskas-baigta. Nuo šiol viską perims gestapas. 
Jūs galite pasitraukti į šalį ir kiek pailsėti. 

Ir tuo džiaugtis, kol dar galite, bylojo jo akys. 

— Herr obergrupenfiureris labai malonus. 

— Sužinosite, koks aš malonus, Marchai, tą aš jums paža- 
du. — Jis pasisuko į Aislerį. — Kur ta sukrušta sanitarinė? 

Patologas išsitempė „ramiai“. 

— Jau važiuoja, 4err obergrupenfiureri. Tikrai. 

Marchas sumojo esąs atleidžiamas. Jis pasuko prie geležin- 
kelio darbininkų, stovinčių vieniša grupele už kokių dešimties 
metrų. 


240) 


FATERLANDAS 


— Kuris iš jūsų aptiko kūną? 

— Aš, Aerr šturmbanfiureri. — Žingtelėjęs priekin vyriškis 
vilkėjo tamsiai mėlynu kiteliu ir minkšta lokomotyvo mašinisto 
kepuraite. Jo akys buvo paraudusios, balsas kimus. Ar tai dėl aptik- 
to lavono, svarstė Marchas, ar dėl baimės, kurią sukėlė čia esantis 
SS generolas? 

— Cigaretę? 

— Dievaži, taip, pone. Dėkui. 

Mašinistas paėmė cigaretę ir vogčiom metė žvilgsnį į Globu- 
są, kuris dabar kalbėjo su Krebsu. 

Marchas pakišo žiebtuvėlį. 

— Nusiraminkite. Neskubėkite. Ar anksčiau yra jums taip 
nutikę? 

— Sykį. — Žmogus išpūtė dūmus ir dėkingai pažvelgė į ciga- 
retę. — Kas tris keturis mėnesius čia nuolat taip atsitinka. Benamiai 
miega po vagonais, šitaip norėdami apsisaugoti nuo lietaus, vargšai 
žmogeliai. O paskiau, kai suūžia varikliai, užuot likę vietoje, jie 
bando pasitraukti nuo kelio. — Jis delnu užsidengė akis. — Matyt, 
„atbulom pervažiavau jį, bet ničnieko negirdėjau. Kai vėl pažvelgiau 
į bėgius, išvydau jį — paprasčiausiai skarmalų krūvą. 

— Daug čia tokių nakvoja? 

— Visad kokia pora dešimčių. Geležinkelio policija sten- 
giasi juos išvaikyti, bet zona pernelyg didelė, kad kaip reikiant 
galėtum sukontroliuoti. Pažvelkit aure ten. Kai kurie iš jų neša 
skudurus. | 

Jis parodė tolyn skersai bėgių. Iš pradžių Marchas neįsten- 
gė nieko įžiūrėti, išskyrus, virtinę gyvulinių vagonų. Kiek vėliau, 
bemaž nematomą sąstato šešėlyje, jis pastebėjo kažkokį judesį 
— šešėlį, bėgantį trūkčiojamai it marionetė; paskui kitą, paskui 
dar daugiau. Jie bėgo palei vagonus, nardė šių tarpais, palaukdavo 
ir vėl sprukdavo linkui naujos priedangos. 

Globusas stovėjo nugara į anuos. Nieko nepastebėdamas, 
tebesikalbėjo su Krebsu, dešiniuoju kumščiu trankydamas sau per 
kairįjį delną. 

Marchas stebėjo besistengiančias pasislėpti laibas figūrėles 
— paskiau staiga bėgiai suvirpėjo, atūžė vėjo šuoras, ir vaizdą už- 
stojo įsibėgėjantis iš stoties keleivinis traukinys Berlynas — Rov- 
nas. Dviaukščių vagonų-restoranų ir miegamųjų vagonų siena 
pradundėjo pro šalį per pusę minutės, bet kai tų nebeliko, mažutė 
valkatų kolonija jau buvo dingusi oranžinėse sutemose. 


PENKTA DALIS 


ŠEŠTADIENIS, BALANDŽIO 18 


Daugelis iš jūsų žino, ką tai reiškia, kai vienas 
prie kito suguldyta šimtas lavonų. Ar penki šimtai. Ar 
tūkstantis. Sitai ištverti ir tuo pat metu — neskaitant 
kai kurių išimčių, sąlygotų žmogaus silpnumo — išlikti 
šauniais vaikinais, štai kas mus užgrūdino. Šis šlovingas 
mūsų istorijos puslapis niekad neturi būti ir nebus pa- 
rašytas. 


HEINRICHAS HIMLERIS 
slapta kalba, pasakyta SS karininkams 
1943 m. spalio 4 d. Poznanėje 


1 


Po jos durimis ryškėjo šviesos plyšelis. Buto viduje grojo ra- 
dijas. Įsimylėjusiųjų muzika — švelnūs styginiai ir tylus niūniavi- 
mas, kaip tik tinkamas nakčiai. Pobūvis? Nejau šitaip amerikiečiai 
elgiasi pavojaus akivaizdoje? Vienas pats stovėdamas mažutėje 
laiptų aikštelėje, jis pasižiūrėjo į laikrodį. Beveik antra. Jis pabeldė 
į duris, ir po kelių mirksnių garsas buvo pritildytas. Išgirdo jos 
balsą: 

— Kas? 

— Policija. 

Praslinko sekundė ar dvi, paskiau sutarškėjo skląsčiai, grandi- 
nės, ir durys atsidarė. Šarlė tarė: 

— Tu labai sąmojingas, — bet jos šypsena buvo netikra, nutaisy- 
ta veide dėl jo. Tamsios akys išdavė nuovargį ir — nejaugi? — baimę.. 
Jis pasilenkė ją pabučiuoti, lengvai apkabino per liemenį, ir tuoj 
pat pasijuto nusmelktas geismo. Dievaži, — pagalvojo, — ji daro 
iš manęs šešiohkmetį.... 

Kažkur bute sutrinksėjo žingsniai. Jis pakėlė akis. Už jos 
pečių vonios kambario tarpduryje stūksojo kažkoks vyriškis. Porą 
metų jaunesnis už Marchą: rudi pusbačiai, sportinis švarkas, var- 
likė, baltas megztinis, nerūpestingai užtemptas viršum išeiginių 
marškinių. Šarlė įsitempė ir švelniai išsilaisvino iš Marcho glėbio. 

— Prisimeni Henrį Naitingeilą? 

Jisai atsitiesė pasijausdamas nepatogiai. 

— Žinoma. Iš baro Potsdamerštrasėje. 

Nė vienas iš vyrų nepajudėjo linkui vienas kito. Amerikiečio 
veidas buvo it kaukė. 

Nenuleisdamas akių nuo Naitingeilo, Marchas paklausė: 

— Kas čia dedasi, Šarle? 


244 


FATERLANDAS 


Pasistiebusi ji sušnabždėjo jam į ausį: 

— Nieko nekalbėk. Ne čia. Kai kas atsitiko. — Paskiau gar- 
siai pridūrė: — Kaip įdomu, mes čia visi trys, tiesa? — Ji paėmė 
Marchą už parankės ir nukreipė į vonios kambarį. — Manau, tu- 
rėtum užeiti į mano svetainę. 


Vonios kambaryje Naitingeilas elgėsi kaip šeimininkas. At- 
suko virš kriauklės ir vonios šalto vandens čiaupus, pagarsino 
radiją. Dabar lentines sienas drebino „vokiškas džiazas“ — neryš- 
kių sinkopių, tačiau oficialiai aprobuotas, iš jo buvo pašalinti visi 
„negriškos įtakos“ pėdsakai. Pasitvarkęs, kaip jam buvo tinkama, 
Naitingeilas prisėdo ant vonios krašto. Marchas įsitaisė greta. Šar- 
lė pritūpė ant grindų. 

Ji pradėjo posėdį: 

— Aš papasakojau Henriui apie atsilankėlį pas mane aną 
rytą. Apie tą, su kuriuo tu susirėmei. Henris mano, kad gestapas 
gali būti pakišęs „blakutę“. 

Naitingeilas draugiškai nusišiepė: 

— Bijau, kad šitaip dirbama jūsų šalyje, 5err šturmbanfiureri. 

Jūsų šalyje... 

— Neabejoju — tai išmintingas apdairumas. 

Gal jis ir ne jaunesnis už mane, pagalvojo Marchas. Ame- 
rikietis šviesiaplaukis, šviesiomis blakstienomis, įdegęs beslidi- 
nėdamas. Dantys absurdiškai taisyklingi — baltumu spindinčios 
emalio eilės. Sprendžiant iš žokios veido spalvos, savo vaikystėje 
nedažnai gavo tenkintis vieno patiekalo valgiu, skystomis bul- 
vienėmis ar perpus pjuvenų kimštomis dešrelėmis. Berniokiška 
jo išvaizda atitiktų bet kurį amžių — nuo dvidešimt penkerių iki 
penkiasdešimties. 

Kelias sekundes nė vienas nepratarė nė žodžio. Tylą užpildė 
europietiškoji makalienė. Galop Šarlė prašneko į Marchą: 

— Žinau, tu man pasakei su niekuo nesikalbėti. Bet kitaip 
negalėjau. Dabar tau teks pasitikėti Henriu, o Henriui — tavimi. 
Tikrai, kito kelio nėra. 


— Ir, savaime suprantama, mums abiem teks pasitikėti tavimi. 

— Ak, liaukis... 

— Gerai. — Jis iškėlė rankas, parodydamas, kad pasiduoda. 

Greta jos, pastatytas ant klozeto dangčio, puikavosi naujausio 
modelio amerikietiškas nešiojamasis magnetofonas. Nuo vieno 
jo lizdo driekėsi laidas, kuris baigėsi ne mikrofonu, o siurbtuko 
taurele. 


— Klausykis, — tarė ji, — ir suprasi. — Ji pasilenkė prie 
magnetofono ir nuspaudė klavišą. Ėmė suktis ritės. 

— Froilen Megvair? 

— Taip? 


— Ta bati procedūra kaip ir anksčiau, jeigu jūs ne brieš, froslen. 

Spragtelėjimas, ir paskiau telefono signalai. | 

Ji paspaudė kitą klavišą ir sustabdė juostelę. 

— Tai buvo pirmas skambutis. Tu sakei, kad jis paskambins. 
Aš jo laukiau. — Jos balsas nuskambėjo pergalingai. — Skambino 


Martinas Liuteris. 


Beprotybė, gryna beprotybė, kokios jis dar nebuvo patyręs 
— lyg atsargiai žengtų per vaiduoklių namą Tyrgarteno pramogų 
mugėje. Vos tik pastatai koją ant tvirto pagrindo, kai grindlentės 
po tavimi prasiskiria. Užsuki už kampo — ir tave puola pamišėlis. 
Paskiau žingteli atgal ir sumoji, kad visą laiką žiūrėjai į save krei- 
vame veidrodyje. 

Liuteris. 

Marchas paklausė: 

— Kada tai buvo? 

— Vienuoliktą keturiasdešimt penkios. 

Vienuolikta keturiasdešimt penkios: keturiasdešimt minučių 
po to, kai ant bėgių buvo rastas kūnas. Jis prisiminė džiūgaujantį 
Globuso veidą ir nusišypsojo. 

— Kas čia juokinga? — nusistebėjo Naitingeilas. 

— Nieko. Aš paskui paaiškinsiu. Kas nutiko toliau? 

— Visai tas pat kaip ir anksčiau. Nuėjau į telefono būdelę, ir 
po penkių minučių jis vėl paskambino. 

Marchas prisidėjo prie kaktos delną. 

— Tik nepasakok man, kad tempeisi tą aparatą netgi į gatvę? 

— Velniai rautų, man reikėjo kokių nors įrodymų! — Ji 
sužioravo akimis. — Žinojau, ką darau. Žiūrėk. — Ji atsistojo 
pademonstruoti. Aparačiukas kabo dirželiu ant peties ir sutelpa 
man po paltu. Laidas eina rankove. Prispaudžiu siurbtuką prie 
ragelio — štai taip. Visai lengva. Buvo tamsu. Niekas negalėjo 
pamatyti. 

Naitingeilas, profesionalus diplomatas, sklandžiai įsiterpė: 

— Tiek to, nepasakok, kaip tau pavyko įrašyti juostelę, Sarle, 
ir ar išvis derėjo ją įrašinėti. — Jis kreipėsi į Marchą: — Gal tegul 
ji paprasčiausiai paleidžia įrašą? 

Šarlė nuspaudė klavišą. Pasigirdo kažkokie neaiškūs traške- 
siai, labai stiprūs — kai ji tvirtino mikrofoną prie ragelio — ir 
tuomet: 

— Mes neturime daug laiko. Aš — Štukarto draugas. 

Balsas senyvo žmogaus, bet gana tvirtas. Su pašaipia gaidele, 
dainingas, būdingas tikram berlyniečiui. Jis kalbėjo visai taip, kaip 
Marcho ir tikėtasi. Paskiau Šarlės balsas taisyklinga vokiečių kalba: 

— Pasakykite, ko jūs norite. 

— Šžukartas negyvas. 

— Žinau. Aš jį aptikau. 

Ilga pauzė. Juostelei sukantis, įrašo fone Marchas girdėjo 
skelbiamą stotyje pranešimą. Liuteris, matyt, pasinaudojo sumaiš- 
timi, kai buvo atrastas kūnas, ir paskambino iš Gotenlando stoties 
perono. 

Šarlė sukuždėjo: 

— Stojo tokia tyla, jog pamaniau jį nubaidžiusi. 

Marchas papurtė galvą: 

— Juk sakiau. Tu — jo vienintelė viltis. 

Pokalbis juostelėje atsinaujino: 

— Jūs žinote, kas aš? 

— Taip. 

Pavargusio Žmogaus tonu: 

— Klausiate, ko aš noriu. Kaip jums atrodo, ko aš noriu? Prie- 
globsčio jūsų šalyje. 

— Pasakykite, kur esate? 

— Aš galiu sumokėti. 

— Tai ne... 

— Turiu informacijos. Tam tikrų faktų. 

— Pasakykite, kur esate. Atvažiuosiu jūsų pastimti. Nuvyksime 
į ambasadą. 

— Por anksti. Dar ne laikas. 

— Kada? 

— Rytoj rytą. Klausykitės. Devintą valandą. Didžiojoje menėje. 
Ant pagrindinių laiptų. Subratote? 

— Taip. 

— Atsiveskite ką nors iš ambasados. Bet ir pati turite ten būti. 

— Kaip mes jus atbažinsime? 


Juokas. 

— Ne. Tai aš jus atbažinsiu, basirodysiu, įsitikinsiu, kad nėra 
pavojaus. Pauzė. — Šiukartas sakė, kad jūs jauna ir daili. — Pau- 
zė. — Tai perdėm Šiukartas. — Pauzė. — Vilkėkite kuo nors krin- 


tančiu į akis. 

— Turiu apsiaustą. Skaisčiai mėlyną. 

— Daili mergina, vilkinti mėlynai. Gerai. Iki ryto, froilen. 

Trakšt. 

Gaudžiantis signalas. 

Brakštelėjo išjungiamas magnetofonas. 

— Perleisk darsyk, — paprašė Marchas. 

Ji persuko juostelę, sustabdė, nuspaudė „Groti“. Marchas nu- 
sigręžė į šalį ir stebėjo, kaip rusvas vanduo sūkuriuoja nutekamo- 
joje skylėje, kol Liuterio balsas maišėsi su spigiais vienišo klarneto 
garsais. Daili mergina, vilkinti melynai... Kai jie perklausė viską 
antrąsyk, Šarlė siekė ranka ir išjungė magnetofoną. 

— Kai jis padėjo ragelį, parėjau čia ir palikau magnetofoną. 
Paskiau sugrįžau į telefono būdelę ir bandžiau prisiskambinti tau. 
Tavęs neradau. Tad paskambinau Henriui. Ką kita galėjau daryti? 
Juk anas pasakė norįs, kad būtų kas nors iš ambasados. * 

— Ištraukė mane iš lovos, — įsiterpė Naitingeilas. Jis nusi- 
žiovavo ir pasirąžė, podraug apnuogindamas nemažą dalį blyškios 

beplaukės kojos. — Tačiau štai ko nesuprantu — kodėl jis nesutiko, 
kad Šarlė paprasčiausiai jį pasiimtų ir atsivežtų į ambasadą šiąnakt? 

— Juk girdėjote, — atsakė Marchas. — Šiąnakt per anksti. 
Jis nedrįsta pasirodyti. Turi palaukti ryto. Iki to laiko gestapas 
veikiausiai atšauks jo paiešką. 

Šarlė susiraukė: 

— Aš nesuprantu... 

— Tu negalėjai susisiekti sa manimi todėl, kad prieš dvi va- 
landas buvau pakeliui į Gotenlando stoties manevrinę zoną, kur 
gestapininkai glėbesčiavosi iš džiaugsmo, kad galiausiai surado 
Liuterio lavoną. 

— Negali būti! 

— Ne. Negali. — Marchas susižnybo viršunosę ir papurtė 
galvą. Sunku buvo išsaugoti šviesų protą. — Spėju, Liuteris pa- 
starąsias keturias dienas, nuo pat tada, kai sugrįžo iš Šveicarijos, 
slapstėsi geležinkelio stoties manevrinėje zonoje, stengdamasis 
sugalvoti, kaip užmegzti kontaktą su tavimi. 

— Tačiau kaip visas tas dienas jis išliko gyvas? 

Marchas gūžtelėjo. 

— Prisimink, jis turėjo pinigų. Galbūt susirado kokį valkatą, 
kuriuo manė galįs pasitikėti, sumokėjo jam, kad atneštų maisto ir 
gėralo, galbūt ir šiltų drabužių. Kol surezgė planą. 

— Ir koks gi jo planas, be77 šturmbanfiureri? — paklausė 
Naitingeilas. | 

— Turėjo surasti ką nors, kas užimtų jo vietą, įtikinti gestapą, 
kad laikytų jį mirusiu. — Nejau jis kalbąs per garsiai? Amerikiečių 
paranoja užkrečiama. Jis palinko priekin ir tyliai tarė: — Vakar, kai 
sutemo, jis turbūt užmušė žmogų. Maždaug savo paties amžiaus 
ir sudėjimo. Nugirdė jį ir apsvaigino, — nežinau, kaip jis tai pada- 
rė, — apvilko savo drabužiais, įdėjo savo piniginę, pasą, užsegė 
savo laikrodį. Paskiau paguldė po prekiniu traukiniu, jo rankas ir 
galvą padėjęs ant bėgių. Liko netoliese, norėdamas įsitikinti, kad 
šis nepajudės, iki nebus pervažiuotas ratų. Stengėsi laimėti sau 
laiko. Jisai kliaujasi tuo, kad iki šio ryto devintos Berlyno policija 
liausis jo ieškojusi. Sakyčiau, teisingai lošia. 

— Dievuliau brangus, — Naitingeilas gręžiojo akis nuo 
Marcho į Šarlę ir vėl atgalios. — Ir iš manęs reikalaujama, kad 
tokį žmogų atvesčiau į ambasadą? 

— Reikalas kur kas rimtesnis. — Iš vidinės kitelio kiše- 
nės Marchas išsitraukė archyvo dokumentus. — 1942-ųjų sausį 
Martinas Liuteris buvo vienas iš keturiolikos žmonių, pakviestų 
dalyvauti ypatingame pasitarime Interpolo būstinėje, Vanzėje. 
Nuo karo pabaigos šeši iš tų Žmonių buvo nužudyti, keturi patys 
nusižudė, vienas žuvo per nelaimingą atsitikimą, du neva pasimirė 
dėl natūralių priežasčių. Šiandien likęs gyvas tik Liuteris. Keista 
statistika, sutiksite? — Jis padavė Naitingeilui popierius. — Kaip 
pats pamatysite, pasitarime, kurį sukvietė Reinhardas Heidrichas, 
buvo svarstomas galutinis žydų klausimo Europoje sprendimas. 
Spėju, Liuteris nori jums pasiūlyti: naujas gyvenimas jam Ameri- 
koje mainais už dokumentinį įrodymą, kas nutiko žydams. 

Vanduo iš čiaupų vis bėgo. Muzika baigėsi. Įsiteikiantis pra- 
nešėjo balsas vonios kambaryje sušnabždėjo: „O dabar visiems 
nakties įsimylėjėliams Peteris Kroideris ir jo orkestras atliks savąją 
Aš danguje aranžuotę...“ 

Nežiūrėdama į jį, Šarlė ištiesė ranką. Marchas paėmė ją. Su- 
pynusi savo ir jo pirštus, ji stipriai spustelėjo. Dieve, pagalvojo jis, 
matyt, ji bijo. Jos pirštai įsitempė dar stipriau. Jųdviejų plaštakos 
buvo susirakinusios tarsi uždelstu šuoliu krintančių parašiutinin- 
kų. Naitingeilas, žemai palinkęs viršum dokumentų, vis murmėjo: 
„Velniai rautų, velniai rautų...“ 


— Čia iškyla sunkumų, — galop prašneko Naitingei- 
las. — Būsiu abiem atviras. Šarle, tai tik tarp mūsų. — Jis kalbėjo 
taip tyliai, kad juodu turėjo įtempti klausą. — Prieš tris dienas 
Jungtinių Valstijų prezidentas, kad ir dėl kokių priežasčių, pa- 
skelbė ketinąs aplankyti šią Dievo prakeiktą šalį. Nuo tos 
akimirkos dvidešimt metų amerikiečių vesta užsienio politika 
apversta aukštyn kojomis. O dabar šis vyriokas Liuteris teoriš- 

kai — jeigu tai, ką jūs sakote, tiesa — galėtų ją vėl atversti atgal, 
ir tai padaryti per kokias septyniasdešimt dvi valandas. 

Sarlė pajuokavo: 

— Tuomet bent savaitė užsibaigs viskam stovint ant savo 
kojų. 

— Pigus sąmojis. 

Naitingeilas pasakė tai angliškai. Marchas išpūtė į jį akis. 

— Ką jūs sakote, pone Naitingeilai? 

— Aš sakau, šturmbanfiureri, kad turėsiu pasikalbėti su am- 
basadoriumi Lindbergu, o šis turės pasikalbėti su Vašingtonu. Ir 
jaučiu, bus panorėta gauti kur kas daugiau įrodymų negu šitie, — jis 
numetė ant grindų fotokopijas, — prieš atkeliant ambasados var- 
tus žmogui, kuris, kaip jūs sakote, gali būti paprasčiausias žmog- 
žudys. 

— Betgi Liuteris jums siūlo įrodymą. 

— Tai jūs taip sakote. Bet nemanau, kad Vašingtonas norės 
rizikuoti visa šią savaitę pasiekta pažanga detanto srityje vien dėl 
jūsų... prielaidų. 

Šarlė kaipmat pašoko ant kojų: 

— Tai neprotinga. Jeigu Liuteris nenueis su tavimi tiesiai į 
ambasadą, jį sučiups ir nužudys. 

— Atleisk, Sarle, bet aš negaliu to padaryti, — įtikinėjo jis 
merginą. — Tik pagalvok! Juk negaliu vestis į ambasadą kiekvieno 
nusenusio nacio, trokštančio pasprukti iš šalies. Neturėdamas įga- 
liojimų. Ypač dabartinėmis aplinkybėmis. 

— O aš negaliu patikėti tuo, ką girdžiu. — Įsisprendusi į 
šonus, žvelgdama į grindis, ji kraipė galvą. 

— Tik pagalvok minutėlę. — Jis mažne maldavo. — Tas ti- 
pas Liuteris prašo prieglobsčio. Vokiečiai sako, atiduokite jį mums, 
nes užmušė žmogų. Mes sakome: ne, nes jis mums papasakos, ką 
jūs, šunsnukiai, karo metu padarėte žydams. Kaip tatai atsilieps 
viršūnių susitikimui? Ne, Šarle, nekreipk žvilgsnio į šalį. Ga/vok. 
Trečiadienį per naktį viešosios nuomonės apklausose Kenedis 
prisidūrė dešimt punktų. Kaip Baltieji rūmai sureaguos, jeigu ant 
jų šitai numesime? — Antrąsyk Naitingeilas mintyse regėjo pa- 

sekmes ir antrąsyk jis nuo jų krūpčiojo. — Dieve mano, Šarle, į ką 
tu čia įsivėlei? 


Dar dešimt minučių amerikiečiai vis ginčijosi, kol galop 
Marchas ramiai tarė: 

— Ar tik jūs kai ko nepražiūrite, pone Naitingeilai? 

Šis nenorom nukreipė savo dėmesį nuo Šarlės. 

— Galbūt. Jūs policininkas. Tad man pasakykite. 

— Manau, kad visi mes — jūs, aš, gestapas — visi mes nepa- 
kankamai įvertiname mieląjį partijos draugą Liuterį. Prisiminkite, 
ką jis pasakė Šarlei dėl devintos valandos susitikimo: ir paži furiže 
ten būti. 

— Nair kas? 

— Jis žinojo, kad jūs taip sureaguosite. Nepamirškite, Liute- 
ris dirbęs Užsienio reikalų ministerijoje. Spėjo, kad artėjant viršū- 
nių susitikimui amerikiečiai norės išmesti jį atgal tiesiai gestapui į 
nagus. Antraip, kodėl jis pirmadienio vakarą iš oro uosto papras- 
čiausiai nenuvažiavo taksi į ambasadą? Štai kodėl jis norėjo įvelti 
žurnalistę. Kaip liudytoją. — Marchas pasilenkė ir pakėlė doku- 
mentus. — Atleiskite, aš tik policininkas i ir neišmanau amerikiečių 
spaudos papročių. Bet Šarlė į jau turi surinkusi medžiagą, ar ne? 
Apie Štukarto mirtį, sąskaitą Šveicarijos banke, tuos dokumentus, 
savo padarytąjį Liuterio įrašą į juostelę... — Jis pasigręžė 1 ją. — Ar 
tas faktas, kad Amerikos vyriausybė nusprendžia verčiau nesuteik- 
ti Liuteriui prieglobsčio, o palikti jį gestapui, netaps dar gardesniu 
kąsneliu išsigimusiai amerikiečių žiniasklaidai? 

— Dargi kaip, — patvirtino Šarlė. 

Regis, Naitingeilas vėl ėmė pulti neviltin. 

— Ei! Liaukis, Šarle. Visa tai buvo tik tarp mūsų. Aš juk 
nepasakiau, kad nors kiek sutinku su tuo. Ambasadoje tarp mūsų 
nemažai tokių, kurie nemano, kad Kenedžiui derėtų čia vykti. 
Anaiptol. Taškas. — Jis nervingai čiupinėjosi varlikę. — Bet tokia 


padėtis velniškai kebli. 


Galų gale jie sutarė. Naitingeilas susitiks su Šarle ant Di- 
džiosios menės laiptų be penkių devintą. Jeigu pasirodytų Liuteris, 


252 


FATERLANDAS 


juodu greitai įgrūs jį į automobilį, kurį vairuos Marchas. Naitin- 
geilas išklausys Liuterio istorijos ir iš to, ką išgirs, nuspręs, ar nu- 
vežti šį į ambasadą. Jis nepasakys ambasadoriui, Vašingtonui ar 
dar kam nors, ką ketinąs daryti. Kai jie jau bus atsidūrę ambasados 
teritorijoje, Liuterio likimą turės nuspręsti, kaip jis tai įvardijo, 
„aukštesnieji viršininkai“ — bet šie gaus veikti atsižvelgdami į tai, 
kad Šarlė turi visą medžiagą ir ją paskelbs. Šarlė tikėjo, kad Valsty- 
bės departamentas nedrįs nusigręžti nuo Liuterio. 

Kaip konkrečiai jie slapčia išgabentų jį iš Vokietijos, kitas 
dalykas. 

— Mes turime savų būdų, — patikino Naitingelas. — Esame 
tvarkę perbėgėlių reikalus ir anksčiau. Bet aš apie tai nekalbėsiu. 
Tik ne SS karininko akivaizdoje. Kad ir kokio patikimo. — Di- 
džiausią rūpestį jam kelianti Šarlė, pasakė. — Patirsi didelį spau- 
dimą, kad neprasižiotum. 

— Nieko, susidorosiu. 

— Nebūk tokia užtikrinta. Kenedžio žmonės kovoja ne- 
švariais metodais. Tarkime, Liuteris kažką žu7i. Sakykime, tai 
visus išjudina, — kalbos Kongrese, demonstracijos, redakcijų 
vedamieji, — o juk šiais metais rinkimai, prisimeni? Tad staiga 
Baltiesiems rūmams dėl viršūnių susitikimo iškyla keblumų. Kaip 
manai, ką jie darys? 

— Nieko, susidorosiu. 

— Išvers tau ant galvos krūvą mėšlo. Ir ant to taviškio senojo 
nacio. Pasakys: o ką jis turi nauja? Ta pati sena giesmelė, kurią 
girdėjome dvidešimt metų, na, dar keli dokumentai, veikiausiai 
padirbti komunisto. Kenedis pasirodys per televiziją ir pareikš: 
„Brangieji tėvynainiai, paklauskite save: kodėl visa tai iškilo dabar? 
Kam naudinga sužlugdyti viršūnių susitikimą?“ — Naitingeilas 
prisilenkė jai prie pat veido. — Pirmiausia jie užsiundys ant tavęs 
Huverį ir FTB. Pažįsti ką nors iš kairiųjų, Sarle? Iš žydų aktyvis- 
tų? Ar su kuriuo nors miegojai? Mat, po šimts, neabejok, jie tikrai 
suras kelis, kurie pasakys, kad miegojai, nesvarbu — pažinojai tu 
juos kada nors ar ne. 

— Užsikrušk, Naitingeilai. — Kumščiu ji nustūmė jį nuo 
savęs. — Užsikrušk. 

Naitingeilas tikrai ją įsimylėjęs, pagalvojo Marchas. Įsimy- 
lėjęs iki ausų, beviltiškai. Ir ji tą žino, tuo žaidžia. Jis prisiminė tą 
pirmą naktį, kai išvydo juos kartu bare: kaip ji nusipurtė jo besi- 
stengiančią sulaikyti ranką. O šiąnakt: kaip jis žvelgė į Marchą, 
išvydęs šį bučiuojant ją; kaip kentė merginos pyktį, stebėdamas ją 
svajingomis akimis. Prisiminė jos kuždesį Ciuriche: Tu Klausei, ar 
Jis mano meilužis... Jis norėtų būti... 

O dabar, prie jos durų slenksčio, jau apsivilkęs lietpalčiu, jis 
delsė, neryžtingai mindžikavo, nenorėdamas palikti jų vienų, kol 
galop išnyko naktyje. 

Jis ryt ateis susitikti su Liuteriu, pagalvojo Marchas, vien įsi- 
tikinti, jog ji saugi. 


Kai amerikietis išėjo, juodu gulėjo susiglaudę jos siauroje lo- 
voje. Ilgai nė vienas nepratarė nė žodžio. Nuo gatvės žibintų krito 
ilgi šešėliai, lango rėmo apybrėžos, įkypai nusidriekusios per lubas 
atrodė kaip kalėjimo grotos. Užuolaidas plazdeno lengvas vėjelis. 
Sykį nuskardėjo šūksniai ir trinktelėjo automobilio durelės — tai 
grįžo stebėję fejerverkus lėbautojai. 

“| Juodu klausėsi gatve nutolstančių garsų, paskiau Marchas 
sukuždėjo: , 

— Praeitą naktį per telefoną tu pasakei, kad kažką aptikai. 

Ji palietė jam ranką ir išsiropštė iš lovos. Jis girdėjo svetai- 
nėje Šarlę rausiantis tarp suverstų popierių. Po pusės minutės 
sugrįžo nešina didžiuliu albumu, kokie paprastai dedami ant 
kavos stalelio. 

— Nupirkau šitai pakeliui iš oro uosto. — Ji atsisėdo ant 
lovos krašto, uždegė lempą ir ėmė versti lapus. — Štai. — Padavė 
Marchui atverstą knygą. 

Tai buvo nespalvota Šveicarijos banko saugykloje jų matyto 
paveikslo reprodukcija. Vienspalviškumas neperteikė viso kūrinio 
grožio. Marchas, įterpęs pirštą, kad paskiau surastų tą vietą, už- 

vertė knygą, norėdamas perskaityti viršelio pavadinimą. Leonardo 
da Vinčio menas. Profesorius Arnas Braunas, Kaizerio Frydricho 
muziejus, Berlynas. 

— Dieve mano. 

— Taigi. Maniau tuomet jį atpažinusi. Perskaityk. 

Mokslininkai paveikslą pavadinę Dama su šermuonėliu. „Vie- 
nas iš paslaptingiausių Leonardo darbų“. Manoma, kad jis nuta- 
pytas apie 1483—6-uosius metus ir, manoma, vaizduoja Ceciliją 
Galerani, jaunąją Milano valdovo Lodoviko Sforcos meilužę“. 
Nuorodų apie jį esama dviejose publikacijose: viena — tai Ber- 
nardino Belančionio (mirusio 1492) poema; kita — dviprasmiška 
pastaba apie „nebrandų“ portretą pačios Cecilijos Galerani rašyta- 
me laiške, datuotame 1498 metais. „Bet, deja, nūdienos Leonardo 
kūrybos tyrinėtojams lieka paslaptis paveikslo buvimo vieta. Ži- 
noma, kad aštuoniolikto šimtmečio pabaigoje jis pateko į lenkų 
kunigaikščio Adamo Čartoriskio kolekciją ir 1932 metais buvo 
nufotografuotas Krokuvoje. Nuo tada jis dingo, kaip itin vaizdin- 
gai pasakė Karlas fon Klauzevicas, „karo migloje“. Visos Reicho 
valdžios pastangos aptikti jį iki šiol buvusios nesėkmingos ir da- 
bar tenka baimintis, kad šį neįkainojamą italų Renesanso šedevrą 
žmonija prarado galutinai.“ 

Marchas užvertė knygą. 

— Manau, medžiaga dar vienam tavo straipsniui. 

— Ir netgi gera. Pasaulyje esama tik devynių neginčijamų 
Leonardo kūrinių. — Ji nusišypsojo. — Jeigu tik išvis man pavyks 
iš Čia išsigauti. 

— Nesirūpink. Mes tau padėsime. 

Jis vėl atsigulė ir užsimerkė. Po kelių sekundžių išgirdo ją už- 
verčiant knygą, ir Šarlė tuoj sugrįžo į lovą, įsirangydama šalia jo. 

— O tu? — kvėptelėjo jam į ausį. — Tu vyksi su manimi? 

— Dabar mes negalime kalbėtis. Ne čia. 

— Atleisk. Aš pamiršau. — Liežuvio galiuku lyžtelėjo jam 
ausį. 

Nutvilkė it elektra. 

Jos delnas lengvai gulėjo jam ant kojos. Pirštais ji pamažu 

slinko vidun šlaunies. Marchas buvo kažką besumurmąs, bet vėl, 
kaip ir Ciuriche, Sarlė pridėjo pirštą jam prie lūpų. 
— Svarbiausia žaidime — nė garso. 


Vėliau, negalėdamas užmigti, jis klausėsi jos: kaip kvėpuoda- 
ma dūsauja, kartkartėm sumurma — lyg kažkur toli ir neaiškiai. 
Dejuodama per sapną vis gręžėsi į jį. Užmesta ant pagalvės ranka 
dengėsi veidą. Tartum kovotų su ko nors, jai vienai težinomu. 
Marchas paglostė susivėlusius Šarlės plaukus, palaukė, kol ją pa- 
liks piktoji dvasia, kad ir kas tokia ši buvo, ir išsmuko iš po ant- 
klodžių. 

Virtuvės grindys basoms jo pėdoms buvo šaltos. Jis atidarė 
porą spintukių. Apdulkėję indai ir keletas pustuščių maisto pa- 
kelių. Saldytuvas senoviškas, galbūt pasiskolintas iš kokio nors 
biologijos instituto, vidus padengtas mėlynu pūkeliu ir išmar- 
gintas kažkokiais egzotiškais pelėsiais. Aišku, apsirūpinti maistu 
čia nebuvo svarbiausia. Jis užvirino virdulyje vandens, praskalavo 
puodelį įsibėrė tris šaukštelius tirpios kavos. 

Gurkšnodamas kartų gėrimą, Marchas maklinėjo po butą. 
Svetainėje atsistojo prie lango ir truputėlį atitraukė užuolaidą. 
Biulovštrasėje — nė gyvos dvasios. Matė blausiai apšviestą tele- 
fono būdelę ir už jos dunksantį stoties įėjimą. Paleido užuolaidos 
kraštą, ir ši nukrito į vietą. 

Amerika. Tokia perspektyva jam niekad anksčiau nebuvo 
atėjusi į galvą. Kai mąstė apie tai, smegenyse nejučia jam iškilo 
daktaro Gebelso apdairiai ten įdiegti vaizdai. Žydai ir negrai. Ka- 
pitalistai su cilindrais ir aukšti gamyklų kaminai. Elgetos gatvėse. 
Striptizo barai. Gangsteriai, iš didžiulių automobilių šaudantys 
vienas kitą. Suodini daugiabučiai ir šiuolaikiški džiazo orkestrai, 
nelyginat greitukių sirenos, žvygaujančios po negrų getus. Dantin- 
ga Kenedžio šypsena. Tamsios Sarlės akys ir balta oda. Amerika. 

Jis nuėjo į vonios kambarį. Sienos dėmėtos nuo garų ir muilo 
putų. Visur buteliai, tūbelės ir indeliai. Paslaptingi moteriški da- 
lykai iš stiklo ir plastiko. Jau seniai nebuvo matęs moters vonios 
kambario ir pasijautė nepatogiai. Buvo čia svetimas — nerangus 

kažkokios kitos gyvūnų rūšies atstovas. Išsirinko kelis dalykėlius 
ir pauostė juos, išspaudė šiek tiek balto kremo, pasitrynė sau tarp 
pirštų. Šis jos kvapas susimaišė su kitais, pasilikusiais ant jo del- 
nų. | 

Įsisupęs į platų rankšluostį, jis atsisėdo ant grindų pagalvoti. 
Apyaušriu tris ar keturis kartus išgirdo ją per miegus šūktelint 
— balsu, kupinu tikros baimės. Kas tai — prisiminimai ar ateities 
nuojauta? Kaip gera būtų Žinoti. 


2 


Prieš pat septynias Marchas nulipo apačion į Biulovštrasę. Jo 
tolksvagenas stovėjo šimtą metrų toliau, kairėje gatvės pusėje, prie 
mėsininko krautuvėlės. Savininkas kabino vitrinoje gerai įmitusią 
skerdieną. Prie jo kojų padėkle sukrautos kraujo raudonio dešrelės 
Marchui kažką priminė. 

Globuso pirštus — štai ką, tas milžiniškas įdiržusias letenas. 

Persilenkęs per užpakalinę folksvageno sėdynę, jis išsikėlė 
lagaminą. Atsitiesdamas greitai apsidairė į visas puses. Nieko 
ypatinga nebuvo matyti — vien įprasti ankstyvo šeštadienio ryto 
požymiai. Daugelis krautuvių atsidarys kaip paprastai, bet paskiau 
iki priešpiečių meto užsidarys šventės garbei. 

Sugrįžęs į Šarlės butą, jis vėl sutaisė kavos, pastatė puodelį 
šalia Šarlės ant stalelio prie lovos ir nuėjo į vonios kambarį skustis. 
Po poros minučių išgirdo už savęs ją įeinant. Apglėbusi rankomis 
per krūtinę, prisiglaudė, krūtimis spausdamasi prie plikos jo nu- 
garos. Neatsigręždamas jis pabučiavo jai delną ir užrašė pirštu ant 
aprasojusio veidrodžio: KRAUKIS DAIKTUS. NEGRĮšIME. Nušluostęs 
žinutę, pirmąsyk ją aiškiai išvydo — susivėlusiais plaukais, pusiau 
užmerktomis akimis, tebeišglebusiais nuo miego veido bruožais. 
Šarlė linktelėjo ir nuslinko atgal į miegamąjį. 

Marchas vėl apsirengė civiliniais drabužiais, tais pačiais, 
kuriais vilkėjo Ciuriche, tik su viena išimtimi. Į dešinę neper- 
šlampamo apsiausto kišenę įsimetė liugerį. Apsiaustas — kažkada 

seniai pigiai nusipirktas kaip vermachto perteklinės aprangos dalis 
— buvo ganėtinai laisvas, kad nesimatytų ginklo. Marchas netgi 
galėjo laikyti pistoletą kišenėje ir slapčia pro medžiagą taikytis, 
kaip tatai daro gangsteriai. „Tvarka, drauguži, pradedam.“ Jis nu- 
sišypsojo pačiam sau. Vėlgi Amerika. 

Tai, kad bute galėjo būti paslėptas mikrofonas, metė šešėlį 
ant jųdviejų pasirengimų kelionei. Abu tylomis, nesikalbėdami, 
slankiojo po butą. Dešimt po aštuonių Šarlė jau buvo pasirengusi. 
Marchas paėmė iš vonios kambario radiją, padėjo jį svetainėje ant 
stalo ir įjungęs sustiprino garsą. Iš ažsiystų parodai paveikslų aiškėja, 
kad kai kurie žmonės mato daiktus ne tokius, kokie šie yra — iš teisybės, 
esama žmonių, kuriems faktiškai atrodo, kad pievos mėlynos, dangus 
žalias, debesys sieros geltonio... Buvo įprasta šiuo laiku per radiją 
kartoti labiausiai istorines fiurerio kalbas. Šioji, kuria per iškil- 
mingą Vokiečių meno rūmų atidarymą 1937-aisiais užsipuolami 
šiuolaikiniai tapytojai, būdavo perduodama kasmet. 

Nepaisydamas nebylių Šarlės protestų, Marchas podraug su 
savuoju paėmė ir jos lagaminą. Ji užsivilko mėlynąjį lietpaltų. Ant 
vieno peties užsikabino odinį rankinuką. Nuo kito tabalavo fotoa- 
paratas. Nuo slenksčio atsigręžė paskutinįsyk pasižiūrėti. 

Arba šie „menininkai iš tikrųjų taib mato daiktus ir tiki tuo, ką 
vaizduoja, — žuomet telieka paklausti, kaip ta regos yda atsirado, ir 
Jeigu yra paveldima, tai Vidaus reikalų ministerija privalės basirū- 
pinti, kad tokiai bjauriai ydai nebūtų leista įsitvirtinti, — arba jeigu 
Jie netiki tokių įspūdžių realumu, o tik iš kokų nors kitų paskatų siekia 
primesti jas nacijai, tuomet šitai baudžiamojo teismo reikalas. 

Skambant audringam juokui ir aplodismentams, juodu už- 
darė duris. 

Kai nulipo apačion, Šarlė paklausė: 

— Kiek šitai tęsis? 

— Visą savaitgalį. 

— Kaimynams patiks. 

— Ak, bet ar kas nors išdrįs paprašyti ua 

Laiptinės papėdėje ramiai kaip sargybinis stovėjo durininkė 
— su buteliu pieno rankoje, pasikišusi po pažastimi Vo/kischer Be- 
obachter. Ji užkalbino Šarlę, tačiau spoksojo į Marcha: 

— Labas rytas, froilen. 

— Labas rytas, frau Šusterman. Čia mano pusbrolis iš 
Acheno. Mudu ketiname įamžinti spontaniškus šventės vaizdus 
gatvėse. — Šarlė paplekšnojo fotoaparatą. — Eime Haraldai, nes 
praleisime pradžią. 

Senė toliau spitrijo į Marchą, kuris svarstė, ar ji atpažino jį 
iš anos nakties. Kažin, veikiausiai galėjo prisiminti tik uniformą. 
Galop senė krenkštelėjo ir įkrypavo į savo kamarėlę. 

— Tu meluoji labai įtikimai, — pagyrė Marchas, kai juodu 
išėjo į gatvę. 

— Žurnalisto įgūdžiai. — Juodu sparčiai žingsniavo folks- 
vageno link. — Laimė, kad tu ne su šturmbanfiurerio uniforma. 
Tuomet jai tikrai būtų kilę kai kurių klausimų. 

— Jokiu būdu Liuteriui nevalia sėstis į automobilį, vairuo- 
jamą žmogaus su SS šturmbanfiurerio uniforma. Sakyk, ar aš pa- 
našus į ambasados vairuotoją? 

— Tik į labai orų. 

Jis įkėlė lagaminus į automobilio bagažinę. Įsitaisęs priekinė- 
je sėdynėje, prieš užvesdamas variklį, tarė: 

— Supranti, tu nebegalėsi grįžti atgal. Nesvarbu, šitai išdegs 
ar ne. Kadangi talkini perbėgėliui, vadinasi, pagalvos jie, esi šnipė. 
Ir jau bus kalbama ne apie tai, kad privalai būti deportuota. Reika- 
las kur kas rimtesnis. 

Ji atsainiai numojo ranka. 

— Šiaip ar taip, man niekad čionai nepatiko. 

Jis pasuko degimo rakčiuką, ir juodu įsuko į rytinį mašinų 
srautą. 


Važiuodami atsargiai, kas pusę minutės pasitikrindami, ar 
niekas neseka, juodu pasiekė Adolfo Hitlerio aikštę be dvidešimt 
devynios. Marchas vieną sykį apsuko aikštę. Reicho kanceliarija, 
Didžioji menė, Vermachto vyriausiosios vadovybės pastatas — 
visa atrodė kaip ir dera: tviskėjo mūro sienos, žygiavo sargybiniai; 
kaip ir visada, viskas kvailai iškreipto masto. 

Iš dešimčių turistinių autobusų jau vertėsi pagarbios baimės 

kupini keleiviai. Sniego baltumo Didžiosios menės laiptais linkui 
raudonų granitinių kolonų it skruzdžių takas aukštyn vinguriavo 
ilga vora poromis susikibusių vaikų. Aikštės viduryje po didžiaisiais 
fontanais — krūvos metalinių barjerų, skirtų apsaugoti nuo spūs- 
ties. Jie bus sustatyti pirmadienį rytą, kai fiureris važiuos iš Kan- 
celiarijos į Menę dalyvauti metinėse padėkos iškilmėse. Paskui jis 
grįš į savo rezidenciją ir pasirodys balkone. Tiesiai priešais vokiečių 
televizija buvo surentusi pastolių bokštą. Apie jo papėdę jau grupa- 
vosi kilnojamųjų stočių furgonai viską transliuoti tiesiogiai. 

Marchas įvažiavo į automobilių stovėjimo aikštelę netoliese 
turistinių autobusų. Iš čia skersai eismo juostų buvo aiškiai matyti 
centrinis įėjimas į Menę. 

— Užlipk laiptais, — pasakė jis, — įeik vidun, nusipirk ke- 
lionių vadovą, stenkis atrodyti kuo natūraliau. Kai pamatysi Nai- 
tingeilą, neva atsitiktinai atsitrenk į jį: judu seni bičiuliai, ak, kaip 
nuostabu, sustokite ir kurį laiką šnekėkitės. 

— O tu? 

— Kai pamatysiu, kad užmezgėte kontaktą su Liuteriu, pri- 
važiuosiu ir paimsiu jus. Užpakalinės durelės neužrakintos. Laiky- 
kitės arčiau žemutinių laiptų, netoli gatvės. Ir nesileiskite įveliami 
į ilgą pokalbį — turime iš čia kuo greičiau išsidanginti. 

Nespėjus jam palinkėti sėkmės, Šarlė nuėjo. 

Liuteris vykusiai pasirinko teritoriją: aplinkui visą aikštę 
buvo patogių vietų, iš kur seniokas gebės stebėti laiptus, pats ne- 
išsiduodamas. Niekas nekreips dėmesio į susitinkančius tris pa- 
šaliečius. Ir jeigu kas nors pakryptų ne taip, tai minios lankytojų 
— gera priedanga sprunkant. 

Marchas užsirūkė. Liko dar dvylika minučių. Jisai stebėjo, 
kaip Šarlė kopia aukštais laiptais. Viršuje ji sustojo atsikvėpti, pa- 
sisuko ir išnyko viduje. 

Visur bruzdulys. Balti taksi ir žali Vyriausiosios vermachto 
vadovybės mersedesai suko apie aikštę. Televizijos technikai tik- 
rino kamerų pozicijas ir šūkavo vienas kitam nurodymus. Gatvės 
pardavėjai dėliojo ant staliukų savo prekes — kavą, dešreles, at- 
virukus, laikraščius, ledus. Pulkas balandžių, tankiu būriu ratu 

praplasnojęs viršum galvų, nutūpė šalia vieno iš fontanų. Pora 
berniukų pimpfo uniformomis, mosikuodami rankomis, nubėgo 
jų link, ir Marchas prisiminė Pilį. Smilktelėjo širdį. Jis trumpam 
užsimerkė, stengdamasis nuslopinti kaltės jausmą. 

Lygiai be penkių devynios ji išėjo iš šešėlių ir ėmė leistis 
laiptais. Priešpriešiais jai žengė vyriškis gelsvai rudu apsiaustu. 
Naitingeilas. 

Nereikia taip aiškiai, idiote... 

Ji sustojo ir plačiai išskėtė rankas, puikiai suvaidindama nuo- 
stabą. Juodu ėmė kalbėtis. 

Be dviejų minučių devynios. 

Ar Liuteris ateis? Jeigu taip, tai iš kurios pusės? Nuo Kan- 
celiarijos rytinėje pusėje? Ar nuo Vyriausiosios vadovybės pastato 
— vakarinėje? Ar tiesiai iš šiaurinės, aikštės vidurio? 

Staiga prie jo langelio pasirodė pirštinėta ranka. O kartu su 


ja — Orpo transporto faras odine uniforma. Marchas nuleido 
langelį. 
Faras tarė: 


— Statyti automobilį čia laikinai uždrausta. 

— Supratau. Dvi minutės, ir manęs nebus. 

— Jokių dviejų minučių. Dabar pat. — Tasai žmogus — pa- 
bėgusi iš Berlyno zoologijos sodo gorila. 

Marchas stengėsi nenuleisti akių nuo laiptų ir kartu kalbėtis 
su policininku, tuo pat metu traukdamasis iš vidinės švarko kiše- 
nės savąjį Kripo asmens pažymėjimą. 

— Sumautai dirbi, drauge, — sušnypštė jis. — Atsidūrei 
vidur Žipo sekimo operacijos, ir, turiu pasakyti, tu taip puikiai įsi- 
komponuoji į foną kaip falas į moterų vienuolyną. 

Faras pačiupo asmens pažymėjimą ir prikišo sau prie akių. 

— Niekas man nepasakė apie operaciją, šturmbanfiureri. Ko- 
kia operacija? Kas sekamas? 

— Komunistai. Masonai. Studentai. Slavai. 

— Niekas man nepasakė apie tai. Turėsiu pasitikrinti. 

Marchas įsitvėrė vairo, stengdamasis sutramdyti drebančias 
rankas. 

— Mes laikomės radijo ryšio tylos. Tik pažeisk ją, ir Heidri- 
chas asmeniškai įsakys iš tavo kiaušių pagaminti rankogalių segtu- 
kus. Pažadu tau. Nagi, pažymėjimą. 

Dvejonė šmėkštelėjo policininko veidu. Mirksnį atrodė, kad 
jis čiups ir ištemps Marchą iš automobilio, bet galop pamažu su- 
grąžino asmens pažymėjimą. 

— Aš nežinau... 

— Dėkui už pagalbą, untervachtmeisteri. — Marchas pakėlė 
stiklą, tuo užbaigdamas pokalbį. 

Minutė po devynių. Šarlė ir Naitingeilas tebesišnekėjo. Mar- 
kelis žingsnius, sustojo ir stebeilijo atgal į automobilį. Regis, kažką 
mąstė, paskiau apsisprendė, nuėjo prie savo motociklo ir pasiėmė 
nešiojamąją radijo stotelę. 

Marchas nusikeikė. Daugių daugiausia turėjo dvi minutes. 

Liuterio — nė ženklo. 


Ir tuomet pamatė jį. 

Iš Didžiosios menės išniro vyriškis su storų rėmelių akiniais, 
vilkintis padėvėtu paltu. Stovėjo įdėmiai dairydamasis aplink, 
laikydamasis vienos iš granitinių kolonų, lyg bijodamas nuo jos 
atsiplėšti. Paskiau nedrąsiai ėmė leistis laiptais. 

Marchas užvedė variklį. 

Šarlė ir Naitingeilas tebestovėjo nugara į vyriškį. Šis žengė 
jų linkui. 

Nagi. Nagi. Atsigręžk 1 jį, dėl Dievo meilės. 

Ir šį mirksnį Šarlė iš tiesų atsigręžė. Išvydo senioką ir atpa- 
žino jį. Liuteris kilstelėjo ranką — nelyginant išsekęs plaukikas, 
siekdamas kranto. 

Kažkas turi nutikti bloga, staiga pagalvojo Marchas. Kažkas 
yra ne taib. Aš kažko nenumačiau... B 

Liuteriui tebuvo likę kokie penki metrai, kai staiga jo galva 
dingo. Išnyko debesėlyje raudonų purslų, o paskiau jo kūnas smigo 
priekin ir nusirito laiptais. Šarlė kėlė prie veido ranką, dengdamasi 
nuo ištiškusio kraujo ir smegenų. 

Mirksnis. Pusantro mirksnio. Per aikštę pokštelėjo galingo 
šautuvo garsas, išbaidydamas balandžius, išblaškydamas it pilkas 
šiukšles į visas puses. 


Žmonės ėmė klykti. 

Marchas įstūmė folksvageno pavarą, įjungė posūkio rodyklę 
ir staigiai nėrė į transporto srautą, nepaisydamas pasipiktinimo 
signalų — perkirto vieną eismo juostą, paskiau kitą. Vairavo it 
žmogus, įsivaizduojantis esąs nepažeidžiamas, tartum toks tikėji- 
mas ir vien tik valia apsaugotų jį nuo susidūrimo. Matė, kad apie 
kūną, nuo kurio laiptais sruvo kraujas ir audinių dalelės, susispietė 
nedidukė minia. Girdėjo policininkų švilpukus. Iš visų pusių bėgo 
figūros juodomis uniformomis — tarp jų ir Globusas su Krebsu. 

Naitingeilas, suėmęs Šarlę už parankės, stūmė ją tolyn nuo 
šios scenos gatvės linkui, kur Marchas staigiai numynė automo- 
bilio stabdžius. Diplomatas atplėšė dureles ir, bloškęs merginą ant 
užpakalinės sėdynės, įsigrūdo pats jai iš paskos. Trinktelėjo dure- 
lės. Folksvagenas pasinešė tolyn. 


Mes buvome išduoti. 

Keturiolika bakviestyjų; dabar keturiolika negyvų. 

Regėjo ištiestą Liuterio ranką, švirkščiantį iš jo kaklo fontaną, 
baisios niokojamos jėgos susbrogdintą priekin virstantį kūną. Bėgan- 
čius Globusą ir Krebsą. Podraug su ta audinių liūtimi ištaškytas ba- 
slabtis; jų nebeišgelbėsi... 

Išduoti... 


Jis nuvažiavo į požeminę automobilių stovėjimo aikštelę prie 
pat Rozenštrasės, netoliese biržos, ten, kur kadaise stovėjo sinago- 
ga — mėgstamą jo vietą, kur susitikdavo su savo informatoriais. 
Ar rasi dar kur nuošaliau? Paėmęs iš automato kvituką, jis nuvaira- 
vo žemyn stačia įvaža. Padangos žviegė į betoną; priekinių žibintų 
šviesos tolydžio išplėšdavo iš tamsos senas dažų ir suodžių dėmes 
ant grindų bei sienų — nelyginant urvinius piešinius. 

Antrame aukšte nestovėjo nė vienos mašinos — šeštadieniais 

finansinė Berlyno dalis ištuštėdavo. Marchas pastatė folksvageną 
vidurinėje sekcijoje. Varikliui nutilus, stojo visiška tyla. 

Niekas nepratarė nė žodžio. Šarlė popierine nosinėle valėsi 
apsiaustą. Naitingeilas sėdėjo atsilošęs, užmerktomis akimis. Stai- 
ga Marchas trenkė kumščiais į vairą. 

— Kam jūs pasakėte? 

Naitingeilas atsimerkė: 

— Niekam. 

— Ambasadoriui? Vašingtonui? Vyriausiajam šnipų rezi- 
dentui? | 

— Jau sakiau — niekam. — Jo balse nuskambėjo pyktis. 

— Tai niekuo nepadės, — pasakė Šarlė. 

— Taip pat tai įžeidu ir absurdiška. Dieve, jūs abu... 

— Pasvarstykime galimybes. — Lenkdamas pirštus Marchas 
ėmė skaičiuoti: — Liuteris pa/sai save kam nors išdavė — juokin- 
ga. Telefono būdelė Biulovštrasėje buvo pasiklausoma — neįma- 
noma: netgi gestapas neturi tiek pajėgumų, kad į kiekvieną Berly- 
no viešojo naudojimo telefoną įtaisytų po „blakutę“. Puiku. Taigi 
buvo nugirstas mūsų praeitos nakties pokalbis? Mažai tikėtina, nes 
mes patys vos girdėjome vienas kitą! 

— Kam ieškoti kokios nors didžiulės konspiracijos? Galbūt 
paprasčiausiai Liuterį sekė. 

— Tai kodėl jo nesuėmė? Kam viešai jį nušauti, besueinantį 
į kontaktą? 

— Jis žvelgė tiesiai į mane... — Šarlė paslėpė tarp delnų 
veidą. 

— Nebūtinai turėjau būti aš, — pasakė Naitingeilas. — Ga- 
lėjote prasitarti katras nors iš jųdviejų. 

— Kaip? Mes visą naktį buvome drauge. 

— Nė kiek neabejoju, — iškošė pro dantis amerikietis ir ėmė 
graibytis durelių. — Neprivalau klausytis to.mėšlo. O tau, Šarle, 
verčiau grįžti į ambasadą su manimi. Dabar pat. Šiąnakt išskrai- 
dinsime tave lėktuvu iš Berlyno ir tikėsimės, Dieve padėk, kad ne- 
beturėsi su tuo daugiau jokio reikalo. — Jis laukė. — Nagi. 

Ji papurtė galvą. 


264 


FATERLANDAS 


— Jeigu ne dėl savęs pačios, tai nors pagalvok apie savo tėvą. 

Ji negalėjo patikėti savo ausimis. 

— Kuo čia dėtas mano tėvas? 

Naitingeilas išsirangė iš folksvageno. 

— Nė už ką neturėjau leistis įkalbamas įsivelti į tokią ne- 
sąmonę. Jūs kvaili. O jis — diplomatas kryptelėjo galva į Mar- 
chą — jis jau negyvėlis. 

Ir patraukė tolyn nuo automobilio. Jo žingsniai kaukšėjo po 
visą tuščią patalpą — iš pradžių garsiai, tačiau greitai imdami silp- 
ti. Žvangtelėjo užtrenkiamos metalinės durys, ir jo nebeliko. 

Marchas veidrodėlyje pažvelgė į Šarlę. Susigūžusi ant užpa- 
kalinės sėdynės, ji atrodė mažut mažutėlė. 

Kažkur toli — naujas garsas. Įvažos viršuje pakeltas barjeras. 
Artėjo automobilis. Marchą apėmė panika, klaustrofobijos jaus- 
mas. Jų slėptuvė galėjo tapti podraug ir spąstais. 

— Mums čia nevalia likti. — Jis užvedė variklį. — Privalome 
be paliovos judėti. 

— Tokiu atveju, noriu padaryti daugiau nuotraukų. 

— Ar būtina? 

— Tu renki savus įrodymus, šturmbanfiureri, o aš rinksiu 
savuosius. 

Jis vėl paskersavo į ją. Padėjusi į šalį nosinaitę, tegul ir glež- 
nutė, žvelgė į jį iššaukiamai. Jis nukėlė koją nuo stabdžio paminos. 
Be abejo, važiuoti per miestą buvo rizikinga, tačiau ką kita jiems 
veikti? Gulėti užsirakinus duris ir laukti, kol juodu sugaus? 

Jis apgręžė folksvageną ir leidosi išvažiavimo link. Už jų tam- 
soje sužioravo priekiniai automobilio žibintai. 


3 


Juodu sustojo prie Hafelio ir nuėjo prie vandens. Marchas 
parodė vietą, kur buvo aptiktas Bulerio kūnas. Ji spragsėjo toto- 
aparatu kaip ir prieš keturias dienas Špydelis, bet buvo likę mažai 
ką fiksuoti. Purve vos žymu keli padų įspaudai. Žolė kiek pri- 

spausta, kur kūnas vilktas iš vandens. Bet po vienos kitos dienos 
šie pėdsakai išnyks. Ji pasitraukė toliau nuo kranto ir drebėdama 
tvirčiau susisupstė apsiaustu. 

Važiuoti į Bulerio vilą buvo pernelyg pavojinga, tad neužge- 
sindamas variklio Marchas sustojo pylimo pradžioje. Šarlė išsilen- 
kė pro langutį padaryti į salą vedančio kelio nuotraukos. Raudonai 
ir baltai marga užkarda buvo nuleista. Sargybinio — nė kvapo. 

— Tik tiek? — paklausė ji. — Gyvenimas nėra to vertas. 

Marchas kiek pagalvojo. 


— (Galbūt esama kitos vietos. 


Penkiasdešimt šeštasis ir penkiasdešimt aštuntasis Am Gro- 
sen Vanzės gatvės numeriai pasirodė besą didžiuliai devyniolikto 
šimtmečio rūmai, kurių fasadą puošė kolonos. Juose jau nebesi- 
glaudė vokiečių Interpolo būstinė. Kažkuriais metais po karo jie 
tapo mergaičių mokykla. Marchas apsidairė aplink, paskiau nu- 
žvelgė į abi puses ūksmingą gatvę, visu gražumu pasidabinusią 
rausvais žiedais, ir pamėgino atidaryti vartukus. Tie buvo neuž- 
rakinti. Jis pamojo Sarlei, kviesdamas pas save. 

— Mudu — Jerr ir frau Marchai, — tarė jis, pastumdamas 
vartukus. — Turime dukterį... 

Šarlė linktelėjo: 

— Taip, žinoma, Heidę. Jai septyneri. Su kasytėmis... 

— Dabartinėje savo mokykloje jaučiasi nelaiminga. Šią 
mums rekomendavo. Norėtume pasižiūrėti... — Juodu įžengė į 
teritoriją. Marchas vėl uždarė vartukus. 

Ji varė toliau: 

— Savaime suprantama, mes įsiveržėme be leidimo, tad atsi- 
prašome... 

— Betgi frau March aiškiai neatrodo tokio amžiaus, kad 
galėtų turėti septynerių metų dukterį? 

— Lengvabūdiško amžiaus buvo suvedžiota dailaus tyrėjo... 

— Įtikima istorija. 

Žvirgždinė įvaža sukosi apie apvalią gėlių klombą. Marchas 
bandė įsivaizduoti, kaip viskas atrodė 1942-ųjų sausį. Galimas 


? 

daiktas, žemė padengta sniegu, šaltis. Medžiai pliki. Prie įėjimo 
dreba pora sargybinių. Vyriausybiniai automobiliai vienas po kito 
gurgžda apledėjusiu žvirgždu. Adjutantas atiduoda pagarbą ir 
žingteli priekin atidaryti durų. Štukartas — gražus ir elegantiškas. 
Buleris — nešinas portfelyje rūpestingai sukrautais teisininko 
užrašais. Liuteris — mirksintis už storų savo akinių stiklų. Ar jų 
iškvepiami garai kybojo ore iš paskos? O Heidrichas? Atvykęs pir- 
mas, kaip šeimininkas? Ar paskutinis, kad pademonstruotų savo 
valdžią? Gal šaltis kiek nors nuspalvinęs tuos blyškius skruostus? 

Namas buvo užkaltas grotomis ir apleistas. Kol Šarlė foto- 
grafavo įėjimą, Marchas, prasibrovęs per nedidelius krūmynus, 
pažvelgė pro langą. Eilės mažutėlių mokyklinių stalų ir kėdžių 
apversti ir sukrauti vienas ant kito. Pora juodų rašomųjų lentų, 
iš kurių mokiniai buvo mokomi tam tikrų partinių maldų. Ant 
vienos užrašas: 


PRIEŠ VALGĮ — 

Eiureri, o fiureri brangus, Dievo pasiųstas man, 

Globoki ir saugoki mane, kol aš gyvenu! 

Tu išgelbėjai Vokietiją iš didžiausių bėdų. 

Už duoną kasdieninę dėkoju aš tau. 

Gyvuok ilgai su manimi, neišsižadėk manęs, 

Fiureri, o fiureri brangus, tikėjime mano ir šviesa! 
Heil, mein Fiūbrer! 


Ant kitos: 


PO VALGIO — 

Už šį dosnų valgį dėkoju aš tau, 

Globėjau jaunystės ir drauge senų! 

Rūpesčių, žinau, turi daug, bet drąsiau — 

Aš su tavimi dieną naktį esu. 

Padėk savo galvą ant kelių man, 

Tikėk, o fiureri brangus, didis esi kiekvienam. 
Heil, mein Fiūbrer! 

Sienas puošė vaikiški piešiniai — mėlynos pievos, žali dan- 
gūs, sieros geltonio debesys. Vaikų menas pavojingai artimas iš- 
sigimusiam menui; toks iškrypimas turėtų būti iš jų išmuštas... 
Netgi iš šios vietos Marchas uodė mokyklišką tvaiką: pažįstamą 
kreidos dulkių, medinių grindų ir užsistovėjusio valdiško maisto 
kvapų junginį. Jis su pasidygėjimu nusigręžė. 

Gretimame sode kažkas buvo užkūręs didžiulį laužą. Per veją 
iš už namo atplaukė aitrūs balti drėgno medžio ir sudžiūvusių lapų 
dūmai. Žemyn vejos link vedė platūs laiptai su besišiepiančiais 
akmeniniais liūtais abipus. Toliau už pievutės pro medžius šmėkš- 
čiojo pilkas, lygus kaip veidrodis Hafelio paviršius. Juodu stovėjo 
veidu į pietus. Iš viršutinio aukšto langų kaip tik galėtum matyti 
Švanenverderį, kuris buvo vos už pusės kilometro. Kai šeštojo de- 
šimtmečio pradžioje Buleris nusipirko vilą, ar jį tam pastūmėjo 
abiejų šių statinių artumas — galbūt piktadarį traukė atgalios prie 
įvykdyto nusikaltimo vietos? Jeigu taip, tai koks gi konkrečiai buvo 
nusikaltimas? 

Pasilenkęs Marchas pasėmė saują žemės, pauostė ją, perleido 
sau tarp pirštų. Pėdsakas ataušęs prieš daugelį metų. 


Sodo gilumoje stūksojo pora pažaliavusių nuo senumo me- 
dinių statinių, kurias sodininkas kadaise naudojo lietaus vandeniui 
rinkti. Marchas ir Šarlė susėdo greta ant jų ir nukorę kojas žvelgė 
per ežerą. Nebuvo reikalo skubėti kitur. Niekas jų čia neieškos. 
Visa aplinkui dvelkė kažkokia melancholija, — tyla, vėjo genami 
per veją lapai, dūmų kvapas, — kažkuo tokiu, kas buvo priešinga 
pavasariui. Priminė rudenį, visa ko pabaigą. 

Jis prašneko: 

— Ar aš tau pasakojau, kad prieš man išvykstant tarnauti į 
jūrą mūsų miestelyje gyveno žydai? Kai sugrįžau, jų nebebuvo. Pa- 
siteiravau. Žmonės kalbėjo, kad jie evakuoti į Rytus. Perkeldinti į 
naujas gyvenvietes. 

— Ar jie tuo tikėjo? 

— Viešai, žinoma, taip. Netgi privačiai protingiau buvo to 
nesvarstyti. Ir lengviau. Apsimesti, jog; tai tiesa. 

— Ar 7v tuo tikėjai? 

— Nesusimąsčiau apie tai... Kam gi tai svarbu, — staiga užsi- 
plieskė jis. — Tarkime, visi žinojo, kaip buvo iš tikrųjų. Kam būtų 
buvę svarbu? Ar faktiškai būtų buvęs koks nors skirtumas? 

— Kai kas mano, kad būtų, — priminė ji. — Štai kodėl visi, 
dalyvavę Heidricho pasitarime, negyvi. Išskyrus patį Heidrichą. 

Jis atsigręžė į namą. Motina, tvirtai tikėjusi dvasiomis, pa- 
sakodavo jam, kad plytų sienos ir tinkas sugeria į save istoriją, su- 
kaupia tai, ką regėjo. Nuo tada Marchas matė daug vietų, kuriose 
buvo padarytas blogis, ir tuo netikėjo. Am Grosen Vanzės 56/58 
name nesijautė nieko labai nedora. Paprasčiausiai erdvi verslinin- 
ko rezidencija, nūnai paversta mergaičių mokykla. Tad ką dabar 
į save gėrė sienos? Paaugliškas aistras? Geometrijos pamokas? 
Egzaminų baimę? 

Jis išsitraukė Heidricho kvietimą. „...diskusijoje, po kurios 
bus surengti priešpiečiai“. Pradžia — vidudienį. Baigėsi — kada? 
— trečią ar ketvirtą popiet. Veikiausiai jiems išvykstant jau temo. 
Geltonos šviesos languose; rūkas nuo ežero. Keturiolika vyriškių. 
Gerai įmitusių; gal kai kurie apsinešę nuo gestapo vyno. Auto- 
mobiliai, kurie parveš juos į Berlyno centrą. Vairuotojai, kurie ilgai 
laukė kieme, nušalusiomis kojomis ir nosimis it ledukai. .. 

O paskiau, mažiau nei po penkių mėnesių, Ciuriche, vasar- 
vidžio karštyje, Martinas Liuteris įžengė į Hermano Caugo, tur- 
tingųjų ir išsigandusiųjų bankininko, patalpas ir atidarė sąskaitą su 
keturiais raktais. 

— Įdomu, kodėl jis buvo tuščiomis rankomis? 

— Ką? — nesumojo Šarlė. Jis pertraukė jos mintis. 

— Aš visąlaik įsivaizdavau, kad Liuteris nešis kokį nors laga- 
minėlį. Tačiau kai leidosi laiptais susitikti su tavimi, rankose nieko 
neturėjo. 

— Galbūt viską buvo susikimšęs į kišenes. 

— Galbūt. — Hafelis atrodė standus — it gyvsidabrio eže- 
ras. — Bet iš Ciuricho jis parskrido veikiausiai su kokiu nors ba- 
gažu. Naktį praleido užsienyje. Ir kažką pasiėmė iš banko. — Me- 
džiuose šlameno vėjas. Marchas apsidairė aplink. — Vis dėlto 

senas krienas buvo įtarus. Nestebintų, jeigu jis pasilaikytų užslėpęs 
išties vertingą medžiagą. Nerizikuotų atiduoti amerikiečiams vis- 
ką iškart — antraip kaipgi galėtų derėtis? 

Žemai viršum jų galvų praskrido reaktyvinis lėktuvas, leis- 
damasis į oro uostą, o kartu su savimi nusinešdamas ir variklių 
griausmą. Taip, žokio garso 1942-aisiais nebuvę... 

Staiga jis pašoko ant kojų, nukėlė ją nuo statinės ir per veją 
leidosi plačiais žingsniais namo link, o Šarlė jam įkandin — klup- 
dama, juokdamasi, šaukdama palaukti. 


Jis pastatė folksvageną šalia kelio Šlachtenzėje ir nuskuodė 
prie telefono būdelės. Maksas Jėgeris nekėlė ragelio — nei Verder- 
šermarkte, nei namie. Nykiai gaudžiantys telefono šaukiniai kėlė 
Marchui norą prisiskambinti nors kam, kad ir kas tai būtų. 

Pabandė Rudžio Halderio numerį. Rasi galėtų atsiprašyti, 
kaip nors užsiminti, kad verta buvo rizikuoti. Niekas neatsiliepė. 
Jis pažvelgė į ragelį. O gal paskambinti Piliui? Netgi berniuko 
priešiškumas vis dėlto būtų šioks toks kontaktas. Bet ir iš Lichten- 
radės namuko atsako nebuvo. 

Miestas užtrenkė prieš jį savo duris. 

Jis jau buvo beišeinąs iš būdelės, tačiau, pastūmėtas neaiškios 
paskatos, sugrįžo ir surinko savo paties buto numerį. Sulig antru 
skambučiu atsiliepė kažkoks vyriškis. 

— Klausau? — Gestapas, Krebso balsas. — Marchas? Žinau, 
tai jūs! Nepadėkit!.. 

Lyg įkąstas, jis numetė telefono ragelį. 


Po pusės valandos prasispraudė vidun pro subraižytas medi- 
nes Berlyno miesto morgo duris. Be uniformos jautėsi kaip nuo- 
gas. Viename kampe tyliai verkė kažkokia moteris, šalia jos nejau- 
kiai sėdėjo pagalbinė policijos pareigūnė, sutrikdyta tokio jausmų 
proveržio oficialioje vietoje. Jis parodė patarnautojui savo asmens 
apdriskusius užrašus. 

— Vyriškis, įpusėjęs septintą dešimtį, atpažintas kaip Liute- 

ris, Martinas. Atgabentas tuoj po vidurnakčio. Nelaimingas atsi- 
tikimas geležinkelyje. 

— O kaip tas nušautasis šįryt? Aikštėje? 

Patarnautojas atsiduso, lyžtelėjo parudusį nuo nikotino pirštą 
ir pervertė lapą. 

— Vyriškis, įpusėjęs septintą dešimtį, atpažintas kaip Štarkas, 
Alfredas. Pristatytas prieš valandą. 

— Šitas. Kaip jis atpažintas? 

— Pagal asmens pažymėjimą kišenėje. 

— Gerai. — Užbėgdamas už akių bet kokiems prieštara- 
vimams, Marchas ryžtingai žengė prie lifto. — Pats rasiu kelią 
apačion. 

Savo nelaimei, kai lifto durelės atsidarė, jis akis į akį susidūrė 
su daktaru Augustu Aisleriu. 

— Marchas! — Aisleris atrodė sukrėstas, jis žingtelėjo at- 
gal. — Kalbėta, kad jūs suimtas. 

— Netiesa. Aš dirbu užsimaskavęs. 

Aisleris stebeilijo į jo civilinį kostiumą. 

— Kuo? Sąvadautoju? — Šitai tiek pralinksmino SS mediką, 
jog šis net nusiėmė akinius ir pasišluostė akis. Marchas irgi nusi- 
juokė. 

— Ne, patologu. Man sakė, kad alga gera ir valandos neskai- 
čiuojamos. 

Aislerio šypsena dingo. 

— Tai jūs galite taip kalbėti. O aš čionai nuo vidurnakčio. — 
Jis pritildė balsą. — Labai svarbus žmogus. Gestapo operacija. Tik 
ša ša. — Jis pasibaksnojo ilgą nos;. — Nieko negaliu pasakoti. 

— Ramiau, Aisleri. Man atvejis žinomas. Ar frau Liuter at- 
pažino palaikus? 

Aisleris atrodė nuviltas 

— Ne, — sumurmėjo jis. — Mes jos pagailėjome. 

— O kaip Štarko? 

— Oho, Marchai, jūs gerai informuotas. Einu dabar juo užsi- 
imti. Norėtumėte prie manęs prisidėti? 

Mintyse Marchas vėl išvydo ištykštančią galvą, stora čiurkšle 
trykštelėjusius kraujo ir smegenų purslus. 

— Ne. Dėkui. 

— Taip ir maniau. Kuo jį nušovė? Prieštankiniu faustpat- 
ronu? | 

— Ar žudiką sučiupo? 

— Tai jūs tyrėjas. Tad ir pasakykite man. „Per daug nesigilin- 
kite“, štai ką girdėjau. 

— O Štarko daiktai? Kur jie? 

— Maiše ir parengti išsiųsti. Asmeninių daiktų saugojimo 
skyriuje. 

— Kur tai yra? | 

— Eikite koridoriumi. Ketvirtos durys po kairei. 

Marchas pasuko ten. Aisleris šūktelėjo jam pavymui: 

— Ei, Marchai! Patausokite man porą savo geriausių kekše- 
lių! — Šaižus patologo juokas persekiojo jį einant koridoriumi. 

Ketvirtos durys po kairei buvo neužrakintos. Jis apsidairė, ar 
niekas nestebi, ir įsmuko vidun. 

Pateko į nedidelį sandėliuką, trijų metrų pločio, viduryje 
tik truputis vietos praeiti žmogui. Abipus stelažai apdulkėjusių 
metalinių lentynų, kuriose suversti ryšeliai drabužių, įvyniotų į 
storą polietileną. Taip pat lagaminai, rankinės, lietsargiai, kojų 
protezai, groteskiškai sulankstytas invalido vežimėlis, skrybėlės... 
Mirusiajam priklausiusius daiktus iš morgo paprastai atsiimdavo 
artimiausieji giminės. Jeigu aplinkybės keldavo įtarimų, daiktai 
būdavo pasiimami tyrėjų ar tiesiai siunčiami į teismo medicinos 
laboratorijas Šionvelde. Marchas pradėjo žiūrinėti plastikines kor- 
teles, kurių kiekvienoje buvo pažymėti mirties laikas ir vieta, aukos 
pavardė. Kai kurie iš čia esančių dalykų siekė daugelį metų atgalios 
— apgailėtini ryšulėliai skarmalų ir visokių niekniekių, paskutiny- 
sis palikimas lavonų, kurie niekam, netgi policijai, nerūpėjo. 

Kaip būdinga Globusui neprisipažinti suklydus. Gestapo ne- 
klystamumą privalu išsaugoti bet kokia kaina! Taigi Štarko kūnas 
ir toliau bus laikomas kaip Liuterio, o Liuteris nukeliaus į vargšų 
kapą kaip valkata Štarkas. 

Marchas ištraukė arčiausią prie durų ryšulį, pasuko į šviesą 
kortelę. 1964 04 18. Adolfo Hitlerio a. Štarkas, Alfredas. 

Taigi Liuteris paliko pasaulį kaip žemiausias KZ įnamis 
— smurtiškai, pusiau išbadėjęs, su kažkieno kito purvinais drabu- 
žiais, jo kūnas nesusilaukė deramos pagarbos, po mirties jo daiktai 
buvo čiupinėjami svetimų rankų. Idealus teisingumas — turbūt 
vienintelis, kokio buvo galima tikėtis. 

Išsitraukęs kišeninį peiliuką, Marchas prapjovė išsipūtusį 
plastikinį maišą. Ant grindų it žarnos išsipylė šio turinys. 

Liuteris jam nerūpėjo. Viena, kas jam rūpėjo — kaip per tas 
valandas nuo vidurnakčio iki devintos šio ryto Globusas sužinojo, 
kad Liuteris tebebuvo gyvas. 

Amerikiečiai! 

Jis nuplėšė visą polietileną. 

Drabužiai dvokė išmatomis ir šlapimu, vėmalais ir prakaitu 
— visais tais kvapais, kurie būdingi žmogaus kūnui. Vienas Die- 
vas težino, kokių parazitų knibžda medžiaga. Marchas apieškojo 
kišenes. Šios buvo tuščios. Rankas jam niežėjo. Neprarask vilties. 
Bagažo saugojimo kameros kvitelis — mažas daikčiukas, kai standžiai 
susuktas — ne didesnis už degtuką; tokį būtų galima baslėbti švarko 
apykaklės brorėžoje. Peiliu jis krapštė sukrešėjusiu krauju permirku- 
sio ilgo rudo palto pamušalą, pirštai darėsi rudi ir slidūs... 

Nieko. Visas šlamštas, kurį, žinojo iš savo patirties, galėtų ne- 
šioti valkatos, — virvagaliai ir popierius, sagos, cigarečių nuorūkos, 
— jau buvo išimtas. Gestapas kruopščiai išnaršė Liuterio drabu- 
žius. Savaime suprantama. Jis kvailys, kad ko nors kito tikėjosi. 
Įtūžęs įniko raižyti medžiagą — iš dešinės kairėn, iš karės dešinėn, 
iš dešinės kairėn... 

Pasitraukė nuo skarmalų krūvos sunkiai šnopuodamas, it ką 
tik nužudęs žmogų. Paskiau, paėmęs vieną skiautę, nusišluostė 


peilį ir rankas. 


— Žinai, ką aš galvoju? — paklausė Šarlė, kai jis tuščiomis 
sugrįžo į automobilį. — Manau, jis iš Ciuricho ničnieko neparsi- 
gabeno. 

Ji tebesėdėjo ant užpakalinės folksvageno sėdynės. Marchas 
atsisuko į ją. 

— Taip, parsigabeno. Žinoma, parsigabeno. — Jisai stengė- 
si sutramdyti savo nekantrumą; juk ji niekuo dėta. — Bet bijojo 
laikyti prie savęs. Tad atidavė saugoti, gavo kvituką — oro uoste 
ar geležinkelio stotyje — ir ketino vėliau atsiimti. Neabejoju, kad 
buvo taip. Dabar jis pas Globusą arba pražuvo amžinai. 

— Ne. Klausyk. Aš mąsčiau. Vakar, ėidama per oro uosto 
muitinę, dėkojau Dievui, kad tu atkalbėjai mane pasiimti kartu 
su savimi į Berlyną paveikslą. Prisimeni eiles? Jie tikrino kiek- 
vieną krepšį. Kaipgi Liuteris būtų galėjęs 2075 42 pranešti pro 
pasieniečius? | 

"Trindamasis smilkinius, Marchas svarstė. 

— Geras klausimas, — galop tarė. — Galbūt geriausias, kokį 
tik esu kada nors girdėjęs, — tuoj pat pridūrė. 


Hermano Gėringo oro uoste lietuje oksiduodamasi tebemir- 
ko Hanos Reitš statula. Rūdžių nudažytomis akimis ji žvelgė į 
aikštę priešais išvykstančiųjų terminalo pastatą. 

— Verčiau lik automobilyje, — pasakė Marchas. — Moki 
vairuoti? 

Ji linktelėjo. Jis numetė jai ant kelių rakčiukus. 

— Jeigu oro uosto policija bandytų tave nuvyti, nesiginčyk 
su jais. Nuvažiuok ir vėl sugrįžk. Suk ratus. Duok man dvidešimt 
minučių. 

— O tuomet kas? 

— Nežinau. — Jis pamojo delnu ore. — Improvizuosime. 

Marchas ryžtingai nuėjo į oro uosto terminalo pastatą. Di- 
delio skaitmeninio laikrodžio rodmenys viršum pasų kontrolės 
zonos pasikeitė į 13.22. Žvilgtelėjo už savęs. Turbūt savo laisvę 
galis skaičiuoti minutėmis. Dargi mažiau, jeigu Globusas paskelbė 
visuotinę parengtį, nes niekur Reiche nebuvo taip stipriai patru- 
liuojama, kaip oro uostuose. 

Vis mąstė apie Krebsą savo bute ir Aislerį: Ka/bėta, kad jūs 
suimtas. 

„ Vyriškio su suvenyriniu krepšiu veidas Kareivių salėje pasi- 
rodė pažįstamas. Gestapo seklys? Marchas staiga pakeitė kryptį ir 

pasuko į tualetus. Stovėjo prie pisuaro, vaizduodamas, jog šlapina- 
si, įbedęs akis į duris. Niekas pro jas negėjo. Kai paliko tualetą, tas 
žmogus buvo dingęs. 

Paskutinį sykį kviečiame keleivius į „Lufžhansa “reisą 207 skristi 
į Tbilisį... 

Jis nuėjo prie centrinio „Lufthansa“ tarnybos stalo ir kyštelė- 
jo vienam iš apsaugininkų savo asmens pažymėjimą. 

— Man reikia pasikalbėti su jūsų apsaugos viršininku. Sku- 
biai. 

— Jo gali čia nebūti, 4err šturmbanfiureri. 

— Paieškokite. 

Apsaugininkas nuėjo ir ilgai negrįžo. 13.27, rodė laikrodis. 
13.28. Galbūt anas skambina gestapui. 13.29. Marchas įkišo ranką 
kišenėn, užčiuopė šaltą liugerio metalą. Geriau susiremti čia, nei. 
šliaužioti po akmenines grindis Princ Albrechtštrasėje, spjaudant 
sau į saują dantis. 

13.30. 

Apsaugininkas sugrįžo. 

— Prašom, malonėkite čionai, 2e77 šturmbanfiureri. 


Frydmanas pradėjo dirbti Berlyno Kripo tuo pat metu kaip ir 
Marchas. Po penkerių metų iš ten pasitraukė, per plauką spėjęs iš- 
vengti tyrimo dėl korupcijos. Dabar jis vilkėjo pagal užsakymą siū- 
tais angliškais kostiumais, rūkė neapmuitintus šveicariškus cigarus 
ir uždirbdavo penkis kartus daugiau nei oficiali alga metodais, ku- 
rie seniai buvo įtariami, bet niekaip neįrodomi. Frydmanas buvo 
prekybos karalius, o oro uostas — korumpuota maža jo karalystė. 

Kai sumojo, kad Marchas atėjo ne tirti jo reikalų, bet prašyti 
paslaugos, pasijautė mažne ekstazėje. Puiki nuotaika jo neapleido 
ir kai vedėsi Marchą praėjimu iš terminalo pastato. 

— O kaip Jėgeris? Turbūt kaip visada skleidžia betvarkę? O 
Fibesas? Vis smaukinėjasi priešais nekaltų arijų mergelių nuotrau- 
kas ir ukrainietes langų plovėjas? O, tu neįsivaizduoji, kaip aš jūsų 
visų ilgiuosi! Štai, atėjome. — Frydmanas perkėlė cigarą iš delno į 
burną ir trūktelėjo didžiules duris. — Grožėkis — Aladino ola! 

Bildėdamos metalinės durys nuslydo į šalį, ir prieš akis atsi- 
vėrė nedidelis angaras, prigrūstas pamestų ir užmirštų asmeninių 
daiktų. 

— Visa tai palieka žmonės, — paaiškino Frydmanas. — Tu 
nepatikėtum. Sykį mes turėjome netgi leopardą. 

— Leopardą? Katę? 

— Jis nugaišo. Kažkoks netikša tinginys užmiršo jį šerti. Išėjo 
geri kailiniai. — Jis nusijuokė ir spragtelėjo pirštais. Iš prieblandos 
pasirodė senyvas pakumpęs vyriškis — slavas, toli viena nuo kitos 
baugščiomis akimis. 

— Išsitiesk, žmogau. Parodyk pagarbą. — Frydmanas stip- 
riai stumtelėjo, ir tas atatupstom susvirduliavo kelis žingsnius at- 
gal. — Štai šis šturmbanfiureris — geras mano draugas. Jis kai ko 
ieško. Pasakyk jam, Marchai. 

— Lagamino, galbūt krepšio, — pasakė Marchas. — Pa- 
skutinis pirmadienio reisas iš Ciuricho. Palikta arba lėktuve, arba 
bagažo atsiėmimo zonoje. 

— Supratai? Aišku? — Slavas linktelėjo. — Tad judina- 
mės! — Žmogus nušlepeno, ir Frydmanas parodė sau į burną. — 
Nebylys. Per karą jam išplėštas liežuvis. Idealus darbininkas! — Jis 
vėl nusijuokė ir paplojo Marchui per petį. — Taigi. Kaip einasi? 

— Pusė velnio. 

— Civiliniais drabužiais. Dirbi savaitgalį. Matyt, kažkas 
stambaus. 

— Galimas daiktas. 

— Tai dėl to tipo, Martino Liuterio, tiesa? — Marchas nu- 
tylėjo. — Taigi ir pats nebylys. Suprantu. — Frydmanas nuspriegė 
ant švarių grindų cigaro pelenus. — Dėl manęs tebūnie. Pridėtų 
kelnių reikalas. Taip? 

— Kas? 

— Pasieniečių terminas. Kas nors ketina įsivežti ką nors tokio 
draudžiama. Įeina į muitinės skyrių, išvysta sugriežtintas saugumo 
priemones ir apsišika. Meta, ką turėjo prie savęs, ir sprunka. 

— Bet šios sugriežtintos priemonės — ypatingas atvejis, 
taip? Juk šiaip kasdien netikrinate kiekvieno lagamino? 


Šis 

— Tik savaitę prieš fiurerio gimtadienį. 

— O kaip pamestą bagažą? Atidarinėjate? 

— Jeigu atrodo vertingas! — vėl nusijuokė Frydmanas. — 
Ne. Juokauju. Neturime tiek žmonių. Šiaip ar taip, prisimink, kad 
prieš tai peršviesta rentgeno spinduliais — kad nepervežtų ginklų, 
sprogmenų. Tad tiesiog paliekame viską čia, laukiame, iki kas nors 
pareikalaus. Jeigu per metus niekas nepasirodo, tuomet atidarome 
ir pasižiūrime, ką turime. 

— Turbūt užtenka keliems kostiumams? 

— Ką? — Frydmanas pasipešiojo nepriekaištingai pasiūto 
kostiumo rankovę. — Tiems niekingiems skudurams? — Išgir- 
dęs už savęs kažkokį garsą, jis apsisuko. — Atrodo, tau pasisekė, 
Marchai. 

Kažkuo nešinas buvo begrįžtąs slavas. Lagaminėlis. Frydma- 
nas paėmė jį ir pasvėrė rankose. 

— Lengvokas. Tikriausiai ne auksas. Kaip manai, Marchai, 
kas jame? Kvaišalai? Doleriai? Kontrabandinis šilkas iš Rytų? Pa- 
slėpto lobio žemėlapis? 

— Atidarysi? — Marchas pasičiupinėjo kišenėje pistolėtą. 
Jeigu prireiks, griebsis ginklo. | 

Frydmanas atrodė priblokštas. 

— Juk tai paslauga. Kaip draugo draugui. Tavo reikalas. — Jis 
padavė Marchui lagaminėlį. — Tu tai prisiminsi, šturmbanfureri, 
ar ne? Paslaugą? Kurią nors dieną aš tavęs paprašysiu to paties, 
kaip partinis partinio. 


Lagaminėlis buvo iš tokių, kokius nešiojasi daktarai — va-. 
rinėmis apkalomis sutvirtintais kampais ir patvaria varine spyna, 
papilkavusia nuo senumo. Ruda oda subraižyta ir išblukusi, pa- 
tamsėjusios tvirtos siūlės, rankena nuo ilgo nešiojimo nugludinta 
it rausvasis smiltainis, tapusi tartum delno tąsa. Visa bylojo apie 
patikimumą ir tikrumą, profesionalumą, neafišuojamą turtą. Vei- 
kiausiai prieškarinis, galbūt pagamintas netgi prieš Didįjį karą 
— kad tarnautų kartai ar dargi dviem. Solidus. Ir nepigus. 

Tą viską Marchas įsidėmėjo pakeliui atgal į folksvageną. 

Maršrutu, aplenkiančiu pasieniečius — dar viena Frydmano pa- 
slauga. 

Šarlė čiupo lagaminėlį it vaikas gimtadienio dovaną ir su- 
sikeikė nusivylusi, kai rado tą užrakintą. Kol Marchas vairavo iš 
oro uosto prieigų, ji pasirausė rankinuke ir išsitraukė manikiūrines 
žirklutes. Suskato įnirtingai krapštyti spyną, tačiau nesėkmingai, 
geležtėmis palikdama tik įbraižas varyje. 

Marchas tarė: 

— Tik veltui gaišti laiką. Turėsime ją išlaužti. Palauk, iki nu- 
važiuosime. 

Ji nekantriai papurtė rankinuką. 

— Kur nuvažiuosime? 

Jis persibraukė delnu plaukus. 

Geras klausimas. 


Visi kambariai miesto viešbučiuose buvo užsakyti iš anksto. 
„Edenas“ su savąja kavine-sodu ant stogo, „Bristolis“ Unter den 
Linden alėjoje, „Kaizerhofas“ Morenštrasėje — visi liovėsi priimi- 
nėję paraiškas prieš daugelį mėnesių. Milžiniškieji viešbučiai su 
"tūkstančiu miegamųjų ir namukai su mebliuotais kambariais, išsi- 
barstę apie geležinkelio stotis, buvo užpildyti uniformuotųjų. Ne 
tik iš SA ir SS, liuftvafės ir vermachto, hitlerjugendo ir Vokietaičių 
lygos, bet ir kitų: iš Nacionalsocialistų imperinės karo sąjungos, 
Vokiečių sakalininkystės draugijos, Nacionalsocialistinės vadybos 
mokyklų... 

Prie žymiausio ir prabangiausio iš visų Berlyno viešbučių — 
„Adlono“ ties Paryžiaus aikštės ir Vilhelmštrasės kampu — minios 
grūdosi ant metalinių užtvarų, trokšdamos nors trumpam užmesti 
akį į garsenybes: kino žvaigždę, futbolininką, partijos vietininką, 
Fiurerio dienai atvykusį į sostinę. Marchui ir Šarlei važiuojant pro 
šalį, prie viešbučio sustojo juodas mersedesas, jo keleivius juodo- 
mis uniformomis nutvieskė daugybės blyksčių žybsniai. 

Marchas per aikštę kirto tiesiai į Unter den Linden, pasu- 
ko kairėn, o paskui dešinėn į Dorotenštrasę. Sustojo tarp šiukšlių 
konteinerių už „Princo Frydricho Karlo“ viešbučio. Būtent čia per 

pusryčius su Rudžiu Halderiu iš tikrųjų ir prasidėjo visas tas rei- 
kalas. Kada tai buvo? Jis nepajėgė prisiminti. 

. „Frydricho Karlo“ administratorius kaip paprastai vilkėjo 
senamadišku juodu švarku podraug su dryžuotomis kelnėmis ir 
nepaprastai panėšėjo į velionį prezidentą Hindenburgą. Jis at- 
skubėjo prie registratorės stalelio, meiliai glostydamasis didžiules 
baltas žandenas. 

— Šturmbanfiureris Marchas, kaip malonu! Iš tiesų, kaip 
malonu! Ir apsirengęs pramogauti! 

— Laba diena, 4er7 Brekeri. Nelengvas prašymas. Man būti- 
nai reikia kambario. 

Brekeris nelaimingas iškėlė aukštyn rankas. 

— Neįmanoma! Netgi tokiems garbiems klientams kaip jūs. 

— Na, na, Aer7 Brekeri. Juk tikriausiai ką nors turite. Tiks ir 
palėpė, koks nors sandėliukas. Jūs suteiksite kriminalinei Reicho 
policijai didžiausią pagalbą... 

Senyvos Brekerio akys nuklydo į bagažą, paskiau apsistojo 
ties Šarle ir sužibo. 

— O čia frau March? 

— Deja, ne. — Marchas pasiėmė Brekerį už rankovės ir nusi- 
vedė į kampą, kur juodu įtariai stebėjo pagyvenusi registratorė. 

— Ši panelė turi svarbios informacijos, bet mes norime ją 
apklausti... kaip čia pasakius? 

— Neformalioje aplinkoje? — pasiūlė seniokas. 

— Kaip tik! — Marchas išsitraukė kas buvo likę iš gyvenimo 
santaupų ir ėmė skirti nuo pluošto banknotus. — Už šią „nefor- 
malią aplinką“ kriminalinė policija, savaime suprantama, norėtų 
gražiai jums atsilyginti. 

— Suprantu. — Brekeris pažvelgė į pinigus ir apsilaižė lū- 
pas. — Ir kadangi reikalas liečia saugumą, be abejo, jūs pageidau- 
tumėte, kad būtų apsieita be tam tikrų formalumų — pavyzdžiui, 
registracijos? 

Marchas liovėsi skaičiavęs, įspraudė visą pluoštą banknotų į 
drėgnus valdytojo delnus ir užlenkė apie juos šio pirštus. 

Mainais už savo bankrotą Marchas gavo virtuvės padėjėjos 
kamarėlę pastogėje, kur iš trečio aukšto buvo patenkama netvir- 
tais tarnybiniais laiptais. Jiedviem teko palaukti registratūroje, kol 
mergina buvo iškeldinta ir pakeistos lovos paklodės bei užvalkalai. 
Nors Aerr Brekeris vis siūlėsi padėsiąs užnešti bagažą, Marchas 
atsisakė, taip pat nekreipė dėmesio į gašlius žvilgsnius, kuriais se- 
niokas nuglostydavo Šarlę. Tačiau jis paprašė šiokio tokio maisto 
— duonos, sūrio, kumpio, vaisių, termosą juodos kavos. Valdytojas 
pasižadėjo pristatyti viską pats asmeniškai. Marchas pasakė, kad 
paliktų visa tai koridoriuje. 

— Ką darysi, tai ne „Adlonas“, — pasiteisino Marchas, kai 
juodu su Šarle liko vieni. Kamarėlėje buvo tvanku. Tartum visas iš 
viešbučio pakilęs viršun karštis būtų susitvenkęs po stogo čerpė- 
mis. Pasistojęs ant kėdės, jis atidarė palėpės langutį ir nušoko ant 
grindų dulkių debesyje. 

— Kam rūpi „Adlonas“? — Ji apsivijo jį rankomis ir stipriai 
pabučiavo į lūpas. 


Kaip ir nurodytas, administratorius pastatė padėklą su valgiu 
už durų. Kol užkopė laiptais, mažne gavo galą. Per trijų centimetrų 
storumo lentas Marchas klausėsi jo trūkčiojamo alsavimo, paskiau 
nutolstančių koridoriumi žingsnių. Galop įsitikinęs, kad seniokas 
nuėjo, paėmė padėklą ir atnešė ant palaikio tualetinio stalelio. Ka- 
marėlės durys buvo be rakto, tad po rankena jis įspraudė kėdę. 


Padėjęs Liuterio lagaminėlį ant kietos medinės lovos, Mar- 
chas išsitraukė kišeninį peiliuką. 

Spyna buvo taip sukonstruota, kad pasipriešintų kaip tik 
tokiam puolimui. Penkias minutes jis knebinėjo, gręžiojo, nulaužė 
trumpąją geležtę, kol galiausiai laikiklis atšoko. Marchas atkėlė 
dangtį. 

Vėl tas pats popierių kvapas, koks plūsteli iš ilgai neatidarytos 
dokumentų spintos ar rašomojo stalo stalčiaus, taip pat padvelkė 
lyg rašomosios mašinėlės alyva. Ir dar kažkuo: tartum antiseptiku, 
vaistais... 

Šarlė stiebėsi jam per petį. Savo skruostu juto šiltą jos alsa- 


vimą. 
— Tik nesakyk, kad tuščias. 


— Ne, ne tuščias. Pilnas. 


Išsitraukęs nosinę, nusišluostė išprakaitavusius delnus. Pas- 


kiau apvertė lagaminėlį ir išpurtė jo turinį ant lovatiesės. 

PRIESAIKA PATVIRTINTAS VIDAUS REIKALŲ MINISTERIJOS 
VALSTYBĖS SEKRETORIAUS VILHELMO ŠTUKARTO 


PAREIŠKIMAS 


[4 mašinraščio puslapiai] 


1941 m. gruodžio 21 d., sekmadienį, Vidaus reikalų 
ministerijos patarėjas žydų klausimais dr. Bernardas Lo- 
zeneris skubiai paprašė susitikti su juo privačiai. Dr. Lo- 
zeneris atvyko pas mane į namus nepaprastai susijaudinęs. 
Informavo mane, kad jo valdinys, rasinių reikalų patarėjo 
padėjėjas dr. Verneris Feldšeris, sužinojo iš „visiškai pa- 
tikimo šaltinio, vieno draugo“, kad tūkstantis žydų, ne- 
seniai evakuotų iš Berlyno, išžudyti Lenkijoje, Rumbulio 
miške. Taip pat jis mane informavo esąs pasipiktinęs taip 
baisiai, jog nebegalįs toliau tęsti dabartinės savo tarnybos 
ministerijoje ir todėl pasiprašęs perkeliamas į kitas parei- 
gas. Aš atsakiau, kad tą reikalą pabandysiu išsiaiškinti. 

Kitą dieną pasiprašiau priimamas obergrupenfiure- 
rio Reinhardo Heidricho jo įstaigoje, Princ Albrechtštra- 
sėje. Obergrupenfiureris patvirtino, kad dr. Feldšerio in- 
formacija teisinga, ir paragino mane išsiaiškinti jos šaltinį, 
nes tokie slaptumo pažeidimai netoleruotini. Paskiau jis 
atleido iš kabineto savo adjutantą, pasakydamas, kad nori 


pasikalbėti su manimi privačiai. 

Jis mane informavo, kad liepą buvęs iškviestas į vy- 
riausiąją fiurerio būstinę Rytų Prūsijoje. Fiureris su juo 
kalbėjęs atvirai: esą nusprendęs užbaigti žydų klausimą 
kartą ir visiems laikams. Ši valanda atėjo. Jis negalįs pa- 
sikliauti savo įpėdiniais, kad šie turės reikiamos valios ar 
karinės galios, kurių pats nūnai nestokoja. Pasekmių nesi- 
bijąs. Šiuo metu žmonės garbina Prancūzijos revoliuciją, 
bet kas dabar prisimena žuvusius tūkstančius nekaltų? 
Revoliuciniai laikai pavaldūs saviems įstatymams. Kai 
Vokietija laimės karą, niekas paskui neklausinės, kaip mes 
tai padarėme. Jeigu Vokietija žūtbūtinę kovą pralaimėtų, 
tai nors tie, kurie viliasi pasipelnyti iš nacionalsocializmo 
nesėkmės, bus sunaikinti. Kartą ir visiems laikams bū- 
tina pašalinti biologinius judaizmo pagrindus. Antraip 
problema vėl iškils į paviršių ir neduos ramybės ateities 
kartoms. To moko istorija. 

Toliau obergrupenfiureris Heidrichas pareiškė, kad 
būtinus įgaliojimus šiam fiurerio įsakymui įgyvendinti 
jam suteikęs reichsmaršalas Gėringas 1941 07 31. Šie da- 
lykai būsią aptarti netrukus šauksimame tarpžinybiniame 
pasitarime. O tuo' tarpu, mygo jis mane, privalau pasi- 
naudoti visomis priemonėmis, kurias laikysiu būtinomis, 
ir išsiaiškinti dr. Feldšerio šaltinio asmens tapatybę. Tai 
aukščiausios saugumo kategorijos reikalas. 

Savo ruožtu aš pasiūliau, kad, turint omenyje iš- 
kilusių klausimų svarbą, juridiniu požiūriu būtų tinkama 
gauti fiurerio įsakymą išdėstytą raštu. Obergrupenfiu- 
reris Heidrichas pareiškė, kad, atsižvelgiant į politinius 
motyvus, šitokia eiga neįmanoma, bet jeigu aš turįs ko- 
kių nors abejonių, privalėčiau jas išsiaiškinti su fiureriu 
asmeniškai. Obergrupenfiureris Heidrichas baigė mūsų 
susitikimą juokais pastebėdamas, kad mums nėra ko rū- 
pintis juridiniais pagrindais, nes aš, girdi, esąs vyriausia- 
sis Reicho įstatymų rengėjas, o jis — vyriausiasis Reicho 
policininkas. 

Patvirtinu priesaika, jog tai teisingas mūsų pokalbio 
atpasakojimas, pagrįstas mano to paties vakaro užrašais. 


PASIRAŠYTA: Vilhelmas Štukartas (advokatas) 
DATA: 1942 m. liepos 4 d. Berlynas 
PALIUDIJjO: Jozefas Buleris (advokatas) 

Visame mieste geso diena. Saulė pasislėpė už Didžiosios 
menės kupolo, nuauksindama šį it milžiniškos mečetės viršūnę. 
Podraug su ūžesiu Pergalės prospektą ir Rytų— Vakarų magistralę 
užliejo prožektorių šviesos. Popietės minios tirpo, skydo, telkėsi iš 
naujo į nakties eiles prie kinų ir restoranų, o virš Tyrgarteno, vos 
matomas sutemose, dūzgė dirižablis. 


REICHO UŽSIENIO REIKALŲ MINISTERIJA 
VALSTYBINIO SLAPTUMO DOKUMENTAS 


VOKIETIJOS AMBASADORIAUS LONDONE 
HERBERTO FON DIRKSENO TELEGRAMA 


Ataskaita abie pokalbius su Jungtinių Valstijų ambasadoriumi 
Didžiajai Britanijai Džozefu P Kenedžiu 


(Ištraukos, du spausdinti puslapiai] 


Gauta Berlyne, 1938 m. birželio 13 d. 


Nors jis [ambasadorius Kenedis] nepažįsta Vokieti- 
jos, iš įvairiausių šaltinių sužinojo, kad dabartinė vyriau- 
sybė labai daug nuveikė Vokietijos labui ir kad vokiečiai 
patenkinti bei džiaugiasi geromis gyvenimo sąlygomis. 

Tuomet ambasadorius palietė žydų klausimą ir pa- 
reiškė, kad šis, savaime suprantama, labai svarbus vokie- 

čių ir amerikiečių santykiams. Atsižvelgiant į tai, mums 
kenkia ne tiek pats faktas, jog norime atsikratyti žydų, bet 
veikiau tas triukšmas, lydintis mums įgyvendinat šį siekį. 
Pats jis visiškai suprantąs mūsų politiką žydų atžvilgiu; 
esąs iš Bostono, o ten viename golfo klube, taip pat ir ki- 
tuose, jau penkiasdešimt metų neįsileidžiama žydų. 


Gauta Berlyne, 1938 m. spalio 18 d. 


Šiandien, kaip ir per ankstesnius pokalbius, Kenedis 
užsiminė, kad Jungtinėse Valstijose esama labai stiprių 
antisemitinių nuotaikų ir kad didelė gyventojų dalis su- 
pranta vokiečių elgesį su žydais... Apskritai, spręsdamas 
iš ambasadoriaus asmens ypatumų, manau, jis labai gerai 
sutartų su fiureriu. 


— Mes to negalime padaryti vieni patys. 
— Privalome. 
— Prašau, leisk man tai nunešti į ambasadą. Jie galėtų slaptai 


išgabenti tuos dokumentus su diplomatiniu bagažu. 


— Ne! 
— Juk tu tikrai nežinai, kad jis išdavė mus... 
— Kas gi-tuomet kitas? Ir pagalvok. Ar tu įsitikinusi, kad 


amerikiečių diplomatai norėtų kišti pirštus? 

— Bet jeigu mus sučiuptų... Tai juk mirties nuosprendis. 
— Aš turiu planą. 

— Gerą? 

— Geresnį, nei jokio. 


CENTRINĖ STATYBOS VALDYBA, AUŠVICAS, 
VOKIŠKŲ ĮRENGIMŲ DIRBTUVĖMS 
AUŠVICAS, 1943 M. KOVO 31 D. 


- 
4 

Atsakant į jūsų 1943 m. kovo 24 d. laišką 


[Ištrauka] 

Atsakydami į jūsų laišką pranešame, kad vykdant 
jūsų 1943 m. sausio 18 d. užsakymą, Bw 30B ir 3c bus pa- 
gaminti trys sandarūs bokštai, tokių pat matmenų ir tokio 
pat pobūdžio kaip jau pristatytieji. 

Ta pačia proga norime priminti apie kitą 1943 m. 
kovo 6 d. užsakymą Bw 30a: pristatyti dujoms nepra- 
laidžias duris 100 x 192 III krematoriumo lavonų rūsiui, 
pagamintas taip pat ir tokių pat matmenų kaip priešais 
esančio II krematoriumo rūsio durys, su stebėjimo akute 
iš dvigubo 8 milimetro stiklo, aptaisyto guma. Šis užsaky- 
mas laikytinas ypač skubiu... 


Netoliese nuo viešbučio, šiaurinėje Unter den Linden alėjos 
dalyje, buvo pernakt veikianti vaistinė. Ji priklausė, kaip ir visas 
čionykštis verslas, vokiečiams, bet buvo aptarnaujama rumunų — 
vienintelių Žmonių, tokių neturtingų, jog sutikdavo dirbti apskritą 
parą. Joje galėjai gauti visko lyg turguje — keptuvių, parafininių 
šildytuvų, kojinių, kūdikių maistelio, sveikinimo atvirukų, kan- 
celiarinių prekių, žaislų, fotojuostų... Tarp Berlyną užpildžiusių 
naujų atvykėlių darbininkų vaistinė varė gyvą prekybą. 

Juodu įėjo vidun atskirai. Prie vieno prekystalio Šarlė už- 
kalbino pagyvenusią pardavėją, kuri tuojau pat dingo pagalbinė- 
se patalpose ir sugrįžo su buteliukų rinkiniu. Prie kito Marchas 
nusipirko mokyklinį sąsiuvinį, du lakštus storo vyniojamojo po- 
pieriaus, du lakštus popieriaus dovanoms įpakuoti ir ritinėlį per- 
matomos lipnios juostos. 

Palikę vaistinę, juodu pėsčiom nuėjo du kvartalus iki Fryd- 
richštrasės U-bano stoties, kur įšoko į pietų krypties traukinį. 
Vagonas buvo sausakimšas įprastų šeštadienio nakties keleivių, 
— susikibusių rankomis įsimylėjėlių, grįžtančių iš fejerverkų šven- 
tės šeimų, miesto pasilinksminimo vietose įkaušusio jaunimo, — ir 
niekas, kaip Marchas galėjo spręsti, nekreipė į juos nė menkiausio 
"dėmesio. Vis dėlto jis palaukė, iki durys buvo beužsidarančios, ir 
tik tuomet išsitempė ją paskui save į Tempelhofo stoties peroną. 

Dar dešimt minučių pavažiavę trisdešimt penkto numerio tram- 


vajumi, juodu atsidūrė oro uoste. 
Visą tą laiką abu sėdėjo tylėdami. 


KROKUVA 
1943 07 18 


[Rašyta ranka] 


Didžiai gerbiamas Kricingeri, 


štai tas sąrašas: 


Aušvicas 50.02N 19.11E 

Kulmhofas 53.20N 18.25E 

Belzekas 50.12N 23.28E 

Treblinka 52.48N 22.20E 

Maidanekas 51.18N 22.31E 

Sobiboras 51.33N 23.31E 
He:!/ Hitler! 

[Parašas] 

Buleris [?] 


Tempelhofas buvo senesnis už Hermano Gėringo oro uostą 
— labiau apšepęs, primityviau įrengtas. Išvykstančiųjų terminalas 
pastatytas prieš karą ir padabintas nuotraukomis iš ankstyvojo 
keleivinių skrydžių laikotarpio — seni „Lufthansa“ junkeriai gof- 
ruoto metalo fiuzeliažais, šaunūs pilotai su aviaciniais akiniais ir 
skepetaitėmis ant kaklų, bebaimės keliautojos tvirtomis kulkšni- 
mis ir varpo formos skrybėlaitėmis. Naivus metas! Marchas užsi- 
ėmė padėtį šalia įėjimo į terminalą ir dėjosi žiūrinėjąs fotografijas, 
o Šarlė tuo metu nuėjo prie automobilių nuomos stalo. 

Staiga ji nušvito šypsena, suskato atsiprašomai mostaguoti 
rankomis — tobulai vaidino sutrikusią panelę. Pavėlavusi į reisą, 
šeima jos laukia... Nuomos punkto agentas apžavėtas pasižiūrėjo į 
mašinėle spausdintą lapą. Mirksnį klausimas pakibo ore, o paskiau 
— taip, pasirodo, froilen, jis išties kai ką turįs. Žinoma, turįs klien- 
tei tokiomis gražiomis akimis kaip jūsų... Prašom, jūsų vairuotojo 
pažymėjimą... 

Ji padavė. Buvo išduotas praeitais metais Magdos Fos — dvi- 
dešimt ketverių metų amžiaus, gyvenančios Mariendorfe, Berlyne 
— vardu. Vairuotojo pažymėjimas merginos, nužudytos prieš 
penkias dienas tuoj po savo vestuvių — pažymėjimas, kurį Mak- 
sas Jėgeris buvo palikęs savo rašomajame stale podraug su kitais 
Špandau žudynių dokumentais. 

Marchas nukreipė žvilgsnį į šalį, stengdamasis tyrinėti seną 
Tempelhofo oro uosto fotografiją, padarytą iš oro. Didžiulėmis 
baltomis raidėmis išilgai kilimo-tūpimo tako buvo užrašyta BER- 
LYNAS. Kai jis vėl atsigręžė, nuomos punkto agentas vairuotojo 
pažymėjimo duomenis įrašinėjo į formuliarą, juokdamasis iš kaž- 
kokio savo paties sąmojaus. 

Pasirinktoji strategija nestokojo rizikos. Rytą nuomos sutar- 
ties kopija automatiškai bus persiųsta policijai, ir netgi Orpo nu- 
sistebės, kodėl nužudytoji moteris nuomojasi automobilį. Tačiau 
rytoj sekmadienis, pirmadienis — Fiurerio diena, o iki antradienio 
— anksčiausiai, kada, galima manyti, Orpo liausis krapštytis užpa- 
kalius — kaip spėjo Marchas, jiedu su Šarle arba bus saugūs, arba 
suimti, o gal ir negyvi. 

Po dešimties minučių, paskutinįsyk apsimainiusi šypsenomis, 
ji gavo rakčiukus nuo ketverių durų juodo opelio, pagal spidomet- 
rą nuvažiavusio dešimt tūkstančių kilometrų. Po penkių minučių 
Marchas prisivijo ją automobilių stovėjimo aikštelėje. Ji vairavo, o 
jis rodė kelią. Pirmą sykį išvydo Šarlę prie vairo: susipažino su dar 
viena jos puse. Intensyviame transporto sraute vairavo pernelyg 
atsargiai, ir tai, atrodė jam, nebuvo jai būdinga. 

OBJEKTO ESKIZAS, ATLIKTAS MARTINO LIUTERIO 
[Datuotas 1943 m. liepos 15 d.; darytas ranka; 1 puslapio] 

„Princo Frydricho Karlo“ vestibiulyje nebuvo nė vieno žmo- 
gaus: svečiai išsiskirstę nakčiai. Kai abu ėjo per jį, registratorė nė 
nepakėlė galvos. Juodu jai tebuvo tik dar viena iš 5err Brekerio 
machinacijų — verčiau nekišti nosies kur nereikia. 

Jydviejų kamarėlė niekieno neapieškota. Medvilniniai siūle- 
liai tebekyšojo ten, kur Marchas buvo šiuos įspraudęs — tarp durų 
ir rėmo. Viduje, kai ištraukė iš palovio Liuterio lagaminėlį, prie 
spynos tebesilaikė prilipdytas vienut vienas plaukas. 


Šarlė nusimetė suknelę ir įsisupo į rankšluostį. 

Vonios kambaryje koridoriaus gale plika lemputė metė šviesą 
į purviną kriauklę. Pati vonia, lyg pasistiebusi, stovėjo ant geležinių 
kojelių. 


Marchas sugrįžo į mažutį miegamąjį, užsidarė jame ir vėl 
parėmė duris kėde. Ant tualetinio stalelio išvertė lagaminėlio 
turinį — žemėlapį, visokius vokus, protokolus ir memorandumus, 
pranešimus, įskaitant ir vieną su eilutėmis statistinių duomenų, iš- 

spausdintų nepaprastai didelėmis raidėmis rašomąja mašinėle. Kai 
kurie popieriai nuo senumo buvo įplyšę. Jis prisiminė, kaip vidur 
saulėtos dienos, dundant pro šalį gatvės transportui, sėdėjo su Šar- 
le automobilyje; kaip juodu vienas kitam perdavinėjo įkalčius — iš 
pradžių susijaudinę, paskiau apstulbę, negalėdami patikėti, tylūs, 
kol galiausiai priėjo prie paketėlio su fotografijomis. 

Dabar jam reikėjo viską susisteminti. Prisitraukė kėdę, pasi- 
darė tuščios vietos ir atvertė sąsiuvinį. Išplėšė iš jo trisdešimt lapų. 
Kiekvieno viršuje užrašė metus ir mėnesį, pradedant 1941-ųjų 
liepa ir baigiant 1944-ųjų sausiu. Nusivilko ir pakabino ant kėdės 
atkaltės švarką. Paskiau ėmėsi peržiūrinėti kiekvieną iš suverstų 
krūvon popierių, žymėdamasis pastabas savo aiškiu braižu. 


TRAUKINIŲ tvarkaraštis — prastai išspausdintas ant gelstan- 
čio karo laikų popieriaus: 


Data Traukinio nr. Iš Išvyksta Į Atvyksta 

26.01 Da 105 Terezinštato Aušvicą 

27.01 Lp 106 Aušvico Terezinštatą 

29.01 Da 13 Berlyno 17.20 Aušvicą 10.48 
Da 107 Terezinštato Aušvicą 

30.01 Lp 108 Aušvico Terezinštatą 

31.01 Lp 14 Aušvico Žamoscę 

01.02 Da 109 Terezinštato Aušvicą 

02.02 Da15 Berlyno 17.20 Aušvicą 10.48 
Lp 110 Aušvico Mislovicą 

03.02 Po65 Zamoscės 11.00  Aušvicą 

04.02 Lp 16 Aušvico Licmanštatą 


„ir taip toliau, iki antrą vasario savaitę pasirodė naujas paskirties 
punktas. Dabar visi išvykimo ir atvykimo laikai buvo nurodyti 
minutė į minutę: 


11.02 Pj131 Bialystoko = 9.00  Treblinką 12.10 
Lp 132 Treblinkos 21.18  Bialystoką 1.30 

12.02 Pj 133 Bialystoko 9.00 Treblinką 12.10 
Lp 134 Treblinkos 21.18 Gardiną 

13.02 Pj 135 Bialystoko 9.00 Treblinką- 12.10 
Lp 136 Treblinkos 21.18  Bialystoką 1.30 

14.02 Pj 163 Gardino 5.40 Treblinką 12.10 
Lp 164 Treblinkos Šarfenvaizą 


„ir vėl taip toliau, iki mėnesio galo. 

Sąvaržėlės rūdys nurudino tvarkaraščio kraštą. Prie jo buvo 
prisegta Vokietijos Reicho Rytų geležinkelių valdybos Vyriausio- 
sios administracijos Berlyne telegrama, datuota 1943 m. sausio 13 
d. Iš pradžių gavėjų sąrašas: 


Reicho geležinkelių valdyboms: 

Berlyne, Breslau, Drezdene, Erfurte, Frankfurte, Halėje (S), 
Karlsrūhėje, Kėnigsberge (Pr), Lince, Maince, Opelne, Rytų 
geležinkelių Frankfurte (O), Pozene, Vienoje 

Vyriausiajai Rytų geležinkelių valdybai Krokuvoje 

Reicho geležinkelių grupės protektoriui Prahoje 

Vyriausiajai transporto valdybai Varšuvoje 

Reicho transporto valdybai Minske 


O paskiau pagrindinis tekstas: 


Dėl ypatingųjų traukinių perkeliamiesiems nuo 
1943 m. sausio 20 d. iki vasario 28 d. 

Pridedame ypatingųjų traukinių (Vd, Rm, Po, Pj ir 
Da) sąrašą, suderintą Berlyne 1943 m. sausio 15 d. laiko- 
tarpiui nuo 1943 m. sausio 20 d. iki vasario 28 d. ir šiuose 
traukiniuose panaudotinų vagonų apyvartos planą. 

Sąstatų formavimas pažymėtas kiekvienai pakarto- 
tinei apyvartai, ir būtina atsižvelgti į šias instrukcijas. Po 
kiekvieno užpildyto reiso vagonai turi būti gerai išvalomi, 
esant reikalui, dezinfekuojami dūmais, ir, baigus numa- 
tytas procedūras, parengti tolesnei panaudai. Išsiuntus 

paskutinį sąstatą, nustatyti vagonų skaičių bei tipą ir pra- 
nešti man telefonu, o paskiau tai patvirtinti tarnybiniuose 
lapuose. 
[Pasirašė] dr. Jakobis 
33 Bfp 5 Bfsv 
| Minskas, 1943 m. vasario 9 d. 


Marchas sugrįžo prie tvarkaraščio ir vėl jį perskaitė. 
Terezinštatas/Aušvicas, Aušvicas/ Terezinštatas, Bialystokas/ Treb- 
linka, Ireblinka/Bialystokas: skiemenys pavargusiame jo prote 
dunksėjo vagonų ratų ritmu. 

Jis perbėgo pirštu skaičių stulpelius, stengdamasis iššifruoti 
slypinčią už jų reikšmę. Taigi: traukinys būdavo pakraunamas len- 
kų mieste Bialystoke pusryčių metą. Iki priešpiečių atsidurdavo 
tame pragare — Treblinkoje. (Ne visos kelionės buvusios tokios 
trumpos — jis nusipurtė pagalvojęs apie sepžyniolika valandų nuo 
Berlyno iki Aušvico). Po vidudienio vagonai būdavo patuštinami 
ir dezinfekuojami. To paties vakaro devintą jie sugrįždavo į Bialys- 
toką, pakankamai anksti, kad būtų galima vėl juos pakrauti ryte. 

Vasario 12 d. nusistovėjusi tvarka keičiasi. Užuot vykęs į 
Bialystoką, tuščias traukinys siunčiamas į Gardiną. Dvi dienos 
tenai šalutiniuose takuose ir tuomet — patamsy, gerokai prieš 
aušrą — traukinys, pilnai pakrautas, vėl pūškuoja atgal į Treblinką. 
Atvyksta per priešpiečius. Ir tą naktį ima dardėti atgal į Vakarus, 
šįsyk į Šarfenvaizą. 

Kokias dar išvadas iš šio dokumento galėtų padaryti Berlyno 
kriminalinės policijos tyrėjas? 

Na, galėtų apmesti skaičius. Tarkime: po šešiasdešimt žmo- 
nių vagone, vidutiniškai sąstatas iš šešiasdešimties vagonų. Išvada: 
trys tūkstančiai šeši šimtai žmonių kiekviename ešelone. 

Vasarį ešelonai jau kursavo po vieną per dieną. Išvada: dvi- 
dešimt penki tūkstančiai žmonių per savaitę; šimtas tūkstančių per 
mėnesį; vienas su ketvirčiu milijono per metus. Ir šitai buvo vidur- 
kis, pasiektas per patį Vidurio Europos žiemos aršumą, kai užšal- 
davo iešmai ir bėgius užpustydavo sniegas, o iš miškų, nelyginant 
vėl atgyjantys vaiduokliai, išnirę partizanai klodavo minas. 

Išvada: pavasarį ir vasarą skaičiai būdavę dar didesni. 


Jisai stovėjo prie vonios kambario durų. Šarlė, su juodu 
apatinuku, nugara į jį, lenkėsi viršum kriauklės. Šlapiais plaukais 
atrodė dar smulkesnė; bemaž gležnutė. Trinkosi galvą, ir blyškiais 
jos pečiais slankiojo raumenys. Paskutinįsyk išsiskalavo plaukus ir 
nemačiom siekė už savęs ranka. Jis padavė jai rankšluostį. 

Ant vonios krašto ji buvo išsidėliojusi visokiausių dalykėlių 
— žalias gumines pirštines, šepetėlį, dubenėlį, šaukštą, du bute- 
liukus. Marchas paėmė buteliukus ir ištyrinėjo etiketes. Viename 
buvo magnio karbonato ir natrio acetato mišinys, kitame — dvi- 
dešimties procentų vandenilio peroksido tirpalas. Greta veidro- 
džio, ant lentynėlės viršum kriauklės, ji buvo atrėmusi atverstą tos 
merginos pasą. Magda Fos žvelgė į Marchą plačiomis giedromis 
akimis. 

— Manai, šitai pavyks? 

Šarlė turbanu apsuko sau apie galvą rankšluostį. 

— Iš pradžių pasidarysiu raudona. Paskiau oranžine. Ir ga- 
liausiai šviesutėle blondine. — Ji paėmė iš jo buteliukus. — Pen- 
kiolikametė mokinukė ėjau iš proto dėl Džinos Harlou*. Motina 
kone pasiuto. Tad pasikliauk manimi. 

Ji apsitempė plaštakas guminėmis pirštinėmis ir atmatavo į du- 
benėlį chemikalus. Šaukštu ėmė maišyti juos į tirštą mėlyną pastą. 


ĮSLAPTINTA REICHO MEDŽIAGA. PASITARIMO PROTOKOLAI. 
30 KOPIJŲ. KOPIJA NUMERIS... 
(Skaičius buvo nugramdytas) 

Pasitarime, įvykusiame 1942 m. sausio 20 d. Berly- 


ne, Am Grosen Vanzė 56/58, dėl galutinio žydų klausimo 


sprendimo dalyvavo šie asmenys... 


* Jean Harlow (1911—1937) — populiari praeito šimtmečio trečiojo ir ketvirtojo 
dešimtmečio Holivudo kino aktorė. 

Tą popietę Marchas dusyk perskaitė protokolus. Tačiau prisi- 
vertė dar kartą perversti puslapius. „Šis galutinis žydų problemos 
sprendimas apima apie 11 milijonų žydų...“ Ne vien tik Vokietijos 
žydų. Protokoluose išvardyta daugiau nei trisdešimt Europos tau- 
tų, įskaitant žydus Prancūzijoje (865 000), Olandijoje (160 000), 
Lenkijoje (2 284 000), Ukrainoje (2 994 684); taip pat suminėti 
Anglijos, Ispanijos, Airijos, Švedijos ir Suomijos žydai; pasitarime 
netgi rasta vietos ir Albanijos žydams (iš viso 200). 


Vykdant galutinį sprendimą, žydus pagal atitinkamą 
nurodymą privalu deramai perkelti į Rytus, kur jie būtų 
panaudoti kaip darbo jėga. Atskirti pagal lytį, pajėgūs 
dirbti žydai turi būti nukreipti į šias sritis statyti kelių 
didelėmis kolonomis, nes, be abejo, didelė jų dalis atkris 
dėl natūralių priežasčių. | 

Su neišvengiamais paskutiniais likučiais, kuriuos, be 
abejo, sudarys tvirčiausi elementai, teks susidoroti atitin- 
kamai, nes jie reprezentuos natūralią atranką ir išlaisvinti 
privalo būti traktuojami kaip užkratas, paskatinsiąs naują 
žydų dauginimąsi (žiūrėk istorijos pamoką). 

Praktiškai įgyvendinant galutinį sprendimą, Europa 
bus iššukuota nuo vakarų iki rytų. 


Pagal atitinkamą nurodymą privalu deramai perkelti... su tvir- 
čiausiais elementais teks susidoroti atitinkamai... „Atitinkamai, ati- 
tinkamai“. Mėgstami biurokratinio leksikono žodžiai — tepalas, 
padedantis praslysti pro nemalonius dalykus, slėptuvė bailiams, kai 
nenorima dalykų vadinti savais vardais. 

Markas išlankstė komplektą prastos kokybės šviesoraščių. 
Pasirodo, tai buvo kopijos Vanzė pasitarimo originalių juodrašti- 
nių protokolų, kuriuos parengė SS štandartenfiureris Eichmanas 
iš Reicho vyriausiosios saugumo valdybos. Rašomąja mašinėle 
spausdintas dokumentas, kupinas pataisymų ir piktų išbraukymų 
aiškiu braižu, kurį Marchas galiausiai atpažino kaip Reinhardo 


Heidricho. 

Pavyzdžiui, Eichmano buvo parašyta: 


Galiausiai obergrupenfiurerio Heidricho paklausta 
apie praktinius sunkumus, susijusius su tokio didžiulio 
skaičiaus žmonių apdorojimu. Obergrupenfiureris pareiš- 
kė, kad naudotasi įvairiais metodais. Sušaudymas laikytas 
netinkamu sprendimu dėl įvairių priežasčių. Procesas 
vyksta per lėtai. Prastos saugumo priemonės, todėl esama 
rizikos, kad tarp laukiančiųjų ypatingojo poveikio kils pa- 
nika. Taip pat pastebėta, kad šis metodas žalingai veikia 
mūsų žmones. Jis pakvietė dr. Rudolfą Langę (iš Latvijos 
saugumo) pasidalyti savo akimis regėjusio liudytojo įspū- 
džiais. 

Šturmbanfiureris Langė pareiškė, kad neseniai iš- 
bandyti trys metodai, suteikiantys galimybę palyginti. 
Lapkričio 30 d. tūkstantis Berlyno žydų sušaudyti miške 
netoliese Rygos. Gruodžio 8 d. Kulmhofe jo žmonės su- 
organizavo ypatingąjį poveikį, pasitelkę furgonus su dujų 
kameromis. O nuo spalio mėnesio Aušvico stovykloje 
vykdyti eksperimentai su rusų karo belaisviais ir lenkų 
žydais panaudojant dujas „Ciklonas B“. Čia rezultatai 
ypač daug žadantys — tiek praleidžiamosios galios, tiek 
saugumo požiūriu. 


Prie to paraštėje Heidricho buvo pažymėta: „Ne!“. Marchas 
sutikrino su galutiniu protokolų variantu. Visa ši pasitarimo dalis 
buvo sutraukta į vienintelį sakinį: 


Toliau vyko diskusija apie visokias sprendimo gali- 
mybes. 


Šitaip pataisyti protokolai jau buvo tinkami archyvams. 

Marchas paskubom toliau užsirašinėjo: 1941 m. spalis, lap- 
kritis, gruodis. Pamažu pildėsi tušti puslapiai. Palėpės kambarėlio 
prieblandoje ryškėjo vaizdas: ryšiai, strateginės nuostatos, prie- 

žastys ir pasekmės... Jis paieškojo, kuo prisidėję prie Vanzės pasi- 
tarimo Liuteris, Štukartas ir Buleris. Liuteris numatęs iškilsiančias 
problemas „šiaurinėse valstybėse“, tačiau „jokių žymesnių sunku- 
mų pietrytinėje ir vakarinėje Europoje“. Štukartas, paklaustas apie 
asmenis, turinčius vieną žydišką protėvį, „pasiūlė imtis prievarti- 
nės sterilizacijos“. Buleris, kaip jam būdinga, pataikavo Heidri- 
chui: „Jis prašęs tik vienintelės paslaugos — kad žydų klausimas 
Generalinėje gubernijoje būtų kuo greičiau išspręstas“. 


Padaręs penkių minučių pertrauką cigaretei surūkyti, jis 
žingsniavo koridoriumi ir sklaidė popierius tarsi aktorius, besi- 
mokantis vaidmenį. Iš vonios kambario sklido tekančio vandens 
garsas. Viešbutyje — tyla, tik girgždesiai tamsoje, lyg suptųsi ant 
bangų inkarą išmetęs galeonas. 


6 


REICHO UŽSIENIO REIKALŲ MINISTERIJOS VALSTYBĖS 
PASEKRETORIAUS MARTINO LIUTERIO UŽRAŠAI APIE 
APSILANKYMĄ AUŠVICE-BIRKENAU“ 


[Rašyta ranka; 11 puslapių] 


1943 m. liepos 14 d. 


Bemaž po metų pakartotinių paklausimų, man, kaip 
Užsienio reikalų ministerijos atstovui, pagaliau leista 
atlikti išsamią inspekcinę kelionę į Aušvico-Birkenau 
stovyklą. 

Prieš saulėlydį lėktuvu iš Berlyno aš atskrendų į 
Krokuvos oro uostą ir naktį praleidžiu su generaliniu 


* Aušvicas-Birkenau — suvokietinti Osvencimo ir Bžezinkos pavadinimai. Tai buvusi 
didžiausia hitlerinė koncentracijos stovykla, veikusi 1940—1945 m. Lenkijoje, netoli Osven- 
cimo miesto. (Red.) 

gubernatoriumi Hansu Franku, valstybės sekretoriumi 
Jozefu Buleriu ir jų štabu Vavelio pilyje. Rytoj auštant 
mane paims iš pilies ir nuveš į stovyklą (kelionės laikas 
— maždaug valanda), kur būsiu priimtas komendanto 


Rudolfo Heso. 


1943 m. liepos 15 d. 


Stovykla. Pirmas įspūdis — pats įrenginių mastas, 
pasak Heso, aprėpiantis beveik 2 x 4 km. Žemė gelsvo 
molio, panaši kaip Rytų Silezijoje — dykumą primenan- 
tis kraštovaizdis, kur ne kur pertraukiamas žalių medžių 
guotų. Stovyklos viduje, nusidriekę kiek akys užmato 
— šimtai medinių barakų, dengtų žalio tolio stogais. 
Tolumoje regiu tarp jų judant grupeles kalinių mėlynai 
ir baltai dryžuota apranga — vieni nešini lentomis, kiti 
kastuvais ir kirtikliais, kai kurie krauna į sunkvežimius 
didžiules dėžes. Visur dvokas. 

Dėkoju Hesui, kad priėmė mane. Jis paaiškina ad- 
ministracinę struktūrą. Stovykla priklauso SS Vyriausiajai 
ekonomikos valdybai. Kitos, išdėstytos Liublino srityje, 
pavaldžios SS obergrupenfiureriui Odilui Globocnikui. 
Deja, dėl savo darbo krūvio Hesas negalįs asmeniškai 
mane lydėti po stovyklą ir todėl perduodąs jauno un- 
teršturmfiurerio Vaidemano globai. Jis įsako Vaidemanui 
aprodyti viską ir išsamiai atsakyti į visus mano klausimus. 
Pradedame nuo pusryčių SS kareivinėse. 

Po pusryčių važiuojame į pietinį stovyklos sektorių. 
Čia — geležinkelio atšaka, maždaug 1,5 km ilgio. Iš abie- 
jų pusių vielų tvoros, palaikomos betoninių stulpų, taip 
pat mediniai stebėjimo bokštai su kulkosvaidžių lizdais. 
Jau karšta. Tvyro bjauri smarvė, dūzgia galybė musių. Va- 
karų pusėje virš medžių kyšo keturkampis plytinis fabriko 
kaminas, iš kurio verčiasi dūmai. 

7.40: Zoną apie geležinkelio bėgius pradeda užpil- 


dyti esesininkai, kai kurie su šunimis, taip pat jiems tal- 

kinti atrinkti privilegijuoti kaliniai. Tolumoje išgirstame 
garvežio švilpuką. Po kelių minučių pro vartus pamažu 
įpūškuoja lokomotyvas, jo išmetami garai pakelia debesis 
geltonų dulkių. Jisai sustoja ties mumis. Vartai paskui 
traukinį užsidaro. Vaidemanas paaiškina: „Tai žydų eše- 
lonas iš Prancūzijos“. 

Spėju, kad traukinio ilgis — koks 60 prekinių vago- 
nų aukštais medinių lentų bortais. Esesininkai ir privile- 
gijuoti kaliniai susispiečia aplinkui. Išilgai viso traukinio 
šūkaujami tokie pat žodžiai:“ Visiems išlipti! Pasiimti 
rankinį bagažą! Visus sunkius daiktus palikti vagonuose!“ 
Vyrai pasirodo pirmi, apakinti šviesos nušokinėja ant že- 
mės — kokius 1,5 metro — ir apsisuka padėti savo mote- 
rims, vaikams ir pagyvenusiems, taip pat paimti bagažo. 

Deportuotųjų būklė apgailėtina — purvini, apdul- 
kėję, tiesia dubenis ir puodelius, rodo sau į burnas, dejuoja 
iš troškulio. Už jų vagonuose likę gulėti mirusieji ir tiek 
pasiligoję, jog nepajėgūs judėti — anot Vaidemano, jų 
kelionė prasidėjusi prieš keturias paras. Esesininkų ap- 
sauga surikiuoja įstengiančius eiti į dvi voras. Išskiria- 
mos šeimos šūkauja vieni kitiems. Po daugybės gestų ir 
komandų kolonos nužygiuoja skirtingomis kryptimis. 
Pajėgūs, darbingi vyrai eina darbo stovyklos link. Kiti 
nukreipiami medžių užtvaros pusėn, aš ir Vaidemanas 
sekame įkandin jų. Atsigręžęs išvystu, kaip kaliniai dry- 
žuota apranga ropščiasi į prekinius vagonus, velka laukan 
bagažą ir lavonus. 

8.30: Vaidemanas apytikriai sumeta, kad kolonoje 
apie 2000 žmonių: moterys su kūdikiais ant rankų, vai- 
kai, įsikibę joms į sijonus; seni vyrai ir moterys; paaugliai; 
ligoniai; pamišėliai. Jie žengia gretomis po penkis šlako 
taku 300 metrų per kiemą, toliau — kitu taku, kurio gale 
dvylika betoninių laiptų veda žemyn į didžiulę, 100 m 
ilgio, požeminę patalpą. Užrašas keliomis kalbomis (vo- 
kiečių, prancūzų, graikų, vengrų) skelbia: „Prausyklos ir 

dezinfekcijos kameros“. Viduje gerai apšviesta, dešimtys 
suolų, šimtai numeruotų kabyklų. 

Sargyba šaukia: „Visiems nusirengti! Turite dešimt 
minučių!“ Žmonės delsia, žvilgčioja vienas į kitą“. Įsa- 
kymas pakartojamas griežčiau, ir šįsyk vangiai, tačiau 
ramiai, jie paklūsta. „Atsiminkite savo kabyklos numerį, 
kad galėtumėte atgauti drabužius!“ Tarp jų šmirinėja sto- 
vyklos patikėtiniai, drąsinamai kužda ir padeda nusirengti 
nepajėgiesiems ir neryžtingiesiems. Kai kurios motinos 
bando slėpti savo kūdikius nusimestų drabužių krūvose, 
bet mažyliai tuoj pat surandami. 

9.05: Iš abiejų pusių supama minia nuogų Žmonių 
slenka pro didžiules ąžuolines duris į antrą patalpą, tokią 
pat erdvią kaip ir pirmoji, bet visiškai dyką, neskaitant ke- 
turių storų keturkampių kolonų, kas dvidešimt metrų pri- 
laikančių lubas. Kiekvienos kolonos apačioje — metalinės 
grotelės. Patalpa užsipildo, durys uždaromos. Vaidemanas 
pamoja. Per ištuštėjusią persirengimo patalpą nuseku pa- 
skui jį aukštyn betoniniais laiptais į gryną orą. Išgirstu 
automobilio variklio gausmą. 

Per žolę, kuri želia ant šio įrenginio stogo, kratosi 
furgonėlis su Raudonojo Kryžiaus ženklais. Jisai su- 
stoja. Iš vidaus išnyra karininkas ir gydytojas, abu užsi- 
dėję dujokaukes ir nešini keturiais metaliniais kanistrais. 
Kas dvidešimt metrų iš žolės vos kyšo žemi betoniniai 
vamzdžiai. Gydytojas ir esesininkas atkelia vamzdžių 
dangtelius ir supila į juos kažkokius gelsvai violetinius 
granuliuotus miltelius. Jie nusiima dujokaukes ir saulės 
atokaitoje užsirūko. 

9.09: Vaidemanas vėl nusiveda mane laiptais apa- 
čion. Vienintelis garsas — prislopintas bumbsėjimas, 
sklindantis nuo tolimojo patalpos galo, iš už lagaminų ir 
dar neatvėsusių darbužių krūvų. Į ąžuolines duris įstaty- 
tas mažutis langutis. Prikišu prie jo akį. Kažkieno delnas 
trenkia į jį, ir aš trūkteliu galvą atgal. 

Vienas sargybinis sako: „Šiandien vanduo dušinėse, 
matyt, labai karštas — jie taip garsiai šaukia“. 

Kai vėl atsiduriame lauke, Vaidemanas sako: dabar 
turime palaukti dvidešimt minučių. Ar aš nepageidaučiau 
apsilankyti Kanadoje? Aš nustembu: Ką? Jis nusijuokia: 
Kanada — vienas stovyklos sektorius. Kodėl Kanada? Jis 
gūžteli pečiais — niekas nežino. 

Kanada. 1 km į šiaurę nuo dujų kameros. Didžiulis 
keturkampis kiemas, kiekviename kampe po stebėjimo 
bokštą, aplinkui spygliuota viela. Kalnai asmeninių daik- 
tų — lagaminai, kuprinės, dėžės, daiktamaišiai, ryšuliai; 
gūnios; vaikiški, invalidų vežimėliai, galūnių protezai; 
šepečiai, šukos. Vaidemanas: parengti SS reichsfiureriui 
skaičiai apie pastaruoju metu išsiųstą į Reichą turtą. 
Vyriškų marškinių — 132 000 vienetų; moteriškų pal- 
tų — 155 000 vienetų, moteriškų plaukų — 3000 kg 
(„prekinis vagonas“), berniukiškų švarkelių — 15 000 
vienetų, mergaitiškų suknelių — 9 000 vienetų, nosinaičių 
— 135 000 vienetų. Kaip suvenyrą gaunu daktarišką krepšį 
— Vaidemanui labai mygiant. 

9.31: Grįžtame į požeminį įrenginį. Ore garsiai 
gaudžia elektriniai motorai — tai veikia patentuota siste- 
ma „Exhator“ dujoms ištraukti. Atsiveria durys. Lavonai 
suverčiami viename gale /Neskaitoma] kojos išteptos 
ekskrementais, menstruaciniu krauju; įkandimų ir nagų 
žymės. Su guminiais batais, prijuostėmis, dujokaukėmis 
(pasak V., prie grindų įdubose dar iki dviejų valandų iš- 
silaiko dujos) įeina žydiška Sonderkommando“. Guminė- 
mis žarnomis nuplauna gličius kūnus. Jie nutempiami į 
keturis dvigubų durų liftus, užkabinus ant riešų odines 
kilpas. Kiekvieno lifto talpa: 25 /Neįskaitoma] nuaidėjus 
skambučiui, užkelia vieną aukštą į... 

10.02: Krematoriumas. Tvankus karštis: 15 krosnių 
veikia visu pajėgumu. Kurtinamas garsas: dyzeliniai ven- 


* Ypatingasis būrys (vok.). 

tiliatoriai įpučia liepsnas. Lavonai iš liftų sukraunami ant 
konvejerio (judančio metaliniais voleliais). Kraujas ir pan. 
nubėga į betoninį griovelį. Stovintys iš abiejų pusių kir- 
pėjai nuskuta galvas. Plaukai renkami į maišus. Žiedai, 
karoliai, apyrankės ir t. t. metami į metalinę dėžę. Ga- 
liausiai — dantistų komanda: 8 žmonės su laužtuvais ir 
replėmis išima auksą (dantis, tiltelius, plombas). V. man 
paduoda skardinėlę su auksu išmėginti svorį: labai sun- 
ki. Nuo metalinių karučių lavonai suverčiami į krosnis. 
Vaidemanas: stovykloje įrengta keturios tokios dujų 
kameros su krematoriumais. Kiekvienos iš jų pajėgumas: 
2000 lavonų per parą, iš viso 8000. Aptarnaujama žy- 
diškos darbo jėgos, keičiamos kas 2—3 mėnesius. Taigi 
veikia savitarnos principu; slaptumas savaime išsaugomas. 
Didžiausias galvoskaudis dėl slaptumo — sklindantis iš 
kaminų dvokas ir liepsnos naktimis, matomos iš daugelio 
kilometrų, ypač kariniams ešelonams, važiuojantiems į 


Rytus pagrindine linija. 


Marchas sutikrino datas. Liuteris apsilankė Aušvice liepos 
15 d. Liepos 17 d. Buleris persiuntė Kricingeriui į Reicho kance- 
liariją žemėlapį su nurodytu šešių stovyklų išdėstymu. Rugpjūčio 
9 d. Sveicarijoje padėtas paskutinis indėlis. Tais pačiais metais 
Liuterį, pasak jo Žmonos, ištiko nervų priepuolis. 

Jis užsirašė. Ketvirtasis buvo Kricingeris. Šio pavardė figū- 
ruoja visur. Pasitikrino Bulerio užrašų knygutėje. Joje tos datos irgi 
sutampa. Atskleista dar viena paslaptis. 

Plunksna bėgiojo popieriumi. Jis jau beveik baigė. 


Nedidelė smulkmena, dieną likusi nepastebėta: viena iš kokio 
tuzino popieriaus skiaučių, kaip papuola įkištų į apdriskusį aplan- 
ką. Tai buvo SS grupenfiurerio Richardo Gliukso, SS Vyriausio- 
sios ekonomikos valdybos Amžsgruppė“ D viršininko, aplinkraštis, 
datuotas 1942 m. rugpjūčio 6 d. 


* Operatyvinė grupė (v04.). 

Dėl nukirptų plaukų panaudojimo. 

Susipažinęs su ataskaita, SS Vyriausiosios eko- 
nomikos valdybos viršininkas obergrupenfiureris Polis 
įsakė, kad visi nukirpti koncentracijos stovyklose žmonių 
plaukai privalo būti panaudoti. Juos reikia perdirbti į 
pramoninį veltinį arba suverpti į siūlus. Nukirpti ir su- 
šukuoti moterų plaukai turi būti paversti siūlais, iš kurių 
bus numegztos puskojinės povandeninių laivų įguloms ir 
veltiniai geležinkeliečių getrai. 

Todėl šiuo nurodoma po dezinfekcijos kaupti mote- 
rų kalinių plaukus. Nukirptus vyrų plaukus galima panau- 
doti tik tuo atveju, jeigu tie ne trumpesni kaip 20 mm. 

Apie kas mėnesį surinktų plaukų kiekius, atskirai 
vyrų ir moterų, pranešti mūsų valdybai iki kiekvieno mė- 
nesio 5 dienos, pradedant 1942 m. rugsėjo 5 d. 


Jis darsyk perskaitė: pavandeninių laivų įguloms... 


— Vienas. Du. Trys. Keturi. Penki... — sulaikęs po vandeniu 
kvapą, skaičiavo Marchas. Klausėsi prislopintų balsų, matė patam- 
"e pro šalį plaukiančius keistus it vandens Kas P draikanos raš- 
— Triukšmingai iškilo 
paviršiun, Šai Gas bana) orą, varvantis vandeniu. Dar kelis 
kartus giliai įkvėpė, užpildė visus plaučius deguonimi ir vėl panėrė. 
Šįsyk ištvėrė iki dvidešimt penkių, tuomet sprogstančia krūtine iš- 
šoko viršun, ištaškydamas vandenį iš vonios ant grindų. 

Ar kada nors jis vėlei liks švarus? 

Paskiau gulėjo vonioje — nukarusiomis per kraštus rankomis, 
užversta galva, įbestomis į lubas akimis — tartum skenduolis. 


ŠEŠ 


TA DALIS 


SEKMADIENIS, BALANDŽIO 19 


Kad ir kaip šis karas baigtųsi, mes laimėjome karą 
prieš jus; niekas iš jūsų nebus paliktas liudyti, bet net 
jeigu kuris nors ir liks gyvas, pasaulis juo netikės. Galbūt 
kils įtarimų, diskusijų, istorikai tyrinės, tačiau tikrumo 
nebus, nes podraug su jumis mes sunaikinsime ir įkal- 
čius. Ir net jeigu iškiltų koks nors įrodymas ir kas nors iš 
jūsų liktų gyvas, žmonės sakys, kad jūsų aprašomi įvykiai 
pernelyg baisūs, idant galėtum jais tikėti; sakys, jog; tai 
išpūsta sąjungininkų propagandos, ir tikės mumis, viską 
neigiančiais, o ne jumis. Mes būsime tie, kurie diktuos 
lagerių istoriją. 


SS karininkas, cituojamas Primo Levio knygoje 
Nuskendusieji tr išgelbėtieji 


1 


1953-iųjų liepą, kai Ksaveras Marchas buvo vos peržengęs 
trisdešimtį ir dirbo ne ką daugiau, kaip tik suiminėjo apie Hambur- 
go dokus kekšes bei sąvadautojus, juodu su Klara pasiėmė atostogų. 
Pradėjo nuo Freiburgo Juodosios Girios kalvų papėdės, nuvažiavo 
į pietus iki Reino, paskiau Ksavero aplamdytu KdF-vagenu pasuko 
į rytus linkui Bodenzės ir viename iš paupio viešbutukų lietingą 
dieną, kai per visą dangų nusidriekė vaivorykštė, juodu pasėjo sėklą, 
iš kurios išaugo Pilis. 

Jis vis dar mintyse regėjo tą vietą: balkonas su kaldintos ge- 
ležies turėklais, toliau Reino slėnis, tingiai slenkančios vandens 
platybėmis baržos; akmeninės seno miestuko sienos, bažnyčios 
vėsa; saulėgrąžos geltonumo ilgas Klaros sijonas. 

Ir jis teberegėjo dar kai ką: už kilometro žemyn upe blykčiojo 
plieninis tiltas, permestas per Vokietiją ir Šveicariją skiriančią pra- 
rają. 

Nė nemanyk bandyti pabėgti per svarbiausius oro ar jūros 
uostus: šie stebimi ir saugomi taip pat atidžiai kaip ir Reicho kan- 
celiarija. Nė nemanyk kirsti sieną į Prancūziją, Belgiją, Olandiją, 
Daniją, Vengriją, Jugoslaviją, Italiją — tai tas pat, kaip įveikus 
vieno kalėjimo aptvarą paprasčiausiai nušokti į pasivaikščiojimo 
kiemą kito. Nė nemanyk išsiųsti dokumentus iš Reicho paštu: 
pernelyg daug siuntinių pašto tarnyba pagal nusistovėjusią tvarką 
atidarinėja, kad šitai būtų saugu. Nė nemanyk perduoti medžiagą 
kuriam nors iš kitų korespondentų Berlyne: šie tik susidurtų su 
tokiomis pačiomis kliūtimis ir bet kuriuo atveju būtų, pasak Šarlės, 
tokie pat patikimi kaip barškuolės gyvatės. 


Daugiausiai vilčių teikė siena su Sveicarija, tiltas viliojo. 

O kol kas reikia paslėpti. Paslėpti viską. 

Jis atsiklaupė ant susidėvėjusio kilimo ir išskleidė vynio- 
jamojo popieriaus lakštą. Sukrovė dokumentus į dailią krūvelę, 
išlygindamas jų kampus. Išsiėmė iš piniginės Vaisų fotografiją. 
Žvilgtelėjęs į ją dar sykį, padėjo prie kitų popierių. Visą komplek- 
tą standžiai suvyniojo, perrišo aplinkui permatoma lipnia juosta 
— darsyk ir darsyk, kol paketėlis tapo kietas it medžio pliauska. 
Pailgas, dešimties centimetrų storio, tvirtas prisilietus, neutralios 
išvaizdos. 

Lengviau pasijautęs, Marchas atsiduso. Šitaip geriau. 

Apvyniojo dar vienu sluoksniu popieriaus, šįkart dovaniniu. 
Auksinės raidės linkėjo GEROS KLOTIES IR LAIMĖS! Žodžiai it kas- 
pinai rangėsi tarp balionų ir šampano kamščių už besišypsančios 
nuotakos ir jaunikio. 


Autobanu iš Berlyno iki Niurnbergo penki šimtai kilometrų. 
Autobanu iš Niurnbergo iki Štutgarto — šimtas penkiasdešimt. 
Toliau iš Štutgarto kelias Viurtenbergo slėniais ir miškais vingiuo- 
ja iki Valdshuto prie Reino: vėl šimtas penkiasdešimt kilometrų. Iš 
viso — aštuoni šimtai kilometrų. 

— Kiek tai bus myliomis? 

— Penki šimtai. Kaip manai, ištversi? 

— Žinoma. Dvylika valandų, gal dar mažiau. — Prisėdusi 
ant lovos krašto, palinkusi priekin, ji įdėmiai klausėsi. Iurėjo ant 
savęs du rankšluosčius — vieną apsivyniojusi apie kūną, kitą tur- 
banu — apie galvą. 

— Nėra reikalo per daug skubėti — turi dvidešimt keturias 
valandas. Kai tau atrodys, kad nuvažiavai pakankamai saugų at- 
stumą nuo Berlyno, paskambink į „Bellevue“ viešbutį Valdshute ir 
užsisakyk kambarį — dabar ne sezono metas, sunkumų neturėtų 
iškilti. 

— Viešbutis „Bellevue“. Valdshutas, — pamažu linktelėjo ji 
galva įsimindama. — O tu? 

— Važiuosiu iš paskos, porą valandų vėliau. Ketinu atsidurti 
pas tave viešbutyje apie vidurnaktį. 

Marchas matė, kad ji netiki juo. 

— Jeigu sutinki rizikuoti, — pasiskubino pridurti, — manau, 
galėtum vežtis popierius ir taip pat šitai... — Jis išsitraukė iš kiše- 
nės kitą pavogtą pasą. Paulius Hanas, SS šturmbanfiureris, gimęs 
1925 rugpjūčio 16, Kelne. Trim metais jaunesnis už Marchą ir 
toks atrodė. 

— Kodėl pats jo nepasilaikai? — paklausė ji. 

— Jeigu mane suimtų ir apieškotų, surastų jį. Tuomet sužino- 
tų, kokia pavarde prisidengusi tu. 

— Tu neketini atvažiuoti. 

— Dargi kaip ketinu. 

— Manai, kad tau baigta. 

— Netiesa. Bet mano šansai nukeliauti aštuonis šimtus kilo- 
metrų ir nebūti sustabdytam mažesni nei tavo. Privalai tai suprasti. 
Štai kodėl mes vykstame atskirai. 

Šarlė purtė galvą. Priėjęs jis atsisėdo greta, paglostė jai 
skruostą, atgręžė veidu į save ir pažvelgė į akis. 

— Klausykis. Turi manęs laukti — klausykis! — turi manęs 
laukti iki rytojaus pusės devynių ryto. Jeigu iki to laiko neatvyksiu, 
pervažiuosi sieną be manęs. Ilgiau nelauk, nes bus nesaugu. 

— Kodėl iki pusės devynių? 

— Turi pasistengti kirsti sieną prieš pat devynias. — Jos 
skruostai sudrėko. Jis pabučiavo ją ir kalbėjo toliau. Privalanti su- 
prasti. — Devinta — tai valanda, kai numylėtasis vokiečių tautos 
Tėvas paliks Reicho kanceliariją ir vyks į Didžiąją menę. Jis jau 
daug mėnesių nesirodė viešumoje — šitaip jie stiprina Žmonių 
domesį. Nė kiek neabejok, pasieniečiai muitinės poste turės radiją 
ir klausysis Berlyno. Geresnio meto neištaikysi — paprasčiausiai 
j1e pamos tau važiuoti per sieną, štai taip. 


Šarlė atsistojo ir nusivyniojo turbaną. Blausioje palėpės švie- 


soje suspindo balti jos plaukai. 
Ji nusimetė ir antrą rankšluostį. 

Blyški oda, balti plaukai, tamsios akys. Šmėkla. Jam reikėjo 
įsitikinti, kad ji tikra, kad abu jie gyvi. Ištiesė ranką ir palietė ją. 


Juodu gulėjo apsikabinę ant medinės lovelės, ir ji kuždėjo 
jam jųdviejų ateitį. Rytoj į pavakarę jų lėktuvas nutūps Niujorko 
Aidlvaildo oro uoste. Nuvyksią tiesiai į New York Times redakciją. 
Ji pažįstanti ten vieną redaktorių. Pirmiausia reikia padaryti kopi- 
jas — dešimtis kopijų — ir paskiau kuo greičiau jas išspausdinti. 
Times tam idealiai tinka. 

— O kas,jeigu jie nenorės spausdinti? — Mintis, kad žmonės 
gali spausdinti ką panorėję, Marchui buvo sunkiai įsivaizduojama. 

— Išspausdins. Dievaži, jeigu jie to nepadarys, aš atsistosiu 
Penktojoje aveniu kaip tie pamišėliai, kuriems niekaip nesiseka 
išleisti savo romanų, ir dalysiu praeiviams kopijas. Bet nesirūpink, 
jie išspausdins, ir mudu pakeisime istoriją. 

— Betar kas nors tuo patikės? — Ši abejonė vis labiau graužė 
jį nuo pat tos akimirkos, kai juodu atidarė lagaminėlį. — Ar įma- 
noma tuo patikėti? 

Dargi kaip, atsakė ji labai užtikrintai, nes dabar yra faktai, 
ir faktai viską keičia. Be jų nieko neturi, tik tuštumą. Bet ištrauk 
faktus — pateik pavardes, datas, įsakymus, jų numerius, laiką, 
vietas, nuorodas žemėlapiuose, grafikus, fotografijas, diagramas, 
aprašymus — ir staiga tuštuma įgyja geometriją, tampa išmatuo- 
jama, tampa apčiuopiamu dalyku. Žinoma, šį apčiuopiamą dalyką 
galima nuneigti ar užginčyti, arba paprasčiausiai nepaisyti. Tačiau 
bet kuri iš šių reakcijų pati savaime yra reakcija, atsakas į kai ką, 
egzistavusį iš tikrųjų. 

— Kai kurie Žmonės nepatikės — nepatikės, kad ir kiek turė- 
tume įrodymų. Tačiau, manau, čia pakaks ir tokių, kurie iškart su- 
stabdys Kenedį. Jokio viršūnių susitikimo. Jokio perrinkimo. Jokio 
detanto. Ir po penkerių ar po penkiasdešimties metų ši visuomenė 
suirs. Negalima statyti rūmo ant masinės kapavietės. Žmonės vis 
dėlto geresni, nei atrodo, — privalo būti geresni, — aš tuo tikiu, 
o tu? 

Marchas nieko neatsakė. 

Jis nemiegojo ir sulaukė dar vienos brėkšmos Berlyno dangu- 
je. Pažįstamą pilką veidą palėpės langutyje — seną savo priešą. 

— Jūsų vardas ir pavardė? 

— Magda Fos. 

— Gimusi? 

— 1939-aisiais, spalio dvidešimt penktąją. 

— Kur? 

— Berlyne. 

— Kuo verčiatės? 

— Gyvenu su tėvais Berlyne. 

— Kur vykstate? 

— Į Valdshutą, prie Reino. Susitikti su sužadėtiniu. 

— Jo pavardė? 

— Paulius Hanas. 

— Koks jūsų kelionės į Šveicariją tikslas? 

— Draugės vestuvės. 

— Kur? 

— Ciuriche. 

— O čia kas? 

— Vestuvių dovana. Fotografijų albumas. Ar Biblija? O gal kny- 
ga? Arba pjaustomoji lenta virtuvei? — Ji tikrinosi su juo atsakymus. 

— Pjaustomoji lenta — labai gerai. Kaip tik tokia dovana, 
kokią Magdos tipo mergina gabentų aštuonis šimtus kilometrų, 
kad galėtų įteikti. — Iki šiol Marchas žingsniavo po kambarį. 
Dabar jisai sustojo ir parodė į paketėlį ant Šarlės kelių. — Prašom 
išpakuoti jį, froilen. 

Mergina kiek pagalvojo. 

— Ką man tai atsakyti? 

— Į tai nėra ką atsakyti. 

— Baisu. — Pasiėmusi cigaretę, ji užsirūkė. — Ką gi, gal pats 
pasižiūrėtumėte? Man dreba rankos. 

Buvo bemaž septinta. 

— Jau metas. 

Viešbutis ėmė busti. Žengdami koridoriumi, už virtinės plo- 
nų durų juodu girdėjo teškenamą vandenį, radijo garsus, vaikišką 
juoką. O kažkur antrame aukšte, nepaisydamas nieko, knarkė 
vyriškis. 

Juodu elgėsi su paketėliu itin atsargiai, laikydami toli nuo 
savęs, lyg jame būtų buvęs uranas. Šarlė paslėpė jį savo lagamino 
gilumoje, po drabužiais. Marchas nunešė šį laiptais apačion, pa- 
skiau per tuščią vestibiulį, pro siaurą gaisrinį išėjimą — viešbučio 
kieman. Ji vilkėjo tamsiai mėlynu kostiumėliu, paslėpusi plaukus 
po skarele. Išsinuomotasis opelis stovėjo šalia Marcho folksva- 
geno. Iš virtuvės sklido šūksniai, šviežios kavos aromatas, čirškė 
kepinamas maistas. 

— Kai paliksi „Bellevue“, pasuk dešinėn. Kelias eina slėniu. 
Pataikysi tiesiai į tiltą. 

— Tu jau man tai sakei. 

— Prieš susitikdama su jais, pasistenk pamatyti, kokia kon- 
trolė. Jeigu pasirodys, kad tikrinama viskas, apsisuk ir pabandyk 
paketėlį kur nors paslėpti. Miške, griovyje, daržinėje — bet kur, 
tik kad prisimintum, tokioje vietoje, kur kas nors galėtų sugrįžti ir 
jį pasiimti. Paskiau išvažiuosi. Pažadėk man. 

— Pažadu. 

— Kasdien iš Ciuricho yra „Swissair“ reisas į Niujorką. Iš- 
skrenda antrą. 

— Žinau, antrą. Jau dusyk man sakei. 

Jis žingtelėjo prie jos apkabinti, bet Šarlė atsitvėrė ranka. 

— Aš nesakau sudie. Tik ne čia. Pasimatysime šiąnakt. Bū/i- 
nai basimatysimne. 

Minutėlę teko pasijaudinti — opelis niekaip neužsivedė. 
Šarlė patraukė įsiurbimo rankenėlę ir vėl pamėgino — šįsyk va- 
riklis užriaumojo. Ji atbulom išriedėjo iš stovėjimo aikštelės, vis 
dar nežiūrėdama į jį. Marchas paskutinį kartą suspėjo pamatyti 
Šarlės profilį — ir ji nuvažiavo, palikdama iš paskos žvarbiame ore 
melsvai baltą išmetamųjų dujų dūmelį. 

Marchas sėdėjo “ant lovos krašto vienas tuščiame kambaryje, 
laikydamas rankose jos pagalvę. Palaukė valandą ir tuomet apsiren- 
gė uniforma. Stovėjo priešais'tualetinio stalelio veidrodį, užsisagsti- 
nėdamas juodą kitelį. Šiaip ar taip, vilkėsiąs juo paskutinįsyk. 

Mudu pakeisime istoriją... | 

Užsidėjo kepurę, pasitaisė ją* Paskiau pasiėmė trisdešimt pri- 
rašytųjų lapelių, savo bloknotą ir Bulerio užrašų knygelę, viską su- 
dėjo kartu, įvyniojo į likusį storą popierių ir įsikišo į vidinę kišenę. 

Ar iš tiesų istorija taip lengvai keičiama? — mąstė jis. Be 
abejo, iš patirties žinąs, kad paslaptys — nelyginant rūgštis. Sykį 
išlietos, bet ką sugrauš: jeigu gali sugriauti santuoką, tai kodėl ir ne 
prezidento likimą, valstybę? Bet kalbėti apie istoriją? Žvelgdamas 
į savo atspindį veidrodyje, palingavo galvą. Istorija pranoksta jo 
suvokimą. Tyrėjai įtarimus paverčia įkalčiais. Jis tą ir padaręs. O 
istoriją paliksiąs Šarlei. |, 


Jis nusinešė į vonios kambarį Liuterio lagaminėlį ir sugrūdo 
į jį visą likusį po Šarlės šlamštą — tuščius buteliukus, gumines 
pirštines, dubenėlį ir šaukštą, šepetėlius. T4 pat padarė ir miega- 
majame. Keista, kaip mergina užpildo savimi visas vietas ir kaip 
turėtų būti tolokai nuo Berlyno, galbūt netgi jau pasiekusi pietų 
kryptimi Vitenbergą. 

Prie registracijos stalelio sukinėjosi administratorius. 

— Laba diena, 4e7r7 šturmbanfiureri. Apklausa baigta? 

— Taip, tikrai, 5er7 Brekeri. Dėkui už jūsų patriotišką pa- 
galbą. 

— Buvo malonu. — Brekeris linktelėjo. Jis trynėsi baltas 
putnias plaštakas lyg tepdamasis šias aliejumi. — Ir jeigu šturm- 
banfiureriui vėl kiltų noras šiek tiek paklausinėti... — Jis reikš- 
mingai kilstelėjo vešlius antakius — Galbūt aš netgi galėčiau jam 
parūpinti kokią nors įtariamąją ar dvi?.. 

Marchas nusišypsojo: 

— Geros jums dienos, berr Brekeri. 

— Ir jums, berr šturmbanfureri. 

Sėdėdamas folksvageno priekinėje keleivio sėdynėje, jis mi- 
nutėlę susimąstė. Paslėpti atsarginėje padangoje būtų idealu, tačiau 
tam nėra laiko. Plastikiniai durelių apmušalai stipriai pritvirtinti. 
Jisai pagrabinėjo ranka po prietaisų škydu, užčiuopė pirštais lygų 
paviršių.-Kaip tik tiks. Dviem lipnios juostos atplėšomis priklijavo 
paketėlį prie šalto metalo. | 

Paskiau įdėjo juostos ritinėlį į Liuterio lagaminėlį ir išmetė šį 
į vieną iš šiukšlių konteinerių kieme palei virtuvių sieną. Gulintis 
pačiame paviršiuje rudos odos daiktas pernelyg krito į akis. Susi- 
radęs šluotos koto lūžgalį, išrausė duobę ir palaidojo lagaminėlį 
po kavos tirščiais, dvokiančiomis žuvų galvomis, taukų gumulais ir 
kirmėlėta kiauliena. 


Ša 


2 


Geltonos rodyklės su vieninteliu žodžiu Fernverkebr — toli- 
mosios distancijos eismas — rodė kelią iš Berlyno, miestą juosian- 
čio greitojo autobano linkui. Į pietus vedančia trasa Marchas lėkė 
mažne pats vienas — keletas lengvųjų automobilių ir autobusų 
tokį ankstyvą sekmadienio rytą riedėjo priešinga kryptimi. Pra- 
važiavęs vielinę tvorą aplinkui Tempelhofo oro uostą, jisai staiga 
atsidūrė miesto pakraščiuose — platus kelias kirto nykias raudon- 
plyčių krautuvėlių ir namukų gatveles, palei kurias augo geibūs, 
pajuodusiais kamienais medžiai. 

Po kairei — ligoninė; po dešinei — padabinta partijos šūkiais 
nebeveikianti bažnyčia uždaromis langinėmis. „Marienfeldas“, 
„Biukovas“, „Lichtenradė“, skelbė kelio ženklai. 

Priešais šviesoforą jisai sustojo. Priekyje driekėsi kelias į pie- 
tus — iki Reino, Ciuricho, o toliau — į Ameriką... Iš užpakalio 
kažkas pasignalizavo — užsidegė žalia šviesa. Įjungęs posūkio 
rodyklę, jis išsuko iš pagrindinio kelio ir kaipmat pradingo gyve- 
namųjų namų kvartalo gatvelių tinkle. 

Šeštojo dešimtmečio pradžioje, pergalės spindesyje, gatvės 
pavadintos generolų vardais: Študentštrasė, Raichenauštrasė, 
Mantoifelio alėja. Marchas visados painiodavosi. Sukti iš Modelio 
dešinėn į Dytricho? Ar kairėn į Paulaus ir žuome/ į Dytricho? Jis 
pamažu slinko palei eiles vienodų namukų, kol pagaliau atpažino 
reikiamą. 

Pastatęs automobilį įprastoje vietoje, vos neįniko signalizuoti, 
tačiau prisiminė, kad šis — trečiasis, 0 ne pirmasis mėnesio sek- 
madienis, taigi jam nepriklausantis ir kad bet kuriuo atveju patekti 
jam čia dabar uždrausta. Prireiks frontalinės atakos — operacijos 
paties Haso Mantoifelio dvasia. 

Ant betoninės įvažos į kiemą nebuvo matyti išmėtytų žaislų, 
joks šuo viduje nesulojo, kai Marchas nuspaudė durų skambutį. Jis 
tylom nusikeikė. Regis, šią savaitę jam lemta nuolat stovėti lauke 
prie tuščių namų. Nenuleisdamas akių nuo artimiausio lango, jis 
pasitraukė nuo priebučio. Tinklinė užuolaida krustelėjo. 

— Pili! Tu namie? | 

Užuolaidos kampas staiga pasikėlė, lyg koks nors pasislėpęs 
dignitorius būtų timptelėjęs virvelę ir atidengęs kažkieno portretą, 
ir štai — iš lango į jį žvelgia blyškus sūnaus veidas. 

— Ar galiu įeiti? Noriu pasikalbėti! 

Veidas liko bejausmis. Užuolaida vėl nukrito. 

Geras ar blogas ženklas? Marchas nežinojo, ką manyti. Pa- 
mojo tuščiam langui šūkteldamas: 

— Palauksiu tavęs čia! 

Jisai sugrįžo prie medinių vartukų ir peržvelgė gatvę. Namu- 
kai iš abiejų pusių, namukai priešais. Tęsėsi į abi puses, lyg barakai 
kariuomenės stovykloje. Daugiausia juose gyveno seni žmonės: 
Pirmojo pasaulinio karo veteranai, atlaikiusieji visa, kas po to sekė 
— infliaciją, nedarbą, partiją, Antrąjį karą. Net prieš dešimt metų 
jie jau buvo pražilę ir sulinkę. Daug regėję, daug iškentę. Dabar 
tūnodavo namuose ir šaukdavo ant Pilio, kai tas pernelyg triukš- 
maudavo, ir kiaurą dieną spoksodavo televizorių. 

Marchas vaikštinėjo pirmyn ir atgal po mažutį vejos plotelį. 
Nekoks berniuko gyvenimas. Pro šalį važiavo automobiliai. Dviem 
namais toliau kažkoks senis taisė dviratį, cypčiojančia pompa pūtė 
padangas. Dar kažkur burzgė vejapjovė... Pilio — nė ženklo. Pagal- 
vojo, ar tik neteks jam pritūpus pro pašto dėžutės plyšelį šaukti tai, 
ką norėjo pasakyti, tačiau tuo pat metu išgirdo atidaromas duris. 

— Šaunuolis. Kaip laikais? Kur mama? Kur Helferichas? — Ne- 
pajėgė prisiversti pasakyti „dėdė Erichas“. 

Pilis buvo pravėręs duris tik tiek, kad galėtų pro jas iškišti 
galvą. 

— Išėję. O aš baigiu piešti paveikslą. 

— Kurie išėję? 

— Rengtis paradui. Aš čia šeimininkas. Taip jie pasakė. 

— Aišku. Galiu įeiti ir pasikalbėti su tavimi? 

Tikėjosi, kad berniukas pasipriešins. Tačiau neprataręs nė 
žodžio Pilis pasitraukė į šalį, ir Marchas pirmąsyk po skyrybų 
peržengė savo buvusios žmonos namų slenkstį. Jis apžvelgė baldus 
— pigūs, bet atrodo gražiai; ant židinio atbrailos — puokštė ne- 
seniai priskintų geltonųjų narcizų; tvarkinga, niekur nė dulkelės. 
Kad ir iš kuklių lėšų, ji vertėsi kaip išmanė. To ir buvo galima 
tikėtis. Netgi fiurerio nuotrauka virš telefono — fotografija senio, 
glaudžiančio prie savęs vaiką — skoninga: Klaros garbinamasis vi- 
sados buvo mielas dievas, veikiau iš Naujojo nei Senojo Testamen- 
to. Marchas varžydamasis nusiėmė kepurę —- jautėsi nelyginant 
įsilaužėlis į svetimus namus. 

Stovėdamas ant nailoninio kilimo, pradėjo savo kalbą: 

— Aš turiu išvykti, Pili. Galbūt ilgam. O žmonės, galimas 
daiktas, ims tau visko pasakoti apie mane. Baisius dalykus, kurie 
nebus tiesa. Tad aš norėjau tau pasakyti... — Jam pritrūko žodžių. 
Pasakyti tau ką? Persibraukė delnu plaukus. Susidėjęs rankas ant 
krūtinės, Pilis spitrijo į jį. Marchas pabandė iš naujo: — Sunku, 
kai šalia savęs neturi tėvo. Mano tėvas numirė, kai buvau labai 
mažas — jaunesnis nei tu dabar. Ir kartais nekęsdavau jo už tai... 

Tos šaltos akys... 

— ...Tačiau tatai praėjo, o paskiau... man jo labai stigo. Ir 

jeigu dabar galėčiau su juo pasikalbėti... paklausti jį... Bet ką ati- 
duočiau... 

„žmonių plaukai privalo būti panaudoti. Juos reikia perdirbti į 
pramoninį veltinį arba suverpti į siūlus... 

Nelabai suvokė, kiek laiko jisai stovėjo tylėdamas, nulenkęs 
galvą. Galop tarė: 

— Jau turiu eiti. | 

Ir šit Pilis žingteli prie jo, paima už rankos: 

— Viskas gerai, tėtuk. Bet prašau dar neit. Na, prašau. Eime, 
parodysiu, ką nupiešiau. 


Berniuko miegamasis panėšėjo į vadavietę. Surinkti iš plasti- 
kinių komplektų liuftvafės reaktyvinių lėktuvų modeliai, kabantys 
nuo lubų ant nematomų plonyčio meškerės valo atkarpų, smigo ir 
kovojo ore. Ant vienos sienos — Rytų fronto žemėlapis su įbes- 
tais spalvotais smeigtukais, žyminčiais armijų pozicijas. Ant kitos 
— grupinė Pilio pimpfo grandies fotografija — pliki keliai ir rimti 
veidai — betoninės sienos fone. 

Piešdamas Pilis be paliovos komentavo, savo žodžius palydė- 
damas garso efektais: | 

— Čia mūsiškiai reaktyviniai — jiiūū! — o čia — raudonųjų 
priešlėktuvinė artilerija. Pau! Pau! — Geltono pieštuko dryžiai 
šovė dangun. — O dabar pavaišinsim juos. Ugnis! — Žemyn 
lietumi pasipylė juodi skruzdžių kiaušinukai, apačioje virsdami 
dantytais liepsnos liežuviais. — Komiai iškviečia savuosius nai- 
kintuvus, bet šiems toli iki mūsiškių... — Šitaip tęsėsi dar penkias 
minutes, vienas veiksmas vijosi kitą. 

Staiga Pilis, kuriam atsibodo savo paties kūryba, metė pieš- 
tukus ir nėrė po lova. Ištraukė iš ten šūsnį iliustruotų karo laikų 
žurnalų. | 

— Iš kur tu juos gavai? 

— Dėdė Erichas padovanojo. Jis rinko juos. — Pilis užšoko 
ant lovos ir ėmė sklaidyti puslapius. -— Apie ką kalba antraštės, 
tėtuk? — Jis padavė Marchui žurnalą ir prisišliejo greta, įsikibęs 
jam į parankę. 

— „Minuotojas prislinko prie pat vielų užtvaros, saugan- 
čios kulkosvaidžio lizdą“, — perskaitė Marchas. — „Keli ugnies 
pliūpsniai — ir mirtina degančios alyvos čiurkšlė išvedė priešą iš 
rikiuotės. Ugniasvydininkai turi būti bebaimiai, plieninių nervų 
kovotojai“. 

— O čia? 

Ne tokį atsisveikinimą Marchas įsivaizdavo, bet jeigu kaip tik 
šito berniukas nori... Jis varė toliau: 

— „Trokštu kautis už naująją Europą: taip sako trys broliai iš 
Kopenhagos kartu su savo kuopos vadu SS apmokymo stovykloje 
Aukštutiniame Elzase. Jie atitiko visas sąlygas, susijusias su rasės 
ir sveikatos klausimais, ir dabar mėgaujasi vyrišku gyvenimu gry- 
name ore, miško stovykloje.“ 

— O apie ką čia? 

Marchas nusišypsojo: 

— Nagi, Pili. Juk tau dešimt metų. Pats gali lengvai perskai- 
tyti. 

— Bet aš noriu, kad tu perskaitytum. Štai povandeninio laivo 
nuotrauka, tokio kaip tavo. Kas čia parašyta? 

Jis liovėsi .šypsojęsis ir padėjo į šalį žurnalą. Kažkas čia ne 
taip. Tačiau kas? Galiausiai sumojo: tyla. Jau kelias minutes gat- 
vėje nebuvo nieko girdėti — nei pravažiuojančio automobilio, nei 
žingsnių, nei balsų. Netgi vejapjovė liovėsi burzgusi. Išvydo Pilio 
akis nukrypstant į langą ir viską suprato. 

Kažkur name dzingtelėjo stiklas. Marchas paknopstom šoko 
prie durų, bet berniukas buvo greitesnis už jį — nusirito nuo lovos, 
sugriebė už kojų, susiriesdamas apie jas vaisiaus poza, lyg vaikiško 
prašymo parodija. 

— Prašau neik, tėtuk, — meldė jis, — prašau... 

Marchas pirštais sugriebė durų rankeną, bet nepajėgė pa- 
judėti iš vietos. Jautėsi lyg klimpstąs liūne. Aš jau šitai sapnavau, 
šmėkštelėjo mintis. Langas užpakalyje susprogo į vidų, apiber- 
damas juodu stiklo šukėmis, — dabar kambarys pildėsi tikromis 
uniformomis su tikrais ginklais. Marchas staiga pasijuto gulįs 
aukštielninkas, žvelgdamas aukštyn į plastikinius karo lėktuvė- 

lius, pašėlusiai šokčiojančius ir besisukiojančius nuo nematomų 
siūlelių galų. 

Girdėjo Pilio balsą: „Viskas bus gerai, tėtuk. Jie tau padės. 
Padarys tave geresnį. Tuomet galėsi atsikelti ir gyventi su mumis. 
Jie pažadėjo... 


3 


Rankos, viršun išverstais delnais, tvirtai surakintos antran- 
kiais jam už nugaros. Du esesininkai atrėmė jį į sieną su Rytų 
fronto žemėlapiu, priešais atsistojo Globusas. Ačiū Dievui, Pilį 
išgrūdo už durų. 

— Laukiau šios akimirkos, — pareiškė Globusas, — kaip 
jaunikis laukia nuotakos, — ir iš visų jėgų smogė kumščiu jam 
į pilvą. Marchas susirietė ir parkrito ant kelių, kartu su savimi 
nutraukdamas žemyn žemėlapį su visais smeigtukais. Atrodė, 
niekad nebeatgaus kvapo. Globusas sugriebė jį už plaukų ir kėlė 
aukštyn, o kūną tampė vėmulys ir podraug pastangos įkvėpti nors 
kiek deguonies. Globusas vėl smogė, ir jis vėl parkrito. Šitai buvo 
pakartota keletą sykių. Galiausiai, kai surietęs kelius gulėjo ant 
kilimo, Globusas pastatė jam ant galvos šono batą, gremždamas 
padu ausį. 

— Žiūrėkit, — nusišiepė jis, — stoviu koją įstatęs į šūdą. 

Ir iš kažkur toli Marchą pasiekė vyriškas juokas. 


— Kur mergina? 

— Kokia mergina? 

Globusas pamažu išskėtė Marchui prieš veidą savo trumpus 
storus pirštus, paskiau ranka, švystelėjusi lanku, nusileido karatė 
smūgiu jam į inkstus. 

Šitai buvo blogiau nei visa iki šiol — akinamai baltas skaus- 
mo blyksnis, pervėręs jį visą ir vėl parmušęs ant grindų, vemiantį 
tulžimi. O blogiausia buvo žinoti, kad esąs dar tik kalno papėdėje, 
laukia dar ilga kelionė aukštyn. Kankinimo pakopos vėrėsi prieš jį, 

kylančios nelyginant natos gamoje, nuo duslaus bosinio smūgio į 
pilvą, per vidurinį inkstų daužymo registrą, vis tolyn ir aukštyn iki 
kažkokios nesuvokiamos žmogaus klausai gaidos, iki krištolinio 
skambesio viršūnės. 

— Kur mergina? 

— Kokia... mergina? 


Jį nuginklavo, apieškojo, paskiau pusiau išstūmė, pusiau iš- 
vilko iš namo. Gatvėje buvo susirinkusi nedidelė minia. Pagyvenę 
Klaros kaimynai stebėjo, kaip jis nulenkta galva įgrūdamas ant 
užpakalinės BMW sėdynės. Marchas suspėjo gatvėje pamatyti 
keturis ar penkis automobilius su blykčiojančiais švyturėliais, 
sunkvežimį, kareivius. Ko jų tikėtasi? Nedidelio mūšio? Pilio vis 
dar nė ženklo. Antrankiai vertė sėdėti pasilenkus į priekį. Ant už- 
pakalinės sėdynės jam iš abiejų pusių įsispraudė dvejetas gestapi- 
ninkų. Automobilis pajudėjo iš vietos, ir Marchas matė kai kuriuos 
senius jau šlepsenant namo, atgalios prie raminamai švytinčių te- 
levizorių ekranų. e 


Jį vežė šiaurėn per šventinį transporto srautą, aukštyn Sar- 
landštrase, toliau į rytus Princ Albrechtštrase. Penkiasdešimt 
metrų už pagrindinio gestapo būstinės įėjimo konvojus pasuko 
dešinėn, pro aukštus kalėjimo vartus į plytomis grįstą kiemą už 
rūmų. 

Marchą ištempė iš automobilio ir pro žemas lauko duris nu- 
vilko žemyn stačiais betoniniais laiptais. Paskiau jo kulnai braukėsi 
arkinio koridoriaus grindimis. Durys, kamera ir — tyla. 


Paliko jį vieną, kad imtų veikti vaizduotė — įprastas metodas. 
Labai gerai. Jis nuropojo į kampą ir atsirėmė galva į drėgnas plytas. 
Kiekviena praslinkusi minutė — dar viena papildoma minutė Šar- 
lei keliauti. Prisiminęs Pilį, visą jo melą, sugniaužė kumščius. 

Kamerą apšvietė silpna lemputė virš durų, taip pat įkalinta 


»-w-o- oo 


bereikalingas refleksas, nes laikrodį atėmė. Tikriausiai Sarlė šiuo 

metu jau netoli Niurnbergo? Jis pamėgino užimti savo mintis 
gotiškų smailių vaizdais — Šv. Lorenco, Šv. Sebaldaus, Šv. Jokūbo 
bažnyčios... 


Skaudėjo viską — kiekvieną kūno dalį, kurią gebėjo įvardyti, 
o jie juk pasidarbavo prie jo ne ilgiau kaip penkias minutes. Ir, beje, 
nepaliko veide jokios žymės. Iš tiesų, pateko į specialistų rankas. 
Bemaž susijuokė, tačiau tuoj pat liovėsi — suskaudo šonkaulius. 


Koridoriumi jį nuvedė į tardymo kambarį: baltintos sienos, 
sunkus ąžuolinis stalas, iš abiejų jo pusių po kėdę; kampe — ge- 
ležinė krosnis. Globusas dingo, viskam vadovavo Krebsas. Nuėmė 
antrankius. Vėlgi įprastas metodas — iš pradžių kietas faras, pas- 
kiau minkštas. Krebsas netgi pabandė pajuokauti: 

— Normalia tvarka mes būtume suėmę bei pabandę pagąs- 
dinti ir sūnų, kad paskatintume jus bendradarbiauti. Bet jūsų atve- 
ju suprantame, kad tokia eiga sukeltų atvirkščią rezultatą. — Sau- 
gumo policininko humoras! Šypsodamasis jis atsilošė ant kėdės ir 
ėmė drožtis pieštuką. — Šiaip ar taip, nuostabus berniukas. 

— „Nuostabus“ — tai jūsų žodis. — Mušamas Marchas kaž- 
kuriuo metu prisikando liežuvį. Dabar kalbėjo it savaitę išsėdėjęs 
dantisto kėdėje. 

— Praeitą vakarą jūsų buvusiai Žmonai davėme telefono 
numerį, — paaiškino Krebsas, — jeigu kartais pamėgintumėte 
susisiekti. Berniukas jį įsiminė. Vos tik jus pamatęs, paskambino. 
Paveldėjęs jūsų smegenis, Marchai. Jūsų iniciatyvą. Turėtumėte 
juo didžiuotis. 

— Šią akimirką mano jausmai sūnui išties stiprūs. 

Gerai, pagalvojo jis, žeskime šitaib. Dar viena minutė, dar vie- 
nas kilometras. 

Bet Krebsas jau ėmėsi reikalo, versdamas storo aplanko pus- 
lapius. 

— Čia du klausimai, Marchai. Pirmas: bendras jūsų politinis 
patikimumas, turint omeny daugelį metų praeitin. Šiandien tai 
mums nerūpi — bent ne tiesiogiai. Antras: jūsų elgesys per pasta- 

rąją savaitę — konkrečiau, jūsų sąsaja su velionio partijos draugo 
Liuterio pastangomis pasprukti į Jungtines Valstijas. 

— Aš niekaip su tuo nesusijęs. 

— Vakar rytą Adolfo Hitlerio aikštėje jūs buvote apklaustas 
tvarkos palaikymo policininko — tiksliai tuo pat metu, kai išda- 
vikas Liuteris ketino susitikti su amerikiete žurnaliste Megvair ir 
Jungtinių Valstijų ambasados pareigūnu. 

Kaip jie tatai sužinojo? 

— Nesąmonė. 

— Jūs neigiate buvęs aikštėje? 

— Ne. Žinoma, ne. 

— Tai kodėl jūs ten buvote? 

— Aš sekiau amerikietę. 

Krebsas užsirašinėjo. 

— Kodėl? 

— Ji buvo ta, kuri aptiko partijos draugo Štukarto kūną. 
Savaime suprantama, įtariau ją kaip buržuazinės demokratinės 
spaudos agentę. 

— Nepudruokit man smegenų, Marchai. 

— Gerai. Pasistengiau įsigerinti į jos draugiją. Pagalvojau: 
jeigu ji užsidūrė ant vieno pensijon pasitraukusio valstybės sekre- 
toriaus lavono, galbūt užsidurs ir ant kito. 

— Gana teisinga. — Krebsas pasitrynė smakrą ir kiek pamąs- 
tė, paskiau atplėšė naują pakelį cigarečių ir vieną pasiūlė Marchui, 
pridegdamas degtuku iš dar nenaudotos dėžutės. Marchas giliai 
užsitraukė į plaučius dūmų. Pastebėjo, kad. Krebsas nepasiėmė ci- 
garetės — šios tebuvo dalis vaidybos, tardytojo rekvizitas. 

Susiraukęs gestapininkas vėl ėmė sklaidyti savo užrašus. 

— Mes manome, kad išdavikas Liuteris ketino atskleisti 
žurnalistei Megvair tam tikrą informaciją. Kokio pobūdžio buvo 
ta informacija? 

— Visai nenutuokiu. Gal dėl kokios nors meno klastotės? 

— Ketvirtadienį jūs apsilankėte Ciuriche. Kodėl? 

— Tai vieta, kur nuvyko Liuteris prieš pradingdamas. Norė- 
jau įsitikinti, gal esama kokio nors rakto, kuris padėtų išsiaiškinti, 
kodėl jis dingo. 

— Ir aptikote? 
— Ne. Bet mano išvyka buvo sankcionuota. Įteikiau išsamų 
raportą oberstgrupenfiureriui Nebei. Nematėte to raporto? 


— Žinoma, ne. — Krebsas kažką užsirašė. — Oberstgru- 
penfiureris niekam neatskleidžia savo kortų — netgi mums. Kur 
Megyvair? 


— Iš kur man žinoti? 

— Turėtumėte žinoti, nes vakar po šaudymo Adolfo Hitlerio 
aikštėje jūs ją įsisodinote į automobilį. 

— Ne aš, Krebsai. 

— Taip, jūs, Marchai. Paskui nuvykote į morgą ir apieškojote 
išdaviko Liuterio asmeninius daiktus — šitai mes tikrai žinome iš 
daktaro Aislerio. 

— Aš nežinojau, kad tie daiktai 5uyvo Liuterio, — atšovė 
Marchas. — Kiek supratau, jie priklausė žmogui, pavarde Štarkas, 
kuris stovėjo tris žingsnius nuo Megvair, kai buvo nušautas. Sa- 
vaime suprantama, man buvo įdomu pamatyti, ką jis nešėsi, nes aš 
domėjausi Megvair. Be to, jeigu prisimenate, penktadienio vakarą 
kaip tik jūs parodėte man tai, ką pasakėte esant Liuterio kūnu. 
Beje, vien iš smalsumo, kas nušovė Liuterį? 

— Nesvarbu. Ką jūs tikėjotės surasti morge? 

— Daug ką. 

— Ką? Kalbėkite aiškiai! 

— Blusų. Utėlių. Išbertą odą nuo šūdinų drabužių. 

Krebsas numetė pieštuką ir susikryžiavo rankas. 

— Esate protingas vyras, Marchai. Guoskite save tuo, kad 
pripažįstame nors tokį jūsų bruožą. Manote, gaištume su jumis 
sušiktą laiką, jeigu būtumėte koks nors riebus mulkis kaip jūsų 
draugas Maksas Jėgeris? Neabejoju, gebėtumėte taip tęsti valandų 
valandas. Bet mes neturime tiek valandų ir nesame tokie kvaili, 
kaip jūs manote. — Jis pasklaidė popierius, savimi patenkintas 
nusišiepė ir sužaidė tūzu: | 

— Kas buvo lagaminėlyje, kurį pasiėmėte iš oro uosto? 

Marchas nė nemirktelėjęs atrėmė jo žvilgsnį. Vadinasi, jie visą 
laiką žinojo! 

— Kokiame lagaminėlyje? 

— Lagaminėlyje, kuris primena tuos, kokius nešiojasi dak- 
tarai. Lagaminėlyje, kuris ne itin sunkus, tačiau jame galėtų būti 
popieriai. Lagaminėlyje, kurį Frydmanas atidavė jums trisdešimt 
minučių prieš tai, kai paskambino mums. Suprantate, Marchai, 
grįžęs pas save į kabinetą, rado teleksą iš Princ Albrechtštrasės — 
perspėjimą sulaikyti jus, kad neišvyktumėte iš šalies. Išvydęs tai, 
jis nusprendė — kaip pilietis patriotas — būsiant geriausia mus 
informuoti apie jūsų apsilankymą. 

— Frydmanas! — pakartojo Marchas. — „Pilietis patriotas“? 
Jis mulkina jus, Krebsai. Slepia kokias nors savo machinacijas. 

Krebsas atsiduso. Atsistojo ir apėjo už Marcho kėdės, padė- 
damas rankas ant atkaltės. 

— Kai šitai baigsis, norėčiau geriau su jumis susipažinti. Tik- 
rai. Jeigu tik, žinoma, iš jūsų dar kas nors liks, su kuo būtų galima 
susipažinti. Kodėl tokie kaip jūs pasidaro blogi? Įdomu. Grynai 
praktiniu požiūriu. Kad būtų galima užbėgti tam už akių ateityje. 

— Jūsų aistra tobulėti pagirtina. 

— Vėl jūs savo, ką? Destis, kaip pažiūrėsi. Dalykai Vokiė- 
tijoje keičiasi, Marchai, — iš vidaus, — ir jūs būtumėte galėjęs 
tame dalyvauti. Reichsfiureris pats asmeniškai domisi naująja 
karta — įsiklauso mūsų, paaukština tarnyboje. Tiki pertvarka, 
didesniu atvirumu, pokalbiais su amerikiečiais. Tokių žmonių kaip 
Odilas Globocnikas laikai praeina. — Pasilenkęs jisai sukuždėjo 
Marchui į ausį: — Ar žinote, kodėl Globusas jūsų nemėgsta? 

— Apšvieskite mane. 

— Nes verčiate jį jaustis kvailu. Globuso požiūriu, tai mirtinas 
įžeidimas. Padėkite man, ir aš apsaugosiu jus nuo jo. — Krebsas 
atsitiesė ir tęsė įprastu balsu: — Kur ta moteris? Kokią informaciją 
Liuteris norėjo jai perduoti? Kur Liuterio lagaminėlis? 

Vis tie patys trys klausimai — iš naujo ir iš naujo. 


Per tardymus pasireiškia mažų mažiausia tokia ironija: tar- 
domieji gali sužinoti tiek pat — ar netgi daugiau — kaip ir tar- 


dytojai. 

Iš to, ko Krebsas klausė, Marchas galėjo spręsti, kiek šis žino. 
Apie kai kuriuos dalykus — labai daug: pavyzdžiui, žinojo, kad 
Marchas apsilankė morge ir kad atsiėmė iš oro uosto lagaminėlį. 
Tačiau esama ir reikšmingos spragos. Jeigu tiktai Krebsas nelošia 
kokios velniškai klastingos partijos, panašu, kad jis visai nenutuo- 
kia apie Liuterio žadėtosios amerikiečiams informacijos pobūdį. 
Tik šia netvirta aplinkybe Marchas grindė vienintelę savo viltį. 

Po tuščiai praėjusio pusvalandžio atsidarė durys ir jose pasi- 
rodė Globusas, rankoje supdamas ilgą nugludintą medinę kuoką. 
Už jo stovėjo dvejetas kresnų žaliūkų juodomis uniformomis. 

Krebsas pašoko ir išsitempė padėtin „ramiai“. 

Globusas paklausė: 

— Na kaip, viską prisipažino? 

— Ne, berr obergrupenfiureri. 

— Kaip netikėta. Tuomet, manau, mano eilė. 

— "Taip, tikrai. — Pasilenkęs prie stalo, Krebsas susirinko 
popierius. | 

Nejau Marchui pasirodė, ar jis iš tiesų tame ilgame bejaus- 
miame veide pamatė šmėkštelint gailesį, netgi pasidygėjimą? 


Krebsui išėjus, Globusas suskato vaikštinėti pirmyn ir atgal, 
niūniuodamas seną partijos žygio dainą ir vilkdamas akmeninėmis 
grindimis medžio strampą. 

— Ar žinai, kas tai, Marchai? — Jis luktelėjo. — Ne? Neži- 
nai, ką atsakyti? Tai amerikiečių išradimas. Beisbolo lazda. Vienas 
mano draugužis iš ambasados Vašingtone parvežė. — Pora sykių 
jis pasišvaistė ja sau apie galvą. — Galvoju suburti SS komandą. 
Galėtume žaisti prieš amerikiečių armiją. Kaip tu manai? Gebel- 
sas susidomėjo. Mano, kad amerikiečių masės gerai sureaguotų į 
nuotraukas. — Globusas atrėmė lazdą į sunkų medinį stalą ir ėmė 
atsiseginėti kitelį. — Jeigu nori sužinoti mano nuomonę, klaida 
buvo padaryta iš pat pradžių, trisdešimt šeštaisiais, kai Himleris 


pasakė, kad Reiche kiekvienas Kripo plokščiapėdis privalo nešioti 

SS uniformą. Štai kaip pas mus atsidūrė tokios atmatos kaip tu ir 
susiraukšlėję seni pūzrai kaip Artūras Nebė. — Jis padavė kitelį 
vienam iš sargybinių ir ėmė raitotis rankoves. Paskiau netikėtai 
pratrūko šaukti: — Dieve mano, mes žinodavome, kaip elgtis su 
tokiais žmonėmis kaip tu! Tačiau dabar išglebome. Nebeklau- 
siama: „Ar pakaks jam ištvermės?“, bet „Ar jis turi doktoratą?“ 
Mums nereikėjo doktoratų Rytuose keturiasdešimt pirmaisiais, 
kai spausdavo penkiasdešimties laipsnių šaltis ir tavo myžalas 
sustingdavo ore. Reikėjo klausytis Krebso, Marchai. Būtų buvę 
geriau. Kad tu užsikruštum, manau, jis vienas iš jūsų šutvės. „Jums 
leidus, 5err obergrupenfiureri, — pamėgdžiojo jis, — įtariamąjį 
pirmiau norėčiau apklausti aš. Manau, galbūt prie jo reikia subti- 
liau prieiti“. Subtiliau šiknon. Kas tu toks? Jeigu būtum mano šuo, 
sušerčiau tau nuodų. 

— Jeigu būčiau jūsų šuo, suėsčiau juos. 

Globusas nusišiepė vienam iš sargybinių: 

— Tik paklausykite to didžiuoklio! — Jis pasispjaudė del- 
nus ir paėmė beisbolo lazdą, paskiau pasisuko į Marchą: — Per- 
žiūrėjau tavo bylą. Matau, esi neblogas rašeiva. Vis užsirašinėji 
pastabas, sudarinėji sąrašus. Na, nedaug trūksta, kad būtum 
rašytojas. Sakyk — tu kairiarankis ar dešiniarankis? 

— Kairiarankis. 

— Vėl melas. Dėk ant stalo dešinę ranką. 

Marchas pajuto, lyg krūtinę suveržtų geležiniai žiedai. Vos 
pajėgė kvėpuoti. 

— Papūskit į uodegą. 

Globusas žvilgtelėjo į sargybinius, ir tvirtos rankos sugriebė 
Marchą iš užpakalio. Kėdė pasviro, ir jis galva buvo prilenktas prie 
stalo. Vienas esesininkas užlaužė jam kairę ranką aukštai už nu- 
garos, pasuko, ir Marchas sustūgo iš skausmo, o kitas tuo metu su- 
griebė laisvąją ranką. Mažne užsiropštęs ant stalo, keliu prispaudė 
ją tuoj žemiau Marcho alkūnės, prirakindamas dilbį delnu žemyn 
prie medinių lentų. 

Per kelias sekundes visa liko pritvirtinta. Pajėgė nežymiai 
judėti tik pirštai — nelyginant į spąstus įkliuvęs paukštukas. 

Globusas stovėjo metrą nuo stalo, lengvai braukdamas lazdos 
galu per Marcho krumplius. Paskiau pakėlė ją, it kirviu užsimojo 
plačiu, trijų šimtų laipsnių lanku, ir iš visų jėgų smogė žemyn. 


Jis nenualpo. Bent iš pradžių. Sargybiniai paleido, ir jisai 
nuslydo ant kelių, palikdamas ant stalo it sraigės pėdsaką ruožą 
drykstančių iš burnos seilių. Jo ranka tebebuvo ištiesta. Kurį lai- 
ką klūpėjo toje pat padėtyje, kol pakėlęs galvą išvydo, kas likę iš 
plaštakos — kažkokia nepažįstama kraujo ir kremzlių masė ant 
mėsininko trinkos. Ir tuomet nualpo. 


Žingsniai tamsoje. Balsai. 

— Kur bobšė? 

Spyris. 

— Apie ką buvo informacija? 
Spyris. 

— Ką tu išvogei? 

Spyris. Vėl spyris. 


Aulinis batas primynė pirštus, sukiojo juos, gremžė į akmenį. 


Kai jis vėl atsipeikėjo, gulėjo kampe, sulaužyta ranka brinkso- 
jo ant grindų greta it paliktas prie savo motinos negyvas naujagi- 
mis. Iš kažkur atsiradęs žmogus — gal Krebsas — tupėjo priešais 
ir kažką kalbėjo. Marchas pabandė sutelkti dėmesį. 

— Kas čia? — klausė Krebso burna. — K4 tatai reiškia? 

Gestapininkas buvo padusęs, lyg bėgiojęs aukštyn žemyn 
laiptais. Viena ranka suėmęs Marcho smakrą, atgręžė veidu į švie- 
są. Kitoje laikė pluoštą popierių. 

— Ką tatai reiškia, Marchai? Jie buvo paslėpti jūsų auto- 
mobilyje. Lipnia juosta pritvirtinti po prietaisų skydu. K3 tatai 
reiškia? 

Marchas patraukė galvą ir nusuko veidą į tamsuojančią sieną. 


Tap, tap, tap. Vapenimas pasąmonėje. Tap, tap, tap. 

Kiek vėliau — jis nepajėgė tiksliau nustatyti, nes laikas nesi- 
davė išmatuojamas, tai lėkė visu greitumu, tai vos šliaužė — vir- 
šum jo sušmėžavo baltas chalatas. Blykstelėjo plienas. Prieš akis 
statmenai pakibo plonytė geležėlė. Marchas pabandė pasitraukti, 
bet riešą surakino kažkieno pirštai, ir į veną įsmigo adata. Iš pra- 
džių, kai tie pirštai palietė ranką, jisai sustūgo, bet paskiau pajuto 
gyslomis išplintant maldančias sroves, ir skausmas atlėgo. 


Dalyvaujantis kankinimuose gydytojas buvo senas ir pa- 
kumpęs. Kupinam dėkingumo Marchui atrodė, kad anas turbūt 
daugel metų gyvenąs tame požemyje. Į odos poras įsismelkęs vie- 
tos purvas, po akimis tamsūs maišeliai. Nepratardamas nė žodžio, 
išvalė žaizdą, sutepė skaidriu skysčiu, atsiduodančiu ligoninėmis 
ar morgais, ir tvirtai sutvarstė krepo vyturu. Paskiau, vis taip pat 
tylėdamas, kartu su Krebsu padėjo Marchui atsistoti. Abu vėl pa- 
sodino jį ant kėdės. Priešais ant stalo atsirado emaliuotas puodelis 
saldžios baltintos kavos. Į sveikąją ranką įsprausta cigaretė. 


4 


Sau mintyse Marchas pastatė sieną. Anapus jos patalpino 
skriejančią automobiliu Šarlę. Siena buvo aukšta, sudėliota iš 
visko, ką gebėjo savo vaizduote surinkti, — iš didžiulių akmens 
luistų, betono blokų, apdegintų geležinių lovos rėmų, apverstų 
tramvajaus vagonų, lagaminų, vaikų vežimėlių, — ir tęsėsi į abi 
puses per saulės nutviekstą Vokietijos kaimo kraštovaizdį kaip at- 
viruke su Didžiąja kinų siena. Pats jis patruliavo teritoriją priešais 
ją. Nepraleisiąs nieko už sienos. Visa kita tegu jie pasiima. 

Krebsas skaitė Marcho užrašus. Sėdėjo alkūnėmis užsi- 
kvempęs ant stalo, parėmęs kumščiais smakrą. Kartkartėmis pa- 
traukdavo ranką perversti puslapį, vėl sugrąžindavo atgal, ir toliau 
skaitė. Marchas stebėjo jį. Po kavos ir cigaretės, o, svarbiausia, po 
injekcijos, prislopinusios skausmą, jis jautė mažne euforiją. 

Krebsas baigė skaityti ir trumpam užsimerkė. Kaip visada 

vis toks pat baltas veidas. Galop jis išlygino puslapius ir padėjo 
priešais save, greta Marcho bloknoto ir Bulerio užrašų knygutės. 
Kelis milimetrus pataisė jų vietas, sustumdė tiksliai vienon linijon 
it parade. Galbūt veikė vaistas, tačiau staiga Marchas viską ėmė 
matyti labai aiškiai — kad rašalas ant pigaus pluoštinio popieriaus 
šiek tiek išskydęs, nuo kiekvienos raidės į šalis žėlė mažučiai plau- 
keliai; kad Krebsas prastai nusiskutęs: tas guotas juodų šerių odos 
raukšlėje po nosimi. Jam netgi rodėsi, kad tyloje girdi krentant 
dulkes, barbenant jas į stalą. 

— Jūs mane pribaigėte, Marchai. 

— Pribaigiau? 

— Šitais. — Krebso ranka pakibo centimetrą virš užrašų. 

— Priklauso nuo to, kas žino, kad juos turite. 

— Vienas toks kretinas unteršarfiureris, kuris dirba garaže. 
Aptiko juos, kai atvežėme jūsų automobilį. Perdavė tiesiai man. 
Globusas nieko nežino — kol kas. 

— Vadinasi, pats ir atsakėte. 

Krebsas įniko įnirtingai trintis delnais veidą, lyg šluostytųsi 
vandenį. Liovėsi ir, prispaudęs prie skruostų plaštakas, žvelgė pro 
praskėstus pirštus į Marchą. 

— Kas čia dedasi? 

— Juk mokate skaityti. 

— Moku, bet nesuprantu. — Krebsas pasičiupo puslapius 
ir ėmė šiuos sklaidyti. — Pavyzdžiui, štai čia — kas tasai „Cik- 
lonas B“? 

— Kristalizuotas ciano vandenilis. Prieš tai naudotas anglies 
viendeginis. O dar anksčiau — kulkos. 

— O čia — „Aušvicas-Birkenau“. „Kulmhofas“. „Belzekas“. 
„Treblinka“. „Maidanekas“. „Sobiboras“. 

— Žudynių vietos. 

— Tie skaičiai: aštuoni tūkstančiai per dieną... 

— Kiek iš viso buvo galima sunaikinti Aušvice-Birkenau, 
naudojant dujų kameras ir krematoriumus. 

— O tie vienuolika milijonų? 

— Vienuolika milijonų — bendras skaičius Europos žydų, 

kurie buvo medžiojami. Galbūt pavyko išgaudyti visus. Kas žino? 
Daug aš jų čionai nematau, o jūs? 

— Šit pavardė: „Globocnikas“... 

— Globusas vadovavo SS ir policijai Liubline. Jis pastatė 
žudymo centrus. 

— Aš nežinojau. — Krebsas numetė ant stalo užrašus, lyg tie 
būtų užkrėsti. — Nieko apie tai nežinojau. 

— Aišku, žinojote! Zinojote kassyk, kai kas nors pajuokauda- 
vo apie „kelionę į Rytus“, kassyk, kai išgirsdavote kokią nors mo- 
tiną grasinant vaikui, kad išlėksiąs pro kaminą, jeigu neklausysiąs. 
Mes žinojome, kai įsikeldavome į jų namus, kai perimdavome jų 
nuosavybę, jų darbus. Žinojome, bet neturėjome faktų. — Kaire 
ranka Marchas parodė į užrašus. — O šie kaulus apaugina mėsa. Ir 
padeda kaulus ten, kur anksčiau buvo tik tuščia vieta. 

— Aš norėjau pasakyti: nežinojau, kad Buleris, Štukartas ir 
Liuteris buvo prie to prisidėję. Nežinojau apie Globusą... 

— Taip. Tiesiog manėte, kad tiriate meno kūrinių grobsty- 
mą. 

— Tai tiesa! Tai tiesa! — kartojo Krebsas. — Trečiadienio 
rytą — ar gebate prisiminti tiek į praeitį? — dar tyriau korupciją 
„Vokiečių darbo fronte“: darbo leidimų pardavinėjimąe-Ir staiga it 
perkūnas iš giedro dangaus: mane iškviečia pas reichsfiurerį po- 
kalbiui prie keturių akių. Jis man pasako, kad valstybės tarnautojai 
pensininkai demaskuoti stambioje meno kūrinių aferoje. Esą gali 
kilti didžiulių nepatogumų partijai. Byla pavesta obergrupenfiure- 
riui Globocnikui. Aš išsyk turįs vykti į Švanenverderį ir vykdyti jo 
įsakymus. 

— Kodėl jūs? 

— O kodėl ne? Reichsfiureris žino, kad aš domiuosi menu. 
Mes apie tuos dalykus ir kalbėjomės. Paprasčiausiai turėjau suda- 
ryti vertybių katalogą. 

— Betgi jūs turėjote suprasti, kad Globusas nužudė Bulerį ir 
Štukartą? | 

— Be abejo. Nesu idiotas. Man, kaip ir jums, gerai žinoma 
Globuso reputacija. Bet Globusas veikė vykdydamas Heidricho 

įsakymus, ir jeigu Heidrichas suteikė jam veiksmų laisvę, idant 
apsaugotų partiją nuo viešo skandalo, tai kas aš toks, kad pasiprie- 
šinčiau? 

— Kas jūs toks, kad pasipriešintumėte? — pakartojo Mar- 
chas. 

— Kalbėkime atvirai, Marchai. Sakote, jų mirtys neturėjo 
nieko bendra su ta afera? 

— Ničnieko. Afera — sutapimas, tapęs gera priedanga, tik 
tiek. 

— Tačiau tatai atrodė logiška. Paaiškino, kodėl Globusas vei- 
kė kaip valstybės budelis ir kodėl jis žūtbūt stengėsi perimti iš Kri- 
po tyrimą. Trečiadienį vakare Švanenverderyje aš tebekatalogavau 
paveikslus, kai jis atlėkė įsiutęs — dėl jūsų. Pasakė, kad jūs oficia- 
liai nušalintas nuo bylos, tačiau įsilaužėte į Štukarto butą. Įsakė 
man tenai nuvažiuoti ir jus suimti. Tą aš ir padariau. Ir Žinokite: 
jeigu Globusas būtų galėjęs pasielgti savaip, jums būtų buvęs galas, 
tačiau sukliudė Nebė. Paskiau, penktadienį vakare, mes aptikome, 
kaip manėme, Liuterio lavoną geležinkelio stoties manevriniame 
sektoriuje ir, atrodė, byla užsibaigė. 

— Kada sužinojote, kad lavonas ne Liuterio? 

— Šeštadienį apie šeštą ryto. Globusas paskambino man į 
namus. Pasakė turįs informaciją, kad Liuteris tebegyvas ir ketinąs 
devintą susitikti su amerikiete žurnaliste. 

— Jis tai sužinojo, — pareiškė Marchas, — gavęs užuominą 
iš Amerikos ambasados. 

Krebsas prunkštelėjo: 

— Kas dar per nesąmonė? Sužinojo, nes linija buvo pasi- 
klausoma. 

— Negali būti... 

— Kodėl gi? Pats pasižiūrėkite. — Atvertęs vieną iš savo ap- 
lankų, Krebsas išėmė plonyčio rusvo popieriaus lapą. 

— Vidurnaktį jis skubiai buvo pristatytas iš Šarlotenburgo 
pasiklausymo stoties. 

Marchas perskaitė: 

Tyrimų tarnyba Visiškai slabtai 
G745,275 

23.51 

VYRAS: Klausiate, ko aš noriu? Kaip manote, ko 


aš noriu? Prieglobsčio jūsų šalyje. 


MOTERIS: Pasakykite, kur esate. 

VYRAS: Aš galiu sumokėti. 

MOTERIS: [Pertraukia| 

VYRAS: Turiu informacijos. Tam tikrų faktų. 

MOTERIS: Pasakykite, kur esate. Atvažiuosiu jūsų 
pasiimti. Nuvyksime į ambasadą. 

VYRAS: Per anksti. Dar ne laikas. 

MOTERIS: Kada? 

VYRAS: Rytoj rytą. Klausykitės. Devintą valandą. 


Didžiojoje menėje. Ant pagrindinių 
laiptų. Supratote? 


Jis vėl girdėjo jos balsą; tartum juto jos kvapą; lietė ją. 

Kažkas krustelėjo jo atminties kamputyje. Pastūmė atgal per 
stalą popierių Krebsui, kuris sugrąžino šį į aplanką ir vėl prašneko: 

— Kas toliau nutiko, jūs žinote. Globusas pasistengė, kad 
Liuterį nušautų, kai tik šis pasirodys — ir, prisipažinsiu, šitai mane 
sukrėtė. Padaryti tokį dalyką viešoje vietoje... Pagalvojau: tasai 
žmogus pamišęs. Aišku, tuomet nežinojau, kodėl jam taip rūpėjo, 
kad Liuteris nebūtų sučiuptas gyvas. — Jis staiga nutilo, lyg būtų 
užsimiršęs, kur esąs ir kokį vaidmenį privaląs vaidinti. Paskubom 
užbaigė: — Mes apieškojom kūną ir nieko neradome. Tuomet 
ėmėmės jūsų. 

Ranką Marchui vėl pradėjo tvinkčioti. Nuleido akis ir išvydo 
pro baltą tvarstį besisunkiančias raudonas dėmes. 

— Kelinta valanda? 

— Penkios keturiasdešimt penkios. 

Ji keliauja jau beveik vienuolika valandų. 

Dieve, jo ranka... Raudonos dėmės plėtėsi, liejosi viena su 
kita, sudarydamos kruvinas salas. 


— Iš viso jų buvo keturi, — pasakė Marchas. — Buleris, Štu- 
kartas, Liuteris ir Kricingeris. 

— Kricingeris? — Krebsas užsirašė. 

— Frydrichas Kricingeris, Reicho kanceliarijos departamen- 
to direktorius. Jumis dėtas, aš nieko neužsirašinėčiau. 

Krebsas padėjo į šalį pieštuką. 

— Jiems kėlė rūpestį ne pati naikinimo programa, — prisi- 
minkite, buvo aukšti partijos pareigūnai, — o tai, kad neturėta 
atitinkamo fiurerio įsakymo. Nieko nebuvo nurodyta raštu. Jie 
teturėjo žodinius Heidricho ir Himlerio patikinimus, kad kaip tik 
to norįs fiureris. Galima dar cigaretę? 

Krebsas jam padavė, ir, su pasigardžiavimu užsitraukęs keletą 
dūmų, Marchas kalbėjo toliau: 

— Tai tik prielaidos, suprantate? — Jo tardytojas linkte- 
lėjo. — Spėju, jie savęs paklausė: kodėl nėra tiesioginės rašytinės 
sąsajos tarp fiurerio ir šios politikos? Ir taip pat spėju, jie sau at- 
sakė: kadangi tas dalykas toks siaubingas, niekas neturi matyti, kad 
1 jį įsivėlęs valstybės vadovas. Taigi kur šitai juos palieka? Palieka 
mėšle. Mat jeigu Vokietija pralaimėtų karą, jie galėtų būti teisiami 
kaip kriminaliniai nusikaltėliai, o jeigu Vokietija laimėtų, kada 
nors juos galėtų padaryti atpirkimo ožiais už didžiausias istorijoje 
masines žudynes. 

Krebsas sumurmėjo: 

— Kažin ar man reikia tai Žinoti. 

— Taigi jie nusprendė apsidrausti. Surašė patvirtintus prie- 
saika parodymus — šitai nesudarė sunkumų, juk trys iš jų buvo 
teisininkai — ir kada tik galėdavo, išimdavo dokumentus. Taip 
pamažu jie sukaupė nemenką dosjė. Numatė, kaip save pridengs 
bet kurios baigties atveju. Jeigu laimėtų Vokietija ir prieš juos būtų 

imtasi kokių nors veiksmų, galėtų pagrasinti atskleisią, ką žiną. O 
jeigu laimėtų sąjungininkai, galėtų pasakyti: žiūrėkite, mes prie- 
šinomės tokiai politikai ir netgi rizikavome gyvybėmis, rinkdami 
apie tai informaciją. Liuteris dar papildė šiokiu tokiu šantažo at- 
spalviu — dokumentais, kompromituojančiais amerikiečių amba- 
sadorių Londone Kenedį. Duokite man šituos. 

Marchas linktelėjo į savo bloknotą ir Bulerio užrašų knygutę. 
Kiek padvejojęs, Krebsas pastūmė abu per stalą. 

Viena ranka sunkiai sekėsi atversti bloknotą. Permirkusiu 
tvarsčiu jis tepliojo puslapius. 

— Stovyklos buvo organizuotos taip, kad neliktų liudininkų. 
Specialiai paskirti kaliniai aptarnaudavo dujų kameras ir krema- 
toriumus. Galop tuos specialiuosius kalinius pačius sunaikindavo, 
pakeisdavo kitais, kuriuos irgi sunaikindavo. Ir taip toliau. Jeigu 
šitai galėjo dėtis Žemiausiu lygiu, tuomet kodėl nepamėginus ir 
aukščiausiuoju? Žiūrėkite. Vanzės pasitarime dalyvavo keturioli- 
ka pareigūnų. Pirmasis miršta penkiasdešimt ketvirtaisiais. Dar 
vienas — penkiasdešimt penktaisiais. Paskiau po vieną per metus 
penkiasdešimt septintaisiais, penkiasdešimt devintaisiais, šešias- 
dešimtaisiais, šešiasdešimt pirmaisiais, šešiasdešimt antraisiais. 
Veikiausiai įsibrovėliai ketino nužudyti Liuterį šešiasdešimt tre- 
čiaisiais, ir jis nusisamdė apsaugą. Bet slinko laikas, nieko negvyko, 
ir tuomet jis nusprendė, jog būta tik kokio nors sutapimo. 

— Gana, Marchai. 

— Nuo šešiasdešimt trečiųjų įvykiai pradėjo rutuliotis spar- 
čiau. Gegužę miršta Klopferis. Gruodį — pasikaria Hofmanas. 
Šių metų kovą Kricingeris bomba susprogdinamas automobilyje. 
Dabar Buleris rimtai išsigąsta. Tam pastūmėja Kricingeris. Jis 
miršta pirmasis iš jų grupelės. 

Marchas paėmė užrašų knygutę. 

— Matote, štai čia jis kryžiuku pažymėjęs Kricingerio mir- 
ties datą. Bet paskui slenka dienos, nieko neatsitinka, tad galbūt 
jie esą saugūs. Paskiau, balandžio devintąją — vėl kryžiukas! Senas 
Bulerio kolega iš Generalinės gubernijos, Šiongartas, paslysta po 
U-bano traukinio ratais „Zoologijos sodo“ stotyje. Švanenverdery- 
je panika! Bet jau per vėlu... 


331 


ROBERT HARRIS 


— Pasakiau: gana! 

— Mane trikdė vienas klausimas: kodėl per pirmuosius de- 
vynerius metus — aštuonios mirtys, o paskui vien per pastaruosius 
šešis mėnesius — šešios? Kodėl tokia skuba? Kam taip baisiai ri- 
zikuoti, prieš tai turėjus tiek kantrybės? Antra vertus, mes, polici- 
ninkai, retai pakeliame akis nuo purvo ir apsižvalgome plačiau, ar 
ne? Visa turėjo būti baigta iki praeito antradienio, parengta mūsų 
gerų naujųjų draugų, amerikiečių, vizitui. Ir čia iškyla dar vienas 
klausimas... 

— Duokit šen! — Krebsas išplėšė Marchui iš rankų užrašų 
knygutę ir bloknotą. Už durų koridoriuje suskambo Globuso 
balsas... 

— ... visa tai Heidrichas darė savo paties iniciatyva ar vyk- 
dydamas įsakymus iš aukščiau? Įsakymus galbūt to paties asmens, 
kuris nenorėjo palikti savo parašo nė ant vieno dokumento?.. 

Krebsas jau buvo atidaręs krosnį ir kimšo į ją popierius. Kurį 
laiką šie gulėjo smilkdami ant anglių, paskiau įsiplieskė geltona 
liepsna, ir tuo pat metu kameros duryse pasisuko raktas. 

— Kulmhofas! — šaukė jis Globusui, kai skausmas darėsi 
nebepakenčiamas. — Belzekas! Treblinka! 

— Nagi, po truputėlį stumiamės priekin, — nusišiepė Glo- 
busas savo padėjėjams. 

— Maidanekas! Sobiboras! Aušvicas-Birkenau! — Šiais var- 
dais jis it skydu dengėsi nuo smūgių. 

— K3 turiu daryti? Sudžiūti ir numirti? — Atsitūpęs Globu- 
sas sugriebė Marchą už ausų, atgręždamas veidu į save. — Tai tik 
vardai, Marchai. Tenai nieko nebelikę, netgi nė plytos. Niekas tuo 
niekad nepatikės. Ir žinai, ką tau pasakysiu? Dargi ne visi iš jūsų fuo 
patikės. — Globusas spjovė jam į veidą — gumulą pilkšvai geltonų 
skreplių. — Štai kiek tatai rūpės pasauliui. — Nustūmė nuo savęs 
Marchą, ir šis galva trinktelėjo į akmenines grindis. — Nagi. Dar- 
syk. Kur mergšė? 

Laikas šliaužė it perlaužtu stuburu. Marchas drebėjo. Dantys 
barškėjo it prisukamo žaislo. Metų metus čia buvę kiti kaliniai. 
Tartum antkapiuose savo suaižėjusiais nagais ant kameros sienų 
jie pabraižę: „J. F. G.57.2.22“. „Katia“. „H.K.44 gegužė“. Kažkuris 
nenuėjo toliau kaip tik iki pusės „E“, iki išseko jėgos ar laikas. Ir vis 
dėlto tas noras rašyti... 

Jis pastebėjo, kad nė vienas iš brėžių nesiekė aukščiau kaip 
metrą nuo grindų. 

Nuo skausmo rankoje krėtė drugys. Jis klejojo. Kažkoks šuo 
nasrais traiškė jam pirštus. Užsimerkęs bandė sumoti, kaip dabar 
veikia laikas. Kai paskutinįsyk paklausė Krebsą, buvo — kiek? 
— bemaž šešios. Paskui juodu kalbėjosi dar gal pusvalandį. Vė- 
liau vyko antras susitikimas su Globusu — amžinybę. O dabar 
šis tarpsnis kameros vienumoje, slenkantis tai švieson, tai tamson, 
tempiamas vienon pusėn begalinio nuovargio, kiton — to šuns. 

Grindys šildė skruostą, glotnaus akmens tartum nebeliko... 


Jisai sapnavo savo tėvą — kokį sapnuodavo vaikystėje: su- 
stingusi fotografijoje figūra atgijo, mojo ranka nuo plaukiančio 
iš uosto laivo denio, mojo, vis mažėdama tolyje, kol galop visai 
išnyko. Sapnavo Jostą, bėgantį vietoje, iškilmingu balsu deklamuo- 
jantį savo poeziją: „Šeri taip žvėrį žmoguje/Teauga jis...“ Sapnavo 
Šarlę. 

Bet daugiausia sapnavo vėl esąs Pilio miegamajame tą siau- 
bingą akimirką, kai suprato, ką berniukas padaręs iš meilės — mei- 
/ės! — jam, kai rankomis siekė durų, bet kojomis buvo įkliuvęs į 
spąstus, o langas su trenksmu išdužo, ir šiurkščios rankos sugriebė 
už pečių... 


Kalėjimo prižiūrėtojas purtė jį už pečių, kad prabustų. 

— Stot! 

Gulėjo susirietęs vaisiaus poza, kairiu šonu ant grindų — visą 
kūną peršėjo, sąnariai sustingę išvien. Prižiūrėtojas išbudino šunį, 

ir Marchą supykino. Vemti nebuvo kuo, bet iš seno papratimo 
skrandis vis tiek tampėsi. Kamera kažkur nutolo ir tuoj pat vėl su- 
grįžo. Jį pastatė ant kojų. Prižiūrėtojas tabalavo antrankiais. Greta 
jo stovėjo Krebsas — ačiū Dievui, ne Globusas. 

Krebsas su pasidygėjimu pažvelgė į jį ir pasakė sargui: 

— Verčiau uždėkite juos iš priekio. 

Rankas surakino priekyje, užmaukšlino ant galvos kepurę, ir 
Marchą, sulinkusias pečiais, nuvedė koridoriumi, paskiau laiptais, 
ir galop jis atsidūrė gryname ore. 

Šalta, giedra naktis. Dangus viršum kiemo nubarstytas 
žvaigždėmis. Namų ir automobilių apybrėžos pasidabruotos mė- 
nesienos. Krebsas įstūmė jį ant užpakalinės mersedeso sėdynės ir 
pats iš paskos įsiropštė vidun. Jis tarstelėjo vairuotojui: 

— Į „Kolumbijos rūmus“. Užrakinkite dureles. 

Durelių skląsčiai užsišovė, ir Marchui šiek tiek atlėgo. 

— Nepuoselėkite vilčių, — metė Krebsas. — Obergrupen- 
fiureris tebelaukia jūsų. „Kolumbijoje“ turime modernesnę tech- 
niką, tik tiek. 

Jie išvažiavo pro vartus. Bet kuris, pamatęs iš šalies, tartų, kad 
automobilyje du SS karininkai ir jų vairuotojas. Sargybinis atidavė 
pagarbą. 

„Kolumbijos rūmai“ buvo per tris kilometrus į pietus nuo 
Princ Albrechtštrasės. Patamsėję valstybiniai pastatai netrukus 
užleido vietą apleistiems administraciniams korpusams ir lento- 
mis užkaltiems sandėliams. Rajoną netoliese kalėjimo šeštajame 
dešimtmetyje numatyta perstatyti, ir Špiero buldozeriai jau buvo 
daug ką sugriovę. Bet pinigai baigėsi anksčiau, nei suspėta bent ką 
atstatyti. Dabar melsvoje šviesoje žolėmis apžėlę apleistos žemės 
lopiniai atrodė nelyginant kadaise vykusių mūšių užkampiai. Tarp 
jų tamsiose šalutinėse gatvelėse gyveno gausios kolonijos gastar- 
beiterių iš Rytų Europos. 

Marchas sėdėjo ištiestomis kojomis, galvą atlošęs į odinės 
sėdynės nugarėlę, kai Krebsas, staiga prisilenkęs prie jo, sušuko: 

— O, kad tu užsikruštum! — Jis pasisuko į vairuotoją: — Jis 
leidžia į kelnes. Sustokit čia. 

Vairuotojas nusikeikė ir stipriai numynė stabdžius. 

— Atidarykite dureles! 

Krebsas išlipo, apėjo iš Marcho pusės ir ištempė jį laukan. 

— Greičiau! Negi terliosimės visą naktį! — Pasigręžęs į vai- 
ruotoją metė: — Minutėlę. Negesinkit variklio. 

Marchas pasijuto stumiamas — klupdamas žengė per stam- 
bius akmenis, kažkokiu skersgatviu, pro apleistos bažnyčios duris, 
ir šit jau Krebsas nusega antrankius. 

— Esate laimės kūdikis, Marchai. 

— Nesuprantu... 

— Turite gerą dėdulę. 

Tap, tap, tap. Iš bažnyčios patamsio. Tap, tap, tap. 


— Reikėjo išsyk pas mane ateiti, berniuk, — kalbėjo Artūras 
Nebė. — Būtumėte išvengęs tokios kančios. — Jis pirštais per- 
braukė Marchui skruostą. Tirštoje tamsoje Marchas nematė jo 
veido, tik neryškią blyškią dėmę. 

— Imkite mano pistoletą. — Krebsas įspraudė Marchui į 
kairę ranką liugerį. — Imkite! Jūs mane apmovėte. Užvaldėte 
ginklą. Suprantate? 

Nejau jisai sabnuojąs? Tačiau pistoletas ganėtinai abčiuobia- 

mas... 
Nebė vis kalbėjo — tyliai, įtaigiai: 
— Ak, Marchai. Šįvakar pas mane atėjo Krebsas — sukrėstas! 
koks sukrėstas! — ir papasakojo, ką jūs turite. Žinoma, mes visi tai 
įtarėme, bet neturėjome įrodymų. Dabar privalote tai išgabenti. 
Mūsų visų labui. Privalote sustabdyti tuos šunsnukius... 

Krebsas pertraukė: 

— Atleiskite, pone, bemaž laikas. — Jis parodė pirštu. — An- 
tai ten, Marchai. Matote? Automobilį? 

Tolimajame skersgatvio gale, po sudaužytu gatvės žibintu 
Marchas įžvelgė tik žemą siluetą, išgirdo burzgiant variklį. 

— Ką tai reiškia? — Jis vedžiojo akimis nuo vieno prie kito. 

— Eikit ir sėskit į automobilį. Nebegalime gaišti. Suskai- 
čiuoju iki dešimt ir imsiu šaukti. 

— Nenuvilkite mūsų, Marchai. — Nebė žnybtelėjo jam 
skruostą. — Jūsų dėdulė senas, bet tikisi dar pagyventi ir pama- 
tyti, kaip tie šunsnukiai bus pakarti. Važiuokite. Išgabenkite tuos 
dokumentus. Pasistenkite, kad jie būtų paskelbti. Suteikdami jums 
šansą, mes viskuo rizikuojame. Pasinaudokite juo. Eikite. 

Krebsas tarė: 

— Aš skaičiuoju: vienas, du, trys... 

Marchas delsė, žengė kelis žingsnius ir leidosi nevikriai bėgti. 
jau buvo išnykęs sutemose. Prisidėjęs prie burnos iš abiejų pusių 
delnus, Krebsas ėmė šaukti. 

Apsisukęs Marchas iš paskutiniųjų pasinešė laukiančio auto- 
mobilio link, iš kur išgirdo pažįstamą balsą: 

— Ksavi! Ksavi! 


SEPTINTA DALIS 


FIURERIO DIENA 


Geležinkelis į Krokuvą toliau eina pro Aušvicą 
(348 km nuo Vienos), pramonės miestuką su 12 000 
gyventojų, ankstesnę Piastų Aušvico ir Zatoro vaivadijų 
sostinę (viešbutis „Zatoras“ su dvidešimčia miegamųjų 
kambarių), iš kur per Skaviną nutiesta šalutinė atšaka į 


Krokuvą (69 km per tris valandas)... 


Bedekerio kelionių vadovas, 
Generalinė gubernija, 1943 

Vidurnakčio varpų dūžiai pasveikino naujos dienos pradžią. 
Pro šalį, žybsėdamos priekiniais žibintais ir be paliovos žvygauda- 
mos signalais, lėkė mašinos, už savęs palikdamos kybantį viršum 
kelio garso ruožą. Per visą Berlyną, stūgaudamos lyg stotyje sto- 
vinčių traukinių švilpukai, viena kitai šaukė gamyklų sirenos. 

— Drauguži mano, ką jie tau padarė? — Maksas Jėgeris 
stengėsi susitelkti į kelią, bet kas kelias sekundes nejučia baisėda- 
masis vis pasukdavo galvą dešinėn, į keleivį greta savęs. Be palio- 
vos kartojo: — Ką jie tau padarė? 

Marchas jautėsi kaip ūke, gerai nesuvokė, kas sapnas, kas 
tikrovė. Pusiau nusisukęs, nepajėgė atplėšti akių nuo užpakalinio 
lango. 

— Kur mes važiuojame, Maksai? 

— Dievas vienas težino. Kur tu nori patekti? 

Kelias užpakalyje buvo tuščias. Marchas atsargiai apsisuko ir 
pažvelgė į Jėgerį. 

— Ar Nebė tau nepasakė? 

— Nebė pasakė, kad žv man pasakysi. 

Marchas nukreipė akis į šoninį langą, į skriejančius pro šalį 
namus. Nematė jų. Mąstė apie Šarlę Valdshuto viešbučio nume- 
ryje. Nemiegančią, vienišą, laukiančią jo... Važiuoti dar aštuonios 
valandos. Juodu su Maksu lėkė autobanais beveik vieni patys. Gal- 
būt dar suspėsią... 

— Vakare buvau Markte, — aiškino Jėgeris. — Bemaž de- 
vintą. Suskamba telefonas. Dėdulė Artūras. „Sturmbanfiureri! Ar 
Ksaveras Marchas jums labai geras draugas?“ — „Viską dėl jo pa- 
daryčiau“, — atsakiau. Tuo metu jau buvo paėjęs gandas, kur tu at- 
sidūrei. Jis labai ramiai sako: „Puiku, šturmbanfureri, pažiūrėsime, 


koks jūs geras draugas. Kroicbergas. Prie Aksmanvego kampo. Į 

šiaurę nuo apleistos bažnyčios. Laukite tarp be ketvirčio dvyliktos 
ir ketvirčio pirmos. Ir niekam nė žodžio, antraip rytą atsidursite 
KZ. Viskas. Jis padėjo ragelį. — Jėgerio kakta blizgėjo nuo pra- 
kaito. Jis vis žvilgčiojo tai į kelią, tai į Marchą. — Po šimts, Ksavi. 
Nesuprantu, ką darau. Aš bijau. Važiuoju į pietus. Ar gerai? 

— Puiku. 

— Nesidžiaugi mane išvydęs? — paklausė Jėgeris. 

— Labai džiaugiuosi. — Marchui vėl užėjo silpnumas. Per- 
kreipęs kūną, kaire ranka nuleido langą. Per vėjo šniokštes;į ir pa- 
dangų ūžesį — kažkoks garsas. Kas tai? Jis iškišo galvą ir pažvelgė 
aukštyn. Nieko nepamatė, bet girdėjo sau viršum galvos. Sraigtas- 
parnio klaksėjimą. Jis uždarė langą. 

Prisiminė telefoninio pokalbio įrašą. Ko aš sd Kaib mano- 
fe, ko aš noriu? Prieglobsčio jūsų šalyje... 

Tamsoje švelniai žaliai švytėjo automobilio ciferblatai ir indi- 
katoriai. Apmušalai kvepėjo nauja oda. 

— Maksai, iš kur gavai automobilį? — paklausė jis. Matė, jog 
tai mersedesas, naujausio modelio. 

— Iš garažo Verderšermarkte. Gražuolis, tiesa? Kuro pilnas 
bakas. Galime važiuoti, kur tik panorėsi. Bet kur. 

Marchą pagavo juokas. Tiesa, juokėsi negarsiai ir neilgai, nes 
suskaudo šonkaulius. 

— Ak, Maksai, Maksai, — tarė. — Nebė ir Krebsas taip 
moka meluoti, o tu toksai sumautas pusgalvis, jog man beveik 
gaila, kad jie priėmė tave į savo komandą. 

Jėgeris žvelgė tiesiai prieš save. 

— Ksavi, jie tave visą pripumpavo vaistų. Sumušė. Tau pasi- 
maišęs protas, patikėk. 

— Jeigu jie būtų pasirinkę kokį kitą vairuotoją, ne tave, gal 
ir būčiau mažne užkibęs ant kabliuko. Tačiau tu... Sakyk, Maksai: 
kodėl kelias už mūsų toks tuščias? Manau, jeigu seki naujumu 
blizgantį automobilį, prikimštą elektronikos ir siunčiant; signalus, 
nebūtina priartėti mažiau kaip kilometrą. Ypač jei dar gali pasi- 
telkti sraigtasparnį. 

— Aš rizikuoju gyvybe, — suinkštė Jėgeris, — ir štai man 
atlygis. 

Marchas laikė rankoje — kairėje rankoje, ja buvo nepatogu 
laikyti — Krebso liugerį. Vis dėlto jam pavyko gana įtikinamai 
Įbesti vamzdį į storas Jėgerio sprando raukšles. 

— Krebsas man atidavė savo pistoletą — pridurdamas tą 
esminį tikrumo štrichą. Neabejoju, neužtaisytą. Bet ar norėtum 
surizikuoti? Manau, ne. Laikyk kairę ranką ant vairo, Maksai, ir 
nenuleisk akių nuo kelio, o dešiniąja atiduok man savąjį liugerį. 
Neskubėk. 

— Tu išprotėjai. 

Marchas spustelėjo stipriau. Vamzdis nuslydo prakaituota 
oda ir sustojo Jėgeriui tuoj už ausies. 

— (Gerai, gerai... 

Jėgeris atidavė jam ginklą. 

— Puiku. O dabar aš sėdėsiu nukreipęs jį į tavo riebų pilvą ir 
jeigu tik ką nors pabandysi, Maksai, — bet ką, — suvarysiu kulką. 
Ir jeigu nors kiek tuo abejoji, gerai pagalvok. Suprasi, kad aš ne- 
turiu ko prarasti. 

— Ksavi... 

— Užsičiaupk. Tik varyk šiuo keliu, iki pasieksime išorinį 
autobaną. 

Vylėsi, kad Maksas nepastebės, kaip jam dreba ranka. Laikė 
pasidėjęs ginklą ant kelių. Viskas gerai, ramino save. Iš tiesų gerai. 
Tatai įrodo, kad jie nesuėmė jos. Nei susekė, kur ji yra. Mat jeigu 
būtų buvę kitaip, jie niekad nebūtų ėmęsi tokio triuko. 


Dvidešimt penki kilometrai į pietus nuo sostinės tamsoje 
autobano žiburiai Žėrėjo tarsi vėrinys. Lyg iš žemės dygo gelto- 
nos plokštės su juodais imperijos miestų pavadinimais: pradedant 
Ščecinu, toliau pagal laikrodžio rodyklę Dancigas, Kionigsbergas, 
Minskas, Pozenas, Krokuva, Kijevas, Rostovas, Odesa, Viena, pa- 
skiau aukštyn — Miunchenas, Niurnbergas, Štutgartas, Strasbū- 
ras, Frankfurtas, Hanoveris ir galiausiai Hamburgas. 

Laikydamiesi Marcho krypties, jie važiavo prieš laikrodžio 
rodyklę. Dar už dvidešimties kilometrų, Frydersdorto kryžkelėje, 
pasuko į dešinę. 

Vėl rodyklė: Legnica, Breslau, Katovicai... 
Dangaus skliautas buvo nusėtas žvaigždėmis. Viršum medžių 
kur ne kur švytėjo šviesūs debesėliai. 


Mersedesas nusileido nuovaža į mėnesienos užlietą autoba- 
ną. Kelias spindėjo it plati upė. Jiems iš paskos, įsivaizdavo jis, suka 
įkandin it drakono uodega iš šviesų ir ginklų. 

O jis — drakono galva. Tempia juos paskui save — vis toliau 
nuo jos tuščiu plentu į rytus. 


2 


Skausmas ir begalinis nuovargis vis tykojo jį pasiglemžti. Kad 
neužmigtų, ėmė kalbėti. 

— Manau, — prašneko jis, — už visa tai turime dėkoti 
Krauzei. 

Bemaž valandą abu nebuvo pratarę nė žodžio. Vien tik burz- 
gė variklis ir šniokštė kelio betonu padangos. Nuo Marcho balso 
Jėgeris krūptelėjo. 

— Krauzei? 

— Krauzė sukeitė eilės tvarką ir pasiuntė į Švanenverderį ne 
tave, o mane. 

— Krauzė! — Jėgeris susiraukė. Nuo žalios prietaisų skydo 
žaros jo veidas panėšėjo į velnio, kokie rodomi scenoje. Visos jo 
gyvenimo bėdos prasidėdavo per Krauzę! 

— Juk gestapas taip patvarkė, kad pirmadienio naktį budė- 
tum tu, ar ne? K3 jie tau pasakė? „Hafelyje bus lavonas, šturm- 
banfiureri. Nėra jokios skubos jį atpažinti. Pasikrapštykite kelias 
dienas...“ 

— Kažką panašaus, — sumurmėjo Jėgeris. 

— Ir tuomet tu pramiegojai, ir kai antradienį atvykai į Mark- 
tą, aš jau buvau perėmęs bylą. Vargšas Maksas. Visados būdavo 
sunku rytais atsikelti. Turbūt patikai gestapui. Su kuo iš jų turėjai 
reikalą? 

— Su Globocniku. 

— Su pačiu Globusu! — Marchas švilptelėjo. — Kertu lažy- 
bų, pamanei, kad ir tu sulaukei Kalėdų. Ką jis tau pažadėjo, Mak- 
sai? Paaukštinti? Perkelti į Zipą? 

— Užsikrušk, Marchai. 

— Taigi tu nuolat jam pranešinėjai apie viską, ką aš darau. 
Kai tau pasakiau, kad Jostas matė paežerėje prie lavono Globusą, 
tu perdavei toliau, ir Jostas dingo. Kai paskambinau tau iš Štu- 
karto buto, perspėjai juos, kur esame, ir mus areštavo. Kitą rytą jie 
apieškojo tos moters butą, nes tu jiems pasakei, kad ji turi kažką 
iš Štukarto seifo. Jie paliko mudu vienus Princ Albrechtštrasėje, 
kad tu mane ištardytum už juos... 

Dešinė Jėgerio ranka metėsi nuo vairo ir sugriebė pistoleto 
vamzdį, sukdama šį aukštyn ir į šalį, bet Marcho pirštai, tvirtai ap- 
glėbę gaiduką, spustelėjo. 

Nugriaudėjęs uždaroje erdvėje šūvis vos nesuplėšė ausų būg- 
nelių. Automobilis metėsi skersai autobano, užlėkė ant skiriamo- 
sios žolės juostos ir ėmė kratytis per nelygumus. Mirksnį Marchui 
pasirodė, kad kulka pataikė į jį, paskiau — kad į Jėgerį. Tačiau 
Maksas, įsikibęs abiem rankomis vairą, iš paskutiniųjų stengėsi su- 
valdyti mersedesą, o pistoletas tebebuvo pas Marchą. Į saloną pro 
dantytą skylę stoge veržėsi šaltas oras. 

Jėgeris juokėsi it pamišėlis ir kažką kalbėjo, bet Marchas 
tebebuvo apkurtintas šūvio. Automobilis nuslydo nuo žolės ir su- 
grįžo į plentą. 


Nuo šūvio atatrankos Marchas užgriuvo ant sutrupintos 
rankos ir mažne prarado sąmonę, bet šalto oro srovė tuoj pat at- 
gaivino. Jam pašėlusiai norėjosi užbaigti savo pasakojimą, — Aš 
Eik tuomet galutinai supratau, kad tai tu mane išdavei, kai Krebsas 
parodė telefoninį įrašą: supratau, nes tu buvai vienintelis, kam baba- 
sakojau apie telefono būdelę Biulovštrasėje, kaip Stukartas paskambino 
merginai, — bet vėjas nusinešė jo žodžius. Šiaip ar taip, kiek tai 
buvo svarbu? 

Viso to dalyko ironiškumas — Naitingeilas. Amerikietis pa- 
dorus žmogus, o jo paties artimiausias draugas — išdavikas. 

Jėgeris tebevypsojo it beprotis, vairuodamas kalbėjo patsai 
sau, ant putnių jo skruostų blizgėjo ašaros. 


Tuoj po penkių juodu išsuko iš autobano į veikiančią pernakt 
degalinę. Jėgeris liko sėdėti automobilyje ir pro langą pasakė pa- 
tarnautojui pripildyti baką. Marchas laikė įrėmęs liugerį Jėgeriui į 
šonkaulius, tačiau šiam noras kovoti, regis, buvo išgaravęs. Tartum 
visas sumažėjo. Išglebęs kūnas uniformoje. 

Jaunuolis, dirbantis degalinėje, pažvelgė į skylę stoge, paskiau 
į juos, — du SS šturmbanfiurerius naujutėlaičiame mersedese, 
— prikando lūpą ir nepratarė nė žodžio. 

Pro medžių užtvarą, skiriančią degalinės teritoriją nuo auto- 
bano, Marchas matė pavienes plentu pralekiančių žibintų šviesas. 
Bet kavalkados, kuri, neabejojo, seka jiems iš paskos — nė ženklo. 
Spėjo juos turbūt sustojus kilometrą atgalios palaukti ir pažiūrėti, 
ką darysiąs toliau. 


Kai juodu sugrįžo į kelią, Jėgeris tarė: 

— Ksavi, aš tikrai nemaniau tau pakenkti. 

Marchas, mąstydamas apie Šarlę, krenkštelėjo. 

— Dievaži, Globocnikas juk policijos generolas. Jeigu tau 
sako: „Jėgeri! Nusigręžk į šalį!“ — privalai nusigręžti, tiesa? Mes 
gi policininkai. Privalome paklusti įstatymui! — Jėgeris nukreipė 
akis nuo kelio ir žvilgtelėjo į March3, tačiau šis tylėjo. Tuomet vėl 
sutelkė dėmesį į autobaną. — Taigi, kai jis man įsakė papasakoti, 
ką tu sužinojai, ką aš turėjau daryti? 

— Galėjai perspėti mane. 

— Taip? Ir ką gi tu būtum daręs? Pažįstu tave, vis tiek būtum 
nesustojęs. Ir kur tai būtų mane palikę — mane, Hanelorą ir vai- 
kučius? Mes nesame didvyriai, Ksavi. Turi būti tokių žmonių kaip 
aš, kad tokie kaip tu galėtų atrodyti labai protingi. 

Juodu važiavo pasitikti aušros. Virš žemų miškingų kalvų 
ryškėjo blyški pašvaistė, tartum tolumoje degtų miestas. 

— Dabar turbūt jie mane nužudys, kad leidau tau nukreipti į 
mane ginklą. Pasakys, kad tyčia taip padariau. Jie mane sušaudys. 
Dievuliau, juk tai pokštas, ar ne? — Jis drėgnomis akimis pažvelgė 
į Marchą. — Juk tai pokštas! 

— Taip, pokštas, — patvirtino Marchas. 


Kai važiavo per Oderį, jau buvo šviesu. Abipus aukšto plieni- 
nio tilto driekėsi upė. Lėtos tėkmės viduriu prasilenkė dvi baržos, 
suūkdamos viena kitai labo ryto. 

Oderis — gamtinė Vokietijos siena su Lenkija. Tiktai kad 
nebelikę sienos; nebelikę Lenkijos. 

Marchas žvelgė tiesiai prieš save. Tai kelias, kuriuo 1939-ai- 
siais įriedėjo dešimtoji vermachto armija. Mintyse jis vėl regėjo 
senąsias kino kronikas: arklių traukiami pabūklai, tankai, žygiuo- 
jantys pėstininkai... Pergalė tada atrodė tokia lengva! Kaip jie 
džiūgavę! || 

Pravažiavo kelio rodyklę į Glaivicą, miestuką, kur prasidėjo 
karas. 

Jėgeris aimanavo: 

— Aš visas kaip sudaužytas, Ksavi. Nebepajėgiu vairuoti. 

— Jau netoli, — nuramino Marchas. 


Jis prisiminė Globusą. Tenai nieko nebelikę, netgi nė blytos. Ir 
žinai, ką tau pasakysiu? Dargi ne visi iš jūsų tuo patikės. Jam tai 
buvo sunkiausia akimirka, nes Globusas pasakė tiesą. 


Ant plikos kalvos netoliese kelio stūksojo Totenburgas 
— Kritusiųjų Citadelė: keturi penkiasdešimties metrų aukščio 
granitiniai bokštai, išdėstyti kampuose, supo bronzinį obeliską. 
Jiems pravažiuojant, ant metalo, lyg atsispindėjusi nuo veidrodžio, 
blykstelėjo dar silpna saulė. Nuo čia iki Uralo dešimtys tokių mil- 
žinkapių — amžinų memorialų vokiečiams, kurie žuvo — žūva ir 
žus — užkariaudami Rytus. Už Silezijos per stepes autobanai buvo 
nutiesti kalvų keteromis, kad žiemą neužpustytų sniegu — tušti, 
nuolatos vėjų gairinami greitkeliai... 

Juodu nuvažiavo dar dvidešimt kilometrų, pro rūkstančius 
Katovicų gamyklų kaminus, ir tuomet Marchas liepė Jėgeriui iš- 
sukti iš autobano. 


Mintyse jisai regėjo ją. 

Jau išsirašo iš viešbučio. Klausia registratorės: „Vikrai neatėjo 
Jokios žinutės?"Registratorė nusišybso: „Ne, froilen“. Klaususi jau de- 
šimtį kartų. Durininkas pasisiūlo panėšėti bagažą, bet ji atsisako. Su- 
stabdžiusi ant aukšto upės kranto automobilį, darsyk skaito laišką, kurį 
surado baslėbtą savo lagamine: „Čia raktas nuo saugyklos, brangioji. 
Pasirūpink, kad ji kada nors išvystų dienos šviesą...“ Praeina minute. 
Antra. Dar viena. Ji vis žvelgia šiaurėn, ten, iš kur turėtų basirodyti 
Jis. 

Galiausiai pasižiūri į laikroduką. Paskiau pamažu linkteli, įjun- 
gia variklį ir įsuka į ramų kelią. 


Dabar jie važiavo pramonės subjaurotu kaimišku krašto- 
vaizdžiu: parudavę laukai supami skurdžių gyvatvorių; pabalusi 
žolė; juoduojančios anglies atliekų kaugės; mediniai senų šachtų 
bokštai su vaiduokliškais keltuvų ratais — nelyginant vėjo malūnų 
griaučiai. 

— Na ir šiknaskylė, — tarė Jėgeris. — Kas čia dedasi? 

Kelias ėjo palei geležinkelio bėgius, toliau kirto upę. Pa- 
lei krantus plūduriavo lipnios putos. Vėjas pūtė nuo Katovicų. 
Oras dvokė chemikalais ir anglies dulkėmis. Dangus čia, po 
teisybei, buvo sieros geltonumo, pro smogą saulė atrodė it oran- 
žinis diskas. 

Jie nusileido žemyn, pervažiavo pajuodusiu geležinkelio tiltu, 
paskiau per geležinkelio pervažą. Jau netoli... Marchas bandė pri- 
siminti Liuterio ranka greitomis pabraižytą žemėlapį. 

Privažiavo geležinkelio atšaką. Kiek padvejojęs, Marchas pa- 
liepė: 

— Suk dešinėn. 

Pro gofruotos geležies angarus, retus medžius, vėl sutrinksė- 
dami per bėgius... 

Jis atpažino nenaudojamą geležinkelio liniją. 

— Stok! 

Jėgeris pristabdė automobilį. 

— Štai čia. Gali užgesinti variklį. 

Kas per tyla. Nė paukščių čiulbėjimo. 

Su pasidygėjimu Jėgeris apsidairė po tuščią kelią, nykius lau- 
kus, tolimus medžius. Dykynė. 

— Betgi mes vidur velnio tyrų! 

— Kiek valandų? 

— Vos po devynių. 

— Įjunk radiją. 

— Čia dabar? Užsigeidei muzikėlės? Linksmosios našlės? 

— Nagi, įjunk. 

— Kurią stotį? . 

— Nesvarbu. Jeigu devinta, iš visų tas pat. 

Jėgeris nuspaudė mygtuką, pasukiojo rankenėlę. (Garsas 
— lyg vandenyno bangos lūžtų į uolėtą krantą. Maksas kaitaliojo 
dažnius, ir garsas tai išnykdavo, tai vėl sustiprėdavo, tai išnykdavo, 
tai vėl sustiprėdavo ir galiausiai sugriaudėjo visu stiprumu: ne van- 
denynas, bet milijonų žmonių balsai, pratrūkę ovacijomis. 

— Išsiimk antrankius, Maksai. Stai taip. Duokš raktelį. Įsi- 
tverk vairo. Atleisk, Maksai. 

— O, Ksavi... 


Šit jis ateina! — stūgavo komentatorius. — Matau jį! Aure! 


Marchas ėjo kiek ilgiau nei penkias minutes ir jau beveik 
pasiekė beržyną, kai išgirdo už savęs sraigtasparnį. Atsigręžė pa- 
žiūrėti atgal — už kilometro, už siūbuojančios vėjyje žolės, už ap- 
žėlusių bėgių mersedesą buvo apsupę dešimtys kitų automobilių. 
Vora juodų figūrų pajudėjo jo linkui. 

Jis apsisuko ir leidosi vėl eiti. 

Dabar ji sustoja prie pasienio posto. Virš muitinės blevėsuoja 
vėliava su svastika. Pasienietis paima iš jos pasą. „Kokiu tikslu palie- 
kate Vokietiją, froilen?" — „Važiuoju į draugės vestuves. Ciuriche“. Jis 
pasižiūri į fotografiją base, paskui į jos veidą, paskui vėl į fotografiją, 
patikrina datas vizoje. „Keliaujate viena?" — „Mano sužadėtinis tu- 
rėjo keliauti drauge, bet jį užlaikė Berlyne. Tarnybos reikalai, mat jis 
karininkas. Subrantate, kaip atsitinka“. Natūrali šypsena... Stai taip, 
brangioji. Niekas geriau už tave to nemoka. 


Jis laikė akis vis įsmeigęs į žemę. Juk turi būti kas nors čia 


likę. 


Vienas pasienietis ją klausinėja, kitas sukinėjasi apie automobilį. 
„Sakykite, ką vežatės?" — „Tik drabužius barai. Ir vestuvių dovaną. 
Ji nutaiso nustebusį veidą: „O ką? Kokia nors problema? Norite, kad 
išbakuočiau?“ Ji siekia atidaryti dureles... Ak, Sarle, nebersistenk. Pa- 
sientečiai susižvalgo... 


Ir tuomet jis pamatė. Beveik po pat jauno meduko kamienu 
kažkas raudona. Pasilenkęs pakėlė ir pavartė rankoje. Plyta, rau- 
puota nuo gelsvų kerpių, apanglijusi nuo sprogmenų, trupanti 
kraštuose. Bet pakankamai tvirta. Vadinasi, tatai buvo. Jis pakrapš- 
tė nykščiu kerpes, ir po nagu it sukrešėjęs kraujas susitelkė tamsiai 
raudonos dulkės. Lenkdamasis padėti plytą į vietą, išvydo kitas, 
pusiau paslėptas blyškios žolės — dešimt, dvidešimt, šimtą... 


Dailutė mergina, blondinė, puiki diena, šventė... Sargybinis 
vėl basitikrina savo lape. Čia parašyta, kad Berlynui būtina susekti 
amerikietę, brunetę. „Ne, froilen, — fisai atiduoda jai basą ir mirkteli 
kitam pbasieniečiui, — nėra reikalo tikrinti. Barjeras pakyla. „Heil 
Elitler! sako pasienietis. — „Heil EliHler', atsako ji. 

Pirmyn, Šarle. Pirmyn... 

Ji tartum jį išgirsta. Pasuka galvą į Rytus, jo linkui, kur saulė tik 
patekėjusi, ir kai automobilis bajuda į briekį, dėkingai nulenkia galvą. 


347 


ROBERT HARRIS 


Kitapus tilto — baltas Šveicarijos kryžius. Reinas blykčioja rytmečio 
atsbindžiais... 


Jai pavyko. Jis pažvelgė į saulę ir žinojo tai — žinojo neabe- 
jotinai, visiškai tikrai. 

— Stot, nė iš vietos! 

Viršum jo praplasnojo juodas sraigtasparnio šešėlis. Už nuga- 
ros šūksniai — jau kur kas arčiau — metališko garso, lyg iš roboto 
sklindančios komandos: 

— Mest ginklą! 

— Stot, nė iš vietos! 

— Šžo0f, nė iš vietos! 

Jis nusiėmė kepurę ir numetė ją į šalį, pasiuntė sklendžiančia 
trajektorija viršum žolės, kaip kadaise jo tėvas mėtydavo į jūrą ak- 
menukus. Paskiau išsitraukė iš už juosmens pistoletą, pasitikrino, 


ar.šis užtaisytas, ir žengė tylių EAT Aki 


Autoriaus pastabos 


Daugelis personažų, kurių pavardės paminėtos šiame romane, 
iš tikrųjų egzistavo. Jų biografiniai duomenys teisingi iki 1942-ųjų. 
Žinoma, tolesni jų likimai buvo kitokie. 

Jozefas Buleris, Generalinės gubernijos valstybės sekretorius, 
buvo nuteistas mirti, ir bausmė įvykdyta 1948-aisiais Lenkijoje. 

Vilhelmas Štukartas areštuotas pasibaigus karui ir ketverius 
metus sėdėjo kalėjime. 1949-aisiais buvo paleistas ir gyveno Vaka- 
rų Berlyne. 1953-iaisiais žuvo per „nelaimingą eismo įvykį“ šalia 
Hanoverio. „Nelaimingas įvykis“ veikiausiai buvo suorganizuotas 
keršytojų grupės, medžiojančios tebesančius laisvėje nacių karo 
nusikaltėlius. 

1943-iaisiais, kovodamas dėl valdžios, Martinas Liuteris mė- 
gino išguiti iš Užsienio reikalų ministerijos Joachimą fon Riben- 
tropą. Jam nepavyko ir buvo išsiųstas į; Zachsenhauzeno koncen- 
tracijos stovyklą, kur mėgino nusižudyti. Netrukus prieš baigiantis 
karui, 1945-aisiais buvo paleistas ir pasimirė vietos ligoninėje nuo 
širdies nepakankamumo. 

Odilas Globocnikas 1945 m. gegužės 31 d. buvo sučiuptas 
britų patrulių Vaisenzėje, Karintijoje. Jis nusižudė, prarydamas 
kapsulę su cianidu. 

Reinhardas Heidrichas 1942-ųjų vasarą čekų pasipriešinimo 
agentų nužudytas Prahoje. 

Artūro Nebės likimas, kaip ir daugelio kitų, kur kas paslap- 
tingesnis. Manoma, kad jis buvo įsivėlęs į 1944-ųjų liepos sąmoks- 
lą prieš Hitlerį, pasislėpė vienoje iš Vanzės salų ir buvo išduotas 
atstumtosios meilužės. Pasak oficialių duomenų, 1945 m. kovo 
25 d. Berlyne jam įvykdyta mirties bausmė. Tačiau kalbama, kad 


vėliau jis pastebėtas Italijoje ir Airijoje. 

Visi knygoje suminėti kaip Vanzės pasitarimo dalyviai, iš 
tikrųjų jame dalyvavo. Alfredas Majeris nusižudė 1945-aisiais. 
Rolandas Fraisleris žuvo per oro antpuolį 1945-aisiais. Frydrichas 
Kricingeris mirė laisvėje po sunkios ligos. Adolfui Eichmanui 
1962-aisiais Izraelyje įvykdyta mirties bausmė. Karlas. Šiongartas 
1946-aisiais britų teismo nuteistas mirti. Otas Hofmanas JAV 
karo teismo nuteistas 15 metų kalėti. Heinrichas Miuleris karui 
pasibaigus paskelbtas dingęs be žinios. Kiti 1964-aisiais tebegyve- 
no ar Vokietijoje, ar Pietų Amerikoje. 

Autentiški šie tekste cituojami dokumentai: Heidricho 
kvietimas į pasitarimą Vanzėje; 1941 m. liepos 31 d. Gėringo 
įsakymas Heidrichui; Vokietijos ambasadoriaus telegramos su 
komentarais apie Džozefą P. Kenedį; Aušvico centrinės statybos 
valdybos įsakymas; traukinių grafikas (sutrumpintas); Vanzės pa- 
sitarimo protokolų ištraukos; memorandumas apie kalinių plaukų 
panaudojimą. 

Ten, kur dokumentus sukūriau, stengiausi tai daryti rem- 
damasis faktais — pavyzdžiui, Vanzės pasitarimas Žuvo atidėtas, 
jo protokolai Žuvo surašyti išsamesniu pavidalu Eichmano ir su- 
redaguoti Heidricho; Hitleris — įsidėmėtina — vengė pasirašyti 
po bet kuo panašiu į tiesioginį įsakymą dėl Galutinio sprendimo, 
tačiau beveik tikrai davė žodinį nurodymą 1941-ųjų vasarą. 

Berlynas šioje knygoje toks, kokį ketino pastatyti Albertas 
Špieras. 

Leonardo da Vinčio Cecilijos Galerani portretas karui pasi- 
baigus atgautas iš Vokietijos ir sugrąžintas Lenkijai. 

versti į 30 kalbų, pagal juos sukurti filmai. 

Autorius su žmona Džile Hornby ir vaikais gyvena Berkšyre. 


Harris, Robert - 
Ha331 PFaterlandas: [romanas] / Robert Harris; [vertė Jonas Ceponis]. 
— Kaunas: Jotema, 2005. — 352 p. 


ISBN 9955-13-017-2 


1964-ųjų balandis. Vieną rytą SS kriminalinę policiją pasiekia pranešimas, kad Ber- 
lyno apylinkėse palei ežerą aptiktas senyvo žmogaus kūnas. Byla patenka į Ksavero Marcho, 
kruopštaus ir principingo SS karininko, rankas. Eidamas nusikaltimo pėdsakais tyrėjas neti- 
kėtai atskleidžia siaubingą sąmokslą, į kurį įsitraukę aukščiausi fašistinės valdžios pareigūnai. 
Gyvybei pavojingu keliu greta Ksavero Marcho žengiančiai amerikietei žurnalistei atitenka 
ypatinga misija — pateikti pasauliui nacizmo nusikaltimų įrodymus. 


UDK 820-3 


Robert Harris 
FATERLANDAS 


Redaktorė Asta Kristinavičienė 
Jonas Vabuolas 
Viršelio autorius Audrius Arlauskas. 
Maketavo E/vyra Laipanova 


SL 250. 22 sp. 1. Užsak. Nr. 5.64 
UAB „Jotema“, Algirdo g. 54, 50157 Kaunas 
Tel. 337695, el. paštas: jotema2omni.lt 
http://www.jotema.lt 
Spausdino AB spaustuvė „Spindulys“, Gedimino g. 10, 44318 Kaunas 


' 


"Kaip atrodytų gyvenimas Vokietijoje, jeigu pastaroji 


būtų laimėjusi Antrąjį pasaulinį karą? 


1964-ųjų balandis. Europą okupavo ir dabar ją faktiškai 
valdo vokiečių naciai. Kažkur ties Uralu tebevyksta pavieniai 
partizaniniai mūšiai, įsivyravus politiniam patui atšyla 
diplomatiniai Iaikiai tarp Vokietijos ir JAV, liaudis rengiasi 
švęsti 75-ąjį Adolfo Hitlerio gimtadienį, tebegyvi ir kiti 
realiai egzistavę nacių vadai... Tokioje sąlygiškai istorinėje 
vizijoje skleidžiasi su realiais istoriniais įvykiais anaiptol 
neprasilenkiantis intriguojantis detektyvinis pasakojimas, kurio 
S eikamas primenia griūtį kalnuose: atrodytų, mažas akmenėlis, 
niekuo neišsiskirianti kriminalinė byla, kurią imasi tirti SS | 
karininkas Ksaveras Marchas, išjudina ilgai nuo viešumos slėptą | 


informacijos laviną apie masines žmonių žudynes koncentracijos 


stovyklose ir žada pakeisti tolesnę viso pasaulio istoriją. 


